
PREFAŢĂ. 


În centrul acestei biografii se află o femeie care a repudiat 
modul de viaţă impus rangului ei. Cu o remarcabilă 
perseverenţă a urmărit un obiectiv formulat de-abia de 
mişcarea feministă a secolului al XX-lea, şi anume 
„autoîmplinirea” - şi l-a şi atins. 

Nu s-a încadrat în niciunul din rolurile adjudecate ei de 
tradiţie şi ambianţă, adică nici în rolul de soţie devotată şi 
iubitoare, nici în cel de mamă şi nici în cel de primă figură 
reprezentativă a unui imperiu uriaş. S-a prevalat de drepturile ei 
de individ - şi a reuşit să îşi asigure drepturile. Tocmai în faptul 
că această „autoimpli-nire” nu i-a adus fericirea constă tragedia 
vieţii ei făcând abstracţie de toate celelalte tragedii generate în 
cercul restrâns al familiei de refuzul ei de a se supune. 

Elisabeth, împărăteasa Austriei şi regina Ungariei (ca să ne 
limităm doar la demnităţile principale) era în sinea ei o 
republicană, etichetând respectabila monarhie drept “scheletul 
unei splendori perimate”, sau stejarul sortit să se prăbuşească 
deoarece a căzut în desuetudine. 

Ridiculiza, prin urmare, aberaţiile sistemului aristocratic, 
batjocorindu-i pe regi şi principi, aşa cum învățase de la 
veneratul ei model şi „maestru” Heinrich Heine. 

Conştiinţa apartenenţei la o clasă îi era un concept atât de 
necunoscut încât în cele din urmă împărăteasa şi regina începu 
să fie resimţită la curtea din Viena ca un corp străin, ca o sfidare 
la adresa societăţii de la curte care se supunea normelor 
tradiţionale - iar scopul Elisabethei era exact acela de a provoca 
o asemenea reacţie. 

Pe de o parte, împărăteasa Elisabeth - ca adeptă a unor 
idealuri democratice - reprezintă o apariţie singulară (ba chiar 
un unicat), pe de altă parte, tocmai exemplul ei demonstrează 
forţa ideilor antimonarhice care îşi croiesc drum la finele 
secolului al XIX-lea. Acest curent nu îi exceptează pe principi 
care încep să se îndoiască de legitimitatea (moştenită şi nu 
dobândită) a poziţiei lor privilegiate. Observaţia consemnată de 
contele Alexander Hubner la 18.11.1884, în jurnalul său, pare să 
fie întemeiată: „Adevărul este că nimeni nu mai crede în regi şi 
nu ştiu dacă ei înşişi mai cred în ei.” lar prietena Elisabethei, 
poeta Carmen Sylva (regina Elisabeta a României), se pronunţa 


şi mai drastic: „Forma de stat republicană este cea mai 
raţională; nu înţeleg cum de popoarele acestea neroade ne mai 
suportă.” 

Acest punct de vedere ducea la conflicte notabile în 
interiorul castei. Căci conştiinţa propriei individualităţi îi făcea 
pe aristocrații infectați cu ideile moderne să fie dispuşi să se 
considere egali cu semenii lor (în special cu ajutorul virtuţilor 
burgheze: „performanţă” şi „cultură”). Dar ei erau de foarte 
multe ori obligaţi să ajungă la concluzia că nu pot face faţă 
concurenţei (în orice caz nu în măsura care ar fi corespuns 
ascendenţei lor ilus tre), că nu există, prin urmare, un semn de 
egalitate între valoarea lor intrinsecă şi poziţia extraordinară din 
societate şi că, în consecinţă, din ei nu va rămâne decât un titlu, 
pe care nu l-au dobândit pe baza unor merite proprii, şi o funcţie 
a cărei valoare nu o recunoşteau. 

lată, pe scurt, tragedia atât a împărătesei Elisabeth cât şi a 
fiului ei Rudolf. 

Viaţa  Elisabethei este marcată de eforturile susţinute, 
acerbe, de a se profila ca individ. Prima şi în acelaşi timp, cea 
mai eficientă luptă este cea dusă pentru afirmarea frumuseţii ei. 
Legendara frumuseţe a împărătesei Elisabeth nu era câtuşi de 
puţin doar un dar al naturii, ci şi rezultatul unui autocontrol 
implacabil, al unei discipline de fier şi, nu arareori, şi al unui 
calvar fizic autoimpus. In mod asemănător a luat naştere faima 
ei ca sportivă de frunte, ca primă călăreaţă pe teren accidentat 
din Europa anilor şaptezeci - o faimă 
care, o dată cu înaintarea în vârstă, a pălit în mod inevitabil, 
întocmai ca frumuseţea ei. 

Cea mai mare notorietate o aştepta însă de la posteritate: şi 
anume ca poetă de geniu. Rezultatul acestor străduinţe - poezii 
necunoscute încă, din anii optzeci, care acoperă peste cinci sute 
de pagini - formează baza cărţii de faţă. Ele reprezintă cele mai 
intime şi personale destăinuiri ale Elisabethei despre sine însăşi, 
despre ambianţă şi epocă, fiind însă în acelaşi timp şi dovada 
indubitabilă a eşecului ei; căci sunt departe de a fundamenta 
reputaţia ei de mare poetă, aşa cum şi-ar fi dorit-o. Versurile nu 
au trezit interesul nostru datorită valorii lor artistice, 
diletantismul în tradiţia epigonilor lui Heine neputând fi nici 
ignorat, nici disimulat. Ne preocupă doar fiindcă au fost scrise 
de o împărăteasăregină, constituind surse de informaţie atât 


pentru istoria monarhiei habsburgice, cât şi pentru evoluţia 
gândirii unei aristocrate „luminate”, a unei femei cultivate din 
secolul al XIX-lea. În ultimă instanţă, versurile ilustrează 
momente ale „secolului nervos”, ale unei vieţi afective care 
depăşeşte adeseori limitele realităţii. 

Aduc cele mai calde mulţumiri Guvernului Federal Elveţian şi 
Direcţiei Arhivelor Federale Elveţiene din Berna pentru faptul că 
mi-au permis accesul - în premieră - la aceste surse inaccesibile 
până acum publicului, în vederea obţinerii permisiunii a 
intervenit prietenul nostru, prof. Dr. Jean-Rudolf von Salis - fapt 
pentru care ne exprimăm toată gratitudinea. Tocmai amănuntul 
că împărăteasa i-a încredinţat, spre păstrare, unei republici 
bunul ei cel mai de preţ şi anume opera literară postumă - 
(bineînţeles, unei republici pe care o considera exemplară şi 
ideală) este cea mai convingătoare dovadă a atitudinii ei faţă de 
monarhia austro-ungară, dar şi faţă de familia Habsburg. 

Pe lângă opera literară postumă a împărătesei, am mai 
recurs şi la alte surse de informaţie noi, de exemplu la scrierile 
referitoare la Elisabeth din moştenirea următoarelor persoane: 

Arhiducele Albrecht (Arhivele de Stat Maghiare din 
Budapesta). 

Consilierul de stat, baronul Adolf von Braun (Arhivele Casei, 
Curţii Imperiale şi de Stat din Viena). 

Aghiotantul general imperial, contele Carl  Grunne 
(proprietate particulară). 

Jurnalul arhiducesei Sophie (prin amabilitatea dr. Otto von 
Habsburg). 

Jurnalul prinţului Carl Khevenhuller-Metsch) (prin 
amabilitatea prinţului Max von Khevenhuller-Metsch). 

Foarte multe amănunte inedite i le datorez arhivarului şi 
istoricului Richard Sexau din Munchen. Sexau a făcut copii 
detaliate şi exacte ale unor surse aflate în proprietate privată 
care, din păcate, nu mi-au fost accesibile în original: în primul 
rând Jurnalul celei mai mici fiice a împăratului, arhiducesa Marie 
Valerie, precum şi Jurnalul nepoatei Elisabethei, ducesa Amelie 
von Urach şi corespondenţa amănunţită dintre mama, soacra şi 
mătuşile împărătesei. 

În moştenirea istoricului Heinrich Friedjung (Biblioteca 
Municipală din Viena, Colecţia de manuscrise) am descoperit 


consemnate discuţii foarte valoroase cu contesa Festetics, 
doamna de onoare a împărătesei. 

Şi în moştenirea conteului Egon Caesar Corti (Arhiva Casei, 
Curţii Imperiale şi de Stat din Viena) am găsit câteva copii - ce-i 
drept, cam risipite - ale unor surse de informaţie (în primul rând 
ale scrisorilor Elisabethei către soţul ei, fiica Marie Valerie şi 
mama ei, ducesa Ludovica). In cazurile când sursele citate deja 
de Corti mi-au fost accesibile şi mie, am recurs la variantele 
originale, cu care ocazie mi s-au părut adeseori mai impor tante 
alte citate decât cele ale lui Corti (fără să urmăresc prin aceasta 
să minimalizez meritele lui Corti în prelucrarea unor surse noi). 
Tocmai trecerea încă o dată în revistă a următoarelor surse 
în original mi-a dat prilejul să ajung la multe concluzii inedite: 

Jurnalul doamnei de onoare, contesa Marie Festetics 
(Biblioteca Szechenyi din Budapesta). 

Jurnalul diplomatului austriac, contele Alexander Hubner 
(Institutul de Istorie al Universităţii din Padova). 

Moştenirea aghiotantului general imperial, contele Franz 
Folliot de Crenneville (Arhiva Casei, Curţii Imperiale şi de Stat 
din Viena). 

Moştenirea doamnei de onoare, contesa Therese 
Furstenberg (Arhiva familiei Furstenberg din Weitra/Waldviertel) 
(prin amabilitatea prinţului şi contelui Johannes von und zu 
Furstenberg). 

Fireşte că am recurs şi la corespondenţa diplomatică în 
măsura în care se referă la împărăteasă - şi anume la cea 
accesibilă în Arhiva Casei, Curţii Imperiale şi de Stat din Viena, 
în Arhiva Federală Elvețiană şi în Arhiva Federală din Bonn. Am 
găsit multe amănunte şi în presa timpului, păstrată în colecţia 
de tipărituri a Bibliotecii Naţionale Austriece. 

Noile surse prelucrate aici duc la conturarea unei imagini noi 
a împărătesei, care se îndepărtează în multe privinţe de 
imaginea tradiţională (aşa cum reiese din biografia alcătuită de 
contele Egon Caesar Corti, în anul 1934). 

Confruntarea cu lucrarea lui Corti (cărţile ulterioare despre 
Elisabeth se bazează pe cartea acestuia, din care cauză nu mai 
sunt amintite aici) scoate în evidenţă problema principală de 
care m-am izbit în timpul redactării, când noile surse au dus 
încetul cu încetul la conturarea unei imagini noi a împărătesei. 
Am început să mă întreb dacă este cazul să dau publicităţii 


aceste aspecte, adeseori foarte private şi personale, şi am fost 
de câteva ori tentată să-mi întrerup lucrarea. Căci unele 
susceptibilităţi vor fi, în mod inevitabil, lezate, iar un monument 
frumos va fi nu numai pus sub semnul întrebării, ci de-a dreptul 
demolat. 

Totuşi: deşi Elisabeth năzuia mereu să fie o persoană 
particulară, nu a fost niciodată. Funcţia ei de împărăteasă era o 
funcţie oficială şi istorică. Refuzul de a îndeplini obligaţiile care 
reveneau acestei funcţii însemna, ce-i drept, o decizie 
particulară, consecinţele erau însă de natură oficială. Căci lua 
naştere un vid exact acolo unde, conform tradiţiei, ar fi trebuit 
să se situeze împărăteasa, şi anume în viaţa mondenă, socială şi 
de familie - dar, în cazul unei împărătese, tocmai viaţa de 
familie nu reprezenta o afacere privată. 

Consecințe deosebit de importante a avut atitudinea 
împărătesei Elisabeth faţă de soţul ei şi fiul ei - care erau, 
oricum, împăratul, respectiv prinţul moştenitor al celui mai mare 
stat european după Rusia. Acest raţionament m-a determinat în 
cele din urmă să duc la sfârşit cartea. Căci o apreciere corectă a 
persoanei împăratului Franz Joseph nu este posibilă decât dacă 
ţinem cont şi de acea personalitate care - făcând abstracţie de 
un clişeu dulceag - a jucat un rol considerabil în viaţa sa, chiar 
dacă prin refuz: Elisabeth, „iubita şi angelica Sisi”. Acelaşi lucru 
este valabil - deşi la alt nivel - şi în cazul prinţului moştenitor 
Rudolf, unicul şi nefericitul fiu al Elisabethei. 

Au trecut atât timpurile relatărilor făcute de curte cât şi cele 
ale denigrării vechii monarhii. Mă simt obligată să mă supun 
exigenţelor ştiinţifice ale depistării adevărului; în plus, consider 
că persoana împărătesei Elisabeth cu toate problemele ei, dar şi 
cu năzuinţele surprinzător de „moderne” şi niciodată banale 
este o apariţie tipică pentru faza finală a monarhiei austro- 
ungare. 

„Funcţionarul” pragmatic şi leal, care era împăratul Franz 
Joseph, şi împărăteasa Elisabeth - o fiinţă nonconformistă, 
extrem de inteligentă, care dădea frâu liber fanteziilor ei - sunt 
personaje complementare: ca semnele plus şi minus, ca ziua şi 
noaptea; contradictorii, dar totuşi în raport de condiţionare 
reciprocă, fiecare reprezentând o fatalitate pentru celălalt. O 
tragedie privată în fruntea unui imperiu aflat în dezagregare, la 
fin de siecle. 


Aduc cele mai calde mulţumiri doamnelor şi domnilor care 
m-au ajutat în munca mea - în primul rând domnilor dr. O. 
Gauye şi dr. Ch. Graf (Arhiva Federală Elvețiană din Berna), 
Ambasadei Elveţiei din Viena, doamnei dr. Elisabeth Springer 
(Arhiva Casei, Curţii Imperiale şi de Stat din Viena) şi doamnei 
von Moisy (Biblioteca Bavareză de Stat din Munchen), precum şi 
doamnelor Nischer-Falkenhof. Domnului Istvan von Szots îi 
mulţumesc pentru că mi-a mijlocit contactul cu arhivele din 
Ungaria şi mi-a tradus texte din limba maghiară; contesei şi 
contelui Laszlo Szapary pentru informaţiile conţinute în arhiva 
familiei, iar soţului meu pentru lecturarea manuscrisului şi 
ajutorul dat la corectură. 


Viena, vara anului 1981 
Brigitte Hamann. 


PREFAŢĂ LA NOUA EDIŢIE. 


Pe piaţa în continuă înnoire a cărţii această biografie are o 
vârstă matusalemică. A fost redactată cu 16 ani în urmă şi 
publicată în 15 ediţii şi peste 100.000 de exemplare ale ediţiei 
originale. La care se adaugă ediţiile, mult mai numeroase, de 
format Taschenbuch. 

Următoarele edituri au publicat traduceri: Longanesi, Milano 
1983; Fayard, Paris 1985; Alfred Knopf, New York 1986 (astăzi 
Paperback la Ullstein ip); Ed. Yuventud, Madrid 1989; Europa 
Konyvkiado, Budapesta 1990. În curând urmează Odeon din 
Praga, PIW din Varşovia şi Asashi Shimbunsha din Tokio. 
Modernizarea exterioară a cărţii se impunea, oferindu-ne un bun 
prilej de a completa şi conţinutul. Această reeditare include 
două noi surse de informaţie: Jurnalul (editat în 1986) al Annei 
Nahowski, iubita împăratului pe o perioadă îndelungată, şi toate 
scrisorile (accesibile acum în original) ale lui Franz Joseph către 
Katharina Schratt. În consecinţă, capitolul Schratt prezintă cele 
mai multe modificări. 

Accente noi au adus şi tratatele ştiinţifice speciale, de 
exemplu cel al lui Enepekides despre relaţiile Elisabethei cu 
Grecia, precum şi alte ediţii mai mici. Arhivele care în anii 
şaptezeci nu au permis accesul cercetătorilor ştiinţifici au 
rămas, din păcate, inaccesibile şi în ziua de astăzi. 

Viena, septembrie 1997 


Brigitte Hamann împărăteasa Elisabeth (1887). 


Liberty Da, un vapor vreau să-mi construiesc! 

Cel mai frumos din câte plutesc 

Pe luciul mărilor întinse; „Libertate” pe catarg citim, 
„Libertate“, la proră citim, 

Beat de libertate pe mări navighează. 

„Libertate”, cuvânt cu slove aurite mândru 

Fâlfâie în vânt de pe al catargului ghiul; 

Libertate, nările-mi inspiră, 

Libertate, al valurilor şopot cântă, 

Libertate! 

Nu eşti doar un vis. 

Zadarnic cu telegraful mă căutați 


La curte iar să m-aduceţi, în închisoare, 
La o serbare; în ape tulburi pescuiți, 
Pescăruşul prindeţi-l de puteți, 

Ura! Liberi suntem, zburăm! 

Cu degetele vă trimit, 

Dragilor mei, voi care 

De-atâtea ori m-ati chinuit, 

Un sărut şi-o binecuvântare; 

De mine să nu vă sinchisiţi. 

Liberă sunt în largul mării! 


(Winterlieder, p. 152 şi urm.) 


CAPITOLUL 1 


Logodnă la Ischil 

In duminica de 18 august a anului 1853, de ziua de naştere a 
împăratului, o fată de 15 ani, venită de la ţară, de la 
Possenhofen în Bavaria, intră în istoria Austriei: împăratul Franz 
Joseph | o ceru în căsătorie pe verişoara sa, ducesa Elisabeth de 
Bavaria şi, după cum era de aşteptat, familia fetei îşi dădu 
asentimentul. 

Logodnica nu atrăsese până acum nimănui atenţia în mod 
special. Era o copilă timidă, nematurizată, încă în formare, cu 
cosiţe lungi de un blond închis, o siluetă extrem de subţirică şi 
ochi căprui deschis, cu o expresie uşor melancolică. Crescuse ca 
un copil al naturii, înconjurată de încă şase surori şi fraţi plini de 
temperament, departe de orice protocol curtenesc. Ştia să 
călărească foarte bine, să înoate, să pescuiască, să se caţere pe 
munţi, îşi iubea locurile natale, mai ales munţii bavarezi şi lacul 
Starnberg, pe al cărui mal se înălța castelul Possenhofen, 
reşedinţa de vară a familiei. Vorbea în dialect bavarez şi avea 
prieteni buni printre copiii de ţărani din împrejurimi. Gradul ei de 
instruire şi manierele erau destul de precare, întocmai ca tatăl şi 
fraţii ei, nu dădea doi bani pe ceremonial şi protocol - ceea ce 
nu deranja câtuşi de puţin curtea regală din Munchen. Căci 
ramura aceasta a familiei Wittelsbach nu deţinea funcţii oficiale 
la curte, putându-şi deci permite să ducă o viaţă privată după 
pofta inimii. 

Mama, ducesa Ludovica, începuse de mai multă vreme să 
caute o partidă potrivită pentru Elisabeth, a 
doua ei fiică. Tatonase terenul în Saxonia, cu 


multă precauţie, dar fără mari speranţe: 

n... AŞ fi, fireşte, foarte fericită să o ştiu pe 
Sisi la voi... Dar, din păcate, există 
puţine şanse - căci unicul care ar intra în 
discuţie [probabil prinţul Georg, al 
doilea fiu al regelui Saxoniei, Johann] nu 
cred că va manifesta interes pentru ea; 
în primul rând se ridică întrebarea 


dacă i-ar plăcea, în al doilea rând probabil că îl 
va interesa averea... Este drăgălaşă fiind atât de 
proaspătă şi vioaie, dar nu are trăsături frumoase.” In primăvara 


anului 1853, Sisi se întoarse de la Dresda fără logodnic. 
Rămânea în umbra surorii mai mari, Helene, mult mai frumoasă, 
mai instruită şi mai serioasă, pentru care familia visa un viitor 
deosebit: să o mărite cu împăratul Austriei; în comparaţie cu 
Helene, Sisi era răţuşca cea urâtă a familiei. 

Logodnicul, împăratul Franz Joseph, avea pe atunci vârsta de 


23 de ani: un tânăr frumuşel, blond, cu 
trăsături blajine şi o siluetă delicată, 
zveltă, ce ieşea în mod foarte avantajos 
în evidenţă graţie uniformei colante, 
de general, pe care obişnuia să o poarte. 
Nu este de mirare că toate contesele 
vieneze suspinau după el, cu atât mai 
mult cu cât la balurile înaltei 
aristocrații se dovedea a fi un dansator 
bun şi pasionat. 

Acest tinerel chipeş şi extrem de 
manierat era unul din cei mai influenţi 


oameni ai epocii sale. Titulatura „mare”, completă: Franz Joseph 
|, prin graţia lui Dumnezeu împărat al Austriei; rege al Ungariei 
şi Boemiei; rege al Lombardiei şi Veneţiei, Croaţiei, Slavoniei, 
Galiției, Lodomeriei şi lliriei; rege al lerusalimului etc.; arhiduce 
al Austriei; mare duce de Toscana şi Cracovia; duce de 
Lotaringia, de Salzburg, Stiria, Carintia, Craina şi Bucovina; mare 
principe de Transilvania; marchiz de Moravia; duce de Silezia 
Superioară şi Inferioară, de Modena, Parma, Piacenza şi 
Guastalla, de Auschwitz şi Zator, de Teschen, Friaul, Ragusa şi 
Zara; conte (ridicat la rangul de prinţ) de Habsburg şi Tirol, de 
Kyburg, Gorz şi Gradisca; principe de Trient şi Brixen; marchiz 
de Lausitz şi Istria; conte de Hohenembs, Feldkirch, Bregenz, 
Sonnenberg etc.; senior de Triest şi de Cattaro; mare voievod al 
Voievodatului Serbia, etc... etc. 

Urcase pe tron în 1848, anul revoluţiei, la vârsta de 
optsprezece ani, după ce unchiul său, împăratul Ferdinand | - un 
om bolnav psihic şi fizic - abdicase, iar 
tatăl său, arhiducele Franz Carl, un 
personaj nevolnic, renunţase la 
tron. Contrastând atât de puternic cu 
figura jalnică oferită de predecesorul 
său, tânărul împărat se bucură în 


scurt timp de simpatie gener a lui Bismarck, 
care făcuse în 1852 cunoştin > oi următoarele: 

„Tânărul domnitor al acestei țări mi-a făcut o impresie foarte 
bună: elanul celor două zeci de ani se îmbină cu demnitatea şi 
caracterul rezolut al vârstei adulte; ochi frumoşi, mai ales când 
vorbeşte animat, şi o expresie deschisă, cuceritoare, cu 
deosebire când zâmbeşte. Dacă nu ar fi împărat, aş spune că 
este puţin prea grav pentru vârsta sa.” 

Franz Joseph era un suveran autocrat, comandant suprem al 
armatei, domnind fără parlament, fără constituţie, ba chiar fără 
prim-ministru. Miniştri erau doar consilieri ai înaltului lor stăpân, 
acesta hotărând în exclusivitate politica statului. Asigura liniştea 
şi coeziunea numeroaselor sale ţări cu ajutorul unor forţe 
militare şi poliţieneşti redutabile, înăbuşind orice tendinţe 
democratice şi de afirmare naţională. Vechea glumă referitoare 
la era Metternich rămăsese valabilă şi pentru prima perioadă a 
domniei lui Franz Joseph: suveranitatea se bazează pe o armată 
de soldaţi care stau în picioare, pe o armată de funcţionari care 
şed, pe o armată de preoţi care stau în genunchi şi pe o armată 
de delatori care mişună peste tot. 

In 1853, Austria era cel mai mare stat european după Rusia, 
având aproximativ 40 de 
milioane de locuitori, la The Austrian Empire: 1830 care se 
adăugau cei 600.000 
soldaţi; în statul 
multietnic trăiau 8,5 
milioane de germani, 
milioane de slavi, 6 
milioane de italieni, 5 
milioane de maghiari, 
milioane de români, 
milion de evrei şi cam 
100.000 de țigani. Cel 
nordic punct al 
imperiului era Hilgersdorf din Boemia de nord (astăzi Republica 
Cehă), iar cel mai sudic, muntele Ostrawizza din Dalmația 
(astăzi Croația), cel mai vestic, Rocca d'Angera de la Lago 
Maggiore în Lombardia (astăzi Italia), iar cel mai estic 
Chilischeny din Bucovina (astăzi Ucraina). Majoritatea 
locuitorilor (29 milioane) se îndeletnicea cu agricultura. Austria 


ocupa locul întâi în lume în ceea ce priveşte culturile de în şi 
cânepă, şi locul al doilea după Franţa, în viticultură. Cultivarea 
pământului şi creşterea vitelor se făceau cu metode tradiţionale 
vechi de secole. Dezvoltarea tehnică era cu mult rămasă în 
urma în comparaţie cu statele apusene. 

Datorită generalilor săi iscusiţi, Austria trecuse peste 
revoluţia din 1848 fără pierderi teritoriale. Adunarea 
constituantă din Kremsier, o elită intelectuală a „paşoptiştilor”, 
fusese împrăştiată cu ajutorul forţelor armate. 

Mulţi deputaţi reuşiseră să se refugieze în străinătate, tot 
atât de mulţi zăceau însă în închisori. Tânărul împărat îşi încalcă 
promisiunea de a da, în fine, ţării o constituţie. 

Dar în ciuda stării de asediu care nu fusese încă ridicate şi în 
ciuda forţelor militare considerabile, orizontul politic continua să 
fie, şi în 1853, brăzdat de focare incendiare, mai ales în Ungaria 
şi Italia de nord. Revoluţionarul italian Giuseppe Mazzini încercă 
la începutul lui februarie să declanşeze la Milano o revoltă 
populară, care este însă înăbuşită în decurs de câteva ore. 

Şaisprezece italieni sunt executaţi, alţi patruzeci şi opt 
condamnaţi la detenţie grea „în lanţuri”. 

Şi starea de acalmie din Viena era înşelătoare; în perioada 


tulburărilor de la Milano, la pmm Viena are 
loc un atentat serios asupra aia tânărului 
împărat, în timp ce împăratul 
se plimba pe bastion, ucenicul 
croitor maghiar Johann Libenyi îi 
înfipse în gât un cuţit în formă de 
pumnal,  provocându-i o rană 
destul de gravă. Libenyi se 

considera atentator din 

convingere politică, aşa încât în 
momentul arestării ţipă: „Eljen 


Kossuth!” Deci îl ovaţiona pe duşmanul de moarte al 
Habsburgilor, pe revoluţionarul maghiar care proclamase în 
1849 republica maghiară, militând acum, din exil, pentru 
desprinderea Ungariei de Austria. 

Libenyi este executat. Dar tentativa sa îl atenționează pe 
tânărul împărat că tronul nu era chiar atât de invincibil şi sigur 
cum părea să fie. 


Maiestatea sa imperială Franz Joseph se situa mai presus de 
toţi ceilalţi oameni; în schimb relaţia lui cu unica persoană care 
reprezenta şi pentru el o autoritate, şi anume cu mama sa, 


arhiducesa Sophie, era cât 
profundă şi apropiată. 
stabilise la curtea imperială 
1824 - o prinţesă bavareză 
19 ani - în perioada 
Metternich. Împăratul Franz 
Ferdinand, fiul cel mai în 
moştenitorul tronului - 
debil mintal. Tânăra şi 
prințesă, foarte interesată 
politice, dădu la curtea 
vid de putere pe care îl 


se poate de 
Aceasta se 
din Viena în 
în vârstă de 
dominaţiei lui 
era bătrân, 
vârstă - 
bolnav şi uşor 
ambiţioasa 

de probleme 
vieneză de un 
umplu în 


curând cu personalitatea ei marcantă. Nu trecu mult timp şi 
dobândi faima de a fi „unicul bărbat” la această curte populată 
de nevolnici. Ea era cea care contribuise în 1848 la căderea lui 
Metternich căruia îi reproşa „că urmăreşte un lucru imposibil: să 
conducă monarhia fără împărat, cu un cretin ca reprezentant al 
coroanei”, referindu-se la cumnatul ei debil mintal, împăratul 
Ferdinand „cel Bun”. Sophie îşi împiedică soţul să preia 
succesiunea la tron, renunţă deci să devină împărăteasă şi să 
domnească în locul soţului ei care i se supunea în toate 
privinţele. 

În felul acesta pregăti terenul pentru ca „Franzi” al ei să urce 
pe tron la Olmutz, în decembrie 1848. Mânaria ei maternă era 
nelimitată. Repeta mereu că „este o mare binefacere să nu mai 
vedem sărmana făptură micuță - pe care a trebuit să o 
acceptăm drept împărat aproape paisprezece ani de zile - 
bântuind peste tot fără nici un rost, ci figura agreabilă a 
tânărului şi iubitului nostru împărat, care încântă pe oricine.” 

Franz Joseph îi rămase pentru tot restul vieţii recunoscător 
mamei sale. Se lăsa condus de mâna ei fermă, chiar dacă 
Sophie dădea asigurări că „o dată cu urcarea pe tron a fiului 
meu am luat decizia categorică să nu mă mai amestec în nici o 
afacere de stat; nu mă mai simt îndreptăţită să o fac ştiind că, 
după 13 ani în care ţara a fost a nimănui, acum a ajuns în mâini 
atât de bune, încât sunt bucuroasă să pot asista în linişte şi cu 
optimism la tot ce se întâmplă, lăsând în urmă luptele grele din 


anul 1848!” Sophie nu îşi respectă bunele intenţii. Verdictele 
sângeroase, neîndurătoare, date revoluţionarilor, abroga rea 
arbitrară a constituţiei promise - şi realizate pentru o scurtă 
perioadă - relaţiile strânse ale Austriei cu biserica - toate 
acestea nu erau considerate de opinia publică drept realizări ale 
tânărului împărat, încă prea puţin versat, ci ale arhiducesei 
Sophie, care în anii cincizeci rămăsese împărăteasa din umbră a 
Austriei. 

Şi tatonările circumspecte ale Sophiei în încercarea de a-i 
găsi fiului ei o soţie erau dictate tot de interese politice. După 
revoluţia din 1848, Austria afişa o politică vădit progermană, 
încercând să rămână forţa conducătoare în Confederaţia Ţărilor 
Germane, adică să redobândească hegemonia faţă de Prusia o 
poziţie care slăbise tot mai mult în ultima vreme. Şi planurile 
matrimoniale urmăreau atingerea acestui obiectiv măreț. 

Primul ei gând fusese o încuscrire cu dinastia Hohenzollern, 
fiind dispusă să se împace chiar şi cu perspectiva unei nurori 
protestante, care să se convertească la catolicism înainte de 
căsătorie. 

Tânărul împărat plecă deci în iarna anului 1852 la Berlin, cu 
un pretext politic şi familial, şi se îndrăgosti acolo rapid de o 
nepoată a regelui Prusiei, prinţesa Anna, de aceeaşi vârstă cu 
el. Deoarece fata era deja logodită, Sophie o întrebă pe sora ei, 
regina Elise a Prusiei, „dacă nu există nici o posibilitate ca 
această căsă- 
torie tristă, impusă drăgălaşei Anna, deşi nu are nici o şansă să-i 
aducă fericirea, să fie totuşi evitată.” 

Ea recunoscu pe faţă că tânărul împărat era foarte ambalat 
vorbind despre „fericirea care i se arătase ca un vis 
inconsistent, lăsând - helas - urme mult mai serioase şi 
profunde în inima sa tânără decât aş fi bănuit la început... Il 
cunoşti destul de bine şi ştii că nu este atât de uşor să-i 
nimereşti gustul şi că nu se mulţumeşte cu oricine, deci că 
trebuie să poată iubi fiinţa care ai să-i devină tovarăşă de viaţă, 
să-i placă, să-i fie simpatică. Drăguţa copilă din preajma voastră 
pare să îndeplinească toate aceste condiţii; îţi dai deci seama 
cât de mult mi-aş dori-o pentru acest fiu al meu care are nevoie 
de fericire, după ce a trebuit să renunţe atât de timpuriu la o 
viaţă lipsită de griji şi la iluziile tinereţii. Regina Elise nu reuşi să 
îşi impună voinţa împotriva intereselor politicienilor prusaci. O 


încuscrire cu Austria nu intra câtuşi de puţin în vederile prusace. 
Tânărul împărat trebui să înghită înfrângerea personală; în plus 
vizita sa la Berlin avu parte de comentarii foarte puţin 
măgulitoare, de exemplu din partea prinţului Wilhelm, Viitorul 
Wilhelm |: „Noi, cei din Prusia, ne felicităm pentru faptul că 
Austria şi-a dovedit subordonarea, în capitala noastră, fără ca 
noi să fi făcut nici cea mai măruntă concesie politică.” Sophie îşi 
întinse tentaculele şi spre Dresda, în vederea unei căsătorii 
imperiale şi, concomitent, a consolidării influenţei austriece 
asupra Germaniei. De data aceasta era în joc prinţesa saxonă 
Sidonie, o făptură cam bolnăvicioasă care nu îi plăcu deloc 
împăratului. 

Că Sophie îşi urmărea cu tenacitate planul de a avea o 
prinţesă germană la curtea din Viena ne-o dovedeşte al treilea 
proiect în care o atrase de data aceasta pe arhiducesa Ludovica, 
sora ei din Bavaria. Fiica cea mai mare a acesteia, Helene, se 
potrivea ca vârstă cu împăratul chiar dacă reprezenta o partidă 
mai puţin nobilă decât primele două. Căci era descendenta unei 
ramuri bavareze doar laterale, nu ca Sophie, care se trăgea din 
casa regală bavareză. Dar totuşi: Bavaria rămânea, alături de 
Saxonia, cea mai fidelă parteneră a Austriei în Confederaţia 
Ţărilor Germane, prin urmare o nouă încuscrire între Austria şi 
Bavaria putea fi utilă pe plan politic. 

Existaseră până acum nu mai puţin de 21 de încuscriri între 
casa bavareză şi casa austriacă. Cea mai 
proeminentă căsătorie din ultimii ani fusese cea a împăratului 
Franz cu sora mai mare a Sophiei, Karoline Auguste. 
(Căsătorindu-se cu al doilea fiu al împăratului Franz dintr-o 
căsătorie anterioară, şi anume cu arhiducele Franz Carl, Sophie 
devenise nora propriei ei surori.) Ducesa Ludovica era oarecum 
ruda săracă a surorilor ei mult mai influente, fiind singura dintre 
cele nouă fiice ale regelui Bavariei, Max |, care avusese parte de 
o căsătorie mai modestă cu vărul ei de gradul al doilea, ducele 
Maximilian de Bavaria, care obţinu de-abia în 1845 titlul de 
„Alteță Regală”. 

Ludovica  nutrea pentru i sora ei 


Sophie - cu trei ani mai mare decât ea - 
o iubire umilă, aproape 
slugarnică, dându-le-o mereu ca 


exemplu copiilor ei Şi 


acceptându-i aproape cu teamă. NE LAOA „ntru ca nu 
cumva să iasă din grațiile ei. a | id i ăsători fiica 
mai mare cu cel mai râvnit holt rmă într-un 
instrument docil al Sophiei. 
Cele două surori aveau pre comune, în 
perioada logodnei de la Ischl, re “ai târziu, se 
simţise complet „rusticizată”. lubea viaţa la ţară şi natura, nu se 
sinchisea de o îmbrăcăminte şi o societate corespunzătoare 
rangului ei. Cu anturajul curţii de la Munchen nu prea avea de-a 
face. Acolo era stăpân nepotul ei, Max al II-lea, iar ramura 
ducală a familiei Wittelsbach nu deţinea funcţii oficiale. Prin 
urmare Ludovica nu era o figură reprezentativă la curte, ci o 
persoană particulară. Trăia numai pentru copiii ei pe care îi 
creştea singură - ceva puţin obişnuit în mediile aristocratice. 
Spre deosebire de Sophie - o catolică ferventă, ba chiar 
bigotă - Ludovica nu prea era religioasă, evidenţiiind cu mândrie 
educaţia liberală din casa regală bavareză: „în tinereţea noastră 
fuseserăm atinşi uşor de spiritul protestant!” Se amuza 
colecţionând ceasuri, avea interes pentru geografie, culegându- 
şi însă informaţiile - după cum o ironiza soţul ei - în cea mai 


mare parte din calendarele 
misionarilor. Despre politică nu 
avea nici cea mai vagă idee. Tatăl 
viitoarei mirese, ducele Max de 
Bavaria, nu corespundea câtuşi de 
puţin gustului Sophiei. Ce- i drept, era 
cel mai popular membru al casei 
Wittelsbach în această perioadă; 
dar popularitatea nu prea părea 
mijlocul optim de a câştiga 
respectul Sophiei a cărei gândire 


rămânea strict dinastică. 
om foarte citit şi umblat în 


Max era un 
lumea 


întreagă. Biblio-teca sa conţinea cam 27.000 de volume, în 
principal axate pe probleme de istorie. Avusese parte de o 
educaţie cât se poate de nearistocratică, căci frecventase timp 
de şapte ani o şcoală din Munchen, învățând cot la cot cu alţi 
copii de vârsta sa, şi nu singur, cu un preceptor, aşa cum se 
obişnuia în cercurile nobiliare. Studiase apoi la Universitatea din 


Munchen, unde audiase cu predilecție cursuri de istorie şi 
ştiinţele naturii. 

Max nu renunţă nici în restul vieţii la înclinațiile din perioada 
studenţiei; nu dădea doi bani pe etichetă, înconjurându-se mai 
degrabă de un cerc de savanţi şi artişti burghezi, „masa rotundă 
a regelui Arthur”. In acest cerc se bea mult, se făceau poezii, se 
cânta, se compunea, dar se purtau şi discuţii la nivel înalt. 
Atmos- 
fera se asemăna cu cea de la renumitele „simpozioane” 
organizate de regele Bavariei, Max al |l-lea. 

Doar că acesta cultiva mai degrabă savanţi din nord, 
„reprezentanţii aurorei boreale”, în timp ce ducele 
Max aduna în jurul său o societate neaoş bavareză. Noul „palat 
Max” din Ludwigstraße, în care se născuse micuța Elisabeth, la 
24 decembrie 1837, avea ca punct de atracţie un Cafe chantant 
[Șantan, cafenea unde se produc dansatori şi cântăreţi (în 
franc.) (N. Tr.)], după model parizian, şi o sală de dans cu o 
„friză a lui Bachus” supradimensionată, lungă de 44 metri, de 
concepţie destul de libertină - o lucrare a lui Schwanthaler. În 
curtea palatului era amenajat un circ cu loji şi locuri 
numerotate; societatea Muncheneză îl putea admira pe ducele 
Max executându-şi cu multă mândrie acrobaţiile de echitație în 
mijlocul unor pantomime, scenete decoltate jucate de clovni şi 
reprezentații pentru soldaţi. 

Un alt hobby al lui Max era ţitera. Max îşi ducea ţitera şi în 
călătorii, interpretându-şi până şi la piramida lui Cheops 
melodiile preferate - catrene cu chiuituri bavareze - spre 
uimirea însoţitorilor săi egipteni, în 1846, ducele Max scoase o 
carte: Sammlung oberbayerischer Volksweisen und Lieder 
(Culegere de melodii şi cântece populare din Bavaria 
Superioară). 

Întocmai ca mulţi alţi membri ai familiei Wittelsbach mai 
târziu şi copiii săi, inclusiv Elisabeth - ducele Max manifesta, şi 
el, uneori tendinţa de a se izola de lume şi de a avea porniri 
mizantropice. De exemplu, îi închină ţiterei sale o poezie - 
întocmai ca Elisabeth, peste treizeci de ani: 

Mă simt atât de bine lângă ea, 

Căci singura e care mă-nțelege. 

Pe oameni deci îi părăsesc 

Și cânt la ea întreaga zi. 


Și oamenii muzică fac, 

Dar instrumentul altul e, 

Căci pe-acei oameni îi vizează 

Ce-a lor falsitate n-o cunosc. 

Ducele Max nu era un misogin mofturos şi nu punea mare 
preţ nici pe viaţa de familie. Respecta un singur moment al zilei: 
la amiază nu era disponibil pentru nimeni, cu atât mai puţin 
pentru soţie şi cei opt copii legitimi. Căci obişnuia să ia dejunul 
în camera sa împreună cu cele două fiice nelegitime pe care le 
iubea extrem de mult. Max afişa pe faţă convingeri democratice, 
de multe ori şi ca să-şi sfideze anturajul. „Dar când avea 
impresia că cineva îl calcă pe bătătură, se dezlănţuia ca un 
diavol”, remarca una din rudele sale. 

Spiritul casei ieşi la iveală cu ocazia revoluţiei din 1848: 
speriată de tulburările şi agitaţiile stradale din Munchen, familia 
regală se refugie în palatul ducelui Max deoarece, datorită 
popularității amfitrionului, se simţea aici la adăpost de excese. 
Micuța Helene, pe atunci în vârstă de 14 ani, se spune că făcuse 
în timpul tumultului o încercare - care provocase multă ilaritate 
- de a-i potoli pe răsculați strigându-le: „Fraţi împotriva fraţilor!” 
cuvinte care arătau că fiica este demnă de tatăl ei Max. Max 
dădu dovadă de idei liberale şi în numeroasele articole de istorie 
publicate, anonim, în reviste, în cartea sa Wanderungen nach 
dem Orient (Călătorii în Orient, Munchen 1839) manifestă şi 
mult umor: din loc în loc lăsă câteva rânduri albe explicând că ar 
fi „goluri provocate de cenzură”. Asemenea şotii nu erau de 
natură să-i câştige simpatia cumnatei Sophie. Existenţa ducelui 
Max era oarecum ignorată în faza iniţială a planurilor 
matrimoniale. Cu ideile sale groteşti şi ostilitatea sa faţă de 
curte ar fi putut compromite familia miresei, periclitând tot 
proiectul. 

Viitoarea pereche - adică Franz Joseph şi Helene urma să se 
cunoască şi să serbeze logodna cu ocazia vilegiaturii petrecute 
de împărat la Ischl - cel puţin aceasta era dorinţa celor două 
mame. Atmosfera degajată, mai degrabă familială, din Ischl va 
uşura întregul demers. Ludovica o luă şi pe a doua fiică, 
Elisabeth, în călătoria atât de importantă în ţinutul 
Salzkammergut, căci aceasta îi făcea multe griji. Elisabeth se 
îndră-gostise de un bărbat care nu putea fi luat în considerare, 
un conte Richard S., aflat în serviciul ducelui. Idilei i se puse 


rapid capăt, tânărul fiind îndepărtat cu un pretext oarecare. 
Acesta reveni, ce-i drept, la un moment dat, dar era bolnav şi 
muri la scurt timp după aceea. Sisi rămase neconsolată, 
disperarea ei adâncindu-se până ajunse la o stare de 
melancolie. Se încuia ore întregi singură în camera ei ca să 
plângă şi să scrie poezii. 

(Culegerea de poezii de dragoste din iarna anului 1852/53 
există, dar este în proprietatea familiei). 

“Căzut-au acum Zarurile, 

Ah, Richard ochii i-a închis! 

Clopotele a jale răsună - 

O, Doamne, indură-te de mine! 

Blonda fecioară, tristă, 

La ferestruică stă. 

Durerea ei profundă 

Strigoii chiar o simt." 

Luând-o în această călătorie la Ischl, ducesa Ludovica 


încerca să o scoată pe fata 
de 15 ani din starea de 
melancolie. În plus, 
spera să o apropie pe Sisi 
de arhiducele Karl 
Ludwig, fratele mai mic al 
lui Franz Joseph. 

Această speranţă nu 


era chiar lipsită de 
temei. Căci cei doi 
corespondau deja de câţiva ani, făcându-şi mici cadouri, chiar şi 
câte un ineluş. Ludovica îşi avea socotelile ei. 

Conjunctura politică nu era însă, în august 1853, câtuşi de 
puţin propice unor planuri romantice sau logodne. Izbucnise 
războiul Crimeii, situaţia internaţională fiind confuză, în joc erau 
interesele politice şi economice foarte concrete ale marilor 
puteri europene în Turcia, care se afla în pragul dezmembrării. 
Trupele ruseşti ocupaseră, în iulie 1853, provinciile dunărene, 
nucleul viitoarei Românii. Ţarul Nicolae conta pe sprijin austriac, 
oferind ca recompensă provinciile turceşti Bosnia şi 
Herţegovina, în plus ajutor în eventuali- 
tatea unei noi revoluţii în Austria - cu alte cuvinte o intervenţie 
militară rusească în favoarea monarhiei, ca în Ungaria, în 1849. 


Consilierii tânărului împărat aveau păreri diferite. 

Bătrânul Radetzky voia să lupte de partea ruşilor, dar nu 
respingea nici ideea unei neutralităţi 
stricte a Austriei. 

Ministrul de Externe, 
cercuri de economişti 
ideea unei alianțe cu Franța 
împotriva Rusiei. Tânărul 
nehotărât, nereuşind să facă 
dificile. | se plânse mamei 
de „complicațiile tot mai 
Orient”. Inainte de a pleca la Ischl, ceru 
informații asupra situației, dar după 
aceea nu se mai lăsă importunat de înalta politică. Ezitările 
îndelungate ale împăratului lipsit de experiență, care nu se mai 
gândea decât la logodnă, vor avea consecințe fatale pentru 
Austria. 

Ducesa Ludovica era frământată de alte griji când descinse, 
la 16 august, la Ischl, însoțită de cele două fiice ale sale. Din 
cauza unei migrene, fusese nevoită să îşi întrerupă călătoria, 
sosind la Ischl cu întârziere şi dând peste cap programul alcătuit 
de Sophie pentru această primă zi. In plus, îşi făcu, ce-i drept, 
apariţia împreună cu fiicele ei, dar fără bagaje şi fără cameriste. 

Cele trei purtau haine de doliu fiindcă le murise o mătuşă. 
Deoarece trăsura cu garderoba colorată nu sosise încă, nu se 
puteau schimba înainte de întâlnirea decisivă. Arhiducesa 
Sophie le trimise o cameristă la hotel. 

In timp ce toată lumea se străduia să-i asigure prezumtivei 
mirese, Helene, cel puţin o frizură 
impecabilă, din moment ce trebuia să i se 
înfăţişeze împăratului în rochia neagră, 
prăfuită, în care călătorise, micuța Sisi îşi 
aranja singură părul - cosițe simple, foarte 


Buol, şi unele 
susțineau 

Şi Anglia, 
împărat era 
faţă situaţiei 
sale, Sophie, 
complicate din 


lungi. Nici nu observă că arhiducesa 
Sophie o urmărea cu priviri atente şi pe ea, 
nu numai pe Helene. In orice caz, Sophie 


descrise mai târziu în mod 
pieptănatului adresându-i-se 


amănunţit scena 
surorii ei Marie, 


regina Saxoniei, şi evidențiind „graţia şi şarmul” mişcărilor 


micuţei, „cu atât mai mult cu cât nici nu îşi dădea seama că face 
o impresie atât de plăcută, în ciuda doliului... 

Sisi era delicioasă în rochia ei simplă, neagră, închisă până 
sus. În comparaţie cu această soră dezinvoltă, copilăroasă, 
Helene părea dintr-o dată foarte gravă. Rochia neagră nu o 
avantaja şi poate că tocmai ea îi decise soarta - cel puţin aşa 
susțineau unii mai târziu, întâlnirea cu împăratul avu loc după- 
amiază, la ceai. 

Participau la acest eveniment şi regina Elise a Prusiei, doi 
fraţi mai mici ai împăratului şi alte rude. Niciunul dintre cei 
prezenţi nu avea darul de a susţine o conversaţie degajată. 
Domnea prin urmare o atmosferă rigidă, uşor penibilă, deoarece 
toată lumea ştia ce se urmărea de fapt. 

Putem vorbi de dragoste la prima vedere - în orice caz în 
ceea ce îl priveşte pe Franz Joseph. Arhiducele Karl Ludwig, 
fratele mai mic, îl urmărea cu priviri agere şi 
pline de gelozie, spunându-i mamei sale, 
Sophie, că „în clipa când o zărise pe Sisi, 
pe faţa împăratului apăruse o expresie de 
satisfacţie atât de profundă, încât nu mai 
putea fi pusă la îndoială alegerea pe 


care o va face.” Sophie către L- Marie de 
Saxonia: „Radia, şi cunoşti şi pes tu expresia 
radioasă a feței sale când se AAS bucură de 
ceva. Drăguţa copilă habar y nu avea că 
făcuse o impresie atât de N al puternică 

asupra lui Franzi. Până în clipa în care 


mama ei îi vorbi despre aceasta, fusese stăpânită doar de frica 
şi timiditatea pe care i-o insuflau oamenii mulţi din jurul ei.” De 
emoție, Sisi nu reuşi să mănânce nimic, iar cameristei ei îi 
spuse: „Ce bine-i de Nene (adică Helene), ea a văzut deja atâţia 
oameni, eu însă nu. Mi-e atât de teamă încât nu pot mânca 
nimic.” 

Fiind total dezorientată, nici nu observă că împăratul se 
ocupă de ea şi nu de Helene. 

În dimineaţa următoare, adică la 17 august, împăratul se 
duse în zori de zi la mama sa, care de-abia se sculase. Sophie 
către Marie de Saxonia: „îmi spuse radios că o găseşte 
delicioasă pe Sisi. L-am rugat să nu se pripească, să chibzuiască 
mai întâi, dar el spuse că nu este bine nici să se tergiverseze 


totul.” Arhiducesa descrie această dimineaţă în mod şi mai 
amănunţit în jurnalul ei. Împăratul era extaziat: 

„Dar cât de dulce este Sisi! 

Proaspătă ca o floare care se deschide 

Și ce superb este părul care îi încadrează faţa! 

Ce ochi frumoşi şi blânzi, ce buze ca fragile!” 

Mama încercă să-i atragă atenţia asupra miresei dorite: „Nu 
găseşti că Helene este înţeleaptă, că are o siluetă frumoasă, 
zveltă?” - „Da, da, cam gravă şi tăcută, desigur, e simpatică, 
amabilă, dar Sisi - Sisi - şarmul ei, zburdălnicia asta atât de 
dulce, de parcă ar fi o copilită!” Nu mai era nimic de făcut. Franz 
Joseph renunţă în această zi chiar şi la vânătoare - o plăcere pe 
care altădată şi-o permitea totdeauna. Când Elise, regina 
Prusiei, auzi aşa ceva, îi făcu surorii ei, Sophie, un semn prin 
care voia să spună: „| s-au aprins rău călcâiele”. Regina Elisa 
părea foarte mulţumită de modul cum evoluau lucrurile, micuța 
Elisabeth fiind fina ei. Dar domnea o confuzie generală. Cele 
două fete erau descumpănite. Doar împăratul radia de 
mulţumire. 

În ajunul zilei de naştere a împăratului avu loc un bal, care 
urma să decidă totul. Helene apăru îmbrăcată într-o rochie 
superbă din mătase albă. Fruntea îi era împodobită cu rămurele 
de iederă, ceea ce dădea siluetei ei înalte o notă romantică. 
Micuța Sisi purta o rochiţă simplă, roz cu alb, părând o copilă în 
comparaţie cu statura impunătoare a surorii ei. 

Impăratul nu participă la primul dans şi nici prinţesele 
Bavareze. La al doilea, o polcă, arhiducesa Sophie îl rugă pe 
aghiotantul lui Franz Joseph, Hugo von Weckbecker, „să o invite 
pe prinţesa Elisabeth, care până acum dansase doar cu 
maestrul de dans, având nevoie, pentru debut, de o mână 
sigură.” Weckbecker: 

„Mă prezentă prinţesei şarmante, extraordinar de jenate, 
care îmi spuse, intimidată, că nu ştie dacă va reuşi fără 
maestrul de dans.” Weckbecker o linişti, dar îi era totuşi „puţin 
teamă, ştiind că, în genere, prinţesele bavareze nu sunt 
dansatoare bune, chiar dacă au un maestru de dans... Din 
fericire, prinţesa Elisabeth era muzicală şi nu ieşi din ritm.” 
Weckbecker observă, cu uimire, că împăratul nu dansează nici 
de data aceasta, contrar obiceiului, în schimb o urmăreşte cu 
privirile pe Sisi care „plutea, ca o silfidă, de braţul meu”. După 


terminarea dansului, Weckbecker îi şopti unui prieten: „Am 
impresia că am dansat cu viitoarea noastră împărăteasă.” 
Impăratul dansă cotilionul cu verişoara sa, oferindu-i după aceea 
buchetul - un semn tradiţional că era aleasa inimii lui. Toţi cei 
prezenţi înţeleseră gestul în afară de Sisi. Întrebată dacă nu o 
frapase această atenţie, ea răspunse: „Nu, dar m-a deranjat.” 
Sophie descrise în mod detaliat înfăţişarea lui Sisi într-o 


scrisoare către sora ei, Marie: „Îşi 
prinsese un pieptene mare în părul ei 
frumos, fixându-şi la spate cosiţele; în 
conformitate cu moda îşi purta părul dat 
spre spate. Ţinuta fetiţei este atât de 
graţioasă, atât de modestă, atât de 
ireproşabilă, atât de 

fermecătoare, ba chiar smerită, 
când dansează cu împăratul. Era ca un 
boboc de trandafir care se deschide 


sub mângâierea razelor de 72 soare, când 
o vedeai alături de împărat, la cotilion. Mi 
se părea atât de atrăgătoare, atât de copilăros de modestă şi 
totuşi foarte degajată faţă de el. 

Doar oamenii mulţi o intimidau.” 

Ziua de naştere a împăratului este sărbătorită, la 18 august, 
în cercul mare al familiei. Arhiducesa Sophie îi scria surorii Marie 
de Saxonia: „La dineul luat în familie, împăratul era foarte 
mândru că Sisi, care şedea lângă el, mâncase cu multă poftă! 
După dejun, am făcut o excursie la Wolfgang. O bucăţică de 
drum am parcurs-o pe jos. Eram în caleaşca mea, cu cele două 
fete şi cu împăratul. Trebuie să fie foarte îndrăgostit de ea din 
moment ce a suportat să rămână atâta timp în echipajul închis! 
Helene ne-a povestit multe şi la modul amuzant; din punctul 
meu de vedere fata are mult farmec...” 

După promenadă, împăratul o rugă pe mama sa să sondeze 
terenul la mama lui Sisi „dacă îl vrea şi ea”, insistând însă ca 
cele două mame să nu exercite nici o presiune: „Situaţia mea 
este atât de dificilă încât, într-adevăr, nu-i nici o plăcere să fii 
părtaşă la ea.” 

La care Sophie răspunsese: „Dar bine, băiete dragă, cum îţi 
poţi imagina că o femeie nu s-ar simţi fericită să-ţi uşureze 
situaţia cu graţia şi voioşia ei?” 


Sophie îi transmise oficial surorii ei, Ludovica, dorinţa lui 
Franz Joseph. Ludovica „îmi strânse, emoţio-nată, mâna, căci în 
modestia ei se îndoise că împăratul s-ar putea gândi cu 
adevărat la una din fiicele ei.” Întrebată de mama ei dacă l-ar 
putea iubi pe împărat, Sisi răspunsese (conform relatărilor 
arhiducesei So- 
phie): „Cum să nu-l poţi iubi pe omul acesta?” Apoi izbucnise în 
lacrimi susţinând că va încerca din răsputeri să-l facă fericit pe 
împărat şi să fie „un copil foarte tandru pentru mătuşa Sophie”. 
„Dar”, adaugă, „cum de se gândeşte chiar la mine? Sunt atât de 
neînsemnată!” lar peste câteva momente: „îl iubesc foarte mult 
pe împărat! Ce bine-ar fi să nu fie împărat!” 

Comentariul Sophiei: „Asta îi provoacă anxietate, viitoarea ei 
poziţie, împăratul a fost de-a dreptul extaziat când i-am relatat 
despre această emoţionantă declaraţie a logodnicei sale, 
descoperind la ea înţelegere profundă pentru el şi dezinteres 
pentru situaţia sa.” 

Rămâne sub semnul întrebării cum a decurs cu adevărat 
discuţia dintre mamă şi fiică şi dacă putem da crezare poveştilor 
Ludovicăi şi Sophiei. Întrebată dacă această decizie ţinuse cont 
şi de sentimentele fetei, Ludovica răspundea mai târziu, în mod 
invariabil: „Pe împăratul Austriei nu îl tratezi cu un refuz.” Toate 
cele nouă surori bavareze îşi avuseseră tragedia lor 
sentimentală. Toate ştiau că o prinţesă nubilă devine un obiect 
al politicii trebuind să accepte un soţ hărăzit de alţii. Pentru a nu 
crea confuzie în minţile fetelor tinere, pentru a nu declanşa 
conflicte în inimile lor, casa regală bavareză interzisese lectura 
poveştilor de dragoste. Nici măcar clasicii germani nu erau 
admişi. 

Ludovica însăşi trecuse în tinereţe drept o frumuseţe 
renumită. Unii susțineau chiar că fusese mai frumoasă decât 
fiicele ei, inclusiv Elisabeth. Avusese o idilă cu prinţul Miguel de 
Braganza, viitorul rege al Portugaliei, cu care nu se putuse 
căsători din motive politice, în schimb familia aranjase căsătoria 
ei cu vărul Max. 

Acesta îi declarase pe faţă că nu o iubeşte şi o ia în căsătorie 
doar fiindcă se teme de energicul său bunic. 

Max iubea o femeie din rândurile burgheziei cu care nu avea 
voie să se căsătorească din considerente de castă. 


Căsnicia celor doi fusese nefericită din prima zi. Ludovica le 
mărturisi mai târziu copiilor ei că îşi petrecuse prima zi de după 
nuntă plângând de dimineaţă până seara. Se obişnuise de-abia 
încetul cu încetul să tolereze neastâmpărul continuu şi 
numeroasele aventuri amoroase ale soţului ei, consolându-se cu 
ceata tot mai mare de copii. După ce rămase văduvă, le povesti 
nepoților că, începând cu nunta de aur, Max se purtase frumos 
cu ea - dar trecuseră cincizeci de ani plini de amărăciune. ŞI 
micuța Elisabeth auzise, din copilărie, plângerile Ludovicăi, 
referitoare la mariajul nefericit, şi nu uitase cuvintele mâhnite, 
repetate mereu de mama ei: „Când eşti căsătorit, te simţi foarte 
părăsit.” 

Nici arhiducesa Sophie nu avusese mai mult noroc, trebuind 
să se mărite cu arhiducele Franz Carl - „debil fizic şi psihic” - 
fratele împăratului Ferdinand, un om foarte bolnav. În Bavaria 
se povestea că, în disperarea ei Sophie plânsese nopţi în şir 
înainte de căsătorie. 

Când educatoarea îi relată acest lucru mamei Sophiei, 
primise răspunsul neînduplecat: „Şi ce vreţi? Căsătoria a fost 
decisă cu ocazia Congresului de la Viena!” 

Văzând că destinul ei este pecetluit fără drept de apel, 
Sophie declară, curajoasă, că îşi va găsi fericirea şi alături de 
arhiduce, împăratul Franz îi pusese în vedere că, „ţinând cont de 
starea de sănătate a fiului său, ea va trebui să ia în mână toate 
treburile.” Sophie procedă în consecinţă, devenind o femeie 
independentă şi energică. Ţinea la soţul ei, un om foarte blajin, 
„ca la un copil care trebuie îngrijit” şi îşi crescu bine cei patru fii. 
Ca femeie tânără, avu o prietenie afectuoasă cu fiul lui 
Napoleon, ducele de Reichstadt, pe care îl îngriji cu mult 
devotament în timpul bolii sale mortale. Bârfa vieneză colporta 
că tânărul arhiduce ar fi tatăl celui de-al doilea fiu al Sophiei, 
arhiducele Ferdinand Max. Mai mult ca sigur că nu a fost aşa, 
dar povestea demonstrează că opinia publică nu excludea 
posibilitatea ca arhiducesa, o femeie frumuşică, să fi avut parte 
de o romanţă. 

Prin urmare mamele ambilor logodnici trebuiseră să renunţe 
la adevărata iubire, întocmai ca majoritatea prinţeselor din acea 
vreme. Se supuseseră şi ele imperativelor majore - chiar dacă 
înlăcrimate. Pentru ele logodna de la Ischl reprezenta deci un 
eveniment fericit, rar întâlnit: Franz Joseph îşi iubea logodnica, 


după cum putea vedea oricine. Era un bărbat tânăr şi frumos, 
nu suferea de debilitate mintală ca tatăl şi ca unchiul său, fiind, 
în plus, şi împăratul Austriei. Fata se va acomoda situaţiei noi 
care, în comparaţie cu destinul ambelor mame, părea demnă de 
invidiat, într-adevăr, aşa era: „Pe împăratul Austriei nu îl tratezi 
cu un refuz.” 

Gândirea arhiducesei Sophie rămăsese tributară secolului al 
XVIII-lea. Nu punea preţ pe individualism şi cu atât mai puţin pe 
sentimente când era vorba despre politica de la curte - spre 
deosebire de noua ei noră. 

După cum îi scria la un moment dat prinţesei Metternich, nu 
trebuie să se creadă „că individualităţile ar avea vreo 
importanţă. Ea constatase de fiecare dată că un om poate fi 
înlocuit cu altul fără ca mersul lumii să fie influenţat.” Pornind 
de la o asemenea concepţie, era indiferent dacă viitoarea 
împărăteasă se va numi Helene sau Elisabeth. Ambele 
proveneau din aceeaşi familie, aveau acelaşi rang, erau catolice 
şi nepoate de-ale Sophiei - în fond acesta era singurul lucru care 
conta. 

Ludovica îi transmise surorii ei, Sophie, în scris acceptul lui 
Sisi. În dimineaţa zilei de 19 august, la ora 8, împăratul se 
înfiinţa, radiind de fericire, la hotelul din Ischl unde locuia 
logodnica sa. Ludovica îi relată unei rude despre acest moment: 
„L-am lăsat singur cu Sisi, căci dorea să vorbească personal cu 
ea; când s-a întors la mine, părea foarte mulţumit, foarte bine 
dispus, iar ea la fel - aşa cum se cuvine să fie o mireasă 
fericită.” Agitaţia Ludovicăi era tot atât de mare ca sentimentul 
gratitudine faţă de sora ei, Sophie: „Este o fericire atât de mare 
şi, totuşi, un moment atât de important şi de dificil încât mă 
simt emoţionată din toate punctele de vedere. Ea [Sisi] este atât 
de tânără şi lipsită de experienţă, sper însă ca toată lumea să 
manifeste toleranţă faţă de această tinereţe atât de fragedă!... 
Mătuşa Sophie este atât de bună şi amabilă cu ea şi ce 
consolare pentru mine să o pot încredința unei surori atât de 
iubitoare care îi va fi o a doua mamă.” 

Elisabeth însă se referea mai târziu cu multă amărăciune la 
această situaţie spunând: „Căsnicia rămâne o instituţie absurdă. 
Eşti vândută la 15 ani, când eşti încă un copil, şi depui un 
jurământ pe care nu îl înţelegi, dar pe care îl regreţi după aceea 
timp de 30 de ani sau chiar mai mult, fără să-l mai poţi 


retracta.” În schimb, în august 1853, martorii oculari vedeau în 
logodna imperială „o idilă simplă, drăgălaşă şi plină de nobleţe” 
- după cum scria contele Hubner. 

Tânăra pereche părăsi, braţ la braţ, hotelul ca să ia micul 
dejun la arhiducesă, bineînţeles în cercul întregii 
familii care îi contempla pe cei doi tineri cu priviri binevoitoare şi 
pline de curiozitate. Franz îi prezentă fetei de 15 ani şi pe 
aghiotanţii săi, în primul rând pe contele Grunne ale cărui păreri 
despre femei le respecta foarte mult. 

La ora 11 se duseră cu toţii la biserica parohială. 

Enoriaşii constatară cu adânc respect că arhiducesa se 
oprise în dreptul uşii pentru a o lăsa pe nepoţica ei să intre mai 
întâi: Sisi era logodnica împăratului având de acum înainte un 
rang superior mamei împăratului. Cu acest gest plin de nobleţe, 
Sophie se supunea ierarhiei imperiale. Fireşte că Sisi nu înţelese 
nimic din acest gest. Ea intră timidă şi jenată în biserică, 
neplăcut impresionată de atenţia care i se acorda. Sophie: 
„Preotul ne întâmpină cu agheasmă şi lacrimi în ochi! In clipa în 
care am intrat în biserică s-a intonat imnul naţional.” 

După benedicţiune, împăratul Franz Joseph o luă pe fată de 
mână, o conduse la preot şi îl rugă: „Sfinţia voastră, vă rog dați- 
ne binecuvântarea; este logodnica mea.” 

După binecuvântarea preotului urmară felicitările celor care 
asistaseră la acest moment istoric. Contele Grunne i se adresă 
apoi tinerei perechi cu o alocuţiune. 

Weckbecker: „Principesa era atât de emoţionată şi jenată, 
încât de-abia reuşea să răspundă.” Toţi erau emoţionaţi, 
împăratul reuşi cu greu să o scoată pe logodnica sa din mijlocul 
mulţimii entuziasmate. 

În schimb, ducesa Ludovica părea atât de îngrijorată de 
viitorul fiicei ei, încât i se plânse chiar şi în această zi unui om 
complet străin, aghiotantului Weckbecker, „că o cuprinde teama 
gândindu-se la misiunea grea care o aşteaptă pe fiica ei 
Elisabeth, deoarece aceasta ajunge din camera copiilor direct pe 
tron. Griji îi fac şi opiniile necruțătoare ale doamnelor din 
aristocrația vieneză.” 

Şi se va vedea în curând că toate aceste temeri erau 
îndreptăţite. 

Dineul se servi la Hallstatt, după care urmă o plimbare cu 
trăsura. Plouase în zilele anterioare iar peisajul era splendid. 


Soarele care asfinţea scălda munţii şi stâncile în razele sale 
aurii. Lacul scânteia, împăratul îşi lua logodnica de mână şi îi 
prezentă împrejurimile, Regina Elise a Prusiei era încântată: 
„Cât de frumos să vezi fericirea unor oameni tineri în peisajul 
acesta atât de superb!” Sophie îi scrise surorii Marie din Saxonia 
că împăratul îşi înfăşurase, grijuliu, logodnica în mantaua sa 
militară de teamă să nu răcească, mărturisindu-i apoi: „Nici nu 
pot să-ţi spun cât sunt de fericit!” 

Seara, localitatea Ischl era iluminată de zeci de mii de 
lumânări şi de lămpi în culorile Austriei şi Bavariei. 

Pe culmea Sirius se marcaseră cu lămpi multicolore 
contururile unui templu clasic care se înălța spre cer împodobit 
cu inițialele FJ şi E, înconjurate de o coroniţă de mireasă. Micuța 
Sisi avea pentru prima dată parte de ovaţiile unei populaţii 
binevoitoare, devotate, care ieşise în stradă pentru a-şi aclama 
viitoarea împărăteasă. Ziua luă sfârşit într-o atmosferă de 
fericire generală, chiar dacă încă uşor confuză. 

Reacţia de bucurie a împăratului este consemnată în toate 
relatările legate de zilele petrecute la Ischl. Despre reacţia 
miresei ştim însă, din păcate, extrem de puţin doar că era foarte 
intimidată, foarte tăcută şi izbucnea mereu în plâns. 
Comentariul Sophiei faţă de sora ei: „Nici nu îţi poţi imagina ce 
delicioasă este Sisi când plânge!” 

Festivităţile se ţineau lanţ. Sisi primea cadouri de peste tot. 
Împăratul îi dărui giuvaeruri şi bijuterii, printre ele o superbă 
ramură de flori din diamante şi smaralde pe care şi-o putea 
prinde în păr. Sisi care devenea tot mai elegantă era centrul 
vieţii mondene din Ischl. Toată lumea o admira lăudându-i 
graţia. Împăratul ţinea cont, cu multă grijă, delicateţe şi 
generozitate, de caracterul copilăros al logodnicei sale. 

Pentru a-i face o bucurie, montă în grădina vilei de vară chiar 
şi un leagăn pe care fata îl întrebuința cu o asiduitate plină de 
naivitate. Văzând cât de mult se teme Sisi de figurile mereu noi 
care apăreau, împăratul îl rugă pe aghiotantul său, contele Carl 
Grunne, să conducă, în locul vizitiului, caleaşca sa minunată, 
trasă de cinci cai pagi. Işi dăduse seama că Sisi se obişnuise 
deja cu acest om atât de apropiat lui, şi chiar îl plăcea. 

Grunne avea pe atunci vârsta de 45 de ani, fiind una din cele 
mai influente personalităţi din monarhie - un membru marcant 
al mult hulitei „camarile” de la curtea din Viena. Ca şef al 


Cancelariei militare era, după împărat, persoana principală în 
armată. Grunne îl însoțea pe tânărul său stăpân în toate 
călătoriile fiind cel mai intim consilier politic al său şi cunoscând 
şi viaţa particulară a împăratului, în societatea vieneză circulă şi 
astăzi zvonul că Grunne era cel care aranja escapadele 
amoroase ale tânărului împărat (Franz Joseph nu era un 
băieţandru lipsit de experienţă în momentul când se logodea), 
împăratul se bucură că Sisi are de la bun început încredere în 
Grunne, iar cu ocazia acestor plimbări în trei, cu trăsura, prin 
ţinuturile din jurul localităţii Ischl, Grunne deveni patronul 
protector al marii sale iubiri. 

În programul de la Ischl figurau încă trei baluri. 

Conform jurnalului Sophiei, Sisi continua să fie timidă şi 
disciplinată. Când contesa Sophie Esterhazy - care va deveni în 
curând maestra ei supremă de ceremonii - îşi prezentă 
felicitările spunând: „îi suntem recunoscători Alteţei voastre 
Regale că îl faceţi atât de fericit pe împărat”, Sisi răspunse: „Am 
nevoie de multă indulgență la început!” Ceilalţi reprezentanţi 
tineri ai familiei imperiale manifestau, spre deosebire de 
mireasă, multă voie bună şi antren. La un moment dat aruncară 
cu mici petarde şi rachete luminoase în timp ce se dansa 
cotilionul. Biata Ludovica ai cărei nervi fuseseră supuşi unei 
încordări excesive în aceste zile se refugie înspăimântată în 
dormitorul surorii ei. Ludovica nu ştia nici acum dacă este cazul 
să se bucure de marea cinste arătată sau să fie îngrijorată de 
suprasolicitarea nervoasă care o aştepta pe fiica ei de doar 15 
ani. Îngrijorată era şi de Helene. 

Fata era  descumpănită şi nefericită, împlinise deja 
optsprezece ani, fiind deci relativ bătrână pentru a începe 
tatonări în vederea unei alte „partide”. Nici măcar superbul 
cadou făcut de Sophie - o cruce din diamante şi turcoaze - şi 
convingerea că aceasta o considera în continuare o fată 
încântătoare nu o puteau consola pe Helene. li era dor să revină 
în Bavaria, întocmai ca mamei ei care le scria îngrijorată rudelor 
bavareze: 

Viaţa de aici este foarte animată. Mai ales Sisi nu este 
obişnuită cu aşa ceva, şi în primul rând cu orele târzii de 
culcare. Sunt plăcut surprinsă să constat că face faţă, că 
reuşeşte să stea de vorbă cu atâţia oameni străini şi să îşi 
păstreze calmul în ciuda timidităţii. Tatăl, Max, fusese informat 


telegrafic despre logodnă, întocmai ca regele Bavariei care, în 
calitate de şef al casei Wittelsbach, trebuia să aprobe oficial 
logodna verişoarei sale. Franz Joseph îi mulţumi „dintr-o inimă 
pe deplin satisfăcută. Sunt de două ori mai fericit că în alegerea 
viitoarei mele tovarăşe de viaţă am putut ţine cont în acelaşi 
timp de cele mai intime sentimente şi mă abandonez total 
speranţei sincere că îmi voi găsi fericirea în calităţile 
excepţionale ale logodnicei mele. Cred că nu mai trebuie să 
subliniez că mă simt cu atât mai atras de casa ta cu cât cel mai 
de preţ bun pe care l-am avut până acum - mama mea - şi cel 
mai de preţ bun pe care îl voi avea de-acum înainte - viitoarea 
mea soţie - sunt descendente ale acestei familii”. Remarcabilă 
este şi scrisoarea lui Franz Joseph către ţarul Nicolae, căci dă 
dovadă de apropiere sufletească şi simpatie reciprocă între cei 
doi suverani: „Din prea plinul bucuriei mele mă grăbesc, scump 
şi drag prieten, să te fac şi pe tine părtaş la fericirea mea. Spun 
„fericire” convins fiind că logodnica mea este înzestrată cu toate 
virtuțile şi calităţile spiritului şi inimii care mă vor face fericit.” În 
cele din urmă trebui să i se ceară şi papei o dispensă pentru a 
putea încheia căsătoria, cei doi miri fiind veri primari. Dar şi 
părinţii Elisabethei erau veri de gradul al doilea. Că descendenţii 
acestei căsătorii imperiale, mai ales râvnitul moştenitor al 
tronului, vor trebui la un moment dat, în urma acumulării de 
căsătorii între rude, să ducă în spate întreaga povară a 
moştenirii dinastiei Wittelsbach - iată un aspect la care nu se 
gândea nimeni având în vedere nivelul cunoştinţelor medicale 
de atunci. 

Dinastia Wittelsbach nu era lipsită de probleme în ceea ce 
priveşte tarele ereditare; în decursul timpului apăruseră mai 
multe cazuri de boli psihice. Şi tatăl ducelui Max, ducele Pius 
(adică bunicul lui Sisi), fusese debil mintal şi infirm. Câtva timp 
dusese o viaţă destrăbălată, aterizând la poliţie în urma unei 
încăierări, şi îşi încheiase viaţa tristă ca eremit, în recluziune 
totală. In 1853 nu se ştia însă că nici cei doi fii ai regelui 
Bavariei, şi anume prinţul moştenitor Ludwig şi Otto, nu erau 
chiar normali, ei fiind atunci încă la vârsta copilăriei. 

La 24 august citim anunţul oficial în WIENER ZEITUNG: 
„Majestatea sa apostolică cezaro-crăiască, prea milostivul 
nostru stăpân şi împărat Franz Joseph | s-a logodit în timpul 
şederii Măriei Sale la Ischl cu Alteța sa prinţesa Elisabeth Amelie 


Eugenie, ducesă de Bavaria, fiica Alteţelor Regale ducele 
Maximilian Joseph şi ducesa Ludovica, născută prinţesă regală 
de Bavaria, după obţinerea aprobării din partea Majestății Sale 
regele Maximilian al II-lea al Bavariei, precum şi a alteţelor lor 
părinţii prinţesei-mirese. Binecuvântarea Atotputernicului să se 
pogoare asupra acestui eveniment fericit, îmbucurător pentru 
Preaînalta familie imperială şi Pentru imperiu.” 

Vestea făcu senzaţie, în special înalta societate se întrebase 
de multe ori oare cine va fi la un moment dat proxima 
împărăteasă. Se vorbise despre numeroase prințese. Dar 
numele Elisabethei nu fusese niciodată rostit în speculaţiile 
asupra posibilei viitoare căsătorii a împăratului. Toată lumea 
aştepta cu nerăbdare apariţia primului portret al miresei 
împăratului, în timpul şedinţelor îndelungate, când trebuia să 
pozeze pictorilor şi desenatorilor, mirele îndrăgostit îi ţinea 
companie micuţei Sisi, şezând ore întregi alături de ea şi 
admirând-o plin de mândrie. 

Deoarece la Viena se ştiau foarte puţine despre viitoarea 
împărăteasă, începu să înflorească bârfa. 

Primele informaţii proveneau dintr-o trecere critică în revistă 
a Almanahului de la Gotha. lar la acest capitol mireasa 
împăratului nu rezista: printre strămoşii ei exista o prinţesă 
Arenberg (mama tatălui ei, Max); aceşti Arenberg făceau, ce-i 
drept, parte din înalta aristocrație, dar nu dintr-o casă 
domnitoare, deci nu ar fi fost îndreptăţiţi să furnizeze parteneri 
de căsătorie pentru Habsburgi. Această bunică Arenberg era 
înrudită cu tot felul de alte familii nobiliare, dar nu domnitoare: 
Schwarzenberg, Windischgratz, Lobkovic, Schon- 
burg, Neipperg, Esterhazy. Prin urmare viitoarea împărăteasă nu 
se situa deasupra societăţii aristocratice, ci, prin această bunică, 
doar la acelaşi nivel cu ea - şi anume graţie multiplelor relaţii de 
înrudire cu familii nedomnitoare. Elisabeth nu îndeplinea, deci, 
cea mai importantă condiţie pentru a ocupa o poziţie 
necontestată de curtea de la Viena: nu avea un arbore 
genealogic impecabil. 

Şi tatăl miresei, Max, oferea din belşug subiecte de bârfă. 
Performanţele sale de călăreț de circ, raporturile prea amicale 
cu burghezi şi ţărani, disprețul faţă de mediul aristocratic, 
festivitățile - nu prea distinse - organizate numai pentru domni 
la Possenhofen şi Munchen erau trecute prin ciur şi sită. Se 


povestea că ducele Max îşi lăsa copiii să se sălbăticească, 
aceştia ştiind, ce-i drept, să călărească întocmai ca nişte artişti 
de la circ, nefiind în schimb în stare să articuleze o propoziţie 
coerentă în limba franceză, cu atât mai puţin să susţină o 
„conversaţie”. Parchetul saloanelor curţii de la Viena era cât se 
poate de alunecos. 

Bineînţeles că şi palatele ducelui Max au intrat în colimatorul 
criticilor. Palatul cel nou de pe Ludwigstraße, construit de 
renumitul arhitect Klenze, corespundea condiţiei sale sociale - 
nu însă şi castelaşul Possenhofen, reşedinţa de vară. La Viena 
se răspândi în curând vorba despre „familia de calici” din care 
se trăgea viitoarea împărăteasă. 

Contesa Marie Festetics, doamna de onoare a Elisabethei, se 
enerva încă şi peste douăzeci de ani când venea vorba despre 
aceste calomnii. Ei personal îi plăcea Possenhofen: „Casa este 
simplă, dar bine întreţinută, curată, plăcută, bucătăria foarte 
bună; nu am dat de nimic somptuos, totul este de modă veche 
dar agreabil şi nu se poate vorbi despre o „familie de calici,, aşa 
cum colportau colegele mele de odinioară şi de astăzi.” 

Doamna de onoare era încântată în special de aşezarea 
castelaşului pe malul lacului Starnberg. 

Admira luna care se reflecta în apele liniştite şi ciripitul 
păsărelelor care o trezeau dimineaţa: „Jubilau de parcă ar fi 
venit primăvara - m-am dus repede la fereastră priveliştea este 
superbă - apa de un albastru intens un paradis de arbori, totul 
verde, iar de partea cealaltă a lacului munţi minunati, totul este 
frumos şi însorit grădina plină de flori - casa veche îmbrăcată în 
iederă şi viţă sălbatică - atât de poetic - atât de frumos.” În 
continuare, doamna de onoare care îşi iubea împărăteasa scria: 
„Da, era normal ca patria ei să arate aşa, pentru ca să poată lua 
naştere înclinația ei spre reverie, dragostea de natură!” 
Elisabeth fusese încă din copilărie visătoare şi o mare iubitoare 
a naturii. Toate poveştile romantice despre verile petrecute de 
Sisi, în copilărie, la Possenhofen, rezistă unei analize critice. 
Dragostea faţă de natură era una dintre puţinele trăsături 
comune care îi lega pe Franz Joseph şi pe Elisabeth unul de 
altul. 

„Sejurul dumnezeiesc de la Ischl” - după cum îl numea Franz 
Joseph - dură până la 31 august. In oraşul Salzburg, foarte festiv 
împodobit, cei doi < 

Fericirea lui Franz Joseph rămase neştirbită şi după 
întoarcerea „la existenţa birocratică de aici, cu toate grijile şi 
problemele ei”. Chiar şi orele când îi poza pictoru lui Schwager îi 
făceau plăcere: „Deşi de obicei mă plictiseşte să pozez 
pictorilor, acum mă bucură fiecare şedinţă deoarece îmi 
amintesc de şedinţele lui Sisi la Ischl, iar Schwager îmi aduce de 
fiecare dată şi portretul ei.” Mamei lui, Sophie, îi mărturiseşte că 
„gândurile îi zboară cu nespus dor spre vest”. Dispoziţia 
sufletească fericită a tânărului împărat avea să aibă 
repercusiuni şi asupra politicii interne. Starea de asediu care 
dura din anul revoluţiei 1848 este ridicată deocamdată în trei 
oraşe: Viena, Graz şi Praga. 

Pentru maghiari faptul că la scurt timp după intrarea în 


istoria Austriei a Elisabethei 

scadente între Austria şi Ungaria. 
Intoarsă în Bavaria, Sisi trebui să se 
supună unui amplu program id de instruire, în 
primul rând să înveţe cât mai repede limbi străine: franceza, 
italiana şi ceha. Tot ce fusese ani de zile neglijat în educaţia şi 
instruirea ei urma să fie acum recuperat în cele câteva luni 
rămase până la căsătorie. Ducesa Ludovica era îngrijorată 
deoarece învățatul nu mergea prea bine: „Din păcate, copiii mei 
nu învaţă uşor limbi străine, iar limba franceză se vorbeşte aici, 
la noi, tot mai puţin în societate.” Sisi trebuia să se familiarizeze 
mai ales cu istoria Austriei. Contele Johann Mailath venea de trei 
ori pe săptămână la ea pentru a-i ţine prelegeri din opera sa de 
căpătâi Geschichte des osterreichischen Kaiserstaates (Istoria 


imperiului austriac). Mailath era un om mărunţel, foarte vioi şi 
amuzant, de vreo şaptezeci de ani. Trăia la Munchen în condiţii 
extrem de modeste, aproape sărăcăcioase, din veniturile aduse 
de publicarea cărţilor sale. (în anul următor se va sinucide în 
lacul Starnberg, din cauza problemelor financiare). Ca istoric, nu 
era necontestat deoarece modul în care prezenta istoria părea 
mai degrabă poetic şi lipsit de distanţare critică. 

Liberalii din Ungaria nu îl iubeau din cauza simpatiilor prea 
pronunţate pentru Austria. Sisi ţinea însă foarte mult la el. De 
obicei, orele de istorie durau până seara, auditoriul devenind tot 
mai numeros; participau sora Helene, fratele Carl Theodor 
(„Gackel”) câţiva din ceilalţi profesori, mama Ludovica. Dar 
Mailath îşi ţinea lecţiile doar „pour les beaux yeux de Sisi” 
[Pentru ochii frumoşi ai lui Sisi (în franc.) (N. Tr.)], după cum îi 
scria ducesa Ludovica surorii ei. lar Elisabeth vorbea chiar şi la 
multe decenii după aceea cu mult respect despre acest 
profesor. 

In ciuda atitudinii loiale faţă de guvernul central de la Viena, 
Mailath rămânea un ungur mândru, aşa încât îi prezenta 
viitoarei regine a Ungariei istoria Austriei din perspectivă 
maghiară. De exemplu, cerea înţelegere pentru privilegiile 
maghiarilor, îi explica micuţei Sisi principiile vechii constituţii 
maghiare, abrogate de Franz Joseph în 1849, familiarizând-o 
chiar şi cu avantajele formei de stat republicane. Mai târziu 
Elisabeth se referea de fiecare dată la Mailath când îşi şoca 
anturajul de la curtea vieneză cu cuvintele: „Am auzit că cea 
mai bună formă de guvernământ este republica.” Aceste lecţii 
plăcute de istorie în cercul familiei, la Possenhofen, au 
reprezentat pentru tânăra mireasă de doar 15 ani baza 
viitoarelor ei concepţii politice. Importanţa lor nu poate fi 
subestimată. 

Intre Viena şi Munchen se ducea o corespondenţă asiduă în 
legătură cu zestrea miresei, cu „trusoul” care trebuia pregătit în 
mare grabă şi la care lucrau zeci de croitorese, brodeze, 
pantofari şi modiste din Bavaria. Arhiducesa Sophie dădea 
sfaturi în scrisorile ei recomandând, de exemplu, ca Sisi să se 
spele mai bine pe dinţi. 

Teama pe care i-o inspira fetei de cincisprezece ani 
reşedinţa Hofburg din Viena şi noua viaţă fastuoasă se adâncea. 
Nu-i păsa de numeroasele rochii noi, detesta obligaţia de a le tot 


proba, nu dădea nici o importanţă bijuteriilor sosite de la Viena. 
Rămăsese încă un copil şi nici un cadou nu îi produse atâta 
bucurie ca papagalul trimis de împărat în Bavaria. 

Sisi nu era obişnuită să aibă de dimineaţă până seara un 
program fix. Familia observa cu îngrijorare că fata se simţea, pe 
de o parte, măgulită de importanţa care i se dădea dintr-o dată, 
dar, pe de altă parte, devenea tot mai tăcută şi melancolică. 
Scria versuri elegiace despre meleagurile din Possenhofen, atât 
de dragi ei, deplângea încă pierderea vechii ei iubiri şi se temea 
de cea nouă. 

Rămas-bun, voi, locuri liniştite, 

Rămas-bun, tu, vechi castel. 

Prime vise de iubire îngropate-n lacul lin. 

Rămas-bun, copaci pleşuvi 

Și arbuşti, mai mari, mai mici, 

Când din nou înmuguriţi 

Departe voi fi de-aici. 

Temerile Ludovicăi erau întemeiate - şi cunoscute şi la 
Viena. Ministrul plenipotenţiar al Belgiei la Viena comunică la 
Bruxelles: „Pentru a-şi scuti fiica de eforturile festivităților care o 
aşteaptă, se pare că mama ei a cerut amânarea căsătoriei până 
în iunie. Dacă ceremonia ar avea loc într-un anotimp când cea 
mai mare parte a protipendadei părăseşte Viena, s-ar putea 
renunţa la o serie de festivități legate de nuntă.” Dar această 
dorinţă ciudată nu este împlinită, în fond, un împărat al Austriei 
nu se căsătoreşte cu uşile închise numai fiindcă viitoarea 
împărăteasă se teme de aristocrație. Negocieri îndelungate se 
duc şi în legătură cu oraşul unde să aibă loc nunta: Munchen sau 
Viena? Ludovica: „Nu intră în discuţie o căsătorie prin procură, 
iar împăratul nu poate, din păcate, veni aici. Cel mai plăcut ar fi 
ca nunta să aibă loc aici, dar, din păcate, nu este posibil! Regret 
foarte mult, căci dacă o însoţim pe Sisi la Viena, este o 
deplasare complicată: curtea atât de mare, familia numeroasă 
care va veni, societatea vieneză, festivitățile, etc. Nu sunt cel 
mai potrivit lucru pentru mine... Încă nu vreau să mă gândesc la 
toate astea şi deocamdată nu ştiu nici eu ce se va întâmpla, în 
genere, nu-mi place să mă gândesc la plecarea lui Sisi şi aş dori 
să amân cât mai mult momentul despărțirii.” Criza din Orient se 
acutiza fără să ţină cont de pregătirile pentru nunta imperială. 
La 1 octombrie 1853, Turcia îi declară război Rusiei. Problema 


Balcanilor intră într-o fază decisivă. Viena nu era conştientă de 
importanţa acestui conflict pentru Austria, în octombrie armata 
austriacă este redusă drastic din motive bugetare. 

Politica austriacă părea foarte confuză în aceste luni. 

Se pare că tânărul împărat, total lipsit de experienţă politică 
dar atotputernic, nu îşi dădea seama ce consecinţe pot avea 
reacţiile sale inconsistente. Miniştrii săi, mai ales ministrul de 
externe Buol, erau slabi şi lipsiţi de răspundere având doar 
funcţie de consilieri. 

Părerile atât ale miniştrilor cât şi ale curţii continuând să fie 
împărţite, Franz Joseph oscila neajutorat între diferitele 
alternative, dar nu se sfătuia cu un politician mai versat, pătruns 
fiind de conştiinţa maiestăţii sale imperiale infailibile. 

În plus, interesul lui era abătut în altă direcţie, căci se arăta 
preocupat să facă mereu alte cadouri, tot mai opulerite, şi 
urmărea mersul construcţiilor de la Viena şi Ischl, atrăgându-i în 
acelaşi timp atenţia mamei sale care supraveghea şantierul din 
Ischl „că nu este cazul să fie depăşite costurile din deviz 
deoarece stau prost cu finanţele”. Numeroasele plângeri ale lui 
Franz Joseph legate de lipsa banilor ne uimesc la suveranul unui 
imperiu atât de puternic. Adevărul este că familia imperială 
dispunea la Viena de puţine mijloace băneşti. Căci împăratul 
Ferdinand cel Bun renunţase, ce-i drept, în 1848 la tron 
retrăgându-se în palatul Hrad din Praga, dar îşi păstrase averea. 
Moşiile imperiale extrem de mănoase, care aduceau anual 
venituri de milioane de guldeni, nu-i aparţineau împăratului 
actual, ci împăratului abdicat, Ferdinand. De-abia în 1875, după 
moartea lui Ferdinand, averea îi reveni lui Franz Joseph. Dar 
între 1848 şi 1875, deci pe o perioadă lungă de timp, familia 
imperială nu se bucură de belşug. 

În plus, în aceşti ani economia austriacă trecea dintr-o criză 
financiară într-alta - cauza lor fiind şi sumele foarte mari de bani 
înghiţite de armată în timpul îndelungatei stări de asediu, 
împăratul îndrăgostit refula însă toate aceste griji în momentul 
în care îi scria mamei sale: „De-abia aştept clipa când voi putea 
pleca la Possenhofen, ca să o revăd pe Sisi la care mă gândesc 
neîncetat.” Deoarece între Munchen şi Viena nu exista încă o 
cale ferată directă, călătoria era anevoioasă. Ruta ducea de la 
Viena la Praga, apoi la Dresda, Leipzig şi Hof şi de acolo la 


Minchen, durând mult mai mult de o zi. În timpul logodnei 
împăratul întreprinse această călătorie de trei ori. 

Ducesa Ludovica se temea şi ca nu cumva împăratul să se 
plictisească în mijlocul familiei ei. Dar Franz Joseph era 
preocupat exclusiv de micuța Sisi scriindu-i, recunoscător, din 
Munchen, mamei sale la Viena: „Nu o să vă pot mulţumi 
niciodată îndeajuns, dragă mamă, pentru faptul că mi-aţi făurit 
o fericire atât de mare. Pe zi ce trece o iubesc tot mai mult pe 
Sisi şi mă conving tot mai mult că nimeni nu s-ar fi potrivit atât 
de bine cu mine ca ea.” 

Şi, amintindu-şi de sfaturile date de mama lui, scrie în 
legătură cu logodnica sa: 

„Pe lângă alte calităţi mai importante, călăreşte şarmant - 
lucru de care m-am convins personal aşa cum m-aţi sfătuit. Şi, 
tot în urma sugestiei Dumneavoastră, am rugat-o pe mama- 
soacră să nu o lase pe Sisi să călărească prea mult; cred însă că 
nu va fi uşor, deoarece Sisi nu renunţă bucuros la echitație. De 
altfel, se pare că îi prieşte; căci după şederea la Ischl s-a mai 
împlinit puţin şi arată foarte bine. Graţie grijii Dumneavoastră, şi 
dinţii ei sunt acum albi de tot, aşa încât este într-adevăr 
delicioasă.” Doar timiditatea lui Sisi producea încă dificultăţi. De 
exemplu, Franz Joseph îi relatează mamei sale că primirea 
furtunoasă de la teatrul din Munchen „o ambarasase foarte mult 
pe Sisi”. Dar o linişti pe Sophie spunându-i că lucrurile 
merseseră mai bine la balul curţii (pe care îl considera „într- 
adevăr briant” şi „foarte animat”): „Bietei Sisi i-a fost prezentat 
întregul corp diplomatic, iar ea s-a comportat şarmant, stând de 
vorbă cu toată lumea.” In urma logodnei lui Sisi acţiunile familiei 
ducelui crescuseră. Şi regele Bavariei era mândru că o 
descendentă a dinastiei Wittelsbach va deveni împărăteasă, 
dându-le ostentativ atenţie rudelor din familia ducelui. 

Micuța Elisabeth se afla în centrul atenţiei. Dar ea nu se lăsa 
orbită. Dimpotrivă: viitorul îi inspira tot mai multă teamă. „Ce 
bine ar fi să fie un croitor”, îi spuse mamei chinuite de aceleaşi 
temeri - în legătură cu logodnicul ei. Sentimentele lui Sisi pentru 
Franz Joseph se adânceau. Dar grijile lui politice nu le înţelegea. 
Chiar şi în perioada petrecută de el la Munchen, sosea zilnic 
câte un curier de la Viena aducând ultimele ştiri. Ministrul 
plenipotenţiar belgian: „Gravitatea situaţiei îl obligă pe împărat 
să-şi grăbească reîntoarcerea... Conjunctura politică îi produce 


multă îngrijorare.” Sisi plânse atât de mult din cauza plecării 
precipitate a lui Franz Joseph, încât „faţa ei era tumefiată”. 

La Crăciun, când Sisi împlini şaisprezece ani, împăratul îi 
aduse la Munchen bijuteriile de rigoare, alese de el personal, în 
plus un portret de-al său, un serviciu de argint pentru micul 
dejun, destinat călătoriilor, în care era gravată litera E şi 
coroana imperială , iar din partea arhiducesei Sophie o cunună 
şi un buchet de trandafiri proaspeţi „care va fi de mare efect 
aici, unde nu există asemenea flori” - mai ales în toiul iernii, 
împăratul îi scrise mamei sale că o regăsise pe Sisi „foarte bine 
şi înfloritoare. Este în mod invariabil dulce şi atrăgătoare şi 
învaţă multe şi diverse.” Se impunea ca mireasa să înveţe şi 
arta corespondenţei. Mai ales scrisorile către soacra şi mătuşa 
ei, Sophie - căreia trebuia, fireşte, să i se adreseze cu 
dumneavoastră, - denotă încă multe stângăcii: „Primiţi Vă rog, 
dragă mătuşă, cele mai bune Şi sincere 
urări ale mele de Anul Nou, care mă va 
aduce alături de 


Dumneavoastră, şi credeţi-mă, dragă 
mătuşă, că dorinţa mea cea mai 
fierbinte va fi totdeauna să mă arăt demnă 
de dragostea pe care mi-aţi arătat-o 
totdeauna, şi că mă bucur să Vă fiu o fiică 
iubitoare şi să fac tot ce stă în puterile 
mele pentru a Vă face fericită. Menţineţi şi 
în continuare, dragă mătuşă, 

sentimentele de dragoste plină de 


îngăduinţă faţă de a Dumneavoastră prea supusă nepoată Sisi”. 
Ludovica se temea în continuare că Sisi nu va putea face faţă 
pretențiilor înalte de la curtea vieneză. Astfel îi scrise surorii 
Marie de Saxonia: „Numai de i-ar satisface Sisi aşteptările; 
iubirea pe care i-o arată mă face să mă simt fericită, pare într- 
adevăr să o iubească din toată inima”. La sfârşitul vizitei la 
Munchen a împăratului, se prezentă spectacolul „Faust,,. 
Ludovica era, fireşte, de părere că piesa „nu este chiar potrivită 
pentru fete tinere”. 

Evenimentele politice din Orient îl obligară pe împărat să-şi 
scurteze şi de data aceasta vizita. El se plânse că a trebuit să 
îmi împart timpul între iubire şi obligaţiile neplăcute care îmi 
dau şi aici atât de mult de furcă.” La câteva zile după 


reîntoarcerea împăratului sosi vestea că flota franco-engleză 
plecase spre Marea Neagră ca să contracareze imperiul țarist, 
care ameninţa cu expansiune teritorială. Bursa din Viena intră în 
panică. 

Austriei faţă de acest conflict nu se decantase încă. 


Împăratul continua să îl lase 
şi  fidelul prieten”, în 
jignindu-l în felul acesta 
tot mai evident că abilitatea 


pe ţar „bunul 
incertitudine, 
profund. Era 
în materie de 


politică a tânărului împărat, în vârstă de 
doar 23 de ani, fusese 
suprasolicitată. Nu avea nici 
clară şi nici un obiectiv 
nu reuşea să decidă fără 
poziţie se situează Austria în conflictul 
dintre imperiul țarist şi puterile 
vestice, în consecinţă, oscila în funcţie de gradul de acutizare a 
problemelor, dar şi de simpatiile sale personale - iar aceasta ca 
stăpânitor neoabsolutist, care purta întreaga răspun-dere în 
domeniul politicii, conside-rându-şi ministrul de Externe, în cel 
mai bun caz, drept un consilier ale cărui opinii nu au un caracter 
coercitiv. Foarte îngrijorat de aceste evoluţii, un diplomat rus din 
Viena raporta forurilor superioare din St. Petersburg despre 
tânărul împărat: „De câtva timp nu mai este numit „împăratul,,, 
ci tot mai des „tânărul domn,. Unii spun chiar: „Este încă un 
copil,. Şi într-adevăr, nunta îl preocupă mai mult decât orice 
altceva, îi scrie foarte des scrisori lungi logodnicei sale şi, în 
timp ce Buol semnează protocoale infame, împăratul este plecat 
la vânătoare de cocoşi sălbatici, iar seara poate fi văzut de 
multe ori la circ.” Dar ţarul să nu rupă contactele cu Viena, căci 
mai sunt încă speranţe. Este uimitoare atitudinea societăţii de la 
curte care rămăsese total neimpresionată de toate complicațiile 
belicoase. Cu excepţia celor ce erau, întâmplător, politicieni sau 
aveau interese personale în regiunea Balcanilor, lumea 
manifesta nepăsare faţă de evenimente. Preparativele pentru 
nunta imperială polarizau în mai mare măsură interesul opiniei 
publice. 

Contesele vieneze care savuraseră până acum perioada 
carnavalului, în primul rând fiindcă sperau să danseze cu un 
împărat tânăr şi chipeş, avură în iarna aceasta parte de o 


o concepție 
precis, deci 
echivoc pe ce 


decepţie uriaşă: Franz Joseph nu dansă deloc, „ceea ce 
corespunde atitudinii sale  cavalereşti”,  comentau ele, 
plângându-se însă în curând că acest „carnaval este 
deocamdată foarte searbăd. Având în vedere că împăratul nu 
dansează, îşi pierde în cea mai mare măsură interesul. Până 
acum am avut doar trei baluri, cu o strălucire mediocră. Toţi 
sunt în aşteptarea festivităților căsătoriei.” Şi: „Contesele simt 
grozav lipsa celui mai bun şi mai ilustru dansator!” Exista, 
fireşte, în afară de iubire, şi un motiv mai concret care îl 
împiedicase pe Franz Joseph să danseze. 

Apăruseră din nou „suferinţele cauzate de consecinţele 
atentatului, o afecţiune a creierului şi a ochilor”, deci tulburări 
de vedere, care îl obligau pe împărat să se cruţe. La începutul 
lui martie, se semnă contractul de căsătorie. Ducele Max de 
Bavaria se angaja să îi dea „Alteţei Sale doamna fiică” o dotă de 
50.000 de guldeni care „îi vor fi predaţi încă înainte de 
căsătorie, aici la Munchen, persoanei împuternicite de 
Maiestatea Sa în acest scop, în schimbul unei chitanţe.” 

Elizabeth va fi înzestrată şi cu „tot ce este necesar în 
materie de giuvaeruri, rochii, bijuterii, obiecte de aur şi argint, 
aşa cum i se cuvine înaltului ei rang”, împăratul îşi ia obligaţia 
să completeze dota cu alţi 100.000 de guldeni. Aceasta însemna 
că sporea în mod considerabil capitalul particular al împărătesei, 
în plus, promite să-i dăruiască miresei sale 12.000 de ducati 
„după materializarea căsătoriei, ca dar nupţial”. Un asemenea 
dar nuptial ţinea de tradiţia casei imperiale din cele mai vechi 
timpuri. Ca apanaj, împărăteasa urma să primească anual - 
chiar şi în eventualitatea că ar rămâne văduvă - 100.000 de 
guldeni (aproximativ 16 milioane şilingi), şi anume doar pentru 
„găteli, rochii, milostenii şi alte cheltuieli mărunte.” Căci tot 
restul, adică „masa, lenjeria şi caii, cazarea şi remunerarea 
slujitorilor şi tot mobilierul casnic” intrau, fireşte, în sarcina 
împăratului. 

Acest apanaj era de cinci ori mai mare decât cel al 
arhiducesei Sophie, care primea doar 20.000 de guldeni anual. 
Dar cu trei zile înainte de nuntă împăratul ridică veniturile 
mamei sale la 50.000 de guldeni anual. (Un muncitor câştiga pe 
vremea aceea - dacă găsea de lucru ţinând cont de rata ridicată 
a şomajului - cel mult 200 până la 500 de guldeni pe an, femeile 
doar jumătate din sumă, ziua de lucru fiind de douăsprezece 


până la paisprezece ore, iar copiii doar o mică parte a acestei 
sume. Solda lunară a unui locotenent era de 24 de guldeni, cea 
a gradelor inferioare şi mai mică.) Cu patru săptămâni înainte de 
nuntă, cu ocazia ultimei vizite la Munchen, împăratul aduse o 
diademă magnifică din diamante, împodobită cu opale mari, 
precum şi un colier şi o pereche de cercei asortaţi. Era cadoul 
arhiducesei Sophie care purtase diadema la nunta ei. 

Bijuteria valora peste 60.000 de guldeni, echivalând cu 
aproape zece milioane de şilingi în bani actuali - o sumă uriaşă 
chiar şi pentru împărat. Franz Joseph. li scrise din Munchen 
mamei sale că nu este cazul să fie îngrijorată deoarece 
bijuteriile „vor fi cu siguranţă adăpostite la loc sigur şi puse 
imediat sub lacăt”. Se pare că Sophie nu avea prea multă 
încredere în ordinea care domnea în gospodăria surorii ei. 

Şi scrisoarea de mulţumire a lui Sisi către Sophie avea un 
ton cam stângaci:,... Fiţi convinsă, dragă mătuşă, că resimt din 
plin marea bunătate pe care o manifestaţi faţă de mine şi că 
pentru mine este un sentiment binefăcător să ştiu că de-acum 
înainte pot de fiecare dată şi în orice împrejurare a vieţii mele să 
am totală încredere în atitudinea Dumneavoastră iubitoare, de 
adevărată mamă”. Făcând abstracţie de numeroasele tutelări şi 
sfaturi indiscrete, Elisabeth nu avea deocamdată motiv să se 
plângă de soacra ei. Sophie se ocupa de reconstrucţia şi 
extinderea vilei imperiale de la Ischl şi o copleşea pe fată cu tot 
felul de obiecte de preţ. Nu o critica niciodată în scrisorile 
adresate surorii ei şi lăuda orice fleac care i se părea pozitiv - în 
primul rând modestia şi timiditatea lui Sisi. 

Sophie se strădui luni întregi să aranjeze cu cât mai gust 
locuinţa perechii imperiale. Această locuinţă 
Hofburg consta din vestibul, sufragerie, sala cu oglinzi, salon, 
cabinet şi dormitor - dacă lăsăm la o parte dimensiunile şi 
aranjamentul fastuos al salonului era mai degrabă locuinţa unei 
familii din înalta burghezie - în orice caz fără baie şi toalete (la 
Hofburg se utilizau încă closetele de cameră) şi fără bucătărie 
proprie. Căci mesele erau luate în cercul familiei. Sophie alese 
ea personal tapiseriile şi perdelele, covoarele şi mobilele, 
insistând ca totul să fie procurat din ţară pentru a încuraja 
comerţul autohton. 

Sisi urma să aibă parte de tot ce este mai bun şi mai 
costisitor. Garnitura de la masa de toaletă, de exemplu, era din 


aur masiv. Sophie aduse în apartamentele imperiale nestemate, 
tablouri, argintărie, porţe-lanuri chinezeşti, statui, orologii din 
diferite colecţii ale casei imperiale, chiar şi din trezorerie şi din 
colecţia ambrasiană. S-au păstrat listele de inventar6l, până şi 
cele referitoare la lenjeria împăratului, care era foarte 
substanţială. Sophie ştia prea bine că, în ciuda clauzelor din 
contractul de căsătorie, mireasa nu va avea un _ trusou 
corespunzător. 

Sophie nu îşi disimula calităţile. Surorile ei îi admirau 
energia, de exemplu regina Marie a Saxoniei: „Buna mea Sophie 
este... ca de obicei, altruismul personificat, vrea să dea totul, să 
se lipsească de toate de dragul viitoarei nurori şi se gândeşte la 
orice fleac care ar putea contribui la fericirea şi confortul tinerei 
perechi. 

Louise (Ludovica) mi-a scris deunăzi pe drept cuvânt că nu 
există nicăieri o mireasă care să fi fost înconjurată de atâta 
dragoste şi grijă ca fiica ei. „Cu o lună înainte de nuntă avu loc, 
la Munchen, în cadru solemn, „actul de renunțare, adică 
declaraţia lui Sisi că renunţă la succesiunea la tron în regatul 
Bavariei. Membrii casei regale şi ducale, demnitarii curţii şi 
miniştrii de stat o vedeau pentru prima dată în viaţa lor pe fata 
de 16 ani care şedea alături de rege sub un baldachin, pe 
estrada sălii tronului. Multe perechi de ochi o urmăriră pe 
micuța Sisi care „după ce se înclină în faţa Maiestăţilor Lor şi a 
Alteţelor Lor părinţii ei, se îndreptă spre masa pe care se afla 
Evanghelia, prezentată  Alteţei Sale regale de domnul 
arhiepiscop”. Se dădu citire declaraţiei de renunțare, Sisi 
depuse jurământul, după care iscăli documentul. Ceremonia 
sumbră era doar o mică mostră a vieţii care o aştepta la Viena. 

„Trusoul” miresei sosi la Viena cu punctualitate, înaintea 
miresei însăşi şi ambalat în 25 de cufere. A fost păstrat 
inventarul tuturor obiectelor aduse de Sisi la Viena, iar acesta 
demonstra foarte clar că mireasa împăratului nu era, într- 
adevăr, o „partidă bună”. Ce-i drept, în inventar figurează 
bijuterii în valoare de 100.000 de guldeni. Dar dacă le treceai 
mai atent în revistă, vedeai că aproape toate giuvaerurile din 
inventar erau cadouri făcute de mire şi de arhiducesa Sophie în 
timpul logodnei. 

Argintăria primită ca zestre - pe atunci mândria oricărei 
mirese „de condiţie mai bună” - era mai mult decât modestă 


având valoarea totală de doar şapte sute de guldeni, în această 
sumă fiind incluse şi toate cănile pentru spălător şi toate 
farfuriile şi oglinzile, oricât de mici ar fi fost. 

Despre o zestre corespunzătoare rangului - aşa cum se 
stipulase în contractul de căsătorie - chiar că nu putea fi vorba. 
Dacă ne gândim cu câtă mândrie îşi etalau în această perioadă, 
în faţa rudelor curioase, trusoul primit, chiar şi mirese care 
aparţineau marii burghezii (viitoarea noră a lui Sisi, Stephanie, 
va face acest lucru cu multă satisfacţie) vom înţelege privirile 
dispreţuitoare ale doamnelor de onoare de la curtea din Viena şi 
opiniile depreciative ale multor reprezentanţi ai aristocrației 
vieneze atât de bogate. Banii şi averea imobiliară precum şi 
arborele genealogic ireproşabil jucau un rol uriaş la curtea din 
Viena. 

Garderoba, taxată la 50.000 de guldeni, reprezenta o 
valoare considerabilă, dar şi în cazul acesta piesa 
cea mai costisitoare, şi anume o mantie de catifea albastră cu 
aplicaţii din blană de zibelină şi manşon din blană, era un cadou 
al împăratului. Viitoarea împărăteasă primise patru rochii de bal 
(două albe, una roz şi una albastră deschis cu trandafiri albi), 17 
„rochii de gală”, deci rochii festive cu trenă (în primul rând 
rochia de mireasă cu o mantie din moar argintiu, apoi rochii de 
atlaz şi tul în culorile preferate, alb şi roz, dar şi o rochie neagră 
pentru eventualitatea unui doliu la curte), paisprezece rochii de 
mătase şi nouăsprezece rochii de vară împodobite, după moda 
timpului, mai ales cu broderii de flori sau garnituri de trandafiri, 
violete, paie şi spice de grâu. 

Se purtau crinolinele încă, din care Sisi primise trei. 

Crinolinele foarte evazate nere iad o talie zveltă, scoasă în 
evidenţă cu ajutorul - £ corsetelor 
bine strânse chiar şi în cazul fetelor 
atât de subţirele cum era Sisi. (Sisi 
avea patru corsete, în plus trei 
corsete speciale pentru călărie, căci 
doamnele trebuia să se încorseteze şi 


când practicau sportul.) Toaletele 
erau completate cu „Obiecte de 
găteală” asortate, de exemplu 
douăspre-zece „paruri” [Aranjamente 


deco-rative care se purtau pe 


cap, ca pălăriile (N. Tr.).] din pene, petale de trandafir, flori de 
măr, dantelă, panglici şi perle clar şi garnituri de flori şi cununi 
de flori purtate de doamne în mână, ca podoabă şi completare a 
rochiei. 

Sisi avea şaisprezece pălării: albe şi roz, cu pene, mai multe 
pălării de dantelă sau paie, chiar şi o pălărie pentru grădină cu o 
ghirlandă din flori de câmp. Era pălăria pe care o purtase - spre 
încântarea împăratului - la Ischl. 

Este consemnată minuţios şi lenjeria de corp: douăsprezece 
duzini (deci 144 bucăţi) cămăşi, cele mai multe din batist cu 
dantelă, trei duzini cămăşi de noapte. Cele paisprezece duzini 
de ciorapi erau din mătase dar şi din bumbac. Apoi zece lizeuze 
de noapte din muselin şi mătase, douăsprezece bonete de 
noapte brodate, trei bonete pentru neglije, din muselin brodat, 
24 şaluri pentru noapte, şase duzini de jupoane din pichet, 
mătase şi flanelă, cinci duzini „pantaloni”, 24 mantale pentru 
coafat şi trei cămăşi pentru baie. 

Numărul pantofilor era foarte mare. Dar numai şase perechi 
erau din piele, toate celelalte (în total 113 perechi) fiind din 
catifea, atlaz, mătase sau „stofă”, deci puteau fi îmbrăcate doar 
de câteva ori. Se pare că Sisi nu fusese înzestrată cu suficienţi 
pantofi. Căci la scurt timp după ce ajunse la Viena trebui să-şi 
cumpere încălţăminte nouă - pentru suma considerabilă de 700 
de guldeni, împărăteasa Austriei avea voie să încalţe o singură 
dată o pereche de pantofi; aceştia erau după aceea făcuţi cadou 
- un obicei cu care tânăra Elisabeth nu putea fi de acord şi pe 
care îl şi desfiinţă mai târziu. 

Ultima rubrică a inventarului era numită „Alte obiecte”. Aici 
figurau două evantaie, două umbrele, două umbrele mari de 
soare şi trei mici, trei perechi de galoşi de cauciuc. Sunt 
consemnați chiar şi pieptenii din baga, periile de haine, de păr şi 
de unghii, periuţele de dinţi şi lingurile de pantofi, precum şi o 
cutie cu ace de păr şi ace de gămălie, panglici şi nasturi. 

Inventarul arată că acest „trusou” fusese alcătuit în mare 
grabă şi cu multă nervozitate. Ludovica începuse de mult 
pregătirile în vederea marii „partide” a Helenei. 

Dar în cazul micuţei Sisi se recursese la improvizații. 

Neexistând nimic gata confecţionat, se concentrară cu toţii 
pe ceea ce era mai stringent, şi anume „rochiile de gală” 
destinate ocaziilor festive. 


Pentru fata de 16 ani acest trusou reprezenta însă un lux de 
care nu avusese parte până acum. Ţinând 
seama de condiţiile modeste cu care fusese obişnuită, 
numeroasele rochii noi o făceau să se simtă extraordinar de 
bogată, neavând de unde să ştie că, în comparaţie cu pretenţiile 
din Viena, toate acestea nu însemnau nimic şi că în curând va fi 
batjocorită din cauza modestiei ei. 

Chiar şi împăratul, deşi îndrăgostit, îi scrisese în octombrie, 
din Munchen, mamei sale: „Am impresia că lucrurile nu 
progresează satisfăcător cu trusoul şi nu prea cred că va fi 
foarte reuşit.” Era deci de înţeles că înţeleapta Ludovica, o 
mamă care îşi iubea copiii, se temea pentru viitorul lui Sisi. 

O cunoştea bine pe fiica ei şi tendinţele acesteia de 
interiorizare şi cunoştea şi curtea de la Viena care punea preţ 
mai ales pe pojghiţa de la suprafaţă, pe probleme de rang, dar 
şi pe cele financiare. 

Pe de altă parte, însă, familia avea încredere în steaua 
norocoasă, a Elisabethei. Se născuse într-o zodie bună: la 
Crăciun, în zi de duminică, având, în plus, de la naştere un dinte 
în gură, „dintele aducător de noroc”, după cum se spunea în 
Bavaria. 

Elisabeth îşi amintea în 

Născută sunt dumini 

Din raze de-aur el n 

Coroană mi-a-mplg 

Și în a sa lumină 


CAPITOLUL 2 


Nuntă la Viena 

Războiul Crimeii ameninţa şi Austria. Recolta catastrofală a 
anului 1853 fusese urmată de foamete şi şomaj, de o 
pauperizare de proporţii inimaginabile în ziua de astăzi. 
Libertatea politică era o noţiune inexistentă. Poate că strălucirea 
unei nunţi imperiale îi va face pe oameni să dea uitării mizeria, 
măcar pentru o clipă; poate că va trezi speranţele într-un regim 
mai blând. 

Din multe scrieri omagiale răzbate în mod clar apelul adresat 
tinerei împărătese de a fi o mediatoare între popor şi suveran; 
de exemplu, într-una din ele citim cu o referire evidentă la anul 
1848: „Cerul ţi-a trasat Ţie misiunea de a desăvârşi împăcarea 
dintre suveran şi popor şi de a făuri o legătură indestructibilă 
între cei doi parteneri învrăjbiţi. Ceea ce nu reuşeşte să facă 
bărbatul care mânuieşte sabia dreptăţii, va reuşi femeia care 
poartă ramura de măslin a îndurării.” Şi: „în această epocă 
furtunoasă şi confuză, Tu şi casa Ta să fiţi farul luminos care îl 
salvează pe naufragiat de la disperare, altarul în faţa căruia 
îngenunchem plini de credinţă şi de la care aşteptăm ajutor.” 
Secătuit de lipsuri şi sărăcie, poporul austriac, toate etniile sale, 
sperau să aibă parte de o suverană blândă şi iubitoare de 
dreptate: „Credem că Tu vei fi o mijlocitoare între El şi noi; 
sperăm ca Tu să-i spui în locul nostru ceea ce noi nu 'ândrăznim 
să mărturisim, şi ca multe lucruri să fie aduse pe calea cea bună 
de mâna Ta delicată.” In ultimele luni, micuța Sisi învățase 
„Multe şi diferite”, limbajul înaltei societăţi, probleme de 
protocol, puţină istorie a Austriei, învățase să se îmbrace după 
cerinţele etichetei şi să danseze mai bine. Işi spăla mai 
conştiincios dinţii decât înainte. Dar nu avea habar cum trăiesc 
oamenii din Austria în afara perimetrului curţii - dacă găseau un 
loc de muncă sau nu, dacă toţi copiii din noul ei imperiu aveau 


ce mânca sau nu. Şi nu ştia aproape nimic despre războiul 
ameninţător din răsărit. 

Elisabeth avea o fire blândă, caldă, fiind iubitoare de 
dreptate, întocmai ca fraţii ei, fusese învățată din copilărie să 
dea atenţie oamenilor săraci şi suferinzi. Nu afişa un orgoliu 
aristocratic, cunoştea casele celor amărâţi din împrejurimile 
reşedinţei Possenhofen. Şi, în primul rând, nu avea o gândire 
superficială - chiar dimpotrivă: înclina din copilărie spre 
meditaţie, respingând tot ce era făcut doar de formă şi 
încercând să elucideze elementul „firesc”, „adevărul” ascuns al 
lucrurilor; chiar dacă acest proces avea loc la nivelul gândirii 
unui copil, indica totuşi o trăsătură de caracter care se 
conturase de timpuriu, rămânând şi pe mai departe o constantă. 

Toate aceste însuşiri îşi pierduseră însă acum orice valoare, 
fiind chiar supărătoare. Să fii lipsit de orgoliu aristocratic nu 
reprezenta, la Viena, o calitate, ci un cusur. La fel şi disprețul 
faţă de formalisme. Căci curtea de la Viena, maiestatea 
împăratului şi poziţia înaltă a familiei imperiale se bazau în mare 
măsură pe protocol şi ceremonial. Pe nimeni nu îl interesa 
adevărul şi autenticitatea. Aspectele considerate de Sisi drept 
simple formalităţi aveau o semnificaţie politică deosebită după 
1848: ele ridicau familia domnitoare mult deasupra oamenilor 
„obişnuiţi”, făcând-o inabordabilă, invulnerabilă şi fiind o dovadă 
evidentă a harului divin care o înconjura. 

Începând cu ziua logodnei, această fiinţă plină de 
sensibilitate - aşa cum şi-ar fi dorit-o popoarele Austriei - a fost 
transformată într-o figură reprezentativă a curţii de la Viena. 
Toate conflictele viitoare erau deja prefigurate. Toate derivau 
din discrepanţa dintre un om sensibil, dotat cu o gândire onestă, 
şi exploatarea acestuia exclusiv ca figură decorativă la curte. 

Ducesa Elisabeth de Bavaria părăsi oraşul natal, Munchen, la 
20 aprilie 1854. Nu află că tocmai în ziua aceea fusese luată o 
decizie importantă în războiul Crimeii. Austria şi Prusia încheiară 
o alianţă pentru a constrânge Rusia să se retragă din 
principatele dunărene; în felul acesta, Franz Joseph trecu în 
tabăra antirusească fără a se alia însă cu puterile occidentale 
făcându-şi-le prin urmare pe amândouă duşmane. 

O serie de trupe austriece sunt dislocate spre graniţa 
rusească. 


După o slujbă religioasă oficiată în capela palatului ducal din 
Munchen, Sisi îşi luă mai întâi rămas-bun de la personal. 
Pregătise pentru fiecare un cadou şi dădu mâna cu fiecare 
separat. Ca împărăteasă a Austriei nu i se va mai permite să 
facă aşa ceva. În aerul rarefiat al curţii vieneze va resimţi în 
curând în mod dureros lipsa relaţiilor apropiate cu toţi oamenii 
din jurul ei, inclusiv cu ţăranii şi subretele. Căci acolo nu va avea 
voie „să întindă mâna spre a-i fi sărutată” decât anumitor 
reprezentanţi aleşi şi privilegiați ai aristocrației, şi nu oricărui 
om care îi plăcea, aşa cum era obişnuită să o facă. Deja în acest 
moment al despărțirii se vărsară multe lacrimi - de ambele 
părţi. 

După aceea îşi făcură apariţia - în uniforme ale unor 
regimente austriece - regele Bavariei, Max al ll-lea, şi 
predecesorul său, Ludwig | (care în 1848 trebuise să abdice din 
cauza poveştii cu Lola Montez), însoţiţi de soțiile lor şi de rudele 
din ramura regală a familiei Wittelsbach. Pe Ludwigstraße, în 
faţa palatului ducal, se adunase o mare mulţime de oameni ca 
să-şi ia  rămasbun.  Mişcată de  ovaţiile nesfârşite ale 
Munchenezilor, Sisi stătea în picioare în trăsură, scăldată în 
lacrimi şi fluturând batista. Călătoria dură trei zile întregi (cu 
două înnoptări). Mai întâi se parcurse cu trăsura drumul de la 
Minchen la Straubing. În Straubing erau aşteptaţi de un vapor 
pe Dunăre şi avură parte de prima primire oficială: 

„notabilităţile oraşului, orchestre, fete îmbrăcate în alb, 
felicitări şi discursuri festive, steaguri, buchete de flori”. 

Aceste scene se vor repeta la fiecare popas. 

La 21 aprilie, vasul ajunse, către orele 14, la Passau, deci la 
graniţa dintre Bavaria şi Austria, unde se înălţase un arc de 
triumf. O delegaţie austriacă o întâmpină pe viitoarea 
împărăteasă. Două vapoare festiv împodobite o escortau pe 
mireasă, de la graniţă, prin Austria Superioară. La ora 18, 
vapoarele ajunseră la Linz, prima haltă pe teritoriul austriac. 
Guvernatorul, primarul, ofiţeri, breslele, tineretul şcolar, clerul şi 
nobilimea, un cor, pregătiseră o primire triumfală. Cu totul 
neprevăzută era însă apariţia împăratului în persoană, care 
voise să îşi întâmpine mireasa încă de la Linz. Pornise în zori de 
zi, cu un vas cu aburi, de la Viena la Linz, ca să-i facă o surpriză 
miresei - în afara protocolului. Seara avu loc o reprezentaţie de 
gală la teatrul din Linz: Die Rosen der Elisabeth (Trandafirii 


Elisabethei), apoi iluminaţia întregului oraş, retragere cu torţe şi 
coruri, împăratul părăsi oraşul în ziua de 22 aprilie dimineaţa la 
ora 4, pentru a ajunge înaintea miresei şi a o întâmpina iar la 
Viena, cu ocazia primirii oficiale. Marele vapor cu roată „Franz 
Joseph”, care îi aducea pe nuntaşi, plecă din Linz dimineaţa la 
ora 8. Probabil că era cel mai somptuos vas care circulase 
vreodată pe Dunăre. Motoarele de 140 cai-putere fuseseră 
construite la Londra, fiind o senzaţie evidenţiată aşa cum se 
cuvine în presa perioadei respective. Amenajarea interioară era 
imperială: cabina miresei, căptuşită cu catifea purpurie, puntea 
transformată într-o adevărată grădină de flori, cu un chioşc de 
trandafiri în care Sisi se putea retrage. Pereţii vasului fuseseră 
împodobiţi cu ghirlande de flori care ajungeau până jos în apă. 
Flamuri alb-albastre - culorile bavareze - fâlfâiau alături de cele 
roşu-albe austriece şi cele  negru-galbene habsburgice. 
Circulaţia pe Dunăre fusese oprită în această zi. (Durata foarte 
scurtă - în viziunea noastră 

a călătoriei se explică prin faptul că în 1854 nu existau încă 
ecluzele marilor uzine, care în ziua de astăzi încetinesc mersul 
vapoarelor.) Mănăstirea barocă Melk, cetatea Durnstein, oraşele 
din ţinutul Wachau, Stein, Krems, Tulln şi în cele din urmă 
Klosterneuburg - un peisaj idilic, bogat în vestigii istorice - erau 
împodobite festiv pentru tânăra „roză din Bavaria”. Orice 
activitate fusese sistată. Elevii de şcoală, ţăranii, muncitorii, 
femeile tiveau malurile Dunării. 

La fiecare debarcader se adunaseră notabilităţile, primarii, 
învățătorii, preoţii. Imnul imperial era acoperit peste tot de 
salvele artileriei. 

Fiecare din zecile de mii de oameni postați pe mal dorea să 
o vadă pe mireasă, în a treia zi de călătorie Sisi era deja istovită 
de toate impresiile noi. Dar rezista curajoasă, îşi flutura batista 
de dantelă, zâmbea. Mama ei - punctul de sprijin şi locul de 
refugiu - era încă alături de ea. Fraţii erau încă alături de ea şi 
mai făceau câte o glumă pentru a-i calma nervozitatea. Sisi 
continua însă să fie foarte palidă, foarte tăcută, foarte anxioasă. 

Înainte de a ajunge la NuBdorf, lângă Viena, nuntaşii îşi 
schimbară hainele în vederea primirii festive. 

Sisi îmbrăcă una din „toaletele de gală” - o rochie 
vaporoasă, de culoare roz, cu o crinolină mare, o mantie albă de 
dantelă şi o pălărioară mică albă. 


Bubuitul tunurilor şi clopotele trase la toate bisericile din 
Viena anunţară sosirea la Nussdorf a miresei imperiale, la 22 
aprilie, către ora 16. Inainte ca vaporul să acosteze, împăratul 
Franz Joseph sărise deja de pe mal la bord ca să îşi întâmpine 
mireasa. Arăta foarte bine în uniforma de mareşal, cu cordonul 
mare al ordinului bavarez Hubertus. Zeci de mii de oameni îl 
văzură pe tânărul împărat îmbrăţişându-şi logodnica şi sărutând- 
o zdravăn. 

Nici o altă mireasă habsburgică nu avusese până atunci 
parte - şi nu va avea nici de acum înainte - de o primire atât de 
caldă. Văzând această scenă de dragoste, pe mulţi îi duse 
gândul la căsnicia proverbial de bună a Mariei Tereza cu 
„Franzi” al ei. In orice caz, cronicarii nu omiseră să sublinieze 
impresia lor „că de data aceasta spiritul blând al Mariei Tereza 
plutea deasupra Mariei Sale nepotul ei”. Bucuria era făţişă şi 
sinceră - întocmai ca încântarea la vederea figurii feciorelnice, 
deşi cam palide, a miresei, spre care se îndreptau speranţele 
multora. 

Cu un an înainte, Napoleon al lIl-lea se căsătorise cu 
frumoasa Eugenie, transformând Parisul în centrul eleganţei 


europene, iată că acum 
Viena va ajunge din 
urmă Parisul - aşa se 
spera, cel puţin. După o 
perioadă de 

stagnare, o împă- răteasă 
tânără şi frumoasă va da 
un nou avânt vieţii monde- 
ne din Viena, 

exercitând o atracție 
internațională. Poate 
că în felul acesta Viena 


va deveni un al doilea centru al vieţii mondene - alături de Paris. 
Aşa ceva ar putea impulsiona meşteşugurile şi comerţul aflate în 
stare de colaps şi ar crea noi locuri de muncă. Viitoarea împă- 
răteasă nu se putea plânge de o primire rece din partea 
„Poporului”. Oamenii simpli care tiveau malurile Dunării 
îngrămădindu-se până sus, pe înălţimiile colinei Leopold, pentru 
a o vedea pe ducesa de Bavaria, o întâmpinau cu multă 
încredere. Faptul că împăratul era atât de îndrăgostit le întărea 


speranţele în vremuri mai bune şi un suveran mai blajin - poate 
sperau şi că influenţa „reacţionară” exercitată de arhiducesa 
Sophie va fi 

contracarată de tânăra împărăteasă, făcând loc unui curent 
politic mai liberal. 

Arhiducesa Sophie, „împărăteasa din umbră”, urcă la bord 
imediat după împărat, începu partea oficială a primirii. Mireasa îi 
sărută mâna mamei-soacre care îi era şi mătuşă. Urmară ceilalţi 
membri ai familiei - fraţii împăratului, un şir nesfârşit de noi 
mătuşi şi unchi, veri şi verişoare. Apoi mireasa cobori de pe 
vapor 
la braţul mirelui. Ovaţii furtunoase, salve de tun, muzică, 
steaguri. 

Scurt popas în hala de triumf înălţată în acest scop - aurită 
în exterior şi „minunat împodobită în interior, cu pereţi de 
oglinzi, flori şi draperii, ca un templu fermecat”, între flori, un loc 
de odihnă pentru Alteța sa mireasa, lateral tribune cu locuri 
pentru demnitari: la dreapta, reprezentanţii misiunilor 
diplomatice străine cu soțiile lor, la stânga, consiliul municipal al 
Vienei, apoi înaltul cler, nobilimea, ofiţerimea, miniştrii şi 
guvernatorii provinciilor. 

Primatul catolic, cardinalul Rauscher, rosti cuvântarea de 
bun-sosit după care împăratul îi prezentă miresei sale pe fiecare 
dintre „ceilalţi domni deținători de funcţii. 

Apoi se formă convoiul de echipaje care porni de la Nussdorf 
spre Schonbrun în frunte împăratul cu ducele Max, în trăsura a 
doua Sisi cu Sophie, în a treia Ludovica şi arhiducele Franz Carl, 
tatăl împăratului. 

Urmau celelalte „alteţe, membri ai familiei”. Coloana trecu 
pe sub mai multe arcuri de triumf, prin Dobling, Wahring, 
Hernals, traversând Schmelz, apoi  MariahilferstraBe şi 
îndreptându-se spre Schonbrunn. Franz Joseph deschise el 
personal portiera echipajului în care era mireasa, conducând-o 
în reşedinţa sa de vară, acest palat superb, în stil baroc, de pe 
vremea Mariei Tereza, care avea peste 1400 de încăperi 
amenajate cât se poate de somptuos. 

In Salonul Mare începu o ceremonie destul de complicată. 
Sophie i le prezentă mai întâi micuţei Sisi pe arhiducese; iar 
împăratul pe membrii masculini ai casei Habsburg. Sophie 
consemnă cu multă mândrie în jurnal că, în afară de cei trei fii 


mai mici şi soţul ei, erau prezenţi încă cincisprezece arhiduci. 
Arhiducele Ferdinand Max, fratele al doilea al împăratului, 
prelua sarcina de a le face cunoştinţă membrilor casei 
Wittelsbach cu rudele din casa Habsburg. Urmă apoi 
prezentarea înalţilor demnitari de la curte. Toată această 
operaţie necesită un timp îndelungat. 

În continuare, împăratul oferi în mod foarte solemn darurile 
de nuntă: mai întâi cadoul său personal, şi anume o coroană de 
diamante cu un corsaj asortat cu diamante. Era un giuvaer 
vechi, superb, cu smaralde, iar montarea modernă costase ea 
singură 100.000 de guldeni - aproape 17 milioane de şilingi. Din 
cauza unei mişcări greşite această coroană căzuse pe jos cu 
câteva zile înainte de sosirea lui Sisi - un semn de rău-augur 
după părerea multora - şi fusese reparată în mare grabă. Altă 
diademă cu diamante era cadoul ex-împăratului perdinand din 
Praga. Şi văduva împăratului Franz tot o mătuşă a miresei şi a 
mirelui - dărui diamante, aşa cum se cuvenea rangului ei. 

Cele două „doamne de onoare” bavareze ale lui Sisi, ale 
căror servicii nu mai erau necesare la Viena, obţinură şi ele 
cadouri de rămas-bun. In locul lor împărăteasa îşi luă în primire 
propria suită: maestră supremă de ceremonii era contesa 
Sophie Esterhazy, născută principesă Liechtenstein, o prietenă 
apropiată a Sophiei. Avea atunci 56 de ani, fiind deci cu şase ani 
mai în vârstă decât Sophie: o femeie foarte austeră, 
ceremonioasă, care îndeplinea, de fapt, funcţia unei guvernante 
a tinerei împărătese. Sisi simţi din prima clipă o antipatie 
profundă faţă de contesa Esterhazy - criticată şi de alţi 
contemporani, de exemplu de  aghiotantul împăratului, 
Weckbecker:,„...Căci pe de o parte, o trata pe tânăra 
împărăteasă prea de sus, ca o guvernantă pedantă, pe de altă 
parte, considera că este de datoria ei să-i transmită suveranei 
tot felul de bârfe referitoare la membri ai familiiior din înalta 
aristocrație, deşi pe prinţesa bavareză nu prea o interesau toate 
acestea”. 

Elisabeth manifestă mai multă încredere în maestrul Suprern 
de ceremonii, prinţul Lobkowitz. Nici cele două doamne de 
onoare tinere, contesele Bellegarde Lamberg, nu îi erau 
antipatice. Dar Sophie o avertiză la 
bun început că, în calitate de împărăteasă, nu avea voie să aibă 
legături personale cu aceste doamne. 


„Suita” lui Sisi era formată dintr-un secretar, o cameristă, 
două servante, două subrete, un servant, un uşier, patru lachei, 
un fecior în casă şi o fată în casă. Acest personal era exclusiv la 
dispoziţia împărătesei, împăratul îşi avea propria lui „suită”, 
mult mai numeroasă şi strict separată de cea a împărătesei. 

Cronicarii relatează că în aceeaşi seară „graţioasa prinţesă a 
binevoit să i se arate, cu afabilitate şi amabilitate, publicului 
care izbucni în ovaţii” - şi anume de la balconul mare al 
palatului Schonbrunn. Seara, a avut loc la curte un mare dineu 
de gală, cu tot fastul vechiului imperiu. 

Sisi, care avea doar 16 ani şi era oricum extenuată în urma 
călătoriei, fusese de după-amiază, când sosise, şi până noaptea 
târziu urmărită cu privirile şi analizată de persoane complet 
necunoscute, în cercurile înaltei aristocrații de la curte, simpatia 
spontană a oamenilor care o aclamaseră de pe maluri făcuse loc 
unei curiozităţi mai degrabă sceptice. Sisi nu era încă atât de 
frumoasă cum va fi în anii următori; părea stângace, timorată şi 
nu corespundea imaginii curţii vieneze despre o viitoare 
„Îîmpărăteasă”. Dar toate aceste eforturi din ziua sosirii nu 
însemnau nimic în comparaţie cu ceea ce avea să urmeze! 

Căci a doua zi, la 23 aprilie, avea loc tradiționala intrare 
solemnă a miresei imperiale în Viena. Cortegiul nu pornea de la 
palatul Schonbrunn ci, conform tradiţiei, de la fostul palat al 
Mariei Tereza, Favorita, care nu prea mai era folosit de familia 
imperială - actualul Theresianum Toaleta festivă în vederea 
acestui eveniment dură câteva ore. Multe trăsuri cu rudele şi 
înalții demnitari de la curte plecaseră de dimineaţă de la 
Schonbrunn la Theresianum aşteptând acolo momentul intrării 
solemne care se desfăşura pe baza unui ceremonial foarte 
complicat. 

După-amiază târziu, când se ajunse în cele din urmă la acest 
moment, iar mireasa urcă, însoţită de mama ei, în caleaşca 
somptuoasă trasă de opt cai lipiţani - îmbrăcată iarăşi în una din 
rochiile de gală: roz, întreţesută cu fire de argint, cu trenă şi 
ghirlande de trandafiri, pe cap cu noua diademă de diamante - 
toată lumea putea vedea că Sisi era epuizată, închisă în 
caleaşca de sticlă, rr 7 
plângea fără 
încetare. Aşa încât 
vienezii care tiveau 


străzile ovaţionau, în Ig 
în lacrimi, aşezată alăti SACH 

Caii aveau coame lti S VJ, egrete 
albe pe cap şi hamuri roda cu aur. Alături de fiecare portieră 
şi de cai mergeau câte doi lachei în ţinută de gală şi cu peruci 
albe pe cap. 

După caleaşca mire-sei urmau trăsurile, trase de câte şase 
cai, ale maeştrilor supremi de ceremonii, ale căpri-orilor şi ale 
doamnelor de onoare, ale consilierilor aulici - însoţiţi, cu toţii, de 
slujitorii care mergeau înaintea trăsurilor şi alături de ele, 
înşiraţi în funcţie de ordi nea ierarhică de la curte. Şase „gornişti 
cezaro-crăieşţi călare pe cai”, furieri şi paji, jandarmeria de 
gardă, soldaţii gărzii personale „cu steaguri şi muzică”, 
grenadieri, cuirasieri şi încărcători însoțeau ilustra mireasa care 
nu 
părea deloc să aprecieze minunăţiile din jurul. 

Cu ocazia intrării în Viena, Sisi inaugura un pod nou „podul 
Elisabeth” peste râul Wien, în dreptul bisericii Karlskirche, râul 
nefiind încă amenajat. (Acest pod a fost demolat în 1898, anul 
morţii împărătesei.) Când cortegiul se apropie de meterezele 
oraşului, salvele de artilerie încetară şi începură să bată toate 
clopotele din oraş. KarntnerstrfBe - Stock im Eisen Graben - 
Kohlmarkt - Michaelerplatz: toate casele erau împodobite cu 
draperii şi flori. De-a lungul întregului traseu se înălţaseră 
tribune pentru spectatori. 

Atrăgea atenţia în special eleganța nobililor maghiari din 
cortegiu, care îmbrăcaseră costumele lor naţio- 
nale ornate cu aur şi nestemate. Chiar şi livreaua slujitorilor era 
inimaginabil de elegantă, întocmai ca trăsurile pompoase trase 
de şase cai. Ministrul plenipotenţiar al Elveţiei, Tschudi, scria că 
„de la Congres nu se mai văzuse aici un fast atât de 
extraordinar”. 

Nu trecuseră nici cinci ani de când revoluţia înălţase 
baricade pe aceleaşi locuri unde acum se găseau tribunele 
pentru spectatori. „Libertatea presei”, „o constituţie” - iată 
revendicări care nu fuseseră îndeplinite de tânărul împărat. 
Revoluţionarii de odinioară fuseseră executaţi, emigraseră sau 
zăceau în închisori - sau ajunseseră la un compromis cu regimul 
absolutist. Pe Hofburg nu mai putea fi văzută de mult inscripţia 
„Proprietatea naţiunii”. Cu ocazia acestei nunţi imperiale pline 


de pompă absolutismul îşi sărbătorea triumful - iar poporul 
ovaţiona. 

Este însă adevărat că împăratul profită de fericitul 
eveniment pentru a manifesta o atitudine mai conciliantă faţă 
de revoluționarii din 1848. În WIENER ZEITUNG din 23 aprilie 
apăru un anunţ oficial conform căruia erau graţiaţi peste 200 de 
„deţinuţi încarceraţi în fortăreață, în urma unor delicte politice”. 
Altor o sută li se reduse la jumătate pedeapsa, în plus, se dădu o 
amnistie „pentru toate crimele de lezmajestate şi abaterile de la 
ordinea publică”, pentru „uneltirile de înaltă trădare” din 1848, 
din Galiţia şi pentru revolta din Lemberg, din noiembrie 1848. 
Starea de asediu este ridicată în Ungaria, Lombardia şi Veneţia. 

Cel mai valoros cadou făcut de împărat, cu ocazia căsătoriei 
sale, poporului pauperizat era însă alocarea sumei de 200.000 
de guldeni (aproape 34 milioane de şilingi) „în vederea 
ameliorării mizeriei”. 25.000 de guldeni erau prevăzuţi pentru 
Boemia, mai ales pentru locuitorii regiunilor miniere şi pentru 
săracii din Praga, 6.000 de guldeni pentru ţinuturile industriale 
din Moravia şi săracii din Brunn, 4.000 pentru săracii din Silezia, 
25.000 pentru săracii din Galiţia. Tirolul obţinu 50.000 de 
guldeni în vederea achiziţionării de cereale şi a despăgubiri 
viticulturilor din sud care avuseseră pierderi mari din cauza 
molimei strugurilor; Croaţia primi 10.000, Dalmația şi regiunea 
de coastă câte 15.000. „Capitala şi oraşul meu de reşedinţă 
Viena” primeşte 50.000 pentru ajutorarea „clasei muncitoare şi 
a sărăcimii umilite, care are atât de mult de suferit din cauza 
valului de scumpiri din prezent.” Ungaria şi Italia de nord, 
provincii ereditare ale coroanei, în care aveau loc tot felul de 
tulburări, nu primiră nimic. 

O adevărată ploaie de decoraţii şi medalii se abătu asupra 
funcţionarilor merituoşi ai monarhiei. Faptul că toate favorurile 
erau legate de nuntă şi de persoana noii împărătese explică în 
mare măsură primirea caldă de care avea parte mireasa. 

Este însă foarte improbabil că Sisi a înregistrat ceva din 
toate acestea. Ea sosi plângând la viitorul domiciliu din Hofburg. 
Când cobori din caleaşca, se poticni deoarece noua diademă se 
agăţă de tocul portierei. Acest incident se petrecu exact în 
prezenţa familiei imperiale care se adunase în faţa palatului ca 
să o întâmpine solemn. Totuşi arhiducesa Sophie o găsi pe 
micuța Sisi „ravissante” încântătoare, după cum notă în jurnalul 


ei. „Comportamentul copilei era desăvârşit, plin de o demnitate 
dulce şi graţioasă.” În apartamentul din Amalienhof aşteptau 
„corpul generalilor cezaro-crăieşti şi corpul ofițeresc, suita 
masculină şi doamnele” pentru a-şi prezenta omagiile la sosirea 
stăpânei sus-puse. Cu aceasta festivitățile zilei luaseră sfârşit, 
iar Sisi trebuia să se pregătească în vederea punctului 
culminant: celebrarea căsătoriei în ziua următoare, seara la ora 
şapte, în biserica Augustinilor. 

În toate bisericile din monarhie se oficiau slujbe religioase cu 
ocazia căsătoriei imperiale. La Stephansdom avu loc încă în 
dimineaţa zilei celei mari un serviciu religios „solemn” la care 
participă „elita tuturor stărilor sociale”. O chetă organizată cu 
această ocazie se soldă cu o sumă atât de mare de bani, încât 
40 de perechi ce se căsătoreau în aceeaşi zi ca perechea 
imperială obţinură o zestre de câte 500 de guldeni - cam dublul 
veniturilor anuale ale unui muncitor, în multe oraşe şi comune 
au fost îmbrăcaţi din cap până în picioare o serie de copii săraci, 
li s-a dat de mâncare sărmanilor, s-au împărţit pâini şi 
combustibil. Imnului naţional austriac i se adăugă o strofă nouă. 

Alături de împărat domneşte, 

Apropiată de el prin familie şi concepții, 

Plină de farmec ce dăinuie veşnic, 

Frumoasa noastră împărăteasă. 

Cerul să reverse asupra ei tot ce poate oferi fericirea! 

Slavă lui Franz Joseph, slavă Elisei, 

Domnul să binecuvânteze casa Habsburg! 

Se putea vorbi despre o adevărată inflaţie de poezii 
închinate „aspectului angelic” şi frumuseţii noii împărătese. În 
afară de mii de manifeste, apărură 83 de scrieri ornagiale în 
onoarea Elisabethei - 61 în limba germană, unsprezece în 
italiană, două în maghiară, patru în cehă, două în polonă şi câte 
una în sârbo-croată, latină şi engleză. Teatrul cezaro-crăiesc din 
Hofburg dădu după un lung prolog omagial - o reprezentaţie de 
gală cu o versiune dramatizată a poemului Die Glocke (Clopotul) 
al lui Schiller, ca elogiu adus fericirii casnice. 

O pereche neobişnuit de frumoasă îşi făcu apariţia în biserica 
Augustinilor care era luminată feeric de 15.000 de lumânări şi 
drapată cu catifea roşie. Cronicarii se întrec în descrierea 
pompei şi fastului: „Tot ce poa IE oren apogeu luxului combinat 
cu cea mai mare œ | as pyu 

multitudinea 
reflexelor colorate 
efecte cu adevărat Sti 
magice”. Ministrul 
plenipotenţiar al Belgiei raporta la Bruxelles cu oarecare 
suficienţă: „într-un oraş în care spiritul revoluţionar a provocat 
în trecutul apropiat atâtea pagube nu a fost lipsit de sens să fie 
desfăşurat tot fastul monarhic.” Primatul Vienei, cardinalul 
Rauscher, oficie slujba cununiei asistat de mai mult de 70 de 
episcopi şi prelați, în momentul schimbării inelelor un batalion 
de grenadieri instalat pe bastionul Augustinilor lansă prima 
salvă căreia îi urmă o serie de bubuituri de tun: acestea anunțau 
că ducesa Elisabeth de Bavaria a devenit împărăteasa Austriei. 

Alocuţiunea intermi-nabilă, plină de înflorituri, adresată de 
cardinalul Vienei, îi aduse porecla de „Cardinalul Plauscher” [/oc 
de cuvinte: plauschen înseamnă a trăncăni, a flecari germ.) (N. 
Tr.)]. Dragostea împărătesei să fie pentru împăratul „preocupat 
de grijile stăpânirii, ca o insulă care, înconjurată de valuri 
învolburate, înverzeşte în pace dând posibilitatea trandafirului 
zâmbitor şi viorelei pline de graţie să înflorească... Alături de 
Franz Joseph, salvatorul şi eroul Austriei, înnoitorul ei graţie 
înţelepciunii sale creatoare de legi, campionul pentru cinstirea 
lui Dumnezeu şi binele neamului omenesc, să strălucească soţia 
imperială ca prima între femei, nu numai datorită coroanei care 
îi împodobeşte fruntea, cât mai ales datorită virtuţilor care îşi 
revarsă, de pe înălțimile tronului, strălucirea blândă învăluind 
popoarele.” 

Cardinalul Rauscher, un apropiat al arhiducesei Sophie, 
profită şi de această ocazie ca să-şi manifeste aversiunea faţă 
de anul 1848: „în primii ani de tinereţe el (Franz Joseph) a 
înfruntat acele forţe demonice care amenințau cu distrugerea 
toate sanctuarele omenirii. 


Victoria a rămas de partea sa.” De acum înainte împăratul 
va fi un exemplu şi pentru o viaţă familială în spirit creştinesc. 

După ce se încheiară, în fine, şi ceremoniile religioase iar 
cortegiul solemn reveni cu tânăra pereche la Hofburg, maşinăria 
protocolului curtenesc se puse în mişcare. Generalii victorioşi 
din 1848 erau primii primiţi în audienţă de către perechea 
imperială: Radetzky, Windischgratz, Nugent, Jellacic. 

În camera pentru audienţe aşteptau ambasadorii şi miniştrii 
plenipotenţiari. Ministrului de Externe Buol îi revenea deosebita 
onoare de a-l prezenta pe fiecare noii împărătese. După 
terminarea acestei audienţe lungi maiestăţile lor trecură în sala 
cu oglinzi. Acolo soțiile miniştrilor plenipotenţiari urma să-i fie 
prezentate împărătesei. 

„După aceea, Maiestăţile Lor se îndreptară împreuna cu 
familia imperială şi suita de serviciu spre sala de ceremonii 
pentru a primi felicitările.” Împărăteasa şi împăratul „binevoiră 
să se întreţină cu cei prezenţi.” Maestra supremă de ceremonii 
făcea prezentările: „doamnele de onoare din palat şi din 
apartament, maestrul suprem de ceremonii cezaro-crăiesc şi 
cavalerii suitei de la curte”... 

„Doamnelor li se permise apoi să îi sărute mâna.” Văzând 
atâtea figuri necunoscute, tânăra împărăteasă intră în panică, 
se refugie într-o cameră alăturată şi izbucni în lacrimi. Poate 
oricine să îşi imagineze şopotele doamnelor din sala de audienţe 
care o aşteptau pe mireasă, îmbrăcate în toalete de gală. Când 
Sisi îşi începu în cele din urmă aşa-numitul „cercle” [ Conversatie 
cu musafirii la o recepţie de la curte (N. Tr.)], plânsă, epuizată şi 
foarte nesigură, dădu noi motive de bârfă. 

Căci, în conformitate cu protocolul, nimeni nu avea voie săi 
se adreseze împărătesei, doar să răspundă la întrebări. Dar 
având în vedere că Sisi era prea timidă ca să li se adreseze ea 
doamnelor străine, se aşternu tăcerea - o situaţie cât se poate 
de penibilă pe care contesa Esterhazy încercă să o salveze 
rugându-le pe doamne să-i spună câteva cuvinte tinerei 
împărătese. 

Şi încă nu era totul. Zărindu-le în şirul nesfârşit de figuri 
necunoscute pe cele două verişoare din Bavaria, 

Adelgunde şi Hildegard, Sisi nu le lăsă să-i sărute după cum 
cerea protocolul, vrând în schimb să le îmbrăţi-şeze. Observând 
expresiile îngrozite ale celor din jur îşi dădu seama că din nou 


comisese o gafă şi încercă să se justifice: „Dar suntem 
verişoare!” Arhiducesa Sophie nu admise această abatere de la 
protocol, îi atrase lui Sisi atenţia asupra înaltei ei poziţii şi insistă 
ca împărătesei să i se sărute mâna, aşa cum impunea eticheta. 

Se prefigurau primele conflicte din familia imperială. 

Deosebirile dintre stilul de viaţă de până acum al celor doi 
soţi erau prea mari. Pentru Franz Joseph şi mama sa 
ceremonialul reprezenta o metodă indispensabilă de a 
demonstra puterea imperială. Multe fete tinere ar fi acceptat 
bucuros această povară strălucită, ba chiar ar fi savurat-o. 

Elisabeth, în schimb, moştenise din plin caracteristicile 
familiei Wittelsbach: o inteligenţă vie, concomi- 
tent cu o sensibilitate extremă şi un pronunţat simţ al libertăţii. 
Până acum avusese posibilitatea de a da curs înclinațiilor 
proprii, fiind aproape total lipsită de obligaţii. 

De fapt, nu văzuse încă pe nimeni muncind, cu excepţia 
personalului de serviciu. Căci tatăl ei făcea, ce-i drept, parte din 
armata bavareză, fiind general, dar această funcţie nu îi dădea 
nici o satisfacţie şi nici nu îl solicita. 

Trăia dintr-un apanaj foarte generos de 250.000 de guldeni 
anual, îşi neglija îndatoririle de tată şi de cap 
de familie şi făcea doar ceea ce îi plăcea. Unei fete de 16 ani 
care provenea dintr-un asemenea mediu cu greu i-ai fi reproşa 
că nu are simţul datoriei. 

„Dar ţin foarte mult la el. Ce bine ar fi să fie doar un croitor!” 
- această dorinţă intimă a lui Sisi este ilustrativă. Titulatura, 
demnităţile, banii - iată noţiuni care nu jucau nici un rol în viaţa 
ei. Sisi era dominată de afecte iar în fanteziile ei copilăreşti nu 
avea decât pretenţii „sentimentale” de la viitoarea ei căsnicie. 
Trezirea la o realitate crudă în mediul din Viena nu trebuia deci 
să mire pe nimeni. 

Eforturile epuizante impuse de protocol în ziua nunţii se 
încheiară cu iluminaţia nocturnă a capitalei şi reşedinţei, care 
avea loc cu ocazia tuturor marilor sărbători. 

Mase mari de oameni veniră din suburbii să ia pare la 
această festivitate p 4 
populară. Un cronicar 
relatează că „în jurul 
porţilor (oraşului) 
pluteau tot timpul nori 


groşi de praf din cauza 
superbă  iluminaţie p 
Michaelerplatz unde, seara, 
tras de doi cai, în care se găsea tânăra pereche. „Aveai impresia 
că întregul oraş se transfor-mase într-o sală de bal.” 
Cunoscătorii vieţii de la curte îşi dădură seama chiar şi în 
această zi de nuntă că situaţia nu era atât de trandafirie cum 
părea. De exemplu, baronul Kubeck, martor ocular, consemna la 
24 aprilie în jurnalul său: „Pe podium şi în rândurile 
spectatorilor, ovaţii şi bucurie plină de speranţe, în culise, 
semne sumbre, foarte sumbre.” Între orele 22 şi 23 avea loc 
dineul oficial. Festivităţile luau sfârşit de-abia după aceea. 
Sophie: „Louise [Ludovica] şi cu mine am condus-o pe tânăra 
mireasă în camerele ei. Am lăsat-o singură cu mama ei şi am 
aşteptat în cămăruţa de lângă dormitor până s-a culcat. L-am 
adus apoi pe fiul meu şi l-am condus la tânăra sa soţie la care 
am intrat ca să-i urez noapte bună. Ea îşi ascunse în pernă faţa 
frumuşică, încadrată de părul superb şi bogat - ca o pasăre 
speriată care caută adăpost în cuibul ei.” Scena „culcării în pat”, 
însoţită de obicei de un ceremonial complicat, era un lucru 
obişnuit şi intim în tradiţia de la curte. Alte perechi de la alte 
curţi europene erau obligate să suporte, în situaţii similare, un 
protocol mult mai amplu. De exemplu, regele Johann al Saxoniei 
descrie cum s-a desfăşurat noaptea nunţii sale cu Amelie, 
mătuşa lui Sisi: „Toate prinţesele căsătorite şi maestrele lor de 
ceremonii o însoţiră pe mireasă acasă, asistară la toaleta ei, 
rostiră o rugăciune, după care o culcară. Acum maestra de 
ceremonii a miresei mă înştiinţa pe mine, că pot veni. Însoţit de 
toţi principii căsătoriţi, am intrat în dormitor unde a trebuit să 
mă culc în pat în prezenţa tuturor acestor prinți, prințese şi 
doamne de onoare. După ce familia şi însoțitorii se retraseră, m- 
am sculat iar şi mi-am făcut toaleta de noapte propriu-zisă”. În 
cazul tinerei perechi imperiale, ambele mame refuzaseră un 
ceremonial prea complicat şi penibil. Dar chiar şi puţinul rămas 
era prea mult pentru o fată atât de sensibilă ca Sisi, mai ales 
după această zi istovitoare. 

Tânăra pereche nu se bucură mult timp de singurătate în 
dimineaţa următoare, fiind deranjată încă în timpul micului 
dejun de arhiducesa Sophie care o aduse şi pe ducesa Ludovica. 
Sophie scrie în jurnalul ei: „Am găsit tânăra pereche la micul 


dejun, în cabinetul frumos aranjat; fiul meu era radios, o 
întruchipare a dulcii fericiri (Dumnezeu fie binecuvântat!), Sisi 
emoţionată când şi-a îmbrăţişat mama. Am vrut să ne retragem, 
dar împăratul ne reţinu cu insistenţe impresionante.” 

Rămâne sub semnul întrebării dacă aceste declaraţii pot fi 
luate de bune. Cele două mame - persoane respectabile pentru 
împăratul superpoliticos - picaseră la primul mic dejun luat în 
comun de tânăra pereche, examinând cu multă curiozitate 
expresia întipărită pe feţele celor doi, după care spuseseră 
deodată - tot din politeţe - că vor să plece. Ce altceva ar fi putut 
face tânărul împărat decât să le roage să mai rămână - pentru 
cunoscătorii obiceiurilor vieneze o situţie lipsită de orice 
echivoc. 

În jurnalul Sophiei citim în continuare propoziția 
semnificativă: „După aceea o discuție între patru ochi a fiecărui 
copil cu mama lui.” Înseamnă că Sophie îşi descusu fiul încă în 
timpul  dejunului. Şi cu această ocazie află probabil că 
îndeplinirea obligaţiilor conjugale nu avusese încă loc - un fapt 
care făcu în aceeaşi zi ocolul întregii curți. 

Ştiau cu toţii şi în care noapte (a treia) Sisi deveni femeie, în 
următoarea dimineaţă, împărăteasa ar fi trebuit să participe la 
micul dejun luat în comun la soacra ei, dar se eschivă - de jenă 
şi ruşine. Conform jurnalului lui Sophiei, împăratul urcă în acea 
dimineaţă mai întâi singur la apartamentul părinţilor, „aşteptând 
ca iubita lui să se scoale.” Nu înţelegea dorinţa tinerei sale soţii 
de a rămâne singură şi refuzul de a se prezenta în faţa tuturor 
rudelor adunate acolo, care urmăreau de câteva zile fiecare 
mişcare a cuplului. 

Elisabeth îi descrise cu ani mai târziu doamnei de onoare, 
contesa Festetics, situaţia penibilă: „Fiind atât de obişnuit să se 
supună, împăratul acceptase şi asta. Dar pentru mine era ceva 
îngrozitor. De dragul lui am urcat însă pe urmă şi eu.” După 
mulţi ani Elisabeth revenea mereu asupra acestei dimineţi 
umilitoare. 

În timpul zilei trebui să primească delegaţiile din Austria 
Inferioară şi Superioară, din Stiria, Carintia, Craina şi Bucovina, 
stând în picioare între soţul şi soacra ei. Chiar şi pentru Sophie 
primirile acestea erau atât de obositoare încât la un moment dat 
„nu mai rezista”, având din când în când nevoie de un fortifiant. 


Mesele fiind evenimente oficiale, se impunea să-ţi schimbi 
hainele în prealabil. 

La primirea delegaţiei din Ungaria, Sisi îmbrăcă pentru prima 
dată portul maghiar: o rochie roz cu corsaj de catifea neagră şi 
garnitură splendidă de dantelă, pe care o primise - un amănunt 
foarte nostim - în dar de la soacra ei. lar arhiducesa Sophie, 
care nu îi simpatiza deloc pe maghiari, îşi admiră nora în 
această ţinută: 

„Ea şi împăratul care purta uniformă de husar erau o pereche 
extrem de frumoasă şi graţioasă”, notă în jurnal. 

In seara zilei de 27 aprilie avu loc marele bal al curţii. 

Tânăra soţie trebui să înfrunte privirile curioase ale înaltei 
societăţi aristocratice „de la curte”. Vestea despre înfăptuirea 
căsătoriei imperiale se  răspândise deja. Maiestatea Sa, 
îmbrăcată de data aceasta în alb, cu noul Cordon de briliante în 
jurul taliei, o diademă şi o cunună de trandafiri albi în păr, şedea 
alături de Le: 


„Maiestatea Sa 
împăratul, sub un 
baldachin din 
catifea roşie, 
ascultând 
„melodiile 


maestrului Strauss,,. 
Ambele  maiestăţi 
dansară de câteva ori, fireşte, nu unul cu altul, ci cu 
personalităţile selectate de protocol. Arhi-ducesa Sophie nu 
omise să consemneze în jurnalul ei că împăratul „îi 
suflase,, tinerei sale soţii care este succesiunea figurilor, în 
materie de dans, Sisi nu făcea încă faţă cerinţelor curţii vieneze. 
In momentul culminant al balului, când se dansa cotilionul, se 
intonară pentru prima dată „melodiile Elisabethei” compuse de 
Johann Strauss. În semn de omagiu adus perechii imperiale, în 
această compoziţie apăreau atât motivele imnului imperial cât şi 
cele ale imnului Bavariei. 

In ciuda strălucirii care o înconjura, ducesa Ludovica îşi 
păstră judecata lucidă scriindu-le rudelor din Bavaria: „Balul de 
ieri, de la curte, a | fost 
foarte frumos, lume foarte 
multă, fast, dar 


încăperile sunt prea ială, încât 
puteai fi strivit. Dato moase şi 
numeroaselor bijuterii, toate festivitățile sunt briante.” Ludovica 
îşi dădea prea bine seama că această pompă înseamnă doar 
efort pentru fiica ei: „Pe Sisi o văd rar, este foarte solicitată şi n- 
aş vrea să-l deranjez pe împărat; o pereche tânără trebuie să fie 
lăsată în pace.” Fireşte însă că tânăra pereche nu rămânea nici 
o clipă singură în timpul zilei. 

Conştiincios, ca de obicei, împăratul îşi rezolva, 
prinfestivități, în mod disciplinat hârtiile şi dădea audiențe. 
Ambasadorul Austriei la Paris, contele Hubner, avu într-o zi o 
discuție de peste o oră cu Împăratul despre situația din Orient, îl 
găsea „maturizat fizic şi psihic” şi consemnă în jurnalul său: 
„Părea senin, fericit şi nu ascundea că este îndrăgostit! Era o 
plăcere să-l priveşti. Să-i dea Dumnezeu sănătate!” În acelaşi 
sens se pronunţa şi Sophie în jurnalul ei, subliniind mereu cât de 
îndrăgostit şi fericit este „Franzi” al ei. 

Ceea ce balul reprezentase pentru „înalta societate”, 
însemnă în ziua m a A a. 
următoare serbarea 
din Prater pentru 
„popor”. Familia 
imperială şi familia 
ducală trecură, în 
trăsuri deschise, prin 
învălmăşeala din 
Prater, străbătând 
aleea împodo-bită cu n 
lampioane şi Wurs-  cipratat. ŞI îndreptându- se apoi spre Piaţa 
pompie-rilor unde avea loc spec-tacolul de gală dat de Circul 
Renz. Încântarea împără-tesei era de data aceasta evidentă 
pentru toată lumea. Ea savura măiestria acrobaţilor, mai ales 
dresura de cai cu călăreţi în costume medievale, şi admiră caii 
renumiţi şi frumoşi ai familiei Renz. Pasiunea pentru Circul Renz, 
care se contura în seara aceasta, nu o părăsi pe Elisabeth până 
la sfârşitul vieţii. 

La patru zile după nuntă, Elisabeth era atât de epuizată fizic 
din cauza numeroaselor festivități încât, de dragul ei, împăratul 
contramanda pentru o zi toate primirile programate făcând, în 


schimb, la prânz, împreună cu ea, o plimbare în Prater cu un 
faeton pe care îl conducea el personal. 

Sisi găsea cea mai mare consolare la fraţii ei din Bavaria 
care mai rămăseseră câteva zile la Viena, în primul rând la sora 
Helene, căci Sisi se putea întreţine cu ea fără reticenţe. 
Ludovica îi scria surorii Marie de Saxonia: „Cât timp surorile 
[adică Sisi şi Helene] erau împreună, şuşoteau mereu vorbind 
englezeşte una cu alta, fără să participe la discuţiile noastre - 
ceea ce nu le făcea foarte simpatice... Deşi avură parte de unele 
supărări din cauza aceasta.” Engleza era un fel de limbaj criptic 
pentru cele două fete. La curtea de la Viena nu se vorbea 
englezeşte şi nici împăratul nici arhiducesa Sophie nu cunoşteau 
această limbă. Este deci uşor de înţeles că discuţiile 
ininteligibile dintre cele două surori provocau nemulţumire. 
Putea să vadă însă toată lumea cât de mult se iubeau Helene şi 
Sisi - în ciuda episodului, atât de nefericit pentru Helene, al 
logodnei de la Ischl. 

Săptămâna festivă se încheie cu balul orăşenesc organizat la 
Winterreitschule (Şcoala de echitație de iarnă) şi în sălile de bal. 
In vederea festivităţii, acestea fuseseră legate una de alta prin 
demolarea unor ziduri despărţitoare. Johann Strauss prelua şi de 
data aceasta conducerea muzicală. lar Sisi se simţi din nou luată 
în colimator de mii de perechi de ochi. Căci noua împărăteasă 
trebuia văzută de cât mai multă lume şi în timp cât mai scurt. 

Ceremonialul impus umbri chiar şi „luna de miere” petrecută 
de tânăra pereche, după încheierea festivităților, în castelul 
Laxenburg de lângă 
Viena. Având în 
vedere că Împăratul 
pleca în fiecare 
dimineață, cu multă 
punctualitate, la 
Hofburg, la Viena, 
unde se aşeza la 
biroul său, tânăra 
lui soție rămânea $ E = E 
toată ziua singură la Teme - adică izolată într-un cerc de 
oameni gata să o ser-vească şi să-i facă educaţia. Arhiducesa 
Sophie se înfiinţa zilnic, ca să-i „ţină de urât” nurorii ei. 


Fraţii şi surorile, inclusiv Helene, se întorse-seră în Bavaria. 
Lui Sisi îi era dor de casă şi scria în timpul lunii de miere poezii 
triste, de exemplu Sehnsucht (Nostalgie): 

Venit-a iarăşi primăvara 

lar pomii proaspăt inverzesc, 

Pe păsări cântece le-nvaţă. 

Vezi florile cum înfloresc. 

De bucurii n-am însă parte 

Departe fiind, între străini. 

Unde e soarele țării mele? 

Unde Isarul cu al lui țărm? 

Un motiv care revine mereu este cel al „păsării captive” sau 
al „fluturelui” care zboară pe meleaguri străine dar dă acolo 
doar de nefericire şi lipsă de libertate. 

Această nostalgie disperată a libertăţii străbate toate 
versurile tinerei împărătese. 

La paisprezece zile după nuntă, adică la 8 mai 1854, scrie: 

O, de n-aş fi părăsit niciodată 

Drumul ce spre libertate m-ar fi dus. 

O, de nu m-aş fi rătăcit niciodată 

Pe-ale deşertăciunilor cărări! 

În închisoare eu m-am trezit, 

Cu mâinile prinse în cătuşe. 

Și nostalgia tot mai mare este, 

Și libertatea! 

Ah, te-am pierdut. 

Din ameţțeală când m-am trezit. 

Ce spiritul mi-l paraliza 

Zadarnic plâng după schimbul făcut, 

În care libertatea mi-am pierdut 

Dar Sisi nu suferea doar de nostalgia locurilor natale şi a 
libertăţii, ci îşi plângea şi prima iubire pierdută. Faptul că acest 
lucru se întâmpla în timpul lunii de miere cu Franz Joseph 
prefigurează noi probleme care pot fi doar întrezărite. 

O dată doar iubirea am simțit 

Când prima ea a fost. 

Nimic deliciul nu mi-a tulburat, 

Dar Domnul mi l-a luat. 

Prea scurte orele frumoase-au fost, 

Prea scurtă fericirea. 


Speranțe nu mai am acum, 

Dar nici să-l uit nu pot. 

Tristă şi fără nici un chef, Sisi încerca să respecte regulile 
vieţii de la curte chiar dacă nu recunoştea legitimi tatea unei 
etichete atât de stricte. Mai târziu îi povesti doamnei ei de 
onoare”...Câtă teamă îi inspira lumea oamenilor străini, sus-puşi 
- cât de diferite erau toate! Cât de mult îi lipseau fraţii şi locurile 
natale, viaţa fără griji inofensivă, de la Possenhofen! 

Faptul că tot ceea ce este natural şi simplu era anihilat de 
eticheta exagerată - cu un cuvânt - că se dădea importanţă 
doar „aparenţei” şi nu „esenţei” - că totul fusese de multe ori 
foarte greu.” Sisi avea o sănătate foarte labilă de când trăia la 
Viena. O chinuiau luni întregi accese de tuse puternică; o 
cuprindea o stare de panică de câte ori trebuia să coboare scări 
înguste, suferind deci de un fel de claustrofobie. Este foarte 
posibil ca acest lanţ de afecţiuni greu de definit să fi avut cauze 
psihice. 

Trecuseră de-abia două săptămâni de la nuntă şi îi era deja 
atât de dor de fraţii ei, încât îl imploră pe împărat să-l invite 
pentru câteva zile pe fratele ei preferat, Carl Theodor 
(„Gackel”). Când împăratul încuvii- 
nţă, Sisi începu să plângă de bucurie. 

Se simţea ca o captivă într-o colivie de aur. Bijuteriile, 
rochiile frumoase erau pentru ea doar o povară. Căci însemna 
că trebuie să facă probe, să aleagă, să-şi schimbe mereu 
toaletele. Ducea adevărate lupte pentru orice fleac. De 
exemplu, Elisabeth refuză să-şi dăruiască pantofii după ce îi 
încălţase o singură dată. Servantele strâmbară din nas: noua 
împărăteasă nu cunoştea nici măcar regulile elementare 
încetăţenite la curtea din Viena de atâta vreme. Nu-i plăcea să 
fie îmbrăcată de cameriste. Fusese educată în spiritul 
independenţei fiind, în plus, şi foarte timidă; cameristele îi erau 
străine. Dar nici în această privinţă nu reuşi să îşi impună 
voinţa. 

Conflictele cu arhiducesa Sophie se iscau, după părerea lui 
Sisi, din motive lipsite de importanţă. De exemplu, tinerei 
perechi îi plăcea să se plimbe singură prin sălile şi coridoarele 
întortocheate din Hofburg şi să treacă spre vechiul Burgtheater 
de pe Michiaelerplatz care era o parte a burg-ului. Această 
plăcere  nevinovată este însă imediat interzisă de către 


arhiducesă. Căci se cuvenea ca împăratul şi împărăteasa să fie 
conduşi de anumiţi dregători până la Burgtheater. Sophie insista 
ca demnitatea imperială să fie strict respectată. Faptul că 
împăratul nu îndrăznea să obiecteze o jignea pe Sisi care avea, 
oricum, nervii surescitaţi. 

Sophie fusese obişnuită ca ea să fie factorul de decizie în 
probleme familiale sau politice - şi ca toată lumea să i se 
supună. Soţul ei depindea psihic de ea. Cei patru fii - Franz 
Joseph, Ferdinand Maximilian, Karl Ludwig şi Ludwig Viktor - 
acceptau din fragedă copilărie autoritatea infailibilă a Sophiei 
neîndrăznind să i se împotrivească. Franz Joseph îi datora 
Sophiei tronul. Ea îl convinsese pe soţul ei - moştenitorul legal al 
tronului - să semneze renunţarea. Şi ea îl făcuse pe fiul ei să fie 
ceea ce era acum: un tânăr extrem de manierat, conştiincios şi 
foarte muncitor, cu un caracter integru, care continua pe plan 
politic linia ei, adică: regii domnesc din graţia lui Dumnezeu, 
monarhul este un stăpân absolut, „voinţa poporului” trebuie 
înăbuşită, parlamentarismul respins, iar statul şi biserica să fie 
unite. 

Sophie se simţea deci obligată să facă din nepoata de 16 ani 
o împărăteasă după concepţia ei, spre binele imperiului şi al 
dinastiei. 

Cu mulţi ani mai târziu Elisabeth admise că acţiunile Sophiei 
nu erau dictate de răutate, declarându-i unei doamne de onoare 
„că arhiducesa Sophie avusese cu siguranţă cele mai bune 
intenţii - dar că procedeele ei fuseseră anevoioase iar metodele 
dure - că şi împăratul suferea din cauza veleităţilor ei de a 
conduce toate... Şi că stătuse din prima zi în calea mulţumirii şi 
fericirii ei, amestecându-se în toate şi tulburând momentele pe 
care ei doi le-ar fi putut petrece, nederanjaţi, împreună!” 
Arhiducesa Sophie jinduise toată viaţa după poziţia pe care o 
ocupa acum nepoata ei. Faptul că tânăra împărăteasă considera 
înalta ei demnitate drept o povară, o ştirbire a libertăţii 
individuale, nu putea decât să o jignească, ba chiar să o revolte. 
Sophie nu admitea stările depresive evidente ale lui Sisi, 
neluându-le în serios. Nu vedea decât faţa radioasă a lui 
„Franzi” al ei - atât de îndrăgostit. 

Regina Marie a Saxoniei dădea asigurări: „Veştile de la Viena 
sunt extraordinar de bune şi îmbucurătoare... 


Cele două fericite mame mi-au scris adevărate cărţi despre 
acest subiect. „Sophie le relată şi celor din Bavaria despre 
„draga noastră tânără pereche, care „Petrece cea mai fericită 
lună de miere în izolarea rustică, de la Laxenburg. 

„Fericirea conjugală creştinească a copiilor mei te face să-ţi 
crească inima de bucurie!,, In schimb, în 
declaraţiile de mai târziu ale împărătesei nu prea găsim nimic ce 
să amintească de o fericire conjugală. Ori de câte ori vizita mai 
târziu castelul Laxenburg, Sisi revenea asupra „lunii de 
miere,, triste de exemplu, în discuţiile cu fiica mai mică, Valerie, 
care consemnă în jurnalul ei: „Mama ne arătă masa la care 
şedea când scria numeroasele scrisori la Possi [Possenhofen] şi 
plângea mult, mult, fiindcă îi era dor de ai ei. Lucruri 
asemănătoare notă, la Laxenburg, în jurnalul ei şi doamna de 
onoare de mai târziu, Marie Festetics: 

„Elisabeth trecea dintr-o cameră într-alta - explicândune ce 
destinaţie avea fiecare - dar fără comentarii, până se opri în 
cele din urmă într-o cameră de pe colţ în care se găsea, între 
două ferestre, o masă de scris şi un scaun; rămase multă vreme 
fără să spună nici un cuvânt-şi deodată mărturisi... „Aici am 
plâns mult, 

Marie. 

Chiar şi numai gândul la această perioadă îmi strânge inima. 
Aici stăteam după nuntă... Mă simţeam atât de părăsită, atât de 
singură. Fireşte că împăratul nu putea rămâne cu mine în timpul 
zilei; pleca în fiecare dimineaţă la Viena. La ora şase venea la 
dineu. Dar până atunci eram toată ziua singură temându-mă de 
clipa în care apărea arhiducesa Sophie. Căci se înfiinţa în fiecare 
Zi, la cele mai diferite ore, ca să iscodească ce fac. 

Eram întru totul a la merci, la cheremul acestei femei 
răutăcioase. Nimic din ceea ce făceam nu era bine. 

li denigra pe toţi cei ce îmi erau dragi. Şi afla totul fiindcă 
spiona tot timpul. Toţi se temeau de ea, tremurau în faţa ei. 
Fireşte că îi transmiteau totul. Orice fleac lua proporţiile unei 
afaceri de stat. Plângerile Elisabethei continuau în acest ton. Cu 
siguranţă că referirile la „răutatea” Sophiei erau exagerate. 
Reiese clar din jurnalul Sophiei că avea cele mai bune intenţii 
chiar dacă recurgea la metodele cele mai inadecvate. Pe de altă 
parte, relatările Elisabethei demonstrau fără nici un dubiu că, în 
anii cincizeci, Sophie avea o poziţie dominantă, necontestată, în 


familia imperială. Sophie „îl mustra şi pe împărat ca pe un copil 
de şcoală”, nu numai pe tânăra împărăteasă, află cu uimire 
contesa Festetics de la Elisabeth: „L-am rugat o dată pe împărat 
să mă ducă şi pe mine la Viena. Am stat acolo toată ziua cu el. 
Nu am văzut-o o zi întreagă [pe Sophie]... Dar de-abia ne 
întorsesem, seara, acasă când apăru val-vârtej. Mi-a interzis să 
mai fac aşa ceva. 

M-a certat fiindcă nu se cuvine ca o împărăteasă să alerge 
după soţul ei şi să parcurgă de colo-colo drumul cu trăsura, ca 
un sublocotenent. Fireşte că a trebuit să renunţ.” 

Nici aici, la Laxenburg, în timpul aşa-numitei „luni de miere”, 
tânăra pereche nu era singură în timpul unicei mese luate 
împreună. De exemplu, unul din aghiotanţii împăratului, Hugo 
von Weckbecker, era rugat să şadă alături de împărăteasă „şi să 
încerce să o atragă într-o conversaţie deoarece era încă atât de 
timidă şi trebuia iniţiată în tainele vieţii de societate.” La ordinul 
Sophiei, nici contesa Esterhazy, maestra supremă de Ceremonii, 
nu se îndepărta cu un pas de Sisi, ca să poată corecta imediat 
orice faux pas [Pas greşit, greşeală (în franc.) (N. Tr.)]. Perechea 
imperială întreprinse prima călătorie la începutul lui iunie, în 
Moravia şi Boemia, în semn de recunoştinţă şi apreciere pentru 
ajutorul dat şi fidelitatea arătată. Căci, în 1848, familia imperială 
se refugiase, din Viena răsculată, la Olmutz, în Moravia. Acolo se 
petrecuse un eveniment important al istoriei Austriei: împăratul 
Ferdinand abdicase iar pe tron urcase Franz Joseph, pe atunci în 
vârstă de 18 ani. Poziţia privilegiată a ținuturilor Boemiei în acea 
perioadă reiese şi din faptul că limba cehă era prima pe care 
urma să o înveţe Sisi. Arhiducesa Sophie consemnă la un 
moment dat în jurnal că Sisi ştia deja „să numere în limba 
boemiană”mai târziu nu se mai auzi însă nimic despre 
progresele ei în învăţarea acestei limbi. 

Sisi trebuia să se familiarizeze cu obiceiul ca perechea 
imperială să fie însoţită în toate călătoriile de o 
suită numeroasă: aghiotanţi, ofiţeri, gărzi personale, medicul 
personal, dr. Seeburger, aghiotantul general Grunne, apoi 
anturajul lui Sisi: maestrul suprem de ceremonii şi maestra 
supremă de ceremonii, două doamne de onoare, un secretar. 
Toate aceste persoane îşi aduceau personalul lor de serviciu, 
servitori, frizeri, băieşiţe, lachei. 


Ruta atât de importantă pentru viaţa economică, Viena - 
Brunn - Praga, avea deja o linie de cale ferată, cea de nord. 
Locomotiva Proserpina, împodobită cu ghirlande de flori, ducea 
perechea imperială în patru ore până la Brunn, capitala 
Moraviei. Arcuri de triumf, fete îmbrăcate în alb, steaguri, 
cuvântări ale notabilităţilor şi împăratului, în limba germană şi 
cehă, iluminaţie festivă, reprezentații de gală la teatru, o 
serbare populară în parc cu curse în saci, dansatori pe sârmă, 
repere cu torţe. Un cortegiu în costume naţionale prezentă, ca 
punct de atracţie, o pereche de miri din mediul rural cu toată 
societatea de nuntaşi, într-o căruţă ţărănească. Aceştia îi oferiră 
perechii imperiale cadouri printre altele o sticlă cu vin de Bisenz 
din anul 1746. 

Aici, în Moravia, Elisabeth îşi făcu debutul în calitate de 
suverană. Ea vizită orfelinate, şcoli, un spital pentru săraci, 
făcând „prin afabilitatea plină de bunăvoință şi blândeţe peste 
tot cea mai bună impresie” - după cum citim în ziua următoare 
în WIENER ZEITUNG. Maniera simplă şi firească în care tânăra 
împărăteasă stătea de vorbă cu oamenii din păturile inferioare 
atrase atenţia trezind speranţa că această femeie se va ocupa 
la un moment dat de problemele sociale. 

Peste două zile urmă Praga: minerii, breslele, meşteşugarii 
tiveau traseul; obişnuitele cuvântări festive. 

Franz Joseph şi Elisabeth locuiau în Hrad, vechea reşedinţă a 
regilor Boemiei, primind acolo omagiile nobilimii, ale oraşului, 
universităţii, armatei şi ale delegaţiilor de la ţară. Noii regine a 
Boemiei i se prezentară şi „doamnele cu rang de curte”, deci 
acelea care puteau dovedi existenţa renumiţilor 16 strămoşi 
aristocrați, fiind declarate demne de a participa la evenimentele 
de la curte. Întocmai ca la Viena, la Hofburg, în programul de la 
Praga figurau şi audienţe de ore întregi şi dineuri ofi ciale. De 
altfel, programul de la Praga al cuplului imperial poate fi 
reconstituit cu exactitate din presa timpului împăratul nu îşi 
permitea nici o clipă de repaus, fiind obişnuit din copilărie să îşi 
respecte obligaţiile. El aştepta deci de la tânăra lui soţie - a 
cărei 
sănătate nu era chiar bună în acel moment - să aibă aceeaşi 
atitudine faţă de îndatoririle ei. 

Astfel încât împărăteasa de doar 16 ani primi delegaţii şi 
petiţionari care cereau ajutor, de exemplu din regiunea munţilor 


metaliferi. WIENER ZEITUNG consemna mişcat: „Când domnul 
preşedinte descrise în cuvinte impresionante sărăcia locuitorilor 
din regiunea montană, ochii frumoşi ai drăgălaşei suverane se 
umplură de lacrimi, iar Majestatea Sa reuşi cu greu să îşi 
stăpânească emoția. Nici nu se poate reda ce impresie 
cutremurătoare a făcut asupra celor prezenţi această nouă 
dovadă a bunătăţii angelice a prea milostivei noastre 
împărătese - a fost un moment înălţător”. Perechea imperială 
puse piatra de temelie la o biserică, inaugura o competiţie de 
trageri la tir, vizită un cămin pentru surdomuţi, un ospiciu şi o 
expoziţie agricolă. 

Acolo li se prezentă un nou tip de cuptor (brutarul prepară 
pentru ei covrigi în forma vulturului cu două capete al 
Habsburgilor) şi o nouă pompă centrifugă; apoi trecură în revistă 
rasele de vite cornute: „Alteţele Lor Prea Milostive au trezit 
entuziasmul celor prezenţi prin interesul şi bunăvoința arătate”. 

În ciuda unor acţiuni cu caracter popular, fără îndoială că 
nobilimea Boemiei era cea care dădea tonul cu ocazia acestei 
vizite imperiale, iar împăratul Franz Joseph sublinie foarte clar: 
„Sunt convins că nobilimea din Boemia va rămâne şi pe mai 
departe o susținătoare a tronului şi a imperiului meu”. Familiile 
fruntaşe din aristocrația Boemiei nu făcuseră în ultimele luni 
economie nici de timp nici de bani pentru a organiza unul din 
cele mai fastuoase spectacole ale vechii Austrii, şi anume un 
turnir festiv cu cai şi în costume medievale, care urma să aibă 
loc în incinta marii Şcoli de Echitaţie din palatul Waldstein. 
Călăreţii făceau parte din nobilimea Boemiei. Punctul central al 
acestui turnir era intrarea în Praga, în anul 1637, a lui Ferdinand 
al Ill-lea şi a soţiei sale. Costumele şi armurile confecţionate 
după modele originale costaseră peste 100.000 de guldeni. 

Elisabeth păstră până la sfârşitul vieţii o antipatie profundă 
faţă de aristocrația boemiană. Nu ştim dacă rădăcinile acestei 
antipatii se găsesc în prima ei vizită la Praga. Dar nobilimea 
boemiană - Schwarzenberg, Waldstein, Lobkowitz, Mittrowsky, 
Khevenhuller, Liechtenstein, Auersperg, Kinsky, Kaunitz, Nostitz, 
Clam-Martinitz şi alţii - dădea tonul şi la curtea de la Viena. S-ar 
putea ca atitudinea dispreţuitoare manifestata la Viena faţă de 
micuța ducesă venită din Bavaria sa se fi arătat şi la Praga. 


Ca la toate vizitele împăratului, 
Praga mari parade şi M= 
şi manevre militare. 

WIENER ZEITUNG 
consemna: „Şi 
Maiestatea Sa 
împărăteasa a urmărit 
frumo-sul exercițiu de 
cu deosebit interes, 
rămânând, în ciuda 
rafalelor repetate de adi ai > ploaie 
până la sfârşit în trăsura deschisă. ” În timp ce împăratul primea 
parada călare pe un cal, Sisi era plimbată într-o trăsură cu doi 
cai întocmai cum obişnuia să facă la Viena arhiducesa Sophie 
care ştia foarte bine că nimic nu îi făcea atâta plăcere lui 
„Franzi” al ei ca defilările militare, în timpul celor cinci 
săptămâni de când era căsătorită, Sisi văzuse mai multe parade 
decât în tot restul vieţii ei de până acum, deşi tatăl, Max, era 
general. 

De la Praga perechea imperială întreprinse şi o vizită de 
familie: la împăratul abdicat Ferdinand şi împărăteasa Maria 


fuseseră organizate şi la 


Anna, a căror reşedinţă de vară, castelul Ploschkowitz, se găsea 
în apropiere de Praga. Impărăteasa Maria Anna îşi îngrijea cu 
mult devotament soţul suferind de epilepsie şi debilitate 
mintală. Doamna de onoare, contesa Therese Furstenberg, îl 
descria în modul următor: 


„Era mărunţel, îşi ţinea capul mare uşor înclinat, ochii mici 
aveau o privire nesigură iar buza inferioară îi atârna în jos; 
dădea tot timpul din cap, prietenos şi binevoitor, şi punea de 20 
de ori aceeaşi întrebare o apariţie foarte jalnică.” Pentru a scăpa 
de plictiseală, împăratul abdicat juca domino ore întregi, în 
fiecare zi. Relaţiile familiale dintre fostul şi actualul împărat - în 
fond unchi şi nepot - erau mai degrabă formale. După cedarea 
tronului, Ferdinand se retrăsese complet din viaţa politică 
pentru a evita orice probleme cu tânărul împărat şi cu 
„împărăteasa din umbră”, arhiducesa Sophie. Nu venise la Viena 
nici măcar cu ocazia nunţii tinerei perechi, trimițând doar un 
cadou substanţial, împăratul Ferdinand, care, personal, era un 
om integru şi cu adevărat „bun”, se bucura încă de mulţi adepţi 
în monarhie. Apariţia sa la Viena ar fi putut da ocazie unor 
manifestații spontane de simpatie. Faptul că prima vizită din 
afara capitalei era făcută fostei perechi imperiale putea fi însă 
considerat drept un gest de recunoştinţă a tânărului împărat 
faţă de predecesorul său. 

La sfârşitul vizitei din Boemia împăratul Franz Joseph avu o 
întrevedere cu regele Prusiei şi cel al Saxoniei, la palatul 
contelui Thun din Tetschen-Bodenbach. Prin soțiile lor, cei doi 
regi erau înrudiţi atât cu Franz Joseph, cât şi cu Elisabeth, 
cunoscându-i pe amândoi din copilărie, întâlnirea celor trei 
monarhi avea însă şi o semnificaţie politică, nu numai una 
familială: regele Saxoniei îi predă tânărului împărat un memoriu 
amplu despre criza din Orient, avertizându-l să nu îşi continue 
politica antirusească - dar fără nici un succes. Din suita regelui 
Prusiei făcea parte şi Otto von Bismarck, pe atunci reprezentant 
la Frankfurt al Bundestag-ului din Prusia. 

Perechea imperială nu avu posibilitatea să se odihnească 
după cele două săptămâni obositoare petrecute 
în Boemia. Ziua următoare, Joia Verde, era în timpul domniei lui 
Franz Joseph şi prilej de demonstraţie politică: în procesiunea 
solemnă împăratul îşi avea locul irnediat după „baldachin” 
pentru a confirma legăturile sale strânse cu biserica - împotriva 
tendinţelor liberale şi anticlericale ale anului 1848. Şi armata 
juca un rol important, în WIENER ZEITUNG citim: 

„Pe toate străzile pe care trecea procesiunea militarii erau 
postați în şiruri şi paradau în grupuri compacte în mai multe 
pieţe. După terminarea  procesiunii trupele defilau, pe 


Burgplatz, în faţa împăratului. Din punctul de vedere al spiritelor 
liberale această manifestaţie comună a statului, bisericii şi 
armatei reprezenta o provocare. 

Atitudinea faţă de religie a Elisabethei, aşa cum îi fusese 
inculcată în copilărie, în casa părintească, nu corespundea 
câtuşi de puţin obligaţiilor ei de aici. Căci provenea dintr-o casă, 
ce-i drept catolică, dar foarte tolerantă şi mai degrabă liberală, 
împletirea religiei cu politica era un aspect necunoscut pentru 
ea. 

„Dar nu ar fi suficient să apar doar la biserică”, întrebă Sisi 
ezitând. „Cred că sunt încă prea tânără şi lipsită de experienţă 
ca să pot ocupa, cu toată demnitatea, locul care îi revine unei 
împărătese într-o asemenea procesiune oficială; cu atât mai 
mult cu cât mi s-a povestit ce impresie maiestuoasă şi 
impozantă făcea fosta împărăteasă [Maria Anna, soţia lui 
Ferdinand] cu ocazia acestei festivități. Poate că peste câţiva 
ani voi reuşi şi eu să ajung la aceeaşi măreție.” Orice obiecţie se 
dovedi însă a fi inutilă. Sisi reprezenta punctul de atracţie 
principal al procesiunii religioase - în rochie de mare gală, cu o 
trenă lungă şi diadema de briliante pe cap. Zeci de mii de 
oameni veniseră la Viena în vederea acestui eveniment, chiar şi 
din provincii. Până şi drumul parcurs de echipajul de gală, tras 
de opt cai albi - de la Bellaria, trecând prin Kohl markt şi 
Graben, până la Stephansdom - era un marş triunfal. Arhiducesa 
Sophie scria despre apariţia lui Sisi în această zi: „ţinuta 
împărătesei a fost încântătoare, evlavioasă, interiorizată, 
aproape smerită.” Dar nemulţumirea lui Sisi se adâncea, în iunie 
se luă decizia - fără să fi fost şi ea consultată - de a-l concedia 
pe maestrul ei suprem de ceremonii, principele Lobkowitz, şi de 
a-l angaja în locul lui pe principele Thurn und Taxis. Chiar şi 
Ludovica se arătă consternată scriindu-i surorii ei, Marie de 
Saxonia: „Nu înţelegem nici noi motivul acestei schimbări, 
având în vedere că principele Lobkowitz este de-abia de două 
luni în slujba lui Sisi, fiindu-ne tuturor foarte simpatic.” Motivul 
înlocuirii neaşteptate, împotriva dorinţei împărătesei, nu poate fi 
dedus din sursele de informaţie. Fără îndoială, însă, că acest 
procedeu însemnase o bruscare a tinerei împărătese. 

Sisi nu avea cui să i se plângă. În conformitate cu dispoziţiile 
stricte ale Sophiei, nu i se permitea să-i facă nimănui 
confidente, căci aşa ceva ar fi prejudiciat poziţia ei sus-pusă, de 


împărăteasă, împăratul Franz Joseph nu putea resimţi ca ceva 
ieşit din comun singurătatea care îi provoca atâta suferinţă 
soţiei sale. Căci era obişnuit din copilărie cu această izolare 
acceptând-o drept un corolar firesc, ba chiar mai mult: drept 
expresie a poziţiei imperiale - aşa cum învățase de la mama sa. 

O rudă, arhiducesa Marie Rainier, îi explică mulţi ani mai 
târziu fiicei celei mai mici a lui Sisi, Marie Valerie, că Sophie îşi 
făcuse un „sistem” din „a-i izola pe tata şi pe de fraţii săi, de a-i 
ţine la distanţă de orice intimitate cu res tul familiei; obligându-i 
la izolare, ca pe o insulă, credea că ei vor dobândi mai multă 
autoritate faţă de cei din jur că vor fi mai puţin expuşi 
influențelor venite din afară. 

S-a păstrat şi comentariul lui Marie Valerie pe marginea 
acestei destăinuiri: 

„înţeleg acum din ce cauză tata este atât de singur, din ce 
cauză nu îi fac plăcere relaţiile cu rudele, rămânând la cheremul 
sfaturilor primite de la nişte oameni străini, pe care nu te poţi 
baza în mod necondi- 
ţionat. Crezusem totdeauna că mama poartă vina pentru 
această situaţie.” In discuţia amintită fusese vorba doar despre 
contactele cu rudele, deci cu „înalta casă domnitoare”. Nu mai 
trebuie să explicăm cu cât mai dificile erau relaţiile cu oamenii 
de rang inferior, sau chiar cu aşa-numitul „popor”. Tânăra 
împărăteasă nu se putea deloc obişnui cu această izolare totală, 
cu această situare deasupra oamenilor de rând. Discrepanţa 
dintre viaţa familială turbulentă, dar plină de căldură, din 
Bavaria şi viaţa suspusă, în calitate de maiestate imperială, era 
insurmontabilă din punctul ei de vedere. 

Ţinând cont de educaţia primită şi de personalitatea ei, Sisi 
ar fi fost mai potrivită ca oricine altcineva pentru rolul de 
„Suverană populară”. Faptul că cele mai lăudabile calităţi ale ei 
erau înăbuşite acum cu forţa i se 
datorează „Sistemului” educaţional sever 
al arhiducesei Sophie şi 
concepţiei 
exagerate a 
acesteia 
despre 
existenţa 


Habsburgilor „prin graţia lui Du d Ă 
la finele secolului al XVIII-lea - de pe 
Joseph al II-lea şi Leopold al Il-lea - ar fi a ecaptal mult mai uşor 
o personalitate ca tânăra Elisabeth, fiind mult mai „progresistă”, 
mai apropiată de popor şi mai lumi-nată decât curtea anilor 
cinci-zeci din secolul al XIX-lea. Situaţia ar fi fost mai uşoară 
dacă cineva şi-ar fi dat osteneala să o lămu-rească pe tână-ra 
împărăteasă măcar asupra conjuncturii politice actuale, pentru a 
se putea simţi şi ea parte componentă a întregului angrenaj. Şi 
ar fi fost multe de spus. În iunie 1854 Franz Joseph îl soma - într- 
o scrisoare foarte tăioasă - pe ţarul Nicolae | al Rusiei să-şi 
retragă armatele din principatele dunărene, în felul acesta 
rupea relaţiile personale strânse cu Nicolae, care în timpul 
revoluţiei din 1848 îl ajutase, cu trupele sale, să menţină 
securitatea imperiului. Acest pas însemna şi o încercare 
conştientă de a se debarasa de starea de dependenţă faţă de 
ţar, considerată drept o tutelare. Un diplomat rus îşi dădu foarte 
bine seama de această tentativă când comunică la St. 
Petersburg declaraţia unui curtean proeminent din Viena, care îi 
spusese cu un ton dârz rusului: „Credeţi că acum, când a ajuns 
împărat, Franz Joseph se mai află sub papucul împăratului 
Nicolae?” In schimb, împărăteasa nu avea habar despre toate 
acestea. Trebuia să urmeze lecţii de dans, să înveţe limbi 
străine, să exerseze arta conversaţiei şi să asculte bârfele 
colportate de maestra supremă de ceremonii. Fără îndoială: 
toată lumea îi atribuia tinerei împărătese nesigură şi mai puţin 
instruită - o inteligenţă doar mediocră, ceea ce nu era deloc 
adevărat. Un singur om se ocupa în această perioadă la foarte 
serios de ea: contele Carl Grunne, „prietenul părintesc” al lui 
Franz Joseph şi aghiotantul său generau unul din cei mai 
influenţi şi detestaţi oameni din imperiu. 

Era de vârstă mijlocie, cunoştea bine lumea - şi femeile - şi 
încerca să-i insufle siguranţă şi încredere 
împărătesei atât de neajutorate. Heinrich Laube, directorul de la 
Burgtheater, se străduia să găsească o ex- 
plicaţie pentru discrepanţa dintre antipatia oficială arătată lui 
Grunne şi caracterul său demn de încredere. „Era înzestrat de 
natură cu mult calm - sau îl dobândise prin autodisciplină. Te 
asculta cu atenţie când vorbeai cu el, răspundea cu cuvinte 
puţine, foarte măsurate, şi cu o voce slabă şi apărea zilnic în 


Prater, un om chipeş, şi un călăreț excepţional. Când te 
întreţineai cu el, rămâneai cu impresia că opinia publică ostilă îl 
calomniază.” Tânăra împărăteasă ieşea la călărit însoţită de 
Grunne - probabil cel mai bun cunoscător în materie de cai al 
acelor timpuri, totodată şeful grajdurilor imperiale iar aceste 
plimbări reprezentau un punct luminos în existenţa ei nefericită 
de la curte. Cu atât mai regretabil că la câteva săptămâni după 
căsătorie trebui să renunţe la călărie deoarece se arătară 
primele semne ale unei sarcini. 

Sisi rămase singură şi în această situaţie dificilă din punct de 
vedere psihic, îşi petrecea multe ore ale zilei cu animalele aduse 
de la Possenhofen, în primul rând cu papagalii. Sophie nu era de 
acord nici cu aceasta preocupare a împărătesei, încă atât de 
copilăroase. 

Il sfătui deci pe împărat să-i ia lui Sisi papagalii, ca nu cumva 
„Să-i fie de deochi”, iar bebeluşul să semene cu un papagal. 
Această interdicţie şi altele asemănătoare cărora împăratul li se 
supunea, ca de obicei, fără să crâcnească, accentuară 
susceptibilitatea Elisabethei. 

Astfel că se ambala într-o atitudine de ostilitate faţă de 
mătuşa şi soacra ei, exagerând şi simțindu-se persecutată. 

Neplăcerile primelor luni de sarcină o loviră din plin pe fata 
de doar 16 ani. Împăratul Franz Joseph îi relata mamei sale: „Sisi 
nu a putut veni fiindcă ieri s-a simţit extrem de prost. A trebuit 
să plece de la biserică, după care a avut repetate accese de 
vărsături şi dureri puternice de cap, rămânând aproape toată 
ziua culcată; doar seara a luat ceaiul cu mine, pe terasa 
noastră; am admirat împreună seara splendidă, începând cu 
ziua de miercuri se simţise perfect, aşa că mă temeam deja că 
nu se va alege nimic de sarcină; acum însă m-am convins, deşi 
mă doare să văd cât suferă.” Mama Ludovica îşi făcea griji 
serioase acasă, la Possenhofen, dar nu îndrăznea să-şi viziteze 
fiica, de teamă că dorul de casă al lui Sisi se va înteţi. Scria 
multe scrisori şi îi trimise încă de la finele lunii iunie „Sfaturile 
îngrijorate şi recomandările preventive ale unei inimi de mamă 
către micuța ei fiică, deja gravidă.” Pe Sisi o revăzu de-abia în 
timpul verii, la Ischl, dar prealabil îi scrise, încă nehotărâtă, 
surorii Marie de Saxonia: 

„M-au invitat atât Sophie cât şi bunul împărat. Nu ştiu însă 
dacă este cazul să accept, din mai multe motive - în ceea ce 


priveşte partea financiară mi-ar fi destul de greu. Oare ar fi bine 
pentru Sisi să se întâlnească atât de curând cu noi?... lată de ce 
nu am luat încă o hotărâre, deşi îmi este de multe ori foarte dor 
de ea! „Sosirea membrilor familiei din Bavaria la Ischl îşi avea şi 
momentele ei comice, „împărăteasa Elisabeth Ischl. Sosesc cu 
Spatz şi Gackel. Mimi, - iată textul telegramei trimise din 
Possenhofen, în care se indica şi ora la care trenul sosea în gara 
cea mai apropiată de Ischl, şi anume Lambach. Acolo, călătorii 
urma să fie aşteptaţi de o trăsură. Când Ludovica (numită de 
Sisi „Mimi,) sosi la Lambach împreună cu copiii Mathilde 
(„Spatz,,) şi Cari Theodor („Gackel,) şi cu slujitorii, nu îi aştepta 
nici o trăsură de la curte. Agitaţie mare. După câtva timp un om 
de serviciu de la hotelul „împărăteasa Elisabeth, din Ischl se 
apropie timid de micul grup descumpănit. Avea în fiecare mână 
câte o colivie pentru păsările aşteptate (Spatz şi Gackel) 
[„Spatz” înseamnă în germană „vrabie”. „Gackeln” inseamnă „a 
cotcodăci” - deci „Gackel” ar putea fi tradus în cazul de faţă cu 
„Cocoșul“, (N. Tr.)], a căror sosire fusese anunţată de o 
călătoare numită „Mimi”. Neînţelegerea se lămuri în curând, iar 
Ludovica descinse la vila imperială din Ischl din trăsura, lăcuită 
în culori stridente, a hotelului, fiind întâmpinată cu mare uimire, 
deoarece nimeni nu ştiuse nimic despre sosirea ei. Aplombul 
Ludovicăi nu crescu în urma acestei întâmplări, îi era cu atât 
mai frică acum de sora ei energica, faţă de care se simţea foarte 
obligată în urma mijlocirii căsătoriei. Manifestă deci smerenie şi 
nesiguranţă, acceptând cu sfinţenie opiniile surorii. Când Sophie 
plecă la Dresda iar împăratul la Viena, la treburile sale, lăsând-o 
pe Sisi singură cu Ludovica, la Ischl, aceasta rămase total 
neajutorată: „Aş vrea de două ori mai mult ca Sophie să fie 
acum aici, căci ea este sufletul casei; fără ea nu ştii cui să i te 
adresezi. Dragostea împăratului pentru mama lui este evidentă 
- ce relaţie admirabilă!” Despre fiica ei le scrie celor din Bavaria: 
„Pe Sisi am găsit-o mai mare şi mai solidă, deşi starea ei nu 
prea este încă vizibilă; în linii generale se simte bine, dar o 
chinuiesc mult greţurile şi vărsăturile, ceea ce o face să fie 
uneori prost dispusă; ce-i drept, nu se plânge niciodată, 
încercând să-şi ascundă indispoziţia, dar este adeseori mai 
tăcută; culoarea schimbată a feţei trădează însă de cele mai 
multe ori stările ei proaste.” Tânăra împărăteasă nu avea o 
gospodărie proprie la Ischl, fiind supravegheată chiar şi în 


absenţa soacrei ei. Fratele în vârstă de doisprezece ani al lui 
Franz Joseph, arhiducele Ludwig Viktor, îi scrise la un moment 
dat, exasperat, Sophiei: „Dragă mamă, de când ai plecat, aici se 
petrec lucruri ciudate, spre disperarea tatei (Franz Carl); şi 
anume, împărăteasa şi Lenza (Joseph Legrenzi, primul camerier 
al împăratului) fac ce vor. 

Bietul tata se plânge în fiecare dimineaţă la micul dejun. 
Bietul Zehkorn (secretar în serviciul Sophiei) se agită ca un 
nebun... Contesa Esterhazy şi Paula (Belle garde) îşi frâng 
mâinile”. Din această scrisoare deduce în ce ton se vorbea la 
curte despre tânăra împărăteasă. 

Depresia lui Sisi se accentua în timpul sarcinii, ma ales 
fiindcă Sophie o obliga mereu să se arate în public Mai târziu, 
Elisabeth îi spuse lui Marie Festetics: 

„Nici nu sosea bine că mă şi ţâra jos în grădină, declarând că 
este de datoria mea să-mi arăt pântecele pentru ca poporul să 
vadă că sunt într-adevăr gravidă. Era îngrozitor. De aceea mi se 
părea o adevărată binefacere să rămân singură şi să pot 
plânge”. Arhiducesa luă asupra ei toate pregătirile în vederea 
fericitului eveniment. Şi anume, ea hotărî unde să fie amplasate 
camerele copiilor: nu în apropierea perechii imperiale, ci lângă 
propriul ei apartament pe care îl renova. In felul acesta decise, 
cu luni întregi înainte de naştere, ca Elisabeth să fie separată de 
copilul ei. Căci din apartamentele imperiale se putea ajunge în 
„camera copilului” doar urcând nişte scări înguste şi traversând 
coridoare reci; în afară de aceasta, camera era lipită de 
apartamentul Sophiei, aşa încât tânăra mamă nu îşi putea 
vedea copilul decât în prezenţa soacrei. 

Elisabeth nu avea dreptul să se amestece nici în selectarea 
unei guvernante. Sophie o angaja pe baroneasa Welden, văduva 
generalului de artilerie care îşi făcuse un nume în 1848/49, cu 
ocazia înăbuşirii răscoalei din Ungaria. Baroneasa Welden nu 
avea copii şi nici experienţă în educarea copiilor. Fusese aleasă 
exclusiv din considerente politice şi în semn de apreciere a meri 
răposatului ei soţ. Grosul obligaţiilor din camera copilului cădea 
pe umerii dădacei, Leopoldine Nischer, pe care Sophie o instrui, 
cu ocazia mai multor întrevederi pentru misiunea ei. 

În toate aceste decizii tânăra împărăteasa era nu numai 
ignorată, ci tratată ca un copil minor. Avea o unică obligaţie: să- 
şi facă datoria. Să-şi îndeplinească până la epuizare funcţiile 


oficiale şi să aducă pe lume cât mai curând un copil, deşi avea 
de-abia vârsta de şaisprezece ani. Că simţea şi ea dorinţa şi 
nevoia de a fi recunoscută ca persoană - iată un lucru pe care 
nu îl admitea nici măcar împăratul, deşi era atât de îndrăgostit. 

Criza din Orient se acutiza. În toamnă, Franz Joseph decretă 
mobilizare generală împotriva Rusiei. Franz 
Joseph către mama sa: „Este foarte greu să ataci foşti prieteni, 
dar în politică nu există altă posibilitate, iar în Orient, Rusia a 
fost dintotdeauna inamicul nostru firesc.” Această umilire 
deschise calea unei politici antiaustriece de lungă durată din 
partea Rusiei; repercusiunile se făcură simţite chiar şi la 
izbucnirea războiului din 1914. Profund dezamăgit, ţarul 
îndepărtă din biroul său portretul lui Franz Joseph şi îi dărui unui 
valet o statuetă a tânărului împărat. 

Statul aproape falimentar nu reuşi să facă rost de sumele 
necesare mobilizării. Se publică lansarea unui „împrurnut 
naţional” în valoare de 500 de milioane de guldeni. Plin de 
mândrie şi încrezător în forţele proprii, Franz Joseph îi scrise 
mamei sale: „Cu temuta revoluţie o vom scoate la capăt şi fără 
Rusia; iar o ţară care reuşeşte să recruteze fără probleme 
200.000 de soldaţi într-un an şi să lanseze un împrumut intern 
de peste 500 de milioane de guldeni nu este chiar atât de atinsă 
de morbul revoluţiei.” În schimb, cunoscători ai situaţiei reale, 
de exemplu baronul Kubeck, regretau că atât împăratul cât şi 
mama lui îşi fac o imagine total greşită despre metodele cu care 
banii au fost storşi cu forţa din provincii, ceea ce a trezit mari 
nemulțumiri în întregul imperiu: „împăratul părea foarte 
mulţumit luând de bune toate amăgirile care i se ofereau pe 
tavă” Şi: „Se pare că la acest nivel nu se cunoaşte tonul în care 
sunt comentate în toate păturile populaţiei mijloacele şi 
rezultatele subscripţiilor.” Noul ministru al finanţelor, Bruck, se 
văzu confruntat în primăvara anului 1855 cu o situaţie inedită: 
sumele alocate anual întreţinerii armatei depăşeau cu 36 
milioane de guldeni încasările totale ale statului. In încercarea 
de a face rost de şi mai mulţi bani necesari mobilizării pentru 
războiul Crimeii - pe lângă impozite, împrumutul intern şi unele 
inginerii bancare dubioase - Austria îşi vându unui bancher 
francez căile ferate şi minele de cărbune: o afacere iarăşi foarte 
tenebroasă, deoarece obţinu doar jumătate din suma investită 
în căile ferate. Consecințele fatale ale acestei tranzacţii se vor 


vedea în curând. Căci peste trei ani, adică în 1859, în timpul 
războiului cu Franţa, Austria ajunse în situaţia să nu se poată 
baza pe lealitatea personalului feroviar francez atunci când 
trebuia să-şi transporte trupele. Mai târziu, Austria îşi recuperă 
căile ferate, dar la un preţ infinit mai mare. Valul de scumpiri şi 
foametea cuprinseră toate provinciile imperiului. Izbucni holera, 
mai întâi în rândurile trupelor cantonate în Valahia. Familia 
imperială nu ştia ce se întâmplă la nivelul oamenilor simpli. 
Arhiducesa Sophie era tot atât de pătrunsă de ideea 
suveranităţii absolute ca fiul ei care studia, ce-i drept, cu multă 
râvnă tot felul de documente, dar nu cunoştea oamenii şi nici nu 
considera necesar să-i cunoască. 

La încheierea războiului Crimeii, Austria rămăsese fără nici 
un aliat şi nu înregistrase nici un profit de pe urma cheltuielilor 
şi a investiţiilor uriaşe în armată. După mobilizare, pierduse 
30.000 de soldaţi din cauza bolilor, mai ales a holerei, iar 
finanţele statului erau secătuite. Şi toate acestea într-o perioadă 
când atât în Italia cât şi în Germania prindeau contur mişcările 
de unitate naţională - împotriva Austriei - şi se prefigurau 
conflicte politice şi militare. În schimb, Napoleon al Ill-lea, 
batjocorit la Viena ca parvenit, profită de această criză 
europeană graţie politicii sale iscusite. Aşa încât acum Franţa 
era cea care dădea tonul în politica europeană, şi nu Austria. 

Această situaţie politică extrem de complicată umbri în mare 
măsură primii ani de căsnicie a perechii imperiale. Căci 
suprasolicitarea nervoasă şi psihică nu-i lăsa împăratului timp 
suficient pentru tânăra sa soţie, atât de însingurată în ambianța 
total străină a Vienei. Disensiunile dintre Elisabeth şi Sophie 
luară proporțiile unor pom „ conflicte 
insurmontabile, repercutându-se 
din plin asupra relaţiilor dintre cei doi soţi. 
Impăratul discuta 
adese ori ore întregi cu 
situaţia politică, timp ce 
desconsiderată ŞI 

Mai târziu, Elisabeth le 
copiilor ei despre aceşti 
căsnicie, de parcă ar fi 
Şi fiica cea mai mică, 
la curent cu „tinereţea 


mama sa despre 
soţia se simţea 
neglijată. 

povestea mereu 
primi ani grei de 
vrut să se scuze. 
Marie Valerie era 
tristă a mamei, 


când bunica Sophie se interpunea între tata şi mama, solicitând 
încrederea lui şi subminând în felul acesta pentru totdeauna 
procesul de cunoaştere şi înţelegere reciprocă dintre tata şi 
mama.” Având însă în vedere că tânăra împărăteasă era - după 
cum o dovedesc toate scrisorile din această perioadă şi chiar şi 
jurnalul Sophiei - extraordinar de timidă şi timorată, ba chiar 
obedientă faţă de soţul ei, împăratul, aceste divergențe nu 
ajunseră la explozie. Sisi suferea în tăcere, plângea, scria poezii 
melancolice, în schimb, Franz Joseph era convins de „fericirea 
mea conjugală atât de deplină.” Se vedea, de la o zi la alta, tot 
mai clar că cei doi soţi se deosebeau unul de altul nu numai prin 
temperament şi educaţie, ci şi prin gusturi. Un exemplu ar fi 
drama lui Shakespeare Visul unei nopţi de vară, piesa preferată 
a lui Sisi, din care putea recita mai târziu pasaje întregi pe 
dinafară. Franz Joseph către Sophie: „leri am fost cu Sisi la Visul 
unei nopţi de vară de Shakespeare, la Burgtheater... Destul de 
plicticos şi o mare prostie. 

Amuzant a fost doar Beckmann cu un cap de măgar. Sisi 
citise şi în copilărie foarte mult. Şi chiar dacă după criteriile de la 
curte trecea drept incultă, nestăpă nind perfect ceremonialul şi 
arta conversaţiei în limba franceză, manifesta - spre deosebire 
de Franz Joseph interes viu pentru literatură şi istorie. 
Aghiotantul Weckbecker povestea, cu referire la această primă 
perioadă, că în timpul unei călătorii cu trenul îi oferise tinerei 
împărătese,...Tot felul de date istorice despre locurile şi 
ţinuturile prin care treceam, mai ales despre Wiener Neustadt. 
Ea mă asculta cu multă atenţie şi era clar că toate acestea o 
interesau mult mai mult decât cancanurile contesei Esterhazy”. 
La câteva luni după nunta fastuoasă, euforia noutăţii se 
volatilizase. Deşi atât de tânără, împărăteasa trebuia să se 
impună şi să ţină piept criticilor - şi anume, atât ca „suverană,, 
chiar dacă nu ştia aproape nimic despre această „ţară a ei, cât 
şi ca primă doamnă a aristocrației austriece. lar la acest capitol 
Elisabeth eşua. Nobilimea din Viena o critica aspru pe această 
împărăteasă atât de „needucată,. Chiar şi unele rude, de 
exemplu prinţul Alexander von Hessen, o considerau pe Sisi 
frumoasă dar prostuţă. În noiembrie 1854, prinţul nota în 
jurnalul său că împărăteasa este, ce-i drept, foarte frumoasă, în 
ciuda sarcinii înaintate, dar: „Dacă ţinem cont de întrebările ei 
stereotipe „Sunteţi aici de mai multă vreme? Cât timp rămâneţi 


la Viena?” se pare că este puţin buche, un cuvânt cu care 
francezii obişnuiesc să denumească oamenii nu prea 
inteligenţi”. Se vorbea mereu despre lipsa anumitor abilităţi ale 
împărătesei, de exemplu, că nu cunoaşte suficient de bine 
Protocolul, că nu dansează destul de bine, că nu se îmbracă 
destul de elegant. Reproşurile nu vizau niciodată calităţi 
intelectuale sau sociale. Cărţile şi cultura nu aveau ce căuta în 
mediul de la curte. Ministrul plenipotenţiar american, John 
Motley, nota: „Viena este, poate oraşul în care - raportat la 
numărul locuitorilor se citeşte cel mai puţin şi se dansează cel 
mai mult”. „Unicul paşaport, care îţi asigură accesul la aceasta 
societate este arborele genealogic: „în lipsa lui, un indigen are 
tot atât de puţine şanse să pătrundă în înalta societate câte ar 
avea să ajungă pe lună. lată de ce ea [această societate] este 
foarte redusă numeric, nu mai mult de aproximativ trei sute de 
persoane - toate încuscrite şi căsătorite unele cu altele. Toţi se 
cunosc unii pe alţii, aşa încât o intrare cu forţa ar fi imposibilă, 
iar o barare a accesului nu este necesară... Nici măcar un 
austriac care ar fi Shakespeare, Galilei, Nelson şi Rafael într-o 
singură persoană nu ar fi admis în înalta societate dacă nu ar 
face dovada celor şaisprezece strămoşi.” Renumitul „cercle” de 
la curte nu era - după părerea lui Motley - câtuşi de puţin o 
unitate de măsură pentru inteligenţă: „Cred că nici o fiinţă cu 
scaun la cap nu ar trebui să frecventeze de bună voie un salon. 
Nu găseşti decât trei subiecte de conversaţie: opera, Praterul şi 
Burgtheater; după epuizarea lor te-ai împotmolit. Conversazioni, 
acolo unde nu există ceea ce noi înţelegem prin conversaţie, 
sunt un fenomen prost înţeles.” 

Ministrul plenipotențiar american nu mai aminti că 
principalul subiect de discuţie era bârfa, în calitate de diplomat, 
făcea tot atât de puţin parte din cercurile intime ale curţii ca 
tânăra împărăteasă care, prin poziţia ei trebuia să se situeze 
deasupra acestor cancanuri de familie, iar prin origine şi 
educaţie nu avea nici o tangenţă cu asemenea discuţii. 
Rămânea un corp străin şi, indiferent dacă îi convenea sau nu, 
trebuia să se lase criticată şi raportată la normele în vigoare la 
curtea din Viena. 


CAPITOLUL 3 


Tânăra căsnicie 

Deşi situaţia lui Sisi la curtea din Viena rămânea 
problematică, relaţia dintre cei doi soţi evolua cât se poate de 
bine. Că Franz Joseph era foarte îndrăgostit se vedea de la 
distanţă. Şi nu avem nici un motiv să ne îndoim că Sisi 
răspundea cu aceleaşi sentimente, fiind fericită alături de el. Mai 
târziu, după ce iubirea se stinsese, iar Sisi căuta un refugiu în 
poezie, ca o „litanie” însingurată, scria versuri triste în amintirea 
orelor armonioase de odinioară: 

Distrus. 

O, nu-mi mai aminti de-acele ore 

Când unul altuia aparțineam. 


Cu fericirea lor au dispărut, 

lar paradisul nostru s-a pierdut 

Dar amintirea lor rămâne vie 

Până ce moartea liniştea ne-o dă. 

Putea-vom da uitării vreodată 

Că al meu suflet tie ţi l-am dat, 

Că pentru mine tot ai însemnat 

Că eu credinţă pân' la moarte ti-am jurat? 

La pieptul tău când mă strângeam ce caldă, 

Ce adâncă privirea mea era în care-un paradis întreg trăia; 

Ce tandru pentru tine inima-mi bătea, 

Cum lumea-n jurul nostru dispărea când un 

Sărut cu pasiune ne unea şi sufletele ni le contopea. 

Ce să-ți mai spun acum de anii-aceia 

Ce unul de-altul ne-au apropiat - în veci uitării nu o să-i mai 
dăm 

Chiar de acum atât de depărtați ne par. 

Primul copil al cuplului imperial este o fetiţă, Sophie. 

O descriere amănunţită a naşterii ne-a rămas de la mama- 
soacră, arhiducesa Sophie, care a consemnat o adevărată idilă 
în jurnalul ei. 

Ciudat era însă că Ludovica, mama Elisabethei, nu a fost 
prezentă la eveniment, aşa cum se obişnuia măcar când fiica 
năştea pentru prima dată. Această absenţă alimenta clevetelile 
care înfloreau peste tot. De exemplu, una din doamne îi scrise 
unei prietene: „Mama împărătesei a rămas la moşia ei de la 
ţară, ceea ce a provocat multă uimire. Cică nu a fost invitată să 
vină. Orice lucru are şi un motiv; nu ne putem exprima în 
această privinţă.” Am putea deduce de aici că toate conflictele 
din familie erau deja cunoscute în cercuri mai largi. 

In dimineaţa zilei de 5 martie 1855, împăratul îşi trezi mama 
la orele şapte, deoarece începuseră durerile facerii. Sophie se 
aşeză în faţa dormitorului imperial, cu o broderie în mână, şi 
aşteptă, iar „împăratul ieşea şi intra de la ea la mine”, scria 
Sophie. 

La unsprezece, când durerile se înteţiră, Sophie se aşeză 
lângă patul nurorii, alături de fiul ei, urmărind fiecare mişcare: 
„Sisi luase mâna fiului meu în ambele ei mâini şi la un moment 
dat i-o sărută cu o tandreţe spontană şi plină de respect; gestul 
era emoţionant şi el începu să plângă; o săruta fără încetare, se 


tânguia împreună cu ea şi la fiecare serie de contracţii se uita la 
mine ca să vadă dacă sunt mulţumită. Când ele deveniră tot mai 
puternice şi începu naşterea propriu- zisă, le-am spus- 
o, ca să le fac curaj, atât lui Sisi cât şi fiului 
meu. 


O tineam pe copilă de cap, camerista 
Pilat îi ţinea genunchii iar moaşa o 
sprijinea de la spate, în fine, după 
câteva  contracţii lungi şi foarte 
dureroase apăru capul şi imediat 
după aceea tot pruncul (după = f ora trei), 
care începu să țipe ca un copil de şase 


săptămâni.” 

Bunica mândră: „Tânăra mamă exclamă cu o expresie de 
fericire emoţionantă: 

„Ah, acum totul este bine, acum nu mai îmi pasă de tot ce 
am suferit!,, împăratul izbucni în lacrimi, el şi cu Sisi se sărutau 
tot timpul, apoi mă îmbrăţişară şi pe mine cu multă tandreţe. 
Sisi îşi privi extaziată copilul, ea şi tânărul tată fiind foarte 
aferaţi în jurul noului născut: o fetiţă mare şi solidă.” Împăratul 
primi felicitările familiei adunate în anticameră. După ce spălară 
şi îmbrăcară copilul, Sophie îl luă braţe şi se aşeză lângă patul 
lui Sisi unde era şi împăratul. Aşteptară aşa până la ora şase 
când Sisi adormi. Familia imperială luă ceaiul „foarte mulţumită 
şi bine dispusă”; împăratul fuma o ţigară în compania fratelui 
său mai mic, Max, stând puţin de poveşti cu el. La biserică 
aveau loc slujbe religioase de recunoştinţă. 

Poziţia de forţă a Sophiei în familia imperială nu se manifestă 
în nici o altă împrejurare atât de evident ca în această situaţie 
excepţională. Moaşa se supunea comenzilor ei. Impăratul - 
nesigur, ca orice tată tânăr - încerca, anxios, să descifreze din 
trăsăturile mamei sale evoluţia naşterii. Elisabeth, care de-abia 
împlinise şaptesprezece ani, era la cheremul soacrei. Cu toate 
acestea, chiar şi în timpul durerilor celor mai atroce, atitudinea 
ei denota „tandreţe respectuoasă şi reverenţioasă” faţă de 
Franz Joseph, după cum scria Sophie. De fapt, Sophie aştepta de 
la tânăra împărăteasă tocmai o asemenea atitudine în orice 
împrejurare chiar şi în aceste momente mai deosebite. 

Plângerile ulterioare ale lui Sisi, că i s-a luat copilul imediat 
după naştere, trebuie privite cu oarecare rezervă. Se pare că nu 


a fost chiar aşa - cel puţin în primele trei săptămâni. Căci la trei 
săptămâni după naştere, Sisi îi scria unei rude din Bavaria: 
„Micuța mea este într-adevăr foarte drăgălaşă şi ne produce 
multă bucurie mie şi împăratului. La început mi s-a părut destul 
de neobişnuit să am un copil al meu propriu; este o plăcere cu 
totul nouă, iar micuța este toată ziua la mine în afara orelor 
când este scoasă la plimbare, ceea ce se întâmplă destul de des 
având în vedere că vremea este foarte frumoasă.” Dar fireşte că 
tânăra mamă trebuia să se supună fără să crâcnească 
dispoziţiilor mamei-soacre. Copilul primi numele de Sophie, 
bunica era naşa. Până la moartea ei din 1857, micuța Sophie 
ocupă un loc deosebit în inima bunicii. Pagini întregi din jurnal 
sunt dedicate amănuntelor referitoare la îngrijirea sugarului. 
Orice fleac provoca mândria bunicii - altfel o femeie destul de 
rece chiar şi cel mai mic progres în dezvoltare, cum ar fi apariţia 
unui dinte nou, îşi găsea locul în jurnalul arhiducesei. Fireşte 
însă că acest hiperzel, ba chiar spirit posesiv al bunicii, 
contribuia la acutizară problemelor din familia împăratului. 
Lipsită de experienţă, Elisabeth ceda intimidată. Nici măcar în 
urma naşterii unui copil nu-i crescuseră acţiunile la curte. 

Un an mai târziu, în iulie 1856, Sisi născu încă o fetiţă care 
primi numele de Gisela - după soţia primului rege creştin al 
Ungariei, Ştefan |; şi această Gisela se trăgea dintr-o casă 
bavareză. Acum Ludovica era naşa. 

Dar nu apăru la botez, fiind reprezentată de arhiducesa 
Sophie - ceea ce dădu din nou ocazia unei serii de comentarii. 


Nu se ştie din ce cauză nu a venit 
atâta vreme la Viena să-şi vadă 
fiica şi primii ei nepoți, în ciuda 
insistențelor lui Sisi. Din alte 
declaraţii ale Ludovicăi s-ar putea 
deduce că nu voise să 
trezească gelozia Sophiei. 

Toată lumea era 
dezamăgită că nici de data aceasta 
nu se născuse mult 
aşteptatul moştenitor al tro- nului - 


în primul rând populaţia simplă fiindcă spera ca evenimentul 
însoţit de donaţii consistente, de care ţara avea atât de mare 
nevoie în aceste vremuri grele. 


Şi al doilea copil este luat în grijă de către bunică, Elisabeth 
regreta mai târziu foarte mult că nu avea o relaţie mai apropiată 
cu cei doi copii mai mari învinuindu-şi soacra că ar fi 
răspunzătoare de această situaţie. 

De-abia după naşterea celui de-al patrulea copil, Marie 
Valerie, reuşi să îşi impună drepturile de mamă, spunând apoi: 
„Acum îmi dau 
seama câtă 


fericire îţi 

aduce un 

copil. Am avut 
de data 

aceasta 

curajul să-l 

iubesc şi să-l ţin 

lângă mine. 

Ceilalţi copii E g A pi mi- 
au fost luați l ERTE T A ime- 


diat după naştere, îmi puteam vedea proprii copii doar atunci 
când îmi permitea arhi-ducesa Sophie. lar ea era prezentă ori de 
câte ori îi vizitam, în cele din urmă, depusesem armele, urcând 
foarte rar în camerele lor.” Poziţia lui Sisi la curte era 
insignifiantă, în schimb ea se bucura de tot mai multă simpatie 
în rândurile poporului. Această simpatie avea şi motive politice. 
Căci căsătoria împăratului adusese semne vagi de liberalizare. 
Starea de asediu fusese ridicată, pe rând, în marile oraşe, şi 
anume cu ocazia unor evenimente familiale: nunta împăratului, 
naşterea copiilor. O serie de deţinuţi politici se bucurară de 
amnistiere sau eliberare din detenţie înainte de termen. 

Şi noul cod penal militar din ianuarie 1855 conţinea anumite 
uşurări, printre altele se abrogă bătaia la stroi, în vigoare încă în 
Austria. Gura lumii susţinea că tânăra împărateasă îşi rugase 
soţul să-i dăruiască de nuntă desfiinţarea acestei torturi. In 
sursele de informaţie nu, am găsit nici o dovadă care să ateste 
această teorie Dar nu este exclus ca împărăteasa, atât de 
sensibilă, să fi asistat, la un moment dat, la aplicarea pedepsei, 
şi anume cu ocazia uneia din numeroasele vizite militare sau cel 
puţin să fi auzit despre ea. Şi nu este exclus nici ca, ţinând cont 
de natura ei, să se fi pronunţat cu vehemenţă împotriva unei 
asemenea cruzimi. Şi renunţarea la obiceiul de a-i ţine pe 


A 


deţinuţi în lanţuri, în închisori, era atribuită tot intervenţiei 
Elisabethei. 

Ştia toată lumea că asemenea măsuri nu se puteau datora 
implicării arhiducesei Sophie. Căci aceasta pleda în continuare 
pentru duritate extremă faţă de revoluționarii anului 1848 şi 
faţă de orice alte răzmeriţe. Aşa încât austriecii patrioţi şi leali 
imperiului erau foarte dispuşi să creadă în influenţa benefică 
exercitată de o împărăteasă mai blândă şi mai apropiată de 
popor. 

Nu ştim dacă Elisabeth îl influenţa cu adevărat pe împărat 
într-o anumită direcţie, în schimb este aproape sigur că iubirea 
debordantă şi fericirea tinerei sale căsnicii îl făceau pe împărat 
mai blând şi mai tolerant, din care cauză nu se mai arăta chiar 
atât de refractar ca până acum ideii unei liberalizări de mult 
scadente. 

Impărăteasa deveni întruchiparea speranţelor politice ale 
celor care nu agreau regimul neoabsolutist. Şi adversarii 
Concordatului se grupară în curând în jurul ei după triumful 
catolicismului în Austria, ca urmare a semnării, în 1855, a 
Concordatului. Arhiducesa Sophie îşi impusese concepţiile 
despre un imperiu catolic: statul îi da bisericii puterea în 
domeniul jurisdicției matrimoşi al şcolilor. Bisericii îi revenea 
ultimul cuvânt nu numai în aprobarea conţinutului disciplinelor 
predate de la istorie până la matematică - ci şi în selectarea 
profesorilor. Nici profesorii de desen sau de gimnastică nu 
puteau fi angajaţi dacă nu îndeplineau condiţia fundamentală de 
a fi buni catolici - fapt verificat în mod riguros, până la 
administrarea sacramentelor, în caz contrar, profesorii nu îşi 
primeau postul. Concordatul însemna o declaraţie de război la 
adresa tuturor necatolicilor şi liberalilor, dar şi a oamenilor de 
ştiinţă şi a creatorilor de artă, a căror activitate era 
obstrucţionată. 

Adversarii Concordatului sperau să găsească un sprijin în 
persoana tinerei împărătese - ale cărei conflicte cu arhiducesa 
Sophie nu mai puteau fi tăinuite - şi în oarecare măsură aveau 
chiar dreptate. Astfel, în anul 1856, se colporta o istorioară 
ilustrativă. O comunitate evanghelică mică din Attersee voia să 
înalte un turn pe bisericuţa ei - ceea ce era acum permis - 
necesitând în acest scop fonduri. Pastorul făcu apel şi la curte, 
care se afla la Ischl, şi ajunse până la împărăteasă. Pornind de la 


această întrevedere, ziarul liberal WIENER TAGBLATT relatează 
mai târziu că tânăra împărăteasă îşi exprimase mai întâi uimirea 
„că protestanții îşi pot ridica de-abia acum turnuri pe bisericile 
lor. In patria mea”, spuse cu multă prietenie, „coreligionarii 
dumneavoastră se bucură, după câte ştiu, deja de cincizeci de 
ani de acest drept. Răposatul meu bunic [regele Maximilian | al 
Bavariei] le pusese protestanților la dis poziţie fonduri de stat 
pentru ca să-şi construiască frumoasa lor biserică în Karlsplatz 
din Munchen. Regina Bavariei [Maria, soţia lui Maximilian al Il- 
lea] este protestantă şi chiar şi bunica mea din partea mamei 
era de religie evanghelică. Bavaria este o ţară catolică, dar 
protestanții de la noi nu se pot plânge că ar fi discrirninaţi sau 
persecutați.” Impărăteasa făcu o donaţie substanţială care ar fi 
produs cică „stupoare în cercurile clericale”. Se zice că 
episcopul Rudigier din Linz, un om belicos, a cerut „lămuriri 
formale, dacă lucrurile s-au petrecut într-adevăr aşa”. Ziarul 
clerical din Linz prezentă „întâmplarea” în altă lumină, şi anume 
„de parcă împărăteasa nu ar fi fost precis informată asupra 
destinaţiei banilor, adică de parcă i s-ar fi comunicat doar că 
este vorba despre o comunitate săracă, nu de una protestantă, 
în schimb, pastorul se apără publicând o „rectificare, în ziarul 
oficial din Linz.” In urma acestei donaţii inofensive, pentru 
construirea unui turn pe o biserică protestantă, Elisabeth începu 
să fie considerată - indiferent de dorinţa ei - o susținătoare a 
toleranţei în probleme religioase, deci o adversară a 
Concordatului. De acum înainte unii îşi vor pune speranţele în 
ea, iar alţii vor vedea în ea o adversară. 

Aceste speranţe ale „liberalilor” nu contribuiră însă deloc la 
ameliorarea relaţiilor lui Sisi cu curtea. 

Şi comportamentul Elisabethei în cercul familiei se schimbă 
încetul cu încetul. Era tot mai puţin smerită, tot mai puţin 
obedientă, devenind conştientă de înalta ei poziţie: în fond era 
împărăteasă, prima doamnă a imperiului. 

Insemna deci ca îndrăznea sa i se împotrivească şi soacrei 
până acum atotputernice. Fireşte că, într-o primă fază discuţiile 
se duceau doar în jurul problemei camerei copiilor imperiali”. La 
început, Sisi nu se bucură de nici un sprijin din partea 
împăratului. De-abia în 1856, când întreprinse ea singură cu 
Franz Joseph o călătorie prin Carintia şi Stiria, insistă asupra 
dorinţei de a-şi avea copiii în apropiere. Fiind departe de 


Hofburg, departe de mesele luate împreună cu mama-soacră, se 
simţea suficient de sigură de ea pentru a-i aminti împăratului şi 
de nevoile soţiei sale. 

Izbucni un conflict deschis între Sisi şi Sophie din cauza celor 
doi copii. Sophie se împotrivi insistențelor lui Sisi de a muta în 
altă parte camera copiilor, pretextând că încăperile respective 
au prea puţin soare şi alte asemenea amănunte. Deoarece Sisi 
nu cedă, Sophie ameninţă că pleacă de la Hofburg - arma ei cea 
mai puternică. Dar de data aceasta tânăra împărăteasă reuşi să 
îşi atragă soţul de partea ei, judecând după scrisorile lui Franz 
Joseph - de fapt, prima şi singura dată când împăratul îşi dojeni 
mama atât de iubită. 

La scurt timp după reîntoarcerea din călătoria întreprinsă 
împreună cu soţia sa, îi scrise Sophiei: „Vă rog insistent să o 
judecaţi cu indulgență pe Sisi dacă se manifestă ca o mamă 
cam geloasă - în realitate este o soţie şi o mamă atât de 
devotată! Dacă binevoiţi să chibzuiţi în linişte, veţi înţelege 
poate ce neplăcut ne este să-i ştim pe copii închişi în locuinţa 
voastră, cu un vestibul aproape comun, în timp ce Sisi trebuie 
să urce gâfâind scările, în ciuda volumului adeseori atât de 
mare, pentru a-şi găsi rareori copiii singuri; ba să dea acolo şi de 
străini cărora aţi avut voinţa să le arătaţi copiii, ceea ce îmi 
scurtează mie timpul, oricum precar, pe care îl pot petrece 
alături de ei făcând abstracţie de faptul că am oroare de copiii 
care se produc, devenind apoi vanitoşi; poate că nu am dreptate 
în această privinţă, în fond, Sisi nici nu se gândeşte să vă ia 
copiii şi mi-a atras în mod special atenţia să Vă scriu că aceştia 
stau totdeauna la dispoziţia Dumneavoastră.” Era pentru prima 
dată când Elisabeth reuşise să îşi impună punctul de vedere. 
Călătoria fusese un succes şi îi apropie iar pe cei doi soţi unul de 
altul.  Savurară amândoi din plin frumuseţile regiunilor 
muntoase. 

Tânăra pereche trezi peste tot admiraţie, având o atitudine 
simplă şi firească în ambianța rustică: împăratul în pantaloni de 
piele, cu o pălărie împodobită cu păr de capră neagră, 
împărăteasa într-un costum din stofă de loden, cu bocanci de 
munte în picioare şi o pălărie de loden pe cap. Nu exista nici un 
ceremonial curtenesc şi chiar şi împăratul, atât de formalist şi 
inhibat la Viena, avea un comportament neprotocolar, 


demonstrând că păstrase încă o anumită doză de spontaneitate 
şi voioşie. 

Cei doi soţi întreprinseră de la Heiligenblut o excursie în 
munţi. Deşi o alpinistă experimentată, Elisabeth era încă slăbită 
în urma naşterii, aşa încât după un drum de trei ore făcu un 
popas la cabana Wallner - astăzi cabana Glockner - savurând 
panorama care se deschidea spre Pasterze şi piscul 
GroBglockner. Acest punct primi numele: Elisabethruhe [Popasul 
Elisabeth]. Franz Joseph îşi continuă urcuşul, însoţit de ghizi 
montani, şi ajunse pe Hoher Sattel şi la ghețarul de pe Pasterze, 
numit apoi Franz Josephs-Hohe [Culmea Franz Joseph]. 

Călătoriile comune ale perechii imperiale deveniră de acum 
înainte un bun prilej pentru Elisabeth de a fi singură cu soţul ei 
şi a-şi consolida influenţa exercitată asupra lui. 

Chiar dacă Sisi repurtase de data aceasta o victorie, lupta 
dusă decenii întregi împotriva soacrei ei însemna un consum 
nervos considerabil, cu atât mai mult cu cât Sophie putea fi 
totdeauna sigură că are „curtea” de partea ei - ceea ce adânci 
izolarea Elisabethei. 

Contesa Marie Festetics, care îşi putea face, fireşte, o părere 
doar pe baza relatărilor împărătesei, scria despre arhiducesă: 
„Ambiţiile ei o determinau să se interpună mereu între cei doi 
soţi - obligându-l de fiecare dată pe împărat să aleagă între 
mamă şi soţie; şi doar prin graţia lui Dumnezeu nu s-a ajuns la o 
ruptură totală. Ea dorise să anihileze influenţa exercitată de 
împărăteasă asupra împăratului. Ceea ce însemnase o tentativă 
periculoasă, împăratul o iubeşte pe împărăteasă... Impărăteasa 
nu se poate sprijini decât pe drepta- 
tea şi pe noblețea ei. Pacea de la Paris, din primăvara anului 
1856 puse capăt războiului Crimeii, schimbând raportul de forţe 
dintre statele europene. Rusia îşi pierdu supremaţia preluată 
acum de Franţa lui Napoleon al Ill-lea. 

Prietenia strânsă dintre Rusia şi Austria se transformase în 
ostilitate făţişă - în avantajul Prusiei. Pe lângă aceste consecinţe 
atât de nefaste pentru Austria se manifestă în curând, în mod 
dureros, şi un alt factor puţin luat în seamă până acum: 
Sardinia-Piemont, centrul mişcării de unitate naţională a Italiei, 
pusese în timpul războiului la dispoziţia Franţei un număr de 
15.000 de soldaţi, câştigându-l în felul acesta pe Napoleon al IIl- 
lea ca protector al mişcării iredentiste. Provinciile austriece 


Lombardia şi Veneţia erau mai amenințate ca niciodată, 
întocmai ca statele din ltalia centrală, Toscana şi Modena, 
guvernate de Habsburgi şi aflate sub protecţia armatelor 
austriece. Mişcarea de unificare naţională a Italiei vedea în 
dominaţia austri- 

acă din Italia piedica principală în atingerea obiectivelor ei. 

Franz Joseph respingea în continuare orice sugestie de a 
ceda prin tratate avantajoase sau chiar prin vânzare provinciile 
italiene care, după părerea unanimă, nu mai puteau fi ţinute 
multă vreme sub ocupaţie. Şi Ernst al II-lea de Coburg încercă, 
în 1854, să-l familiarizeze pe tânărul împărat cu această idee 
lansată de Napoleon al III-lea, deoarece „nu ne putem aştepta 
ca ltalia să fie vreodată pacificată”. Prinţul Coburg: „împăratul 
părea foarte agitat după întrevedere, respingând cu hotărâre 
ideea unei cedări a ținuturilor italiene”. Peste patru ani, 
ministrul plenipotenţiar al Elveţiei transmise la Berna că 
împăratul va pune în joc ultimul om şi ultimul ban în vederea 
apărării Veneţiei”. Aceasta însemna că, mai devrerne sau mai 
târziu, se va ajunge la un război din cauza Italiei. 

Deocamdată împăratul spera să păstreze provinciile 
insurgente cu ajutorul unor forţe militare puternice. Pentru a-şi 
demonstra suveranitatea, perechea imperială plecă în iarna 
1856/57 în Italia de nord şi se instala pentru patru luni în vechile 
palate regale din Milano şi Veneţia, desfăşurând acolo tot fastul 
curţii şi al armatei. 

Şi cu această ocazie avură loc certuri în familia imperială. 
Căci Elisabeth nu voia să se despartă pentru atâta vreme de 
copii, în pofida opoziţiei înverşunate a arhiducesei, reuşi să îşi 
impună decizia de a o lua cu ei pe fetiţa cea mai mare, Sophie, 
care împlinise deja doi ani. 

Motivația Elisabethei: aerul din Italia de nord îi va face bine, 
în timpul iernii, copilei cam bolnăvicioase, în schimb, ziarele 
italieneşti presupuneau că fetiţa urma să servească mai ales ca 
scut uman împotriva unor eventuale atentate. Arhiducesa 
Sophie, la rândul ei, se plângea de pericolele pe care le 
reprezintă o asemenea călătorie pentru copil - ceea ce 
corespundea adevărului. 

Călătoria începu cu trenul, de la Viena la Ljubljana. 

Acolo se descărcară cele 37 de trăsuri aduse cu trenul, iar 
călătoria continuă cu trăsurile şi cu vaporul. 


Aici, în Italia, Sisi nu putea rămâne în afara politicii, în 
călătoriile făcute până acum în provinciile Coroanei - Boemia, 
Stiria, Carintia, dar şi Salzburg, care era străbătut în toate 
direcţiile în timpul săptămânilor petrecute la Ischl - Sisi 
cunoscuse o populaţie care întâmpina perechea imperială dacă 
nu cu entuziasm, cel puţin cu prietenie. Acum însă aveau parte 
de dispreţ, ba chiar de ură. Populaţia italiană care suferea sub 
guvernarea militară austriacă era însufleţită de nostalgia unei 
Italii naţionale, aşa cum propovăduiau Cavour şi Garibaldi. 
Avuseseră loc tentative de puci, execuţii. Impozitele pe care 
tările odinioară bogate trebuia să le plătească Austriei erau 
împovărătoare, deşi sumele necesare întreţinerii forţelor militare 
de ocupaţie a ţării 
ajunseseră între timp să le depăşească pe cele încasate de la 
impozite. 

Întreaga nemulţumire se revărsa acum asupra tinerei 
perechi imperiale. 

Recepţiile erau organizate cu multă pompă de către 
autorităţile militare austriece. Perechea imperială îşi făcea de 
fiecare dată apariţia însoţită de o suită militară numeroasă, ceea 
ce voia să fie o demonstraţie de forţă, fiind însă resimţită de 
italieni ca o provocare. Armata se găsea permanent în stare de 
alarmă. Această călătorie aproape că invita la un atentat politic. 
Dar, ca de obicei în situaţii similare, tânărul împărat dădea 
dovadă de mult curaj, la fel şi împărăteasa care ignora, într-o 
ţinută ireproşabilă, actele de sabotaj şi manifestările de 
ostilitate. Sisi ar fi avut suficiente motive să se teamă. La Triest 
pe vapor, se sparse o coroană imperială uriaşă din cristal. 
Nimeni nu credea într-o întâmplare nefericită, toată lumea fiind 
convinsă de un act de sabotaj. Dar tocmai împărăteasa, care la 
Viena se eschiva cu multă plăcere de la recepţiile oficiale, aici, 
în Italia respectă cu stricteţe programul, nelăsându-şi soţul 
singur decât cel mult la inspecţiile pur militare. 

În Veneţia, unde vaporul imperial ancoră escortat de şase 
vase mari de război, primirea organizată de armată era superbă; 
dar când perechea imperială traversă, împreună cu micuța 
Sophie, piaţa mare îndreptându-se spre San Marco (Alexander 
von Hessen despre Elisabeth: „Jolie comme un coeur” şi „avec 
infiniment de grandezza”) nu se auzi nici un singur Evviva! din 
partea mulţimii de oameni adunaţi acolo. 


Doar soldaţii austrieci strigau „Trăiască!” şi „Uraaa!” 

Consulul englez transmitea la Londra: „Unicul sentiment al 
populaţiei era curiozitatea de a o vedea pe împărăteasă, căci 
faima frumuseţii ei ajunsese, fireşte, şi până aici.” Cea mai mare 
parte a aristocrației refuza să participe la recepţiile imperiale. 
Cei care îşi făceau apariţia în ciuda boicotului erau ocărâţi de 
trecători pe stradă. Cu ocazia spectacolului de gală de la Teatro 
Fenice, lojile celor mai cunoscute familii nobiliare rămaseră 
goale. 

Totuşi, atmosfera se însenină puţin în timpul şederii familiei 
imperiale la Veneţia, în special când împăratul înlătură cauzele 
principale ale nemulțumirii nobilimii italiene, şi anume retractă 
confiscarea bunurilor refugiaților politici şi dădu o amnistie 
pentru deţinuţii politici. 

Franz Joseph evidenţie, cu laude, meritele soţiei sale. Astfel, 
îi scrise din Veneţia arhiducesei Sophie: „Populaţia a fost foarte 
cumsecade fără a arăta un entuziasm deosebit. De atunci 
atmosfera s-a destins mult din diferite motive - mai ales datorită 
impresiei bune făcute de Sisi.” La Viena se colporta în curând 
declaraţia prezumtivă a împăratului că frumuseţea lui Sisi „a 
cucerit Italia mai uşor decât ar fi putut-o face soldaţii şi 
tunurile”. Şi consulul general al Angliei descria fascinația 
exercitată de împărăteasă, exprimând însă şi o rezervă: „dar 
totul rămâne complet independent de politică”. Primirea nu a 
fost mai cordială în celelalte oraşe, adică nici la Vicenza, nici la 
Verona, unde se găsea cartierul general al trupelor austriece, 
nici la Brescia şi nici la Milano. La Milano, autorităţile îi plătiră pe 
locuitorii de la ţară ca să vină în oraş şi să se înşire de-a lungul 
străzilor la trecerea perechii imperiale. Nobilimea din Lombardia 
rămase glacială. Doar cam o cincime din cei invitaţi apăru la 
recepţiile imperiale. La spectacolul de gală de la Scala, în loji 
şedeau, în loc de aristocrați, slujitorii lor - o sfidare nemaiauzită. 

După seria nesfârşită de afronturi, împăratul se destindea 
trecând în revistă trupele, în centrul interesului său nu se 
găseau operele de artă din Veneţia şi Milano ci fortificațiile, 
arsenalele, cazărmile, vasele de război, scena marilor bătălii; iar 
tânăra împărăteasă, care nu se simţea iarăşi prea bine cu 
sănătatea, trebuia de cele 
mai multe ori să-l însoţească. 


Având în vedere că feldmareşalul Radetzky, care împlinise 
deja nouăzeci de ani, nu mai reuşea să ţină sub control trupele 
din nordul Italiei - împăratul îl găsea înrozitor de schimbat şi 
senilizat” - Franz Joseph hotărî să-l pensioneze cu toate 
onorurile, introducând guvernări separate, militară şi civilă, în 
provinciile italiene. 

Fratele mai tânăr, arhiducele Ferdinand Max, în vârstă de 24 
de ani, primi misiunea g 
dificilă de a pleca la 
Milano ca guvernator 
Franz Joseph către 


mama sa: Ne va ajuta bunul 
Dumnezeu, iar timpul 

împreună cu tactul lui Max 
va realiza multe,„. Din 

păcate nu dispunem de 
scrisori de-ale lui Sisi din 
această perioadă. Nu ştim, 


prin urmare, dacă se pronunţase deja cu ocazia acestei prime 
vizite în Italia asupra problemelor politice sau încă nu. Că, în 
ceea ce priveşte Italia, era mai puţin optimistă decât împăratul 
s-a aflat de la fratele ei, Carl Theodor, care îi făcu o vizită la 
Veneţia şi se întoarse în Bavaria cu o imagine foarte negativă 


despre poziția Austriei în aceste 
provincii. La doar câteva săptămâni 
după călătoria în Italia, Perechea 
imperială vizită o altă provincie 
plină de turbulenţe: Ungaria. Relaţiile 
dintre Viena şi Budapesta erau foarte 
încordate. Căci ministrul de Interne, 
Bach, se ambiţionase să transforme 
întreaga Austrie într-un imperiu 
unitar, cu o conducere 

centralizată, şi să „alinieze” Ungaria 
cea  recalcitrantă. Vechea constituţie 


maghiară fusese abrogată. Revoluţionarii de la 1848 trăiau în 
exil, bunurile lor erau confiscate. Curtea de la Viena 
reprezentată prin arhiducesa Sophie dar şi prin guvernatorul 
militar al Ungariei, arhiducele Albrecht - era extrem de 
antimaghiară. 


Speranţa Ungariei rămânea tânăra împărăteasă. Se ştia că, 
influenţată de contele Mailath, prezenta mult interes pentru 
istoria Ungariei, mai ales pentru mişcările de eliberare. 
Concesiile politice cu ocazia nunţii irnperiale făcuseră o impresie 
bună. Atitudinea de frondă a Elisabethei faţă de arhiducesa 
Sophie era bine cunoscută. Ungurii sperau că aceste 
circumstanţe vor putea fi exploatate în favoarea lor. 

Călătoria avea loc cu vaporul, pe Dunăre, până la Bratislava, 
iar de acolo la Budapesta. Sisi insistase să-şi ducă de data 
aceasta ambii copii, fireşte, iarăşi împotriva dorinţei mamei- 
soacre. Conform declaraţiilor lui Franz Joseph, micuța Sophie 
făcuse înainte de plecare un puseu de febră şi diaree. Medicii 
susțineau că  indispoziţia este determinată de dentiţie. 
Recepţiile, paradele militare, un prim bal la curte, în cetatea din 
Budapesta, după mulţi ani - toate aceste evenimente se 
desfăşurară cu obişnuitul fast dar cu un entuziasm mai degrabă 
moderat. Unanimă era doar părerea asistenţei despre 
frumuseţea lui Sisi, care nu împlinise încă 20 de ani. Şi se vedea 
foarte bine că primea cu multă plăcere complimentele 
magnaţilor. 

Nobilimea maghiară, cu costumele ei presărate cu briliante 
şi atitudinea mândră, plină de aplomb, se deosebea în 
asemenea măsură de aristocrația vieneză, situându-se chiar la 
polul opus, încât tânăra împărăteasă prinse din prima clipă 
simpatie pentru Ungaria. Cu ocazia balului de la curte urmări cu 
mult entuziasm dansurile maghiare, pe care le vedea pentru 
prima dată, şi dansă apoi şi ea cadrilul - o dată cu arhiducele 
Wilhelm | a doua oară cu contele Nikolaus Esterhazy, care va 
deveni mai târziu însoţitorul ei preferat la partidele de călărie şi 
vânătoare. Simpatia maghiarilor pentru tânăra împărăteasă se 
baza deci pe reciprocitate. De acum înainte maghiarii atribuiră 
orice  înlesnire politică influenței benefice exercitate de 
împărăteasă, punând toate şicanele în cârca arhiducesei Sophie. 

Elisabeth interveni încă de acum în favoarea Ungariei. Ce-i 
drept, împăratul refuză în timpul acestei călătorii să primească o 
petiție a nobilimii în vederea reintroducerii vechii constituţii 
maghiare. Dar uşura revenirea în ţară a unor emigranţi 
proeminenţi, de exemplu a lui Gyula Andrassy de la Paris, iar o 
serie de moşii confiscate sunt restituite. Se putea vorbi şi despre 
alte semne timide de liberalizare, deşi împăratul continua să 


susţină o politică centralistă strictă. Atmosfera generală din 
Ungaria se însenina în timpul acestei vizite ori de câte ori tânăra 
împărăteasă apărea în public - cu atât mai mult în clipa când 
asista, călare pe cal, la o paradă militară, alături de soţul ei. Ce-i 
drept, contele Crenneville, care făcea parte din suita imperială, 
era îngrozit sa vadă o împărăteasă călare pe cal, în public: 
„Această afişare pe cal - sub demnitatea unei împărătese mi-a 
lăsat o impresie penibilă”, îi scria soţiei sale. Tocmai când 
perechea imperială voi să înceapă călătoria programată în 
provinciile maghiare, fetiţa Gisela în vârstă de zece luni, se 
îmbolnăvi de diaree cu febră. Călătoria este amânată. După 
însănătoşirea Giselei se îmbolnăvi Sophie, care avea atunci doi 
ani. Părinţii erau foarte îngrijoraţi. Franz Joseph către mama sa: 

„A dormit doar o oră jumătate în timpul nopţii, este foarte 
nervoasă şi plânge tot timpul de îţi sfâşie inima.” Medicul 
personal, dr. Seeburger, îi linişti pe părinţi. 

Franz Joseph găsi chiar timpul necesar să meargă la 
vânătoare unde împuşcă | FA j „72 de bâtlani 
şi cormorani”, după cum îi | + relată cu 
mândrie mamei sale. Cei doi soţi 
începură călătoria spre interiorul ţării, 
întor-cându-se însă după cinci zile de la 
Debrețin, deoarece starea micuţei Sophie 
se agravase. 

In vârstă de abia 19 ani, 
asistă disperată, timp de unsprezece 
ore, la moartea copilului ei. „Copilaşul 
nostru este acum un înger în cer. După o luptă îndelungată a 
murit în cele din urmă la ora nouă şi jumătate. 

Suntem distruși”, îi telegrafie împăratul la 29 mai, din 
Budapesta, mamei sale. Tânăra pereche imperială se întoarse la 
Viena cu cadavrul copilului. Elisabeth era neconsolată, în timp 
ce împăratul se calmă după o perioadă de timp, ea se izola 
căutând singurătatea, plângând zile şi săptămâni întregi, 
refuzând hrana şi abandonându-se total tristeţii ei. În faţa 
acestei disperări, nimeni nu îndrăzni să-i facă reproşuri. Dar 
raporturile cu mama-soacră deveniră glaciale, căci micuța 
Sophie era favorita bunicii, în fond, tânăra împărăteasă fusese 
cea care insistase să-şi ducă şi copiii în Ungaria, împotriva 
dorinţei clare, ba chiar a rezistenţei înverşunate a arhiducesei. 


împă-răteasa 


În Elisabeth se petrecu o schimbare importantă în decursul 
următoarelor săptămâni şi luni. După această nenorocire, de 
care se simţea în parte vinovată, renunţă la lupta dusă pentru 
celălalt copil, Gisela. Părea să nu mai vrea să ia cunoştinţă de 
existenţa acestei fetiţe. Nu se mai ocupa de ea, lăsându-i mână 
liberă bunicii. 

Starea sufletească dar şi cea fizică a lui Sisi erau în vara 
anului 1857 un îndreptăţit motiv de îngrijorare. 

Deoarece nici Franz Joseph, nici Sophie nu ştiau ce să mai 
facă o invitară pe Ludovica la Viena. Aceasta sosi însoţită de trei 
surori mai mici ale lui Sisi. Ludovica: „întâlnirea cu surorile mai 
mici, foarte vesele, părea să fie benefică pentru Sisi; doarece îi 
venea atât de greu să se despartă de noi, m-a pus să-i promit că 
voi face tot posibilul să vin şi la Ischl.” Sisi nu se consolase nici 
după o jumătate de an. Împăratul către mama sa: „Biata Sisi 
este profund marcată de toate amintirile care o copleşesc aici 
[la Viena] peste tot şi plânge foarte mult. Gisela s-a aşezat ieri 
în micuțul fotoliu roşu al bietei noastre fetiţe, aflat încă în birou, 
şi ne-a apucat plânsul pe amândoi; în schimb Gisela râdea, 
fericită de noul ei loc de onoare.” Tocmai în această perioadă se 
celebră căsătoria arhiducelui Max cu Charlotte, fiica regelui 
Belgiei. Noua cumnată a lui Sisi era nu numai frumoasă şi 
inteligentă, ci şi putred de bogată, în plus, avea un arbore 
genealo gic impecabil. Sophie şi adepţii ei încercară pe toate 
căile să o folosească pe soţia moştenitorului tronului, Max drept 
atu pentru a o discredita pe împărăteasă care provenea dintr-un 
mediu mult mai modest. Sophie nu contenea să elogieze - în 
corespondenţă, în discuţii şi în jurnalul ei - educaţia aleasă, 
frumuseţea, înţelepciunea şi mai ales tandreţea arătată de 
Charlotte soţului şi mamei-soacre. Sisi trebuia să se simtă 
dojenită la fiecare cuvânt. 

„Charlotte este şarmantă, frumoasă, atrăgătoare, îmi arată 
multă dragoste şi tandreţe. Am senzaţia că am iubit-o 
dintotdeauna... l-am mulţumit din toată inima lui Dumnezeu 
pentru soţia încântătoare pe care i-a hărăzit-o lui Max şi pentru 
acest nou copil pe care ni l-a dăruit nouă”, citim în jurnalul 
Sophiei. Cele două cumnate se antipatizau profund. Poziţia 
Elisabethei la curte se degrada văzând cu ochii. 

În decembrie 1857, se arătară primele semne că 
împărăteasa ar fi iar gravidă - un moment mult aşteptat, Dintr-o 


scrisoare a Ludovicăi către sora ei Sophie reiese foarte clar 
existenţa unor conflicte: „Vestea despre sarcina lui Sisi m-a 
liniştit şi mi-a produs mare bucurie”, scrie Ludovica, adăugând 
apoi: „Spui că ţi-a luat şi ţie grijile de pe inimă - erau griji care 
se refereau la fizic sau la psihic? M-aş bucura grozav să ştiu că a 
survenit o ameliorare a situaţiei care să te satisfacă şi pe tine.” 

lar în ziua următoare, Ludovica îi scrie din nou Sophiei că 
este „liniştită aflând că Sisi a devenit rezonabilă şi 
conştiincioasă şi că renunţă la corsetele şi rochiile strâmte, un 
lucru care m-a înfricoşat şi chinuit mereu; cred că aşa ceva 
poate influenţa şi starea sufletească; căci o senzaţie neplăcută, 
cum este cea de jenă fizică, poate să-ţi strice într-adevăr 
dispoziţia.” Sisi trebui să renunţe atât la curele ei de slăbire, cât 
şi la echitaţia care îi făcea atâta plăcere şi să meargă, în 
schimb, mult la plimbare. Franz Joseph o însoțea ori de câte ori îi 
permitea timpul. Bunele relaţii dintre soţi nu avuseseră de 
suferit. 

Fireşte însă că Sophie găsea mereu motive să se plângă de 
tânăra împărăteasă. Ludovica scria scrisori angoasate şi servile, 
de exemplu: „Aş vrea să sper că relaţiile sunt mai amicale decât 
în anul trecut şi că ai motive să fii mai mulţumită un lucru la 
care ţin atât de mult.” Ludovica se agita în aceste luni din cauza 
fiicelor ei frumoase dar dificile. Helene împlinise între timp 22 de 
ani. Ludovica: 

„Ar fi devenit o soţie şi o mamă bună; acum a capitulat, şi ea 
şi noi, dar şi-a păstrat felul de a fi senin.” Helene se ocupa în 
special de pictură şi „îi vizitează de multe ori pe oamenii bolnavi 
şi sărmani din sate”. Dar tocmai când renunţaseră cu toţii la 
orice speranţă, apăru un peţitor în persoana lui Maximilian, 
prinţul moştenitor de Thurn und Taxis, care îi ceru mâna 
Helenei. Regele Bavariei ezita să-şi dea asentimentul pentru 
căsătorie, deoarece familia Thurn und Taxis nu era de rang egal. 
Ludovica îi trimise scrisori presante ficei ei de la Viena: să-l 
roage pe împărat să intervină pe lângă regele Bavariei în 
favoarea Helenei. 

Deşi tânăra împărăteasă nu părea, în genere, prea zeloasă - 
când era vorba despre familia ei făcea tot ce putea. Deci scrise 
o serie de scrisori, liniştindu-şi mama şi sora. Poate că eforturile 
depuse erau motivate şi de o urmă de remuşcare din cauza 
eşuării căsătoriei irnperiale a Helenei. În cele din urmă, nunta se 


celebră în 1858 în iarna anului 1857, sora mai mică a lui Sisi, 
Marie o fată de o frumuseţe deosebită - devenise şi ea o 
candidată la căsătorie. Apăru un peţitor în persoana prinţului 
moştenitor din Napoli pe care nu-l văzuse încă nimeni din familia 
bavareză, începu iar o corespondenţă asiduă cu Viena. 
Ludovica: Marie „crede că voi deţineţi cele mai precise şi sigure 
informaţii despre tânărul respectiv şi are mare nevoie să fie 
calmată în această privinţă, deoarece nu ştie la cine altcineva ar 
putea recurge, iar gândul de a-i aparţine unui bărbat care nu o 
cunoaşte şi pe care nici ea nu îl cunoaşte o îngrozeşte... 

Ştie deja că el nu este deloc frumos.” Sisi aflase acest 
amănunt incontestabil de la rude habsburgice care trăiau în 
Italia. 

Ludovica se temea şi că „zelul religios” al peţitorului ar 
putea-o „înspăimânta” pe Marie, adăugând însă imediat - ca să 
o liniştească pe Sophie în legătură cu atmosfera libertină din 
Possenhofen - că speră ca această evlavie să o determine pe 
Marie „să devină şi ea, cu timpul, mai evlavioasă.” Incepu iarăşi 
un du-te-vino al diferiților profesori la Possenhofen. Trebuia 
iarăşi instruită o „copilă de la ţară” care să se familiarizeze cu 
protocolul de la curte. 

Şi o ducesă bavareză se simţea iarăşi prea puţin atrasă de 
toate aceste obligaţii noi: să înveţe limba italiană, să primească 
doamne „ca să-şi însuşească arta conversaţiei. Deoarece fata de 
16 ani nu era încă pe deplin dezvoltată”, adică nu avea încă 
ciclul, medicii încercară să o trateze în fel şi chip, cu lipitori şi 
băi fierbinţi. 

Ca de obicei, Ludovica se tânguia fără să primească nici un 
sprijin din partea soţului ei Max: „îmi este 
tot mai greu să mă obişnuiesc cu ideea despărțirii, deşi, pe de 
altă parte, aş dori ca totul să nu se tărăgăneze prea mult, căci 
este cu siguranţă mai bine să ajungă cât mai tânără în mediul 
străin, ca să se adapteze mai repede şi 
mai uşor.” La 21 august 1858, f 
împărăteasa dădu naştere, la 


Luxenburg, moştenitorului tronului. 
Acesta primi numele de Rudolf, după 
marele  strămoş al casei de Habsburg, 
care cucerise, în 1278, de la regele Ottokar al 


Boemiei provinciile austriece moştenite, 


e 
dându-le ca feude fiilor săi. Ca în cazul Giselei, casa imperială 
făcea şi acum un pas mare înapoi, în istoria medievală, în 
această perioadă, Franz Joseph restaura pe cheltuiala sa 
mormântul de la Speyer al lui Rudolf de Habsburg. Spera încă să 
poată reînvia vechea tradiţie a supremaţiei habsburgice în 
întreaga Germanie, pe care împăratul Franz o abandonase în 
1806, o dată cu renunţarea la coroana imperială a Romei. 
Numele dat prinţului moştenitor avea deci o semnificaţie 
politică. 

Bucuria curţii la naşterea mult aşteptatului prinţ moştenitor 
era uriaşă; chiar şi „poporul” se bucura în mod sincer, dar în 
primul rând deoarece evenimentul era prilej de a face donaţii 
consistente, împăratul îi dărui soţiei sale un şirag de perle pe 
trei rânduri, în valoare de 75.000 de guldeni. Micuţului Rudolf îi 
puse în leagăn ordinul „Lâna de Aur” numindu-l din prima zi a 
vieţii sale colonel în armată: „Vreau ca acest fiu dăruit Mie prin 
graţia lui Dumnezeu să aparţină bravei Mele armate din 
momentul intrării sale în această lume.” Era nu numai o 
demonstraţie de forţă a statului militar, care îi agasă pe mulţi 
civili, ci şi o decizie legată de evoluţia viitoare a prinţului: 
indiferent dacă dorea sau nu, el va fi obligat să devină soldat. 
Conflictele ulterioare dintre tată şi fiu îşi aveau rădăcinile tocmai 
aici. 

Impăratul mulțumi cu toată căldura pentru felicitările 
adresate de capitala şi oraşul de reşedinţă Viena: 

„Cerul Mi-a dăruit un copil care va cunoaşte în viitor o Vienă 
mai mare şi mai elegantă; dar şi dacă oraşul se va schimba, 
prinţul va regăsi, neschimbate, vechile inimi leale, deci pe vechii 
vienezi, care vor da dovadă, la nevoie, şi faţă de el, de 
încercatul spirit de sacrificiu în orice împrejurare.” Naşterea 
prinţului moştenitor avea loc tocmai în perioada transformărilor 
urbanistice ale Vienei. Zidurile medievale ale oraşului erau 
demolate, în locul lor se 


construi O stradă 
circulară lată, 
splendidă, Ring-ul, care 


înconjura centrul 
oraşului. Vechiul oraş 
gâtuit de străzi înguste 
de ziduri devenea o 


NE ate 
capitală modernă, cu spaţii largi şi generoase, fiind legată şi de 
suburbii. 

Totuşi Franz Grillparzer sugera în versurile sale că pro 
blemele nu îşi găsiseră rezolvarea nici în urma instituirii unui 
document de piatră care deschidea o nouă epocă şi nici în urma 
naşterii unui prinţ moştenitor. 


Se prăbuşesc ale Vienei metereze, 
Cine mai vrea-ntre ziduri să trăiască 
Oricum, întreaga noastră ţară de zidul chinezesc e- 
nconjurată. 

Presiunile exercitate de opinia publică asupra împăratului de 
a pune, în fine, şi bazele unui stat modern şi, în special, de a da 
o constituţie, deveneau tot mai puternice. 

Naşterea fusese complicată. Elisabeth îşi revenea cu greu, 
mai ales fiindcă nu avea voie să alăpteze copilul, suferind din 
cauza aceasta de febra laptelui. Nici în această situaţie specială 
nu se admise o excepţie, în ciuda rugăminţilor lui Sisi. În 
conformitate cu regulamentul, copilul era alăptat exclusiv de o 
doică - o ţărancă „splendidă” din Moravia (după cuvintele 
Sophiei), numită Marianka. Perioada de convalescenţă a lui Sisi 
dură neobişnuit de mult. Puseele de febră reveneau mereu chiar 
şi la câteva săptămâni după naştere, dându-i o stare de 
slăbiciune generală, în aceste împrejurări nici nu putea fi vorba 
ca micuțul să fie îngrijit de mama lui. 

Intocmai ca mai demult, Sophie prelua şi de data aceasta 
întreaga răspundere pentru camera copiilor. 

Deoarece starea lui Sisi nu se ameliora până toamna şi nici 
până la venirea iernii, o chemară din nou la Viena pe ducesa 
Ludovica. Aceasta sosi însoţită de câteva surori mai mici ale 
împărătesei şi îl aduse şi pe vechiul medic al familiei ducale, dr. 
Fischer, în care tânăra împărăteasă avea mai multă încredere 
decât în medicul personal imperial, dr. Seeburger. Nu 
cunoaştem diagnosticul doctorului Fischer. Nici în jurnalul 
Sophiei, care abundă în observaţii despre starea lui Sisi, nu sunt 
indicate ceva simptome mai clare - în afară de pusee frecvente 
de febră, slăbiciune generală şi inapetenţă. 


Vechile conflicte dintre soacră şi noră nu se aplanară nici în 
urma naşterii prinţului moştenitor. Dimpotrivă, se acutizară în 
asemenea măsură, încât Sophie i se plânse Ludovicăi, care, la 
rândul ei, se tânguia: „Scrisoarea ta mi-a produs într-o privinţă 
multă supărare; credeam că toate merg mai bine şi că lucruri de 
natura celor amintite de tine nu se mai întâmplă. Mă doare 
foarte mult să văd că situaţia a rămas neschimbată şi că anii nu 
au adus nici o ameliorare. Este un comportament greu de 
înţeles, o nedreptate care mă chinuieşte şi înfricoşează este 
singura supărare [pe care o am] când mă gândesc cu încântare 
la această situaţie atât de fericită, când sunt întrunite toate 
condiţiile pentru a putea fi fericit şi a te bucura cu recunoştinţă 
de această fericire!” Dacă vreunul din membrii familiei ei din 
Bavaria era alături de ea, boala lui Sisi dispărea, în ianuarie 
1859, sora mai mică, Marie, căsătorită între timp per procuram 
cu prinţul moştenitor din Napoli, se opri la Viena, în spre noua ei 
patrie. Chiar şi arhiducesa Sophie admiră frumuseţea miresei de 
17 ani: „Ochii ei frumoşi au o expresie de dulce melancolie care 
o face să fie şi mai frumoasă dacă aşa ceva este posibil.” 

Marie rămase două săptămâni la Viena fiind răsfăţată în fel 
şi chip de împărăteasă. „Sisi scrie scrisori 
atât de fericite... lar Marie la fel; trebuie să fie o mare bucurie să 
le vezi împreună”, îi scria Ludovica Sophiei. Sisi o duse pe sora 
mai mică la Burgtheater, în Prater, la circul Renz. Cele două 
stăteau ore întregi singure, ca să povestească. „De parcă 
destinul, ştiind ce viitor o aşteaptă pe biata noastră Marie, ar fi 
vrut să-i mai dea câteva zile de răgaz”, spunea Elisabeth mai 
târziu. Ludovica se temea că această ciudată călătorie de nuntă, 
de una singură, ar putea să o amăgească pe fată, disimulând 
aspectele serioase ale vieţii: „Mă tem doar că Marie se distrează 
prea bine la Viena şi sper că nu va compara viitoarea ei situaţie 
cu cea a lui Sisi, mai ales cu relaţia faţă de dragul de împărat; să 
dea Dumnezeu să aibă şi ea parte de o căsnicie fericită, dar nu 
este uşor ca cineva să reziste la o comparaţie cu împăratul, îmi 
pun speranţa în caracterul blând, supus, mai blajin, al Mariei.” 
Ludovica era încă tributară gândirii tradiţionale de la curte. O 
încuscrire cu casa regală din Napoli însemna o partidă strălucită 
pentru o ducesă de Bavaria. Însă chiar dacă nu cunoştea 
adevărata situaţie, Ludovica ar fi trebuit să ştie că tronul 
napolitan, menţinut cu ajutorul unui regim dur, autocratic, era 


ameninţat de tot felul de revolte. Regele Ferdinand al Il-lea („Re 
Bomba”) refuza până şi cea mai vagă liberalizare, rămânând 
neclintit în convingerea că regele este unsul lui Dumnezeu. 
Faptul că îşi însura fiul cu micuța Marie era dictat de motive 
strict politice. Căci viitorul rege din Napoli şi Sicilia devenea în 
felul acesta cumnatul împăratului Austriei. Ţinând cont de 
ameninţarea reprezentată de partizanii lui Garibaldi în sud şi de 
trupele din Piemont-Sardinia în nord o înrudire cu una din cele 
mai mari puteri autocratice de pe continent, adică Austria, nu 
putea fi decât benefică, în această perioadă marcată de 
revoluţii, principii făceau pe cât posibil front comun. 

În ciuda problemelor de sănătate, Elisabeth îşi însoţi sora 
mai mică până la Triest. Şi fratele mai în vârstă, ducele Ludwig 
(„Louis”), făcea parte din suită. Cei trei fraţi asistară cu uimire la 
ceremonialul medie- 
val cu care napolitanii îşi întâmpinară viitoarea regină, în sala 
mare a palatului guvernatorului din Triest, se fixase, la mijloc, 
un şnur de mătase, care simboliza frontiera dintre Bavaria şi 
Napoli. Sub şnur să găsea o masă mare, cu două picioare în 
„Bavaria” şi două în „Napoli”. Marie trebui să ia loc într-un 
fotoliu din dreptul laturii bavareze a mesei. Pe cele două uşi 
împodobite cu steme şi flamuri intrară cele două delegaţii 
escortate de soldaţi bavarezi, respectiv napolitani. Împuterniciţii 
schimbară, deasupra şnurului de mătase, documentele, se 
înclinară cu gravitate unul în faţa celuilalt şi înmânară 
membrilor suitei documentele, împuternicitul bavarez îi adresă 
Mariei cuvintele de rămas-bun. Toţi bavarezii îi sărutară încă o 
dată mâna. Apoi şnurul se lăsă jos, iar Marie trecu în fotoliul 
„napolitan”. | se prezentă delegaţia napolitană care o conduse 
pe Marie la iahtul regal Fulminante. 

În cabină, cei trei fraţi îşi luară, cu multe lacrimi, rămas-bun 
unul de la altul. Maria-Sophia, prinţesa de 17 ani a Calabriei, 
prinţesa moştenitoare a regatului Napoli şi Sicilia, plecă însoţită 
de oameni complet străini, a căror limbă o înţelegea cu greu, 
îndreptându-se spre Bari. 

Unica vietate din patrie pe care o avea alături de ea era un 
canar. O aşteptau o căsnicie nefericită, o revoluţie şi alungarea 
din regat. 

Fratele lui Sisi, Ludwig, reacţiona în felul său la nefericirea 
celor două surori: împărăteasa şi viitoarea regină. La câteva luni 


după spectacolul de la Triest, el evada din formele rigide ale 
vieţii de la curte, împotriva voinţei regelui Bavariei şi a familiei 
ducale, se căsători cu iubirea lui de ani de zile, actriţa burgheză 
Henriette Mendel, cu care avea deja o fiică în afara căsătoriei; 
de dragul ei, renunţă atât la dreptul de primogenitură, cât şi la 
surse importante de bani. 

Sisi ajunsese între timp să repudieze în asemenea măsură 
mentalitatea de la curte, încât salută în mod demonstrativ 
această căsătorie a fratelui ei, întreţinând cu cumnata 
dispreţuită în cercurile aristocratice o relaţie de-a dreptul caldă, 
frăţească, ce rămase neschimbată până la sfârşitul vieţii. 

Soarta surorii Marie se dovedi a fi chiar mai tragică decât se 
temuse Elisabeth. 

Mirele era înapoiat fizic şi psihic, impotent şi terorizat de 


manii religioase. Deoarece regele Ferdinand 
al II-lea muri la câteva luni după sosirea 
Mariei, fata ajunse la 17 ani regină - 
alături de un rege slăbănog, 
timo-rat, într-un regat amenințat 
de revoluţie şi duşmani din afară, 
aproape fără să cunoască limba ţării. 
Ludovica trimise în curând fotografii 
„cu Marie şi regele «i. Trebuie să 
fie groaznic Marie pare atât de palidă şi 
slăbită.” 


Turbulenţele  cuprinseseră întreaga Italie, mişcarea de 
unificare părea să nu poată fi stăvilită. Nu numai regatul Napoli 
era ameninţat, ci şi principatele habsburgice din Toscana şi 
Modena şi provinciile austriece din Italia de nord: Lombardia şi 
Veneţia. Având spatele acoperit în urma unui tratat secret cu 
Franţa, Piemont Sardinia întreținea frământările politice pentru 
a sili Austria să intervină cu forţa armată. 

Neajutorată, politica austriacă se lăsă atrasă în această 
cursă, împăratul trimise, la 23 aprilie 1859, un ultimatum la 
Torino, cerând ca „armata să fie adusă pe picior de pace, iar 
detaşamentele de voluntari desfiinţate”. Cavour respinse acest 
ultimatum considerându-l un pretext binevenit pentru un 
conflict deschis cu Austria. A fost primul ultimatum cu care 
împăratul Franz Joseph a dezlănţuit un război sângeros, 


insuficient pregătit la nivel politic şi militar - întocmai ca, mult 
mai târziu, războiul din 1914 împotriva Serbiei. 

Trupele austriece intrară în Piemont - Austria apărând în faţa 
lumii întregi în postura de agresoare. Franţa sări în ajutorul 
Piemontului. Franz Joseph era revoltat de atitudinea lui 
Napoleon al Ill-lea: „Ne aflăm iarăşi în ajunul unei perioade când 
răsturnarea instituţiilor existente nu mai este urmărită doar de 
secte, ci promovată de tronuri.” 

Acum după ce războiul izbucnise deja, împăratul încercă să 
obţină ajutorul Confederaţiei Statelor Germane, în primul rând al 
Prusiei: „Vorbesc ca principe, membru al Confederaţiei Statelor 
Germane, când atrag atenţia asupra pericolului care ne 
ameninţă pe toţi.” Dar nici nu putea fi vorba despre o 
solidaritate germană generală. Politica prusacă urmărea cu totul 
alte obiective. Berlinul vedea cu ochi buni o slăbire a rivalului 
austriac. Austria nu primi nici un ajutor. In vederea finanţării 
războiului, se percepură noi impozite. 

Ministrul plenipotenţiar al Elveţiei transmitea la Berna: „Este 
o grea lovitură pentru populaţia Vienei şi pentru monarhie; cresc 
considerabil preţurile alimentelor, de asemenea impozitele 
funciare şi chiriile care erau, oricum, foarte mari, depăşind în 
curând situaţia din Paris. Nu îmi dau seama până unde se va 
ajunge, dar starea de spirit generală nu va fi cu nimic mai 
bună.” Faptul că tocmai în această situaţie perechea imperială 
se arătă în Prater, însoţită de toţi arhiducii şi toate arhiducesele, 
lăsându-se ovaţionată la cursele de cai, 
nu era chiar de natură să îmbunătăţească atmosfera. 

Neimpresionată de războiul din Italia de nord şi de mizeria 
populaţiei, o împărăteasă tânără şi splendidă îşi făcea apariţia în 
Prater, înmânând solemn premiile de stat la cursele de cai. 

Rudele habsburgice, adică suveranii din Toscana şi Modena, 
trebui să fugă împreună cu familiile lor şi căutară adăpost la 
Viena. Aceşti habsburgi italieni numeroşi erau acum musafiri 
permanenţi la toate dineurile de familie din Hofburg, 
povestindu-şi în mod amănunţit peripeţiile şi alimentând 
atmosfera antirevoluţionară. 

Familia imperială se crampona încă multă vreme de vechile 
iluzii, făcându-şi o imagine cu totul falsă despre situaţia 
generală. Franz Joseph o prezenta, în luna mai în culori 
trandafirii, spunându-i Sophiei că francezii pierduseră o mie de 


oameni din cauza frigului şi a lipsei de alimente. Sophie: „Bieţii 
oameni, şi de dragul unei cauze atât de nedrepte! Armatele din 
Germania se organizează.” Nici prusacii („această lepădătură 
infamă care este Prusia”, scria Franz Joseph), nici bavarezii şi 
nici celelalte state germane nu se gândeau să sprijine Austria în 
lupta dusă pentru menţinerea provinciilor italiene şi să atace 
Franţa. Austria rămăsese izolată în acest război tot o consecinţă 
a politicii stângace din timpul războiului Crimeii. 

Arhiducesa Sophie le trimise în aceste zile trupelor din 
nordul Italiei 85.000 de ţigări în valoare de 500 de guldeni. Nu 
ştim dacă au ajuns vreodată la destinaţie. 

Căci organizarea transportului de alimente era atât de 
defectuoasă, încât soldaţii austrieci porneau adeseori flămânzi 
la luptă, în timp ce, în spatele frontului, bişniţarii profitau din 
plin de mărfurile sechestrate. Bătălia de la Magenta este 
pierdută din cauza incompetenţei generalilor - în ciuda vitejiei 
de necontestat a soldaţilor chinuiţi de foame şi dezorganizare. 

În saloanele nobiliare din Viena, doamnele pregăteau în 
timpul acesta pansamente - inclusiv tânăra împără ţeasă, 
arhiducesa Sophie şi toate doamnele de onoare. 

Trenuri lungi aduceau zilnic de pe câmpul de luptă răniţi şi 
bolnavi. „Aceştia îi blestemau şi îi înjurau pe generalii care 
deţinuseră comanda în Italia; mai ales Gyulai era ţinta 
pamfletelor fiind împroşcat cu noroi”, nota prinţul Khevenhuller 
în jurnalul său. După înfrângerea penibilă şi sângeroasă de la 
Magenta, generalului comandant Gyulai - un prieten apropiat al 
lui Grunne - i se retrase comanda supremă. 

Dându-şi seama de situaţia disperată a Austriei, împăratul 
plecă în Italia de nord pentru a-i încuraja pe 
soldaţi prin prezenţa sa. Susţinea în continuare cu tărie că 
Austria luptă pentru o „cauză dreaptă împotriva infamiei şi a 
trădării”, admițând însă că situaţia este foarte gravă: „Ne aflăm 
în faţa unui inamic superior din punct de vedere numeric, foarte 
viteaz, care recurge la orice mijloace, care s-a aliat şi cu 
revoluţia, făcând în felul acesta rost de forţe noi; în propria 
noastră ţară suntem trădaţi peste tot.” Franz Joseph procedă în 
aceste momente grele ca un soldat a cărui datorie este să 
meargă la război. Dar luând o asemenea decizie - izvorâtă dintr- 
un romantism militar - dădu dovadă de „lipsă de înţelegere mai 
profundă pentru esenţa funcţiei lui de suveran”, după cum 


spune biograful său, Joseph Redlich. Căci plecarea din Viena a 
suveranului autocrat însemna în acelaşi timp întreruperea 
tratativelor diplomatice, în primul rând ale celor cu principii 
germani, ceea ce anihila orice şansă de a ajunge la o unitate de 
vederi nemilitară. 

Înainte de plecare Franz Joseph îl întrebă pe bătrânul prinţ 
Metternich cum se redactează un testament şi ce măsuri ar 
trebui să ia pentru eventualitatea unei regenţe în caz că el ar 
muri pe front. 

Despărțirea de împărat este sfâşietoare. Copiii sunt duşi la 
gară cu o trăsură trasă de şase cai ca să-i facă 
încă o dată semn tatălui lor. Bona copiilor, Leopoldine Nischer, 
notă în jurnalul ei că în jurul trăsurii se adunase o mare mulţime 
de oameni: „Câteva femei se înghesuiau, plângând, în dreptul 
ferestrei strigând „bieţii copii,„, aşa încât sărmanii de ei 
începuseră să se teamă.” Gisela era de trei ani iar prinţul 
moştenitor de opt luni. 

Elisabeth îşi conduse soţul până la  Murzzuschlag, 
implorându-i, la despărţire, pe membrii suitei, mai ales pe 
contele Grunne: „Nu o să uitaţi ce mi-aţi promis şi veţi avea 
grijă de împărat; singura mea consolare în aceste vremuri 
îngrozitoare este că veţi proceda aşa în toate împrejurările, de 
fiecare dată. Dacă nu aş fi convinsă de asta, ar trebui să mor de 
grijă. Dar veţi face desigur tot ce stă în puterile dumneavoastră 
ca să-l convingeţi pe împărat să se întoarcă în curând şi îi veţi 
aminti la fiecare ocazie că şi la Viena este mare nevoie de El. 
Dacă aţi şti ce disperată sunt, v-ar fi milă de mine.” 
„Deznădejdea împărătesei depăşeşte orice închipuire”, nota 
Leopoldine Nischer. „De ieri dimineaţa [când se întorsese de la 
Murzzuschlag] plânge fără încetare, nu mănâncă nimic şi vrea 
să fie tot timpul singură - cel mult cu copiii.” Disperarea mamei 
li se trans mitea şi copiilor. Bona era îngrijorată: „Biata Gisela 
este descumpănită văzând tot lacrimi. leri seara s-a ghemuit 
tăcută într-un ungher, cu ochii înlăcrimaţi. Când am întrebat-o 
ce este cu ea, mi-a răspuns: „Şi Gisela trebuie să plângă după 
bunul nostru tătic.” Întocmai ca majoritatea austriecilor, şi bona 
avea aparţinători în armata din Italia. Cumnatul ei muri la 
câteva zile după bătălia de la Magenta, fiul cel mai mare 
supravieţui bătăliei de la Solferino. 


Sisi era cuprinsă de o stare de disperare vecină cu isteria. 
Ludovica: „Scrisorile ei sunt ude de lacrimi!” Ea îl rugă pe 
împărat să-i permită să vină la el, în Italia. 

Franz Joseph: „Din păcate, nu pot de data aceasta să-ți 
îndeplinesc dorinţa, deşi aş face-o cu multă plăcere, în viaţa 
foarte agitată de la cartierul general nu au ce căuta femeile; nu 
pot da armatei mele un exemplu negativ.” Dar încercă să-şi 
liniştească soţia care avea iarăşi probleme de sănătate: 
„îngeraşul meu, te rog foarte mult, dacă mă iubeşti, nu te 
consuma atât de mult, cruţă-te, distrează-te, du-te la călărie, fă 
plimbări cu măsură şi prudenţă şi menţine-ţi, de dragul meu, 
sănătatea atât de prețioasă mie pentru ca la întoarcerea mea să 
te găsesc cât mai bine şi să putem fi fericiţi împreună.” Apoi îi 
scrie, din Verona, soacrei sale Ludovica rugând-o Să plece la 
Viena sau, cel puţin, să o trimită pe fiica mai mică Mathilde, ca 
să o încurajeze pe Sisi. 

Dr. Fischer din Bavaria trebui să vină din nou, de data 
aceasta chemat de Sophie care era total derutată. 

Ludovica ajunsese la disperare şi se scuza oarecum faţă de 
sora ei pentru dificultăţile provocate de fiica sa: „De şi-ar da 
seama cât de multe faci şi ce intenţii bune ai cu ceilalţi! Să dea 
Dumnezeu ca situaţia să se schimbe la un moment dat!” 
Împărăteasa ţinea din nou cure de slăbire, calarea zilnic ore 
întregi, era interiorizată şi se eschiva de la ceaiurile şi dineurile 
în cercul familiei, aranjate de arhiducesa Sophie. Numărul celor 
ce o criticau creştea. Dintre aceştia făcea parte acum şi medicul 
personal al familiei imperiale, dr. Seeburger. Acesta „o copleşea 
cu critici plângându-se că împărăteasa nu corespunde nici 
menirii de împărăteasă, nici celei de femeie; deşi nu are nimic 
de lucru, relaţiile ei cu copiii sunt foarte superficiale şi deşi 
deploră absenţa nobilului împărat şi plânge tot timpul, călăreşte 
ore întregi subminându-şi sănătatea; între ea şi arhiducesa 
Sophie este o prăpastie glacială.”  Majordomul dezavua 
„comportamentul împărătesei, care fuma în timpul plimbărilor 
cu trăsura şi mi-a fost mie personal penibil să aud aşa ceva”, 
nota prefectul de poliţie Kempen în jurnalul său. Chiar şi regina 
Victoria a Angliei află despre faptul şocant că tânăra 
împărăteasă a Austriei fumează - întocmai ca sora ei, Marie de 
Napoli. Ne dăm deci seama ce amploare luau toate clevetelile. 
Împăratul încercă să-i atragă atenţia lui Sisi, cu multă delicateţe, 


asupra îndatoririlor ei: „Nu uita să vizitezi diferite aşezăminte, 
pentru a menţine o atmosferă bună la Viena. Este de mare 
importanţă pentru mine.” lar cu altă ocazie: „Te implor, în 
numele iubirii pe care mi-ai dăruit-o, fă un efort şi afişează-te 
din când în când în oraş vizitează aşezăminte. Nici nu îţi dai 
seama cât de mult m-ai ajuta în felul acesta. Aşa ceva îi va 
remonta pe vienezi menţinându-le moralul ridicat - un lucru de 
care am mare nevoie. Ai grijă - prin contesa Esterhazy - ca 
asociaţia de binefacere să trimită cât mai multe, mai ales 
pansamente pentru numeroşii, foarte numeroșii răniţi, poate şi 
ceva vin.” Relatările lui Franz Joseph despre situaţia militară şi 
numele celor căzuţi sau răniţi umpleau pagini întregi, ceea ce 
nu era de natură să o liniştească pe împărăteasă. „Bătălia a fost 
atât de înverşunată, încât pe câmpul de luptă au rămas 
mormane întregi de morţi. Ofițerii căzuţi în număr mare vor fi 
greu de înlocuit.” La 18 iunie, împăratul prelua „comanda 
supremă nemijlocită a armatelor Mele care înfruntă inamicul”. 

Voia ca „în fruntea trupelor Mele brave să continuu lupta pe 
care Austria este obligată să o ducă pentru a-şi apăra onoarea şi 
drepturile”. 

Această decizie a tânărului împărat în vârstă de 29 de ani 
lipsit de experienţă în materie de strategie, trezi critici 
vehemente, care se dovediră în curând a fi îndreptăţite. Căci 
următoarea bătălie, de la Solferino - cea mai sângeroasă din 
acest război nenorocit şi care se soldă şi cu cele mai multe 
pierderi - pecetlui înfrângerea definitivă a Austriei. Câmpul de 
luptă de la Solferino oferea o imagine terifiantă în soarele 
arzător, depăşind orice închipuire. (Cutremurat de neputinţa 
răniților, Henri Dunant luă aici, la Solferino, hotărârea de a 
înfiinţa Crucea Roşie Internaţională.) 

Motivul principal al dezastrului era lipsa de cunoştinţe de 
strategie a împăratului, combinată cu ordinele pripite de 
retragere. Se răspândi vorba răutăcioasă despre, leii conduşi de 
măgari”, cu referire în primul rând la tânărul împărat. De la 
începutul domniei, interesul său major vizase armata. Nu 
cheltuise pentru nimic atât de mult (şi nu făcuse atâtea datorii) 
ca pentru armată, iar acum iată că toate ambițiile se terminau 
cu un blam uriaş şi o baie de sânge. 

Starea de disperare era atât de generalizată în Austria, încât, 
ţinând cont de conducerea politică şi militară proastă şi de 


privaţiunile devenite insuportabile, mulţi ajunseseră să dorească 
înfrângerea. Directorul de la Burgtheater, Heinrich Laube, 
originar din Germania de nord, îşi amintea de această perioadă: 
„în timpul războiului - la fel şi mai târziu, în anul '66 - am 
constatat cu uimire şi spaimă că populaţia nu avea nimic 
împotriva unei înfrângeri. Fireşte - declarau oamenii cu voce 
tare - dacă din punct de vedere politic totul ar fi în ordine, ar fi o 
mare bucurie să vedem că trupele noastre sunt victorioase. Dar 
aşa, dar aşa! Anul '48 ne-a fost confiscat şi nu ni se fac concesii 
decât în momentele când guvernul se află la ananghie din cauza 
unor bătălii pierdute. Nu mă aflam de multă vreme în Austria, 
dar acest raţionament mi se părea cât se poate de reprobabil.” 
Împăratul Franz Joseph trebui să suporte din plin consecinţele 
eşecului. Antipatia faţă de el atinse cote alar mante în aceste 
luni. Nemulțumirea populaţiei pauperizate, care punea în cârca 
politicii şi tacticii militare mizerabile zecile de mii de oameni ce 
trebuiseră să moară pentru o provincie oricum pierdută, se 
manifestă şi în apelurile făţişe ca împăratul să abdice şi să-i 
predea frâiele puterii fratelui său mai mic, Max, un om cu vederi 
mai liberale. Deci, climat revoluţionar şi la Viena! 

Din cauza cenzurii, ziarele austriece nu puteau da expresie 
nemulțumirilor. Fireşte însă că presa străină 
îl cruța mai puţin pe tânărul împărat. De exemplu, Friedrich 
Engels îl etichetă drept „tânăr arogant”, slăbănog jalnic, scriind 
că vitejii soldaţi austrieci nu au fost „învinşi de francezi, ci de 
prostia plină de aroganță a propriului lor împărat”. Un sistem 
care se identifica în măsură atât de mare cu armata ca cel al lui 
Franz Joseph nu putea depăşi o catastrofă militară de asemenea 
anvergură fără a fi prejudiciat. Franz Joseph îi scria, intimidat, 
soţiei sale: „Am câştigat multă experienţă şi am făcut cunoştinţă 
cu sentimentul unui general înfrânt. Consecințele nefaste ale 
nenorocirii noastre se vor arăta în viitor, dar am încredere în 
Dumnezeu şi nu mă simt vinovat de nimic - nici de a fi dat 
ordine greşite.” În schimb, Napoleon al III-lea considera că vina 
înfrângerii îi revenea exclusiv lui Franz Joseph; prinţului Coburg 
îi mărturisi că, după părerea lui, victoria Franţei se datorase 
unei pure întâmplări... Starea armatei sale fusese cât se poate 
de proastă, iar generalii nu dăduseră dovadă de competenţă în 
a conduce o armată mare; austriecii se comportaseră mai bine 
pe câmpul de luptă şi... Este neîndoielnic că ar fi cucerit victoria 


la Solferino dacă împăratul şi-ar fi aruncat rezervele în luptă. 
Împăratul Austriei, spuse el, este un om foarte important, dar 
malheureusement, il lui manque l'energie de la volonte (dar din 
păcate, este lipsit de voinţă). 

Chiar şi Ludovica îl critică pe Franz Joseph pentru hiperzelul 
de a se afirma ca un conducător de oşti, scriindu-i surorii Marie 
de Saxonia: „Nu mi-aş fi imaginat posibilă o înfrângere după 
alta... Şi sunt de părere că situaţia este cu atât mai tristă cu cât 
comanda a avut-o însuşi împăratul; oricum, mi s-a părut că nu 
este bine ca el să părăsească Viena în momente atât de grele şi 
acum iată că reîntoarcerea sa va fi cât se poate de penibilă.” 
Între timp, Sisi amenajase la Laxenburg un spital pentru răniţi. 
Franz Joseph: „Plasează-i pe răniţi unde vrei, în toate casele din 
Laxenburg. Se vor simţi foarte fericiţi sub îngrijirea ta. Îţi sunt 
profund recunoscător pentru asta.” După bătăliile sângeroase, 
trebuia să fie îngrijiţi cam 62.000 de bolnavi şi răniţi. Paturile din 
spitalele austriece nu erau nici pe departe suficiente.69 Bolnavii 
fuseseră adăpostiţi şi în mănăstiri, biserici şi castele. 

Treceau de multe ori luni întregi până ca soarta soldaţilor 
răniţi să fie clară: mureau, supravieţuiau ca invalizi sau se 
refăceau complet, înzestrarea armatei înghiţise mulţi bani. Dar 
răniților. 

Tânăra împărăteasă se vedea dintr-o dată confruntată cu 
toate aceste probleme. Culese tot felul de infor maţii din presă, 
iar opoziția ei față de regimul militar şi aristocratic, pur 
absolutist, al soțului ei se acutiză. Nu ştim exact dacă se poate 
vorbi şi de influenţe personale, adică dacă vizitele rudelor din 
Bavaria la Viena au jucat vreun rol în această reorientare. Că 
tânăra împărăteasă se situa tot mai evident de partea 
„poporului” şi a ziarelor liberale era însă la fel de clar ca faptul 
că această nouă atitudine politică se repercuta şi asupra 
conflictului dintre soacră şi noră. Căci împărăteasa îşi cruţă, ce-i 
drept, soţul, nefăcându-i reproşuri directe, în schimb, puse toate 
relele pe seama influenţei reacționare exercitate de arhiducesa 
Sophie - o părere susţinută în această perioadă şi de 
intelectualitatea burgheză austriacă. 

Impărăteasa, acum în vârstă de 21 de ani, încercă până şi 
să-i dea împăratului o sugestie politică (ce trăda iarăşi ecoul 
„vocii poporului”), şi anume să încheie cât mai repede pacea. 


Franz Joseph, însă, nici nu se gândea să dea ascultare sfaturilor 
soţiei sale. Răspunse deci evaziv: „Planul tău politic conţine idei 
foarte bune, dar nu este cazul să abandonăm deja speranţa că 
Prusia şi Germania ne vor da totuşi o mână de ajutor, iar până 
atunci nu ne putem gândi să începem negocieri cu inamicul.” 
Constatăm cu uimire că împăratul era foarte puţin informat în 
legătură cu intenţiile şi coordonatele politicii prusace din 
moment ce, în această ipostază, când războiul era de mult 
pierdut, el îşi mai putea face asemenea iluzii, împăratului nu îi 
mai rămânea altceva de făcut decât să se bazeze pe Dumnezeu, 
„care cu siguranţă că va găsi soluţia cea mai bună. El ne 
pedepseşte şi probabil că ne aşteaptă suferinţe şi mai mari, dar 
trebuie să le suportăm cu resemnare şi să ne facem datoria în 
toate privinţele.” Elisabeth nu avusese nici un succes cu 
propunerile ei în materie de politică. Şi la întrebarea dacă îl va 
demite pe Grunne, care era detestat de toţi, împăratul răspunse 
tot atât de evaziv: „Nu a fost niciodată vorba de o schimbare din 
funcţie a contelui Grunne şi nici nu mă gândesc la aşa ceva. De 
altfel, te-aş sfătui să nu dai crezare la tot ce citeşti în ziare, care 
publică atâtea prostii şi lucruri neadevărate.” In schimb o rugă 
pe soţia sa să mănânce mai mult, să călărească mai puţin şi, în 
primul rând, să doarmă mai mult: „Te implor, renunţă la acest 
mod de viaţă şi dormi în timpul nopţii, căci natura a creat 
noaptea pentru somn şi nu pentru citit şi scris. Şi nu mai călări 
atât de mult şi de impetuos.” Nici cele două mame, Ludovica şi 
Sophie, nu erau deloc încântate de interesul pentru politică 
manifestat de împărăteasă. Ludovica într-o scrisoare către 
Sophie: „Cred că prezenţa copiilor o va absorbi mai multe ore pe 
zi, o va calma şi captiva, trezindu-i instinctele domestice şi dând 
obiceiurilor şi gusturilor ei o altă orientare. Aş vrea să stimulez 
orice scânteie, să susţin orice pornire pozitivă.” La câteva zile 
după ce împăratul respinsese sugestia lui Sisi de a încheia pace, 
îşi dădu el însuşi seama că războiul este lipsit de orice 
perspectivă. Fireşte că iniţiativa unui armistițiu nu veni însă de 
la el, ci de la Napoleon al Ill-lea, „ticălosul”, după cum îl numea 
Franz Joseph. Prin Tratatul de la Villafranca, Austria era obligată 
să cedeze Lombardia, odinioară cea mai bogată provincie a sa, 
aflată în posesie austriacă de la Congresul de la Viena. Veneţia 
rămase încă la Austria. Dar nimeni nu credea că această ultimă 
provincie italiană va putea fi păstrată multă vreme. 


Ministrul plenipotenţiar al Elveţiei relata că pacea făcuse la 
Viena „o impresie cât se poate de proastă... 

Împăratul şi-a pierdut până şi în faţa păturilor inferioare 
nimbul care îl înconjurase până acum. Se depun de 10 ani cele 
mai mari eforturi pentru întreţinerea unei armate costisitoare şi 
pentru a o aduce la cele mai înalte standarde ale perfecțiunii; 
iar acum se constată că s-au aruncat pe fereastră milioane şi 
milioane pentru a întreţine o jucărie, o armă în mâinile 
ultramontanismului şi ale aristocrației. Dacă împăratul luptă în 
continuare pentru menţinerea actualului sistem de guvernare, 
domnind cu ajutorul Concordatului şi al privilegiaţilor din 
armată, monarhia se îndreaptă spre un viitor sumbru - sistemul 
este putred şi trebuie să se prăbuşească”. Ungaria ameninţa cu 
o nouă revoluţie. Medicul personal al familiei imperiale, dr. 
Seeburger, relata despre situaţia din Viena, susţinând că 
„atmosfera nu a fost niciodată atât de explozivă ca acum, dar 
arhiducesa Sophie, căreia îi comunicasem acest lucru, nu voia 
să creadă. In restaurante şi cafenele, lumea îl ponegreşte pe 
împărat pe faţă, fără să se teamă, în schimb, acesta merge 
mâine la vânătoare, la Reichenau, însoţit de împărăteasă care 
se amuză călărind”. Şi tatăl împăratului, arhiducele Franz Carl, 
îşi făcea o imagine cu totul greşită. Ce-i drept, vorbea „fără 
reticenţe despre nemulţumirile din Viena, dar respingea orice 
substrat mai profund al acestora fiindcă oamenii îl salutau încă. 
Ce autoliniştire jalnică!, nota prefectul poliţiei, Kempen, în 
jurnalul său. Se descoperiră tentative de atentat, una chiar la 
Hofburg. Un lacheu urma să-i ucidă pe împărat şi pe arhiducesa 
Sophie. Pentru Ludovica furia manifestată de popor faţă de 
împărat era „atât dureroasă cât şi revoltătoare,... „fiindcă se 
îndrepta tocmai împotriva persoanei împăratului care este 
cumplit de calomniat; se răspândesc tot felul de minciuni la 
adresa lui, iar acestea sunt, mai ales în cazul său, total 
neîntemeiate şi nedrepte. Din păcate, atitudinea ostilă porneşte 
în cea mai mare parte de la ofiţeri care se pronunţă şi în 
străinătate... Cu atâta ură”. Urmează o propoziţie ilustrativă 
pentru caracterul lui Franz Joseph, care poate fi găsită, în 
diferite variante, în mai multe surse de informaţie referitoare la 
această perioadă, chiar şi în jurnalul arhiducesei Sophie: cât 
despre Franz Joseph „el este atât de, aş spune, nevinovat, încât 
îşi păstrează seninătatea - tocmai asta m-a mirat”. leşiră la 


iveală acte uriaşe de corupţie la nivelul armatei şi al finanţelor. 
Disperat că pierduse încrederea împăratului, ministrul de 
Finanţe Bruck îşi tăie beregataAlţi miniştri şi generali sunt 
demişi: ministrul de Externe Buol, rninistrul de Interne Bach, 
prefectul poliţiei Kempen, generalul Gyulai, generalul Hess. 
Împăratul se străeduia din răsputeri să calmeze „furia 
reorganizării şi a harababurii,, după cum i se plânge mamei 
sale. Ţinta principală a criticilor era aghiotantul general al 
împăratului, cel mai apropiat consilier personal şi politic, 
prietenul părintesc”, contele Carl Grunne, care se simţea fireşte, 
calul de bătaie al prea înaltului său stăpân, luând asupra sa 
erori de care se făcuse, de fapt, vinovat împăratul. Chiar şi 
Ludovica ştia că „ura cea mai profundă se îndreaptă împotriva 
lui Grunne fiindcă se spune că acesta ar fi omis intenţionat să-l 
informeze despre tot ce era în neregulă, despre delăsări 
îngrozitoare, greşeli şi delapidări.” Ziarul liberal NEUES WIENER 
TAGBLATT relata mai târziu: „Numele Grunne se bucura de o 
nepopularitate care aproape că ajungea să fie popularitate”. 
Cică fusese un „dictator nesistematizat”, un „şef de guvern 
extra statum”, cu „aureola unui viceâmpărat”. În cadrul 
consiliului de miniştri, reprezentase „de multe ori şi punctul de 
vedere al monarhului.” La presiunea opiniei publice, împăratul 
trebui să îl destituie pe Grunne din funcţia de aghiotant general 
şi şef al cancelariei militare - în orice caz, acest pas este însoţit 
de acordarea unor favoruri speciale. Grunne ratase doar cu 
funcţia de mare ecurier. 

Sentimentele de prietenie ale lui Sisi faţă de Grunne 
persistară - în pofida intereselor politice. După eliberarea din 
funcţie, îi dori „în primul rând o perioadă mai bună şi mai fericită 
decât ultima. Nu mă pot încă obişnui cu gândul că toate sunt 
acum altfel decât au fost şi, mai ales, că voi vedea pe altcineva 
în locul dumneavoastră; singura mea consolare este că nu v-am 
pierdut definitiv şi ştiţi foarte bine cât vă sunt de 
recunoscătoare pentru aceasta.” Impăratul Franz Joseph se 
împotrivea cu îndârjire unei ştirbiri a suveranităţii sale absolute. 
Arhiducesa Sophie îl sprijinea. Ea detesta „voinţa poporului” 
considerând-o o crimă la adresa Maiestăţii imperiale, în 
scrisorile ei se plângea de trădare, refuzând să accepte o 
deficiență a „sistemului”. Şi anume, se lamenta că „bietul meu 
fiu, încolţit de victoria nedreptăţii asupra dreptăţii, de trădare şi 


” Dacă vrem să 
aj - care era deja 
neapărat seamă 
diul de la curte, 
constituţional s- 
oluţiei politice a 
oziţie personală 

din graţia lui 

aristocratice a 


infidelitate, este greşit înţeles 
apreciem corect atitudinea pol 
cunoscută unui cerc mai larg - 
de faptul că liberalismul ei at) 
anticlericalismul şi entuziasmi 
au conturat în perioada cea Ņ 
Austriei, fiind generate de 

puternică faţă de pretenţiile 
Dumnezeu, ale absolutismult 
arhiducesei Sophie. 


CAPITOLUL 4 


Fuga 

Criza politică din iarna 1859/60 evolua paralel cu o criză 
profundă în viaţa privată a cuplului imperial. 

Pe plan politic, veştile proaste se succedau una după alta. 
Contele Crenneville, urmaşul lui Grunne ca aghiotant general, se 
plângea de „perspective înfiorătoare faliment al statului - 
revoluţie - nenorocire - război. Bietul împărat, care urmăreşte 
fără încetare binele!” Impăratul Franz Joseph nici nu se gândea 
să îi împărtăşească şi soţiei grijile sale. Continua să discute doar 
cu mama lui despre problemele politice. Tânăra împărăteasă 
trebuia să accepte, supărată, să fie trecută cu vederea ca un 
copil; propunerile ei nu erau luate în considerare, încordarea 
dintre Sophie şi Sisi ajunsese la un punct culminant. 

Se pare că, în această perioadă când atmosfera generală 
era, oricum, încărcată, împăratul încercă să se sustragă 
conflictelor neîntrerupte dintre cele două femei găsindu-şi 
consolare în afara casei, începură să circule zvonuri insistente 
despre unele escapade amoroase ale lui Franz Joseph - primele 
infidelităţi în decursul celor şase ani de căsnicie, lată însă o 
situaţie căreia tânăra împărăteasă nu era în măsură să-i facă 
faţă. 


Lipsa de experienţă, susceptibilitatea extremă, gelozia pe 
mama-soacră, nervii surescitaţi din cauza absenței îndelungate 
a soţului ei - toate acestea contribuiră la pierderea controlului. 

Sisi începu să îşi sfideze anturajul. Tocmai în iarna 1859/60, 
când imperiul era bântuit de cele mai mari calamităţi politice, 
împărăteasa - de obicei atât de retrasă - se arăta ahtiată după 
petreceri şi distracţii. Ea care până acum refuzase consecvent 
să organizeze niscaiva întruniri mondene în afara celor oficiale 
de la curte, iniţie în primăvara anului 1860 nu mai puţin de şase 
baluri, în apartamentele proprii. Nu invită decât câte 25 de 
perechi de fiecare dată - fireşte, oameni tineri din crema 
societăţii, cu un arbore genealogic ireproşabil, aşa cum se 
impunea la curte. Aspectul deosebit al acestor baluri era că nu 
fuseseră invitate decât tinerele perechi, nu şi mamele fetelor, 
cum se proceda îndeobşte, înseamnă că nici arhiducesa Sophie 
nu participă la baluri. 

Contesa Therese Furstenberg scria că aceste „baluri ale 
orfelinelor”, din apartamentele împărătesei, erau foarte 
amuzante, dar agasau, cu toate acestea, societatea de la curte: 
„La început lumea încremeni de mirare în faţa unei asemenea 
enormităţi [de a nu le invita şi pe mame], dar nimeni nu i se 
putea împotrivi dorinţei suspuse.” Uimitor era şi că tânăra 
împărăteasă „dansa cu pasiune” la balurile respective - o 
slăbiciune pe care nu o manifestase până atunci şi nu o va 
manifesta nici mai târziu. 

În afara de aceasta Sisi cea atât de timidă frecventa acum şi 
marile baluri private. De la balul dat de marchizul Pallavicini, de 
exemplu, se întoarse acasă la Hofburg dimineaţa, la şase 
jumătate, când împăratul plecase deja la vânătoare, aşa încât 
nici nu îl mai întâlni după cum notează arhiducesa Sophie, în 
jurnal. Grijile politice nu îl împiedicau nici pe împărat să meargă 
cât mai des la vânătoare. 

Societatea de la curte nu avea nici un pic de înţelegere 
pentru atitudinea de frondă a lui Sisi, dar cu atât mai multă 
pentru escapadele amoroase ale soţului ei. În cercurile înaltei 
aristocrații şi ale curţii, căsătoriile de interes şi de convenienţă 
erau obişnuite, fiind necesare în vederea perpetuării unui arbore 
genealogic impecabil. 

Tot atât de obişnuite erau şi aventurile amoroase care 
evoluau în paralel cu aceste căsnicii de conve-nienţă. 


Soţiile erau la curent. Chiar dacă nu se puteau revanşa 
întreţinând relaţii extraconjugale proprii - femeia nefiind privită 
cu aceeaşi toleranţă - acceptau în genere combinaţiile soţilor lor 
fără să se plângă. Căci se consolau cu înalta lor poziţie în 
societate - datorată tocmai mariajului care, practic, nu putea fi 
desfăcut. 

Dar Elisabeth nu se căsătorise cu Franz Joseph din ambiţie 
sau din considerente mondene. O legau de împărat factori pur 
emoţionali - rămâne în afara discuţiei dacă în cazul unei fetiţe 
de 15 ani se poate vorbi despre iubire. lar acum trebuia să 
constate că tânărul împărat nu îi satisfăcea aşteptările 
sentimentale - desigur, exagerate din punctul său de vedere - şi 
că o înşela. In afară de copii, Franz Joseph era singura verigă 
care o lega de curtea vieneză. lată că această unică verigă de 
legătură, într-o ambianţă oricum străină şi ostilă, ameninţa 
acum să se rupă. 

Elisabeth fusese martoră a mariajului nefericit al părinţilor ei. 
Ducesa Ludovica trăia, împreună cu ceata de copii, izolată de 
soţul ei, Max. După cum ştia întreaga familie, ducele avea alte 
relaţii amoroase şi o serie întreagă de copii din flori, în timpul 
acestei căsnicii soţia şi mama trecuse decenii întregi prin 
nenumărate umilinţe fiind condamnată la singurătate absolută. 
S-ar putea ca reacţia impulsivă a lui Sisi să fi fost determinată şi 
de spectrul unui destin tot atât de jalnic, care ar fi putut-o 
ameninţa şi pe ea. 

În această situaţie grea, sosiră şi o serie de vesti proaste din 
Napoli-Sicilia. Trupele lui Garibaldi 
cuceriră în mai 1860 Sicilia, amenințând 
după aceea Napoli. Tânăra regină Marie 
lansă cereri de ajutor care ajunseră 
până la Elisabeth. Cei doi fraţi ai ei, 
Carl Theodor şi Ludwig, sosiră în iunie 
la Viena ca să delibereze asupra unui 


eventual ajutor acordat = : regatului 
bourbon. Dar deşi Franz š Joseph se 
simţea foarte solidar cu casa regală cu 
care era încuscrit, şi deşi el şi mama sa 
Sophie  regretau profund situaţia 


dificilă a acestei monarhii - nu putea fi vorba nici despre un 
ajutor militar şi nici despre unul financiar, ţinând cont de actuala 


situaţie nenorocită a Austriei. Tânăra pereche regală napolitană 
rămase în voia sorții. 

Grijile provocate de iubita soră mai tânără care cerea în 
zadar ajutorul Austriei submina nu numai starea de nervi - 
oricum foarte proastă - a Elisabethei, ci şi relaţiile conjugale 
care nu erau cele mai bune. In iulie 1860, se ajunse la conflicte 
atât de serioase între cei doi soţi încât Elisabeth părăsi Viena 
plecând la Possenhofen împreună cu micuța Gisela - pentru 
prima dată după cinci ani. Această plecare precipitată semăna 
mai degrabă cu o fugă. Sisi folosi noua linie ferată 
VienaMunchen („linia de vest împărăteasa Elisabeth”) încă 
înainte de inaugurarea ei oficială, dând în mare măsură peste 
cap festivitățile programate. Să Sisi nu se 
grăbea deloc să se întoarcă la Viena. Îşi 
petrecea timpul mai ales călărind, 
deşi caii fratelui nu mai 
corespundeau pretențiilor ei. 
uzaţi şi nu pot fi bine 
scria „prietenului părintesc” 

Grunne, căruia îi arăta pe faţă 
simpatie: „Sper că îmi simţiţi puţin lipsa - 
nu numai a mea, ci şi a sâcâielilor mele pe care le suportaţi cu 
atâta răbdare.” Înainte de ziua de naştere a lui Franz Joseph (din 
18 august), Sisi trebui să se întoarcă pentru a evita comen- 
tariile. Franz Joseph îşi întâmpină soţia la Salzburg. Sisi îi luase 
ca însoțitori pe fratele Carl Theodor şi pe sora Mathilde - un 
semn că avea nevoie de un sprijin împotriva familiei imperiale, 
deci că nu se simţea destul de stăpână pe sine pentru a le face 
faţă, singură, lui Franz Joseph şi Sophiei. 

Intre timp situaţia din Napoli se agravase, Garibaldi 
pătrunsese în capitală. Regina Marie se retrase în cetatea Gaeta 
împreună cu soţul bolnav şi nevolnic, în ciuda curajului reginei în 
vârstă de doar 20 de ani („eroina de la Gaeta”), căderea cetăţii 
şi victoria decisivă a mişcării de unificare naţională a Italiei erau 
doar o chestiune de timp în politica internă a Austriei se profila 
tot mai puternic dorinţa de a avea o constituţie. llustrativă 
pentru atmosfera generală este o scrisoare anonimă care sosi, 
în august 1860, la cabinetul împăratului: 

„O voce divină! Către împăratul Franz Joseph. 


Sunt „foarte 
mânuiţi”, îi 


De ce _ tergiversezi de atâta vreme elaborarea unei 
constituții? 

De ce i-ai luat poporului 

Tău ceea ce i-a dat împăratul Ferdinand cel Bun?! 

Ajută-i şi pe burghezi şi pe tărani, 

Nu numai pe nobili şi pe cei sus-puşi. 

la-l ca exemplu pe marele împărat Joseph al II-lea. 

Nu uita ce i s-a întâmplat nefericitului rege din Napoli. 

Dacă vei continua să aperi absolutismul, 

Vei avea aceeaşi soartă. 

Indepărtează camarila. 

Nu îți sprijini tronul pe forța baionetelor, 

Ci pe dragostea poporului. 

Pe scurt, procedează ca ceilalţi suverani germani! 

Unitatea este  chezăşia puterii. [Justiția regnorum 
fundamentum]. 

Cu forțe unite. 

Prietenul Tău credincios 

Martin al sfatului cel bun.” 

Împăratul rămase descumpănit în faţa tuturor revendicărilor 
politice, plângându-i-se, foarte indignat, mamei sale: „Dar o 
asemenea impertinenţă, pe de o parte, şi laşitate, pe de alta, 
cum le găsim acum peste tot în lume nu au existat niciodată. Te 
întrebi uneori dacă tot ce se întâmplă este real.” 

El se scuza „că jafurile lui Garibaldi, furturile lui Victor 
Emanuel, pungăşiile nemaiauzite ale ticălosului din Paris care se 
întrece acum pe sine - consiliul de stat îngropat cu bine şi peste 
aşteptări de paşnic, turbulenţele din Ungaria şi revendicările şi 
trebuinţele inepuizabile ale tuturor provinciilor etc. M-au solicitat 
în asemenea măsură, încât nu am găsit nici o clipă de răgaz 
pentru mine însumi”. Prima concesie făcută austriecilor însetaţi 
de libertate este Diploma din octombrie 1860, începutul unei 
constituţii. Franz Joseph îi scria mamei lui îngrijorate de 
amploarea luată de „opinia poporului”, încercând să o 
liniştească: 

„Este adevărat că vom avea puţină viaţă parlamentară, dar 
puterea rămâne în mâinile mele şi totul va fi adaptat condiţiilor 
specifice din Austria.” Chiar şi o concesie atât de măruntă 
ajunsese să fie resimţită de „Aparatul, care până acum fusese 
un monarh autocrat, drept o umilire personală. Sophie vedea în 


această primă relaxare a regimului absolutist „ruina imperiului, 
de care ne apropiem cu paşi repezi”. Armonia famili-ală era 
tulburată deja de un an. Nu se întrevedea nici o ameliorare a 
situaţiei - ba chiar dimpotrivă: în urma repetatelor crize de nervi 
şi a curelor de slăbire necontenite, starea de sănătate a 
Elisabethei se agravase în aşa măsură la finele lunii octombrie 
1860 încât ftiziologul, dr. Skoda, decise că împărăteasa trebuie 
să plece imediat într-un ţinut cu o climă mai caldă, deoarece 
viaţa îi este în pericol. Ea nu va supravieţui unei ierni la 

Viena. 

Medicul propuse de la primele discuţii insula Madeira - se 
pare că la sugestia 
lui Sisi. Căci cu 
puţin timp înainte, 


arhiducele Max 

revenise dintr-o 

călă-torie în Brazilia şi 
O şedere mai 

îndelungată pe 

insula Madeira, 

poves-tind multe în 

cercul familiei 

imperiale şi 

inspirându-i 


împărătesei această 
dorinţă ieşită din comun, în fond, în monarhia austriacă exis-tau 
destule staţiuni climaterice cu o climă blândă de exemplu Meran 
- unde bolnavii de plămâni puteau fi bine trataţi şi vindecaţi. 
Clima insulei Madeira nu era cea mai indicată pentru vindecarea 
unei boli pulmonare acute, în plus, rămânem cu impresia că, 
alegând acest loc îndepărtat, Elisabeth voia să împiedice vizitele 
împăratului. 

Natura bolii era foarte nebuloasă - şi a rămas până în ziua 
de astăzi. Pe cât de sănătoasă fusese Elisabeth în copilărie, pe 
atât de bolnăvicioasă devenise din prima zi de căsătorie. Trei 
sarcini în decurs de patru ani îi secătuiseră trupul, mai ales 
naşterea grea a prinţului moştenitor în 1858. Sisi suferi ani mulţi 
de accese de tuse, care în iarna 1860 se înteţiseră în mod 
ameninţător, motivând probabil diagnosticul unei boli 
pulmonare. Refuzul constant de a se alimenta normal provocă o, 


cloroză,, deci o anemie. Rezistenţa ei nervoasă slăbise foarte 
mult. Avea crize repetate şi îndelungate de plâns, Ca să-şi 
calmeze surescitarea nervoasă luase obiceiul de a face multă 
mişcare, străbătând zilnic, călare, distanţe considerabile (de 
exemplu de la Laxenburg până la Voslau, adică aproximativ 20 
de kilometri, ceea ce împăratul eticheta drept „nonsens”); deci 
călărie până la epuizare, plimbări de ore întregi, exerciţii de 
gimnastică. 

Multă lume se îndoia de diagnosticul „afecţiune pulmonară” 
care pune viaţa în pericol. Mai ales rudele din Viena şi cercurile 
de la curte aveau dubii că împărăteasa ar fi chiar atât de 
bolnavă. De exemplu arhiducesa Therese îi scria tatălui ei, 
arhiducele Albrecht: „Nu îţi poţi da seama dacă este chiar atât 
de bolnavă, deoarece diagnosticul doctorului Skoda circulă în 
foarte multe variante.” 

Clevetelile de la curte erau în floare. Therese: „Tante Marie a 
fost ieri la împărăteasă; a luat cu ea o batistă mare, crezând că 
va plânge; dar împărăteasa era foarte bine dispusă, se bucura 
grozav că va pleca pe insula Madeira. Mătuşa a fost atât de 
indignată, încât şi-a spus părerea într-un mod destul de direct: 
„împăratul este încă la Ischl”. 

Ciudat că tocmai în aceste zile, când dr. Skoda diagnosticase 
o boală care îi periclita lui Sisi viaţa, împăratul era plecat la 
Ischl, la vânătoare, lăsându-şi soţia singură la Viena. 

Cu ocazia acestei crize conjugale evidente pentru cercul 
intim de la curte, simpatiile se îndreptau spre împărat. 
Arhiducesa Therese: „îl compătimesc grozav că are o asemenea 
soţie care preferă să-şi abandoneze pentru şase luni soţul şi 
copiii, în loc să ducă o viaţă liniştită la Viena, aşa cum i-au 
recomandat medicii. Mă doare sufletul să văd cât de trist şi palid 
este. Sper ca cel puţin copiii să-i aducă în iarna aceasta 
consolare şi bucurie.” Sisi reuşi să îşi impună dorinţa ca maestra 
supremă de ceremonii, contesa Esterhazy - prietena soacrei ei 
să nu o însoţească pe insula Madeira. 

Therese: „Contesa Esterhazy este dată la o parte într-un 
mod foarte ciudat, în locul ei pleacă la Madeira tânăra Mathilde 
Windischgratz; ciudat este şi că aceasta îşi lasă aici copilaşul 
mic.” 


Prinţesa Windischgratz era o văduvă de 21 de ani, al cărei 


soţ murise cu un an înainte la Solferino, 
şi avea un copil mic. 

Comportamentul prezumtivei bolnave 
de moarte uimea: 

„împărăteasa este foarte 

preocupată de toaletele de vară 
pentru Madeira.” În jurnalul 

arhiducesei Sophie nu găsim nici e) 
observaţie referitoare la boala lui 
Sisi, doar regrete că 

împărăteasa îşi părăseşte pentru 
vreme atât de îndelungată soțul şi 
copiii: „Va fi cinci luni întregi separată 


de soțul şi de copiii ei, pe care îi 
influenţează atât de pozitiv şi îi educă într-adevăr bine”, scria 
tocmai Sophie. „Vestea m-a distrus.” Şi ducesa Ludovica era mai 
degrabă mirată de veştile proaste din Viena decât convinsă de o 
boală letală. 

„Călătoria lui Sisi mă mâhneşte profund”, îi scrise surorii din 
Saxonia, „şi m-a înspăimântat, căci atunci când a fost aici, nu 
te-ai fi gândit că ar fi necesar aşa ceva, deşi tuşea puţin, mai 
ales la început... Din păcate, nu se cruţă bazându-se prea mult 
pe natura ei sănătoasă. 

Ciudată este şi observaţia Ludovicăi: „Având în vedere că 
şederea pe insula Madeira va fi foarte liniştită şi, după spusele 
ei, plictisitoare, sper că nu va avea prilejul să se 
îmbolnăvească.” Curtea de la Viena reacţiona cu o bucurie 
răutăcioasă. Toată lumea îi compătimea pe arhiducesa Sophie şi 
pe împărat. Toţi erau satisfăcuţi că se producea o reapropiere 
între mamă şi fiu şi că, pentru o perioadă de timp, împărăteasa 
nu va mai da motive de supărare. 

Arhiducesa Therese scria: „De acum înainte dineurile vor 
avea loc la mătuşa Sophie. Deşi îi pare rău să-l vadă pe împărat 
atât de însingurat după plecarea soţiei sale, cred că în sinea ei 
speră că se va apropia mai mult de ea şi îşi va petrece cele mai 
multe seri în compania ei.” 

Therese judeca din perspectiva curţii când spunea despre 
Sisi: „La Viena, nimeni nu o compătimeşte pe împărăteasă; îmi 
pare rău că nu a reuşit să câştige dragostea oamenilor.” 


Această apreciere se referă exclusiv la aristocrație şi la cercurile 
de la curte. Căci la nivelul oamenilor simpli, împărăteasa era în 
acea perioadă încă foarte iubită. 

La începutul lui noiembrie 1860, vestea despre boala gravă a 
împărătesei Austriei făcu senzaţie în lumea întreagă. Soseau de 
peste tot oferte de ajutor. Deoarece nu era disponibil un vapor 
potrivit pentru călătoria până la insula Madeira, regina Victoria a 
Angliei îşi oferi iahtul ei particular. 

Prima etapă a călătoriei era Munchen, unde Sisi îşi luă 
rămas-bun de la părinţi şi fraţi. Ludovica: „Sisi a slăbit şi, chiar 
dacă nu arată foarte rău, nu mai este atât de înfloritoare ca în 
vara trecută; îţi atrage însă atenţia tuşea mai puternică, aşa 
încât îţi vine să crezi că o climă mai caldă i-ar prii.” Aceste 
cuvinte denotă ciudat de multă detaşare din partea Ludovicăi - 
o mamă care se agita mereu pentru copiii ei - şi nu se potrivesc 
deloc cu ştirile din ziare, care vorbeau de decesul apropiat al 
împărătesei Austriei. 

Ciudat era şi faptul că Sisi, care detesta vizitele oficiale, 
profită de cele câteva ore ale şederii la Munchen pentru a-şi 
vizita rudele. 

De la Munchen Sisi plecă la Bamberg, unde Franz Joseph îşi 
luă rămas-bun de la ea, apoi la Mainz, unde petrecu noaptea, iar 
în ziua următoare la Antwerpen unde se îmbarcă pe iahtul regal 
britanic Victoria şi Albert. Bagajele şi slujitorii erau transportaţi 
de vasul Osborne. Ciudat, de asemenea, că furtunile puternice 
din golful Biskaya le provocară tuturor pasagerilor, inclusiv 
medicilor, rău de mare, dar nu şi împărătesei, 
chipurile bolnavă de moarte. 

Circulă până în ziua de astăzi cele mai diferite zvonuri 
despre boala împărătesei şi refugierea ei pe insula Madeira. Se 
aude tot mereu versiunea despre o boală venerică transmisă de 
împărat tinerei sale soţii. 

Presupunând că ar fi fost aşa, împărăteasa ar fi trebuit să fie 
într-adevăr foarte grav bolnavă în noiembrie 1860. 

Dar ea nu era - dacă ne ghidăm după relatările celor mai 
apropiaţi aparţinători. Corti, biograful împărătesei, se situează 
probabil mai aproape de adevăr, scriind în legătură cu 
momentele penibile din noiembrie 1860;:,...Pretextul bolii va 
minimaliza toate acestea, dar ea chiar este bolnavă, starea ei 
psihică îi afectează şi trupul. Aşa că ceea ce în mod obişnuit ar fi 


doar o mică anemie sau o tuse lipsită de importanţă, ia în 
asemenea împrejurări proporţiile unei adevărate boli.” Din 
loialitate exagerată faţă de casa imperială. Corti nu îndrăzni 
până la urmă să publice aceste rânduri scoţându-le din 
manuscris - întocmai ca următoarele cuvinte referitoare la 
arhiducesa Sophie: „Ea însă cunoaşte foarte bine situaţia şi este 
indignată de Elisabeth care, lipsită de simţul datoriei, simulează 
o boală ca să se sustragă obligaţiilor din timpul iernii şi să poată 
da în continuare frâu liber deprinderilor ei ciudate.” Medicina 
modernă nu ar pleda într-atât pentru o boală psihică ci mai 
degrabă pentru una sufletească a împărătesei. Tendinţa 
exagerată de a se afla în continuă mişcare, refuzul constant de 
a se alimenta normal indică (sub rezerva unor asemenea 
diagnostice puse retro-spectiv) mai curând o nevroză de natura 
anorexiei nervoase, care evoluează adeseori paralel cu o 
respingere (în genere pubertară) a sexualităţii, în felul acesta s- 
ar explica şi din ce cauză Sisi părea să-şi redobândească 
sănătatea de îndată ce se îndepărta de Viena şi de soţul ei. 

Sisi ducea o viaţă destul de retrasă pe insula Madeira, 
locuind într-o vilă închiriată, de pe malul mării, împăratul 
trimitea din când în când un curier care se informa asupra stării 
ei şi aducea bani. Primul din aceşti curieri este Joseph Latour 
von Thurmburg. Acesta transmise la Munchen şi Viena veşti mai 
detaliate despre „existenţa retrasă” a lui Sisi şi despre „viaţa 
liniştită, echilibrată, adecvată scopului, pe care o ducea” - după 
cum îi comunica Ludovica surorii din Saxonia. Dar mama lui Sisi 
aminti şi scrisorile „foarte melancolice” ale tinerei împărătese, 
subliniind durerea cauzată de „distanţa mare şi despărţirea 
îndelungată” mai ales de 
copii. 

li este grozav de dor de casă, de împărat şi de copii”. 

Cu ocazia Crăciunului, este trimis în Madeira contele Nobili, 
care aduce un brad din Laxenburg. Acesta comunică la Viena că 
sărbătoarea Crăciunului fusese „celebrată aşa cum se cuvine, 
după obiceiul de acasă”, dar se plânse de „inactivitatea oficială” 
şi de „numeroasele plimbări” pe insula Madeira. Contele Louis 
Rechberg, un alt curier, relată că starea de sănătate a 
împărătesei se ameliorase, ce-i drept, „dar din punct de vedere 
moral împărăteasa este foarte deprimată, aproape melancolică, 
aşa cum este firesc să fie în situaţia ei - se închide aproape 


toată ziua în camera ei şi plânge... Mănâncă extrem de puţin, 
aşa încât avem şi noi de suferit, deoarece masa cu patru feluri 
de mâncare, patru deserturi, cafea etc. Nu durează niciodată 
mai mult de douăzeci şi cinci de minute, în melancolia ei, nu 
iese aproape niciodată, şezând doar la fereastra deschisă, cu 
excepţia unei plimbări călare, la pas, care durează cel mult o 
oră.” Rechberg scrise şi scrisori lungi despre frumuseţea insulei: 
„Toate plantele din India şi America de Sud cresc pe această 
insulă binecuvântată de natură. Imaginează-ţi boschete de 
camelii cu înălţimea de 30 de picioare, încărcate cu mii de flori 
şi boboci. La 25 de paşi de casă, ţărmul înalt şi stâncos al mării, 
iar din toate crăpăturile ţâşnesc cactuşii.” Fiecare curier se 
întorcea cu daruri pentru Munchen şi Viena. „Ne-a tirmis tot ce 
oferă Madeira”, scria Ludovica. Mai ales copiilor le trimitea tot 
mereu cadouri ca să le aducă aminte de existenţa ei. Fiicei 
Gisela, în vârstă de patru ani, îi scrise din Madeira: „Să ştii că o 
să-ţi aduc nişte păsărele frumoase într-o colivie drăgălaşă; îţi voi 
cânta şi îţi voi aduce şi o chitară mică, să cânţi şi tu la ea.” 
Exista foarte puţină variaţie pe insulă, toţi curierii se plângeau în 
acest sens, de exemplu contele Nobili: „Locuitorii de ambele 
sexe au o piele gălbuie, fiind inadmisibil de urâţi; oraşul Funchal 
este murdar, pavat cu pietre mici, ascuţite, cu totul nepotrivite 
pentru plimbări pe jos. Prăvăliile sunt foarte sărăcăcioase. Nu 
există viaţă de societate”. Impărăteasa îşi petrecea timpul aşa 
cum îi plăcuse să o facă şi la Possenhofen: se ocupa cea mai 
mare parte a zilei de animale. Avea ponei, papagali şi în prirnul 
rând câini mari. Sisi către contele Grunne: „Mi-am comandant 
din Anglia un câine foarte mare, care să-mi ţină de urât şi să mă 
însoţească peste tot,. Şi jocul de cărţi era un divertisment - 
oferind Vienei un nou subiect de bârfă. Arhiducesa Therese: 
„Curierii care se întorc din Madeira nu mai contenesc să poves 
tească ce plictiseală îngrozitoare domneşte acolo. Tot programul 
este împărţit pe ore, până şi jocul de cărţi. De la 8 la 9: Petru cel 
negru, de la 9 la 10: Jumătate din doisprezece [un joc de cărţi 
agreat pe atunci]. Toată lumea tace. Chiar şi Helene Taxis, cea 
atât de vorbăreaţă a amuţit.” 

La Viena circula o fotografie din Madeira. Arhiducesa 
Theresa: „împărăteasa şade Şi 
cântă la o mandolină. 


âine grifon în 
iar în spatele 


Helene Taxis stă ghemuli 
braţe. Mathilde Windischgrat 
lor stă Lily Hunyady, privind elelalte. Toate 
doamnele poartă bluze mar ar pe cap.” ŞI 
arhiducesa Sophie descrie, in jurnalul ei, in mod amănunţit 
fotografia. Dacă ne gândim la situaţia grea prin care trecea pe 
atunci monarhia, vom înţelege uimirea provocată de această 
fotografie care la Viena era resimţită ca o sfidare. Copilaşii 
rămăseseră fără mamă, soţul fără soţie, imperiul fără 
împărăteasă. lar Elisabeth era pe insula Madeira, privea 
visătoare spre mare, se plângea de starea ei, cânta la 
mandolină şi juca Petru cel negru. Pe de altă parte, însă, medicii 
insistau ca împărăteasa să rămână la Madeira şi să revină de- 
abia în mai, când şi la Viena va fi cald. 

Astfel că Elisabeth continua să se plictisească; asculta la 
infinit melodiile unei mici flaşnete, mai ales ariile din Traviata, 
citea mult şi îşi omora timpul luând lecţii de limba maghiară de 
la unul din „cavalerii de onoare contele Imre Hunyady. Fireşte 
că în scurt timp Hunyady, care trecea drept un bărbat foarte 
bine, se îndrăgosti de tânăra împărăteasă, fiind rechemat de 
urgenţă la Viena. Suita împărătesei Austriei era atât de 
numeroasă fiecare fiind cu ochii pe ceilalţi se iscau atâtea 
gelozii meschine în această enclavă mică, izolată complet de 
restul lumii, încât nici cea mai neînsemnată mişcare nu trecea 
neobservată. Conştiinţa propriei valori îi fusese mereu lezată 
Elisabethei în ambianța vieneză. Toată lumea o trata drept o 
prostuţă frumoasă, dând-o la o parte ori de câte ori erau în joc 
probleme serioase. Aici, la Madeira, i se refăceau nu numai 
plămânii, ci în primul rând această conştiinţă a propriei valori. 
Aici îşi dădu seama de frumuseţea ei, de fascinația exercitată 
asupra tuturor bărbaţilor. lubirea frumosului conte Hunyady 
contribui la această evoluţie, întocmai ca ofiţerii unui vas de 
război rusesc care acostă la un moment dat în portul insulei, 
împărăteasa îi invită la un dineu urmat de dans - o variaţie 
binevenită şi pentru persoanele din suită şi doamnele de onoare 
atât de plictisite. 

Un amiral rus, care a relatat mai târziu despre această 
Serată, declara că toţi ofiţerii invitaţi, indiferent dacă erau tineri 
sau bătrâni, se îndrăgostiseră de împărăteasă. 


Pe măsură ce şederea pe insula Madeira se prelungea. Sisi 
părea să dea tot mai mult uitării divergenţele din Viena şi să 
dorească să revină în preajma copiilor. Puţinilor prieteni din 
Viena le scria scrisori pline de căldură de exemplu contelui 
Grunne: „Sunt... Convinsă că vă gândiţi mult la mine şi că îmi 
simţiţi puţin lipsa, mai ales când sunteţi la Viena. Vorbim foarte 
des despre dumneavoastră; sănătatea dumneavoastră nu era 
încă total restabilită când am plecat şi deoarece aţi fost adeseori 
suferind în ultima vreme, m-aş bucura să aflu direct de la 
dumneavoastră cum vă simţiţi. Vă rog, scrieţi-mi amănunţit 
despre caii noştri; nici nu vă pot spune cât de tare simt lipsa 
unor partide de călărie serioase. De-abia aştept să mă văd iar 
pe Forester sau pe Red Rose călăritul la pas, ore întregi, pe 
pavajul mizerabil de aici şi, în plus, caii îngrozitori... Este 
aproape mai rău decât să nu călăreşti deloc - dar totuşi, în 
ultimă instanţă, singura posibilitate de a ajunge ceva mai 
departe.” 

Apoi i se plânse lui Grunne: „Nu ar fi ceva pentru 
dumneavoastră să trăiţi aici, cred că nu aţi rezista nici 14 zile. 
Dacă aş fi ştiut cum este aici, mi-aş fi ales un alt loc pentru o 
perioadă atât de lungă, căci chiar dacă aerul nu lasă calitativ de 
dorit, mai este nevoie şi de altele ca să ai parte de o viaţă 
plăcută.” 

Dorul de ducă o cuprinse din nou. Sisi către Grunne: „în 
genere, aş vrea să plec, orice vapor pe care îl văd ridicând 
ancora îmi trezeşte pofta de a mă îmbarca şi eu, indiferent dacă 
se îndreaptă spre Brazilia, sau Africa, sau spre Cap - îmi este tot 
una, doar să nu mai rămân atâta vreme ţintuită pe aceleaşi 
meleaguri.” 

Dar contelui Grunne îi împărtăşea şi teama pe care i-o 
inspira Viena: „Sincer vorbind, dacă nu i-aş avea pe copii, 
perspectiva de a trebui să reiau modul de viaţă dus până acum 
mi s-ar părea cu totul insuportabilă. Mă gândesc cu groază la 
A... [arhiducesa Sophie], iar depărtarea mă face să o detest şi 
mai mult.” Grunne îi transmise informaţiile politice cerute de 
urgenţă. Sisi: Vă rog, scrieţi-mi cum stau acum lucrurile, dacă 
este posibil să mai avem parte de o expediţie militară şi care 
este situaţia internă; [Franz Joseph] nu îmi scrie nimic despre 
aceste chestiuni. Dar oare el le cunoaşte pe toate, sau cel puţin 
cea mai mare parte dintre ele? Scrieţi-mi cât de multe despre 


aceste probleme, vă rog, profitaţi de fiecare curier, îmi faceţi 
cea mai mare bucurie şi v-aş fi profund recunoscătoare”. Sisi 
încheia această scrisoare - precum şi pe celelalte - cu formula 
copilăroasă: [Primiţi, vă rog] „asigurarea prieteniei mele sincere, 
cu care rămân de-a pururi a dumneavoastră iubitoare 
Elisabeth”. Nu este adevărat că Sisi era total lipsită de interes 
pentru viaţa politică, aşa cum se colporta la Viena. Sisi către 
Grunne: „Se pare că nu va avea loc în curând un nou război. 
Sperasem de asemenea că situţia s-a ameliorat în Ungaria, dar 
am impresia că nu este cazul, ţinând seamă de cele ce mi le 
scrieţi. Ar fi culmea să înceapă mai întâi acolo, şi nu în Italia”, 
scrie referindu-se la revolta care ameninţa să izbucnească în 
Veneţia. 

„Vă puteţi imagina că nu m-aş simţi chiar în largul meu să 
mă aflu încă aici pe timp de război. L-am rugat, în consecinţă, 
pe împărat să-mi permită să plec mai repede; dar din moment 
ce mi-a dat toate asigurările că nu am motive de îngrijorare, 
trebuie să-l cred şi să mă liniştesc „ Bucuria lui Sisi că va reveni 
la Viena era însă umbrită şi de îndoieli. Lui Grunne îi scrie: „îmi 
pare rău că nu pot fi în luna mai la Viena, mai ales că pierd 
cursele de cai. 

Pe de altă parte, este de preferat să fiu cât mai puţin în oraş 
şi în compania, sau cel puţin în apropierea cuiva care cu 
siguranţă că a profitat de perioada absenţelor mele pentru a-i 
dirija şi supraveghea pe |. [împărat] şi pe copii, începutul nu va 
fi prea dulce şi voi avea nevoie de câtva timp ca să mă 
reobişnuiesc şi să o iau de la capăt cu mizeriile casnice.” 

Imediat după aceea tonul devine iar şăgalnic: „Cât de 
bucuroasă sunt că voi călări prin Prater împreună cu 
dumneavoastră; vă rog pregătiţi-mi-l pe Forester, iar pentru a 
doua oară pe Gipsy Girl de care mă bucur în mod special fiindcă 
am o pălărie care se asortează cu un cal negru. Parcă văd că 
acum râdeţi de mine citind aceste cuvinte.” lar câteva rânduri 
mai jos: „Avem zile de Paşti foarte reci şi sunt revoltată că 
natura nu este mai verde; din moment ce ne aflăm pe insula 
Madeira am vrea să avem parte de căldură şi să nu dârdâim 
întocmai ca în iubita noastră patrie.” În lunile petrecute de Sisi 
pe insula Madeira căzu cetatea Gaeta. Regina Marie, în vârstă 
de 20 de ani, se refugie la Roma împreună cu soţul ei. Elisabeth 
nu ştia nimic despre ea fiind foarte îngrijorată de soarta surorii 


mai mici. Dar în timp ce ea se temea exclusiv pentru persoana 
lui Marie, arhiducesa Sophie gândea politic. 

Din punctul ei de vedere, sfârşitul regatului autocratic 
Napoli-Sicilia marca încă un pas spre prăbuşirea monarhiilor în 
genere: „lată că a dispărut şi ultima noastră consolare, ultima 
strălucire a principiului monarhic, Sophie după căderea cetăţii 
Gaeta, în februarie 1861. In mai 1861 Franz Joseph şi Elisabeth 
se revăzură, la Triest, după o despărţire de şase luni. Primirea 
plină de căldură făcută de populaţie trezi speranţe pentru viitor 
Ludovica îi scrise surorii ei Sophie: 

„Situaţia este proastă peste tot, dar îmi pare nespus de bine 
că atmosfera s-a schimbat în favoarea dragului nostru împărat, 
deoarece ţin foarte mult la el - să dea Dumnezeu ca Sisi să-i 
asigure de acum înainte o viaţă familială fericită, iar el să 
găsească în sufletul său fericirea şi bucuria liniştită pe care le 
merită din plin după iarna lungă şi tristă. De şi-ar da şi Sisi 
seama de fericirea ei, după o despărţire atât de lungă, de-ar 
găsi şi el la ea tot ce merită, tot ce necesită atât de mult, ca 
balsam şi binefacere, pentru ceea ce este dureros şi dificil în 
poziţia sa, pentru toată ingratitudinea de care are parte”. 
Speranţele Ludovicăi se dovediră a fi zadarnice. Sisi revenise la 
Viena de-abia de patru zile, când puseele febrile şi accesele de 
tuse luară iarăşi proporţii amenințătoare, mai ales după primul 
„cercle” cu înalta aristocrație. 

Intocmai ca înaintea plecării în Madeira, împărăteasa 
plângea mereu, retrăgându-se în singurătate. 

Ministrul de Externe Rechberg scria despre „mâhnirea 
profundă a împăratului” şi despre „atmosfera apăsătoare” de la 
curte, „împărăteasa are de la întoarcerea ei o adevărată 
aversiune faţă de mâncare. Nu mai mă nâncă nimic, puterile ei 
slăbesc, tuşea persistă iar durerile intense o împiedică să 
doarmă, deşi somnul i-ar mai putea menţine forţele.” Să fi fost 
doar clima mai aspră a Vienei şi eforturile activităţii de 
reprezentare vinovate de această prăbuşire totală? 

să nu fi jucat un rol şi reluarea vieţii conjugale? Nu ştie 
nimeni, în orice caz, după reizbucnirea bolii, Sisi avea motive să 
nu îi permită soţului accesul în dormitorul ei. 

Dr. Skoda diagnostică în iunie o tuberculoză pulmonară 
galopantă, recomandând, ca ultimă şansă, o şedere pe insula 
Corfu. Sisi cunoscuse insula în timpul călătoriei de întoarcere din 


Madeira şi admirase frumuseţea peisajului, deşi nici insula Corfu 
nu avea - întocmai ca insula Madeira - faima de a fi un loc 
indicat pentru vindecarea bolilor pulmonare. 

De data aceasta chiar şi Ludovica credea că este vorba de o 
boală incurabilă, fiind îngrijorată şi de faptul că Sisi se găsea 
mereu pe picior de război cu medicii curanţi. Ludovica îi scrise 
Sophiei că medicul nu îi spusese lui Sisi tot adevărul, „altfel totul 
ar fi pierdut, iar Sisi nu l-ar mai accepta nici pe el... Sunt 
distrusă.” Indiferent cât de corect sau de incorect ar fi fost 
diagnosticul pesimist al medicului, cert este că împărăteasa era 
cu nervii la pământ. Credea, după cum îi scria mamei ei, că „nu 
mai este decât o povară pentru împărat şi ţară, că nu le mai 
poate fi de nici un folos copiilor, ba se gândeşte chiar că, dacă 
ea ar muri, împăratul s-ar putea recăsători căci, oricum, ca om 
bolnav, ea nu-l mai poate face fericit!” Ludovica adresându-i-se 
Sophiei: „Cu siguranţă că a vrut să plece pentru a-l scuti pe el 
de această evoluţie tristă... Dacă ai fi citit scrisoarea scrisă de 
ea după întoarcerea la Viena - fericirea de a fi iarăşi alături de 
împărat şi de copii! Atunci mi-a încântat inima - acum mi-o 
sfâşie.” „ Sophie îi îmbrăţişa plângând pe cei doi copii imperiali 
fiindcă îi aşteaptă o mare nenorocire, şi anume pierderea bietei 
lor mame.” Când Sisi părăsi Viena, Sophie notă în jurnal: 
„Despărţire tristă de biata noastră Sisi, poate pentru totdeauna. 
Ea plângea fiind foarte emoţionată, ba chiar m-a rugat să o iert 
dacă nu a fost pentru mine aşa cum ar fi trebuit să fie. Nici nu 
pot să exprim durerea resimţită, mi-a sfâşiat inima.” La 
despărţire, Sisi îi încredința bonei, Leopoldine Nischer, pe cei doi 
copii cu cuvintele că „sunt tot ce îi rămâne împăratului!” In 
urma ştirilor publicate de ziare, populaţia Vienei era în mare 
agitaţie. Arhiducesa Therese relata că despărţirea de Laxenburg 
a perechii imperiale fusese „foarte impresionantă. O mulţime 
mare de oameni venise la gară. Domnea o linişte desăvârşită, 
întreruptă doar de câte un hohot de plâns al câtorva femei. 
Când trenul se puse încet în mişcare oamenii avură impresia că 
trece un cortegiu funerar!” Şi, de fapt, deja la două zile după 
plecarea lui Sisi începură să circule la Viena zvonurile că 
împărăteasa ar fi murit. Franz Joseph o însoţi până la Triest, 
principalul port al monarhiei, unde Elisabeth se îmbarcă pe 
vaporul pentru Corfu, împreună cu Maximilian, cumnatul ei 
preferat, şi o suită de 33 de per- 


soane. Bolnava începu să aibă încă în timpul călătoriei cu 
vaporul, mai multă poftă de mâncare. La Viena refuzase orice 
hrană. 3 

Veştile sosite de la Corfu erau contradictorii: Impărăteasa nu 
primeşte în timpul zilei pe nimeni, seara fac o plimbare cu barca 
sau se furişează prin grădină. Se zice că arată foarte prost, ceea 
ce nu este un semn bun. 

La finele lui august, începe sezonul de ploi, deci va trebui 
neapărat să plece de acolo, începusem să prind speranţe, îi 
scria arhiducesa Therese tatălui ei, „dar acum nu mai cred că 
supravieţuieşte acestei ierni.” Relaţiile dintre soţi continuau să 
fie încordate. La finele lui iulie, împăratul Franz Joseph îl trimise 
pe contele Grunne la Corfu, în mod evident ca intermediar. 
Tentativa se soldă cu un eşec. Dar nu numai atât: se strică şi 
prietenia dintre Elisabeth şi Grunne. Nu ştim dacă împărăteasa i- 
a reproşat contelui că a mijlocit escapadele amoroase ale 
împăratului. Aceste supoziţii nu îşi găsesc în sursele scrise nici 
confirmarea şi nici infirmarea. 

Împărăteasa reveni mai târziu de repetate ori asupra 
conflictului cu Grunne. De exemplu, doamnei de onoare Marie 
Festetics, îi spuse încă în 1872: „Omul ăsta rni-a făcut atâta rău, 
încât cred că nu-l voi putea ierta nici pe patul morţii mele.” Nici 
scrisorile împărătesei către Grunne, păstrate până astăzi, nu ne 
lămuresc asupra celor petrecute cu adevărat pe insula Corfu. 
Unele amănunte ne-ar putea sugera că Grunne ar fi acuzat-o pe 
nedrept pe tânăra împărăteasă de infidelitate faţă de împărat, 
deşi, cu felul său de a fi părintesc, nu o dojeni câtuşi de puţin, 
dându-i în schimb sfaturi utile, ceea ce o înfurie pe împărăteasă 
şi mai mult. Mai târziu îi povesti doamnei de onoare, Marie 
Festetics, despre contele Grunne că: „spunea lucruri incredibile 
cu toată bonomia, de exemplu, ca prieten apropiat: „Un lucru să 
nu-l uitaţi, Majestate. Puteţi face ce doriţi, dar nu consemnați 
niciodată nici un cuvânt în scris. Mai bine coarne decât un singur 
cuvânt scris.”. 

Comentariul Elisabethei peste zece ani: „Pe atunci nici nu 
prea înţelegeam despre ce vorbea, dar instinc- 
tul mi-a spus că asemenea sfaturi nu pot izvori dintr-o inimă 
curată.” Agitaţiile cauzate de vizita lui Grunne agravară starea 
de sănătate a lui Sisi. Refuza mâncarea şi o cuprinse o depresie 


profundă. „Sisi pare să creadă că este condamnată, că nu se va 
mai însănătoşi niciodată”, îi scrise Ludovica surorii din Saxonia. 

Fostului prieten şi confident apropiat, Grunne, Elisabeth îi 
scrise după plecarea sa: „Deşi rezultatele călătoriei 
dumneavoastră nu au adus nici pentru împărat, nici pentru 
mine, o schimbare a situaţiei se pare că nu vă mai paşte o 
repetare a acestei călătorii lungi şi nici o şedere aici, puţin 
îmbucurătoare pentru mine.” Mai mult ca sigur „că nu ne vom 
revedea în curând, ba poate chiar niciodată.” Ca de obicei în 
momente de criză, pe Sisi o cuprinse dorul de mamă, fraţi şi 
surori; sora ei Helene decise să plece la ea. Ludovica: „Helene 
face un mare sacrificiu, şi nu-i vine deloc uşor, dar spune că 
împăratul o rugase insistent, că îi fusese extrem de milă de el - 
bietul dragul de împărat; pare atât de nefericit şi trist.” Helene 
Taxis avea doi copii mici pe care nu prea voia să-i părăsească 
pentru o perioadă mai îndelungată. In afară de aceasta, situaţia 
politică din spaţiul mediteranean nu inspira deloc încredere. Pe 
atunci Corfu cu insulele învecinate făceau parte din „Republica 
lonică, se aflau sub protectorat englez şi aveau un regim strict 
antigrecesc. (De-abia în 1862, la doi ani după alungarea regelui 
Greciei, Otto - un descendent al familiei Wittelsbach - Anglia 
ceda Greciei Insulele lonice). In Atena se semnalau tulburări, iar 
în septembrie 1861, în timp ce Sisi era pe insula Corfu, se 
înregistra o tentativă de atentat asupra reginei Amalie a Greciei. 

Este deci uşor de înţeles că Helene nu prea avea chef de 
călătorii. Dar Ludovica ştia că Sisi ar avea urgent nevoie de 
ajutor din Bavaria: „Poate că Helene este singura care are şanse 
de reuşită [şi anume, să exercite o influenţă pozitivă]; a fost 
totdeauna sora preferată a lui Sisi.” Şi într-adevăr, după sosirea 
Helenei, veştile primite din Corfu începură să fie mai bune: Sisi 
„mănâncă foarte multă carne”, scria Ludovica, „bea multă bere, 
este constant bine dispusă, tuşeşte mai puţin, mai ales de când 
a început căldura mare, după cum spune Helene; ele fac 
plimbări frumoase pe apă şi pe uscat.” Dar iniţial Helene „se 
speriase de faţa buhăită şi palidă” a lui Sisi. 

Veştile despre buna dispoziţie bruscă a împărătesei dădură 
ocazie unor comentarii răuvoitoare la Viena: 

Câştigă din nou teren ideea că este mai degrabă bolnavă de 
nervi decât de plămâni”. In această situaţie Ludovica se simţi 
obligată să îşi ceară iar scuze de la Sophie: „Desigur că îmi este 


destul de penibil să vorbesc despre destinul lui Sisi, cu atât mai 
penibil cu cât şi l-a provocat prin numeroase imprudenţe, am 
putea vorbi chiar despre sfidare, căci nu a vrut niciodată să ne 
asculte!, Cu nervii încordaţi din cauza ultimelor tentative de 
atentat şi turbulenţele din Ungaria, împăratul Franz Joseph 
reacţiona cu iritare la veştile contradictorii primite, plângându-i- 
se mamei sale: de „timpul pe care mi-l răpeşte corespondenţa 
cu Corfu. În octombrie, întreprinse el însuşi o călătorie pe 
insulă ca să vadă ce se întâmplă pe acolo, scriindu-i apoi mamei 
sale că Sisi „e ceva mai împlinită, încă puţin buhăită la faţă, dar 
are culoare bună; tuşeşte foarte rar şi nu are dureri în piept, iar 
sistemul nervos, s-a echilibrat în mare măsură”. Franz Joseph 
făcu plimbări cu Sisi, dar în primul rând vizită fortificaţii, cazărmi 
şi vase de război, urmărind, „în haine civile, şi incognito, 
exerciţiile trupelor engleze „ceea ce m-a interesat foarte mult, 
dar m-a şi amuzat din cauza rigidităţii lor”. Aghiotantul general, 
contele Crenneville, unul din însoțitorii împăratului, scria în 
jurnalul său despre Corfu, care încă nu era obiectiv turistic: 

„Un ţinut superb vegetaţie luxuriantă, oraşul face impresia 
unei combi naţii ciudate de port italienesc-grecesc, clădiri 
izolate splendide, fortificaţii, fizionomii greceşti frumoase, 
marinari murdari, marinari engle- 
zi băuţi, vânători englezi rigizi în vestoane roşii etc”. El relată şi 
despre un spectacol de operă la Bellisario: „O clădire minusculă, 
bine luminată, cântăreţi jalnici, mizanscena de asemenea.” 
Elisabeth vedea insula oarecum transfigurată, aşa încât mai 
târziu scrise o poezie în amintirea acestor săptămâni însingurate 
(Sehnsucht nach Corfu) Nostalgia insulei Corfu. 

O, cât de bucuros m-aş mai plimba 

Pe-nmiresmatele cărări de portocali, 

Ca-n timpuri vechi, de-a pururi dispărute, 

Când doar visele mele mă-nsoțeau! 

Și casa să o mai revăd as vrea, 

Cu ale ei coloane, coperişul plat; 

Leandrii cei sălbatici îmi fac semn 

Printr-o fereastră-a camerei din colț, 

În liniştea odăii unde-am plâns, 

Am meditat şi-am scris chiar nopți în şir, 

Fiindcă ceru-a refuzat să-mi dea 

Ceea ce mie paradisul îmi părea... 


Legată sunt cu mii şi mii de fire 
De acel loc familiar şi drag 
Mai târziu va reveni de câteva ori pe insula Corfu, 


construindu-şi în cele din 
urmă acolo şi un castel, 
Achilleion. 

Deoarece lui Sisi îi era 
foarte dor de copii dar nu 
îndrăznea să petreacă 
iarna la Viena, 
împăratul admise ca 


aceştia să vină la mi r > Veneţia 
şi să rămână acolo câteva luni împreună cu mama lor. Sophie 
era disperată: „încă un sacrificiu din partea bietului nostru 
martir, minunatul lor tată! Sophie recurse la tot felul de 
subterfugii pentru a-i împiedica pe copii să lipsească atâta 
vreme din Viena. 

In primul rând susţinu că apa din Veneţia este de calitate 
foarte proastă, iată de ce Franz Joseph trimise zilnic la Veneţia 
apă de izvor proaspătă de la Schonbrunn. 

In orice caz, însă, Sophie izbuti să o impună pe prietena ei, 
contesa Sophie Esterhazy, care să-i însoţească pe copii la 
Veneţia. De la aceasta primea cu regularitate veşti nu numai 
despre copii, ci în primul rând despre nora ei. 

Era de prevăzut ca în aceste condiţii să se işte din nou 
conflicte - şi anume între împărăteasă şi contesa Esterhazy. 
Elisabeth reuşi de data aceasta să o concedieze pe maestra ei 
supremă de ceremonii, care reprezentase totdeauna mai 
degrabă interesele Sophiei decât ale ei proprii. Când contesa se 
întoarse la Viena, arhiducesa consemnă în jurnal: „Am plâns 
amândouă şi am vorbit despre împărat, de care Sophie 
[Esterhazy] se desparte cu mare regret dacă o părăseşte pe 
Sisi.” Impărăteasa trebuise să o suporte alături de ea timp de 
opt ani pe această maestră de ceremonii detestată. 

De-abia acum izbutise să îşi atingă scopul, punând-o însă 
într-o situaţie penibilă pe mama ei, Ludovica: „Foarte regretabil 
că Sisi a făcut acest pas şi că este, în genere, atât de 
autoritară”, îi scrise, scuzându-se, surorii Sophie „fără nici o 
consideraţie, fără să ţină cont că toate acesta i-ar putea dăuna 
şi ar putea face o impresie proastă.” O impresie proastă asupra 


curţii făcu şi faptul că Sisi impuse angajarea, ca nouă maestră 
de ceremonii, a doamnei ei de onoare Paula Bellegarde, 
căsătorită contesă Konigsegg. Ambasadorul Prusiei transmise la 
Berlin că „societatea de aici este profund consternată” deoarece 
contesa Konigsegg „nu ar fi, după rang, îndreptăţită să ocupe 
această funcţie.” Ea nu făcea parte din înalta aristocrație - de 
exemplu, contesa Esterhazy era născută prinţesă Liechtenstein 
- fiind doar contesă, atât prin naştere, cât şi prin căsătorie, în 
calitate de maestră supremă de ceremonii a împărătesei avea 
„întâietate faţă de toate doamnele din ţară”, deci şi faţă de 
doamnele din înalta aristocrație. Această numire este primul act 
de sfidare - încă relativ timid - al lui Sisi la adresa curţii de la 
Viena în probleme de rang. 

Atmosfera politică din Veneţia continua să fie ostilă Austriei. 
Un diplomat german relatează că „de când împărăteasa este 
aici, populaţia evită să viziteze piaţa San Marco.” Ludovica voia 
să vadă cu proprii ochi ce nu era în ordine cu fiica ei, aşa încât, 
la insistenţele lui Sisi, plecă la Veneţia însoţită de fiul ei Carl 
Theodor, în ciuda unor migrene foarte supărătoare. O găsi pe 
Sisi „cu o mină mai bună”, dar neavând nici un pic de încredere 
în medici: „Sunt atitudini pe care nu le înţeleg dar care mă 
îngrijorează.” Venise şi bătrânul consilier aulic, dr. Fischer din 
Munchen, ca să o consulte pe împărăteasă. „El spune că 
afecțiunea pulmonară a trecut pentru moment pe planul al 
doilea, dar Sisi suferă de o cloroză puternică şi de anemie 
pronunţată, din care cauză se manifestă iar începutul unor 
edeme.” Picioarele lui Sisi erau uneori atât de umflate încât nu 
putea călca pe ele, reuşind să umble cu greu şi doar sprijinită de 
două persoane. Cea mai mare gravitate o prezenta însă starea 
ei sufletească proastă. Ludovica: 

„Este nespus de bună şi tandră cu mine, dar o găsesc de 
multe ori foarte tristă... Deprimată”. Pe Ludovica o apăsa 
„gândul că împăratul este lipsit de atâtea, fericirea vieţii sale 
fiind distrusă”. Teama lui Sisi că va boli ani de zile din cauza 
edemelor, până va muri, „îi storcea lacrimi”, scria Ludovica, „şi 
ne-ntreabă de nenumărate ori, pe Gackel şi pe mine, dacă o 
găsim foarte schimbată, dacă se vede pe ea că suferă de 
anasarcă! De multe ori nu mai ştim ce să îi răspundem... 

Uneori este însă foarte veselă; doamnele mele o găsesc 
extrem de amabilă, iar seara este de cele mai multe ori bine 


dispusă”. Ludovica se strădui în fel şi chip să-i ridice fiicei sale 
moralul, „dar o fiinţă bătrână ca mine nu pare să fie omul cel 
mai potrivit pentru aşa ceva”. 

Se ajunse acum la concluzia că medicii îi aplicaseră un 
tratament greşit: „S-a făcut foarte mult pentru sănătatea ei, dar, 
din păcate, nu ceea ce ar fi trebuit, deşi sacrificiile au fost atât 
de mari. Fischer este singurul care a apreciat situaţia corect - 
iar el s-a împotrivit călătoriilor lungi şi climelor foarte calde!” 

Sisi „se teme mai ales să nu rămână în continuare 
bolnăvicioasă, să nu devină o povară pentru împărat scrie 
Ludovica. „În momente de melancolie, ceea ce este şi fizic [sic], 
spune: „Ce bine ar fi să am o boală care să mă lichideze repede; 
împăratul ar putea să se recăsătorească şi să fie fericit cu o 
femeie sănătoasă' dar în starea aceasta te prăpădeşti lent şi 
jalnic... Este o pacoste pentru el şi pentru ţară, deci nu trebuie 
să rămână aşa”. Şi împăratul îşi vizită de două ori soţia la 
Veneţia profitând însă de şederea lui acolo mai ales pentru a-şi 
inspecta trupele şi a organiza parade militare la care îl lua 
uneori şi pe fiul său, Rudolf, în vârstă de trei ani. 

În perioadele când nu o vizita nimeni, Sisi lupta contra răului 
major: plictisul. Ocupaţia principală a anilor de mai târziu, adică 
plimbarea, era imposibilă din cauza picioarelor umflate. Fiind 
deci legată de casă îşi petrecea zilele lungi cu partide de cărţi, 
puţină lectură şi alcătuirea unor colecţii de fotografii. 

Începu prin a colecţiona fotografii ale membrilor familiei, 
apoi îi incluse şi pe angajaţii casei părinteşti, la care ţinea foarte 
mult, şi trecu la bonele care aveau grijă de copii în timpul 
absenței ei din Viena. Îşi extinse tot mai mult colecţia cu 
fotografii de-ale diplomaților, funcţionarilor de la curte, 
aristocraților şi, în fine, ale actorilor preferaţi şi (ca fiică a tatălui 
ei, Max) ale jonglerilor şi clovnilor, în cele din urmă se ocupă cu 
multă râvnă de colecţionarea fotografiilor unor frumuseți 
celebre din lumea întreagă, rugându-i şi pe diplomaţii austrieci 
din Paris, Londra, Berlin, St. Petersburg şi Constantinopol să-i 
trimită fotografii ale unor femei frumoase. După aproape un an 
petrecut pe insula Corfu şi la Veneţia, împărăteasa, încă grav 
bolnavă, sosi în mai 1862 la Reichenau pe Rax, plecând de 
acolo, la recomandarea dr. Fischer, la Bad Kissingen să facă o 
cură - fără a se opri şi la Viena. Diagnosticul era de data 
aceasta: anasarcă, medicul curant fiind iarăşi dr. Fischer din 


Munchen care îi cunoştea de decenii pe membrii familiei ducelui 
de Bavaria - inclusiv manifestările lor excentrice. Populaţia era 
dezorientată în urma agitaţiilor necontenite cauzate de 
sănătatea împărătesei, a călătoriilor ei îndepărtate şi 
misterioase şi a diagnosticelor contradictorii puse de medici. 
Atmosfera de disconfort provocată de împărăteasă îşi găsi 
expresia chiar şi în ziare - în ciuda cenzurii stricte - fireşte, într- 
o formă foarte timidă, dar clar sesizabilă pentru cititorii acelei 
epoci, în timp ce Elisabeth îşi făcea cura la Kissingen, avu loc 
chiar un scandal de presă în toată regula. DIE PRESSE relată sub 
titlul inofensiv „Noutăţi din Viena” că starea de sănătate a 
împărătesei este în continuare proastă în pofida băilor de nămol, 
a curei de ape şi a membrilor familiei ducale care veniseră cu 
toţii la Kissingen „străduindu-se din răsputeri să-i facă ilustrei 
bolnave şederea cât mai plăcută”. Apoi urma o propoziţie care, 
ţinând cont de condiţiile de atunci, putea fi considerată o crimă 
de lezmajestate. Se referea la unicul defect de frumuseţe 
cunoscut al lui Sisi, şi anume la dinţii ei: In afară de aceasta, 
şederea la Kissingen a avut un efect atât de neplăcut asupra 
împărătesei încât, din păcate şi-a pierdut acolo câţiva din cei 
mai frumoşi dinţi ai ei. lronia cuprinsă în aceste cuvinte 
dezlănţui la Viena o agitaţie nemaipomenită fiind, în plus, 
motivul unui conflict serios al împăratului cu fratele său mai mic, 
Max Adică Max îl cunoştea pe editorul ziarului PRESSE Zang, 
intervenind pentru graţierea lui -întocmai ca tatăl împăratului, 
arhiducele Franz Carl. Aceste intervenţii nu avură însă nici un 
efect fiindcă - după cum îi scrisese redactorului un aghiotant 
foarte stângaci - „se opune o vanitate femeiască lezată”. Zang 
ameninţă să publice această scrisoare. 

Franz Joseph îi scrise, mânios, fratelui său Max că nu permite 
„ca membri ai familiei imperiale, şi mai ales împărăteasa, să fie 
compromişi în faţa unei canalii ca Zang”, într-un mod atât de 
uşuratic şi iresponsabil, adăugând însă: „Cred că nu mai trebuie 
să te asigur că Sisi nu s-a sinchisit de acel articol, deci că nu era 
în joc vanitatea femeiască ci indignarea justificată pe care acest 
articol trebuie să o trezească atât în mine, cât şi în orice supus 
leal.” Nu ştim dacă Sisi s-a sinchisit sau nu s-a sinchisit de 
articol. Dar este uşor de înţeles că Franz Joseph, care cunoştea 
susceptibilităţile soţiei sale, se temea că un asemenea articol ar 
putea avea repercusiuni asupra stării ei de spirit - deci şi asupra 


sănătăţii ei - adâncindu-i, în plus aversiunea faţă de ideea 
revenirii la Viena. 

Peste câteva săptămâni MORGEN-POST publica la rubrica 
„Noutăţile zilei” o ştire asemănătoare care punea în lumină 
ridicolă perechea imperială: „Barba împăratului” Noutatea zilei 
consta în faptul că împăratul îşi răsese favoriţii. Ziarul MORGEN- 
POST comentează: „După cum se aude din Possenhofen, barba 
împăratului a dispărut din motive de tandreţe galantă faţă de 
împărăteasă. Şi anume, Maiestatea Sa ar fi declarat „că 
împăratul arăta mai juvenil şi mai vioi înainte de a purta 
favoriţi,. Astăzi, asemenea observaţii par cât se poate de 
inocente, atunci însă erau resimţite ca o impertinenţă. Presa nu 
avea posibilitatea să critice politica ţării. Cititorii ziarelor erau 
însă înzestrați cu un auz foarte fin când venea vorba despre 
obişnuitele noutăţi cotidiene referitoare la viaţa de la curte. 
Chiar şi cea mai măruntă notă informativă care îi privea pe 
„Măriile Lor suveranii” merita să fie consemnată zi de zi. Fiecare 
mică plimbare a împărătesei la Kissingen, fiecare ieşire cu barca 
la Possenhofen ofereau ziarelor prilejul să aducă informaţii, 
descriind de obicei cu exactitate şi ţinuta vestimentară - până la 
culoarea umbreluţei de soare. 

Imediat după noutăţile de la curte - festivități, plimbări în 
Prater şi vizite la circ, făcute de „Măriile Lor suveranii” urmau 
ştiri despre sinucideri cauzate de mizerie, despre şomaj sau 
crime, precum şi anunţuri de genul: „Bărbaţi în floarea vârstei, 
care trebuie să hrănească o familie numeroasă nefiind până 
acum obligaţi să recurgă la muncă de salahor, apar cu lacrimi în 
ochi la locurile de muncă pentru a-şi căuta o sursă de 
subzistență.” Prăpastia dintre săraci şi bogaţi, dintre „popor” şi 
„curte” ieşea în evidenţă cu cea mai mare pregnanţă din 
succesiunea ştirilor în ziarele strict cenzurate. Cu cât noutăţile 
de la curte erau mai ridicole şi banale - deexemplu dinţii 
împărătesei sau barba împăratului - cu atât efectul produs de 
măruntele întâmplări simultane din viaţa de zi cu zi a poporului 
era mai puternic. 

Starea lui Sisi se ameliora repede datorită tratamentului 
riguros pertinent - probabil, şi psihologic - aplicat de dr. Fischer. 
La începutul lui iulie, DIE PRESSE liniştea „spiritele acelora care 
o vedeau deja pe augusta bolnavă în ultimul stadiu al unei 
tuberculoze pulmonare”, dar vorbea despre un nou diagnostic, 


de data aceasta o „afecţiune a organelor hematopoietice 
(ganglionii limfatici şi splina).” Peste o săptămână reporterul de 
la WIENER ZEITUNG relata însă: „Am văzut-o pe împărăteasă, 
care înainte cu câteva săptămâni aproape că trebuia purtată pe 
braţe, plimbându-se de repetate ori, ore în şir, pe promenadă, 
fără să obosească şi fără să tuşească o singură dată, deşi de 
cele mai multe ori stătea de vorbă.” Cu ocazia ilumina- 

tiei festive şi a focurilor de artificii organizate de administraţia 
băilor Kissingen în onoarea însănătoşirii ei, împărăteasa apăru 
bine dispusă la braţul tatălui ei, ducele Max. Max şi Carl 
Theodor, fratele preferat al lui Sisi, urmaseră şi ei o cură la 
Kissingen. Se poate doar presupune cât de mult contribuise 
tatăl la însănătoşirea lui Sisi. 

Dar Sisi nu îndrăznea nici acum să se întoarcă la Viena, 
căutându-şi refugiul la Possenhofen. În cercul fraţilor Şi surorilor, 
în atmosfera boemă şi gălăgioasă, atât de familiară, a castelului 
de la ţară încerca să adune forţe în vederea revenirii inevitabile 
la curtea de la Viena şi la viaţa conjugală. 

Doamnele de onoare care o însoțeau se întreceau care mai 
de care să colporteze poveşti de groază despre „sărăcia cu 
ciucuri” din casa părintească a Elisabethei şi despre moravurile 
cam libertine de acolo. Possenhofen era pentru ele locul „de 
unde ne-au năpădit multe rele”. Arborele genealogic al 
doamnelor de onoare din familia ducală bavareză nu este deloc 
ireproşabil. 

De exemplu, doamna de onoare Therese Furstenberg le scria 
din Bavaria celor din Austria: „Colegele mele, în număr de cinci, 
îşi datorează existenţa - cu o excepţie unor bucătărese, fiice de 
negustori şi aşa mai departe; în genere sunt persoane de 
treabă, dar din unele răzbate originea maternă.” Gălăgia este 
asurzitoare, manierele de la masă imposibile, „iar ducesa [adică 
Ludovica] se dedică exclusiv câinilor ei, are în permanenţă unul 
în braţe, alături de ea sau sub braţ şi striveşte puricii pe farfurie! 
Este adevărat că farfuriile sunt imediat schimbate!” Era greu să- 
ţi imaginezi deosebiri mai flagrante ca cele dintre Possenhofen 
şi Viena. Aceeaşi doamnă de onoare descria, de exemplu, viaţa 
familiei imperiale de la Viena: „De altfel, habar nu ai cât de 
plictisitor şi neplăcut este un cerc familial de la cel mai înalt 
nivel, deşi ai crede că se simt bine să fie doar ei între ei; dar 
sunt aşezaţi în ordine ierarhică, după rang, şi vorbesc în funcţie 


de rang, sau, mai bine zis, nu vorbesc deloc; se plictisesc unul 
pe altul, fiind bucuroşi când festivitatea familială ia sfârşit. 
Câteodată te cuprinde mila văzând ce viaţă tristă duc şi cum nu 
se pricep să şi-o facă mai suportabilă, fiecare trăieşte izolat, îşi 
cultivă plictisul sau îşi satisface „plăcerile private,.” Totuşi, 
curtea de la Viena nu avea nici un pic de înţelegere pentru 
faptul că o femeie tânără ca Elisabeth încerca să se eschiveze 
de la această viaţă monotonă, preferând-o pe cea idilică de la 
Possenhofen. 

Sisi se întâlni la Possenhofen şi cu surorile ei „italiene”, adică 
ex-regina Marie de Napoli şi contesa Mathilde Trani („Spatz”). ŞI 
ele se refugiaseră la 
„Possi” lăsându-şi 
soţii la Roma. 
Toată familia ştia 
Marie avea 
probleme în 
căsnicia ei. De 
exemplu, regina 
Marie a Saxo-niei 
scria că regele 
Napoli „este 
foarte  nedezvol- tat 
în ceea ce priveşte iubirea conjugală căci, în ciuda afecțiunii şi 
admi-raţiei sale faţă de Marie - pe care o laudă mereu când 
vorbeşte cu alţii - încă nu s-a apropiat de ea, deşi ea, după cum 
spunea mai demult, şi-a dat toată silinţa.” Apoi sugera că 
tânărul soţ ar suferi de o fimoză care îl împiedică să aibă contact 
sexual. In schimb soţul Mathildei, un frate mai mic al lui 
Ferdinand, era un om petrecăreţ care nu îşi lua căsnicia prea în 
serios. Ludovica scrie despre cele două fiice, Marie şi Mathilde: 
„Le-aş fi dorit să nimerească soţi care să aibă mai multă coloană 
vertebrală şi să le îndrumeze, căci amândouă ar fi avut încă 
nevoie de aşa ceva; dar chiar dacă cei doi sunt oameni 
cumsecade, nu reprezintă un sprijin pentru soțiile lor.” La Roma 
cele două surori erau aproape nedespărţite, avându-şi secretele 
lor: ex-regina Marie se aventură, cu ajutorul Mathildei, într-o 
relaţie amoroasă cu un conte belgian, ofiţer în garda papală. 
Mathilde se consola cu un grande spaniol. După câteva luni 
plăcute Marie rămase gravidă. O situaţie cu atât mai penibilă cu 


din 


cât propriul ei soţ era impotent din cauza unei fimoze. În 
disperarea ei, Marie se refugie la Possenhofen, pretextând că 
este bolnavă. Dr. Fischer o luă sub aripa sa ocrotitoare. Biata 
Ludovica se agita. Ducele Max, în schimb, rămase impasibil: 
„Den, asemenea lucruri se mai întâmplă”, spuse. „Deci, de ce 
atâta tevatură!” Tocmai în această perioadă sosi şi Sisi la 
Possenhofen. Nu ştim ce şi-au povestit una alteia cele trei surori 
în săptămânile următoare şi nici în ce mod s-au influenţat 
reciproc. Sigur este doar că relaţia dintre ele se schimbase. 
Acum cea mai în vârstă, adică Elisabeth care avea deja 24 de 
ani, era povăţuită de celelalte două. Doar că ea nu putea ţine 
pasul cu experienţele surorilor mai mici. Trebui să constate însă 
cu spaimă starea sufletească proastă a Mariei şi nefericirea 
cauzată de despărţirea de bărbatul iubit. 

Tristeţea Mariei, a cărei adevărată cauză o cunoştea doar 
stricta ei familie, era descrisă în mod amănunţit în ziare. Lumea 
o vedea în biserica de pelerinaj din Altotting cufundată ore 
întregi în rugăciune. Se spunea că exclamase în prezenţa 
Elisabethei: „Ah, ce păcat că nu m-a nimerit un glonţ la Gaeta!” 

Antrenate de poveştile lor, surorile uitau de anturaj, 
Doamnele de onoare ale lui Sisi, ba chiar şi noua maestră de 
ceremonii, contesa Konigsegg, erau foarte jignite din cauză că 
se simțeau desconsiderate, „Maiestatea Sa înstrăinându-se tot 
mai mult de ambianța austriacă” după cum nota Crenneville în 
jurnalul său. Ce-i drept, ex-regina Marie îşi trimisese suita înapoi 
la Roma, Sisi însă adusese la Possenhofen o grămadă de slujitori 
- frizeri, lachei, valeţi - pentru care nu exista suficient loc în 
micul castel. Hanurile din împrejurimi erau ocupate până peste 
cap cu cazarea austriecilor. 

Agitaţia din casă, secretomania continuă şi poveştile 
nesfârşite ale celor trei fiice ale sale, precum şi tânguielile soţiei 
Ludovica îl călcară până la urmă pe nervi pe impetuosul duce 
Max. Izbucni unul din renumitele scandaluri familiale ale lui Max 
în urma căruia cele trei fiice căsătorite trebuie să părăsească 
Possenhofen. Regina Marie a Saxoniei povestea că Max, 
cumnatul ei, „constatase dintr-o dată că fiicele sale reprezintă o 
povară pentru casă: iată de ce reunificarea copiilor la Possi, o 
adevărată binefacere pentru biata mea Louise (această femeie 
care îşi duce cu resemnare crucea!), luă mai repede sfârşit”. 


În noiembrie 1862, Marie dădu naştere - în mare taină, la 
mănăstirea St. Ursula din Augsburg - unui copil, o fetiţă, pe care 
trebui însă să o cedeze tatălui adevărat. 

Nimeni nu divulgă secretul ei. Peste cinci luni, Marie se 
informase la soţul ei din Roma. După ce fostul rege se supusese 
unei operaţii, iar Marie îşi mărturisi păcatul, căsnicia deveni 
destul de armonioasă. 

Verdictul  inatacabil al ducelui Max făcea imposibilă 
rămânerea în continuare a lui Sisi la Possenhofen. Trebuia să se 
întoarcă la soţul ei. Dar existau încă greutăţi. 

În timpul veri împăratul şi mama lui se aflau la Ischl. 

Sisi, în schimb, refuză categoric să meargă acolo unde era şi 
soacra ei. Aghiotantul general al împăratului, contele 
Crenneville, ofta în jurnalul său: 

„Ah, femeile, femeile! Indiferent dacă poartă sau nu poartă 
coroană, indiferent dacă sunt îmbrăcate în mătase sau în 
stambă, toate sunt capricioase, excepţiile fiind rare.” Cu câteva 
zile înainte de 18 august, ziua de naştere a împăratului, 
împărăteasa se întoarse la Viena. Franz Joseph o întâmpină la 
Freilassing. Funcţionarii de la calea ferată depuseră eforturi 
susţinute să împodobească festiv, în mare grabă, toate gările de 
la Salzburg la Viena. Chiar şi locomotiva Schonbrunn a trenului 
special era dichisită cu flori şi steaguri bavareze şi galbennegre. 
Ultima porţiune a drumului, de la Hutteldorf până la Penzing, era 
luminată cu lampioane colorate fiindcă se întunecase deja. 
Fondul muzical îl asigurară ansamblul coral bărbătesc la gară şi 
trompeţii formaţiei „JagerHornisten la Schonbrunn. 

Franz Joseph îi scrise mamei sale la Ischl: „Cât sunt de fericit 
să o am iarăşi pe Sisi alături de mine şi, după o întrerupere 
lungă, să mă bucur iarăşi de un „cămin”. 

Populaţia Vienei ne-a făcut o primire cât se poate de caldă şi 
plăcută. Atmosfera nu a mai fost de multă vreme atât de 
benefică”. În schimb, ziarele nu omiseră nici cu ocazia acestei 
împrejurări  îmbucurătoare să-şi prezinte casei imperiale 
doleanţele: „Ţara salută cu bucurie însănătoşirea suveranei ei, 
citim, de exemplu, în MORGEN-POST; să dea Dumnezeu ca şi 
suverana să aibă în curând prilejul de a se bucura în aceeaşi 
măsură de vindecarea totală a tuturor rănilor de care ţara 
suferă încă şi a tuturor vicisitudinilor care o apasă încă. Să dea 
Dumnezeu să aibă parte, alături de soţul ei, împăratul, de o 


viaţă fericită în mijlocul unui popor fericit!” Perechea imperială 
era în colimatorul tuturor, în ultimii doi ani se făcuseră atâtea 
speculaţii despre căsnicia aceasta, încât fiecare gest era prilej 
de comentarii. Una din doamnele de onoare scria: „Nu voi uita 
niciodată expresia lui când o ajută să coboare din trăsură. O 
găsesc înfloritoare, deşi înfăţişarea ei nu este naturală, are o 
mină crispată şi nervoasă au possible, culoarea atât de 
proaspătă, încât pare surescitată; faţa nu mai este tumefiată, 
dar mai grasă şi schimbată.” Arhiducesa Therese îi relată tatălui 
ei despre modul în care Sisi îşi primise rudele la Schonbrunn: 
„Era amabilă, dar totuşi rigidă; biata de ea vărsase de patru ori 
în timpul călătoriei, având şi o migrenă puternică, l-a povestit 
mătuşii Elisabeth că ochii îi sunt umflaţi fiindcă a plâns grozav 
când a părăsit dragul ei „Possi”. S-a sculat dimineaţa la ora 4 ca 
să se mai plimbe o dată în grădină înainte de plecare”. Therese 
aminti şi că pe una din castele împodobite festiv în onoarea 
sosirii împărătesei fusese fixată o lozincă cu un conţinut 
ambiguu: „O constituţie bună, puternică, înseamnă o viaţă 
lungă!,, Şi faptul că Sisi nu sosi singură la Viena, ci însoţită de 
fratele ei, dădu ocazia unor comentarii incisive: venirea lui Carl 
Theodor este o dovadă că evită să fie singură cu el şi cu noi.” 
Fiecare privire, fiecare gest al perechii imperiale era 
contabilizat: „Cu el este - cel puţin în prezenţa noastră - foarte 
amabilă, comunicativă, şi naturală, alia camera s-ar putea să 
apară divergențe de opinie, uneori rămâi cu această impresie.” 
În onoarea reîntoarcerii împărătesei, oraşul Viena organiză o 
retragere cu torţe grandioasă înspre Schonbrunn, cu zece 
orchestre şi 14.000 de purtători de torţe şi lampioane. Această 
procesiune le oferi în primul rând asociaţiilor de gimnaşti o 
ocazie binevenită de a-şi face propagandă, sărbătorind 
concomitent ziua de naştere a părintelui gimnaştilor, Friedrich 
Jahn, şi „ideea despre o Germanie eliberată de lanţurile sclaviei 
franceze”, după cum citim în MORGEN-POST (dar şi în alte 
ziare). În conformitate cu convingerile lor naţionalist-germane, 
purtau steaguri în culorile negru-roşu-galben, întocmai ca în 
anul revoluţionar 1848. În felul acesta procesiunea festivă 
primea un caracter politic, chiar opoziţionist. Căci scena nu era 
dominată de culorile negru-galben şi de cele bavareze, ci de 
culorile negru-rosu-auriu afişate de gimnaşti. Arhiducesa Sophie 
regreta consolidarea evidentă a „nenumăratelor asociaţii”, „care 


apar în fiecare zi la Viena şi a căror orientare este mai mult sau 
mai puţin nefastă.” 

Nu se poate însă deloc spune că după întoarcerea lui Sisi 
familia s-ar fi reunit într-o viaţă familială intimă. Copiii se găseau 
la Reichenau în vilegiatură, împăratul Franz Joseph nu renunţa 
câtuşi de puţin la partidele de vânătoare care se întindeau 
adeseori pe mai multe zile Sisi făcea naveta între Viena, 
Reichenau şi Passau unde le întâlni pe mama şi pe surorile ei. 
Arhiducesa Sophie rămăsese în continuare la Ischl, iar împăratul 
Franz Joseph petrecu mai mult de două săptămâni la mama sa 
în timp ce Sisi era la Viena, având iarăşi parte de vizita surorii ei 
Helene. Doamnele de onoare se bucurau să o ştie pe Helene 
alături de împărăteasă: „Are totdeauna darul de a o calma, este 
atât de rezonabilă şi ordonată şi îi spune de fiecare dată 
adevărul în faţă.” Impărăteasa se schimbase în timpul celor doi 
ani de absenţă. Dobândise siguranţă, devenise energică şi 
învățase să îşi apere interesele, împăratul o trata cu 
circumspecţie şi nesfârşită răbdare, terorizat mereu de teama 
că soţia sa ar putea pleca iarăşi, la prima nemulţumire, 
prejudiciind astfel renumele casei sale. 

Ţinând cont de susceptibilităţile ei, se împotrivi personal 
supravegherii de către omniprezenţii agenţi de poliţie şi îi scrise 
hotărât aghiotantului său general: „V-aş ruga să desfiinţaţi 
sistemul de supraveghere care ne înconjoară, atât pe cel în 
uniformă cât şi pe cel ce ar tre bui să fie secret, căci în ultima 
vreme înfloreşte iar peste tot dacă ieşim în grădină să ne 
plimbăm, suntem urmăriţi pas cu pas şi ţinuţi sub observaţie; 
dacă împărăteasa se duce în mica ei grădină sau la călărie, în 
spatele copacilor este desfăşurată o adevărată linie de tiraliori; 
şi chiar când ieşim împreună cu trăsura, îi găsim în diferitele 
etape ale promenadei noastre pe indivizii cunoscuţi aşa încât 
am găsit acum soluţia salvatoare: când plecăm îi strig vizitiului o 
destinaţie oarecare pentru a-l induce în eroare pe aghiotant, 
indicându-i adevărata destinaţie de-abia după ce ieşim din 
palat, în fond, îţi poate veni şi să râzi. 

In afară de impresia pe care o fac asupra publicului măsurile 
ce trădează teama şi sunt duse la îndeplinire 
cu multă stângăcie, atrăgând chiar atenţia, această viaţă de 
deţinut politic, această supraveghere şi spionare continuă devin 


insuportabile. FJ.” Împăratul îi dădu mână liberă tinerei sale soţii 

şi în ceea ce priveşte activităţile culturale mai puţin obişnuite. 
Elisabeth făcu mare senzaţie participând la 26 decembrie 

1862 la un concert dat la Viena de Richard Wagner - batjocorit 


pe atunci ca „muzicianul viitorului” - şi chiar 
aplaudându-l în mod demonstrativ: un 
gest socotit de arhiducesa Sophie demn de 
a fi consemnat în jurnalul ei. Căci ea nu se 
putea entuziasma pentru compozitorul 
modern care, după părerea lui Sisi, 
se bucurase de audienţă cu a sa 
„muzică a viitorului. 

Wagner, care încerca atunci fără 
succes să pună în scenă o reprezentaţie 
cu Tristan şi Isolda, avea greutăţi 
financiare şi căuta urgent un loc de muncă 
şi un sponsor. Prin intermediul 


prietenului său, dr. Josef Standhartner, care era şi medicul 
împărătesei, spera să obţină sprijinul imperial, străduindu-se, la 
29 decembrie, să fie primit în audienţă de împărăteasă. Deşi de 
obicei foarte timidă, Elisabeth îl onoră pe Wagner, apărând şi la 
ultimul din cele trei concerte ale sale, şi anume la 11 ianuarie 
1863. Fireşte însă că speranţele lui Wagner rămaseră zadarnice. 
Câţiva ani mai târziu, găsi ceea ce căuta în persoana tânărului 
rege Ludwig al II-lea al Bavariei. 


Imediat după restabilirea împărătesei 
lumea începu să aştepte naşterea altor copii în 
familia imperială, în primul rând a încă unui 
băiat pentru ca succesiunea la tron să fie 
asigurată, în această situaţie, Sisi găsi 
sprijin şi înţelegere la medicul ei apropiat, 
consilierul aulic dr, Fischer din Munchen. 
Acesta declară foarte categoric că pentru 
moment nu poate fi vorba de o „Nouă 
sarcină”, recoman-dând 
deocamdată „cure repetate la Kissingen”, 


ceea ce însemna o amânare de câțiva ani dacă Sisi făcea anual 
o cură. Între timp Sisi îşi reluase plimbările şi partidele de 
echitație. Comentariul unei doamne de onoare: „Cine nu 
dispune de pace interioară are impresia că mişcarea aduce o 


uşurare în viaţă, iar ea s-a obişnuit deja prea mult cu aşa ceva.” 
Sisi îşi căută refugiul în singurătate. Doamnele de onoare îşi 
băteau joc de „veşnicele plimbări nocturne solitare prin mica 
grădină”. Sisi refuza pe cât posibil să fie însoţită de cineva, 
impunându-şi, de exemplu, şi dorinţa de a merge singură prin 
galerie până la oratoriu, ceea ce contravenea protocolului de la 
curte. Căci o împărăteasă trebuia să rămână în orice 
împrejurare împărăteasă, deci să aibă o suită corespunzătoare 
şi nu să se furişeze singură, ca o căprioară înspăimântată, pe 
coridoarele lungi din Hofburg, aşa cum îi plăcea lui Sisi. 

Totuşi participa la cele mai importante evenimente de la 
curte. Astfel, apăru la balul curţii şi la procesiunea din Joia 
Verde, devenind de îndată punctul de atracţie al mulțimilor de 
oameni. 

Oaspeţii familiei imperiale, care făcuseră cunoştinţă cu 
împărăteasa cu ocazia evenimentelor oficiale din această 
perioadă, erau rezervaţi în aprecierile lor. Relevantă este în 
acest sens o scrisoare a prinţesei Victoria din Prusia, către 
mama ei, regina Victoria. Ce-i drept, lăuda frumuseţea lui Sisi şi 
amabilitatea ei, dar nu se sfia să facă şi observaţii critice: 
„Extrem de sfioasă şi timidă, vorbeşte puţin. Este într-adevăr 
greu să înfiripezi o conversaţie cu ea, căci pare să ştie foarte 
puţine şi să aibă interes pentru foarte puţine lucruri, 
împărăteasa nici nu cântă, nici nu desenează, nici nu cântă la 
pian şi nici nu prea vorbeşte despre copiii ei... Impăratul pare 
foarte îndrăgostit de ea, dar nu am impresia că şi ea îl iubeşte în 
aceeaşi măsură. El pare cât se poate de insignifiant, simplu şi 
modest şi arată - ceea ce nu se observă pe tablouri şi fotografii 
- bătrân şi ridat, iar mustaţa roşietică şi favoriţii nu îl 
avantajează deloc. 

Franz Joseph nu este vorbăreţ - sau foarte puţin vorbăreţ, şi, 
una peste alta, cât se poate de „insignifiant,.” In cele două 
familii uriaşe, Habsburg şi Wittelsback aveau mereu loc ceva 
nunţi, botezuri, scandaluri boli griji, conflicte. Arhiducesa Sophie 
ţinuse până acum în mâna ei toate sforile. Acum tânăra 
împărăteasă începea să treacă pe planul întâi. Şi anume, dădea 
o mână de ajutor fără să facă vâlvă, dar în mod consistent. De 
exemplu, când arhiducesa Hildegard - şi ea o descendentă a 
familiei Wittelsbach, căsătorită cu arhiducele Albrecht - era pe 
moarte, tânăra împărăteasă stătu de veghe la căpătâiul ei de la 


miezul nopţii până la ora trei dimineaţa, când surveni decesul. În 
toamna anului 1863, se ajunse la o decizie în „afacerea 
mexicană”. 

Arhiducele Max acceptă coroana Mexicului, mânat de 
ambițiile soției 
sale Charlotte, 
de 
nemulţumirea 
pe care I-O 
provoca evoluţia 
Austriei şi de 
relaţiile tot mai 


încordate cu 
fratele său, 
împăratul. Atât 
arhiducesa 


Sophie cât şi tânăra împărăteasă, care se simţise totdeauna 
apropiată de Max, erau îngrozite de dispone-bilitatea acestuia 
de a risca o asemenea aventură, fiind convinse că aşa ceva nu 
putea avea un sfârşit bun. Nici printre acoliţi curţii nu exista 
aproape nimeni care să fie de acord cu acest proiect, deşi unii 
sperau poate că Max - un om incomod, cu vederi liberale - nu se 
va mai întoarce în Austria. 

Maximiliam se obişnuise cu visul său mexican încă din 
perioada petrecută în castelul Miramare de lângă Triest. 
Elisabeth numea 
acest castel „cea 
mai frumoasă 
poezie a lui Max, 
care ne arată că 
sufletul său era 
poetic, pătruns 
de un vis al 
frumuseţii, dar, 
din păcate, şi de 
nostalgia puterii şi a gloriei, căci peste tot vezi însemnele şi 
alegoriile noii sale funcţii, care ar avea menirea să ne vor- 
bească despre un imperiu puternic, în-temeiat dincolo de ocean 
de un membru al casei Habsburg.” Noua pereche imperială 
mexicană plecă la finele lui mai 1864, îndreptându-se spre un 


destin incert, în cele din urmă tragic. Sophie notă cu 
recunoştinţă în jurnal că Sisi manifesta o compa-siune profundă 
pentru mama atât de încercată. Sophie încetase de mult să o 
prefere pe Charlotte, împărtăşind antipatia lui Sisi faţă de soţia 
ambițioasă a lui Max, un om odinioară atât de vesel. 

Sophie presimţea că este o despărţire definitivă şi chiar 
consemnă acest lucru în jurnal: Ultimul dineu cu Max parcă 
fusese „ultima masă a unui condamnat, înainte de execuţie”. In 
februarie 1864, Sisi avu iar ocazia să facă servicii de 
samaritean, în gara de nord începură să sosească tre-nurile cu 
răniții din războiul din Schleswig-Holstein. 

Austria lupta alături de Prusia împotriva micii Danemarce. 
Franz Joseph către Sophie: „Alianţa cu Prusia 
este unica politică posibilă; dar aliaţii îţi fac zile fripte cu lipsa de 
principii şi năzbâtiile lor excentrice.” La Viena nu îşi dădea 
nimeni seama că problema Schleswig-Holstein marca doar o 
etapă a planului lui Bismarck de a ajunge la un război împotriva 
Austriei. 

În timpul tratativelor prusaco-austriece de la Viena, 
împărăteasă arătă iarăşi foarte clar că obligaţia de a 
reprezenta îi este nesuferită; şi anume, cu ocazia unui dineu 
oficial la care participa şi Bismarck, ea părăsi sala sub pretextul 
că se simte rău. Deoarece nu mai luă parte nici la celelalte 
recepții şi dineuri, bârfele înfloriră din nou. 

Crenneville: „Lumea crede că este gravidă, alţii spun că are 
dureri de stomac fiindcă a făcut băi reci după-masă şi poartă 
corsete prea strâmte; nu ştiu ce este adevărat şi ce nu, dar îmi 
este milă de bunul meu stăpân.” Doctorul Fischer trebui să vină 
iarăşi din Munchen. Totuşi boala lui Sisi nu putea fi serioasă, din 
moment ce medicul profită de şederea la Viena pentru a vâna - 
cu aprobare imperială - cerbi în Prater. 


Impărăteasa mărturisi de-abia cu mulți ani mai 
târziu care fusese adevăratul motiv al 
„indispoziţiei” ei, povestindu-i în 1893 lectorului 
grec Christomanos: 

„Cred că şi Bismark era un adept al lui 
Schopenhauer; nu le putea suferi pe femei, 
poate cu excepţia propriei soţii. Am 
impresia că antipatia sa le viza mai ales pe 


regine. Când l-am văzut pentru prima 


dată, a fost foarte rigid. Cred că ar fi dorit ca doamnele să 
rămână în camerele lor.” 

Rarele apariţii în public ale împărătesei făceau însă multă 
vâlvă, dând evenimentului respectiv o strălucire specială - de 
exemplu, inaugurarea Ring-ului la 1 mai 1865. Trecuseră şapte 
ani de la primele demolări. Acum se înălţau deja o serie de 
clădiri noi, iar concepţia acestei străzi somptuoase se profila 
foarte clar. Noua stradă foarte lată le dădea vienezilor un 
sentiment de spaţiu vast, de distanţă, de racordare la epoca 
modernă. 

În faţa vechii porţi a cetăţii se amenajase, în vederea 
întâmpinării perechii imperiale, o piaţă festivă cu tribune, 
corturi, steaguri şi flori. Trăsura cu împăratul şi împărăteasa 
traversă Burgring, Schottenring, cheiul de la podul Ferdinand şi 
ajunse în Prater. Caleaşca imperială era urmată, într-un convoi 
lung, de alte trăsuri împodobite cu flori, trecând pe lângă sutele 
de mii de spectatori dornici mai ales să poată arunca o privire 
asupra împărătesei. 

Nu dispunem de nici o dovadă că pe Elisabeth ar fi interesat- 
o cât de cât procesul de transformare a oraşului Viena. 
Construirea Ring-ului dădu de lucru multor şomeri, asigurându- 
le măcar temporar o bucată de pâine, dar rămânea o afacere a 
păturilor superioare ale societăţii. Este adevărat că demolarea 
vechilor ziduri ale oraşului şi a meterezelor crease mult spaţiu 
pentru case noi. Dar în afară de clădiri oficiale, pe aceste 
terenuri se înălţară doar edificii somptuoase destinate celor mai 
bogate familii sau case de lux pentru închiriat. Proverbiala lipsă 
de locuinţe din Viena nu este soluţionată în felul acesta - ba 
chiar dimpotrivă: cartierele de mizerie din preajma vechilor 
bastioane, care le ofereau oamenilor sărmani condiţii 
indescriptibile de locuit, reprezentând totuşi un acoperiş 
deasupra capului fuseseră demolate, fără a le pune însă foştilor 
locatari altceva la dispoziţie. Criza de locuinţe luă proporţii mai 
ales în timpul lucrărilor la Ring, din cauza afluxului miilor de 
muncitori, probabil că împărăteasa nu era deloc la curent cu 
condiţile sociale din capitala şi oraşul ei de reşedinţă cu atât mai 
puţin cu cele din oraşele de provincie sau din mediul rural, 
înclaustrată fiind în cercurile de la curte, libertatea ei de mişcare 
era atât de îngrădită de protocol încât ar fi fost nevoie de 
eforturi foarte serioase pentru a evada şi a-şi face o imagine 


reală. Dar, după cele câteva tentative eşuate din primii ani de 
căsnicie, Elisabeth nu se mai simţea în stare să depună aceste 
eforturi. Forţele ei se epuiza- 

seră în aceeaşi măsură în care începea să aprecieze şi să 
exploateze avantajele poziţiei ei. 

Intre timp cei doi copii ai familiei imperiale, Gisela şi Rudolf, 
depăşiseră vârsta primei copilării. Gisela era o natură robustă 
dar mediocră; în schimb, prinţul moştenitor atrase de timpuriu 
atenţia asupra sa, dovedindu-se a fi extraordinar de inteligent şi 
precoce. La vârsta de cinci ani putea deja comunica în patru 
limbi, după cum consemna cu mândrie arhiducesa Sophie, şi 
anume, în germană, maghiară, cehă şi franceză. Micuţul era 
înzestrat cu o fantezie vie şi un temperament debordant; fizic 
însă părea foarte sensibil şi adeseori bolnav, fiind delicat şi 
slăbuţ, în plus anxios şi doritor de tandrete. 

Franz Joseph şi-ar fi dorit un fiu curajos şi rezistent fizic, care 
să devină la un moment dat un bun soldat, în orice caz, micul 
Rudolf nu dădea semne că ar fi aşa ceva, precocitatea sa 
intelectuală părând să fie pentru tatăl său mai degrabă un motiv 
de îngrijorare decât unul de bucurie. 

Cei doi copii care se iubeau grozav de mult sunt separați 


după ce Rudolf împlinise şase ani. 
Conform obiceiului habsburgic, 
Rudolf avea dreptul la o suită proprie, 
masculină, şi un educator care prelua 
în acelaşi timp şi instruirea sa militară. 
Despărțirea de bona şi guvernanta 
comună, baroneasa von Welden, şi 
mai ales despărţirea celor doi copii unul 
de altul  prilejui scene sfâşietoare. 
Rudolf  moştenise fără doar Şi 
poate sensibilitatea mamei sale. De 
când intră sub supravegherea riguroasă, 


chiar sadică, a noului său E educator, 
contele Leopold Gondrecourt, era aproape tot timpul bolnav, 
suferind de pusee febrile, angină, deranjamente stomacale şi 
altele. 

Gondrecourt primise indicaţii stricte de la împărat să-l, ţină 
din scurt „pe băieţaşul delicat şi hipersensibil, ca să scoată din 
el un bun soldat: „Alteța Sa imperială este mai dezvoltat din 


punct de vedere fizic şi psihic decât mulţi alţi copii de vârsta sa, 
dar în acelaşi timp are un caracter pletoric, nervos şi iritabil, în 
consecinţă dezvoltarea spirituală trebuie încetinită pentru a 
putea ţine pasul cu cea a trupului”. Gondrecourt punea în 
aplicare indicaţiile împăratului aşa cum îl ducea capul: îl instruia 
până la epuizare pe băieţelul anxios şi mai firav, supunându-l 
unor exerciţii fizice care să-l „călească” radical - atât fizic cât şi 
psihic. 

In acest moment (1864) împărăteasa nu avea încă o 
influenţă atât de puternică asupra soţului ei pentru a putea 
împiedica acest gen de educaţie. Mai târziu se plânse de 
repetate ori din cauza copiilor „pe care nu aveam permisiunea 
să-i ţin lângă mine - în a căror educaţie nu aveam dreptul să mă 
amestec - până când aproape că l-au cretinizat pe Rudolf 
aplicându-i tratamentul energic şi metodele educative ale 
contelui Gondrecourt să vrei să faci un erou dintr-un copil de 6 
ani, tratându-l cu hidroterapie şi încercând să bagi spaima în el, 
este nebunie curată.” Martiriul micului prinţ moştenitor nu 
însemna ceva ieşit din comun în acele timpuri, fiind parte 
intrinsecă a educaţiei normale a unui cadet. Circumstanţa 
agravantă în cazul lui Rudolf era faptul că procedeul de oţelire 
militară începuse neobişnuit de timpuriu, fiind aplicat - la 
dorinţa expresă a împăratului - cu o rigurozitate neobişnuită, 
deoarece prințul moştenitor trebuia să devină un soldat 
excepţional de bun. De exemplu, contesa Festetics critica în 
jurnalul ei acest sistem educativ:,...Militarismul austriac brutal 
care îşi făcea un titlu de glorie din a-i căli în timp de pace pe 
copii până se prăpădeau după metoda lui Gondrecourt cu prinţul 
moştenitor, care fără intervenţia Maiestăţii Sale, ar fi fost 
omorât sau oţelit până la cretinizare - fireşte, cel ce suporta aşa 
ceva şi supravieţuia era imun faţă de o gripă sau o răceală!” 
Marie Festetics îi luă mai târziu apărarea împăratului, dând vina 
în primul rând pe ambianța care îl influenţa în asemenea 
măsură „încât îşi pierduse receptivitatea pentru elementul pur 
omenesc; şi tânăra împărăteasă era, biata de ea, apăsată, 
aproape strivită. 

Că după un an de asemenea instrucţie militară micul Rudolf 
ajunsese să fie hipernervos şi bolnav, existând chiar temeri că 
se îndreaptă spre un sfârşit fatal - adică spre moarte - reiese şi 
din jurnalul arhiducesei Sophie. 


Dar Sophie nu vedea nici o legătură între această situaţie şi 
metodele aplicate de Gondrecourt (ca Elisabeth, deplângând 
doar (ca împăratul) „constituţia delicată a lui Rudolf. Se 
intenţiona deci revigorarea acestei constituţii delicate cu 
ajutorul unei metode de oţelire tot mai drastice şi a unei 
instrucţii tot mai nemiloase. Micul prinţ moştenitor era mult prea 
timid şi se temea prea tare de tatăl său pentru a se plânge de 
caznele la care era supus zilnic, în cele din urmă, un subordonat 
al lui Gondrecourt, Joseph Latour von Thurmburg, se milostivi de 
bietul copil şi i se plânse împărătesei. Nici el nu îndrăzni să i se 
adreseze în acest sens împăratului, căci ştia toată lumea că 
Gondrecourt nu făcuse altceva decât să ducă la îndeplinire 
ordinele acestuia. La curte se povestea chiar că bătrâna 
guvernantă a lui Rudolf, baroneasa Welden, se aruncase în 
genunchi în faţa împăratului, cerând un tratament mai blând 
pentru copil. 

Dar că totul fusese zadarnic. 

In această situaţie, când era în joc viaţa copilului ei, 
Elisabeth se hotărî să intervină. Mai târziu povesti: „Când am 
aflat care este cauza îmbolnăvirii sale, a trebuit să intervin. 
Văzând că este imposibil să-i vii de hac acestui protejat al 
soacrei mele, mi-am făcut curaj şi i-am povestit totul 
împăratului care nu se putea decide să acţioneze împotriva 


voinţei mamei sale - atunci am riscat 
totul şi i-am spus că eu nu mai pot 
asista la aşa ceva - trebuie să se 
întâmple ceva! Ori pleacă 
Gondrecourt, ori plec eu.” 

Decizia este confirmată de un 
document scris, de extremă 
importanţă, care s-a păstrat 
punând viața familială imperială 
din această epocă într-o lumină 
demascatoare. 

Elisabeth îi predă 3 șa ma 
împăratului o declarație scrisă: 


„Doresc să dispun de puteri depline în tot ceea ce priveşte copiii 
alegerea ambianţei, a anturajului lor şi a locului unde să-şi 
petreacă timpul, îndrumarea completă a educaţiei lor, cu un 
cuvânt, eu singură voi hotărî totul până în momentul când vor 


ajunge la majorat. Doresc, de asemenea ca în tot ce priveşte 
proble-mele mele proprii, de exemplu alegerea anturajului, a 
locului unde îmi petrec timpul şi luarea dispoziţiilor privitoare la 
casă, decizia să îmi revină exclusiv mie. Elisabeth. Ischl, 27 
august 1865.” Acest document reprezintă declaraţia de 
independenţă a Elisabethei. Durase unsprezece ani până să îşi 
ia inima în dinţi, să treacă la o opoziţie făţişă şi să nu îşi mai 
caute refugiul în boală sau în călătorii în străinătate. Devenise 
energică - un demers încununat de succes. 

Care să fie cauza că Elisabeth negocia tocmai acum de pe 
poziţii de forţă? Răspunsul îl găsim poate într-o observaţie din 
jurnalul Sophiei. Cu ocazia unei discuţii între patru ochi cu 
„Franzi”, Sophie îşi exprimase speranţa, după spusele ei, că el 
va avea încă un fiu, încercând în felul acesta să-l tragă puţin de 
limbă şi să afle cam cum stau lucrurile cu viaţa sa conjugală, 
împăratul reacţiona amical. Sophie: „Şi un cuvânt... Mi-a dat 
Dumnezeu să fie lăudat, aproape certitudinea că Sisi reluase, în 
fine, relaţiile conjugale cu el.” Se scurseseră cinci ani de la fuga 
lui Sisi pe insula Madeira, cinci ani de griji, boală, refuz, 
conflicte. Se părea că se produsese, în fine, o schimbare în 
sensul re luării unei relaţii normale - şi iată că Elisabeth 
ameninţa tocmai acum să plece dacă educaţia spartană a lui 
Rudolf va continua. 

Tonul extrem de tăios al acestui ultimatum evidenţiază 
maniera nouă în care împărăteasa îşi trata soţul. 

Trecuseră de-abia doi ani de când se consumase din cauza 
lui, plânsese, fusese disperată. Acum ridica pretenţii - iar el, 
care o considerase totdeauna un copil, se supunea, cel puţin în 
majoritatea cazurilor. Arhiducesa Sophie pierdea tot mai mult 
teren deoarece nu se mai putea baza pe fiul ei... Şi se lamenta 
în scrisorile către rude. 

Acum „când frumuseţea ei ajunsese la apogeu, Elisabeth era 
cea mai influentă. Putea să exercite presiune asupra soţului ei - 
fie refuzându-se, fie amenințând că va părăsi iar Viena. Căci nu 
avea nici un pic de consideraţie faţă de prestigiul dinastiei sau 
faţă de statul pe care îl reprezenta şi ea. Îşi privea problemele 
dintr-o perspectivă strict personală, ştiind în acelaşi timp că 
Franz Joseph era omul datoriei, care îşi respectă obligaţiile. 

Avea deci convingerea că Franz Joseph îi va îndeplini 
doleanţele dacă în joc este prestigiul casei, în realitate, era 


vorba despre cel mai pur şantaj, iar Franz Joseph ceda fiindcă o 
iubea pe soţia sa care devenea tot mai frumoasă şi mai matură 
- o iubea în pofida inconvenienţelor. 

Demnitarii, mai ales doamnele de onoare care cunoşteau 
mai bine viaţa familială a cuplului imperial, deplângeau 
slăbiciunea împăratului pentru soţia sa. Franz Joseph se 
manifesta ca un om slab şi în alte împrejurări. 

Contesa Marie Festetics era „de multe ori uimită că 
împăratul dădea urmare câte unei dorinţe insistente exprimate 
de cineva din anturajul său, deşi forma în care fusese exprimată 
dorinţa i se părea nepotrivită”. Împărăteasa îi explică motivele 
acestei atitudini, spunând: „împăratul este bine educat şi a fost 
înconjurat în tinereţe de multă tandreţe. Dacă cineva îl roagă 
ceva cu tot respectul şi el nu îi poate îndeplini rugămintea, va şti 
să spună nu într-o manieră foarte politicoasă, în schimb dacă 
cineva i se adresează impulsiv şi autoritar este atât de surprins 
de acest ton neobişnuit, încât se lasă intimidat şi îşi dă acordul.” 
Elisabeth profita fără nici un scrupul de această slăbiciune a 
împăratului. Cât timp revendicările ei se refereau la educaţia lui 
Rudolf, efectul era benefic. 

În primul rând, Elisabeth îl supuse pe prinţul moştenitor unui 
tratament medical riguros sub îndrumarea noului medic 
personal al familiei imperiale, dr. Widerhofer. 

Ea îl alese şi pe noul educator în persoana colonelului Latour, 
care intervenise atât de insistent în favoarea micului Rudolf, 
îndrăgindu-l în mod sincer pe copil după cum va arăta evoluţia 
viitoare. Sub îndrumarea noului său educator, copilul înflori 
însănătoşindu-se în scurt timp. Totuşi persistară încă mulţi ani - 
ba chiar până la sfârşitul vieţii - mici tulburări psihice, în primul 
rând stările de anxietate nocturnă. Elisabeth avea încredere 
deplină în Latour, cunoscându-l deja de multă vreme. Căci el 
fusese unul din curierii care veneau pe insula Madeira. Elisabeth 
mai ştia şi că, în comparaţie cu mentalitatea de la curte, Latour 
avea concepţii foarte liberale. Din cauza aceasta era privit cu 
suspiciune, chiar cu ostilitate la curte, trebuind să înfrunte multe 
intrigi, în fond nu era nici măcar aristocrat, ca Gondrecourt, fiind 
un reformator şi în dome- 
niul militar. Scopul lui nu era instrucţia, ci educaţia, chiar şi în 
cazul soldaţilor. 


Instrucţia militară a lui Rudolf este redusă la exerciţiile 
indispensabile, la călărie şi trageri. Prioritară rămâne educaţia 
spirituală, cea fizică trecând pe planul al doilea, deci tocmai 
contrariul celor dispuse de împărat cu un an în urmă. 

De-acum înainte împărăteasa trasa coordonatele noului 
sistem educativ. Educaţia urma să fie „liberală”, 
după cum li se atrase în mod explicit atenţia noilor profesori. 
Elisabeth îi încredința lui Latour şi misiunea de a-i alege pe 
profesori. Criteriile selecției erau exclusiv competența 
pedagogică şi cea ştiinţifică, înseamnă că profesorii lui Rudolf nu 
vor mai fi doar ofiţeri, clerici sau aristocrați, după cum se 
impunea până acum la curte. Dacă intra în discuţie calificarea - 
o pretenţie revoluţionară pentru condiţiile de la curte - profesorii 
şi oamenii de ştiinţă proveniţi din burghezie erau în avantaj. 

lar revoluţia se produse până la urmă cu adevărat: profesorii 
lui Rudolf sunt, cu excepţia celui de religie, intelectuali burghezi 
situându-se din punct de vedere politic în tabăra liberală - 
întocmai ca majoritatea reprezentaţilor acestei pături - şi având 
o atitudine cam antiaristocrată şi anticlericală. Aceşti profesori 
reprezen tau un corp străin la curtea din Viena fiind, în 
consecinţă,  antipatizaţi. Gondrecourt complota în spatele 
culiselor împotriva succesorului său Latour, subliniind mereu că 
aplicând metodele sale educative nu făcuse decât să execute 
ordinul împăratului: „Am conştiinţa împăcată că am procedat tot 
timpul aşa cum mi-a poruncit Maiestatea Sa, deci nu îmi pot 
reproşa nimic referitor la metoda aplicată de mine faţă de 
prinţul moştenitor. De asemenea, am fost în situaţia fericită de a 
constata că Maiestatea Sa este de acord cu principiile mele în 
ceea ce priveşte educaţia prinţului moştenitor.” Intrigile ţesute 
ani de zile împotriva lui Latour rămaseră ineficiente; Elisabeth 
luase sub aripa ei ocrotitoare educaţia vădit anticurtenească a 
fiului ei. Îndrumat de aceşti profesori, Rudolf deveni - în 
conformitate cu dorinţa expresă a împărătesei - un tânăr cu o 
cultură generală multilaterală şi de calitate ireproşabilă, care nu 
numai că înţelegea idealurile democratice ale anului 1848, ci le 
şi accepta, văzând în curând în burghezie, şi nu în aristocrație 
„baza statului modern”. Prin intermediul profesorilor săi 
burghezi, iubiţi şi admiraţi, Rudolf ajunse un liberal convins - 
intrând în curând în conflict acut cu sistemul curtenesc, 
reprezentat în primul rând de tatăl său. Nereuşind să o 


discrediteze în nici un fel pe Elisabeth, inamicii împărătesei 
acționau acum împotriva fiului ei, care îi semăna în atâtea 
privinţe fiind însă mult mai slab. În felul acesta conflictele 
Elisabethei cu curtea din Viena erau continuate şi exacerbate în 
fiul ei - din păcate cu final tragic. 

Lupta dusă pentru educaţia prinţului moştenitor nu se 
desfăşura fără ciocniri serioase, împărăteasa părăsi iarăşi 
reşedinţa Hofburg din Viena, de data aceasta cu două 
săptămâni înainte de Crăciun. Pentru opinia publică se inventă 
iarăşi o boală: hipertiroidism şi ieşirea unei măsele de minte. 
Plecarea precipitată a lui Sisi la Munchen (oficial, în vederea 
unui tratament la dr. Fischer) nu făcu impresie bună la Viena. 

Arhiducesa Sophie află despre plecarea nurorii ei printr-un 
bilet primit în momentul când Elisabeth era deja în tren. 
Rezervarea camerei la un hotel din Munchen se transmise, de 
asemenea, în timpul călătoriei. Probabil că Sisi nu avea curajul 
să descindă nitam-nisam în palatul din Munchen al tatălui ei - 
după conflictele cauzate de ultima ei şedere îndelungată în 
Bavaria. 

Împăratul îi scrise fiului său Rudolf că speră ca mama lui să 
se întoarcă la Viena cel mai târziu în 23 decembrie - în orice 
caz, cică aşa îi comunicase din Munchen. Dar soţul şi copiii 
sărbătoriră iarăşi Crăciunul fără Elisabeth. Aceasta reveni la 
Viena de-abia la 30 decembrie. Ministrul plenipotenţiar prusac 
transmise la Berlin cu un ton puţin răutăcios: „Călătoria 
neaşteptată în acest anotimp denotă probabil o doză de capriciu 
la augusta şi frumoasa doamnă - de altfel, o trăsătură destul de 
obişnuită la prinţesele din familia ducală bavareză (regina din 
Napoli, contesa Trani).” În ciuda atitudinii înţelegătoare faţă de 
situaţia dificilă de la curte, mulţi oameni începură acum să se 
îndoiască de bunăvoința Elisabethei. Chiar şi Marie Valerie, fiica 
ei preferată, îi va face mai târziu mamei sale reproşuri 
circumspecte, dar clare, în acest sens: „Mă întreb adeseori dacă 
relaţiile dintre părinţii mei nu ar fi putut fi totuşi de altă natură 
în caz că, în tinereţe, mama ar 
fi dorit şi urmărit cu adevărat acest lucru. 

Cred că o femeie reuşeşte tot ce vrea. 

Dar poate că are totuşi dreptate, poate că în împrejurările 
date era imposibil să ajungi la o armonie reală.” In schimb, 
prinţul moştenitor Rudolf îi rămase până la moarte recunoscător 


mamei sale pentru faptul că, în momentele cruciale ale vieţii 
sale, se implicase fără echivoc şi cu succes în favoarea lui. 


CAPITOLUL 5 


Cultul frumuseţii 

Încrederea în sine crescândă, dobândită pe parcurs de 
Elisabeth, se datora frumuseţii ei care devenea tot mai 
strălucitoare şi neobişnuită, aducându-i prin anii şaizeci faima 
unei celebrităţi mondiale. 

Această frumuseţe legendară a împărătesei Elisabeth a 
înflorit încet, în copilărie fusese o fetiţă cu trăsături mai degrabă 
comune, băieţeşti, şi o faţă rotundă, de ţărăncuţă. 


La vârsta nubilă - aproximativ între paisprezece şi 
cincisprezece ani - nu era încă suficient de frumoasă pentru a 
face o partidă bună. De la curtea regală saxonă se întoarse iară 
logodnic. Ludovica se plângea că Sisi „nu are trăsături 
frumoase”. Faptul că la Ischl tânărul împărat o ceruse pe Sisi în 
căsătorie, şi nu pe Helene, fusese cea mai mare surpriză în 
primul rând pentru ea însăşi şi familia ei. 

Era graţioasă, proaspătă, sportivă, dar încă incomplet 
dezvoltată şi uşor melancolică, ceea ce îi dădea un farmec 
deosebit, contrastând cu contesele exuberante din Viena, cu a 
căror societate era obişnuit împăratul. 

Comentariile referitoare la frumuseţea tinerei împărătese 
rămaseră rezervate şi în primii ani ai mariajului. Sisi fusese 
suferindă din prima zi de căsătorie, chiar dacă nu se ştia de ce 
boală suferă. Ţinea cure de slăbire, era de multe ori lipsită de 
vlagă, foarte anemică şi extrem de nesigură pe parchetul de la 
curtea vieneză. Toate acestea nu erau de natură să-i avantajeze 
exteriorul. 

În acest fel farmecul ei progresiv rămase multă vreme 
ignorat. Trupul ei deveni mai feminin 


după cele trei naşteri în decurs de 
patru ani de căsătorie. Dar mişcarea 
multă şi neîncetatele cure de slăbire îi 
menţinură o siluetă extrem de subţire, 
plină de farmec. Crescu în această 
perioadă cu câţiva centimetri 
depăşindu-şi în cele din urmă soţul 
şi ajungând la înălţimea de 1,72 ceea 
ce pe tablourile comune nu se observă 
deoarece pictorii disimulau de obicei 
deosebirile, arătându-l, AR i > chiar 
dimpotrivă, pe împărat ceva mai înalt ca 


soţia sa. Greutatea corporală a Elisabethei rămase destul de 
constantă în decursul întregii vieţi: cântărea cam 50 de kg fiind 
deci subponderală. Şi circumferința taliei rămase neschimbată 
situându-se - incredibil şi surprinzător - în jur de 50 de 
centimetri. Elisabeth îşi scotea şi mai mult în evidenţă această 
renumită talie de viespe recurgând la corsete atât de strâmte 
încât ajungea la deficiență respiratorie un fapt de care soacra ei 
Sophie se plângea mereu, în ceea ce priveşte şoldurile (62 până 


la 65 cm) avem oarecare rezerve. Probabil că pe vremea aceea 
măsurătoarea se făcea mai sus ca astăzi, deci comparaţia este 
dificilă. 

Primii care îşi dădură seama de frumuseţea tinerei 
împărătese erau oamenii simpli. Când ieşea călare în Prater, 
lumea se aduna în grabă şi în număr mare să o vadă. După o 
asemenea plimbare turbulentă prin Prater, arhiducesa Sophie 
nota cam uimită în jurnal: împărăteasa este aceea care îi atrage 
pe toţi. Căci pare a fi bucuria lor, idolul lor.” De îndată ce Sisi îşi 
făcea apariţia în oraş oamenii se înghesuiau în preajma ei. 

Curioşii barau strada în faţa trăsurii. La un moment dat, când 
încercă să viziteze interiorul catedralei Stephansdom, se 
îngrămădiră atâţia oameni în jurul ei încât, în disperare, Sisi se 
refugie plângând în sacristie. Sophie: 

“Aproape că a fost un scandal”. Şi diplomaţii străini 
remarcară de timpuriu apariţia ieşită din comun a 
tinerei împărătese. De exemplu prefectul poliţiei Kempen nota 
în jurnal, la doi ani după nuntă, că „frumuseţea împărătesei 
Elisabeth atrage la curte multe persoane care, altfel, nu ar fi 
venit.” Sisi o scotea mai greu la capăt cu societatea de la curte. 
Acolo existau multe contese elegante care nu se arătau dispuse 
să o considere o frumuseţe pe fosta copilă bavareză venită de la 
ţară. Aristocratele găseau mereu ceva de criticat în înfăţişarea 
exterioară a lui Sisi. 

În 1857 o declarară, cu un zel de-a dreptul jignitor, pe 
Charlotte, logodnica arhiducelui Max, drept „frumuseţea” curţii, 
împărătesei îi era foarte greu să se impună în aceste cercuri 
care nu manifestau nici un pic de solicitudine faţă de ea. Criza 
conjugală şi fuga din Viena pe insula Madeira şi apoi Corfu 
marcară cotitura decisivă, în singurătate, la distanţă de curtea 
vieneză, începu să se contureze la Sisi convingerea despre 
valoarea proprie care, cu timpul, se 
exacerba ajungând la un > sentiment de 
predestinare bazat pe 


conştientizarea acestei frumuseți 
fizice neobişnuite. Pe insula 
Madeira, Sisi găsi şi un admirator 
înfocat în persoana contelui 
Hunyady, pe care îşi putea 
experimenta fascinația exercitată 


~ 


asupra bărba-ților şi pe care îl trată la fel ca pe ceilalţi succesori: 
şi anume, rămase frumoasa glacială, inaccesibilă, care se lasă 
omagiată până la anihilarea bărbatului, dar nu permite nici cea 
mai vagă apropiere, în ciuda drăgălăşeniei pline de graţie a 
apariţiei ei, afişa în măsură tot mai mare un comportament plin 
de măreție, ba chiar maiestuos - faţă de bărbaţi. 

In schimb, faţă de femei Sisi putea fi foarte amabilă, tandră, 
ca o soră. Şi în cazul acesta se ghida însă după un anumit 
criteriu: îi plăceau doar femeile frumoase, rangul ocupat în 
ierarhia socială nu o interesa. La începutul anilor şaizeci şi în 
strânsă legătură cu şederea pe insula Madeira cultivă o relaţie 
de prietenie intimă cu o doamnă de onoare de aceeaşi vârstă cu 
ea, frumoasa contesă Lily Hunyady, sora lui Imre. Sisi îşi arătă 
pe faţă sentimentele de prietenie, preferând compania lui Lily şi 
neglijându-şi celelalte doamne de onoare, ceea ce prilejui 
nesfârşite manifestări de gelozie în cercul acela mic, izolat de 
lumea înconjurătoare. Cu ocazia vizitei sale pe insula Corfu, 
aghiotantul general Crenneville observă chiar o „atracţie 
magnetică” între împărăteasă şi Lily Hunyady, adăugând 
imediat că o asemenea relaţie ar putea fi utilă dacă ar fi 
exploatată cu abilitate - sugerând, cu alte cuvinte, că s-ar putea 
exercita o influenţă asupra împărătesei prin intermediul 
doamnei ei de onoare. Din păcate precaritatea surselor nu ne 
permite să ne ocupăm mai îndeaproape de prietenia intimă, de 
ani de zile, a lui Sisi cu doamna ei de onoare. 

Sisi manifestă în această perioadă de repetate ori o tendinţă 
de apropiere faţă de femei tinere şi frumoase, chiar complet 
necunoscute, pe care le întâlnea întâmplător. De exemplu, în 
1867 îi scrise din Elveţia fiului ei Rudolf (în vârstă de nouă ani): 
„Am făcut cunoştinţă cu o fată belgiană foarte frumuşică, de 
vreo doisprezece ani; are un păr minunat. Stăm de multe ori de 
vorbă cu ea, o dată chiar am sărutat-o! Îţi poţi deci imagina cât 
de dulce trebuie să fie.” li făcea o plăcere deosebită să se 
afişeze în compania unor alte femei, nu mai puţin frumoase, de 
exemplu, cu Lily Hunyady, dar şi cu sora ei mai mică, ex-regina 
Marie de Napoli. Această relaţie se baza pe o afecţiune 
deosebită, manifestată şi în public. De pildă, cele două surori 
frumoase, Elisabeth şi Marie, apărură în 1868 la Budapesta, una 
lângă alta, îmbrăcate la fel - rochie de mătase de culoare 
închisă, beduină ecosez (o mantie foarte modernă pe atunci) şi 


o pălărioară de culoare gri deschis - savurând din plin succesul 
evident. Fosta regină de Napoli era şi vedeta albumului de 
frumuseți alcătuit de Sisi în 1862 la Veneţia. Niciuna dintre cele 
peste o sută de frumuseți fotografiate nu apărea în atâtea 
ipostaze ca „eroina din Gaeta”, renumită în lumea întreagă pe 
vremea aceea. Elisabeth se afla în fruntea admiratoarelor 
frumuseţii delicate, încă foarte melancolice, a acestei surori faţă 
de care nu nutrea nici cel mai vag sentiment de invidie. 

Existau pe atunci mai multe galerii celebre de frumuseți - 
constând însă toate din picturi. Cea mai cunos- 
cută colecţie era cea a unchiului lui Sisi, regele Ludwig | al 
Bavariei, expusă în castelul Nymphenburg. Punctul de atracţie al 
galeriei este până în ziua de astăzi portretul iubitei regelui, Lola 
Montez, din cauza căreia regele trebuise să abdice în 1848. În 
afară de Lola, mai sunt reprezentate şi alte frumuseți preferate 
ale regelui înzestrat cu simţ artistic - mai ales din rândurile 
burgheziei. Ludwig prelua în colecţia sa doar puţine frumuseți 
din familia Witteisbach - dintre cele nouă surori tocmai pe 
soacra lui Sisi, arhiducesa Sophie, care fusese în tinereţe o 
femeie frumoasă, dar una din cele mai înverşunate adversare 
ale Lolei Montez. 

Această rău famată Montez îşi găsi un loc şi în colecţia de 


fotografii a lui Sisi - fireşte, ca e) 
frumuseţe deja  perimată stabilind 
însă în acest fel o legătură directă cu 
colecţia din Nymphenburg. Întocmai 
ca unchiul ei Ludwig, nici Sisi nu acorda 
importanţă arborelui 

genealogic ireproşabil când era vorba 
despre frumuseţe. Şi întocmai 
ca Ludwig, incluse şi ea în album 
femei din toate păturile sociale, 
chiar dacă erau total 

necunoscute. De exemplu, i | se adresă 
cumnatului ei, arhiducele Ludwig 


Viktor: 

„Alcătuiesc un album de frumuseti şi colecţionez fotografii - 
doar de femei. Te rog, trimite-mi feţele frumoase de care poţi 
face rost la Angerer şi la alţi fotografi.” 


Şi diplomaţii austrieci primiră dispoziţii să îi trimită mistrului 
de Externe fotografiile unor femei frumoase, şi anume pentru 
împărăteasă - o dorinţă întâmpinată la început cu scepticism şi 
uimire. Nu îi venea nimănui să creadă că fotografiile fuseseră 
cerute într-adevăr de împărăteasă. Aşa încât mulţi funcţionari 
ministeriali de treabă ajunseră să fie suspectaţi că îşi doresc 
fotografiile pentru uz propriu. 

În cele din urmă ambasadorii din Londra, Berlin şi St. 
Petersburg procurară portrete ale unor doamne frumoase din 
înalta societate: fotografii făcute în ateliere fotografice de elită, 
artistic amenajate, cu oglinzi, draperii şi culise, iar în faţa lor 
câte o doamnă care pozează îmbrăcată după ultima modă. 

Ministrului plenipotenţiar din Constantinopol îi venea însă 
mult mai greu decât colegilor săi să îşi îndeplinească misiunea. 
De la Viena primi următoarea dispoziţie: „Maiestatea Sa 
împărăteasa doreşte pentru colecţia ei particulară portrete 
fotografiate ale unor femei frumoase din principalele oraşe 
europene, înălţimea sa ar dori foarte mult să primească, pe 
lângă asemenea portrete ale unor frumuseți orientale, şi 
fotografii ale unor femei frumoase din lumea haremurilor 
turceşti. 

Ţin foarte mult să vă aduc la cunoştinţă această dorinţă cu 
rugămintea să o îndepliniţi în măsura în care o permit condiţiile 
locale, trimițând cât mai curând asemenea portrete de 
dimensiunile unei cărţi de vizită obişnuite”. In ceea ce priveşte 
doamnele din haremuri, ambasadorul îi răspunse cam derutat 
ministrului de Externe: „Chestiunea este mai dificilă decât s-ar 
părea, şi anume doamnele din Turcia, cu puţine excepţii, nu 
permit să fie fotografiate şi cu atât mai puţin de bărbaţii lor.” 
Dar în cele din urmă trimise de la Constantinopol la Viena mai 
multe portrete - femei cu un aspect exotic, de o frumuseţe 
îndoielnică (din perspectivă vieneză), a căror provenienţă (din 
harem sau nu) nu era precizată. Fotografiile expediate din Paris 
nu se încadrau deloc în tipicul aşteptat. Nu erau portrete ale 
doamnelor din anturajul împărătesei Eugenie - o femeie celebră 
prin frumuseţea ei - şi nici măcar fotografii cu noutăţi din 
domeniul modei pariziene, în schimb, sosiră zeci de fotografii ale 
unor acrobate, actriţe, dansatoare, călăreţe de la circ - toate 
îmbrăcate sumar şi având o atitudine destul de libertină, uneori 
chiar scandaloasă. Cererea împărătesei nu fusese formulată 


destul de clar, iar noţiunea de „frumuseţe” admitea multiple 
interpretări. 

Pachetul sosit din Paris nu putea fi suspectat de premeditare 
- deşi iniţiaţii decelară o anumită maliţiozitate. Căci se făcea o 
aluzie la originea prea puţin nobilă a lui Sisi şi la pasiunea 
pentru circ a familiei ei 
din Bavaria. 

Această persiflare plină de subtilitate îi este atribuită 
prinţesei Pauline Metternich, inamica personală a lui Sisi şi soţia 
ambasadorului la Paris din acea perioadă. 

Pauline Metternich, nepoata cancelarului Metternich, era 
aproape de aceeaşi vârstă cu Elisabeth, fiind 
însă mult mai activă şi energică şi 
având în primul rând o limbă mai ascuțită 
(din care cauză în jargonul de la curte 
fusese poreclită  „Mauline Petternich” 
[Joc de cuvinte născut prin Cui Z inversarea 
majusculelor P şi M. În loc de SII A S$ Pauline apare 
Mauline. Dar Maul înseamnă DY fleancă. 
Expresia ein grosses Maul 7 haben are 
sensul de a avea o gură mare, a fi rău de 
gură. (N. Tr.)]); ea era cel mai acerb şi făţiş critic 
al Elisabethei. 

Până în 1870/71, adică până la prăbuşirea regimului din 
Franţa, prinţesa Metternich făcea furori la Paris, având faima de 
a fi una din cele mai bune prietene ale împărătesei Eugenie, pe 
care o compară cu împărăteasa Austriei cu cuvintele devenite 
celebre: „Prinţesele pur-sânge nu cunosc lumea şi viaţa ca 
Eugenie [care era prin naştere contesă spaniolă, nefiind deci de 
rang egal cu Elisabeth]; ele rămân fiinţe hibride care se 
incomodează pe ele însele şi pe alţii nesimţindu-se la largul lor.” 
Şi ca să înţeleagă toată lumea la cine făcea aluzie cu aceste 
cuvinte adăugă: „Mă refer la prinţesele din ziua de astăzi, căci 
mai de mult existau multe care se pricepeau să facă 
extraordinar de bine conversaţie - de exemplu: arhiducesa 
Sophie! Din păcate situaţia s-a schimbat din temelii.” După 1871 
prinţesa se stabili la Viena fiind oarecum prima doamnă în 
societate şi neîncercând să ascundă faptul că se simţea ca atare 
deoarece o considera pe împărăteasă incapabilă de a ocupa 
acest loc. O făcea mereu de ruşine pe Elisabeth, preluând pur şi 


simplu atribuţiile ei - ca organizatoare a unor acţiuni caritabile 
ample dar şi ca promotoare a artelor, în plus, Pauline era 
principalul arbitru al eleganţei. Ea trasa normele pentru 
culoarea la modă a unui sezon, pentru stofele şi croieli, pentru 
forma  pălăriilor. Ducea o luptă împotriva crinolinei care 
devenise tot mai incomodă. Societatea vieneză o urma aproape 
orbeşte pe prinţesa Metternich în probleme de modă. In această 
perioadă nu existau încă nici parade ale modei, nici manechine 
care să prezinte ultima modă. Această misiune le revenea 
primelor doamne din înalta societate - la Paris, împărătesei 
Eugenie, iar la Viena, nu împărătesei Elisabeth, ci prinţesei 
Pauline Metternich. 

Cât despre Elisabeth, avea o aversiune profundă faţă de 
prinţesa  hiperzeloasă. Comenta în mod  bațjocoritor 
extravaganţele Paulinei în materie de modă şi ironiza zorzoanele 
şi fardurile de care Pauline Metternich făcea uz cu exces. 

Stilul Elisabethei era discret chiar şi în probleme de modă, 
niciodată supraîncărcat sau bătător la ochi, de o eleganţă şi 
distincţie sobră şi firească. În primul rând, refuza atât 
parfumurile puternice, cât şi fardurile - spre deosebire de 
prinţesa Metternich totdeauna prea împopoţonată. Idealul de 
frumuseţe al Elisabethei nu avea nimic de-a face cu fardurile 
sau cu moda. Din punctul ei de vedere era frumos un trup 
sănătos, în primul rând zvelt şi grațios, un ten curat, un păr 
bogat, preferând şi în această privinţă ceea ce este natural, 
normal şi respingând imitaţiile. 

Elisabeth o evita pe cât posibil pe prinţesă şi ninbul care o 
înconjura în societate. Se ajungea deci foarte rar la o 
confruntare directă cu ocazia unor evenimente oficiale. Ambele 
doamne simulau în acest caz afecţiune. 

Elisabeth comenta după aceea, în versuri ironice, o 
asemenea întâlnire. De exemplu, după balul industriei din 1887, 
patronat de amândouă, Elisabeth scrie: 

“În cercul mare-al doamnelor stătea, 

Era şi ea din patronat, 

De-a faclelor văpaie luminată 

- Cea mai gălăgioasă din conclav. 

Cu capu-mpodobit cu diamante 

Și-nconjurat de multe-egrete, 

Cu trupu-i durduliu înveşmântat în stofe scumpe, din import. 


lar fața - cum să o descriu? 

De parcă sute de maimuțe rânjind pe ea s-ar zbengui, 

Aşa era când am văzut-o. 

Scăldată-n pudră albă ea era, 

lar ochii răutăcioşi ce mă priveau de sub sprâncenele- 
arcuite, negre, 

Priviri neprietenoase mi-aruncau. 

Conflictul dintre împărăteasa Elisabeth şi prinţesa Metternich 
depăşea cu mult componenta personală, fiind mai degrabă unul 
de principii. Pauline Metternich îşi îndeplinea, în mod evident, 
obligaţiile tradiţionale pe care împărăteasa le respingea. Era o 
figură reprezentativă de prim rang, o doamnă integrată în viaţa 
oficială, bine informată din punct de vedere politic şi social, 
activă şi, în primul rând, mânată de ambiţii în societate. 

lar societatea ei era înalta aristocrație, în acelaşi timp, ţinea 
pasul cu vremea primind în salonul ei şi reprezentanţi bine 
selectaţi ai societăţii „de rangul al doilea”, de exemplu, pe 
membrii familiei Rothschild. 

In schimb, Elisabeth se eschiva de la toate aceste îndatoriri. 
Se considera exclusiv o persoană privată, îşi cultiva 
individualitatea, evitând cu timiditate, ba chiar cu anxietate 
orice acţiune de reprezentare. Când făcea acte de binefacere 
(deconturile ei dovedesc existenţa unor liste considerabile de 
donaţii), o făcea ca persoană particulară, ajutând neorganizat şi 
fără ostentaţie. lar o dată cu trecerea timpului începu să-i facă o 
plăcere deosebită să intre, ca o zână bună, în colibe sărmane, 
să lase o sumă de bani şi să dispară înainte de a fi fost 
observată, între aceste două femei într-adevăr că nu aveau cum 
să existe relaţii mai apropiate. Pauline Metternich reprezenta o 
forţă care nu putea fi ignorată; de partea ei se situa aristocrația 
austriacă iar, cu timpul, şi opinia publică. Până şi tirul gazetei 
umoristice KIKERIKI, care îi luă la un moment dat apărarea 
împărătesei împotriva Paulinei Metternich, rămânea ineficient în 
această situaţie... Patroanelor priviţi şi voi cât de discret poţi fi 
uman Dar nu pe muzică de StrauB Ci vizitând, singur, un spital. 

Să consolezi acolo unde moartea te-ameninţă la fiecare pas: 
Această omenie plină de nobleţe de la împărăteasă învăţaţi! 

Cu totul independent de „moda sezonului”, legenda despre 
frumuseţea miraculoasă a împărătesei se înfi- 


ripă pornind de la „public”, de la observatorii din afara curţii, de 
la diplomaţii străini. Oricât de mult ar fi criticat aristocrația 
vieneză îmbrăcămintea lui Sisi, care nu se ridica totdeauna la 
înălţimea cerinţelor modei momentane, frumuseţea ei ieşită din 
comun nu putea fi contestată de nimeni. Pe la mijlocul anilor 
şaizeci, niciuna din doamnele din societatea vieneză nu se mai 
putea compara cu ea. 

De exemplu, în 1864 apăru la Dresda, la nunta fratelui ei, 
Carl Theodor. — 
Arhiducele Ludwig 
Viktor relatează 
despre balul de la 
curte scriindu-le celor 
Viena că Sisi era 
„orbitor de frumoasă, 
oamenii de aici 
păreau cu adevărat 
înnebu-niţi. Nu am 
pomenit încă nicio- 
dată ca cineva să facă o asemenea impresie.” Purta o rochie 
albă brodată cu stele, cu renumitele stele de diamante prinse în 
păr şi un buchet de camelii la piept. Sora ei Helene, o copie 
nereuşită a împără-tesei, avea de asemenea o rochie cu stele, 
scria Ludwig Viktor. Punctul de atracţie al nunţii nu fusese 
mireasa, ci Elisabeth. De data aceasta îmbrăcase o rochie mov 
brodată cu frunze de trifoi argintii, o mantie din dantelă argintie 
şi coroana de diamante pe părul împletit în mod artistic. Ludwig 
Viktor: „Oamenii de aici rămăseseră încremeniţi la vederea 
suveranei noastre! 

Pe drept cuvânt”. Regina Marie a Saxoniei îi scrise unei 
prietene: „Nu-ţi poţi imagina entuziasmul trezit aici de 
frumuseţea şi amabilitatea împărătesei; nu i-am văzut încă 
niciodată pe saxonii mai placizi în asemenea agitaţie! Toată 
lumea gândea, exprima, auzea numai superlative la adresa ei.” 
Winterhalter picta în această perioadă trei portrete renumite ale 
împărătesei. Graţie nenumăratelor reproduceri, mai ales ale 
tabloului care o înfăţişează în toaletă de bal, cu stelele de 
diamante în păr, imaginea frumuseţii lui Sisi făcu înconjurul 
lumii. Cea mai gustată noutate din Viena părea să fie ca cineva 


să afle direct de la un martor ocular dacă împărăteasa era într- 
adevăr atât de frumoasă cum se povestea. 

De exemplu, ministrul plenipotenţiar al Americii îi scrise în 
1864 mamei sale de peste Ocean: „După cum ţi-am mai spus, 
împărăteasa este o minune de frumuseţe - înaltă, zveltă, cu 
forme impecabile, un păr castaniu deschis extraordinar de 
bogat, o frunte mai îngustă, grecească, ochi blânzi, buze foarte 
roşii şi un zâmbet dulce, o voce e înceată, 
melodioasă şi un comportament , în parte 
timid, în parte plin de graţie.” lar peste un an 


scria, după ce fusese vecinul de masă al lui 
Sisi cu ocazia unui dineu de la curte: „Ei 
bine, pot să-ţi spun că a fost cu adevărat 


fermecătoare. Frumuseţea ei a evoluat în 
acest an devenind şi mai 
strălucitoare, şi mai fascinantă, desăvârşită, 
în mijlocul dineului şi în timp ce stătea de 
vorbă cu multă amabilitate spuse deodată: „Ah, ce 
neîndemânatică sunt,, roşind adorabil, ca o elevă de şcoală. 
Răsturnase pe faţa de masă un pahar cu punci; împăratul îi sări 
imediat în ajutor fiind atât de galant să răstoarne şi el un pahar 
ceea ce provocă mare harababură. Se aduseră imediat şervete, 
înlăturând deranjamentul; tot atât de firesc şi delicios ca 
schimbarea culorii feţei era şi râsul natural, pe jumătate jenat, 
cu care însoţi micul incident în timp ce toţi ceilalţi aşteptau într- 
o tăcere respectuoasă. Ce păcat că nu fac parte dintre liricii 
sentimentali - aş face comparații poetice drăgălaşe şi aş 
compune sonete frumoase în onoarea sprâncenelor ei 
maiestuoase!” Şi prinţesa moştenitoare a Prusiei, Victoria, lăuda 
frumuseţea lui Sisi într-o scrisoare adresată în decembrie 1862 
mamei ei, Queen Victoria: „Sunt încântată de împărăteasă. 
Frumuseţea ei, ce-i drept nu chiar regulată, este inegalabilă. Nu 
am văzut încă niciodată ceva atât de strălucitor, atât de picant. 
Trăsăturile feţei nu sunt chiar atât de frumoase ca în 
majoritatea tablourilor, dar impresia de ansamblu este atât de 
fermecătoare, încât nu poate fi reprodusă, nici măcar pe 
departe, de un tablou. Pare să fie foarte strâns încorsetată ceea 
ce nu ar fi necesar pentru un trup atât de minunat... Nu o poate 
nimeni egala în ceea ce priveşte amabilitatea şi drăgălăşenia; 
este imposibil să nu o îndrăgeşti.” Nici măcar contele Moltke, 


generalul prusac nu rezistă charismei tinerei împărătese cu 
ocazia vizitei făcute la Viena în 1865 - deci cu un an înainte de 
Koniggratz - după cum reiese din scrisoarea către soţia sa: 
„Zvonurile nu exagerează, împărăteasa este fermecătoare, mai 
degrabă atrăgă-toare decât frumoasă, aparte şi greu de 
descris... Pare să fie cam timidă, vorbeşte încet şi nu poate fi 
totdeauna uşor înţeleasă. După dineu a avut loc un cercle şi am 
rămas cu impresia că împărătesei nu îi vine greu să facă faţă la 
aşa ceva. Când vrea să termine, face o reverență graţioasă şi 
profundă şi ştii că întrevederea a luat sfârşit.” Renumele acestei 
frumuseți ieşite din comun devenea o povară pe măsură ce 
notorietatea ei creştea. Căci Sisi era obligată să înfrunte la 
fiecare ocazie oficială privirile critice ale publicului - întocmai ca 
o actriţă, după cum spunea şi ea de multe ori. Rochiile, 
bijuteriile, frizura - totul devenea subiect inepuizabil de discuţie. 
Orice defect de frumuseţe, orice neregulă legată de toaletă erau 
imediat sesizate şi comentate. Elisabeth trebuia să îşi justifice 
clipă de clipă faima. Dar nimic nu indica, nici măcar vag, că ea 
ar fi savurat vâlva pe care o făcea aşa ca orice altă femeie în 
situaţia ei. Chiar dimpotrivă. 

Departe de a fi atenuate de apariţiile în public, timiditatea ei 
înnăscută şi mizantropia erau exacerbate în asemenea măsură 
încât în Elisabeth luă naştere o adevărată fobie faţă de oameni 
străini. 

Panicată şi crispată, încerca să îşi ascundă defectele, de 
exemplu, dinţii nu prea buni. Acest cusur o însoţi toată viaţa, 
nici măcar cei mai buni medici stomatologi nereuşind să îl 
înlăture. Elisabeth devenise atât de complexată din cauza 
aceasta, încât încerca să îşi deschidă cât mai puţin gura când 
vorbea, pentru a nu îşi expune dinţii urâţi, iată de ce dicţiunea ei 
era foarte neclară, chiar greu de înţeles, în plus, vorbea extrem 
de încet, vocea coborând - după cum se plângeau interlocutorii 
- mai degrabă până la o şoaptă, în felul acesta conversaţia 
devenea foarte 
dificilă la „cercle”, 
deoarece aproape 


nimeni nu 
desluşea cuvintele 
împărătesei. De 


exemplu, prinţesa 


moştenitoare a Prusiei, Victoria, îi scria în 1863 | mamei ei, „Queen 
Victoria: „împărăteasa Austriei vorbeşte foarte încet, deoarece 
este foarte timidă. Deunăzi îl întrebă pe un domn cam surd: 
„Sunteţi căsătorit?,. Domnul răspunse: „Uneori,, împărăteasa 
continuă: „Aveţi copii?,, iar nefericitul urlă: „Din când în când,,.” 
În cele din urmă Elisabeth aban-donă tentativele precare de a 
întreţine o conversaţie, rezumându-se să îşi expună frumuseţea 
- cu buzele strânse. Dar tăcerea ei era interpretată drept lipsă 
de inteligenţă, alimentându-i faima de a fi o „prostuţă 
frumoasă”. Fiind extrem de sensibilă, Sisi intui, la rândul ei, 
această apreciere negativă, evitând şi mai mult anturajul 
realmente sau prezumtiv ostil şi retrăgându-se într-o izolare 
autoimpusă. Chiar şi peste zece ani soţia ministrului 
plenipotenţiar al Belgiei scria despre momentul când îi fusese 
prezentată împărătesei: „Este extrem de frumoasă: o statură 
superbă şi un păr despre care se spune că îi ajunge până la glez 
ne. Dar conversaţia făcută de ea 

rămâne cu mult în urmă înfăţişării exterioare.” 

Poporul era de părere că are dreptul să contemple această 
minune de frumuseţe cât mai des posibil. Conştiinţa de a avea o 
„Împărăteasă ca o zână”, renumită în lumea întreagă, întărea 
sentimentele patriotice. Fiind atât de timidă, Elisabeth încerca 
să se sustragă acestor porniri posesive. Ea îşi cultiva frumuseţea 
exclusiv din plăcere personală, pentru a-şi perpetua conştiinţa 
propriei valori. Nu era vanitoasă, deci nici nu necesita şi nici nu 
savura admiraţia maselor, îşi considera trupul o operă de artă 
prea prețioasă pentru a fi expusă la vedere, în faţa lumii întregi, 
a tuturor curioşilor şi gură-cască. 

Frumuseţea îi dădea senzaţia că este aleasă, că este altfel 
decât ceilalţi. Estetismul raportat la înfăţişarea ei fizică o făcea 
să fie prima admiratoare a propriei frumuseți, devenind 
narcisism. Deci Elisabeth refuză brusc să mai fie „o piesă de 
muzeu pentru publicul spectator din Viena”, după cum scria 
Marie Festetics. Când contesa încercă să o convingă că „oamenii 
sunt fericiţi să o poată vedea pe Maiestatea Voastră”, Elisabeth 
răspunse impasibilă: „O, da, nu duc lipsă de curiozitate de 
îndată ce apare ceva demn de văzut aleargă cu seal i diferent 
dacă este vorba 
despre maimuța 
care dansează la 


melodiile flaşnetei sat 
Sisi întreținea un adev 
blond închis, castani 
până la glezne. Era n i arte SA 
capăt cu acest păr extrem de bogat, să îl En Sense şi să îl 
montezi în frizuri ingenioase. Cununa de păr complicată a lui 
Sisi, cu cosiţele lungi înfăşurate în jurul capului, deveni re- 
numita ei „frizură define-torie”, după cum spunea chiar ea, o 
frizură pe care multe femei încercau să o imite, dar de fiecare 
dată în zadar. Căci nu multe femei aveau un păr atât de 
sănătos, rezistent şi solid, nici atâta timp şi răbdare să-l 
întreţină - şi nici o asemenea artistă pe post de coafeză cum 
avea Sisi. Eforturile depuse pentru întreţinerea acestui păr erau 
uriaşe. Spălatul părului - o dată la trei săptămâni - (cu tot felul 
de esențe noi şi costisitoare, de preferinţă cu ou şi coniac) dura 
o zi întreagă, în care împărăteasa era cu totul inabordabilă 
pentru orice alte activităţi, îngrijirea zilnică a părului necesita cel 
puţin trei ore. 

Coafeza ajunse să fie o persoană foarte importantă la curte. 
Dispoziţia Elisabethei depindea în mare măsură de arta ei. Căci 
nimic nu o putea indispune mai mult pe împărăteasă decât să 
constate că îi cade părul, că este prost pieptănată sau că are 
de-a face cu o coafeză antipatică. 

Pe coafeza ei preferată, Fanny Angerer, Sisi o descoperi la 
Burgtheater. Vizionând odată o comedie îi atrase atenţia frizura 
extrem de frumoasă a interpretei principale, Helene Gabillon. 
Interesându-se după aceea de numele coafezei, află că este 
vorba despre foarte tânăra Fanny, „o fată cu un aspect picant” 
şi „dotată cu mult umor”, fiică a unui frizer din Spittelberg şi de 
scurt timp coafeză la Burgtheater. Angajarea ei la curte ridică 
multe probleme, rumoarea pătrunzând şi în massmedia, în cele 
din urmă MORGEN-POST publică în aprilie 1863, la rubrica 
„Noutăţile zilei”, următorul comunicat: 

„Dilema trenantă de multă vreme, dacă în serviciul 
Maiestăţii Sale va intra un frizer sau o coafeză, a fost în fine 
tranşată. Domnişoara Angerer renunţă la a aranja coafurile 
actriţelor de la teatrul curţii şi la onorariul fixat, primind în 
schimb o despăgubire de 2000 de fiorini anual, pentru a putea 
ocupa prea înalta slujbă de coafeză a împărătesei, ceea cenuo 
va împiedica să depună şi alte activităţi remunerate în măsura 


în care timpul îi va permite.” Onorariul de 2000 de guldeni anual 
era foarte mare, corespunzând aproximativ celui al unui 
profesor universitar. Cel mai mare salariu de la Hofburgtheater, 
pentru vedete ca Joseph Lewin-sky sau Charlotte Wolter, se 
ridica la 3000 de guldeni anual. Arhiducesa Sophie era mânioasă 
din cauza tonului arogant al comunicatului, ocărând în jurnalul 
ei „veştile impertinente de la curte”. Fanny Angerer era de- 
acum înainte cotată drept cea mai bună coafeză din monarhie, 
aducându-şi o contribuţie substanţială la desăvârşirea frumuseţii 
lui Sisi. 

Doamnele din înalta societate se întreceau care mai de care 
să intre în grațiile lui Fanny pentru a fi coafate de ea la ocazii 
mai deosebite. De aici, celelalte „activităţi remunerate” 
ironizate de MORGEN-POST. 

Angerer se pricepea nu numai să facă cele mai artistice şi 
pline de gust coafuri din întreaga Vienă, ci şi să o trateze cu 
multă solicitudine pe împărăteasa care avea faima de a fi o 
femeie dificilă. Recurgea uneori şi la trucuri. De exemplu, 
strecura repede şi pe furiş sub şorţul ei părul căzut la pieptănat 
prezentându-i împărătesei, după terminarea operaţiei, un 
pieptene curat de tot. În curând Sisi nu se mai lăsă coafată 
decât de Fanny Angerer, refuzând până şi să apară în public la 
evenimente oficiale dacă se întâmpla ca Fanny să fie chiar 
atunci bolnavă şi indisponibilă. 

Se poate chiar spune că se crease o dependenţă a 
împărătesei de Fanny. La orice motiv de nemulţumire, Fanny 
anunţa că este bolnavă, trimiţându-i împărătesei o altă coafeză 
în locul ei, sau una din cameriste prelua sarcina de a o pieptăna 
pe împărăteasă, ceea ce o indispunea de fiecare dată pe 
aceasta. Elisabeth către Christomanos: „După câteva asemenea 
zile când nu vine la coafat, m-a pus cu botul pe labe. Dânsa ştie 
acest lucru şi aşteaptă să capitulez. Am devenit sclava părului 
meu.” Şi împăratul relată la un moment dat despre o asemenea 
scenă când, la sosirea la Budapesta, Fanny, cică bolnavă, se 
lăsă transportată pe o targă, cu o ambulanţă, până în cetate. 
Comentariul său: „Este groaznic să fii atât de dependent de 
starea generală, uneori şi de capriciile unei persoane!” Marea 
criză surveni în momentul când Fanny se îndrăgosti de un 
funcţionar bancar, vrând să se mărite cu el. Dar o femeie 
căsătorită nu îşi putea păstra slujba la curte. Se făcu de data 


aceasta o excepţie doar în urma intervenţiei insistente şi 
personale a lui Sisi pe lângă soţul ei, împăratul. Fanny primi 
permisiunea să se căsătorească şi să rămână totuşi la post. 
Soţul ei obţinu şi el un loc de muncă la curte. 

În felul acesta Hugo Feifalik era un om făcut. Avansă la 


funcţia de secretar particular al împărătesei, 
apoi de maestru cu încartiruirile, consilier 
guvernamental, vistiernic al ordinului 
„Crucea Sudului”, consilier aulic, fiind 
în cele din urmă ridicat la rangul de 
cavaler. Soții Feifalik exercitară 
timp de treizeci de ani o influență 
consi-derabilă asupra 

împărătesei; gradul acestei influențe 
poate fi cel mai bine evaluat dacă ne 
gândim la gelozia doamnelor de onoare, în 


primul rând a contesei Festetics. 

„Prea înalta încredere” acordată de împărăteasă o făcu pe 
doamna Feifalik să devină în decursul timpului nu numai 
încrezută şi arogantă, după cum se plânge de repetate ori Marie 
Festetics, ci şi extrem de nobilă şi maiestuoasă - în orice caz 
mult mai maiestuoasă decât însăşi împărăteasa. Elisabeth 
profita de ţinuta ireproşabilă a lui Feifalik, folosind-o ca dublură. 
Ea personal dispărea neobservată în mulţimea de oameni, 
lăsându-i pe aceştia să o ovaţioneze pe Fanny Feifalik - fireşte 
că aşa ceva se putea întâmpla doar în străinătate unde 
Elisabeth nu era atât de cunoscută. De exemplu, în 1885 
Elisabeth o lăsă pe coafeza ei să fie plimbată, într-o barcă de 
gală, prin portul Izmir şi să primească omagiile notabilităţilor în 
timp ce ea personal ajunse, incognito; cu o altă barcă la țărm şi 
întreprinse un tur al oraşului. O scenă similară se petrecu în 
1894, şi anume, în gara din Marsilia. Peronul era plin de oameni 
care doreau să o vadă pe împărăteasa Austriei la plecare. 
Doamna de onoare, contesa Sztaray, relatează: 

„în împrejurări normale Maiestatea Sa se simţea foarte 
incomodată de un asemenea interes; de data aceasta însă era 
încântată deoarece curiozitatea oamenilor putea fi pe deplin 
satisfăcută - înainte de a-şi fi făcut ea însăşi apariţia... 

Doamna F., coafeza împărătesei, traversă cu o ţinută plină 
de demnitate peronul încercând din răsputeri să o imite pe 


împărăteasă... Maiestatea Sa găsi că acest intermezzo este 
foarte amuzant. „Să nu o deranjăm pe buna noastră F.”, ne 
spuse, urcând repede şi neobservată în tren.” Elisabeth îşi 
considera părul o încoronare a frumuseţii ei, fiind extrem de 
mândră de aceste fluvii de păr care o îmbrăcau ca o mantie 
când îşi desfăcea cosiţele. La vârsta de cincizeci de ani nu avea 
încă nici un fir de păr cărunt (sau poate că Fanny le escamota 
cu abilitate cine poate să ştie), în această perioadă scrise poezia 
Wunsch (Dorinţă): 

Din cauza părului aş vrea să mor; 

A vieții forță, plenitudine, 

A sângelui esenţă - cea mai pură 

Cosiţelor aş vrea să le transmit. 

De-ar fi să treacă-ncet a mea viață 

În valuri aurii şi mătăsoase 

Ce tot mai opulent în jos mă trag 

Ca-ncet în somnul veşnic să alunec. 

Îngrijirea zilnică a părului rămase pentru Elisabeth până la 
sfârşitul vieţii ei „o acţiune sacră”, după cum se exprima înflorit 
lectorul grec Christomanos, care în anii nouăzeci avea misiunea 
de a face în orele de coafat conversaţie în limba greacă şi 
exerciţii de traducere cu împărăteasa. Christomanos: „în spatele 
scaunului împărătesei se afla coafeza [Fanny Feifalik] în rochie 
neagră cu trenă lungă, un şorţ alb din borangic - o apariţie 
impozantă chiar şi în postura de slujnică, cu urme de frumuseţe 
perimată pe faţă şi priviri pline de uneltiri negre... Îşi afunda 
mâinile albe în valurile de păr, îl ridica apoi mângâindu-i 
suprafaţa de parcă ar fi fost din catifea şi mătase, înfăşurându-l 
în jurul braţelor ca nişte râuri pe care ar fi dorit să le capteze 
fiindcă nu voiau să curgă, ci să zboare.” 

Urmează o descriere detaliată a coafatului. „Apoi prezentă 
pe o tavă de argint firele de păr mort care căzuseră, iar privirile 
stăpânei şi ale slujnicei se încrucişară pentru o secundă - cele 
ale stăpânei conţinând un uşor reproş, cele ale slujitoarei culpă 
şi căinţă. După care se înlătura de pe umerii împărătesei halatul 
alb din dantelă, iar împărăteasa neagră se înălța din învelişul 
protector ca statuia unei divinităţi. Suverana înclina după aceea 
din cap - slujnica se cufunda în pământ şoptind încet: „Mă 
prosternez la picioarele Maiestăţii Voastre, şi în felul acest 
acţiunea sacră lua sfârşit.” „îmi simt părul”, îi spuse Elisabeth lui 


Christomanos, este ca un corp străin pe capul meu”. 
Christomanos: „Majestatea Voastră poartă părul ca o coroană în 
locul coroanei.” 

Elisabeth: „Numai că de oricare alta te poţi debarasa mai 
uşor.” Aceste valuri de păr trăgeau atât de greu la cântar, încât 
îi produceau uneori dureri de cap Elisabethei. In asemenea 
cazuri, rămânea dimineaţa ore întregi în apartamentele ei cu 
părul ridicat, prins în panglici şi agăţat de ceva. În felul acesta 
greutatea părului era diminuată. 

Pe măsură ce Elisabeth îmbătrânea, lupta pentru 
conservarea frumuseţii devenea tot mai anevoioasă. Mijloacele 
la care trebuia să apeleze în vederea cultivării frumuseţii erau 
tot mai rafinate şi mai sofisticate. Datorită eternelor cure de 
slăbire reuşea să rămână subţire ca trasă prin inel, iar datorită 
sportului practicat zilnic ore întregi să îşi păstreze supleţea şi 
graţia, îngrijirea tenului era deosebit de complicată, doamnele 
care puneau preţ pe înfăţişarea lor recurgând la tot felul de 
mixturi preparate de ele pe baza unor reţete mai mult sau mai 


puţin secrete. Interesul obsedant al Elisabethei 
pentru aceste „lucruri exterioare” 
atât de importante deoarece îi mențineau 
conştiinţa propriei valori degenera 
într-un adevărat cult al frumuseţii. 
Nepoata Marie Larisch vorbea mai târziu 
cu  maliţiozitate despre o „dragoste 
pasionată, care domina totul”, „Îşi diviniza 
frumu-seţea aşa cum un păgân îşi 
divinizează zeitatea, 


îngenunchind în faţa ei. 

Contemplarea trupului ei desăvârşit îi producea o plăcere 
estetică; tot ce tulbura această perfecţiune era în ochii ei 
neartistic şi detestabil... Scopul vieţii ei: să rămână tânără; deci 
toate  efor-turile vizau găsirea mijloacelor optime pentru 
menţinerea frumuseţii.” Nu este de mirare că şi acest cult al 
frumuseţii suscita comentariile batjocoritoare ale anturajului de 
la curte. 

De exemplu, contesa Furstenberg ofta: „Trebuie să aud 
atâtea elogii la adresa frumuseţii fizice, încât mi se face deja 
lehamite, cu atât mai mult cu cât ajung tot mereu la concluzia 
că în lipsa unor calităţi morale acest articol nu este decât chipul 


diavolului.” Marie Larisch aminteşte câteva mijloace prin care 
împărăteasa încerca să îşi imortalizeze frumuseţea: noaptea îşi 
punea pe faţă măşti din carne crudă de vițel, în perioada 
căpşunelor, măşti din căpşune, făcea băi calde cu ulei de 
măsline pentru a menţine supleţea pielii: „Dar o dată uleiul avea 
aproape temperatura de fierbere, aşa încât scăpă pe muchie de 
cuţit de la moartea fioroasă a multor martiri ai creştinătăţii. 
Dormea adeseori cu porţiunea de deasupra şoldurilor înfăşurată 
în cârpe umede pentru a-şi asigura linia zveltă şi bea, în acelaşi 
scop, o mixtură greţoasă din cinci sau şase albuşuri de ou cu 
sare.” Cu fiecare toaletă (uneori de mai multe ori pe zi) Sisi 
pierdea până la trei ore. Chiar şi numai renumita „încorsetare” 
dura uneori o oră, până când talia de viespe era suficient de 
subţire. Vrând să salveze faima taliei ei legendar de subţiri, Sisi 
recurgea la mijloace şo cânte pentru acea vreme: începând cu 
anii şaptezeci renunţă, de exemplu, la jupoane purtând doar 
„pantaloni” subţiri din piele de antilopă foarte fină. Uneori 
trebuia să fie cusută, în rochiile ei - şi aceasta la fiecare 
îmbrăcat (iar apoi descusută” la dezbrăcare), de asemenea, 
când mergea la călărie. Astfel că avea nevoie de enorm de mult 
timp pentru toaletă, la care se mai adăugau cele trei ore 

Din această perspectivă este poate mai uşor de înţeles din 
ce cauză pregătirile nemaipomenit de complicate în vederea 
ceremonialului o plictiseau şi oboseau tot mai mult, aşa încât 
evita pe cât posibil „să îşi pună harnaşamentul” ca să fie expusă 
ca primă figură reprezentativă a imperiului. Impărătesele care o 
precedaseră nu fuseseră în situaţia de a apăra renumele unei 
frumuseți mirifice, îşi puteau permite să apară în public în rochii 
mai simple şi coafate cu mai puţină grijă, fără a fi criticate. 
Acest lucru era însă imposibil în cazul Elisabethei, care trebuia 
să justifice în tot mai mare măsură notorietatea frumuseţii ei. 

Programul zilnic al lui Sisi în anii şaptezeci şi optzeci era 
destul de neobişnuit pentru o împărăteasă. 

Vara se scula la ora cinci, iarna la ora şase. Urma o baie rece 
şi masaj. In continuare gimnastică, un mic dejun frugal, luat 
uneori împreună cu fiica ei Valerie, apoi coafatul, în acest timp 
citea sau scria scrisori sau făcea lecţii de limba maghiară. După 
aceea se îmbrăca - în costumul de scrimă dacă voia să facă 
scrimă, sau în costumul de călărie, dacă mergea la antrenament 


la şcoala de echi taţie. Dimineaţa trecea cu toate aceste 
activităţi. În schimb, mâncatul dura doar câteva minute, 
constând din puţin bulion de carne. După gustare, o plimbare de 
mai multe ore - mai bine zis un marş forţat în ritm alert în 
compania unei doamne de onoare rezistentă la mers. 

Către orele 17, iarăşi schimbarea hainelor şi coafat, după 
care venea Marie Valerie la joacă. Dacă nu avea posibilitatea să 
se eschiveze, Elisabeth apărea la orele 19 la dineul familial - 
întâlnindu-şi doar acolo soţul în ziua respectivă. Dar nici această 
întrevedere nu dura mult. Căci Elisabeth se retrăgea cât mai 
repede - la o mică şuetă cu prietena ei, Ida Ferenczy, care o 
pregătea pe împărăteasă şi pentru culcare, desfăcându-i părul. 

Orice obligaţie oficială, cât de măruntă, era resimţită ca o 
tulburare a acestui program, împărăteasa trăia numai pentru 
frumuseţea şi sănătatea ei. Indatoririle faţă de curte şi familie 
(în afară de grija pentru Valerie) nu îşi găseau locul în programul 
ei zilnic. 

Când începură să apară primele semne de îmbătrânire - un 
ten ridat şi tăbăcit din cauza numeroaselor cure de slăbire şi a 
orelor foarte multe petrecute în aer liber Elisabeth îşi tortură şi 
mai mult trupul subţirel cu exerciţii de gimnastică de ore întregi: 
la bară, la inele, cu haltere şi greutăţi, şi cure de slăbire şi mai 
radicale. Elisabeth îşi amenaja în toate castelele ei - fireşte, şi în 
cetatea din Buda şi la Godolld - săli de gimnastică în care 
petrecea zilnic mai multe ore. Prima veste despre aceste săli, 
difuzată prin anii şaizeci, făcu mare vâlvă şi trezi uimire 
sceptică. Nimeni nu reuşea să îşi imagineze o împărăteasă a 
Austriei în costum de gimnastică, la paralele sau la bară. lată de 
ce în ziare începură să apară informaţii greşite, de-a dreptul 
groteşti, de exemplu: „Este probabil de interes deosebit să 
aflăm că Sala Cavalerilor din Hofburg a fost amenajată ca sală 
de gimnastică. Găsim acolo toate aparatele de gimnastică: 
frânghie de căţărat, bară, paralele, prăjină etc. Acolo fac 
gimnastică în jur de două ore zilnic Maiestatea Sa împăratul şi 
domnii arhiduci de la curte, chiar şi bătrânul feldmareşal Hess - 
cu toţii în costume de gimnastică...” Pe atunci (1864) nici chiar 
jurnaliştii nu ar fi putut să îşi imagineze că nu membrii masculini 
ai casei domnitoare ci împărăteasa 
făcea zilnic ore întregi de gimnastică. 


Este uşor de înţeles iritarea lui Franz Joseph la citirea unui 
asemenea articol - fără să mai punem la socoteală că drept loc 
al exerciţiilor de gimnastică era indicată tocmai una din cele mai 
reprezentative săli din Hofburg adică sala unde împăratul Franz 
Joseph îşi citea, într-o anumită perioadă, mesajul coroanei. „Vă 
las pe dumneavoastră să decideţi dacă toată povestea nu este 
prea stupidă pentru a merita o dezminţire”, îi scria împăratul lui 
Crenneville. „În orice caz, însă, ar trebui să găsirn un mijloc de a 
le da să înţeleagă redactorilor de la gazeta străinilor - prin 
şicane sensibilizante - că au un comportament deplasat.” 
Elisabeth trată cu indiferenţă toate cancanurile, continuându-şi 
exerciţiile zilnice de gimnastică - un fapt de-a dreptul scandalos 
pentru o femeie din acele vremuri. 

Uneori resimțea chiar o plăcere sadică să îi şocheze cu 
exerciţiile ei de gimnastică pe cei neiniţiaţi, de exemplu pe 
lectorul de greacă, Christomanos, care de Anul Nou 1892 
notează în jurnalul său (Elisabeth avea atunci vârsta de 54 de 
ani): „înainte de a ieşi în oraş [împărăteasa] mă chemă astăzi 
încă o dată în salon, în uşa deschisă dintre salon şi budoar erau 
fixate frânghii, aparate de gimnastică şi paralele. Am intrat 
tocmai când se ridica în inele. Purta o rochie neagră de mătase 
cu trenă lungă, împodobită cu pene negre, minunate, de struţ. 
Nu o văzusem încă niciodată atât de elegantă. Făcea o impresie 
fantastică aşa cum stătea atârnată de frânghii, de parcă ar fi 
fost o făptură intermediară între şarpe şi pasăre. Ca să se lase 
jos trebui să sară peste o frânghie întinsă mai jos. 

„Această frânghie”, îmi spuse, „este întinsă aici, ca să nu uit 
să sar. Tatăl meu era un mare vânător şi voia ca noi să sărim ca 
nişte căprioare.” Apoi Elisabeth îl rugă pe grecul uluit să 
continue lectura din „Odiseea”, explicându-i că după aceea 
trebuie să primească nişte arhiducese, din care cauză s-a 
îmbrăcat atât de festiv. „Dacă arhiducesele ar şti că am făcut 
gimnastică în rochia aceasta cred că ar încremeni.” 

Elisabeth se referea mereu, cu multă mândrie, la poveţele 
date de tatăl ei Max (cu care ea, personal, nu se înţelegea prea 
bine). Cică el le învățase pe fiicele sale să aibă un umblet 
frumos, îi povesti lui Christomanos: „Să ne gândim mereu la un 
exemplu: fluturii. 

Atât sora mea Alengon cât şi regina de Napoli sunt renumite 
la Paris pentru mersul lor. Dar totuşi nu umblăm aşa cum ar 


trebui să umble reginele. Bourbonii, care nu circulau aproape 
niciodată pe jos, dezvoltaseră un umblet propriu - ca gâştele 
mândre. Umblă ca nişte adevăraţi regi”. Şi în cazul de faţă 
idealul Elisabethei era naturaleţea. Dar profita chiar şi de 
această ocazie pentru a polemiza contra lipsei de naturaleţe a 
„adevăraţilor regi. 

Rezultatul benefic al gimnasticii şi al curelor de slăbire nu 
putea fi ignorat, în secolul al 19-lea, când la vârsta de 30 de ani 
femeile deveneau deja matroane, mai ales dacă născuseră 
câţiva copii, Elisabeth era un fenomen cu totul ieşit din comun. 
Renumele frumuseţii ei dură cam treizeci de ani - o perioadă 
nemaiauzit de lungă. 

Aparițiile, la marile baluri, ale împărătesei care avea deja 40 
de ani erau înconjurate de un fast aproape miraculos. Cu stelele 
de diamant prinse în păr, cu statura ei înaltă şi subţire, 
îmbrăcată în cele mai somptuoase toalete pe care le puteau 
născoci croitorii europeni stătea în mijlocul agitaţiei şi strălucirii 
de la curte „de parcă nu s-ar afla într-o sală de bal, în mijlocul 
oamenilor, ci ar fi singură pe o stâncă de pe malul mării, atât de 
pierdută privea în depărtări” - inabordabilă şi ireală. 

La observaţia plină de admiraţie a nepoatei ei, Marie Larisch, 
că ar arăta ca Litania, crăiasa zânelor, Elisabeth dădu, ca de 
obicei, un răspuns sarcastic: „Nu Titania, ci pescăruşul care a 
fost prins şi se află în captivitate!” Când perechea regală 
italiană vizită în 1881 Viena, Alexander Hubner scria despre 
întâlnirea celor două su verane: „Biata regina Margherita părea 
o subretă alături de o semizeiţă.” lar Marie Valerie, cea mai 
mică fiică a cuplului imperial, aproape că nu găsea cuvintele 
potrivite pentru a se exprima, atât era de mândră de 
frumuseţea mamei ei; de exemplu, în 1882 consemna în jurnal: 
„Dineu. Mama în rochie de jerseu negru brodat cu perle, cu 
pene negre în păr, iar în jurul gâtului un lanţ de aur. O! Era atât 
de frumoasă! Nu arăta mult mai în vârstă decât mine.” Ceea ce 
era poate exagerat - având în vedere că Elisabeth avea atunci 
45 de ani iar fiica ei, Valerie, 14. 

Frumuseţea lui Sisi emana totdeauna şi în orice împrejurare 
măreție - iată un amănunt subliniat de 


mulţi contemporani, inclusiv de 
împăratul Germaniei, Wilhelm al Il-lea: „Ea 
nu se aşeza, ci se lăsa jos, nu se ridica, ci 


uziasma: „Nu 
minunat, şi în 
parea graţiei. 


se înălța...” Şi doamna de onodi 
te plictiseşti mergând cu ea. Şi 
urma ei. E suficient să o pri 
Uneori o compar cu un crin, apoi mă duce 
gândul la o zână - ba nu, o silf mă îmi spun: 
nu! O împărăteasă! O fiinţă regală din cap până în picioare! Fină 
şi plină de nobleţe din toate punctele de vedere. lar apoi îmi 
trec prin minte toate bârfele şi mă gândesc că trebuie să fie 
multă invidie la mijloc. 

Este fermecător de frumoasă şi plină de graţie”. Deşi 
împărăteasa avea doar 34 de ani, doamna de onoare sesiză însă 
un lucru: „Este lipsită de bucuria de a trăi. O înconjoară o linişte 
neobişnuită pentru vârsta tinereţii! Felul de a fi ezoteric, 
hipersusceptibil al lui Sisi mergea mână în mână cu o doză 
considerabilă de aroganță. Şi îşi manifesta această aroganță în 
mod jignitor când şi unde îi convenea, mai ales faţă de criticii ei 
de la curte, în anii optzeci scrise poezia An die Gaffer (Către 
gură-cască): 

Aş vrea ca lumea să-mi dea pace, 

Să nu-mi mai dea atenție. 

In fond sunt şi eu ca şi ei, 

Un om ca toți ceilalți. 

Mânia mă cuprinde-atunci 

Când vin şi mă fixează, în gaură de şarpe să m-ascund aş 
vrea 

Și nu mai pot de ciudă. 

lar de mai văd şi un binoclu 

Spre mine că se-ndreaptă, îmi vine să-l distrug pe loc 

O dată cu stăpânul. 

Curând e însă prea de tot 

Și nu mă pot abtine, Cu tifla-mi vine să le dau 

Și să le-arăt plopou]!” 

Stând odată de vorbă, prin anii optzeci, cu prietena ei 
apropiată şi colegă într-ale poeziei, regina Elisabeta a României 
(Carmen Sylva), Elisabeth ajunse la 
concluzia că aportul ei la o E 


conversaţie este extrem de redus, 
fiind chiar de părere că 
reprezentarea rămâne pur cabotinaj. 


Carmen Sylva o întrebă ui s5 
foloseşte, nu te ajută să îţi depă 

Sisi, care în acea perioadă 
Heine, răspunse: „Nu sunt timide e 

Mă îmbracă în rochii frumoase, mă îmipadobese cu bijuterii 
multe, după care sunt dusă în faţa oamenilor 
ca să le adresez câteva cuvinte; dar fug imediat înapoi în 
camera mea, smulg toate astea de pe mine şi scriu, iar Heine 
îmi dictează!, Contesa Festetics, o femeie înţeleaptă care o 
iubea mai mult ca oricine altcineva pe împărăteasă şi o şi 
cunoştea foarte bine, notă la sfârşitul anilor şaptezeci în jurnalul 
ei, că Elisabeth este înzestrată cu toate calităţile pozitive, dar o 
zână haină le-a transformat pe toate în contrariul lor: 

„Frumuseţe! 

Drăgălăşenie! 

Graţie! Nobleţe! 

Simplitate! 

Bunătate! 

Generozitate! Spirit! 

Umor! Haz! 

Perspicacitate! 

Ințelepciune!” 

După care urmase blestemul:,...Căci totul se va întoarce 
împotriva ta - chiar şi frumuseţea îţi va cauza doar suferinţă, iar 
mintea ta strălucită va ajunge atât de departe - atât de departe, 
încât te va duce la confuzie.” Toate acestea sunt însă anticipări 
ale unei evoluţii ulterioare. La mijlocul anilor şaizeci, Elisabeth 
era o femeie extrem de frumoasă care se apropia de vârsta de 
treizeci de ani. Savura conştiinţa frumuseţii ei, triumfa asupra 
adversarilor de la curte şi considera drept un tribut care i se 
cuvine faptul că soţul era primul şi cel mai înfocat adorator al ei. 
Raporturile de forţă dintre cei doi se schimbaseră după anii de 
evadare. Acum Elisabeth era cea mai tare, reuşind să exercite 
presiune asupra împăratului cu ajutorul unor metode tipic 
femeieşti, Curtea vieneză urmărea cu îngrijorare crescândă 
această evoluţie. Arhiducesa Sophie se retrăsese în planul al 
doilea. Influenţa ei asupra împăratului era aproape nulă. 

Sisi nu cucerise această nouă poziţie prin niscaiva 
performanţe, prin amabilitate sau inteligenţă, ci exclusiv prin 
frumuseţea ei. Este deci uşor de înţeles din ce cauză acorda o 


useţe nu îţi 


e poezia lui 


importanţă exacerbată înfăţişării exterioare. Pe la mijlocul anilor 
şaizeci, înţelesese foarte bine că puterea ei rezidă în această 
frumuseţe pe care o putea exploata ca mijloc de presiune 
pentru a-şi realiza dorinţele. Dar în curând se va dovedi că se 
pricepe să recurgă cu succes la acest mijloc de presiune nu 


numai în probleme familiale, ci şi în cele ce priveau viaţa politică 
a Austriei. 


LAMANA KhA AETS 


MUN 


M 


= | 
ą 


DOR E EL 3 NIL (O PE FEED FEES: 


Ungaria IAE ai m 

Simpatia Elisa bet RES A vb jul - 
de opoziţia faţă de curtea vieneză. Retorta vieneze, ecr 
acei oameni în care împărăteasa îi vedea pe inamicii ei 
principali, consta în mare parte din familii boemiene. Acestea 
dădeau tonul la Viena, ocupând posturi de înalţi demnitari şi 
funcţionari, dominând viaţa de societate şi găsind în mama 
împăratului, arhiducesa Sophie, o prietenă şi susținătoare 
ferventă şi influentă. Sophie se arăta încă recunoscătoare 
pentru atitudinea leală a Boemiei în anul revoluţionar 1848, 
insistând ca şi tânăra împărăteasă să manifeste aceeaşi 


recunoştinţă faţă de Boemia şi, în primul rând, să înveţe limba 
„boemiană”. Dar Sisi nu înregistra progrese în învăţarea acestei 
limbi, probabil tocmai fiindcă dorinţa venea din partea Sophiei. 
De-abia reuşise să memoreze cifrele, fiindu-i foarte greu să 
pronunţe în cehă propoziţii scurte, învăţate pe dinafară. 

Cu cât relaţiile lui Sisi cu anturajul de la curte şi cu soacra ei 
se degradau, cu cât atitudinea ei faţă de neoabsolutism se 
radicaliza, cu atât mai interesanţi i se păreau ungurii, în anii 
cincizeci, aceştia aveau încă o atitudine de frondă faţă de curtea 
de la Viena. Spre deosebire de aristocrația boemiană, o mare 
parte a aristocrației maghiare participase activ la revoluţia din 
1848/49. 

Moşiile insurgenților fuseseră confiscate şi mulţi trăiau încă 
în exil. Foştii revoluționari se întoarseră de-abia spre sfârşitul 
anilor cincizeci la Budapesta, după ce împăratul le restituise 


averile şi le suspendase pedepsele 
cu închisoarea, sau (în | cazul lui 
Gyula Andrassy) le anulase 

condamnarea la moarte. Pentru 
curtea de la Viena toţi rămâneau 
însă revoluționari, nu se bucurau de 
încredere şi erau priviţi cu suspiciune, 
ba chiar cu dispreț. Arhiducesa 


Sophie era prima care 
faţă că îi consideră 


admitea pe 


revoluționari pe maghiari ca atare 
mai ales aristocrația ma- }" ghiară - 
căci afişau un orgoliu pe care un 


autocrat prin graţia lui Dumnezeu, aşa cum şi-l imagina 
arhiducesa Sophie, nu-l putea tolera la supuşii săi. 

După înăbuşirea revoluţiei Ungaria fusese „aliniată”. 

Adică îşi „pierduse” vechile privilegii şi vechea constituţie. 
Administrarea şi guvernarea ţării erau dirijate de la centru, din 
Viena, ceea ce producea în permanenţă nemulţumire. Intre 
1848 şi 1867, deci aproape douăzeci de ani, Ungaria rămâne o 
provincie agitată de revolte şi turbulenţe necontenite, ţinute sub 
control cu ajutorul unor forţe militare considerabile; cu toate 
acestea Ungaria refuza - cu succes - de exemplu, să-şi achite 
inpozitele datorate Vienei. In aceşti ani ducea tratative serioase 
până şi cu puteri străine (mai ales cu Prusia), care să sprijine 


Ungaria împotriva guvernului de la Viena. Sume uriaşe de bani 
intrau pe canale tenebroase în ţară pentru a întreţine 
răzmeriţele. Fiecare călătorie a tânărului împărat în Ungaria 
reprezenta un risc pentru persoana lui. 

Insistenţa cu care ungurii - şi anume toate păturile sociale şi 
toate partidele - pretindeau ca Franz Joseph să fie încoronat ca 
rege al Ungariei îi făcea cu atât mai antipatizaţi la Viena. Căci 
premisa încoronării era garantarea vechii constituţii maghiare - 
iar după înăbuşirea revoluţiei din 1848 nimic nu trezea atâtea 
suspiciuni ca dorinţa de a avea o constituţie. Căci aceasta 
însemna restrângerea puterii absolute a suveranului şi o 
concesie la adresa voinţei poporului - atât de detestate (sau, ca 
în cazul vechii constituţii maghiare, o 
concesie la adresa castelor feudale). 

În 1859, când Austria pierdu Lombardia (şi aici căpeteniile 
„răsculaţilor” erau aristocrați) iar Veneţia devenise tot mai greu 
de apărat, Ungaria intră în mai mare măsură în colimator. Era 
clar că, în cazul unui conflict între Austria şi Prusia, Ungaria 
putea deveni foarte periculoasă. De aceea la Viena începură 
discuţii prudente în legătură cu posibilitatea de a veni în 
întâmpinarea dorințelor ungurilor fără a-şi prejudicia propria 
imagine. 

Elisabeth cunoscuse puţini unguri: pe profesorul din Bavaria, 
istoricul Mailath, pe magnații care o întâmpinaseră oficial cu 
ocazia vizitei din Ungaria, în 1857, şi care o ovaţionaseră 
(probabil mai mult ca femeie frumoasă decât ca împărăteasă a 
Austriei). Rudolf avea o doică unguroaică. Apoi, pe insula 
Madeira, povestea plină de romantism cu Imre Hunyady, care o 
învățase pe împărăteasă primele cuvinte în limba maghiară şi, 
în fine prietenia îndelungată şi apropiată cu sora lui Imre, Lily. 
Putem fi siguri că în numeroasele ore de singurătate din Madeira 
şi Corfu doamna de onoare preferată a împărătesei îi va fi 
povestit multe despre patria ei. 

După întoarcerea din Corfu - mai exact, în februarie 1863 - 
Sisi îşi realiză dorinţa de a lua în mod regulat ore de limba 
maghiară. La Possenhofen se povestea că nici arhiducesa 
Sophie şi nici chiar împăratul Franz Joseph nu voiseră iniţial să 
permită aşa ceva cu justificarea că maghiara este extrem de 
grea şi că Sisi nu o va învăţa niciodată - din moment ce avea 


asemenea greutăţi cu ceha. Această împotrivire o ambiţiona pe 
Sisi. Voia să le arate criticilor ei de ce era în stare. 

Până acum curtea îi reproşase lui Sisi că nu cunoaşte limbi 
străine. Mai ales propoziţiile învăţate pe dinafară în franceză şi 
italiană provocaseră ani de zile amuzamentul aristocraților 
vienezi cu ocazia aşa-numitelor „cercle” de la curte. Şi 
arhiducesa Ludovica era de părere că fiica ei este un antitalent 
pentru limbi. De aceea toată lumea se miră de neaşteptata 
dorinţă a lui Sisi. 

„Sisi face progrese incredibile în limba maghiară”, îi scria 
împăratul mamei sale deja după câteva luni. Progresele nu i se 
datorau doar profesorului de maghiară, preotul Homoky, ci în 
primul rând unei unguroaice delicate de 
la ţară, pe care împărăteasa o angaja, în 
1864, în anturajul ei imediat: Ida 


Ferenczy. Rolul jucat de această 
unguroaică în biografia lui Sisi este de o 
importanţă inestimabilă. Timp de 34 de ani 
- până la moartea Elisabethei - Ida rămase 
cea mai apropiată confidentă a împărătesei, 
care era cu patru ani mai mare decât ea. li 
cunoştea toate tainele îi rezolva 

corespondenţa particulară, era 

indispensabilă - nu numai ca angajată, ci 


şi ca prietenă intimă. 

Nu se ştie precis nici în ziua de astăzi cum a ajuns la curtea 
de la Viena această fată de 23 de ani provenită din mica 
nobilime de la ţară. Ziaristul Max Falk nota în amintirile sale că 
la curtea de la Viena se alcătuise o listă cu şase nume de tinere 
aristocrate maghiare considerate demne de a ocupa funcţia de 
doamne de companie ale împărătesei. Alcătuirea listei fusese 
precedată de câteva demonstraţii de forţă ale diferitelor partide 
de la curte. Când lista - scrisă caligrafic - ajunse la împărăteasă, 
pe ea figura, se pare, şi un al şaptelea nume scris de o mână 
străină - şi anume, numele Idei Ferenczy - deci o persoană care 
nu fusese nicidecum selectată de reprezentanţii curţii. 

Această poveste despre un misterios necunoscut care ar fi 
trecut numele unei fete simple pe o listă a 
înaltei aristocrații pare destul de fantezistă arătându-ne însă în 
acelaşi timp de ce ungurii îi acordară mai târziu atâta 


importanţă Idei. O versiune mai inofensivă relatează ca o 
contesă Almassy alcătuise lista, şi, gândindu-se la familia 
Ferenczy din Kecskemet cu care era prietenă, trecuse pe listă şi 
numele uneia din cele cinci fete, adică al Idei. Presupunând că 
versiunea este reală aşa ceva nu s-ar fi putut întâmpla decât în 
spatele curţii deoarece Ida nu îndeplinea una din condiţiile 
principale pentru a ocupa această funcţie, adică nu făcea parte 
din înalta aristocrație. 

Din cauza originii prea umile Ida nu putea fi doamnă de 
onoare. Cuiva îi trecu prin minte să o numească deocamdată pe 
Ida „superioară” a unei mănăstiri din Brunn - căci în felul acesta 
primea cel puţin titlul de „doamnă” - după care să fie numită 
oficial „lectoriţă a Maiestăţii Sale”, cu un salariu de 150 de 
guldeni pe lună, plus casă şi masă. 

Fireşte că Ida nu îi făcu niciodată lectură împărătesei. 

Ida deveni confidenta împărătesei în măsură mult mai mare 
decât doamnele de onoare din înalta aristocrație. 

Scrisorile lui Sisi către prietena mai tânără sunt pline de 
tandreţe, începând de obicei cu cuvintele „Kedves Idam!” 
(draga mea Ida). În aceste scrisori foarte lungi (soţului ei, 
împăratul, de exemplu, îi scria scrisori mult mai scurte şi într-un 
ton mai rece) găsim formulări foarte afectuoase ca: „Mă 
gândesc mult la tine în timpul orelor de coafat, în timpul 
plimbărilor şi de mii de ori în timpul zilei.” Din păcate scrisorile 
Elisabethei către Ida s-au păstrat doar în formă fragmentară. Ida 
le-a ars pe cele mai multe - şi probabil mai importante - iar 
puţinele păstrate au fost distruse în timpul celui de-al doilea 
război mondial, supraviețuind doar câteva crâmpeie. 

Un lucru este însă sigur: micuța Ida întreținea legături cu 
liberalii maghiari care acționau în vederea încheierii acordului,,; 
în primul rând cu Gyula Andrassy şi Franz Deak. lar angajarea 
Idei la Hofburg înseamnă începutul implicării entuziaste a lui Sisi 
în realizarea „acordului” cu Ungaria, pentru restabilirea vechilor 
privilegii ale maghiarilor şi încoronarea lui Franz Joseph ca rege 
al Ungariei. Pe de altă parte, prin intermediul Idei Ferenczy, 
liberalii maghiari erau precis informaţi despre raporturile de 
forţă din familia imperială. 


Cu siguranţă că această relaţie atât de importantă a 
împărătesei Austriei cu Ida Ferenczy fusese programată cu grijă 


de Ungaria, în primul rând de Deak şi 
Andrassy. 

Aceştia exploatară cu 
multă abilitate şi în folosul 
cauzei lor atât 
izolarea personală a tinerei 
împărătese la Viena, cât şi 
disensiunile ei cu 
arhiducesa 
antimaghiară, Sophie. Ida 


era primul om care în conflictul dintre 
împărăteasă şi curtea vieneză se situa de la 
bun început şi fără echivoc de partea lui Sisi. Şi anume, nu 
încercă în nici un fel să intervină ca mijlocitoare, cum făcuse la 
un moment dat contele Grunne. Nu era înrudită cu înalta 
aristocrație, ca doamnele de onoare care reprezentaseră până 
acum unicul anturaj al împărătesei. Chiar şi prietena lui Sisi, Lily 
Hunyady, căsătorită din 1871 cu camerierul cezaro-crăiesc, 
baronul Walterskirchen. 

Făcea parte din curtea vieneză. Ida se ţinea la distanţă de 
cleveteli, rămânând rezervată faţă de orice re- 
prezentant al curţii, ba chiar distantă, si muasisi i devotată cu trup 


şi suflet stăpânei şi prietenei ei 
Elisabeth - până dincolo de moartea 
acesteia. Nu este de mirare că Ida 
Ferenczy deveni în curând una din cele 
mai antipatizate persoane din Hofburg, 
ceea ce nu o deranja câtuşi de puţin 
având în vedere afecțiunea constantă 
pe care i-o arăta Elisabeth. 

Împărăteasa (în vârstă de 27 de 
ani) petrecea zilnic multe ore 
împreună cu noua «i „lectoriţă”. 


In primul rând, Ida trebuia 
coafat şi la spălatul părului, 


să asiste la 
profitând de 


aceste ore pentru a face conversaţie în limba maghiară. Limba 
maghiară deveni un fel de limbaj secret al celor două femei. 
Contesa Almassy comunică deja după câteva săptămâni în 


Ungaria: „Ida este încântată de pronunția bună a împărătesei, 
cică vorbeşte deja cursiv maghiara - cu un cuvânt, sunt 
amândouă mulţumite una de alta.” După părerea lui Deak şi a 
lui Andrassy, primul pas spre o împăcare între rege şi Ungaria ar 
fi fost o vizită a lui Franz Joseph la Budapesta. La câteva 
săptămâni după angajare, Ida o convinsese deja pe împărăteasă 
de necesitatea unei asemenea vizite. Deoarece propunerile în 
materie de politică ale lui Sisi nu erau, de obicei, luate în seamă 
de împărat, ea încercă să-l convingă pe generalul Benedek, 
originar din Ungaria, să tatoneze terenul la împărat în vederea 
călătoriei în Ungaria - o cale destul de neobişnuită de a exercita 
influenţă politică şi, în plus, cu puţine şanse de reuşită. 
Benedek, care nu era un apropiat al Elisabethei, nu făcu un 
secret din „această intervenţie, aşa încât întreaga curte află în 
curând că împărăteasa se implică pentru Ungaria. După ce atât 
partea maghiară cât şi soţia sa insistaseră luni de zile, Franz 
Joseph plecă, în iunie 1865, într-adevăr la Budapesta, începând 
să facă nişte concesii. Mai întâi abrogă jurisdicţia militară - încă 
în vigoare în Ungaria în locul celei civile - apoi dădu o amnistie 
pentru delictele de presă. Ungurii însă nu se mulţumeau cu 
aceşti paşi mărunți menţinându-şi revendicările principale: 
reintroducerea constituţiei maghiare şi încoronarea; În acest 
punct toate partidele din Ungaria se coalizară în jurul lui Deak - 
întocmai ca ungurii care trăiau la Viena - militând fiecare în felul 
său pentru realizarea „acordului”. 

Franz Deak, „înțeleptul naţiunii”, „conştiinţa Ungariei” în 
anul revoluţiei ministru al Justiţiei în guvernul lui Batthyany - 
care mai târziu fusese executat - publică revendicările Ungariei 
în renumitul său articol din PEST NAPLO, apărut în 1865, chiar 
de Paşti, cu scurt timp înainte de vizita lui Franz Joseph în 
Ungaria, în acest articol declara că Ungaria nu va fi niciodată 
dispusă să recunoască guvernul central de la Viena şi că va 
cădea de acord cu Franz Joseph asupra constituţiei maghiare 
doar dacă acesta negociază în calitate de rege al Ungariei. 

Ida Ferenczy era nu numai o adeptă entuziastă a lui Deak, ci 
îl şi cunoştea personal prin familia ei. Respectul pe care îl arăta 
„înţeleptului” se repercuta şi asupra împărătesei. Ida aduse în 
iunie 1866 din Ungaria un portret al lui Deak cu semnătura 
olografă a acestuia: „Vă spun în mare secret că este dorinţa 
Maiestăţii Sale, dar să nu se afle, ca nu cumva să scrie ziarele 


despre ceea ce nu este permis”, scria Ida. Portretul lui Deak 
rămase atârnat deasupra patului din Hofburg al Elisabethei până 
la moartea ei. 

La mijlocul anilor şaizeci, Deak, care îmbătrânise, îi 
încredinţă principalele sale funcţii politice contelui Gyula 
Andrassy. Şi Andrassy coresponda în mod regulat cu Ida 


Ferenczy în calitate de prieten al familiei ei. Din 
povestirile Idei, Elisabeth îl cunoştea deja bine 
pe Gyula Andrassy încă înainte de a-l vedea 
pentru prima dată, fiind informată nu numai 
asupra crezului său politic, ci şi asupra vieţii 
sale particulare aventuroase, care se 
împletise adeseori cu politica. Andrassy 
revenise din exil de-abia în 1858 - după 
ce condamnarea sa la moarte, din anii 
revoluţiei, fusese amnistiată, în 1849 
luptase, totuşi, la Schwechat pentru 


OSST 


Kossuth şi împo-triva trupelor 
austriece - un fapt etichetat, în anii şaizeci, de adepţii săi din 
Viena drept „poznă din tinereţe”, dar care menținea la curtea 
din Viena o atitudine suspicioasă faţă de el, ceea ce era firesc, 
în 1849 plecase la Constantinopol, din însărcinarea guvernului 
revoluţionar şi îmbrăcat în uniformă de colonel honved (deci în 
uniforma armatei maghiare care luptase împotriva trupelor 
imperiale). Prietenii susțineau că misiunea sa fusese exclusiv să 
împiedice extrădarea în Austria a emigranților maghiari (ceea ce 
îi reuşise). Inamicii săi erau, în schimb, de părere că 
intenţionase să obţină sprijinul Turciei împotriva Austriei (ceea 
ce nu îi reuşise). lar scepticii negau ambițiile politice ale lui 
Andrassy spunând că acesta dorise doar să studieze misterele 
haremurilor. Indiferent care ar fi fost imboldul, un lucru este 
sigur: când trupele austriece şi ruseşti învinseră armata 
honvedă, Andrassy fusese condamnat în contumacie (căci era la 
Constantinopol) la moarte pentru înaltă trădare. Numele său 
fusese fixat de călău pe spânzurătoare - un detaliu romantic în 
plus pentru doamnele din saloanele pariziene care în anii 
exilului roiau în jurul „frumosului spânzurat” (le beau pendu). 

Lui Andrassy îi mergea bine în exilul petrecut mai întâi la 
Londra, apoi la Paris. Nu era în situaţia de a-şi câştiga pâinea 
cea de toate zilele cu tot felul de expediente - ca mulţi 


compatrioți de-ai săi. Mama sa îi trimitea din Ungaria sume mari 
de bani, iar faptul că era nu numai aristocrat, ci şi un om de 
lume extrem de spiritual, înzestrat cu un aspect strălucit şi 
cunoştea perfect limbile maghiară, germană, franceză şi 
engleză îi deschidea porţile tuturor saloanelor nobiliare, în 
Anglia putea chiar să îşi ţină cai de călărie asumându-şi, cu 
ocazia derby-urilor, „cu o eleganţă fermecătoare, rolul de om 
fără patrie” după cum îl ironizau adversarii. Inutil să mai 
subliniem că îşi exploata de fiecare dată şi pretutindeni 
charisma personală pentru a culege informaţii politice. 

Nu mulţi erau atât de familiari la curtea lui Napoleon ca 
Andrassy. La Paris îşi găsi şi o soţie. Fireşte că era şi ea 
aristocrată, de naţionalitate maghiară şi cea mai aclamată 


frumuseţe după împărăteasa Eugenie: contesa 
Katinka Kendeffy. Andrassy reveni la 
Budapesta însoţit de ea, în postură de 
martir adulat al revoluției - Şi se impuse 
de îndată în viaţa politică fără a depune 
eforturi deosebite în acest sens. 
Funcţiile şi demnităţile îi erau oferite 
pe tavă. 

Anii emigrației îi mijloci-seră 
contacte cu mai marii din Europa. 
Cunoştea perfect cercurile 
diplomatice din Europa occidentală. 
Parti-dul liberal maghiar, cu rădăcini 
adânci în populația simplă - grație lui Deak - 


avea nevoie de un om ca Andrassy, care să stabilească legătura 
cu aristocrația şi cu străinătatea, în afară de aceasta, Andrassy 
întreținea cele mai bune relații cu presa căci fusese ani de zile 
colaborator la PESTI MAPLO, şi mai era şi un orator renumit, plin 
de umor. Butadele sale politice deveneau dictoane, de exemplu 
părerea sa despre neoabsolutismul tânărului împărat Franz 
Joseph: „Noua Austrie se aseamănă cu o piramidă pusă cu vârful 
în jos; să ne mirăm că nu poate sta în picioare?” Incă în 1861, 
când Austria îşi apăra cu îndârjire poziţiile din Italia şi Germania, 
Andrassy rosti cuvintele memorabile că „vulturul cu două capete 
nu va flutura în Roma, Toscana, Hessa şi Holstein, unde 
guvernul imperial l-a trimis poate spre gloria armatei, dar nu în 


interesul şi spre binele poporului.” Atitudinea „defensivă a 
Austriei este în interesul Europei.” 

Cuvintele cuprindeau îndemnul de a renunţa la politica 
Italiană şi germană şi de a se concentra asupra ţărilor monarhiei 
dunărene. Andrassy era omul ideilor şi conceptelor mari - nu 
agrea mărunţişurile. lar aceste concepte le susţinea cu energie 
şi aplomb. Nu sunt numeroase personalităţile oficiale care să 
poată fi definite atât de bine ca el prin sintagme „senzualitate 
politică”. Era vanitos ca o vedetă şi îşi cultiva imaginea de 
„irezistibil”. lrezistibil pentru compatrioţii care îl admirau, 
irezistibil în primul rând pentru femei care se dădeau în vânt 
după el. Există o sumedenie de opinii contradictorii dinspre 
personalitatea lui Andrassy. 

Ungurii vedeau în el un erou naţional, iar neungurii de multe 
ori un ticălos. De exemplu, contele Hubner care îl cunoştea din 
Paris scria în jurnalul său: „Ca persoană nu este antipatic, are 
ceva de boem şi de cavaler, de sportiv şi de jucător, arată ca un 
conspirator, dar în acelaşi timp şi ca un om care spune pe faţă 
tot ce îi trece prin minte. Este cel mai semeţ mincinos al epocii 
sale şi concomitent cel mai indiscret fanfaron.” Drumurile lui 
Andrassy şi ale Elisabethei se intersectară pentru prima dată în 
ianuarie 1866. Ea avea 28 de ani, el 42. 

Tratativele cu Ungaria erau în plină desfăşurare, după ce, cu 
ocazia călătoriei în Ungaria, împăratul făcuse ceva concesii, o 
delegaţie a Dietei maghiare în frunte cu primatul Ungariei veni 
la Viena pentru a o invita oficial şi pe împărăteasă să facă o 
vizită şi a-i transmite, cu o mică întârziere, felicitări de ziua de 
naştere (pe care o sărbătorise iarăşi la Munchen). Din această 
delegaţie făcea parte şi Andrassy - pe atunci vicepreşedinte al 
adunării deputaţilor din Ungaria. Precedată de furierii cezaro- 
crăieşti ai curţii şi ai camerei, delegaţia străbătu solemn 
vestibulurile ocupate de gărzile personale cezaro-crăieşti fiind 
condusă în apartamentele Maiestăţii Sale. In a doua anticameră 
o întâmpină maestrul suprem de ceremonii al împără tesei care 
o conduse mai departe, până în sala de audienţe. Întâlnirea era 
plină de efecte teatrale, Andrassy îmbrăcat în veşmântul 
somptuos, brodat cu aur al aristocrației maghiare - numit attila 
- cu o mantie presărată de nestemate, cizme cu pinteni, o blană 
de tigru pe umeri, alături de primat, de episcopul grecoortodox 
şi de ceilalţi deputaţi. Chiar şi în această ambianţă pitorească 


atrăgea atenţia prin atitudinea sa dezinvoltă, mondenă şi 
aureola oarecum sălbatică, țigănească. 

Sisi arăta ca o ___ împărăteasă 
coborâtă din basme, 3 < îmbrăcase 
portul național maghiar, fireşte într-o 
variantă maiestuoasă: e) rochie de 
mătase albă cu un laibăr negru 
împodobit cu găitane bătute <- în diamante 
şi perle, un şorţ de dantelă ~ albă, pe cap 
o boneţică ungu-rească, iar pe frunte o 
coroană de diamante. Stătea sub 
baldachin  înconju-rată de maestra 
supremă de ceremonii şi opt doamne de 
onoare selectate - majoritatea 
unguroaice regina Unga-riei din cap până 
în picioare. 

Spre marea uimire a tuturor, îi mulţumi primatului Ungariei 
pentru felici-tări vorbind liber într-o maghiară ireproşabilă: „De 
când Providența, prin Maiestatea Sa mult iubitul meu soţ, m-a 
legat - prin verigi pe cât de delicate, pe atât de indisolubile - de 
regatul Unga-riei, binele acestuia a reprezentat mereu obiectul 
interesului meu cel mai viu. Acesta a crescut în urma 
devotamentului şi ovaţilor calde care şi-au găsit deunăzi o 
expresie atât de entuziastă faţă de înaltul meu soţ, iar azi faţă 
de mine cu ajutorul cuvintelor care mi-au pătruns în inimă, 
adresate mie de Eminenţa voastră. Primiţi, vă rog, expresia 
mulţumirilor mele sincere şi profunde şi transmiteţi acelora în 
numele cărora sunteţi aici salutul meu cordial până în momentul 
când îmi va fi dat să îndeplinesc dorinţa ţării dumneavoastră, 
venind în rnijlocul domniilor voastre, alături de augustul meu 
soţ.” Alocuţiunea este urmată de strigăte entuziaste de „Eljen” 
Delegaţia maghiară era invitată, seara, la dineul de la curte. Sisi 
apăru de data aceasta într-o rochie albă cu trenă, cu perle 
împletite în părul ei lung. După dineu avu loc un „cercle”, cu 
care ocazie împăratul şi împărăteasa „binevoiră să stea de 
vorbă mai mult timp cu fiecare din membri delegaţiei” - după 
cum relatează ziarele. Era prima întrevedere dintre Elisabeth şi 
Gyula Andrassy fireşte, în limba maghiară. Mai târziu Andrassy 
dezvălui amănunte ale acestei discuţii, de exemplu, mult 
citatele cuvinte ale  Elisabethei: „Vedeţi, dacă treburile 


împăratului în Italia merg prost, acest lucru mă doare; dar dacă 
aşa ceva se întâmplă în Ungaria, de-a dreptul mă omoară.” Ida 
Ferenczy îşi îndeplinise cu succes misiunea. Andrassy ştia acum 
că găsise în Elisabeth o susținătoare a doleanţelor speciale ale 
maghiarilor. Aceste doleanţe nu erau câtuşi de puţin modeste şi 
nu ţineau deloc cont de drepturile popoarelor nemaghiare din 
monarhie, împăratul Ferdinand, predecesorul lui Franz Joseph, 
se încoronase atât la Praga, ca rege al Boemiei, cât şi la 
Bratislava ca rege al Ungariei. Acum însă, era vorba exclusiv de 
o încoronare în Ungaria şi de pretenţiile Ungariei la o „paritate” 
cu tot ce nu era Ungaria, inclusiv cu ţinuturile boemiene. Atât 
ziarele germane cât şi cele boemiene îşi exprimară indignarea în 
legătură cu aceste pretenţii ale Ungariei, de exemplu MORGEN- 
POST care atrase atenţia şi asupra faptului că Ungaria refuza de 
ani de zile să îşi plătească dările: „Ungaria vrea ca votul ei în 
probleme de interes comun să aibă aceeaşi greutate ca votul 
tuturor celorlalte ţări din monarhie luate la un loc. Dacă ar fi 
contribuit în aceeaşi măsură ca celal-te ţări la achitarea 
impozitelor, revendicarea parităţii ar fi îndreptăţită, dar ţinând 
cont de situaţia reală, ea nu este.” Spre nemulţumirea curţii 
vieneze perechea imperială întreprinse la finele lui ianuarie 
1866 o călătorie de mai multe săptămâni în Ungaria. Sisi 
revedea Budapesta pentru prima dată din 1857, deci după nouă 
ani. Vremurile se schimbaseră între timp, relaţiile dintre Buda şi 
Viena se amelioraseră: Existau speranţe ca viitorul să aducă o 
aplanare a conflictului care dura de ani de zile. 

Programul vizitei în Ungaria era obositor pentru perechea 
imperială. Dar spre deosebire de Viena, unde Elisabeth se 
lamenta cu ocazia fiecărei primiri oficiale, resimţind-o ca o 
corvoadă şi o încălcare a libertăţii ei individuale, aici, în Ungaria, 
îşi accepta, disciplinată, rolul de regină. Bineînţeles - Gyula 
Andrassy se găsea tot timpul în apropierea ei. lar gurile rele 
transmiteau de la Buda la Viena ca la recepții şi la „cercle” cei 
doi se întreţineau în mod foarte plăcut - fireşte, în limba ma 
ghiară, aşa încât doamnele de onoare ale lui Sisi nu înțelegeau 
nimic. Aghiotantul general Crenneville care venise şi el la Buda îi 
scria mânios soţiei sale din Viena că împărăteasa conversase cu 
ocazia balului de la curte, din cetatea Buda, timp de un sfert de 
oră cu Andrassy în limba maghiară, punând trei semne de 
exclamaţie după această noutate. Demnitarii de la curtea 


vieneză sesizau, cu înfumurare şi maliţiozitate, şi reversul 
fațadei strălucitoare din Ungaria. De exemplu, Crenneville critica 
„unele costume murdare, unele attilade-a dreptul ridicole ale 
magnaţilor” lansând şi o filipică împotriva dansului „neruşinat” 
csardas, care se dansa la balul curţii din cetatea Buda: „ca 
epouseur” nu m-aş căsători cu o fată care dansează aşa şi aş 
divorța de soţia mea dacă şi-ar pierde controlul şi ar dansa în 
public cu un bărbat străin aşa-zisul csardas cuviincios, aşa cum 
s-a întâmplat la balul de ieri.” Crenneville critica şi „toaletele 
elegante, însă pe jumătate despuiate”, ale doamnelor. Dar 
tocmai această libertate, această lipsă de jenă şi ieşirile 
temperamentale spontane ale aristocrației maghiare o atrăgeau 
şi încântau în mod vizibil pe tânăra împărăteasă care le 
compara cu rigiditatea vieţii de la curtea vieneză. Sisi înflori de- 
a dreptul la strigătele de „Eljen!” ale oamenilor simpli din 
Ungaria şi sub privirile pline de admiraţie ale nobilimii maghiare. 
Tot spiritul libertar, toată eleganța şi şarmul Ungariei se 
cristalizau însă pentru ea în persoana lui Gyula Andrassy. 

Elisabeth avea un succes nedisimulat, răsunător. Chiar şi 
Franz Joseph îi scrise mamei sale la Viena cu admiraţie: „ Sisi 
îmi este de mare ajutor prin politeţea, tactul echilibrat şi 
cunoştinţele bune de limbă maghiară, căci oamenii acceptă mai 
uşor un îndemn venit dintr-o gură frumoasă.” Punctul culminant 
incontestabil al călătoriei se dovedi a fi alocuţiunea adresată de 
Elisabeth delegației parlamentare maghiare într-o limbă 
maghiară impecabilă: „Dumnezeu cel atotputernic să 
binecuvânteze din plin acţiunile dumneavoastră”. Spunând 
aceste cuvinte îşi împreună mâinile, iar ochii ei se umplură de 
lacrimi de emoție. Unul din magnați declară că acest moment a 
fost „atât de impresionant încât deputaţii nu izbutiră să exclame 
„eljen,,, căci celor tineri şi bătrâni le curgeau lacrimile din ochi.” 
Comentariul răutăcios al şefului cabinetului imperial, baronul 
Braun: „Nu s-ar putea spune că ungurii sunt lipsiţi de inimă - 
numai de-ar dura!” Dar Sisi se îmbolnăvi chiar şi aici, în Ungaria. 
Simptomele erau cele bine cunoscute din Viena: accese de 
plâns, pusee de tuse, slăbiciune generală. Trebui să rămână în 
casă opt zile - spre mâhnirea multor oameni care veniseră 
special în capitală ca să o vadă pe regină. 

Franz Joseph către Sophie: „Balul nostru a fost şi de data 
aceasta strălucit şi aglomerat, dar în fond o decepţie, deoarece 


mulţi oameni au venit din toate colţurile ţării să o vadă pe Sisi şi 
să-i fie prezentaţi, şi când-colo au dat doar de mine singur.” Cu 
cât vizita imperială de la Buda-Pesta se prelungea cu atât 
comentariile din Viena aveau un ton mai acru. Arhiducele 
Albrecht, şeful fracțiunii conservatoare de la Viena, îi scria 
revoltat contelui Crenneville: Dar nu este posibil să se împiedice 
cumva rămânerea acolo prea îndelungată, nocivă chiar, a 
augustei perechi imperiale?! Ceea ce s-a putut, eventual, obţine 
s-a obţinut în primele 8 sau 10 zile; tergiversarea nu face decât 
să prejudicieze prima impresie bună, iar demnitatea şi prestigiul 
casei imperiale sunt subminate în felul acesta”. Vinovată de 
atitudinea prea amicală faţă de unguri este considerată, fireşte, 
împărăteasa: „între timp aici [adică la Viena] atmosfera se 
înveninează împotriva Maiestăţilor Lor şi mai ales împotriva 
Maiestăţii Sale împărăteasa, căci publicul... Citeşte relatări 
detaliate despre manifestările de afecţiune şi amabilităţile de 
care nu au avut parte niciodată nici nobilimea de aici, nici 
vienezii şi cu atât mai puţin celelalte provincii!, Franz Joseph 
dădu dispoziţii să i se răspundă unchiului său cu un ton cam 
iritat: „Şederea aici nu periclitează cu nimic autoritatea 
personală a monarhului, deoarece împăratul ştie foarte bine ce 
vrea şi ce nu va putea admite niciodată; în plus, el nu este doar 
împăratul Vienei, ci se simte acasă în toate regatele şi ţările 
sale”. Curtea de la Viena nu era deloc de acord cu concesiile 
politice făcute Ungariei. Crenneville îşi exprima pe faţă 
nemulţumirea fără să facă economie de expresii dispreţuitoare 
la adresa „mutrelor de ticăloşi ale lui Deak şi compania.” 
Perechea imperială se întoarse la Viena la începutul lui martie, 
deci după cinci săptămâni. Dar Sisi se înflamase. Voia să revină 
cât mai repede posibil în Ungaria. 

Complotă împreună cu Ida să nu îşi facă în vara aceasta cura 
obişnuită la Kissingen, ci la băile Fured, de pe lacul Balaton din 
Ungaria - o dorinţă care îi provocă oarecare neplăceri la Viena, 
nefiind considerată oportună nici de Andrassy, chiar dacă pe 
faţă o susţinea. 

Andrassy îi promise Idei Ferenczy (deci împărătesei) să facă 
tot „ce stă în puterile mele - chiar dacă împăratul îşi va vărsa 
asupra mea nemulţumirea”. Recomanda însă ca Elisabeth să 
asiste la cursele de cai din Ungaria şi să îl aducă şi pe prinţul 
moştenitor deoarece „va face o impresie bună asupra tuturor 


celor ce obişnuiesc să critice şederea reginei în Ungaria, îi va 
face plăcere împăratului şi, cred eu, şi prinţului moştenitor şi le- 
ar închide gura - acum şi în viitor - celor ce vorbesc prostii.” În 
Ungaria se răspândi cu iuţeala fulgerului vestea că frumoasa 
împărăteasă - animată şi de exaltarea Idei - îşi pusese ochii pe 
Gyula Andrassy. In urma acestui zvon poziţia lui Andrassy pe 
plan intern deveni inatacabilă. 

Elisabeth era deja o femeie matură de aproape treizeci de 
ani, ajunsă la apogeul frumuseţii ei. Născuse trei copii, fiind 
totuşi nemulțumită, neîmplinită, dornică de libertate. Căsnicia ei 
nu era lipsită de probleme. Nu se simţea bine la Viena. Un 
bărbat ca Gyula Andrassy antipodul soţului ei din toate punctele 
de vedere - putea să devină periculos pentru ea. Veneraţia 
manifestată de Ida faţă de Andrassy încuraja înamorarea 
evidentă a lui Sisi. Ea puse toate aceste sentimente care 
încolţiseră pe neaşteptate în sufletul ei în slujba cauzei 
maghiare căci poziţia ei făcea imposibilă orice aventură în 
sensul obişnuit al cuvântului. 

Împuternicit, în continuare, să ducă tratative în vederea 
„acordului”, Andrassy făcea naveta între Budapesta şi Viena. 
Incepu o corespondenţă politică asiduă între el şi împărăteasă - 
fireşte, nu direct, ci prin intermediul destinatarei Ida Ferenczy. 
Conţinutul acestor scrisori era oarecum cifrat, împărăteasa 
nefiind nominalizată, ci pomenită ca „sora dumneavoastră”, iar 
Andrassy figurând ca „prietenul”. Prin urmare chiar dacă cineva 
ar fi interceptat scrisorile nu ar fi putut decripta mesajul. Din 
această cauză şi istoricul din ziua de astăzi are dificultăţi dacă 
vrea să extragă amănunte utilizabile din puţinele scrisori 
păstrate. Andrassy se afla sub supraveghere continuă, mai ales 
cu ocazia deplasărilor făcute la Viena. Este deci clar că nici nu 


putea fi vorba de o vizită particulară la 
împărăteasă. Se temea să o viziteze chiar 
şi pe Ida Ferenczy la domiciliul ei, 
ceea ce ne arată cât de secretă era 
toată acțiunea. Andrassy către Ida: 
„Am vrut să urc până la 

dumneavoastră, dar bănuind că în 
momentul de faţă fiecare pas al meu este 
urmărit, nu am vrut să atrag în mod inutil 


atenţia asupra căilor pe care acţionează 


acum Providența.” Situaţia politică, mai ales relaţiile cu Prusia, 
se deteriora vizibil în aceste săptămâni. Aveau loc conferinţe 
lungi despre eventuale pregătiri de război. Benedek este numit 
comandant al trupelor din Boemia (împotriva Prusiei) iar 
arhiducele Albrecht comandantul trupelor din Italia de nord. ŞI 
Elisabeth era neliniştită de evo-luţie, renunţă deci cu inima grea 
atât la cura de la Fured, cât şi la sejurul de la băile Kissingen, 
care în curând avea să devină teatrul unor acţiuni militare. 
Elisabeth către mama ei: „Cât timp atmosfera este atât de 
belicoasă, nu vreau să plec şi cred că sunt slabe perspec-tive de 
pace. 

Starea momentană este foarte obositoare şi aproape că 
certitudinea tristă ar fi de preferat acestei aşteptări”. Şi 
împăratul Franz Joseph era de aceeaşi părere scriindu-i în aceste 
zile mamei sale că trebuie „să întâmpinăm cu calm şi încredere 
în Dumnezeu ideea unui război; din moment ce am ajuns atât 
de departe monarhia ar suporta mai uşor un război decât o pace 
dubioasă care te epuizează încetul cu încetul”. Franz Joseph şi 
Elisabeth nu împărtăşeau aceeaşi părere când era vorba despre 
cei ce se făceau răspunzători, la Berlin, de atitudinea 
antiaustriacă. Elisabeth îi scria cam pueril mamei sale: „Ar fi o 
binefacere ca regele Prusiei să moară pe neaşteptate; am fi 
scutiţi de multe nenorociri”. Franz Joseph intuia însă mai bine 
cine este instigatorul de la Berlin: „Cât timp rămâne la putere 
Bismarck, nu o să avem linişte şi pace”. În aprilie 1866 Prusia 
încheie cu tânărul regat italian un tratat secret împotriva 
Austriei. Bismarck aţâţă apoi cu atâta abilitate conflictul din 
jurul provinciilor Schleswig-Hoistein, încât războiul deveni 
inevitabil. Prusia voia să dobândească supremaţia în 
Confederaţia Ţărilor Germane ca prim pas spre făurirea unui 
„stat mic german” unitar, cu excluderea Austriei. 

Temându-se că Franţa s-ar putea amesteca din nou în război 
întărind poziţia Italiei, Austria încheie la 12 iunie un tratat secret 
cu Napoleon al Ill-lea. În schimbul neutralității Franţei, Austria 
era dispusă să-i cedeze provincia Veneţia, pe care Franţa să i-o 
cedeze, după aceea, Italiei. Apăru acum o situaţie paradoxală, şi 
anume trupele austriece erau obligate să susţină în Italia lupte 
sângeroase pentru o provincie care fusese deja abandonată de 
împărat - un amănunt pe care generalii nu îl cunoşteau! 


Declaraţia de război se produse la 15 iunie 1866. Pe frontul 
de nord, Prusia lupta împotriva mai multor ţări: Austria, Saxonia, 
Bavaria, Wurttemberg, Baden, Hanovra şi Hessen-Kassel - deci, 
practic, contra restului Germaniei. Nimeni din Europa nu îi prea 
dădea şanse Prusiei în faţa unei asemenea superiorităţi 
numerice. 

Dar efectivul uriaş al trupelor austriece exista doar pe hârtie, 
în afară de aceasta, nu era mare lucru nici de capul aliaţilor 
germani, Saxonia fiind singura care se angaja cu toate forţele în 
acest război. Celelalte state germane făceau greutăţi, mai ales 
Bavaria. La apogeul crizei, tânărul rege Ludwig al Il-lea se 
retrase pe Insula Trandafirilor din mijlocul lacului Starnberg, 
dezgustat de politică şi de război. Miniştrii nu reuşiră zile întregi 
să intre în legătură cu regele lor. În schimb, Ludwig îşi luă timpul 
necesar pentru a organiza un superb foc de artificii deasupra 
lacului. Ministrul plenipotenţiar austriac transmitea la Viena: 

„Lumea începe să creadă că regele este nebun.” Nici chiar 
Elisabeth, oricând dispusă să le ia apărarea rudelor ei din 
Bavaria, nu se abţinu de data aceasta de la critică, scriindu-i 
mamei ei la Possenhofen: „Am auzit că regele a plecat iarăşi. Ar 
fi bine să se ocupe mai mult de guvernare acum, când vremurile 
sunt atât de grele!” In aceste zile umbrite de griji, împărăteasa 
rămase la Viena alături de soţul ei dând, în fine, uitării toate 
ranchiunele, „capriciile” şi bolile. Era bine informată despre 
acţiunile politice şi militare scriindu-i zilnic scrisori lungi fiului ei 
la Ischl, pentru a-l ţine pe băiatul în vârstă de opt ani la curent 


cu toate PS za 

evenimentele - dar şi cu (0) 
serie de poveşti de groază, 
de exemplu, cu cele 


întâmplate la finele lui 
iunie, după bătălia giga ei l 
victorioasă de la 
Custozza: 
„Piemontezii îi tratea- 
ză inuman pe prizonieri, îi omoară pe răniţi, indiferent dacă sunt 
ofiţeri sau simpli soldaţi, ba au spânzurat chiar şi câţiva 
vânători, doi au putut fi salvaţi, unul însă şi-a pierdut minţile. 
Unchiul Albrecht a ame-ninţat cu represalii.” În schimb, Veneţia 


era şi rămase pierdută, ceea ce se pare că nu ştia nici măcar 
împărăteasa. 

Cât priveşte frontul de nord - adică Boemia - veştile proaste 
nu conteneau să sosească. Prusacii străbătură Saxonia fără să 
întâmpine rezistenţă, deoarece trupele saxone şi austriece 
fuzionară de-abia în Boemia, ca să dea bătălia decisivă. 
Elisabeth către Rudolf: „Tanti Marie [regina Saxoniei] a scris din 
Dresda... Că oraşul arată ca o cazarmă prusacă, trupele trec 
fără încetare pe sub ferestrele ei, uneori ore în şir, fără oprire, o 
unitate mai frumoasă decât alta.” Dar atitudinea plină de curaj a 
saxonilor şi austriecilor în Boemia se dovedi a fi zadarnică, 
luptele terminându-se cu pierderi mari. Corpul generalilor nu 
făcu faţă nici de data aceasta, înzestrarea şi aprovizionarea 
soldaţilor rămăseseră în continuare defectuoase. 

Împăratul Franz Joseph îşi păstră, totuşi, calmul. Elisabeth 
către Rudolf: 

„În ciuda perioadei triste şi a obligaţiilor multiple, tata arată, 
har Domnului, bine, manifestă un calm demn de admirat şi 
încredere în viitor deşi noul tip de puşti Dreyse ale prusacilor au 
un succes grozav... Astăzi după-amiază tata a primit informaţii 
detaliate despre ultima mare confruntare; veştile par mai bune 
decât se aşteptase, dar pierderile sunt foarte mari, având în 
vedere că trupele se avântă la luptă cu prea mare temeritate şi 
elan, aşa încât generalul de artilerie a emis un ordin de zi pe 
armată ca ostaşii să aştepte cu atacul la baionetă până artileria 
îşi va face efectul.” 

Împărăteasa îi scrise şi fiicei ei Gisela, în vârstă de zece ani, 
despre noua armă prusacă eficientă. Când vizitase spitalul 
militar din Alservorstaadt, unul din răniţi îi arătase o asemenea 
armă capturată de la un soldat prusac: „Este foarte lungă şi 
grea; din păcate aceste arme se dovedesc a fi mult prea bune, 
fac ravagii.” 

La 1 iulie, împărăteasa îi scrise educatorului fiului ei, 
colonelul Latour, cu un ton foarte îngrijorat. („Comunicaţi-i lui 
Rudolf doar atât cât credeţi de cuviinţă”): „Din păcate, 
împrejurările sunt de asemenea natură încât nu vă mai pot 
transmite nimic telegrafic; dar ca să îmi respect promisiunea, vă 
comunic în scris care este în momentul de faţă situaţia. Armata 
din nord a avut extraordinar de mult de suferit din cauza 


ultimelor bătălii, pierderi de 20.000 de, oameni, aproape toţi 
ofiţerii superiori şi de stat major scoşi din luptă. 

Şi saxonii au avut pierderi mari.” Apoi: împăratul este demn 
de admirat, în mod invariabil calm şi resemnat... Vă dau veşti 
proaste, dar nu este voie să ne pierdem curajul”. În ziua de 
după bătălia _ | l decisivă 


de la Koniggratz (3 iulie), 
Elisabeth îi scria lui Latour: 
„Am primit ieri seară 
vestea care ne-a năruit 
ultimele 

speranțe... Se zice că 
pierderile sunt uriaşe”. 
Urma o listă cu rude şi 


cunoştinţe răni-te: SSN aa | W 
„Arhiducele To Wilhelm 
este rănit la cap, contele Festetics a pierdut un picior, care i-a şi 
fost amputat; iar colonelul Muller a căzut; se zice că şi contele 
Grunne (fiul lui Carl Grunne) este grav rănit... Cred că nimeni nu 
ştie deocam-dată cum vor mai evolua lucrurile, să dea 
Dumnezeu să nu se încheie pacea, nu mai avem nimic de 
pierdut, deci mai bine să ne dăm la fund în mod onorabil”. Apoi 
Elisabeth îl compătimea pe „bietul copil,, pe Rudolf, „al cărui 
viitor este atât de trist”. Detaliile terifiante de la Koniggratz 
depăşeau orice închipuire. Contesa Furstenberg: „Este cel mai 
sângeros război pe care îl cunoaşte istoria”. Austriecii erau „atât 
de bombardaţi de proiectile, încât cădeau în cete, de parcă li s- 
ar fi aruncat nisip în faţă; trebuie să fi fost o baie de sânge 
înfiorătoare. Să dea Dumnezeu să se termine - indiferent cum şi 
cu ajutorul cui.” 

Această bătălie reprezentase cea mai mare confruntare 
armată din istoria modernă. Erau angajaţi în luptă aproximativ 
450.000 de oameni - mai mulţi decât în „Bătălia Naţiunilor” de 
la Leipzig împotriva lui Napoleon. 

În urma acestei bătălii şi în această zi de 3 iulie 1866 Prusia 
deveni mare putere europeană. Sisi era profund indignată de 
regele Prusiei. Dar vorbea cu voce înceată, blândă şi - după 
spusele Sophiei „dulce”, aşa încât contrastul dintre vocea ei şi 
cuvintele pătimaşe, dure, la adresa politicii prusace îi făcu pe 
membrii familiei imperiale „să izbucnească aproape în râs” în 


pofida deprimării profunde, după cum scria Sophie. Ducesa 
Ludovica împărtăşea părerea fiicei sale Elisabeth: „Nu înţeleg 
cum de regele Prusiei mai poate avea o clipă de linişte, cum de 
nu-l chinuiesc remuşcările, cum de nu îi este cel puţin ruşine. Și 
se mai laudă mereu cu evlavia sa! Ciudată evlavie! 

În cel mai bun caz este o confuzie de noţiuni care i s-a 
inculcat.” Reginei Elise a Prusiei nu îi era uşor să ţină piept 
surorilor din Austria, Saxonia şi Bavaria, dar critica şi ea politica 
dusă de cumnatul Wilhelm: „Elise, care este profund afectată de 
toate acestea, scrie scrisori atât de triste”, îi comunică Ludovica 
surorii ei Sophie. La gara de nord din Viena soseau zilnic trenuri 
pline cu răniţi, împărăteasa era în picioare de dimineaţa până 
seara ca să aline suferinţele. Implicarea ei se bucură de 
aprecierea mamei soacre şi a opiniei publice. Contesa 
Fustenberg: „împărăteasa încântă şi uimeşte pe toată lumea 
prin maniera cu adevărat maternă în care se ocupă de îngrijirea 
răniților şi de spitale; era chiar momentul să recâştige simpatia 
opiniei publice; se află pe cel mai bun drum.” Se vedea însă 
foarte clar că, în timp ce vizita spitalele; împărăteasa se aţinea 
mai mult şi mai des în preajma răniților maghiari decât în 
preajma aparţinătorilor altor naţionalităţi. Unul din răniţi, de 
exemplu, contele Bethlen, povesti că Elisabeth intră în camera 
sa însoţită de maestra supremă de ceremonii, contesa 
Konigsegg, şi de două călugăriţe şi întrebă: „De ce tratament aţi 
avut parte ca prizonier la prusaci?” Bethlen nu spuse nimic 
negativ, dar după accent se putea deduce că era ungur, 
împărăteasa începu de îndată să vorbească în limba maghiară 
cu el. 

Bethlen: „Mi-am dat seama că maestra de ceremonii era 
cam iritată - probabil nu înţelegea nici un cuvânt în maghiară.” 
Bethlen o felicită pe împărăteasă pentru că vorbeşte maghiara 
fără accent străin. La care Elisabeth răspunse zâmbind şi cu un 
ton sincer: „Asta datorită Idei”, cuvinte pe care obişnuia să le 
spună şi cu alte ocazii - spre nemulţumirea contesei Konigsegg. 
Trupele prusace se apropiau de Viena. Cei ce îşi puteau permite 
se refugiau din oraş punându-şi la adăpost valorile. Şi la curte se 
făceau bagajele: începând cu ziua de 10 iulie, cele mai 
importante documente ale Ministrului de Externe şi ale 
cancelariei cabinetului, cele mai preţioase manuscrise ale 
bibliotecii curţii sunt trans portate, cu vaporul pe Dunăre, la 


Budapesta. Cele mai valoroase tablouri sunt scoase de pe 
pereţi. Şi blănurile familiei imperiale şi, fireşte, însemnele 
coroanei plecară cu vaporul spre Ungaria. ` 

Viena se pregătea pentru o bătălie serioasă. In prater se 
instalase o tabără mare în care erau cantonaţi 
20.000 de saxoni, „înălțimile din Dornbach şi Nussdorf sunt pline 
ochi de soldaţi, iar aseară, când am plecat la Heiligenstadt, am 
văzut focuri de bivuac pe dealuri frumos, dar înfiorător!”, nota 
un contemporan. 

Ministrul plenipotențiar elvețian comunica la Berna că, în 
cazul unei bătălii decisive, împăratul va prelua personal 
comanda supremă a trupelor masate la porțile Vienei; criza din 
Austria era atât de serioasă, încât la Viena se vorbea deja 
despre o regență a împărătesei. Şi Elisabeth părăsi la 9 iulie 
Viena cu destinaţia Budapesta, dar se întoarse peste trei zile să- 
i ia pe copii, care fuseseră aduşi între timp de la Ischl la Viena. 

Arhiducesa Sophie se arătă consternată de aceasta decizie 
considerând că la Ischl copiii sunt în mai mare siguranţă şi au 
parte şi de un aer mai sănătos, de munte. Se temea că 
„Zăpuşeala şi apa de proastă calitate din Budapesta” va afecta 
sănătatea prinţului moştenitor. 

În plus, Sophie era nemulțumită că tocmai Ungaria va fi locul 
de refugiu al familiei imperiale. În orice caz, ea personal refuză 
să-i însoţească, rămânând la Ischl unde îşi evacua şi toate 
obiectele de valoare. 

Hotărârea lui Sisi de a pleca într-un moment atât de disperat 
tocmai în Ungaria reprezenta o acţiune politică de cea mai mare 
importanţă. Căci Bismarck se străduia în această perioadă - 
punând la bătaie sume mari de bani - să sprijine legiunea 
Klapka, o unitate care lupta pentru desprinderea Ungariei de 
Austria şi intenţiona să profite de situaţia dezolantă a Austriei 
pentru a pune la cale o răscoală în Ungaria. Dacă ar fi urmat să 
mai izbucnească şi în Ungaria o răscoală, sfârşitul monarhiei 
austriece ar fi fost pecetluit - după părerea celor mai mulţi 
analişti. 

Plecarea lui Sisi în Ungaria fusese deci bine calculată. Dintre 
toţi membri familiei imperiale ea avea cele mai bune relaţii cu 
Ungaria. lar de astfel de relaţii era acum mare nevoie. Nu se ştie 
cine se aflase în spatele acestor calcule. Dar dacă ne gândim la 
împotrivirea mânioasă a arhiducesei Sophie, este foarte posibil 


ca motorul acestei acţiuni cu mare impact politic să fi fost chiar 
împărăteasa - de obicei atât de apolitică. Faptul că Sisi îşi ducea 
în Ungaria şi copiii era, de asemenea, o mişcare bine gândită. 
Ziarele maghiare  atraseră în curând atenţia asupra 
similitudinilor cu situaţia din 1741, când Maria Tereza recursese, 
la Bratislava, tot la ajutorul maghiarilor, cu micul moştenitor al 
tronului, Joseph în braţe - un fapt căruia îi revenise atunci o 
importanţă foarte mare. 

Alt gest senzaţional al împărătesei se înregistra la gara din 
Viena, când îşi luă rămas-bun: şi anume, ea sărută în public 
mâna soţului ei atât de umilit din toate părţile. Popularitatea lui 
Franz Joseph ajunsese la cote alarmant de coborâte în aceste 
săptămâni atât de sumbre. Populaţia chinuită de război şi de 
mizerie îi reproşa că pusese interesele dinastiei deasupra 
intereselor statului. Se zvonea că împăratul Maximilian va reveni 
din Mexic pentru a prelua regența în Austria. Se auzeau uneori 
chiar ovaţii: „Vivat Maximilian!” - deci o invitaţie făţişă la 
abdicare. Ba mai circulau şi declaraţii ca: Las să vină prusacii, 
vom ajunge la înţelegere cu ei!” In această situaţie, împărăteasa 
- de obicei atât de critică - se situa întru totul de partea soţului 
ei. 

Elisabeth şi copiii se bucurară de o primire entuziastă în 
Ungaria. Deak, Andrassy şi alţi politicieni de vază o întâmpinară 
la gară. Deak se referi la primirea strălucită făcută perechii 
imperiale cu ocazia ultimei vizite în Ungaria, spunând: „Aş 
considera o laşitate să îi întoarcem spatele împărătesei în 
momente de ananghie, după ce am sprijinit-o atunci când 
treburile dinastiei mergeau bine.” Atmosfera revoluţionară din 
Ungaria persista fără doar şi poate, iar partidul lui Deak nu se 
bucura de sprijin unanim. Apariţia Elisabethei la Budapesta era 
de mare importanţă atât pentru relaţiile austro-ungare, cât şi 
pentru partidul liberal al lui Deak (care continua să militeze 
împotriva desprinderii Ungariei de 
Austria). Dar când vizita programată pentru 
două zile se prelungi, absenţa din Viena 


durând aproape două luni, vocile critice 
începură să se facă auzite din ce în ce mai 
insistent atât la Viena, cât şi la Praga. 


Din Budapesta, Elisabeth 
Franz Joseph scrisori tot mai 


îi scria zilnic lui 
energice, 


susţinând revendicările maghiare şi îndemnându-l să se 
grăbească. Primul ei scop: o întrevedere directă între împărat şi 
Deak. Deoarece împăratul nici nu voia să audă despre aşa ceva, 
împărăteasa i se adresă, în scris, cancelarului maghiar din 
Viena, Georg von Mailath, aproape implorându-l: „în primul rând 
o rugă-minte: fiţi reprezentantul meu pe lângă împărat, preluaţi 
misiunea mea de a-i atrage atenţia asupra pericolului iminent 
spre care se îndreaptă în mod inevitabil dacă refuză în 
continuare să le facă ungur-rilor concesii. Vă implor în numele 
bietei noastre patrii şi a fiului meu: fiţi salvatorul nostru; mă 
bazez şi pe sentimentele de prietenie pe care le aveţi, poate, 
pentru mine.” 

Că Elisabeth se implica acum cu toată forţa şi în mod concret 
în politică o dovedesc şi următoarele rânduri adresate lui 
Mailath, cu care nu avea câtuşi de puţin relaţii mai apropiate: 
„Conce-sia pe care vreau să o smulg de la împărat, dar pe care, 
din păcate, nu a făcut-o încă, este să-i îndepărteze pe actualii 
reprezentanţi ai guvernului şi să-l numească pe Gyula Andrassy 
ministru de Externe. Acest gest ar fi o concesie făcută Ungariei, 
fără să însemne o cedare compromiţătoare. Popularitatea sa [a 
lui Andrassy] în ţară ar avea un efect benefic, trezind încre-dere 
şi contribuind la asigurarea unei atmosfere de acalmie în regat 
până când împrejurările vor permite o regle-mentare a situaţiei 
interne... Dacă împăratul nu este dispus să facă acest pas, să-l 
numească pe Andrassy cel puţin ministru al Ungariei; prima 
urgenţă este acum să se restabilească liniştea în ţară, iar cu 
ajutorul unui om care îi oferă chezăşia unui viitor mai bun [ţara] 
sa poată fi determinată să pună la dispoziţia împăratului toate 
forţele de care dispune. 

Elisabeth merse atât de departe în această scrisoare încât îl 
critică pe ministrul fără portofoliu, contele Moritz Esterhazy 
care, oficial, ar fi trebuit să reprezinte interesele maghiare la 
Viena, dar nu se bucura de încrederea lui Andrassy. Împărăteasa 
către Mailath Măcar nu plecaţi, înainte de a fi subminat influenţa 
exercitată de contele Esterhazy, înainte de a fi obţinut 
îndepărtarea lui din anturajul împăratului, căci sfaturile sale, 
bine intenţionate dar nocive, ne aduc atâta nenorocire. 
Proporţiile angajamentului politic al Elisabethei şi tonul ei 
debordant ne dovedesc că în această perioadă starea ei de 
spirit era exaltată, justificând îngrijorarea Boemiei, căci lui 


Mailath îi scria: realizaţi cea ce nu am reuşit eu şi milioane de 
oameni vă vor binecuvânta, iar fiul meu se va ruga zilnic pentru 
dumneavoastră, ca pentru cel mai mare binefăcător al său”. Sisi 
devenise un instrument docil, ba chiar fanatic în mâinile lui 
Gyula Andrassy şi a politicii sale. Acesta reuşise cu multă 
abilitate să îi dea impresia că este salvatoarea Austriei (şi a 
Ungariei). La 15 iulie, Sisi îi scrise împăratului că tocmai avusese 
o întrevedere cu Andrassy „fireşte, între patru ochi. El şi-a expus 
chiar şi desluşit punctele de vedere. Le-am înţeles şi am ajuns la 
convingerea că dacă ai încredere în el - dar la modul 
absolutputem fi încă salvaţi, şi anume nu numai Ungaria ca 
întreaga monarhie. Trebuie însă să vorbeşti neapărat tu 
personal cu el, acum imediat, căci fiecare zi de întârziere poate 
modifica în asemenea măsură situaţia încât ar fi posibil ca nici el 
să nu mai accepte; în asemenea împrejurări este nevoie de un 
mare spirit de sacrificiu, ca să rişti aşa ceva. Prin urmare, 
vorbeşte imediat cu el, poţi să o faci fără reticenţe, căci de un 
lucru te pot asigura: nu este un om care vrea neapărat să joace 
un rol, care vânează o poziţie - dimpotrivă, îşi riscă mai degrabă 
poziţia actuală, care este foarte bună. 

Dar, ca orice om de onoare, este şi el dispus ca, în momentul 
când statul se află pe marginea prăpastiei, să facă tot ce stă în 
puterile sale ca să contribuie la salvarea lui; îţi va pune la 
dispoziţie tot ce are, inteligenţa, influenţa de care se bucură în 
tară. Te rog încă o dată, în numele lui Rudolf, nu rata ultima 
şansă.” Scrisoarea continua în acest ton. Elisabeth nu i-a scris 
niciodată scrisori atât de lungi soţului ei ca acum, când erau în 
joc Ungaria şi voinţa lui Andrassy. De dragul Ungariei şi al lui 
Andrassy îşi formula atât de tăios doleanţele politice, încât totul 
lua aspectul unui şantaj: „Te rog, telegrafiază-mi imediat după 
primirea scrisorii dacă Andrassy poate pleca la Viena cu trenul 
de seară, îl convoc iarăşi pentru mâine la Paula [Konigsegg, 
maestra supremă de ceremonii] ca să-i dau răspunsul. Dacă 
refuzi, dacă nu vrei nici în ceasul al doisprezecelea să dai 
ascultare unui sfat dezinteresat, procedezi într-adevăr ires... bil 
faţă de noi toţi. În acest caz te voi scuti pentru totdeauna de r... 
şi s... [rugăminţile şi sâcâielile] mele; nu îmi va rămâne altceva 
de făcut decât să mă consolez cu gândul că, indiferent ce s-ar 
mai întâmpla, la un moment dat îi voi putea spune pe faţă lui 
Rudolf: „Am făcut tot ce a stat în puterile mele, nu port 


răspunderea pentru neşansa ta”. Franz Joseph făcu un pas 
înapoi. Cedă pretențiilor atât de riguros exprimate de soţia sa - 
împotriva convingerilor proprii, împotriva sfaturilor mamei sale 
şi ale miniştrilor săi din Viena. Telegrafie în aceeaşi zi la 
Budapesta: „L-am convocat în taină pe Deak. Nu intra în relaţii 
prea apropiate cu... [sic, se referă la Andrassy]”. La 16 iulie, 
Elisabeth îi comunica lui Andrassy: „Am primit tocmai acum 
răspunsul, că împăratul vă aşteaptă la Viena. Despre celelalte 
vorbim personal dupăamiază, la contesa Konigsegg - ca de 
obicei”. La 17 iulie, Franz Joseph îi scria soţiei sale înainte de 
întrevederea cu Andrassy: „Roagă-te lui Dumnezeu pentru mine, 
să-mi lumineze mintea ca să procedez aşa cum este corect şi 
cum îmi impun obligaţiile mele”. Îl va lăsa pe Andrassy să spună 
tot ce are de spus, ascultându-l liniştit, iar apoi îl voi sonda ca să 
văd dacă pot avea încredere în el”. Gyula Andrassy se prezentă 
la 17 iulie la împărat aducându-i şi o scrisoare lungă de la Sisi, 
din Budapesta, întrevederea dură o oră şi jumătate. Conform 
relatării lui Franz Joseph, Andrassy vorbi „foarte sincer şi 
inteligent, expunându-şi toate punctele de vedere şi rugându- 
mă în primul rând să stau de vorbă cu bătrânul”, adică Franz 
Deak. 

Dar neîncrederea lui Franz Joseph în Andrassy era adânc 
înrădăcinată: „De altfel l-am găsit, întocmai ca mai demult, prea 
puţin conturat în intenţiile sale şi lipsit de consideraţie faţă de 
celelalte părţi ale monarhiei. Are pretenţii foarte mari, dar oferă 
foarte puţin ţinând cont de momentul actual care este decisiv.” 
Împăratul lăudă „sinceritatea şi luciditatea” lui Andrassy, dar: 
„mă tem că nu dispune de puterea necesară şi că nu găseşte 
nici în ţară mijloacele care să-i permită realizarea intenţiilor 
actuale.” În afară de aceasta, constituţionalismul riguros cerut 
de maghiari însemna ceva cam îndoielnic pentru împărat. Se 
temea că Andrassy „se va retrage, în conformitate cu propria sa 
teorie constituţională, iar eu va trebui să mă confrunt cu 
extrema stângă sau cu starea de asediu.” Politica vădit liberală 
a lui Andrassy contravenea radical atât principiilor curţii din 
Viena, cât şi celor ale împăratului, în plus, era clar că abordarea 
unei asemenea noi orientări politice în Ungaria va avea 
repercusiuni şi asupra altor părţi ale monarhiei, iată de ce 
revendicările maghiarilor se bucurară de sprijinul promotorilor 
unei constituţii şi a liberalilor din celelalte ţări ale imperiului. 


La 19 iulie descinse la Hofburg şi „bătrânul”, adică Franz 
Deak. Împăratul găsi că acesta are o gândire „mult mai clară 
decât Alndrassy] şi ţine în mai mare măsură cont şi de restul 
monarhiei. Mi-a lăsat însă, şi el, aceeaşi impresie ca A. Adică 
ridică pretenţii mari în sensul cel mai larg, fără să ofere garanţii 
de reuşită, ci doar speranţe şi probabilităţi; şi nici nu promite că 
vor perse vera în cazul în care nu îşi vor putea imple- 
menta intenţiile în ţară şi vor fi depăşiţi de partidele de stânga”. 

Franz Joseph avea „tot respectul pentru onestitatea 
sinceritatea şi devotamentul său dinastic... Dar omul nu dispune 
de curaj, determinare şi tenacitate în caz de eşec. Împăratul se 
simţea în aceste zile încolţit din toate părţile. Atitudinea 
antimaghiară de la curte se generaliza, în schimb soţia lui îi 
scria mereu scrisori energice în care pleda pentru cauza 
maghiară. Prusacii ajunseseră la Bratislava. Asupra Vienei se 
abătuse un val de căldură caniculară. Soseau zilnic trenuri cu 
răniţi. 

La curtea din Viena trăiau în exil mulţi regi şi principi din 
Italia şi Germania. Se făcea politică, izbucneau 
conflicte. Agresivitatea plutea în aer. Dar împăratul „vrea să 
reziste până la sfârşit”, îi scria arhiducele Ludwig Viktor mamei 
sale Sophie. Scrisorile adresate de împărat în această perioadă 
soţiei sale erau semnate altfel ca de obicei, în locul formulei 
stereotipe: „Al tău iubitor Franz”, găsim acum formule care fac 
apel la compasiune: „Al tău bărbăţel credincios”, „Al tău 
bărbătuş”, „Micuţul tău care te iubeşte nespus de mult” - 
formule la care împăratul nu va mai renunţa de acum înainte. 

Şi speranţa că Franţa va da ajutor se dovedi a fi iluzorie. 
Napoleon al Ill-lea primise un cadou consistent, Veneţia - şi 
anume, încă înainte de izbucnirea războiului şi fără a promite în 
schimb ajutor din partea Franţei. 

Aşa încât lui Napoleon nici nu îi trecea prin 
tervină în ra T Sa A 
favoarea 
Austriei aflate 
la ananghie. 
Doar nu Îşi 
luase nici un 
angajament 
în acest sens! 


minte să în 
de RVA 


Arhi-ducele Ludwig Viktor îi făcu din această cauză reproşuri 
regelui Johann al Saxo-niei: „Unchiul Johann, căruia i-am spus 
astăzi... pe faţă părerea în legătură cu Vene-ţia, regretă acum 
grozav că ne-a sfătuit să procedăm aşa, având în vedere că 
Napoleon nu face nimic pentru noi, iar fără armistițiu totul este 
pierdut.” In cele din urmă se obţinu, prin intermediul Franţei, un 
armistițiu, deocamdată de cinci zile, pentru trupele din nord. 

Armata de sud continua să lupte în nordul Italiei. La 21 iulie, 
se răspândi vestea despre strălucita victorie navală a 
austriecilor la Lissa, sub conducerea amiralului Tegetthoff. 
Această victorie îi dădea o satisfacţie deosebită arhiducesei 
Sophie deoarece fiul ei, Max, fusese cel care, înainte de a părăsi 
Austria, iniţiase reforme importante în calitatea sa de 
comandant suprem al marinei de război. După cum scria 
doamna de onoare Furstenberg, victoria „este potenţată de 
conştiinţa că marina este creaţia fiului nostru de DS ocean, 
pe care îl admirăm.” 
Ziarele făcură multă 
tevatură în jurul 
victoriei, încercând să 
ridice în felul acesta 
moralul austriecilor. 
Opinia publică nu ştia 
că atât victoria de la 
Lissa, cât şi cea de la 
Custozza erau inutile, din moment ce Veneţia rămânea oricum 
pierdută. Trupele deci-mate şi epuizate atât cele ale armatei din 
nord, cât şi cele ale armatei din sud - jinduiau în aceeaşi măsură 
după pace ca populaţia greu încercată. La Viena nu se ştia, 
fireşte, că şi prusacii ajunseseră la capătul puterilor din cauza 
izbucnirii holerei, prin urmare nu exploatară în folos propriu, în 
timpul tratativelor, această circumstanţă. 

Franz Joseph făcea deja planuri private pentru perioada 
armistiţiului, scriindu-i cu mult dor soţiei sale să vină la Ischl 
împreună cu copiii, „căci prezenţa ta în Ungaria nu ar mai fi 
acum necesară, având în vedere că problema politică va trebui 
luată în vizor acolo, imediat, iar ţara se va linişti.” La Ischl îşi va 
putea şi el vizita familia „din când în când, căci şi mie mi-ar face 
foarte bine una sau două zile de odihnă.” Dar Elisabeth rămase 
la Budapesta scriind în continuare scrisori insistente. Franz 


Joseph dădea semne că răbdarea lui se apropie de sfârşit. La 25 
iulie, îi scrise împărătesei cu un ton mai ţâfnos: „Cred că motivul 
scrisorilor numeroase pe care mi le-ai adresat în legătură cu 
problema cunoscută este sosirea consilierului aulic [se referea la 
Deak] şi cele ce ţi le-a comunicat; sau a intervenit poate un 
eveniment deosebit care te-a determinat să te afirmi acum cu 
mai multă energie? Te-aş ruga să fii bună să-mi dai un răspuns, 
dacă acesta poate fi transmis fără nici un risc.” Negocierile în 
vederea încheierii păcii continuau. Toată lumea ştia că 
supremaţia Austriei în Germania luase sfârşit. Franz Joseph către 
soţia sa: „în orice caz, ieşim din Germania, [Adică din 
Confederaţia Statelor Germane (N. Tr.)] indiferent dacă ni se 
pretinde acest lucru sau nu; şi având în vedere experienţele de 
până acum cu dragii noştri aliaţi, cred că va fi în avantajul 
Austriei.” 

Arhiducele Ludwig Viktor îi scria, la 29 iulie, mamei sale, 
Sophie: „înseamnă că se ajunge cu siguranţă la pace. La început 
nu m-am bucurat. Apoi am citit câteva scrisori ale unor ofiţeri 
care pledaseră totdeauna pentru război, dar ajung acum la 
concluzia că nu mai merge, că trupele sunt epuizate şi 
demoralizate fiindcă nu deţin şi ele puşti Dreyse. Este foarte 
important să facem pace şi din cauza Ungariei, ţara aceasta 
nefiind aşa cum ar trebui să fie... În momentul de faţă se poate 
mai uşor trata cu Bismarck, care este un om inteligent, decât cu 
regele obsedat de înfumurarea sa prostească. Deocamdată însă 
ei sunt la Nikolsburg, la biata Alinchen, unde pustiesc totul.” 
Arhiducele Ludwig Viktor omitea să adauge că nu numai contesa 
Alinchen Mensdorff avea de suferit - în castelul ei era încartiruit 
regele Prusiei - ci că provincii întregi gemeau sub povara 
ocupaţiei prusace. Franz Joseph către Elisabeth: „Prusacii fac 
ravagii în provinciile ocupate de ei, astfel încât acolo ar putea 
izbucni foametea; sosesc mereu cereri de ajutor. Este sfâşietor.” 
Împăratul îşi informă apoi personal soţia despre clauzele 
principale ale păcii preliminare de la Nikolsburg: integritatea 
Austriei şi Saxoniei rămâne garantată, ieşim complet din 
Germania şi plătim 20 de milioane de taleri. Nu ştiu ce va face 
Prusia în continuare în restul Germaniei şi cât va mai fura, dar 
nici nu ne mai priveşte. Disperarea din cauza pierderii poziţiei 
hegemonice ocupate de Austria în Confederaţia Statelor 
Germane era mare şi generală, găsindu-şi expresia clară într-o 


scrisoare a contesei Furstenberg: „Ah, Doamne, de acum înainte 
va trebui să uităm că suntem germanii! Te doare totuşi gândul 
că ieşi [din Confederație]; este un sfârşit trist al vechii patrii, iar 
numele „Germania aparţine de acum înainte istoriei”. Franz 
Joseph îşi rugă şi cu această ocazie soţia sa vină să-l vadă la 
Viena: „lar acum aş avea o mică rugăminte. De-ai putea să mă 
vizitezi! M-ai face extrem de fericit”. Elisabeth plecă într-adevăr 
pentru câteva zile la Viena. Dar vizita ei nu era pentru împărat 
un prilej de bucurie adevărată deoarece problema maghiară 
domina total gândirea Elisabethei, care profită din nou de ocazie 
ca să exercite presiuni politice asupra soţului ei. Franz Joseph 
continua să ezite să dea curs revendicărilor maghiarilor, fiind 
chinuit şi de scrupule faţă de Boemia, îl temporiza deci pe 
Andrassy, care venise la Viena în vederea unei audienţe, cu 
cuvintele: „Mă voi mai gândi foarte serios la asta”. In ziua 
următoare, împărăteasa îl invita pe Andrassy la o întrevedere la 
Schonbrunn. Andrassy nu ştia dacă ea vorbea în numele 
împăratului sau în nume propriu (ceea ce era mai plauzibil). La 
30 iulie 1866 nota în jurnalul său: „Sigur este doar că, dacă vom 
izbândi, Ungaria va trebui să-i fie mai recunoscătoare decât îşi 
imaginează frumoasei Providenţe [cu aceste cuvinte se referea 
totdeauna la împărăteasă] care veghează asupra ei. „ Cu ocazia 
întrevederii, Elisabeth se arătă foarte pesimistă, declarând chiar 
că nu mai crede în succesul demersurilor ei - sugerând deci 
foarte clar că nu era de acord cu atitudinea împăratului. Dar cu 
toate acestea lui Andrassy i se dădu posibilitatea să îşi expună 
încă o dată, în mod detaliat, punctele de vedere în faţa 
împăratului şi chiar să îi înmâneze un memoriu legat de planul 
de restructurare a monarhiei, în sensul dualismului Austriei şi 
Ungariei, cu excluderea Boemiei. 

Revendicările în favoarea Ungariei, susţinute cu atâta 
înverşunare de Sisi, îl supărară pe împărat în aceste puţine zile 
petrecute împreună, tulburând serios relaţiile dintre cei doi soţi. 
Franz Joseph către soţia sa, după plecarea ei la Budapesta: 
„Chiar dacă ai fost rea şi pisăloagă, te iubesc nespus de mult şi 
nu pot trăi fără tine.” lar peste două zile cu un ton mai iritat: 
„Mă bucur că te odihneşti acum şi dormi mai mult, deşi nu cred 
că sejurul tău aici şi compania mea te-au putut obosi întratât”. 
Relaţiile deveniră tot mai încordate ajungând la conflict deschis 


când Sisi refuză în continuare să părăsească Budapesta 
împreună cu cei doi 

copii, în schimb, propuse împăratului să le facă el o vizită la 
Budapesta. 

Ca să înţelegem pe deplin situaţia, trebuie să ne gândim la 
configuraţia militară şi politică a Austriei în acea perioadă: 
împăratul era suprasolicitat de griji de tot felul, pacea cu Italia 
nu era încă semnată, ba chiar exista temerea că luptele ar 
putea reizbucni, tratativele cu Prusia se găseau în plină 
desfăşurare, legiunea maghiară instiga la revoltă în Ungaria, 
ţinuturile din Boemia necesitau ajutor urgent în alimente, holera 
şi  tifosul făceau ravagii în rândul trupelor austriece 
demoralizate. 

Şi iată că în această situaţie dezolantă împărăteasa Austriei 
nu numai că refuza să fie alături de soţul ei dar îi mai şi reproşa 
că nu îi întoarce vizita. Elisabeth îşi ignora total îndatoririle de 
suverană, complăcându-se în postura de soţie neglijată şi 
îmbufnată. Era fascinată de Ungaria, acţionând cu energie şi 
fanatism în vederea atingerii unui singur obiectiv: semnarea 
„acordului” cu Ungaria, în forma dorită de Deak şi Andrassy. 

În schimb, împăratul trebuia să ţină cont - în ciuda 
revendicărilor maghiare - şi de problemele celorlalte provincii, 
care în acest moment aveau mult mai multă nevoie de 
solicitudine, căci satele şi ogoarele din Boemia erau pustiite de 
bătălii; boala, foametea şi mizeria bântuiau peste tot, în timp ce 
Ungaria rămăsese neatinsă de război. Franz Joseph făcea în 
zadar apel la Sisi să aibă înţelegere pentru situaţia lui, deoarece 
„mi-aş nesocoti obligaţiile dacă aş adopta punctul tău de vedere 
exclusiv maghiar şi aş nedreptăţi acele ţări care au înfruntat, cu 
mult devotament, privaţiuni şi suferinţe indescriptibile având 
tocmai acum nevoie de o atenţie şi o grijă deosebite.” 

Elisabeth nu manifestă în această situaţie nici cea mai vagă 
afecţiune pentru al ei „bărbăţel însingurat” din Viena. Sub 
pretextul cusut cu aţă albă că aerul din Viena este „nesănătos”, 
rămase în continuare, cu cei doi copii, la Budapesta. Franz 
Joseph îi scrise cu un ton resemnat: „înseamnă că va trebui să 
mă consolez şi să îmi suport cu pacientă obişnuita solitudine, în 
această privinţă am avut deja destul de îndurat şi omul se 
obişnuieşte în cele din urmă cu toate. Nu voi mai reveni asupra 
subiectului, căci altfel corespondenţa noastră riscă să devină 


plictisitoare - după cum ai remarcat şi tu foarte bine - ci aştept 
în linişte să văd ce hotărâre vei lua în viitor.” Egoismul lui Sisi 
merse şi mai departe. Într-o perioadă de strictă austeritate 
bugetară îşi manifestă insistent dorinţa de a cumpăra un castel 
în Ungaria. Vila închiriată era prea mică pentru sejururi mai 
îndelungate în Ungaria, iar cetatea din Budapesta prea caldă în 
timpul verii. Sisi îşi dorea un castel la ţară şi îşi pusese deja ochii 
pe unul: Godollo. 

Cu ocazia păcii 
pre-liminare de la 
Nikolsburg, Austria 
angajase să plă- 
tească suma de 20 
milioane de taleri în 
schimbul  retra-gerii 
trupelor prusace. Cel 
mai urgent lucru 
pentru împă-rat era 
o plătească pentru ca a [prusacii] să părăsească tara cât mai 
curând căci o distrug.” Se impuneau deci economii în toate 
dome-niile şi la toate nivelurile, pentru a face rost de suma 
uriaşă. 

Campania de economii mergea mână în mână cu seria de 
concedieri, provocând un şomaj masiv, în loc să fie preocupată 
de aceste probleme grave, împărăteasa se gândea doar la 
confortul propriu şi la dorinţa de a prinde rădăcini în iubita ei 
Ungarie. 

Franz Joseph îi scrise soţiei sale chiar în zilele când 
negocierile cu Italia în vederea unui armistițiu erau în toi: „Dacă 
vrei du-te la Godollo să-i vizitezi pe răniţi. Dar nu te gândi că |- 
am putea cumpăra, deoarece acum nu dispun de banii necesari, 
iar în aceste vremuri grele trebuie să facem mari economii. 
Prusacii au devastat şi proprietăţile familiei şi va dura ani de zile 
până vor fi repuse pe picioare. Am redus la 5 milioane bugetul 
curţii pentru anul viitor, aşa că trebuie să economisim 2 
milioane. 

Vom fi nevoiţi să vindem aproape jumătate din caii din 
grajduri şi să trăim foarte modest”. Şi exact când toate aceste 
agitaţii atinseseră punctul culminant, sosi şi vestea că 
împărăteasa Charlotte a Mexicului a descins la Paris ca să-i 


ceară lui Napoleon al Ill-lea ajutor pentru imperiul aflat în 
dificultate. Prima reacţie a lui 

Franz Joseph: „Sper să nu vină şi aici; tocmai ea ne-ar mai 
lipsi în acest moment!” Se părea că nu era cazul ca familia să fie 
îngrijorată din cauza lui Max. În scrisorile adresate cu 
regularitate mamei sale, acesta îşi prezenta de fiecare dată 
situaţia într-o lumină favorabilă, La Viena nu se ştia că între 
timp populaţia băştinaşă răsculată îl obligase pe împăratul blajin 
dar străin să treacă în defensivă. Toate problemele legate de 
Mexicul atât de îndepărtat trecuseră pe planul al doilea în urma 
evenimentelor nefaste din Austria, în plus, poşta din Mexic 
ajungea la Viena după şase sau opt săptămâni. Şi deoarece 
nimeni nu ştia prea precis ce se întâmplă pe acolo, se consolau 
cu toţii cu gândul că situaţia nu putea fi chiar atât de gravă. 
Lumea avea destule griji la Viena. 

La 18 august, de ziua de naştere a lui Franz Joseph Sisi 
trebui să vină la Viena, fiind întâmpinată de împărat cu o 
recunoştinţă aproape servilă: „îţi mulţumesc din tot sufletul că 
eşti atât de bună şi îmi faci iar o vizită... Fii drăguță cu mine 
când vii, căci sunt atât de trist şi singur şi am mare nevoie de 


puţină încurajare.” Dar copiii rămaseră 
la Budapesta. Contesa 

Furstenberg, pe atunci încă doamnă de 
onoare a arhiducesei Sophie, scria: „Nu 
i-a adus pe copii de la Pesta nici măcar de 
ziua lui! Asta o jigneşte grozav pe „a 
mea,  [arhiducesa Sophie].” Elisabeth 
rămase într-adevăr doar o singură zi 
la Viena; 20 august era ziua de Sf. Ştefan, 
sărbătoarea patronului Ungariei, iar ea 


dorea să petreacă acolo această în zi. Franz 
Joseph, după plecarea ei: „Ah! De-aş putea fi iarăşi împreună cu 
ai mei, de-aş avea iar parte de vremuri mai bune! Sunt foarte 
melancolic şi îmi pierd tot mai mult curajul pe măsură ce ne 
apropiem de momentul încheierii păcii şi îmi dau seama de 
greutăţile cu care vom fi confruntaţi în interior. Doar 
sentimentul datoriei mă ţine în picioare şi speranţa ascunsă că 
din toate încurcăturile europene care încep acum se vor 
cristaliza la un moment dat vremuri mai bune.” Intre timp 
epidemia de holeră cuprinse şi Ungaria. Se înregistraseră deja 


cazuri mortale. Cu toate acestea Sisi - altădată atât de grijulie 
cu sănătatea ei - rămase împreună cu copiii la Budapesta. Franz 
Joseph: „îţi simt grozav lipsa căci cu tine pot sta de vorbă şi mă 
mai şi înveseleşti uneori, chiar dacă pentru moment eşti cam 
pisăloagă, Da, comoara mea - şi încă ce comoară! Îmi lipseşti 
foarte mult.” La sfârşitul lui august se semnă, în sfârşit, la Praga 
Pacea cu Prusia, iar în octombrie pacea cu ltalia, în ciuda 
victoriilor austriece, Veneţia trebui cedată - mai întâi Franţei, iar 
în urma unui plebiscit, provincia se alipi Italiei. Prusia anexa 
Hanovra, Kurhessen, Schleswig-Holstein, Nassau şi Frankfurt/M., 
întemeind Confederaţia Germaniei de Nord, în care o incluse şi 
pe fosta aliată a Austriei, Saxonia, şi încheie o alianţă cu statele 
din sudul Germaniei. După o mie de ani de istorie comună, 
Austria ieşea din Germania. 

Elisabeth părăsi Budapesta de-abia la începutul lui 
septembrie luându-i şi pe copii şi plecă mai întâi la 
Ischl, iar de acolo la Viena, continuând însă să acţioneze pentru 
cauza Ungariei. Contactele ei cu Andrassy erau atât de strânse, 
încât acesta află de la împărăteasă, şi nu de la altcineva, vestea 
despre numirea contelui 
Beust ca nou ministru de Externe al Austriei. 

Această numire însemna atât pentru 
Elisabeth cât şi pentru die Andrassy O 
înfrângere personală; căci Andrassy ar fi 
vrut să ajungă el ministru de Externe, 
împărăteasa şi Andrassy analizară în 
discuții îndelungate numirea ca ministru de 
Externe a fostului premier al Saxo-niei: oare 
alegerea acestuia era | benefică pentru 
Austria? 

Andrassy declară că nu se aşteap-tă la nimic bun, deoarece 
Beust cunoaşte bine Saxonia, dar nu şi Austria”. 

Işi schimbă însă părerea când află că Beust era dispus să 
sprijine revendicările maghiare. 

Ida Ferenczy rămase în imediata apropiere a Elisabethei în 
toate aceste luni atât de importante. In toamna anului 1866, 
împărăteasa angaja încă un ungur în staff-ul ei, şi anume pe 
ziaristul Max Falk care trăia pe atunci la Viena ca funcţionar la 
Casa de Economii, publica articole în ziarul budapestan PESTI 
NAPLO, era un bun prieten al lui Andrassy - şi în evidenţa poliţiei 


ruj sea Bat 


vieneze. Aceasta făcuse în 1860 o percheziţie la domiciliul său, 
sechestrându-i toată corespondenţa şi luând-o în doi saci de 
făină. Falk petrecuse câtva timp la închisoarea din Viena, 
condamnat pentru delict de presă, scriind apoi o serie de 
articole - foarte gustate - despre perioada de detenţie. Alegerea 
tocmai a acestuia ca profesor de maghiară (Falk mai era şi 
evreu) trezi uimire generală cel mai uimit fiind Max Falk însuşi. 
„Am răspuns că, har Domnului! Am depăşit de mult timpurile 
când eram obligat să „dau ore, dar dorinţa Maiestăţii Sale este 
nu numai un ordin pentru mine, ci şi o mare distincţie.” Max Falk 
se miră văzând că Elisabeth nu îl primeşte ca pe un profesor de 
limbă [maghiară] ci ca pe un prieten, în „cabinetul Maiestăţii 
Sale” îl întâmpină un „om în frac negru” care îi arătă drumul 
neoficial până la împărăteasă: „Maiestatea Sa doreşte să nu fiți 
deranjat de nici un ceremonial. Din această cauză a dat 
dispoziţii să urcați de fiecare dată pe aici, unde nu veţi da decât 
de mine”, spuse valetul. 

Elisabeth îl salută cu dezinvoltură şi cu un ton cordial 
„vorbind o maghiară întru totul curată şi corectă”. Niciuna din 
doamnele de onoare nu se afla în preajma ei, cu excepţia Idei 
Ferenczy: „La cea mai îndepărtată extremitate a sălii am văzut 
în nişa unei ferestre căpşorul inteligent al Idei Ferenczy, cu un 
zâmbet şăgalnic pe buze”, scria Falk. Acum înţelese din ce 
cauză tocmai el fusese chemat la Hofburg. Orele zilnice de limbă 
maghiară nu erau decât un pretext sau un efect secundar util. În 
joc era cauza Ungariei - în sensul lui Andrassy. Falk îi propuse 
împărătesei să-i ţină nişte prelegeri despre istoria Ungariei: 
„perioadele mai îndepărtate pe scurt, iar cele recente mai 
amănunţit”; în plus, voia să o familiarizeze cu literatura 
maghiară şi îi dădu ca „temă” să facă traduceri din limba 
maghiară. 

Câte eforturi depunea Elisabeth pentru a-şi însuşi limba 
maghiară, cu câtă acribie se dedica studierii ei reiese şi dintr-o 
scrisoare către Franz Joseph: „Falk tocmai mi-a spus că stilul 
meu este încă rigid, influenţat de germană şi că îi lipseşte 
nuanţa specific maghiară. Este trist şi descurajant că nu am 
ajuns mai departe după patru ani. Te rog, scrie-mi măcar o dată 
o scrisoare în maghiară, ca să pot face o comparaţie.” Cu alte 
cuvinte, maghiara lui Franz Joseph - care o vorbea din copilărie 
- era încă mai bună ca a ei. 


Falk nota că „lecţiile de maghiară în înţelesul strict al 
cuvântului treceau tot mai mult pe planul al doi- 
lea... Am început să discutăm din când în când şi despre 
evenimentele zilei, apoi am trecut încetul cu încetul 
la politica propriu-zisă şi, după câteva tatonări prudente, am 
ajuns la problemele Ungariei.” 

Falk o puse pe împărăteasă în legătură cu alt scriitor şi 


politician maghiar liberal, şi anume 
Josef Eotvos. Procedă şi în acest caz 
cu multă  circumspecţie citindu-i 
mai întâi împărătesei poezii scrise de 
Eotvos şi trezindu-i 
curiozitatea pentru e) poezie 
interzisă, împărăteasa către Falk: 
„Ce? Inter-zisă? Deci şi un Eotvos este 
supus unor interdicții? Dar spuneţi-mi 
ce conţine poezia 
respectivă.” Falk: 

„Aşteptasem de mult acest 


moment aşa că manuscrisul cu „Zaszlo-tarto, [Stegarul] se 
găsea deja de câteva zile în buzunarul meu. L-am citit Maiestăţii 
Sale poezia şi i-a plăcut extraordinar de mult; mi-a luat 
manuscrisul şi l-a păstrat.” Poezia vorbea despre simbolica 
drapelului maghiar ca expresie a libertăţii şi independenţei 
naţionale. 

La rugămintea lui Sisi, Falk îi aduse la Hofburg şi broşura 
interzisă a eroului naţional maghiar Ştefan Szechenyi („Privire 


aruncată asupra aspectelor retrospective 
anonime”) care fusese tipărită la finele 
anilor cincizeci la Londra, fiind apoi intro- 
dusă prin contrabandă în Ungaria, desfăcută 
în coli de tipar. Când Falk ezită să îi aducă 
această scriere, împărăteasa 
scoase din sertarul ei altă broşură interzisă, 
care făcuse în taină senzaţie în 1867: 
Der Zerfall Osterreich's (Dezmembrarea 
Austriei). 

Autorul anonim care era fiul unui 
funcţionar imperial (ceea ce Elisabeth ştia) se 


desfăşura în tirade pline de ură - bazate însă pe informaţii 


precise - la adresa politicii austriece din ultimii ani, acuzând în 
primul rând „camarila” din jurul contelui Grunne, dar şi pe 
tânărul împărat şi încheindu-şi scrierea cu propoziţia: 

„Dezmembrarea Austriei este o necesitate europeană!” 

Importanţa acestor ore zilnice de conversaţie cu Falk nu 
poate fi subliniată îndeajuns. Ele arată un paralelism izbitor cu 
întâlnirile de mai târziu ale tânărului prinţ moş tenitor Rudolf cu 
ziaristul Moritz Szeps (în anii optzeci). 

Amândoi - atât Elisabeth cât şi Rudolf - manifestau interes 
pentru politică, nefiind însă informaţi. Işi culegeau deci 
informaţiile, inaccesibile pe cale oficială, din surse particulare. 
lar cei ce furnizau informaţile politice - Falk întocmai ca Szeps - 
profitau de ocazie ca să exercite o influenţă politică apreciabilă. 

Elisabeth îl rugă pe Falk să îi arate scrisori de-ale lui Eotvos. 
Falk îi comunică lui Eotvos că împărăteasa îi citeşte scrisorile. 
Acesta îşi orienta în mod corespunzător conținutul 
corespondenței şi „în felul acesta în faţa Maiestăţii Sale se 
discutau, în forma unor scrisori adresate mie, multe probleme 
despre care cu greu ar fi putut lua cunoştinţă pe altă cale”, 
relata Falk. Această metodă fusese deja utilizată de Elisabeth, 
cu mult succes, în cazul unui număr mare de scrisori de-ale lui 
Andrassy, care în mod oficial nu îi erau adresate ei, ci Idei 
Ferenczy. După ce termină cursurile cu Falk, Elisabeth îl rugă pe 
Eotvos să corespondeze direct cu ea, mulţumindu-i cu un ton 
foarte umil:  „Primiţi  mulţumirile mele sincere pentru 
amabilitatea cu care v-aţi asumat plictisitoarea sarcină de a 
începe o corespondenţă cu mine. Ştiu că timpul dumneavoastră 
este preţios şi limitat, aşa încât de-abia am îndrăznit să vă 
adresez această rugăminte lipsită de modestie - cu atât mai 
mult cu cât cunoştinţele mele de limbă maghiară sunt încă 
foarte precare, iar scrisorile mele vor necesita multe corecturi.” 
Este foarte puţin probabil ca împăratul să îşi fi dat seama de 
importanţa politică a acestor lecţii de limba maghiară. Reacţia 
lui la slăbiciunea Elisabethei pentru Falk era cea obişnuită: 
gelozia. Elisabeth către Franz Joseph în martie 1867: „Sunt 
foarte mulţumită de manierele lui Falk... Nu trebuie să fii gelos 
pe el, este personificarea evreului autentic, dar foarte deştept şi 
un om plăcut.” Încă în 1894, deci la aproape treizeci de ani după 
aceea, Franz Joseph amintea într-o scrisoare către soţia sa că: 
„Prietenul tău Falk... A fost un om interesant şi corect.” In anul 


încoronării, Falk se întoarse în Ungaria. Deveni redactor-şef al 
cotidianului liberal de limbă germană PESTER LLOYD, în curând 
şi membru de frunte al parlamentului maghiar. El sprijini pe 
plan publicistic politica prietenului său Andrassy, ajungând unul 
dintre cei mai 

influenţi oameni din Ungaria. 

La începutul lui octombrie 1866 sosiră veşti îngrijorătoare 
din Roma, unde se găsea împărăteasa Charlotte a Mexicului, 
care intervenea pe lângă Papă cerând ajutor pentru imperiul 
mexican catolic. După ce Napoleon al III-lea o refuzase deja, nici 
Papa nu găsi posibilităţi de a-i oferi o mână de ajutor, tratând-o, 
în plus, cu multă răceală. Charlotte suferi un şoc nervos..., 


începu să fie chinuită de tot felul de 
manii şi obsesii şi trebui 
transportată de un medic psihiatru şi 
două infirmiere, la castelul ei 
Miramare din Triest. Starea œi 
psihică nu se mai amelioră. 
Trăi încă până în 1927 - fără să-l fi 
revăzut pe soţul ei Max şi fără să fi 
luat cunoştinţă de sfârşitul 
său tragic. 

După o serie de . Son | ezitări, Max 
hotărâse să reziste în Mexic în 


ciuda situației dificile. Deşi era foarte îngrijorată de soarta 
acestui fiu preferat, arhiducesa Sophie acceptă deci-zia sa: „Din 
fericire, se sacrifică pentru ţara sa rămânând acolo, ceea ce 
este foarte necesar în momentul de faţă. Căci dacă Max ar 
pleca, țara ar putea cădea pradă anarhiei partidelor. Deunăzi 
mi-a scris că interesul şi afecțiunea care i se arată sunt de-a 
dreptul emoţionante. Rămânând acolo, îşi salvează onoarea 
spre deosebire de exemplul prost dat de Louis Napoleon 
[Napoleon al Ill-lea]. lar dacă la un moment dat va trebui să 
cedeze şi să renunţe la demnitatea sa din cauza uneltirilor 
Statelor Unite, o va face în mod onorabil.” Arhiducesei Sophie i- 
ar fi fost imposibil să îşi imagineze că un membru al casei 
Habsburg ar putea fi executat nici măcar în acest Mexic atât de 
străin şi exotic. 

Doamnele de onoare urmăreau cu un ochi critic dar şi cu 
multă compasiune numeroasele nenorociri care se abăteau 


asupra familiei imperiale:,... Cum sărmanii de ei, dintre care 
facem oarecum şi noi parte, primesc o lovitură după alta fiind 
împovăraţi de tot felul de griji. Şi cum nu pot avea parte deo 
bucurie autentică deoarece nu ştiu ce înseamnă viaţa de 
familie; doar adaptabilitatea înnăscută îi ajută să treacă peste 
toate - îţi este într-adevăr foarte milă de ei!... Asta este soarta 
celor mari ai lumii: priviţi de aproape nu sunt decât nefericiţi 
demni de toată compasiunea.” Propriile griji continuau să fie 
cele mai apăsătoare. La finele lui octombrie, împăratul Franz 
Joseph vizită Boemia atât de năpăstuită de război. Elisabeth nu îl 
însoţi. 

Ea, care făcuse în ultimul an atât de multe pentru Ungaria, 
nu se simţea obligată să se manifeste în aceste vremuri de 
restrişte şi ca o bună regină a Boemiei. Împăratul rămase 
profund deprimat văzând cum arată locurile unde se dăduseră 
bătăliile. Satele erau distruse, sute de mii de oameni 
rămăseseră fără acoperiş deasupra capului. Ţinuturi întinse din 
jurul localităţilor Koniggratz, Trautenau şi Chlum fuseseră 
pustiite de beligeranţi - nu mai vedeai nici un fir de iarbă. 
Consecința era foametea. Pe câmpul de luptă fuseseră îngropaţi 
cam 23.000 de soldaţi şi 4.000 de cai. 

Căldurile mari şi pericolul unor molime împiedicaseră 
organizarea unor înmormântări normale. Mirosul cadavrelor în 
putrefacție dispăru de-abia după vreo patru luni, în urma unor 
dezinfecţii radicale. Că atmosfera din Boemia era dezolantă dar 
în acelaşi timp incendiară politic o demonstra o tentativă de 
atentat asupra împăratului, care avu loc în teatrul ceh din Praga. 
Naționalismul cehilor lua proporţii pe măsură ce se contura tot 
mai clar o favorizare a maghiarilor. Şi împărăteasa înţelese - în 
orice caz, mult mai târziu semnificaţia nemulțumirilor cehilor: 
„Nu le-o pot lua în nume de rău cehilor dacă se ridică împotriva 
dominaţiei austriece; locul slavilor este alături de slavi! Boemia 
îşi va impune voinţa într-o bună zi, poate de-abia după mai 
multe decenii. Dar ne situăm de pe acum pe un butoi cu 
pulbere.” Transformarea Boemiei - până acum paşnice - într-un 
butoi cu pulbere i se datora în mare măsură şi Elisabethei. 
Tratativele cu Ungaria nu fuseseră între- 
rupte în aceste săptămâni. Gyula Andrassy făcea, ca până 
acum, naveta între Viena şi Budapesta, negociind când aici, 
când acolo, şi rămânând în legătură permanentă cu împărăteasa 


prin intermediul Idei Ferenczy. Aveau loc în continuare şi 
întrevederile zilnice ale Elisabethei cu Max Falk, întocmai ca 
schimbul frecvent de scrisori dintre Eotvos şi Falk, al căror 
conţinut îi era comunicat şi Elisabethei. 

Discuţiile duse la curte pe marginea revendicărilor maghiare 
şi a modului în care erau susţinute de împărăteasă luau o formă 
violentă şi agresivă. Boemia se simţea împinsă pe planul al 
doilea, deşi arhiducesa Sophie se implica în favoarea ei. Dar 
influenţa exercitată de Sophie scăzuse mult în ultima vreme; 
acţiunile lui Sisi creşteau chiar şi în domeniul politicii. 

Concepţia despre dualism - un imperiu mare cu două centre 
de putere la fel de importante, Budapesta şi Viena - se baza pe 
excluderea slavilor. Căci dualismul repartiza puterea politică a 
statului pe doi factori: ungurii care aveau voie să stăpânească 
toate celelalte etnii din partea lor de teritoriu („Transleithania”) 
şi germanii care aveau în „Cisleithania” aceleaşi drepturi faţă de 
populaţia, mult mai mare numeric, a slavilor. Prin aceasta 
împărţire a puterii, populaţia slavă din Austria suferea o mare 
nedreptate. Obiecţiile fracțiunii în majoritate pro boemiene de la 
curte împotriva pretențiilor de supremație ale Ungariei erau prin 
urmare mai mult decât justificate. 

Purtătorul de cuvânt al acestui „partid al curţii” era şi de 
data aceasta arhiducele Albrecht, unul dintre cei mai importanţi, 
influenţi, dar şi inteligenţi reprezentanţi ai casei de Habsburg în 
secolul al 19-lea. Era cu 13 ani mai în vârstă decât strănepotul 
său, Franz Joseph, dispunea de o avere care o depasea 1 cu mult 
pe cea imperială Şi se MEg 
bucura, în urma 
victoriei mult 
ovaţionate de la 
Custozza, din anul 
1866, de suficientă 


autoritate pentru a avea 
un cuvânt greu de spus în 
viața politică a Austriei. In 


schimb, în  Unga-ria, s MR “Apa PE 
feldmareşalul era cel l mai 

detestat om încă din perioada când fusese guvernator militar. 
Deci nu împăratul sau vreun ministru i se împotriveau pe faţă 
împărătesei în aceste luni cri-tice, ci arhiducele Albrecht. Se 


vorbea în public că între cei doi ar fi avut loc „scene vio-lente”. 
Biroul de informaţii primise şase relatări despre conflict. Din 
păcate, nu ne sunt cunoscute amănuntele: toate documentele 
legate de acest conflict politic principial, referitor la viitorul 
monarhiei dunărene, au fost ulte- 

rior sustrase din dosarele biroului de informaţii şi s-au pierdut. 

Disputele de la curte vizau şi evaluarea anului 1848. 

Familia imperială se refugiase atunci din Viena căzută pradă 
revoluţiei şi avusese parte la Olmutz de o primire devotată şi 
afectuoasă, în timp ce Ungaria condusă de o armată de rebeli se 
îndreptase contra Vienei şi a împăratului. Acum însă, o dată cu 
revendicările înain tate de Ungaria, anul 1848 era, şi el, 
prezentat în cu totul altă lumină: maghiarii subliniau doar 
nedreptăţile suferite de ei din partea împăratului. Foştii 
revoluționari erau înfăţişaţi ca martiri şi eroi ai naţiunii - de 
exemplu, Andrassy - iar tânărul împărat care semnase 
condamnările la moarte apărea ca marele vinovat. 

Împărăteasa luă şi în această privinţă o atitudine partinică. 
Nu numai în cercul familiei, ci şi în discuţiile purtate cu 


reprezentanţi ai maghiarimii - de exemplu, Cu 
episcopul Michael Horvath - îşi exprimă pe 
faţă dezacordul faţă de tânărul împărat 
aflat sub influenţa 

hotărâtoare a mamei sale; dar 
încercă în acelaşi timp să găsească 
o cale de conciliere: „Credeţi- mă, dacă 
ar sta în puterile noastre, soţul meu 
şi cu mine am fi primii care i- am 
resuscita pe Ludwig Batthyany Şi pe 


martirii de la Arad.” Arhiducesa Sophie şi arhiducele Albrecht se 
situară pe vechile lor poziţii: nu manifestau nici cea mai vagă 
compasiune pentru spânzuraţii anului 1849, care, din punctul lor 
de vedere, nu erau decât nişte insurgenți împotriva suveranităţii 
legitime a împăratului. 

Chiar şi micul prinţ moştenitor este atras în această dispută. 
Sophie trebui să-i povestească despre anul 1848: „Voia să afle 
toate amănuntele”, notă în jurnalul ei. Rudolf se simţea atras de 
poveştile romantice, auzite de la mult iubita sa mamă, în 
legătură cu eroii revoluţiei maghiare. Perioada îndelungată 
petrecută în Ungaria influenţă considerabil dezvoltarea copilului 


în vârstă de opt ani, care avea ocazia să vadă aici entuziasmul 
arătat de populaţie frumoasei sale mame, atât de activă pe 
tărâm politic. Nici el nu se putu sustrage fascinaţiei exercitate 
de Gyula Andrassy. Acesta deveni mentorul său, idolul său 
politic. 

Împăratul ajunsese din nou strâns cu uşa între Sophie şi 
Elisabeth. Dar de data aceasta nu mai era vorba despre 
conflicte familiale, ci despre politică la cel mai înalt nivel, în joc 
fiind o problemă crucială: cum va arăta în viitor Austria? 
Germanii şi maghiarii vor împărţi într-adevăr, între ei, puterea, 
defavorizând în felul acesta toate celelalte etnii, sau vor putea fi 
găsite şi alte soluţii, în conlucrare cu Boemia? 

Tânăra împărăteasă recurgea, la Viena, la metodele ei 
obişnuite: o apucau durerile de dinţi sau de cap când aveau loc 
recepții oficiale. Nu se arătă de Paşti, cu ocazia celebrării 
solemne a învierii, îşi manifesta disprețul faţă de Viena, 
strălucind în schimb în toată splendoarea şi desfăşurând un 
şarm inegalabil când la curte apărea vreun reprezentant al 
Ungariei. 

Faţă de soţul ei rămânea scumpă la vedere. Franz Joseph era 
însă atât de îndrăgostit de soţia sa încât se simţea obligat să 
manifeste o recunoştinţă de-a dreptul servilă chiar şi pentru cel 
mai mic semn de bunăvoință. 

Uşor de înţeles că Elisabeth nu scăpa nici o ocazie de al 
subordona voinţei ei. Subiectul permanent de discuţie era 
Ungaria: „Sper să aud cât de repede de la tine că problema 


maghiară s-a rezolvat, în fine, şi că ne vom afla în curând 
la Os-Budavara. Când îmi vei scrie că plecăm 
acolo, inima mea îşi va găsi liniştea; voi 
şti că obiectivul mult râvnit a fost atins.” 
Cu altă ocazie îi scrise îngrijorată 
soţului ei: „Crezi că 

încoronarea va avea loc? Am temeri, 
orizontul politic este din nou atât de 
tulbure încât mă aştept la tot ce poate fi 
mai rău. Dacă eşti de părere că mă 
înşel, te rog  linişteşte-mă; sursa mea 
de informaţii rămâne presa, dar lecturarea ei 


nu este îmbucurătoare; cu atât mai mare urgenţă prezintă 
acordul cu Ungaria. Să dea Dumnezeu să aibă loc cât mai 


curând.” Primul-ministru Belcredi îşi înainta demisia în februarie 
1867, justificându-şi decizia într-o scrisoare foarte clară 
adresată împăratului: „Un constituţionalism înteme-iat din capul 
locului doar pe supremaţia germanilor şi maghiarilor - deci a 
unei minorităţi evidente - nu se va putea bucura niciodată de o 
bază solidă în Austria.” 

Apoi îi aminti împăratului de promisiunea sa „că înainte de a 
lua o decizie definitivă în problema acor-dului, se va cere opinia 
- de importanţă egală - a celorlalte regate şi ţări. Este o 
chestiune de onoare să ne respectăm această promisiune şi îmi 
permit să consider nesocotirea ei drept o mare greşeală 
politică.” Belcredi nici nu putea avea altă atitudine în calitatea 
sa de fost guvernator al Boemiei. În însemnările sale îi reproşa 
împărătesei că profitase de dispoziţia sufletească a împăratului, 
din perioada fatală a războiului, Pentru a sprijini cu şi mai multă 
tărie tendinţele specifice şi egoiste ale Ungariei, pe care le 
patrona deja de multă vreme, dar până acum fără şanse de 
reuşită. Belcredi o acuza serios pe împărăteasă (iar această 
părere era împărtăşită de mulţi alţii) că îşi lăsase soţul singur în 
lu nile funeste de după Koniggratz şi îl mai şi supusese unor 
presiuni: „Să fii separat de familie în asemenea momente de 
grea încercare este chinuitor pentru oricine cu atât mai mult 
însă pentru un monarh care nu prea are parte de o comunicare 
mai apropiată cu alţi oameni. De câte ori l-am vizitat m-a durut 
să-l găsesc total însingurat, în încăperile uriaşe de la Hofburg.” 
Succesorul lui Belcredi la funcţia de premier este ministrul de 
Externe, contele Beust, care devine în felul acesta foarte 
influent, încercările lui Andrassy de a prelua de la Beust cel 
puţin Ministerul de Externe eşuară. 

Foarte conştient de propria sa valoare, cum era de obicei, îi 
spuse împărătesei cu ocazia uneia din numeroasele lor discuţii 
politice că nu ar vrea să fie considerat lipsit de modestie, dar 
este convins că în actuala conjunctură doar el ar putea fi de 
folos. Elisabeth nici nu îl lăsă să îşi termine bine fraza şi declară: 
„De câte ori nu i-am spus şi eu împăratului acelaşi lucru!” Din 
moment ce nu reuşise să obţină Ministerul de Externe Andrassy 
insistă pe lângă Elisabeth să fie înfiinţat cât mai repede un 
guvern maghiar responsabil - bineînţeles, sub conducerea sa. La 
începutul lui februarie arhiducesa Sophie nota resemnată în 
jurnalul ei: „Se pare că lucrurile se vor aranja cu Ungaria şi se 


vor face concesii. Ungurii reuşiră să realizeze „acordul, la 
mijlocul lui februarie 1867. Vechea constituţie maghiară este 
reintrodusă. Lmperiul austriac se transformă în statul bicefal 
„Austro-Ungaria, cu două capitale (Viena şi Budapesta), două 
parlamente, două cabinete. Comune erau doar Ministerul de 
Război, de Externe şi de Finanţe acesta din urmă, fireşte, doar 
pentru finanţele care priveau întregul imperiu. Cheltuielile 
comune urmau să fie repartizate în proporţie de 70% pentru 
„Cisleithania” şi 30% pentru Ungaria. Această clauză trebuia 
însă renegociată o dată la zece ani, ceea ce se dovedi în viitor a 
fi un mare handicap. Nimic nu mai împiedica acum încoronarea 
lui Franz Joseph ca rege al Ungariei. 

Ungurii erau singurii pe care noua configuraţie a statului îi 
bucura. Alexander Hubner ocăra chiar şi peste zece ani 
denumirea de „Austro-Ungaria”: „Un titlu care îmi urcă sângele 
la cap de câte ori îl aud sau îl citesc: invenţia infamantă a unui 
saxon mizerabil şi meschin!” [Beust] Şi: „Ungaria cucerită cu 
ajutorul Rusiei a fost predată, în 1867, în mâinile revoluţionarilor 
înfrânți în 1849.” Franz Joseph „se predase rebelilor de 
odinioară”. Gyula Andrassy este numit, la 17 februarie 1867, 
primul premier al Ungariei, în această zi, Franz Deak pronunţă 
memorabilele cuvinte de mulţumire către „prietenul meu 
Andrassy, omul providenţial trimis de pronia cerească”, în 
aceeaşi ordine de idei, să amintim şi titlul dat în aceste luni 
împărătesei: era numită „frumoasa Providenţă pentru patria 
maghiară”. Asemenea alăturări şi altele - subliniau în Ungaria că 
noua configuraţie a monarhiei li se datora în primul rând celor 
două personalităţi: Andrassy şi Elisabeth. „Acordul” reprezenta 
opera lor comună. 

In timp ce Ungaria ajunsese să deţină acum puteri 
supradimensionate, care nu erau proporţionale cu procentul de 
populaţie reprezentat în imperiu, dietele Boemiei şi Moraviei 
sunt desfiinţate în martie „din cauza concesiilor progresive 


făcute Ungariei!” - după cum notează cu 
mânie Sophie. 

Mareşalul boemian, contele 
Hugo Salm, şi prinţul 

Edmund 

Schwarzenberg luară dineul 


la arhiducesa Sophie, 


revărsându-şi acolo furia neputincioasă. Politicie-nii vienezi erau 
la fel de neputincioşi în faţa deciziei împăratului şi a primului 
său ministru, contele Beust. 

Aghiotantul general Crenneville, care îl însoţi în martie pe 
împărat la Budapesta pentru semnarea „acordului”, înjura tot ce 
vedea în Ungaria. Şi anume localiza Budapesta în „Asia 
austriacă”, aducând tot felul de critici: „Dezinvoltura de care 
dau dovadă toţi domnii miniştri de aici în ceea ce priveşte 
cunoştinţele de economie este formidabilă... Cetatea este 
îngheţată, măsurile de economisire a fondurilor prin refuzul de 
a-i mai hrăni pe curteni etc. Fac sânge rău... Împăratul şade, cu 
o căciulă pe cap, la birou fiindcă dârdâie de frig şi nu îşi poate 
încălzi cabinetul fiindcă lambriul de lemn prezintă o crăpătură şi 
există riscul unui incendiu.” Curtea din cetatea Buda nu mai 
funcţionase de aproape douăzeci de ani. Arhiducele Albrecht 
locuise acolo în ultima perioadă, ca guvernator al Ungariei, 
lichidase însă la plecare toată gospodăria. Câteva încăperi de 
reprezentare rămaseră, ce-i drept, intacte, dar camerele de 
locuit erau în stare proastă, bucătăria inutili zabilă. Astfel că tot 
ce ţinea de organizarea unei vizite regale, de la personalul de 
serviciu până la mâncare, trebuia procurat de la Viena de către 
biroul maestrului suprem de ceremonii. Spre amuzamentul 
maliţios al funcţionarilor de la curtea vieneză, toate aceste 
dificultăţi rămaseră în linii generale aceleaşi chiar şi cu ocazia 
încoronării din 1867. 

Prietenii maghiari ai Elisabethei, stabiliţi la Viena, mai ales 
Ida Ferenczy şi Max Falk, se plângeau în această perioadă că li 
se fac şicane. De exemplu: trăsura care îi aducea, primăvara, pe 
Max Falk în fiecare zi de la biroul său din Casa Centrală de 
Economii la Schonbrunn sosea de cele mai multe ori cu 
întârziere. Când era cald venea o trăsură închisă, tapisată cu 
catifea, iar când începură ploile de primăvară, una deschisă, 
fără coviltir. 

Falk, care trebuia să i se înfăţişeze împărătesei aşa cum 
cerea protocolul, adică în frac, cu cilindru şi plastron scrobit, îşi 
ţinea lecţia fie ud leoarcă, fie scăldat în sudoare, împărăteasa îl 
consola manifestând în mod invariabil cordialitate şi prietenie, 
precum şi devotament faţă de cauza Ungariei. Prima vizită 
făcută de Elisabeth în Ungaria după semnarea „acordului” se 
transformă într-un adevărat marş triumfal. Josef Eotvos, ajuns 


între timp ministru al Culturii în guvernul maghiar condus de 
Andrassy, îi scria din Budapesta lui Max Falk: 

„Augusta dumneavoastră elevă a fost întâmpinată la noi cu 
flori. Entuziasmul creşte de la o zi la alta. Pe 
cât de convins sunt că nici o ţară nu a avut încă o regină pe care 
să o merite în aşa măsură, pe atât de convins sunt şi de faptul 
că nici nu a existat vreodată o regină care să fie atât de iubită... 
Am avut totdeauna credinţa că o coroană care s-a spart, ca cea 
maghiară în 1848, nu poate fi lipită decât de căldura 
sentimentelor trezite în inima poporului.” Ungaria sperase timp 
de secole „că națiunea va iubi cu adevărat şi din toată inima un 
reprezentant al dinastiei; şi deoarece acest lucru s-a întâmplat, 
nu mă mai îndoiesc de viitor. Elisabeth onoră „acordul, cu un 
surplus de afecţiune conjugală. Scrisorile adresate în această 
perioadă lui Franz Joseph sunt foarte tandre, de exemplu una 
scrisă din Budapesta: „lubitul meu împărat! Sunt şi astăzi tristă, 
totul mi se pare foarte gol aici fără tine. Aştept clipă de clipă să 
intri în cameră sau să merg eu la tine. 

Sper însă că te întorci în curând, dacă încoronarea va avea 
loc la data de 5." 

Intre timp Sisi luase obiceiul să scrie în limba maghiară toate 
scrisorile adresate soţului şi copiilor. 

În mai 1867, împăratul i se adresă, într-un mesaj al tronului, 
consiliului de stat, cu rugămintea de a aproba „acordul” cu 
Ungaria (definitivat deja), promițând şi jumătăţii vestice a 
imperiului - „regatelor şi ţărilor reprezentate în consiliul de 
stat”, după cum se spunea de acum înainte în mod ceremonios 
- o completare a constituţiei cu clauze care să fie adăugate 
Diplomei din octombrie 1860. Şi Patentului din februarie 1861, 
căci noua orânduire „trebuie să fie urmată în mod necesar de o 
securitate egală şi pentru celelalte regate şi ţări”. El le promise 
ţărilor nemaghiare „acel plus de autonomie care corespunde 
dorințelor lor şi poate fi acordat fără a prejudicia monarhia în 
ansamblu.” Franz Joseph denumi noua orânduire „o operă a 
păcii şi a bunei înţelegeri”, rugând să se aştearnă „vălul uitării 
peste trecutul apropiat” „care a produs răni adânci imperiului”. 
Pregătirile în vederea încoronării începură cu mai multe 
săptămâni înainte de data fixată. Vienezii puteau vedea zi de zi 
cum la debarcaderul pentru vapoarele care circulau pe Dunăre 
se încărcau grămezi de lăzi şi sipete, covoare, ba chiar şi 


echipaje de gală învelite în pături; toate erau transportate de la 
Viena la Budapesta, de la porțelan şi tacâmuri până la feţe de 
masă şi mobile trebuia să ajungă toate în cetatea Buda pentru a 
înzestra gospodăria curţii. Căci în timpul festivităților urma să se 
prepare zilnic mâncare pentru peste o mie de oameni. Şi caii 
pentru trăsuri şi călărie luau aceeaşi cale. 

La Budapesta se amenajau, în mare grabă, locurile de cazare 
(la preţuri exorbitante, după cum oftau diplomaţii) pentru 
numeroşii vizitatori. Poliţia avea de lucru până peste cap cu 
îndepărtarea din Budapesta a adepților lui Kossuth, în perioada 
solemnităţiilor Kossuth transmisese foarte clar din exil că va 
continua să lupte pentru independenţa Ungariei, respingând 
atât „acordul” cât şi încoronarea lui Franz Joseph. 

Ceremonialul prevăzut pentru cele patru zile ale serbărilor 
încoronării era atât de complicat, încât devenise necesară 
efectuarea unei repetiţii generale cu Maiestăţile lor. „Maestrul 


suprem de ceremonii de la curte” citi în catedrala St. 
Mathias, propoziţie cu propoziţie, textul 
ceremonialului, iar apoi se repetă 
fiecare scenă, în timpul acestei activităţi mai 
puţin obişnuite Franz Joseph părea foarte 
degajat şi amuzat, trebuind chiar să 
intervină de câteva ori cu mici corecturi din 
cauza inhibiţiilor unor participanţi. 
Ludwig von Przibram descrise e) scenă 
când episcopul care urma, conform 
ceremonialului, să o conducă pe 
împărăteasă de la scăunelul de 


rugăciune la altar îşi pierduse capul din cauza solemnităţii 
momentului: „Când maestrul de ceremonii îi făcu semn să intre 
în acţiune, el ezită timorat, nereuşind să îşi învingă timiditatea, 
împărăteasa se ridică de pe scăunelul de rugăciune şi îi făcu un 
semn încurajator; maestrul de ceremonii care era şi el inhibat 
citi pasajul încă o dată, oarecum pentru a-i sufla episcopului ce 
are de făcut. Dar zadarnic. Şi tocmai când pauza ameninţa să 
devină penibilă, împăratul cobori de pe tronul său, se îndreptă 
spre bietul înalt prelat şi îl luă cu un gest amical de braţ 
spunându-i: „Haideţi, domnule episcop, spuneţi ce trebuie să 
faceţi acum?,, Prelatul repetă cu o voce trenurătoare de emoție 


pasajul din textul ceremonialului, de parcă ar fi fost un citat din 
catehism. 

„Ei, bravo”, îi strigă împăratul, împingându-l uşor înspre locul 
unde împărăteasa îşi aştepta încă, zâmbind, însoţitorul: 

“Deci iată, acolo este împărăteasa, mergeţi până la ea, luați- 
o şi aduceţi-o aici”. Aceste cuvinte, rostite într-o maghiară foarte 
neaoşă, electrizară în aşa măsură în treaga asistenţă încât, 
contrar oricărei etichete, biserica răsună de strigăte generale de 
„Eljen!,„.” In timpul repetiţiei generale sosi vestea despre 
moartea arhiducesei Mathilde - fiica cea mai mică în vârstă de 
18 ani, a arhiducelui Albrecht - în urma unui accident cauzat de 
un incendiu. Dar nu rămânea mult timp pentru doliul oficial. Se 
contramanda doar balul de la curte şi un spectacol de gală de la 
teatrul naţional. 

Ceremoniile încoronării începură cu primirea membrilor 
parlamentului în sala tronului din cetatea Buda Franz Joseph 
purta uniforma de 
general al armatei 


maghiare, Elisabeth e) 
rochie ungurească 
iar pe cap o 
boneţică aferentă, în 


spa-tele diademei. 
Chiar şi prinţul 
moştenitor apăru în 
costumaş unguresc 
cu fire-turi şi cu ră; £ 
ordinul Lânii de Aur în jarul gatului. Printre doamnele de onoare 
care o încadrau pe regină se găsea şi Katinka Andrassy, soţia lui 
Gyula. 

Deputaţii o rugară oficial pe Elisabeth să accepte să fie 
încoronată. Elisabeth: 

„Cu bucurie îndepli-nesc dorinţa naţiunii, expri-mată de 
dumneavoastră, care corespunde şi dorinţei mele cele mai 


fierbinţi şi binecuvântez providenţa că mi-a 
dat posibilitatea să trăiesc acest moment măreț.” 
A doua rugăminte oficială a parlamentului i 
se adresa regelui: să binevoiască să 
admită nominalizarea lui Andrassy ca 


locţiitor al  palatinului la încoronare. Franz 


Joseph: „Accept cu plăcere căci nici nu aţi fi putut alege un om 
mai demn de aceasta decât este contele Andrassy.” Palatinului, 
adică viceregelui ales de stările sociale din Ungaria, îi revenea, 
conform tradiţiei, misiunea de a pune coroana pe creştetul 
noului rege uns de primatul Ungariei. Ultimul palatin, arhiducele 
Stephan Viktor, murise în februarie 1867 în exil, în Franţa. Şi el 
fusese compromis în anul 1848/49, trebuind să părăsească 
Ungaria şi (Austria) după revoluţie, cu toate că era un membru 
al casei de Habsburg. Bolnav şi disprețuit de rudele habsburgice 
avu parte de ani plini de amărăciune şi nu mai apucă triumful de 
a reveni în Ungaria şi de a pune coroana pe capul regelui, aşa 
cum o cerea tradiţia. 

Doar cadavrul lui se întoarse în cetatea Buda. 

După îndelungate discuţii - dacă este cazul să se aştepte 
alegerea unui nou palatin înainte de încoronare se luă hotărârea 
de a numi un locţiitor, propunându-se mai întâi persoana lui 
Franz Deak. Dar Deak nu era un iubitor al apariţiilor în public şi 
al ceremoniilor fastuoase. 

La sfatul său, parlamentul maghiar decise să îi încredinţeze 
lui Andrassy funcţia de palatin la încoronare, însemna că Franz 
Joseph va primi coroana sfântului Ştefan din mâinile fostului 
revoluţionar şi a actualului prim-ministru Andrassy. Elisabeth 
prevăzuse de mult decizia pe care o va lua parlamentul, 
scriindu-i soţului ei cu o săptămână înainte de încoronare: 
„Citesc zilnic cu mare interes relatările de la parlament şi 
diferitele cuvântări rostite în problema palatinului şi îmi dau tot 
mai mult seama că sunt extrem de deşteaptă, deşi tu nu îmi 
apreciezi în suficientă măsură mintea excepţională.”. 

Adversarii din Viena ai lui Sisi asistau la această evoluţie cu 
îngrijorare şi cu ironie. Aghiotantul general o găsea, ce-i drept, 
pe împărăteasă „foarte comunicativă şi amabilă, în ciuda 
nazurilor şi capriciilor ei”, dar în acelaşi timp transmise din 
Budapesta la Viena că Elisabeth insistă să participe neapărat, 
după încoronare, la un bal dat de Andrassy, „care s-ar putea să 
nu mai fie un trădător, dar rămâne o canalie perfidă influenţată 
de femei”. In conformitate cu vechea tradiţie, regina avea 
sarcina să cârpească ea personal veşmintele de încoronare. De 
data aceasta o reparaţie era foarte necesară, căci toate 
însemnele şi hainele pentru încoronare fuseseră îngropate de 
Kossuth după revoluţie şi zăcuseră patru ani în pământul umed 


înainte de a fi fost scoase la iveală. Ziarele maghiare relatau că 
Elisabeth cârpea, ajutată de fiica ei Gisela - în vârstă de zece 
ani - nu numai mantia somptuoasă a sfântului Ştefan, ci şi 
ciorapii găuriţi - un lucru greu de verificat acum, dar în orice caz 
puţin plauzibil ţinând cont de timpul scurt care îi stătea la 
dispoziţie. Se zice că Elisabeth reparase şi căptuşeala coroanei 
Sfântului Ştefan adaptând-o dimensiunilor capului soţului ei. 

Fapt cert este că în legătură cu dimensiunile coroanei s-au 
purtat discuţii cu puţin timp înainte de încoronare, când regele 
şi regina erau deja gata îmbrăcaţi în hainele de ceremonie. 
Contesa Helene Erdody relata: „Prima ei întrebare a fost dacă i 
se potriveşte coroana şi nu este prea mare; regele se duse 
imediat în încăperea înveci nată unde făcu în spatele uşii 
întredeschise tot felul de mişcări cu capul, iar în timpul acesta 
şireturile mici care de o parte şi de alta zburau în toate direcţiile 
o scenă foarte amuzantă.” Ziua încoronării (8 iunie 1867) începu 
dis-de-dimineaţă, la orele patru cu 21 de salve de tun trase de 
pe citadela aşezată pe înălţimea St. Gerhard. La această oră 
masele de oameni începuseră deja să roiască de la ţară înspre 
oraş, ca să se posteze de-a lungul străzilor. 

Soţiile magnaţilor îşi puseseră încă din timpul nopţii în 
mişcare croitorii şi coafezele pentru a putea 
pleca, la ora şase fix, în coloane lungi de trăsuri, spre catedrala 
St. Mathias din Buda. 

Cortegiul încoronării porni la ora şapte de la cetate, în frunte, 
mergând pe jos, unsprezece stegari din înalta aristocrație; apoi 
Gyula Andrassy cu marea cruce a ordinului Sf. Ştefan prinsă de 
piept şi ţinând în mână sfânta coroană a Ungariei; în urma lui 
seniorii aristocrați cu însemnele imperiale pe perne din catifea 
roşie. După ei venea Franz Joseph. 

Punctul culminant necontestat al cortegiului era însă regina. 
Toate ziarele din Ungaria descriau amănunţit înfăţişarea ei, de 
exemplu PESTER LLOYD: 

„Păşea, sau mai bine zis plutea cu coroana de diamante pe 
cap, un simbol strălucitor almăreţiei, în timp ce ţinuta uşor 
aplecată indica smerenie iar trăsăturile nobile ale feţei exprimau 
o emoție profundă; aveai senzaţia că una din figurile de pe 
icoanele care împodobesc incintele sacre a coborât din ramă şi 
a prins viaţă. Apariţia reginei făcu o impresie profundă şi 
remanentă aici, în aceste locuri sfinte.” In cadrul ceremoniei 


religioase Franz Joseph este uns rege de către primatul Ungariei, 
după care Andrassy - reprezentându-l pe palatin - îi puse 
coroana pe cap. Şi Elisabeth este unsă regină iar coroana este 
ţinută, conform tradiţiei vechi, deasupra umărului ei drept - tot 
de Andrassy. 

În timpul acesta se intonară psalmii tradiţionali şi se 
interpretă „Misa încoronării” compusă de Franz 
Liszt, o piesă plină de elan naţional, în vederea evenimentului 
Liszt venise special de la Roma la Budapesta, dar-un fapt criticat 
de PESTER LLOYD - nu primi permisiunea să îşi dirijeze personal 
lucrarea din cauza „ceremonialului rigid”. Faptul că această 
compoziţie naţională maghiară ajunse să fie interpretată de 
orchestra curţii imperiale din Viena sub conducerea unui dirijor 
nemaghiar produse multă nemulţumire. Alt punct culminant era 
procesiunea de după încoronare care traversa podul suspendat 
ca să ajungă din Buda în Pesta. (Cele două oraşe erau încă 
separate în această perioadă fuzionând sub numele de 
„Budapesta” de-abia peste cinci ani, în 1872.) De data aceasta 
doamnele erau spectatoare. Participanţii la procesiune mergeau 
călare, regele pe calul alb al încoronării. Martorul ocular 
Przibram relata: „Ceea ce vedeai aici în materie de costume 
naţionale somptuoase, bogăţia harnaşamentelor şi a şeilor, 
valoarea nestematelor din agrafe, banduliere şi paftale, armele 
vechi, săbiile încrustate cu turcoaze, rubine şi perle ş.a.m.d. Te 
ducea mai degrabă cu gândul la desfăşurarea unei opulenţe 
orientale decât la pauperizarea şi exploatarea ţării, invocate în 
cadrul dezbaterilor pe marginea mesajului tronului. Impresia 
generală era cea a unei treceri în revistă feudal-aristocratice. La 
vederea acestor baroni şi seniori aristocrați plini de strălucire, 
urmaţi de vasalii înarmaţi şi obedienţi, te credeai transpus de-a 
dreptul în Evul Mediu. Mai ales bandierele unităţilor din jurul 
localităţii Szolnokai căror reprezentanţi erau îmbrăcaţi în parte 
în cămăşi de zale în parte în blană de urs purtând ca ornamente 
principale capete de animale sau coarne de bivol - îţi aminteau 
de epocile când Europa creştină trebuia să înfrunte năvălirile din 
răsăritul păgân. 

Nici urmă de componenta burgheză, de bresle sau de 
meşteşugari.” Luxul afişat contrasta flagrant cu vremurile 
extrem de grele. De exemplu, un bancher maghiar îi cumpărase 
fiului său, care făcea parte din cortegiu, nasturi antici pentru 


attila sa superbă; şi doar nasturii aceştia costaseră 40.000 de 
guldeni. Contele Edmund Batthyany îl pusese pe pictorul Karl 
Telepy să îi reconstituie costumul după nişte desene medievale. 
Sub costum purta o cămaşă de zale de argint, alcătuită din 
18.000 de inele lucrate şi asamblate cu mâna. Contele Edmund 
Zichy purta renumita sa bijuterie din smaralde, în valoare de 
peste 100.000 de guldeni, cu pietre de mărimea oului de găină. 
Contele Ladislau Batthyany îşi comandase un harnaşament din 
argint masiv. Doar pătura calului cântarea 12 kilograme. Şi 
toate acestea într-o perioadă când ţăranii maghiari se zbăteau 
în neagră mizerie. 

Observatorii străini găsiră multe de criticat în spatele acestui 
fast şi lux, de exemplu, ministrul plenipotenţiar al Elveţiei, „în 
ciuda opulenţei şi a grandorii reale, spectatorul neimplicat 
rămânea cu impresia că a asistat la o farsă de carnaval - 
impresie întregită de arhiepiscopii călare pe cai. Acest crâmpei 
de Ev Mediu este desuet, nu mai are ce căuta în epoca noastră 
fiind incompatibil atât cu nivelul nostru de cultură, cât şi cu 
evoluţia politică prezentă.” Przibram îi descrie pe episcopii 
călăreţi. Unii fuseseră legaţi de caii lor, ca să nu cadă: „Dacă 
vreun cal se speria din cauza gălăgiei şi a împuşcăturilor, sau 
dacă o chingă slăbea începând să alunece, călăreţul se 
crampona cu teamă de gâtul animalului, iar tiara înaltă care îi 
împodobea capul şi fusese, pentru orice eventualitate, de 
asemenea legată sub bărbie aluneca bălăbănindu-se pe ceafă - 
un aspect ce trezi multă ilaritate la publicul spectator de la 
marginea străzilor.” Şi soţia ministrului plenipotenţiar belgian, 
de Jonghe, descrise strălucirea festivităţii: 

„Costumele ungureşti îl transformă pe Vulcan în Adonis”; dar 
ea observă şi reversul medaliei: „Când i-am revăzut pe domnii 
aceştia frumoşi în ţinuta lor de toate zilele: cizme, un fel de 
redingotă închisă până sus, o cravată mică şi urâtă, şi rareori o 
cămaşă sub haină, înfăţişarea lor mi s-a părut destul de 
murdară... Răzbate de peste tot un iz de barbarie.” Cortegiul se 
opri în cele din urmă în faţa clădirii Lloyd unde fusese înălţată 
tribuna pentru depunerea jurământului. Îmbrăcat în mantia 
veche de aproape o mie de ani şi cu coroana pe cap, Franz 
Joseph rosti aici formula jurământului: „Vom respecta drepturile, 
constituţia, independenţa legală şi integritatea teritorială a 
Ungariei şi a ţărilor învecinate.” După tradiționala tură făcută de 


rege, călare pe cal, pe colina încoronării urmă o masă festivă în 
aer liber, cu care ocazie invitaţii se serviră din belşug, dar 
perechea regală nu luă decât puţin vin. Andrassy se află şi aici 
în imediata apropiere a regelui şi a reginei, întocmai ca la 
celelalte ceremonii din aceste zile. În timpul mesei festive îi 
revenea misiunea de a turna, înainte şi după ospăț, apă într-un 
vas ţinut de nişte paji, iar primatul le oferea maiestăţilor lor 
prosopul ca să-şi şteargă mâinile. 

„Poporul” participa la solemnităţi mai mult ca spectator. 
Doar la una din ele, aşa-numita „serbare nocturnă” de pe 
pajiştea mare, era invitată toată lumea. Ludwig von Przibram: 
„Boi şi berbeci erau fripţi la frigare sau pe adevărate ruguri, 
vinul curgea din butoaie, gulaşul fierbea în cazane uriaşe; din 
nişte tigăi cu diametrul cât roata carului se servea un amestec 
de peşte, slănină şi ardei şi toate aceste delicatese erau oferite 
gratis.” În mijlocul  harababurii, „persoana monarhului 
înconjurată de o ceată de bărbaţi şi femei în haine mai mult 
ţărăneşti. Unii îngenuncheaţi, alţii cu braţele ridicate, strigând; 
Eljen”, totul asezonat de sunetele viorilor unui taraf de lăutari 
care trăgeau ca nebunii cu arcuşul şi luminat de reflexele 
flăcărilor unuia din rugurile aprinse - într-adevăr, o imagine 
oarecum fantastică şi bizară”. Două acte de clemenţă 
declanşară, după încoronare „un entuziasm aproape frenetic în 
întreaga Ungarie” după cum scria ministrul plenipotenţiar al 
Elveţiei. Primul era o amnistiere generală a tuturor delictelor 
politice din 1848 încoace şi restituirea bunurilor confiscate. 

„Amnistia este una din cele mai necondiționate din câte au 
fost decretate vreodată în imperiu, deoarece nu exceptează pe 


niciunul dintre condamnaţi sau compromişi. Chiar 
şi Kossuth şi Klapka se pot întoarce 
liniştiţi în ţară dacă jură credinţă 
regelui încoronat şi se angajează 
să respecte legile ţării.” (La scurt 
timp după aceea împăratul 
acordă (0) amnistie similară şi 
pentru jumătatea vestică a 
imperiului, adică pentru 

Cisleithania.) Al doilea mare act de 
clemență era resimţit drept e) 


sfidare de către toţi nema- ghiarii şi toţi cei 


ce fuseseră în 1848/49 luptători leali pentru cauza imperială. 
Tradiţionalul cadou de încoronare - o sumă de 100.000 de 
guldeni - este repartizată, la cererea lui Andrassy, în semn de 
recon-ciliere, văduvelor, orfanilor şi  inva-lizilor armatei 
honvezilor - cu alte cuvinte ai acelei armate care în 1848/49 
luptase Împotriva armatei imperiale. Comentariul amar al lui 
Crenneville (şi al multor altor austrieci) „Este o impertinenţă. Aş 
fi preferat să fiu mort decât să am parte de o asemenea ruşine! 
Unde vom ajunge? A guverna nu înseamnă să dai urmare 
sfaturilor unor asemenea canalii. Andrassy merită acum mai 
mult decât în 1849 să fie spânzurat.” La insistenţele lui 
Andrassy, care fusese el însuşi ofiţer al acestei armate, trupele 
honvezilor sunt reînfiinţate ca armată teritorială maghiară 
regală - fireşte, cu specificarea că în caz de război îi va fi 
subordonată armatei cezaro-crăieşti comune. Posibilitatea ca şi 
alte etnii din imperiu să procedeze în acelaşi fel nu s-a pus 
niciodată în discuţie. 

O mare parte din aceste manifestări de generozitate ale 
împăratului erau atribuite intervenţiei Elisabethei şi desigur, pe 
drept cuvânt. Ziarele maghiare se întreceau în a o elogia pe 
regina lor: „Şi cine ar putea contesta că dragostea naţiunii se 
îndreaptă în întregime spre regină?”, citim în ziarul de limbă 
germană PESTER LLOYD. „Căci femeia aceasta fermecătoare 
poate fi considerată o adevărată fiică a Ungariei. Toată lumea 
are convingerea că în inima ei nobilă sălăşluiesc sentimente 
patriotice, că şi-a însuşit nu numai limba maghiară şi modul de a 
gândi al maghiarilor, dar că a fost dintotdeauna o susținătoare 
ferventă a doleanţelor Ungariei.” Ministrul plenipotenţiar al 
Elveţiei constată că Elisabeth este „în momentul de faţă cea mai 
populară personalitate din toată Ungaria.” Cu ocazia încoronării 
națiunea maghiară îi dărui perechii regale castelul Godollo ca 
reşedinţă particulară. 

Castelul era aşezat la aproximativ o oră de Budapesta 
(astăzi face parte din suburbiile capitalei maghiare). 

Fusese construit în secolul al 18-lea, avea cam o sută de 
încăperi, fiind înconjurat de o pădure de vreo 10.000 de hectare, 
foarte potrivită pentru organizarea unor partide de vânătoare. 
Cadoul însemna un triumf pentru Elisabeth. Căci împăratul Franz 
Joseph îi refuzase această dorinţă atât de fierbinte din cauza 
lipsei de bani. 


Acum iată că Andrassy îi împlinea visul - în numele naţiunii 
maghiare. Sisi îşi arătă recunoştinţa petrecând de acum înainte 
în fiecare an multe luni la Godollo sau Buda şi nu la Viena. 

Cel mai mare cadou făcut de Elisabeth Ungariei şi soţului ei - 
acum regele încoronat al Ungariei şi monarh constituţional - era 
disponibilitatea de a avea încă un copil, în orice caz nu lăsă să 
planeze nici un dubiu asupra faptului că face acest mare 
sacrificiu exclusiv de dragul naţiunii maghiare - şi că doreşte ca 
acest copil să fie tratat altfel decât cei doi copii mai mari care 
fuseseră crescuţi de arhiducesa Sophie. 

Cu trei luni înainte de soroc, Elisabeth plecă din Viena şi se 
instala la Budapesta unde totul fusese pregătit în vederea 
marelui eveniment. Ceilalţi doi copii - Gisela şi Rudolf - 
rămaseră la Viena. Împăratul Franz Joseph făcea naveta între 
Viena şi Budapesta pentru a fi, alternativ, alături de copii şi 
împreună cu soţia sa. Decizia cât se poate de personală de a 
avea încă un copil era dictată de motive foarte politice, având şi 
efecte politice, căci adânci prăpastia dintre Transleithania şi 
Cisleithania. Ministrul plenipotenţiar elveţian transmitea la 
Berna: „Cu cât împărăteasa depune eforturi mai mari să câştige 
simpatia maghiarilor, cu atât mai mult o pierde pe cea a 
populaţiei austriece; lumea îşi exprimă în general dorinţa ca 
noul copil să fie o fată, deoarece nimeni nu se îndoieşte de 
faptul că, în ciuda „Sancţiunii Pragmatice, [„Sancţiunea 
Pragmatică” a lui Carol al Vl-lea, din 1713, legiferează 
indivizibilitatea ţărilor coroanei habsburgice şi fixează normele 
succesiunii la tron. (N. Tr.)lşi a celorlalte pacte semnate mai 
târziu, un băiat născut de regina Ungariei în cetatea Buda va fi 
viitorul rege al Ungariei, deci desprinderea ţărilor coroanei 
maghiare de Austria se va materializa cu timpul.” Aceste temeri 
erau îndreptăţite, fiind confirmate şi de o poezie scrisă de 
Elisabeth („O, konnt ich euch den Konig geben! Ah, de v-aş 
putea da regele!): 

Ah, Ungaria, iubita mea Ungarie! 

În lanțuri încătuşate te ştiu. 

Ce mult aş dori, cu mâna mea de sclavie să te pot salva! 

Pentru-a lor patrie şi libertate mulți eroi s-au sacrificat. 

De voi acum să m-apropii aş vrea Fiilor voştri un rege le-aş 
da. 

Ar fi un ungur de viță pură, 


Erou de oțel, erou de bronz, 

Cu mintea clară, un om puternic, 

Cauzei Ungariei devotat. 

Libertate vi-ar da în ciuda invidiei, 

Pe veci o mândră Ungarie liberă! 

Alături de popor, la bine şi rău, 

Aşa o să fie - al vostru rege! 

La zece luni după încoronare, adică în aprilie 1868, se născu 
la Budapesta ultimul copil al lui Sisi, o fetiţă, Marie Valerie. 


Viena respiră  uşurată că ungurilor 
nu li se făcuse cadou un fiu, ci e) fiică. 
Arhiducesa Sophie, de exemplu, 
nota în jurnalul ei că micuța fusese 
primită cu bucurie „mai ales de către 
ungurii devotați, care se temeau de 
naşterea unui fiu la Buda. Căci ar fi putut 
fi un pretext pentru 

desprinderea Ungariei de 

monarhie.” Din text reiese clar că 


anturajul maghiar al 
împărătesei nu era format, după părerea Sophiei, din unguri 
„devotaţi” (adică devotați împă-ratului şi orientaţi spre o Viena 
cen-tralistă, nu spre Buda-Pesta). 

Bârfa vieneză se ocupă din plin de acest copil, considerând 
că tatăl lui nu poate fi decât Gyula Andrassy, Aceste cle-veteli 
ajunseră şi la urechile împărătesei, adâncindu-i ura împotriva 
curţii de la Viena. Dar paternitatea lui Franz Joseph este 
indubitabilă, putând fi dovedită şi cu ajutorul câtorva scrisori 
intime ale împărătesei - făcând abstracţie de faptul că tocmai 
Marie Valerie semăna foarte mult cu împăratul, în pofida 
curiozităţii uriaşe şi a flerului de-a dreptul detectivist al unor 
curteni care încercau să demonstreze că împărăteasa a avut o 
relaţie cu Andrassy, acest lucru nu a fost dovedit niciodată. 
Amândoi, atât împărăteasa cât şi Andrassy, se aflau în 
permanenţă sub supravegherea deloc binevoitoare a multor, 
foarte multor curteni. Că iubirea (indiscutabilă) dintre cei doi ar 
fi putut duce la chiar şi un singur „pas greşit” este cu totul 
inimaginabil, dacă ţinem cont de toate sursele disponibile - fără 
să mai punem la socoteală şi faptul că Elisabeth nu era o femeie 
care să fi apreciat în mod deosebit iubirea fizică, iar Andrassy 


rămânea totdeauna şi în orice împrejurare un politician foarte 
calculat. 

Botezul celebrat în cetatea de la Buda deveni o mare 
festivitate maghiară, începând cu defilarea echipajelor de gală 
ale aristocrației în ţinută de mare ceremonie. 

Premierul Gyula Andrassy, aflat în caleaşca sa de gală 
împreună cu Beust, cancelarul imperial, era singurul care intră 
direct în curtea cetăţii, fiind intens ovaţionat pe drum. 

Cele două naşe erau surorile Elisabethei: fosta regină din 
Napoli, Marie (care purta cu multă mândrie medalia Gaeta şi îi 
răspunse primatului, spre uimirea generală, într-o maghiară 
înflorită, exersată în prealabil, cu multă greutate, cu Elisabeth) 
şi contesa Mathilde Trani. 

La încheierea solemnităţilor avură loc trageri la tir organizate 
de arcaşii din Buda, la care participară şi regele şi Andrassy. La 
trageri la ţintă Franz Joseph obţinu doar un „doi”, fiind surclasat 
şi aici de Andrassy care obţinu un „patru” - cea mai bună 
performanţă a acestei după-amieze. 

Festivităţile maghiare avură parte - după cum era de 
aşteptat - de comentarii foarte negative la Viena. De exemplu, 
arhiducesa Therese îi scrise tatălui ei, arhiducele Albrecht: 
„Acest botez din Ungaria m-a indignat dar cel mai mult [m-a 
indignat] faptul că împăratul a fost primit cu atâta răceală la 
teatru. Se vede acum cât de nerecunoscătoare este națiunea 
aceasta!” Influenţa exercitată de Elisabeth asupra împăratului 
era temută la Viena în această perioadă, în iunie 1868, 
Crenneville îi scria soţiei sale: „împăratul nu a venit în oraş nici 
ieri, nici astăzi, mă tem că urăşte Viena fiindcă o iubeşte pe Sisi 
şi că, din cauza aceasta, şi-a contramandat şi participarea la 
procesiune [din Joia Verde]. Curtea de la Viena era furioasă mai 
ales din pricina sumelor uriaşe înghiţite de şederea de luni de 
zile a împărătesei la Budapesta. Maestrul suprem de ceremonii îi 
comunică, îngrijorat, împăratului că din bugetul total de 60 de 
milioane şilingi (în valută actua- 
lă), prevăzut pe anul 1867 pentru călătoriile curţii, Elisabeth 
consumase până în iunie 1867, ea singură, cam 40 de milioane, 
cu ocazia şederii îndelungate în Ungaria. În ziarele din Viena 
apăreau tot mereu observaţii maliţioase la adresa preferințelor 
Elisabethei pentru Ungaria. Se spunea, de exemplu, că maestra 
supremă de ceremonii, contesa Konigsegg, va fi concediată iar 


locul ei va fi ocupat de soţia lui Andrassy, Katinka - o informaţie 
falsă. O altă noutate primi însă confirmare de la Crenneville: 
„Tot ce povestesc ziarele despre cercle şi plecarea lui Sisi este 
foarte adevărat”. Aceste cuvinte se referă la afirmaţia din 
NEUES WIENER TAGBLATT că împărăteasa i-ar fi spus, la 
Budapesta, contesei Karolyi: „Plec acum, dar cel mai târziu la 
toamnă mă întorc acasă”. Lumea era agasată şi fiindcă, venind 
de la Budapesta, Sisi se opri pentru foarte scurt timp la Viena, 
plecând imediat mai departe, în Bavaria (deci nici măcar la 
Ischl) - fireşte: cu copilul „maghiar,. Therese Furstenberg: 


„Împărăteasa şi copilul vor locui într-o vilă 
de pe malul lacului Starnberg; vor să Îşi 
savureze acolo fericirea nederanjate 
timp de 4 săptămâni, departe de 
tot ce le-ar putea importuna. Ciudată 
viaţă mai duc şi ăştia de la Viena, Şi 
nimeni nu încearcă să se 
împotrivească. Te trec fiorii gândindu-te 
la amabilitatea îngrozitoare... Când poţi 
obţine orice, încerci orice”. Micuța 


Valerie, numită la Viena în curând doar „Unica, nu se bucură de 
o primire prea caldă în „Cisleithania”. 

Crenneville scria cu răutate despre „copilul maghiar”: 

“Arată exact aşa ca oricare altul, nu a țipat, ceea ce 
dovedeşte că nu este de naționalitate maghiară”. În schimb, 
Elisabeth i se dedica acestui ultim copil cu o iubire exagerată, 
exclusivistă. Peste câţiva ani îi spuse doamnei de onoare, 
contesa Festetics: „De-abia acum ştiu ce fericire Înseamnă un 
copil - am avut de data aceasta curajul să-l iubesc şi să-l ţin 
lângă mine”. După care se plânse din nou că ceilalţi copii „ii 
fuseseră luaţi imediat,. Chiar şi doamna de onoare Festetics, 
care îi era foarte devotată Elisabethei, îşi făcea griji văzând o 
iubire maternă atât de exaltată: „Nu cunoaşte măsura, aşa încât 
această bucurie îi provoacă mai multă suferinţă decât fericire - 
tremură de teamă pentru sănătatea ei [a Valeriei], apoi are iar 
sentimentul că cineva vrea să-i înstrăineze copilul.” Sănătatea 
mai precară a micuţei Valerie ţinu în anii următori sub tensiu- 
ne tot anturajul Elisabethei, căci mama reacţiona în mod isteric 
la cea mai mică durere de dinţi, la cea mai uşoară tuse a 
copilului, intrând într-o agitaţie nemaipomenită”. 


Împărăteasa îşi manifestă preferinţele pentru Ungaria şi în 
anii următori, şi anume în aşa măsură, încât antitudinea ei 
ajunse să fie resimţită ca o provocare. De exemplu, comandă 
tocmai în biserica parohială din Ischl o slujbă pentru ziua de Sf. 
Ştefan, sfântul naţional al maghiarilor. Contesa Furstenberg: 
„Niciunul din ceilalţi membri ai familiei nu participă la această 
demonstraţie, elle seule et şes fideles.” Locuitorii din Ischl „s-au 
amuzaţ copios”, după spusele contesei, „mai ales fiindcă ea nu 
frecventează biserica parohială nici duminica, nici în zilele de 
sărbătoare”. Împărăteasa menţinu în tot restul vieţii contactul 
cu personalităţile influente din Ungaria - Deak, Andrassy, Eotvos 
- ba chiar arătă pe faţă că este conştientă de importanţa lor. 
„Astăzi vine Deak la masă, o mare onoare pentru mine”, îi scria 
în 1869 împăratului. Inutil să amintim că niciuna din 
personalităţile reprezentative din Cisleithania, indiferent dacă 
din sfera politică, a artei sau a ştiinţei, nu a fost invitată 
vreodată să ia masa la împărăteasă, care nu ar fi considerat o 
asemenea vizită drept o „mare onoare”. Scena cu împărăteasa 
plângând la catafalcul lui Deak, în 1876, deveni o legendă 
patriotică în Ungaria. 

Corespondenţa Elisabethei cu Andrassy (continuată tot prin 
intermediul Idei Ferenczy) îşi urmă cursul până în 1890, la 
moartea acestuia. Admiraţia lui Andrassy pentru împărăteasă 
este mai presus de orice îndoială şi răzbate din fiecare rând al 
scrisorilor sale: „Ştiţi”, îi scria la un moment dat Idei, „că am 
foarte mulţi stăpâni - regele, Camera Inferioară, Camera 
Superioară etc. 

Dar am o singură stăpână, şi tocmai fiindcă nu cunosc decât 
o singură femeie care îmi poate da un ordin, mă supun cu mare 
plăcere”. Numeroasele şi îndelungatele şederi în Ungaria ale 
împărătesei dădeau mereu ocazia unor manifestări de gelozie în 
Austria. Ziarul NEUES WIENER TAGBLATT relatează în 1870 cu 
un ton persiflant: „Dacă citim comunicatele ziarelor din Pesta pe 
marginea sejurului Maiestăţilor Lor în castelul regal din Buda şi 
dacă parcurgem florilegiul manifestărilor afective ale auguştilor 
vizitatori, acumulate în ultima vreme în notele informative din 
ziarele maghiare, ajungem în mod obligatoriu la concluzia că 
fiecare întrerupere a şederii în capitala Ungariei, că fiecare 
prezenţă temporară la Viena sunt resimţite de familia imperială 
ca un fel de exil.” 


Critica la adresa împărătesei devine destul de directă în 
momentul când ziarul atrage atenţia că „şi noi, „austriecii de 
rangul al doilea,, noi cei din Cisleithania, am avut parte de 
„suferinţele revoluţionare, de spânzurători şi execuţii prin 
împuşcare, de cazemate şi „carceri grele,„, de confiscări şi 
exilări, dar că nu i-a trecut nimănui prin minte să ne răsfeţe şi 
recompenseze pentru aceasta.” Se exprimau şi regrete 
profunde pentru faptul că împăratul şi-a pierdut din autoritate. 
Aceleaşi cercuri care odinioară trecuseră cu vederea influenţa 
exercitată de arhiducesa Sophie, ba chiar o acceptaseră, criticau 
acum slăbiciunea arătată de împărat faţă de soţia sa şi ea foarte 
energică. Era clar că Elisabeth mersese prea departe, dar 
reacţia negativă o făcea să se retragă şi mai mult, exacerbându- 
şi ura împotriva Vienei. Scrisorile ei particulare abundă în 
observaţii depreciative la adresa Vienei şi a Austriei. De 
exemplu, în 1869 îi scrie Idei Ferenczy că surorii ei Mathilde „tot 
ce este austriac îi inspiră la fel de multă repulsie ca altora”, 
făcând aluzie la sine însăşi. Adepții maghiari, de exemplu 
doamna de onoare, contesa Festetics, acuzau, la rândul lor, 
curtea că a „izolat-o” pe împărăteasă. „Şi totul din cauza acestui 
nenorocit de acord cu Ungaria? S-a făcut - da! A fost opera ei - 
dar este chiar aşa o crimă că i s-a redat împăratului o ţară, o 
jumătate din monarhie care să-i fie devotată de acum înainte? 
Este chiar aşa o plăcere să guvernezi cu ajutorul execuțiilor şi a 
ştreangului? Este demn de un om nobil să împiedice libera 
exprimare într-o ţară căreia i-a promis o constituţie?” Indiferent 
cât ar fi fost de nemulţumiţi vienezii, ungurii nu admiteau ca 
regina lor să fie criticată. 

Cum trebuie apreciat „acordul” cu Ungaria din perspectivă 
austriacă: drept un fapt pozitiv sau negativ? lată o problemă 
care suscită divergențe de opinie şi azi, la mai mult de o sută de 
ani după eveniment. După toate probabilitățile, alternativa ar fi 
fost desprinderea Ungariei de Austria, întocmai ca a provinciilor 
din Italia. Prin urmare, disputele asupra „acordului” culminează 
necesarmente în întrebarea dacă rămânerea Ungariei în cadrul 
imperiului austriac a fost sau nu benefică? Din perspectivă 
boemiană (dar şi poloneză, slovacă, a slavilor din sud etc.) 
„acordul” cu Ungaria nu putea primi decât o apreciere negativă. 

Pe de altă parte, catastrofa de la Konigggratz şi „acordul” cu 
o Ungarie guvernată de principii liberale 


au avut drept consecinţă o slăbire a puterii imperiale, împăratul 
Franz Joseph cobori la rangul de monarh constituţional. Noua 
constituţie, precum şi libertăţile acordate în 1867 atât în 
Cisleithania cât şi în Transleithania, reprezentau premisele erei 
liberale care va urma. 

Elisabeth nu lăsă nici mai târziu să plutească vreo îndoială 
asupra ataşamentului ei faţă de cauza Ungariei 
şi a liberalismului - şi, fireşte, faţă de politicianul Gyula 
Andrassy. Tot anturajul ei direct trebuia să se adapteze acestei 
situaţii. 

În 1869, când pentru micuța Marie Valerie se angaja o 
educatoare englezoaică în persoana lui Mary Throckmorton, 
acesteia i se explică de la bun început în ce direcţie se îndreaptă 
simpatiile din familia imperială. 

După cum îi scria Elisabeth Idei Ferenczy, sora Marie de 
Napoli o instruise pe englezoaică, la Ischl, înaintea sosirii 
arhiducesei Sophie: „Şi anume, că dacă vrea să aibă relaţii bune 
cu mine, să nu se împotrivească niciodată sentimentelor mele 
filomaghiare.” Dar Miss Throckmorton aflase deja din ziare că 
„la curte se iscaseră conflicte din cauza simpatiilor mele pentru 
Ungaria”. Elisabeth îşi menţinu linia promaghiară şi în viaţa 
publică. in 1871, când guvernul conservator-feudal al lui 
Hohenwart decise să acorde drepturi considerabile Boemiei, atât 
germanii cât şi maghiarii manifestară o opoziţie înverşunată, iar 
alte grupuri etnice, ca rutenii, slovenii, dar şi tirolezii pretinseră 
drepturi similare. Situaţia se acutiză din cauza conflictelor 
anterioare serioase dintre „clericali şi liberali pe marginea noii 
dogme a infailibilităţii papei. 

Arhiducesa Sophie luă pe faţă partea lui Hohenwart, deci a 


Boemiei, a conservatorilor şi 
Unul dintre principalii 
liberali ai opoziţiei contra 
Gyula Andrassy. După 
lungate, guvernul Hohenwart 
dea demisia în octombrie 
cabinetul germano-liberal 
prinţul Adolf Auersperg. 
deveni noul ministru de 
crăiesc. 


clericalilor. 
reprezentanți 
guvernului era 
dispute înde- 
trebui să îşi 
1871. Urmă 
condus de 
Gyula Andrassy 
Externe cezaro- 


Spre uimirea tuturor, Elisabeth afişă o atitudine politică 
lipsită de echivoc, făcându-şi - pentru prima şi unica dată în 
viaţă - apariţia la citirea mesajului coroanei cu ocazia numirii 
noului guvern şi situându-se în felul acesta în mod demonstrativ 
de partea liberalilor. Andrassy îi scrise împărătesei („Prea înalta 
mea stăpână!”), în chiar ziua numirii sale, o scrisoare de 
mulţumire în calitate de „al Dumneavoastră prea plecat slujitor 
şi devotat supus.” 

Parlamentarul liberal Johann von Chlumecky îi spunea mai 
târziu cu multă admiraţie istoricului Heinrich Friedjung că 
Elisabeth exercitase o influenţă politică în măsura în care 
„obstrucţionase influenţele clericale de la curte, ţinându-le pe 
cât posibil la distanţă de Imparat în felul acesta devenise o 
aliată notabilă.”  Chlumecky | 
adăuga: „În genere [ea] a fost 
o femeie mult mai importantă 
decât se admite îndeobşte.” 


CAPITOLUL 7 


Povara reprezentării 

Succesele repurtate de Elisabeth pe la mijlocul anilor şaizeci 
- educaţia în sprit liberal a lui Rudolf şi acordul, cu Ungaria - 
agasară într-atât societatea de la curtea Vienei, încât prăpastia 
dintre curte şi împărăteasă deveni insurmontabilă. La rândul ei, 
şi Sisi evita mai mult ca niciodată „închisoarea” ei din Viena, 
deoarece simţea prea bine antipatia generală care o întâmpina. 


Nici noua tragedie din familia Habsburg, şi anume moartea 
împăratului Maximilian în Mexic, nu slăbi înverşunarea celor 


două fronturi. La începutul lui iulie 
1867, sosi vestea că Max fusese 
împuşcat la Queretaro - o lovitură pe 
care  arhiducesa Sophie, deja în 
vârstă de 62 de ani, nu mai reuşi să o 
depăşească: Max fusese fiul ei preferat. 
Singura consolare era „că ea 
personal îl deconsiliase tot timpul, 
nefiind nici o clipă de acord” cu 
plecarea sa în Mexic. Ştia că în 
ultimele ore ale vieţii sale Max 
dăduse dovadă de demnitate, 
evlavie şi o atitudine fermă. „Dar 
gândul la sufe-rinţele prin care a trecut, izolarea și 


însingurarea lui departe de noi nu mă va părăsi niciodată, 
producându-mi o durere indescriptibilă.” Sophie era un om frânt. 
Va mai trăi cinci ani, dar aceşti ani vor fi umbriţi de mâhnirea 
cauzată de moartea lui Max al ei. Sophie deveni şi mai 
religioasă, renun-ţând la orice luptă, chiar şi la cea dusă 
împotriva nurori, ei Elisabeth. 

Durerea resimţită de Franz Joseph la moartea fratelui mai 
tânăr avea anumite limite. In calitatea lui de moştenitor al 
tronului, Max fusese un rival extrem de incomod şi de periculos. 
Căci era înzestrat cu tot ceea ce îi lipsea lui Franz Joseph: 
fantezie, charismă, interes pentru ştiinţă şi artă, înclinații 
liberale şi în politică, fiind dintotdeauna mai simpatizat. 
Adversarii absolutismului îşi puneau speranţele în el - ceea ce 
împăratul ştia foarte bine. Franz Joseph nu era deci persoana 
potrivită pentru a-şi 
consola mama. 

In această situaţie, 
aşteptările se 
îndreptau în măsură cu 
atât mai mare spre 
împărăteasă. Max 
fusese cândva 
cumnatul ei preferat - 
până când se 


căsătorise cu frumoasa Charlotte. Elisabeth avusese tot atât de 
puţină înţelegere pentru aventura mexicană ca Sophie. 
Nenorocirea ar fi putut, prin urmare, aduce o apropiere între 
cele două femei. Dar nici aceste speranţe nu se materializară. 
Therese Furs-tenberg o căina pe stăpâna ei Sophie: „Este 
imposibil să priveşti cu inima împăcată cum au abandonat-o... 
Te cuprinde uneori cu adevărat furia şi dacă nu ar exista bunul 
împărat şi copiii iubitori, ţi-ai putea dori să-i bată Dumnezeu!” în 
cele din urmă ducesa Ludovica o invită pe Sophie pentru câteva 
săptămâni la Pos-senhofen, ca să o con soleze. Acolo se găseau 
şi alţi membri de familie îndoliaţi: Helene Taxis care era în stare 
de totală debusolare deoarece soţul ei murise pe neaşteptate 
după naşterea celui de-al patrulea copil al lor, şi Carl Theodor, 
fratele preferat al lui Sisi, care îşi pierduse cu puţin timp înainte 
soţia, rămânând cu fetiţa lui, Amelie. 

Doamnele de onoare din Viena se duseră pline de curiozitate 
să vadă casa părintească a lui Sisi, dar îşi 
dădură seama „că aici domnea acum atâta suferinţă şi tristeţe, 
încât atmosfera deşănţată era mai potolită. Eşti înconjurat de o 
mulţime de oameni şi de o haită şi mai mare de câini, primii 
sunt toţi negri [din cauza doliului], iar ultimii, în majoritate albi.” 
(Câinii preferaţi ai Ludovicăi erau cei albi din rasa şpiţ.) Un 
curier din Mexic veni la Possenhofen şi relată despre ultimele 
ore de viaţă ale împăratului Max, aducând şi câteva relicve 
pentru Sophie: o bucăţică din haina în care fusese îmbrăcat Max 
la execuţie, din pânza în care fusese înfăşurat după moarte şi o 
rămurică dintr-un copac aflat în dreptul locului execuţiei, la 
Queretaro. Contesa Furstenberg văzu lacrimile Sophiei şi ale 
tinerei văduve Helene Taxis: „O imagine demnă de compasiune, 


o întruchipare a durerii, ca să nu spun a 
disperării... Sărmana creatură, distrusă şi 
îmblânzită din cauza durerii.” Dar nici cu 
această ocazie nu lipseau săgețile 
contra Elisabethei, căci arhiducesa 
Sophie era (după părerea Theresei 
Furstenberg) „impresionată de evlavia 
Helenei; cel puţin îşi iubise din toată 
inima soţul; tot este ceva!” ŞI din 
jurnalul Sophiei reiese o afecţiune 
sinceră faţă de Helene Taxis: „Mi-am 


spus că cele mai profunde sentimente de durere s-au alăturat 
acum: durerea văduvei în urma pierderii soţului iubit şi durerea 
mamei cauzată de pierderea şi martirajul fiului ei ucis.” Sophie 
refuză categoric să îl întâlnească pe „ucigașul fiului ei”, adică pe 
Napoleon al Ill-lea, care în august 1867 făcu o călătorie la 
Salzburg pentru a-şi prezenta familiei imperiale condoleanţele la 
moartea lui Maximilian. Sophie nu putea uita că suveranii 
francezi îl ademeniseră pe fiul ei în aventura mexicană, refu- 
zându-i orice ajutor în clipa când Max ajunsese la ananghie. 

Elisabeth avea alte motive să evite această întâlnire 
senzaţională. Pretextă din nou o indispoziţie, gândindu-se şi la 
eventualitatea unei sarcini (totul se întâmpla la o lună după 
încoronarea din Ungaria) şi îi scrise soţului ei: „Poate că sunt 
gravidă, în această stare de incer-titudine vizita de la Salzburg 
este inoportună. Aş putea plânge de dimi-neaţa până seara, atât 
sunt de tristă. Sufleţelule, consolează-mă că am mare nevoie de 
aşa ceva. Mi-a trecut cheful de orice, nu vreau să merg nici la 
călărie nici la plimbare, totul îmi este indiferent.” Dar 
lamentările ei rămaseră de data aceasta fără efect, întâlnirea de 
la Salzburg avu loc. În schimb, rezultatele politice se dovediră a 
fi foarte precare. Nu se ajunse la o alianţă între Austria şi Franţa 
împotriva Prusiei (cum se temuse Bismarck). În cercul din jurul 
arhiducesei Sophie până şi doamnele de onoare îşi băteau joc 
de „parvenitul” Napoleon şi de Eugenie, care era din naştere 
doar contesă, deci nu corespundea rangului ei. 

Therese Furstenberg: „Şi, totuşi, la Salzburg îi vedem 
împreună, în cerc intim, pe reprezentanţii celei mai stricte 
legitimităţi şi pe reprezentanţii polului opus: perechea noastră 
imperială modestă, care merge la ora nouă la culcare, şi 
francezii obişnuiţi cu mult fast şi pompă!” In orice caz: francezii 
îi depăşiră cu mult pe austrieci în ceea ce priveşte conversaţia 
mondenă. Contele Hans Wilczek, care participase la întrevederi, 
relatează de exemplu că, la un dejun luat la Hellbrunn, 
tacâmurile împărătesei Elisabeth dispăruseră pe neaşteptate. 

Toată lumea era uimită, nu putea fi vorba decât despre 
trucul unui prestidigitator, dar care dintre noi era atât de abil să 
facă aşa ceva?, Împăratul Napoleon spuse deodată zâmbind: 
„Am dobândit în decursul vieţii câteva talente de care mă 
folosesc ca să-mi înveselesc prietenii, atunci când buna 
dispoziţie lasă de dorit.” Într-adevăr, aşa cum se întâmpla atât 


de des la curtea din Viena, conversaţia lâncezise şi de data 
aceasta în jurul lui Franz Joseph şi a Elisabethei, iar Napoleon al 
Ill-lea depăşise cu ingeniozitate momentul penibil cu 

ajutorul trucurilor sale de prestidigitator. 

Cea mai mare senzaţie o făcură la Salzburg cele două 
împărătese. Toată lumea dorea să îşi dea părerea: care din ele 
este mai frumoasă? Elisabeth şi Eugenie nu manifestau în public 
sentimente de prietenie sau intimitate (ţinând cont de 
împrejurările politice). Dar se înțelegeau mult mai bine decât 
colportau bârfele despre prezumtiva rivalitate dintre femeile 
frumoase. 

Contele Wilczek povestea că Elisabeth o vizitase într-o zi, pe 
la ora amiezei, în particular, pe împărateasa Eugenie, iar el, 
Wilczek, trebuise să stea de pază la uşă şi să îndepărteze pe 
orice alţi vizitatori. Dar când împăratul Napoleon al Ill-lea în 
persoană dori să intre, ezitase, vrând să o întrebe pe Eugenie 
dacă interdicţia strictă de a permite intrarea altora îl vizează şi 
pe soţul ei, împăratul. Wilczek: 

„Am deschis încet uşa şi a trebuit să traversez două camere 
goale ale apartamentului, ba chiar şi dormitorul, ca să ajung la 
un budoar a cărui uşă rămăsese întredeschisă, în faţa ei era o 
oglindă mare, iar cele două împărătese stăteau cu spatele spre 
uşa în dosul căreia mă oprisem şi erau ocupate să îşi măsoare, 
cu două panglici, cele mai frumoase pulpe care existau probabil 
atunci în toată Europa. Scena era inimaginabilă şi nu o voi uita 
până la sfârşitul vieţii.” În Europa se vorbea în acei ani mult 
despre picioarele împărătesei Eugenie. Căci ea purta (un lucru 
considerat „demi-monde” în Austria) fuste atât de scurte încât i 
se zăreau gleznele, în schimb, Sisi apărea în rochii mai degrabă 
de modă veche, lungi până la pământ, respectând demnitatea 
maiestăţii imperiale. 

Părerea dominantă era că Eugenie - cu treisprezece ani mai 
în vârstă - avea trăsături mai regulate, dar Elisabeth mult mai 
mult farmec. Unii observatori descoperiră însă şi alte calităţi ale 
împărătesei Eugenie, pe lângă frumuseţe. 

„Ceea ce conferea un şarm deosebit trăsăturilor ei”, scria 
prinţul Hohenlohe-Ingelfingen, era expresia de inteligenţă şi 
siguranţă de care vecina ei atât de timidă ducea lipsă”. 
Elisabeth nu acceptă invitaţia lui Napoleon al II-lea de a le 
întoarce vizita, venind la Paris cu ocazia Expoziţiei Mondiale, 


între timp rămăsese într-adevăr gravidă, având un motiv 
pertinent să îşi lase soţul să întreprindă singur călătoria, în felul 
acesta evita şi o întâlnire cu Pauline Metternich, care, în 
calitatea ei de soţie a ambasadorului Austriei la Paris, organiză 
în mod strălucit această vizită, înregistrând un succes triumfal. 

Aplombul mai mare al Elisabethei se manifesta şi în faptul că 
petrecea regulat perioade îndelungate în Bavaria. La Ischl, locul 
de vilegiatură al familiei imperiale, unde se găseau şi părinţii 
împăratului, se arăta din ce în ce mai rar. Cancanurile vienezilor 
la adresa „familiei de calici” din Possenhofen - „acest loc de 
unde ne-au venit atâtea rele” - nu o mai interesau. Sisi arăta pe 
faţă că se simte mai bine în Bavaria decât în Austria şi că viaţa 
familială turbulentă din jurul ducesei Ludovica îi plăcea mult mai 
mult decât viaţa rece şi plicticoasă de la curtea Vienei. 

Elisabeth îi scria voioasă fiului ei Rudolf, pe atunci în vârstă 


de şase ani, că merge „zilnic cu bunica la 
capela particulară a familiei, unde un 
franciscan citeşte mult mai repede 
liturghia decât preotul de la noi care 
celebrează liturghia duminicală” 
probabil că observaţia nu îi făcuse nici o 
plăcere arhiducesei Sophie, care obişnuia 
să citească, şi ea, de fiecare dată toate 


scrisorile. Elisabeth descria viaţa în cercul fraților şi surorilor 
care se întâlneau, cu toţii, în fiecare seară; Şi atunci vine 
„unchiul Maperl [Max Emanuel de Bavaria] cu un pachet de 
cărţi; dacă [lectura] durează mult, adoarme toată lumea, iar noi 
o stropim cu apă pe Sophie ca să o tachinăm, şi aceasta este 
unica distracţie „ Apoi stă de poveşti cu sora cea mică, Sophie, 
până noaptea târziu când ceilalţi dorm deja „şi ne spunem de 
toate ceea ce nu putem face în timpul zilei.” Doamnele de 
onoare constatară o pasiune deosebită” a împărătesei pentru 
Possenhofen. Având în vedere că modestul castel era mult prea 
mic pentru o împărăteasă însoţită de o suită formată din cel 
puţin şaizeci de persoane, la care se mai adăugau caii, câinii şi 
caleştile, Elisabeth se instala în curând în castelul Garatshausen, 
mult mai mare, locuit de fratele mai în vârstă, Ludwig, cu mica 
sa familie. lar când şi acesta se dovedi a fi neîncăpător, închirie, 
începând cu anul 1870, în fiecare vară hotelul Strauch din 
Feldafing, pe lacul Starnberg. Aici locuia mai confortabil şi era 


mai independentă, dar putea să ajungă uşor la castelele rudelor 
ei, fie pe jos, fie călare. Dacă împăratul dorea să îşi viziteze în 
iunie sau iulie soţia şi fiica, Valerie, trebuia să vină şi el în 
Bavaria. 

Elisabeth, care la Viena trăia atât de retrasă, primea aici cu 
plăcere oaspeţi şi vizitatori: părinţii, fraţii şi 
surorile cu familiile lor, în primul rând pe frumoasa Marie, fosta 
regină din Napoli dar şi - fireşte, de obicei pe la miezul nopţii - 
pe regele Ludwig al II-lea al Bavariei, care manifesta tot mai 
multe ciudăţenii, într-o zi Elisabeth închirie pentru musafirii ei un 
vaporaş ca să facă o croazieră pe lac. Bucătarii din Viena 
preparară mâncarea, se puse masa cu vesela adusă din Viena, 
iar la dineul luat pe lac cântă o fanfară militară din Munchen. 

În decursul timpului Elisabeth amenaja hotelul preferat din 
Feldafing după gustul şi pretenţiile ei. Insistă să aibă şi aici o 
cameră în turn, cu scări turnante, pentru a putea cobori la orice 
oră, neobservată, direct din încăperile ei în grădină. Bucătarii 
aduşi din Viena aveau nevoie de o bucătărie proprie, caii foarte 
costisitori (în anii şaptezeci, în număr de douăzeci) de grajdurile 
lor, iar trăsurile de o remiză. 

In parc se înălţară vile mici pentru musafiri. Casa parohială 
din apropiere îi era necesară pentru a se coafa şi a-şi spăla 
părul, dar şi pentru exerciţiile de scrimă, îi plăcea să citească 
stând într-un hamac din grădina casei parohiale, unde nu o 
putea vedea nimeni. Fireşte că în asemenea perioade preotul 
trebuia să se mute în altă parte. 

Nu accepta să bea apă decât de la izvorul îngrădit de lângă 
promenada de pe malul lacului, iar apa pentru spălat era 
transportată zilnic, cu găleţile, de la Possenhofen. Deoarece 
dimineaţa sau seara înainte de culcare Elisabeth bea cu multă 
plăcere, chiar în grajd, lapte proaspăt muls, grajdul de vaci 
trebuia să corespundă ultimului standard tehnic, iar vacile să fie 
sănătoase, vaccinate, foarte curate şi să dea lapte mult. Când 
făcea baie în lac, stabilimentul băilor era rezervat numai pentru 
ea, iar accesul curioşilor oprit. 

Feldafing este timp de douăzeci şi patru de veri ţinut în 
tensiune de dorinţele extravagante ale împărătesei. 

Dar localitatea înfloreşte - prezenţa oaspetelui renumit în 
lumea întreagă atrăgând mulţi turişti la lacul Stamberg. 
Hotelierul purta cu multă mândrie o decorație imperială. În 


numeroase case din Feldafing se pot vedea pană în ziua de 
astăzi cadouri ale împărătesei, care se bucura de faima de a fi 
foarte generoasă. 17 Elisabeth manifestă în anii şaizeci şi 
şaptezeci un ataşament deosebit faţă de surorile ei, ajutându-le 
când şi cum putea; în 1867, plecă la Zurich unde Mathilde născu 
un copil, iar în 1870, la Roma unde năştea Marie. Suita care o 
însoțea în Bavaria constată că în cercul familie, împărăteasa 
este „atât de drăguță cu fraţii şi surorile, încât îţi creşte inima 
de bucurie văzând-o. 

„In schimb copiii, Gisela şi Rudolf, o interesau pe Sisi mai 
puţin ca niciodată. Prima vizită la teatru a 
copiilor, ba chiar şi prima cuminecătură a Giselei şi multe alte 
momente din viaţa acestor copii sănătoşi 
şi bine educați se petrecură sub oblă- 
duirea tatălui, a bunicii a educatorilor şi 
a doamnelor de onoare - nu însă şi a 
mamei. 

Therese Furstenberg îi 
„delicioşi” pe copii: „Sunt 


consi-dera 
nişte fiinţe 


drăguţe, plăcute - nişte copii atât de 
bum şi prietenoşi de parcă ar fi doar ai 
tatălui lor!” In ciuda numeroaselor 


obli-gaţii, tatăl era cel care 


îşi lua timpul 


necesar pentru a merge cu copiii la T: -bare, pentru a-l duce 
pe Rudolf la vânătoare la bazinul de înot sau la circul Renz. 
Therese Furstenberg: “De-abia sosit, împăratul îşi duse ieri copiii 
la circul Renz, ceea ce nu s-ar fi întâmplat dacă balaurul ar fi 
fost acasă”. 

Cu aceste cuvinte voia să sugereze nu numai că Elisabeth nu 
se ocupă de copiii ei, ci şi că îşi acaparează în asemenea 
măsură soţul atunci când se află la Viena, încât nu mai rămâne 
timpul necesar unui program comun cu copiii. Therese 
Furstenberg vorbea despre „situaţii pe care ar fi mai bine să nu 
le dezvăluim şi care, prin şederile repetate în Bavaria şi 
legăturile strânse cu surorile, sunt exacerbate luând proporţii 
inimaginabile.” 

Surorile împărătesei erau, toate patru, frumuseți renumite şi 
- în afară de Helene Taxis - foarte dornice de a-şi trăi viaţa din 
plin. Vienezii o antipatizau îndeosebi pe Marie, fosta regină din 
Napoli, fiindcă încuraja egoismul împărătesei. Therese 


Furstenberg nota că nici nu ştie „dacă este vorba de răutate, 
extravaganţă sau lipsă de chibzuinţă; că îţi vine să te ascunzi ca 
să nu fii martor şi că nu poţi admira îndeajuns indulgenţa şi 
bunătatea inepuizabilă arătată de „a mea, [se referă la 
arhiducesa Sophie].” Chiar şi educatoarea englezoaică a Mariei 
Valerie, pe care Elisabeth o considera o susținătoare fidelă, 
observa cu dispreţ: 

„Prinţesele de la Possenhofen sunt, toate, ca femeile din 
demi-monde”. Surorile subliniau asemănarea dintre ele. Marie 
Festetics: „Statura - vălul - frizura - toaleta - obiceiurile nu ştii 
niciodată „care din care,!” Şi Marie „vorbeşte încet. Mi-a venit 
chiar să râd - în aşa măsură vrea să semene cu împărăteasa.” 
Nici Mathilde şi Sophie nu se lăsau mai prejos. Doar Helene 
reprezenta o excepţie. 

Marie Festetics era de părere că este prea severă, prea dură, 
delăsată, urâtă şi neprietenoasă „şi arată de parcă ar fi o 
caricatură a celorlalte, deşi se vede imediat că este o soră de-a 
lor.” Conflictele lui Sisi păreau de-a dreptul să se multiplice prin 
aceste surori atât de asemănătoare. Căci niciuna din ele nu 
izbutise să stabilească relaţii mai apropiate cu societatea 
vieneză. Toate cinci rămaseră izolate la Viena. 

Incepând cu anul 1868, Sisi petrecea, împreună cu fiica ei, 
Marie Valerie, cea mai mare parte a anului în Ungaria sau în 
Bavaria, lăsând în seama împăratului de Viena toate obligaţiile 
de reprezentare, ceea ce dădu prilejul unor critici nesfârşite; de 
exemplu, în jurnalul lui Crenneville citim cu ocazia Joiei Verzi a 


anului 1869 „Slujba religioasă 
şi spălarea picioarelor; M. S. 
[Maiestatea Sa] este singur 
deoarece regina! 

Rezidează la Buda”. În mai 1869, 
se inaugura noua Operă - 
una din cele mai frumoase 
şi preten-țioase edificii de pe 


Ring. Arhitecţii amena- jaseră cu 
multă grijă un salon pentru împărăteasă: în stil renascentist, cu 
pereţii tapeta-ţi cu catifea roşie şi multe ornamente aurite. Pe 
pereţi se găseau tablouri uriaşe cu peisaje de la Possenhofen şi 
lacul Starn-berg, iar în masa masivă era gravată monograma 
Elisabethei. Plafonul acoperit cu picturi înfăţişa scene din 


„Oberon” a lui Weber, în tabloul din mijloc apăreau Oberon şi 
Titania, ca stăpâni ai imperiului zânelor, într-o trăsură de forma 
unei scoici, trasă de lebede - o aluzie la drama preferată a 
Elisabethei, Visul unei nopţi de vară, şi lumea zânelor, pe care o 
evoca şi Carl Maria von Weber în opera Oberon. 

Data inaugurării operei fusese amânată de dragul 
Elisabethei care rămăsese la Budapesta mai mult decât 
programase. Deşi acceptase să vină şi chiar se găsea la Viena, 
contramanda participarea cu scurt timp înainte de începerea 
operei Don Juan spectacolul de inaugurare -„din cauza unei 
indispoziţii”. 

După acest afront încercă să calmeze spiritele agitate 
participând - pentru prima dată după şapte ani - la procesiunea 
din Joia Verde. Soţia ministrului plenipotenţiar al Belgiei, de 
Jonghe, transmise la Bruxelles: „Lumea era furioasă, cred că 
dacă nu ar fi apărut astăzi dimineaţa ar fi izbucnit o revoluţie”. 
Elisabeth trebuia să fie prezentă la domul St. Stephan dimineaţa 
la ora şapte, în ţinută de gală - o rochie cu trenă, de culoarea 
nalbei, cu broderii de argint şi presărată cu diamante, şi cu o 
frizură complicată. Pe lângă drumul de la Schonbrunn până în 
oraş trebuie să mai punem la socoteală şi cele trei ore necesare 
pentru îmbrăcat şi coafat, înseamnă deci că împărăteasa se 
sculase la ora trei noaptea pentru a participa la procesiune ca 
punct de atracţie mult admirat fireşte, însă, cu o atitudine 
smerită şi evlavioasă - însoţită de suita ei îmbrăcată la fel de 
festiv. Contesa de Jonghe: „Nefericita purta o rochie decoltată şi 
bătea un vânt uşor dar destul de rece. Era urmată de 
douăsprezece prințese, în rochii cu trenă lungă doar decoltate. 
Au mare noroc dacă până diseară nu se vor îmbolnăvi toate.” Şi: 
„Mersul împărătesei semăna cu alunecarea pe apă a unei 
lebede frumoase. Lumea a crezut până în ultimul moment că 
[ea] nu va veni - o asemenea frumuseţe nu agreează nici 
soarele, nici apariţia în public.” 

Nu numai spectatorii erau nemulţumiţi de frecventele 
refuzuri ale Elisabethei de a se arăta, ci şi cei implicaţi în aceste 
spectacole de la curte. Căci dacă împărăteasa nu era dispusă să 
îşi facă apariţia, nici doamnele de onoare din anturajul ei nu 
aveau ocazia să paradeze în public, în suita împărătesei, 
împodobite cu cele mai frumoase bijuterii din colecţia familiei. 


În cazul procesiunilor din Joia Verde, numărul celor 
defavorizaţi era şi mai mare. Căci datina cerea ca împăratul să 
spele picioarele a doisprezece bătrâni din azilul de săraci, care 
după aceea primeau o masă îmbelşugată şi cadouri 
substanţiale, împărăteasa trebuia să facă acelaşi lucru cu 
douăsprezece femei sărmane. Având însă în vedere că de obicei 
doar împăratul se supunea acestui act de smerenie în public, 
însemna că douăsprezece femei bătrâne şi sărace erau lipsite în 
fiecare an atât de solemnitate cât şi de primirea darurilor 
aferente. Dacă punem deci la socoteală cele peste 40 de 
solemnităţi de Joia Verde sărbătorite fără împără-teasa, vedem 
că numărul celor frustraţi era foarte mare. 

Elisabeth se achita în felul ei propriu de obligaţia de a vizita 
orfelinate, spitale şi aziluri de săraci. Nu punea deloc preţ pe 
primiri festive, alocuţiuni ale directorilor aşezămintelor şi relatări 
linguşitoare ale ziarelor despre vizita împărătesei la cei oropsiţi 
şi bolnavi. Descindea de cele mai multe ori neanunţată, însoţită 
de o singură doamnă de onoare. Ceea ce o interesa era acţiunea 
în sine; să ia legătura cu bolnavii, să controleze dacă aceştia 
sunt bine îngrijiţi şi trataţi. De exemplu, cerea totdeauna probe 
din mâncarea servită şi gusta din ea, luând-o sau criticând-o. 
Stătea mult timp de vorbă cu bolnavii, se interesa de situaţia lor 
familială, le dădea bani şi încerca să le ridice moralul acolo unde 
era cazul. 

In felul acesta împărăteasa nemulţumea atât conducerea 
aşezămintelor, cât şi pe organizatorii de la curte 
pe care pur şi simplu îi ignora, având, în schimb, un succes uriaş 
la bolnavi. Era considerată o zână bună, mai ales datorită felului 
ei de a fi simplu şi omenos când avea de-a face cu oamenii umili 
- o trăsătură de caracter însuşită în Bavaria. Fiecare cuvânt 
rostit de ea era sorbit cu nesat fiind apoi transmis, în familie, din 
generaţie în generaţie. Contesa Festetics care o însoțea de 
multe ori pe Elisabeth în aceste vizite nota cu admiraţie în 
jurnalul ei: 

„Căci cum merge la spitale?... Aşa cum procedează în toate 
privinţele: nu cu ostentaţie faţă de public - nicidecum! Ci în 
linişte, în folosul ESI 
bolnavului, pentru a-l x ls consola 
şi ajuta. Vorbeşte cu A-Aa un ton 
atât de potrivit, atât E 


firesc.” Cu timpul, însă, contura un 
interes crescând al împă r şi ciudat. 
Cu ani în urmă vizi-tase, de exemplu, erona tocmai 
„Institutul de educare a ne-grilor”, o şcoală de misionari în care 
erau educați negri eliberaţi din sclavie pentru a fi trimişi după 
aceea înapoi, în Africa, la misiunile creştine. Nici vizita făcută în 
1874, la Munchen, la un spital unde erau internaţi bolnavi de 
holeră, nu însemna îndeplinirea unei obligaţii filantropice, fiind 
dictată mai degrabă de curiozitate şi dând dovadă şi de 
imprudenţă din cauza pericolului contaminării. Fără ştiinţa 
împăratului şi însoţită doar de fidela ei doamnă de onoare 
Festetics, Elisabeth trecu pe lângă paturile muribunzilor şi dădu 
chiar mâna cu un tânăr care muri la câteva ore după aceea. 
Contesei Festetics îi spuse: „Omul va muri şi mă va întâmpina la 
un moment dat cu bucurie în lumea cealaltă.” lar gestul acesta 
îl făcea aceeaşi Elisabeth care se refugiase, 

timorată, din Viena, din cauza holerei. 

Vizita cu deosebit interes ospiciile (chiar şi în străinătate 
unde nu putea fi vorba de îndeplinirea unor obligaţii de 
reprezentare, ci de pure vizite particulare), arătându-se 
preocupată de destinele bolnavilor psihic. O interesau îndeosebi 
noile procedee terapeutice, asistând, de exemplu, o dată la 
hipnotizarea unei bolnave - o metodă cu totul nouă pe vremea 
aceea, care făcea mare senzaţie. Acest interes neobişnuit 
pentru bolile psihice şi tratamentul lor ar fi putut reprezenta un 
prim pas spre angajarea ei într-o anumită direcţie. Dar Elisabeth 
nu făcu acest pas, neimplicându-se în susţinerea activă a noilor 
terapii, chiar dacă în 1871 îi transmise împăratului o dorinţă 
foarte stranie, de onomastica ei: „Din moment ce mă întrebi de 
mi-aş dori, te rog să-mi dăruieşti fie un pui de tigru bengalez (în 
grădina zoologică din Berlin există trei pui), fie un medalion. Dar 
cea mai mare plăcere mi-ar face-o un ospiciu de nebuni perfect 
amenajat. Ai acum de unde să alegi.” lar peste patru zile: 
„Mulţumesc cu anticipație pentru rnedalion... Din păcate nu ai 
acordat nici un pic de atenţie celorlalte 2 variante.” Interesul 
manifestat de Elisabeth pentru ospicii era considerat drept una 
din numeroasele ei bizarerii, fiind luat peste picior şi respins ca 
ceva cu totul incompatibil cu funcţia ei imperială. 


Elisabeth se comporta tot atât in -putin imperial şi cu ocazia 
rarelor vizite j e 
făcute 
oamenilor 
de artă, de 
exemplu, 
celui mai 
popular 
pictor din 
Viena acelor 
vremuri, 
Hans 
Makart, care tocmai făcuse senzație cu lucrarea sa 
monumentală „Catarina Cornado”. Elisabeth apăru, neanunţată, 
în atelier. Un elev al lui Makart care a asistat din întâmplare la 
scenă relata: „Se opri în tăcere, aşa cum venise, rămânând 
multă vreme aproape nemişcată în faţa tabloului Catarinei 
Cornaro. Aş îndrăzni să afirm că lucrarea o impresionase pe 
împărăteasă, doar că nu găsi nici un cuvânt pe care să i-l spună 
lui Makart, şi nici acesta nu reuşi să rupă tăcerea cu o 
observaţie oarecare. In cele din urmă împărăteasa i se adresă 
pictorului: „Am auzit că aveţi câţiva ogari scoțieni, aş putea să-i 
văd?,, Ma-kart aduse câinii, împărăteasa care avea şi ea două 
exemplare superbe din aceas-tă rasă... Se uită câtva timp la 
câini, apoi mulţumi şi îşi luă rămas-bun; despre tablou nu spuse 
nici un cuvânt.” Mai ales când avea de-a face cu aristocrații, 
Elisabeth nu îşi dădea nici cea mai mică osteneală, făcându-şi în 
mod cu totul inutil o serie de duşmani. Era tot mai clar că 
tăcerea păstrată în timpul unui cercle exprima disprețul ei. Nu 
se încadra în regulile curţii, îşi permitea din când în când câte o 
glumă plină de ironie şi îşi agasa interlocutorii (a căror etichetă 
rigidă o enerva) cu un surâs batjocoritor, ostentativ. 

Contesa Larisch o studie cu ocazia unui ceai luat întrunul din 
castelele din Boemia ale prinţului Kinsky: „Avea expresia rece şi 
arogantă pe care o afişa când era în harnaşamentaşa numea 
participarea ei la cercle. De câte ori ni se încrucişau privirile, 
faţa ei tresărea de dispreţ, iar ceaiul deveni un fiasco, deoarece 
împărăteasa nu încercă în nici un fel să contribuie la relaxarea 
atitudinii rigide, pline de respect, a oaspeţilor.” Şi prinţul 
Khevenhuller consemnează o scenă în jurnalul său. In timp ce, 


cu ocazia unei solemnităţi, perechea imperială se întreținea cu 
prinţesa, aceasta voi să facă o reverență, „se împiedică de 
propria rochie când făcu un pas înapoi şi căzu. Împăratul încercă 
să o ajute... Era o scenă cam comică, împărăteasa îi spuse: „Mai 
jos n-a mers!, Elisabeth îşi bate joc de doamnele din aristocrația 
vieneză şi într-una din poezii („în timp ce vorbesc strident/în 
germana lor boemiană”) plângându-se de obligaţiile ei imperiale 
cu ocazia unui cercle de la un bal al curţii: 

Căci mult chinuita-mi făptură 

Și mai rău e agresată, 

Cu bârfe vieneze îndopată. 

Ale aristocrației vârfuri se apropie acum, 

Doamne mari de prin palate 

(Grase şi-ndeobşte proaste). 

Ah, ce bine vă cunosc! 

Știu şi cât m-ati denigrat chiar din anii tinereții, 

Dar smerenie ați mimat. 

S-aruncați cu pietre-n alţii 

Chiar cu măiestrie ştiţi! 

Și apoi vă desfătați cu un nimb de glorie fals. 

Din 1867, Elisabeth nu se mai amesteca în viaţa politicădin 
sursele de informaţie nu reiese dacă renunţase de bunăvoie sau 
constrânsă. Nici în timpul crizei din vara anului 1870, după 
izbucnirea războiului dintre Germania şi Franţa, nu manifestă 
interes pentru situaţia politică extrem de încordată şi pentru 
discuţiile agitate din Viena. Unii vedeau în acest război o şansă 
a Austriei de a spăla ruşinea din 1866, luptând alături de Franţa 
împotriva Prusiei. Bavaria se situa de partea Prusiei având 
obligaţii contractate prin tratatul din 1866, întocmai ca celelalte 
tări din sudul Germaniei, care cu patru ani înainte fuseseră încă 
aliatele Austriei. Prin urmare, intervenţia Austriei de partea 
Franţei ar fi însemnat şi un război împotriva vechilor aliaţi 
germani nu numai împotriva Prusiei. Situaţia era foarte delicată, 
în plus, nivelul de pregătire a armatei austriece lăsa de dorit. 
Succesele rapide înregistrate de armata prusacă anihilau orice 
speranţă de a putea învinge Prusia. 

Austro-Ungaria rămase neutră. 

Arhiducesa Sophie trebuia să îşi înmormânteze toate 
speranţele că unificarea Germaniei se va produce sub 
hegemonia Austriei, în jurnalul ei deplângea „entuziasmul trist 


al germanilor (alimentat în mare măsură de francmasoni), care 
cred că luptă pentru Germania; în fond luptă doar pentru Prusia, 
care până la urmă îi va distruge. Victoriile Prusiei o duceau la 
exasperare pe arhiducesă: 

„Toate aceste noutăţi pro şi contra... Declanşează în mine un 
conflict de sentimente. Bieţii mei nepoti din Saxonia şi Bavaria... 
Trebuie să lupte pentru cauza Prusiei! Care înseamnă ruina 
Saxoniei şi a Bavariei!. 

Să-i ajute Dumnezeu”. lar peste trei săptămâni, în legătură 
cu victoriile regimentelor saxone şi bavareze: „De s-ar implica 
pentru o cauză mai dreaptă decât cea a regelui Prusiei, care 
este compromisă în urma anexiunilor nedrepte din anul 1866.” 
Climatul familial din casa imperială nu se amelioră nici în 
această situaţie încordată - dimpotrivă: Elisabeth refuză să 
petreacă lunile de vară la Ischl, împreună cu soacra ei, îşi luă 
copiii şi plecă la Neuberg/Murz. Elisabeth către Franz Joseph: „iţi 
dai şi tu seama că nu aş vrea să petrec întreaga vară cu mama 
ta.” Elisabeth era în primul rând îngrijorată din cauza celor trei 
fraţi ai ei, care luptau pe front - alături de Prusia împotriva 
Franţei, în ceea ce priveşte viitorul Austriei, părea foarte 
pesimistă, scriindu-i în august 1870 soţului ei: „Sper că vom mai 
vegeta câţiva ani înainte de a ne veni şi nouă rândul. Ce părere 
ai?” Dar recunoştea şi ea măreţia lui Bismarck, deşi din 1866 
ura tot ce era prusac şi nu ştia dacă această măreție este 
benefică sau nefastă, în orice caz, după câţiva ani scrise această 
poezie intitulată “An Bismarck” (Către Bismarck): 

Predestinat victorios să fil: 

Măreţ spirit al timpului, în zale 

Treci prin lumea noastră 

Popoare secerând dup-al tău plac. 

Stea oțelită pe însângerat traseu 

Mereu în frunte şi mereu neiînfrânt 

Unde se opreşte marșul triumfal? 

In sus el duce sau în jos? 

La Paris se proclamă în 


septembrie 1870 republica. Imperiul 
lui Napoleon al lll-lea se 

prăbuşise. Trupele noii Italii intrară în 
Roma punând capăt statului papal. 


Sora lui Sisi, Marie, fosta regină de Napoli 


se refugie de la Roma în Bavaria. Elisabeth nu manifestă nici un 
interes pentru aceste evenimente, nici măcar pentru 
proclamarea, la Versailles, a lui Wilhelm | ca împărat al 
Germaniei. Ba chiar îşi sfida anturajul agitat plecând în toamna 
anului 1870 din Viena (de data aceasta însoţită de fiicele ei 
Gisela şi Valerie) ca să petreacă iarna la Meran. 

Deşi foarte rezervată în această pri-vinţă, arhiducesa Sophie 


nu se putu abţine să nu-i încredinţeze 
jurnalului mâh-nirea cauzată de nora ei, 
plângându-se de noutatea că Sisi vrea iarăşi 
să petreacă iarna departe de Viena, luându-şi 
şi fiicele, care vor rămâne peste iarnă 
acolo. “Bietul meu fiu! Şi Rudolf se 
plânge că trebuie să fie atâta vreme separat 
de surorile sale”. Rudolf, care împlinise deja 
doispre-zece ani, luă acum pentru prima 
dată atitudine împotriva mamei sale, scriindu-i 
tocmai bunicii 


Sophie: „înseamnă 
că în vremuri atât 
de grele bietul tata 
trebuie să fie 
departe de mama 
preiau cu plăcere 
misiunea frumoasă 
de a fi singurul 
sprijin al dra-gului 3 
meu tată!” Cuvinte pe care Sophie le trecu în jurpalul ei. 
Dezamăgirea prințului moştenitor este uşor de înţeles, căci 
Elisabeth rămase la Meran din 17 octombrie 1870 până la 5 
iunie 1871, cu o mică întrerupere în martie 1871, când veni la 
Viena cu ocazia decesului cumnatei ei, Marie Annun-ziata. Dacă 
împăratul voia să îşi vadă soţia şi fiicele, trebuia să plece la 
Meran. O asemenea şedere necesita pregătiri înde-lungate şi 
costa enorm de mult. Având în vedere că suita Elisabethei era 
formată de data aceasta din 106 persoane, iar castelul închiriat, 
Trauttmansdorf, se dovedi a fi neîncăpător, se închiriară şi 
câteva moşii din împrejurimi găsindu-se, ca de obicei, loc şi 
pentru grajdurile de cai şi de vaci precum şi pentru trăsuri, între 
clădirile în care erau cazaţi membrii suitei se instalară cablu-ri, 


iar în castel un oficiu telegrafic propriu care era în legătură 
perma-nentă cu Hofburg. Elisa-beth petrecu cea mai mare parte 
a verii anului 1871, în Bavaria şi la Ischl. In octombrie ple-că iar 
la Meran dar nu se instala în castelul Trauttmansdorf care 
fusese amenajat pentru ea în anul anterior înghițind atâţia bani, 
cii de data aceasta în castelul Rottenstein care trebui, şi el, 
adaptat nevoilor ei. Rămase aici până la 15 mai 1872, cu 
excepţia unei scurte călătorii la Budapesta, cu ocazia logodnei 
Giselei. Surorile ei veniră iarăşi, pe rând, să-i ţină companie - de 
fiecare dată cu o suită mare şi mulţi cai. Noua doamnă de 
onoare, contesa Festetics, o însoţi pe Elisabeth la Meran după ce 
ezitase multă vreme să accepte această funcţie - fireşte, o mare 
onoare. Şarmul împărătesei te fascinează, observă ea, dar 
„dacă numai a suta parte din ceea ce spune Bellegarde 
[urmaşul lui Crenneville ca aghiotant general] este adevărat, mă 
cuprinde teama.” De-abia Gyula Andrassy îi risipi îndoielile 
asigurând-o că este de datoria ei să facă acest sacrificiu de 
dragul patriei (adică a Ungariei) şi să devină doamnă de onoare: 
„Puteţi face multe lucruri bune - iar împărăteasa are nevoie de 
oameni devotați.” Dacă pe lângă o unguroaică a trebuit să se 
insiste atât de mult ca să intre în slujba împărătesei, ne putem 
imagina câte rezerve avea aristocrația austriacă şi mai ales cea 
boemiană. 

Contesa aflase atât de multe lucruri negative, încât constată 
cu uimire şi surprindere că Elisabeth voia, ce-i drept, să fie cât 
mai departe de Viena, dar trăia foarte retrasă când nu era 
acasă, neexistând nici cele mai vagi indicii că ar avea niscaiva 
aventuri. Astfel că notă în jurnalul ei: „Până acum văd doar că 
împărăteasa merge mult la plimbare singură, însoţită doar de 
câinele ei mare... 

Că îşi acoperă faţa cu un voal albastru gros - că dacă vrea să 
fie însoţită, o ia cu ea pe Ferenczy şi că evită oamenii - toate 
acestea sunt regretabile - dar, de fapt, nu este nimic rău în aşa 
ceva.” Unul din puţinele divertismente - relevante pentru 
interesele Elisabethei - pe care şi le permise împărăteasa: o 
aduse cu o trăsură la reşedinţa din castelul Trauttmansdorf pe 
uriaşa Eugenie, care cântărea patru chintale, fiind expusă într-o 
dugheană din Meran; voia să o vadă şi ea mai de aproape. In 
timpul unei plimbări Elisabeth o întrebă - fireşte, în limba 
maghiară - pe contesă: „Nu vă miră faptul că trăiesc ca un 


pustnic?”, explicând apoi: „Nu am avut altă soluţie decât să aleg 
acest mod de viaţă, în înalta societate m-au persecutat, mi-au 
scos vorbe rele, m-au calomniat, m-au jignit şi rănit - dar 
Dumnezeu îmi cunoaşte sufletul şi ştie că nu am făcut niciodată 
nimic rău. 

Am hotărât deci să caut o companie care nu îmi tulbură 
liniştea şi îmi face şi plăcere. Am revenit la mine însămi şi m-am 
apropiat de natură. Pădurea nu-mi face nici un rău... Natura îţi 
oferă mai multe satisfacţii decât oamenii.” 

După o discuţie cu împărăteasa, Marie Festetics notă în 
jurnalul ei: „Nu este deloc banală şi ceea ce spune dovedeşte că 
duce o viaţă contemplativă! Păcat că îşi pierde timpul doar cu 
speculaţii şi nu este în situaţia de a trebui să facă ceva concret, 
înclină spre inerție spirituală şi are o sete de libertate 
nemăsurată, orice restricţie provocându-i suferinţă.” Doamna de 
onoare avea mereu cuvinte de laudă pentru omenia plină de 
căldură a Elisabethei şi înzestrarea ei intelectuală care se 
manifesta adeseori în vorbe de duh sarcastice dar foarte 
pertinente. Marie Festetics înregistra însă şi aspectele negative: 
„Găseşti la „Ea, de toate, dar ca într-un muzeu neamenajat - tot 
felul de comori neexploatate. Nu ştie nici ea cum să le 
valorifice.” Pe de altă parte, contesa înţelegea perfect din ce 
cauză împărăteasa respingea mediul de la curte. Cât timp era la 
Viena, Marie Festetics critica, şi ea, găunosenia, formalismul, 
ipocrizia vieţii de la curte: „o viaţă abrutizantă”. Se plângea că 
„Nimicnicia, anihilarea sensului vieţii nu devin nicăieri atât de 
palpabile ca la curte, după ce te obişnuieşti cu strălucirea de 
suprafaţă şi îţi dai seama că totul este doar ca pojghiţa aurită 
care acoperă nucile şi merele de pe pomul de Crăciun, poleind 
defectele. 

Înţeleg foarte bine că împărăteasa nu poate simţi nici o 
satisfacţie!” Acest motiv nu era totuşi de natură să justifice în 
măsură suficientă absenţa îndelungată din Viena a împărătesei. 
Trebuie să fi existat şi alte motive mai serioase, pe care le 
putem doar presupune. Tocmai în perioada respectivă aveau loc 
la Viena schimbări radicale la nivelul politicii externe. Contele 
Beust, cancelarul şi ministrului de Externe de până acum, un 
adversar al lui Bismarck, este concediat, succesorul său fiind 
Gyula Andrassy. Un factor decisiv care determină această 
schimbare este atitudinea mai degrabă belicoasă a lui Beust în 


războiul germano-francez, în timp ce Andrassy susţinea o 
politică de neutralitate a Austriei - impunându-şi punctul de 
vedere. ` 

Andrassy se considera, în orice caz, salvatorul monarhiei. In 
sensul acesta găsim, mai târziu, şi într-una din poeziile 
Elisabethei afirmația că în 1871 Andrassy „scosese carul din 
rahat”. El lansă o politică nouă, nu împotriva imperiului german, 
ci alături de el. Cei doi adică Bismarck şi Andrassy - urmăreau 
acelaşi scop măreț: să-i împace pe inamicii de la Koniggratz şi 
să încheie o alianţă germano-austriacă - realizată, într-adevăr, 
în 1879: „Dubla Alianţă”. 

În ciuda cercetărilor amănunțite, dedesubturile demiterii 
contelui Beust şi ale numirii lui Andrassy rămân până în ziua de 
astăzi lipsite de transparenţă. Prima întrebare care ar trebui 
elucidată este dacă Elisabetha a jucat un rol în această numire. 
Este greu de presupus că s-a abținut de la orice imixtiune. Căci 
şi-a manifestat prea clar, chiar şi mai târziu, pe de o parte 
antipatia faţă de contele Beust, pe de alta, admiraţia faţă de 
politica lui Andrassy. Influenţa exercitată de ea trezise însă 
destulă nemulţumire în 1867, când fusese în joc persoana lui 
Andrassy. Acum, când acest politician prelua răspunderea nu 
numai pentru afacerile Ungariei, ci pentru întreaga politică 
externă a imperiului, Viena se temea că el ar putea - aşa cum o 
făcuse cu atâta abilitate în 1867 - să o implice iar pe Elisabeth, 
în vederea aţin gerii scopurilor sale politice, dobândind în felul 
acesta o putere cum nu mai avusese nici un alt ministru de 
Externe înaintea lui sau după el. Această îngrijorare era uşor de 
înţeles. Este deci foarte posibil (dar greu de dovedit deoarece nu 
dispunem de corespondenţa dintre cei doi soţi imperiali în 
această perioadă critică) ca Elisabeth să fi absentat atâta vreme 
din Viena în perioada numirii lui Andrassy, tocmai pentru a evita 
orice discuţii legate de o eventuală influenţă politică exercitată 
de ea. [Ţinând cont de situaţia concretă, în felul acesta îi 
consolida poziţia lui Andrassy. 

Fracţiunea conservatoare de la curte (numită de liberali 
„camarila”) în frunte cu arhiducele Albrecht şi arhiducesa 
Sophie deplângea noua evoluţie politică, fiind încă dominată de 
sentimentele de ură faţă de Prusia. lar linia consecvent liberală 
imprimată politicii interne îi făcea şi mai mult sânge rău 
bătrânei arhiducese deja cam bolnave. De Anul Nou 1871 


(Andrassy devenise deja ministru de Externe) Sophie nota cu 
amărăciune în jurnal:,,...Liberalismul cu toţi corifeii săi, cu toate 
aspectele sale imposibile, îndură-se Dumnezeu de noi!” 
Legătura dintre Elisabeth şi Andrassy continuă chiar dacă opinia 
publică nu mai află nimic despre ea. 

Corespondenţa era dusă prin intermediul a trei persoane de 
naţionalitate maghiară din anturajul împă-rătesei: Ida Ferenczy, 
noua doamnă de onoare, contesa Festetics, şi noul maestru 
suprem de ceremonii, baronul Nopcsa, un prieten de-al lui 
Andrassy. Partea cea mai mare şi mai importantă a acestei 
corespondențe a fost distrusă de Ida Ferenczy - desigur, din 
motive bine întemeiate. Puținele scrisori păstrate conţin, pe 
lângă elemente lipsite de importanţă, şi rugămintea adresată de 
Andrassy împărătesei să amelioreze relaţiile cu irnperiul 
german, în măsura în care stă în puterea unei împărătese, în 
primul rând prin vizite la nivel de curte. Şi, în pofida rezervelor 
ei faţă de „prusaci”, Elisabeth se conformă, întreţinu relaţii 
bune, chiar cordiale, cu moştenitorul tronului, mai ales cu soţia 
sa, prinţesa Victoria, care avea cam aceeaşi vârstă şi era o 
femeie foarte bine conturată politic - ca militantă pentru 
liberalism. 

Elisabeth cultivă aceste legături fiindcă Andrassy le 
considera benefice şi fiindcă prinţesa moştenitoare se situa, 
politic, pe aceeaşi parte a baricadei ca ea (şi Andrassy). De 
asemenea, încercă în continuare să îi transmită soţului ei 
dorinţele lui Andrassy, de exemplu, când se ridică problema 
numirii unui nou prim-ministru în Ungaria: „Dacă ai putea pune 
mâna pe Tisza - cred că ar fi cel mai bun dintre toţi. Andrassy a 
fost ieri la mine”, îi scria în 1874. La sfârşitul lui aprilie 1872, 
când absenţa foarte îndelungată a împărătesei trezi mari 
nemulțumiri la Viena, Andrassy îi scrise Idei Ferenczy, la Meran: 
„V-aş ruga să uzaţi de influenţa dumneavoastră asupra 
Maiestăţii Sale şi să o rugaţi să nu lipsească atât de mult din 
capitală.” Elisabeth reveni la Viena după vreo paisprezece zile. 

Împărăteasa nu se prea sinchisea de cei doi copii mai mari, 
dar intră în alertă când sosi momentul să caute o partidă pentru 
Gisela care împlinise cincisprezece ani. 

Deşi Elisabeth se plângea mereu că fusese măritată atât de 
tânără, propriei fiice nu îi dădu nici o şansa să mai aştepte cu 
mariajul sau să facă o alegere proprie. 


(De-abia în cazul fiicei celei mai mici, Marie Valerie, Elisabeth 
declară cu generozitate că, dacă vrea, Valerie se poate căsători 
şi cu un hornar.) întocmai cum făcuse odinioară ducesa 
Ludovica, Elisabeth îşi mobiliza, şi ea, relaţiile familiale. 

Gisela nu prea era frumuşică, în plus, în familiile regale 
catolice din Europa nu exista în anii şaptezeci nici un prinţ 
potrivit. Gândurile se îndreptară deci din nou spre Bavaria, şi 
anume spre al doilea fiu al prinţului Luitpold, prinţul Leopold 
care era cu zece ani mai în vârstă decât Gisela. 

Leopold nu era însă liber. Se duceau de mult tratative în 
vederea căsătoriei lui cu prinţesa Amalie von 
Coburg. 

Nimeni în afară de împărăteasă nu ştia la curtea din Viena că 
Amalie von Coburg era iubirea fratelui celui mai mic al lui Sisi, 
Max Emanuel („Maperl”). Toată lumea se miră însă de 
străduinţele neobişnuite depuse de Elisabeth pentru a-l invita în 
primăvara lui 1872 pe prinţul Leopold, care era cvasi-logodit cu 
prinţesa Amalie, la Buda şi Godollo, la o vânătoare de sitari. 
Elisabeth către Leopold: „în felul acesta sper că nu va bate la 
ochi. Leopold tergiversa negocierile cu familia Coburg, cu 
pretextul că nu pot cădea de acord asupra zestrei - era în joc 
suma relativ mică de 50.000 de guldeni. Amalie nu avea habar 
de nimic. Deoarece se afla, din întâmplare, în acelaşi timp cu 
Leopold la Buda, apărură câteva situaţii mai delicate. 

Logodna lui Leopold cu Gisela se decise după câteva zile. 


Contesa Festetics despre mireasă: 
„Este fericită, aşa cum poate fi un 
copil - dar nu este o pereche 
frumoasă.”  |mpăratul îi scrise mamei 
sale: „Totul a decurs în mod simplu, 
cordial, patriarhal, deşi nici Sisi nici eu nu 
suntem Încă patriarhi.” Comentariul 


Sophiei; „Fericirea casnică 
bravului Leopold pare 
această căsă-torie nu poate |; a 
o partidă.” Totuşi mirele Eaa ag simțea 

mustrări de conştiinţă şi îi keresi | scrise din 
Ungaria, îngrijorat, unei mătuşi: „Numai de nu ar avea urmări 
nefaste pentru A (malie). De fapt, sunt foarte îngrijorat... La 
plecare am întâlnit-o pe A. pe scări; părea atât de bine dispusă. 


a micuţei şi a 
asigurată, dar 
fi considerată 


Biata de ea... Aşa a vrut destinul, nici nu ar fi putut fi altfel. 
Gisela este atât de drăgălaşă, are ochii buni ai tatălui ei.” 
Căsătoria cu fiica împăratului austriac era rentabilă pentru 
Leopold din toate punctele de vedere. Gisela obținea la nuntă 
500.000 de guldeni doar de la bunicul ei, arhiducele Franz Carl, 
şi de la bunica Sophie. 

Foarte abilă, Elisabeth lăsă să treacă o bucată de timp 
pentru ca prinţesa Amalie să îşi poată reveni din şocul cauzat de 
respingerea ei. lar în mai 1875 mijloci personal, cu ajutorul 
contesei Marie Festetics, căsătoria fratelui ei îndrăgostit cu 
Amalie von Coburg. Dar Elisabeth îşi menţinu chiar şi în acest 
caz părerea negativă despre căsătorie, declarând că este „o 
plăcere foarte ciudată să renunti la libertate când eşti atât de 
tânăr. Nu apreciem la justa valoare bunul pe care îl avem decât 
după ce l-am pierdut.” Această căsătorie mijlocită de Elisabeth 
se dovedi a fi foarte fericită. 

Nu ştim dacă Elisabeth a încercat cât de cât să îşi 
pregătească fiica în vederea căsătoriei, în orice caz, nu îşi 
pierdu timpul cu lucruri atât de prozaice cum ar fi alcătuirea 
trusoului, lăsând aşa ceva exclusiv în sarcina personalului. Dacă 
ne gândim cu câtă dăruire se ocupase odinioară ducesa 
Ludovica de Elisabeth, şi cu câtă grijă pregătise însăşi mama- 
soacră, luni de zile, totul pentru tânăra împărăteasă - de la 
lenjeria de pat până la bibelouri şi covoare - înţelegem de ce 
anturajul critica „lipsa de inimă a împărătesei”, după cum citim 
în jurnalul contesei Festetics. 

Fireşte - Gisela era din toate punctele de vedere incoloră, 
nefiind deci o fată cu care să te poţi făli. Nu avea nimic din 
sclipirile spirituale ale mamei şi ale fratelui ei Rudolf. Modestia 
prozaică o apropia mai degra- 
bă de tată; lipsită de pretenţii, cum era, nu i-ar fi trecut prin 
minte să se revolte împotriva mamei ei. În cele din urmă deveni 
o soţie bună, liniştită, puţin grăsuţă, şi mamă a patru copii. Nu 
ne-a parvenit nici un cuvânt care să fi arătat afecţiune din 
partea Elisabethei pentru această fiică mai mare a ei. 

La scurt timp după logodna Giselei muri, în urma unei 
suferinţe îndelungate, arhiducesa Sophie, care îi 
crescuse de fapt pe cei doi copii mai mari ai familiei imperiale - 
deci singura persoană care se ocupase de mireasa ce nu 
împlinise încă 16 ani. Ultima fază a bolii Sophiei dură mult fiind 


foarte grea. După decesul celui de-al doilea fiu, Max, vitalitatea 
ei se frânsese. 

Rezistase cu mult curaj îndeplinindu-şi toate obligaţiile faţă 
de soţ, copii, nepoti şi familia Habsburg. Dar în ultimii ani nu se 
mai amestecase în politica a cărei evoluţie o deprima profund şi 
nici nu îndrăznise să îi mai dea sfaturi nurorii ei Elisabeth. 

Relaţiile dintre Sophie şi împărat rămăseseră profunde şi 
apropiate. Toată lumea de la curte îşi dădea seama cât de mult 
suferă împăratul din cauza bolii grele şi a morţii mamei sale. Era 
plin de atenţii veghind ore în şir la căpătâiul ei. Dădu ordin să fie 
presărate paie în curtea interioară din Hofburg pentru a atenua 
zgomotul produs de hurducăitul trăsurilor grele. Elisabeth se 
afla în această perioadă la Meran, dar aflând despre sfârşitul 
iminent al Sophiei îşi întrerupse cura şi se întoarse la Viena. 

Familia imperială petrecu zece zile şi zece nopţi lângă patul 
Sophiei, care suferea de spasme cerebrale pierzându-şi 
temporar şi graiul. 

Şi Elisabeth stătu multe ore de veghe la căpătâiul soacrei ei. 
La un moment dat părăsi pentru puţin timp Hofburg plecând la 
Schonbrunn ca să o vadă pe micuța Valerie care era bolnavă; 
tocmai atunci primi acolo o telegramă cu vestea că Sophie se 
apropie de sfârşit. 

Marie Festetics: „Vizitiul mâna caii cât putea de repede - 
împărăteasa era grozav de agitată şi eram şi eu panicată la 
gândul că s-ar fi putut întâmpla ca arhiducesa să moară, iar 
oamenii, aşa cum sunt ei, ar fi spus că împărăteasa plecase în 
mod intenţionat!” Aflând, în momentul sosirii la Hofburg, că 
arhiducesa este încă în viaţă, Elisabeth exclamase cu sufletul la 
gură: „Har Domnului, altfel ar fi spus cu toţii că am făcut-o 
înadins (adică nu fusese de faţă la moartea Sophiei], fiindcă o 
urăsc. Că o urăsc atât de mult.” 

Doamna de onoare descrise moartea Sophiei: „Se adunase 
întreaga curte, miniştrii casei imperiale, suitele nu! Era ceva 
îngrozitor.” După ce ora amiezii trecu, asistenţa începu să dea 
semne de nerăbdare, „aceasta se înteţea de la un minut la altul 
- aşteptarea era penibilă! Apoi li se făcu tuturor foame, iar 
moartea nu voia să survină. Nu! Nu voi uita niciodată scena; la 
curte toate se desfăşoară altfel decât în mediul oamenilor de 
rând, ştiam foarte bine că este aşa, dar decesul nu este o 
ceremonie - moartea nu este un demnitar”, consemna Marie 


Festetics în jurnalul ei. Seara, către ora 7, se auzi „cuvântul 
salvator”, dar „nu din cauză că ar fi survenit decesul, ci o voce 
spuse destul de tare: „domnii merg să ia dineul,. Era aproape 
ridicol - şi după acest cuvânt eliberator plecară cu toţii.” 

În schimb, Elisabeth rămase pe loc. Nici ea nu mâncase 
nimic timp de zece ore. Dar rămase totuşi acolo până în clipa 
morţii, în dimineaţa următoare. Marie Festetics observa cu 
admiraţie: „Şi-a adus inima din pădurile ei - iată de ce aici nu o 
înţelege nimeni, căci în această atmosferă formalistă, moştenită 
prin tradiţie, orice germene de sentiment este necesarmente 
înăbuşit). Arhiducesa Sophie muri în dimineaţa zilei de 27 mai 
1872 - „această femeie deosebit de inteligentă, după cum nota 
Crenneville. Toţi îşi dădeau seama cât de îndurerat era 
împăratul. Ministrul plenipotenţiar al Elveţiei transmitea la 
Berna: „Pierderea mamei sale este o grea lovitură pentru 
împărat, deoarece doar ea îi mai asigura atmosfera unei vieţi 
familiale de care duce mare lipsă în cercul său mai apropiat. 

„În ceea ce priveşte influenţa politică exercitată de Sophie 
mai ales în anii atât de hotărâtori dintre 1848 şi 1859, toţi 
comentatorii erau de aceeaşi părere. Chiar şi ministrul 
plenipotenţiar al Elveţiei, care avea oarecare rezerve faţă de 
linia politică a Sophiei, sublinia în raportul său: „Fără îndoială că 
dintre toate femeile casei imperiale de după Maria Tereza 
arhiducesa Sophie a fost cea mai importantă personalitate 
politică.” În aceste comentarii inactivitatea Elisabethei era 
criticată implicit, ca pol opus negativ faţă de simţul datoriei care 
o caracterizase pe Sophie. 

Şi contele Hubner nota în jurnalul său, făcând o aluzie clară 
la Elisabeth, că moartea Sophiei însemna „o mare pierdere 
pentru familia imperială, pentru acei ce pun preţ pe tradiţiile de 
la curte înțelegând importanţa lor”. lar după înmormântare 
tocmai doamna de onoare fidelă Elisabethei, Marie Festetics, 
trebui să audă cuvintele dure: „Am înmormântat-o acum pe 
împărăteasa noastră” 

O dovadă evidentă că în aproape douăzeci de ani Elisabeth 
nu reuşise să fie acceptată ca împărăteasă. 

Sophie lăsă o scrisoare de adio (redactată în 1862) în care îşi 
sintetiza încă o dată principiile, subliniind poziţia ponderentă a 
împăratului şi în familie: „Dragi copii, rămâneţi cu toţi uniţi în 
dragoste constantă, credinţă şi respect al celor mai tineri faţă 


de împăratul şi stăpânul vostru.” Nici aici nu îşi ascundea 
aversiunea faţă de liberalism, făcând apel la fiul ei. Dragul meu 
Franzi, deoarece pe umerii tăi apasă răspunderea pentru 
imperiul tău catolic pe care trebuie să îl menţii în primul rând 
catolic, chiar dacă ai o grijă părintească şi faţă de cele câteva 


milioane de oameni de altă credinţă..., Apoi apelă la 
respectarea intransigentă a vechilor principii:,...Căci 
slăbiciunea, renunţarea la cei de bună-credinţă... li încurajează 


pe campionii revoluţiei”. lată principiile de bază ale vremurilor 
vechi şi ale epocii Concordatului. Dar aceste principii fuseseră 
deja depăşite de evoluţia ulterioară. Din anul 1867, Austro- 
Ungaria avea o constituţie liberală, Concordatul fiind anulat. Se 
introdusese o reformă liberală în învăţământ. Franz Joseph nu 
mai era un suveran autocrat, ci un monarh constituţional care 
respecta constituţia. Vechii inamici ai Sophiei, „partidul 
constituţiei”, liberalii, ajunseseră la putere atât în Austria, cât şi 
în Ungaria. Fostul revoluţionar şi emigrant Gyula Andrassy 
fusese numit ministru de Externe cezarocrăiesc. Era clar că, o 
dată cu moartea arhiducesei Sophie, era statului habsburgic 
catolic şi conservator - pe care unii o deplângeau, iar alţii o 
dispreţuiau - luase sfârşit. 

Divergenţele de opinie dintre Sophie şi Elisabeth erau 
cunoscute în monarhie. Se ştia şi în ce măsură aceste conflicte, 
la început personale, se repercutaseră asupra vieţii politice. Prin 
urmare, moartea bătrânei arhiducese însemna schimbarea 
climatului politic. Unii mai ales maghiarii - aşteptau acum ca 
Elisabeth să profite de ocazie şi să devină activă pe tărâm 
politic. 

Convingerile ei liberale erau cunoscute. Cei mai mulţi aveau 
încredere în inteligenţa ei, de care dăduse în repetate rânduri 
dovadă, mai ales în anul 1867. 

În ziua de după înmormântarea Sophiei, contesa Festetics 
nota în jurnal: „Este fără îndoială un moment de cotitură foarte 
serios! Legătura strânsă dintre „astăzi” şi trecut a slăbit! Oare 
împărăteasa va vrea să facă ceea ce ar putea să facă? Se va 
implica de acum înainte, sau lupta necontenită a determinat-o 
să renunţe? 

A devenit oare abulică sau a pierdut orice dorinţă de a mai 
acţiona?, Speranţele (respectiv temerile „camarilei de la curte”) 
nu se împliniră. Elisabeth continuă să evite curtea. 


Chiar şi contesa Festetics, totdeauna gata să-i ia apărarea 
împărătesei, constată cu multă îngrijorare că 
Elisabeth se retrăgea „în izolare fizică şi psihică”, aşa încât nota: 
„Toate acestea îi alimentează tendinţa spre inerție. Ceea ce 
astăzi îi provoacă durere i se va părea peste câtva timp comod, 
ea va face tot mai puţin, iar oamenii o vor ataca tot mai mult; şi 
atunci cum va reacţiona? Va deveni tot mai săracă, în ciuda 
înzestrării ei intelectuale remarcabile, şi nu îşi va mai aminti 
nimeni că a fost împinsă de alţii în recluziune.” In plus, 
mizantropia Elisabethei lua deja de pe acum adică de la 
începutul anilor 70 - proporţii alarmante fă când tot mai puţin 
probabilă o activitate politică şi socială susţinută. Ajunsese să îi 
fie teamă nu numai de masele mari de oameni, de cetele de 
curioşi sau de proprii adepţi, ci şi de funcţionarii de la curte. 
Marie Festetisc: Mă frapează de fiecare dată groaza ei de a da 
cu ochi de oamenii de la curte - apariţia unui aghiotant (cu atât 
mai mult aghiotantul general) o face să recurgă la toate armele: 
îşi pune vălul albastru, deschide umbrela mare, desface 
evantaiul şi o coteşte la prima intersecţie care îi iese în cale.” 
Văzând că o întâlnire cu un curtean este inevitabilă, Elisabeth 
exclama panicată: 

“Doamne Dumnezeule! Hai să o luăm la picior, căci parcă îl 
aud deja că mi se adresează”. Sau: „Vai, Doamne! Bellegarde! 
Asta are aşa o ură contra mea, încât mă trec sudorile doar când 
se uită la mine!,, şi altele asemănătoare. Pe măsură ce Elisabeth 
manifesta mai multă înclinaţie spre despicarea firului de păr în 
patru şi speculaţii filosofice, pe măsură ce era mai inactivă şi 
plictisită, prăpastia dintre ea şi împăratul neobosit, hiperactiv şi 
conştiincios se adâncea. Marie Festetics: 

„O ofensează. Deşi o idolatrizează, şi denigrează orice 
pornire de entuziasm a ei, numind-o „plutire cu capul în nori”. 
Zeci de documente vorbesc despre atmosfera de plictis dezolant 
care învăluia dineurile familiei imperiale. 

Situaţia nu era uşoară. Nimeni nu avea voie să i se adreseze 
împăratului, să îi pună vreo întrebare sau să povestească ceva. 
În schimb, el tăcea cu îndârjire, căci nu era înzestrat cu darul 
vorbirii. Când era la masă, făcea doar ceea ce trebuia să facă în 
momentul respectiv, adică mânca; dar mânca repede şi puţin, în 
momentul când el termina, dineul lua sfârşit. Nu îi păsa nimănui 
dacă şi ceilalţi comeseni apucaseră să ajungă deja la felul 


principal. (Se spune că Hotelul Sacher înregistră în această 
perioadă o cifră de afaceri nemaipomenită, deoarece arhiducii 
rămaşi flămânzi după dineul familial mergeau în grabă la 
restaurant unde puteau mânca în linişte şi pe săturate). Situaţia 
nu era cu nimic mai bună dacă împărăteasa era prezentă la 
dineu. Căci ea mânca chiar mai puţin decât împăratul, 
terminând şi mai repede Elisabeth renunţase de mult să susţină 
o conversaţie la masă. Poate că atunci când încercase atacase 
teme nepotrivite începând să discute cu împăratul tocmai 
despre filosofia lui Schopenhauer şi poeziile lui Heine. 

In ultima vreme de-abia dacă mai participa la mesele 
comune deoarece ţinea permanent o cură de slăbire oarecare şi 
în felul acesta se eschiva de la întrevederile cu soţul ei - şi cu 
curtenii din anturaj. Perechea imperială aproape că nu se mai 
întâlnea decât cu ocazia unor evenimente speciale, zile de 
naştere sau ceremonii religioase, înconjurată de doamne de 
onoare şi lachei, într-o atmosferă de care se plângea până şi 
micuța Valerie - de exemplu, când familia imperială se aduna în 
fiecare an în jurul pomului de Crăciun şi erau cu toţii atât de 
străini unul de altul şi atât de plictisiţi, încât nu reuşeau să 
încropească o discuţie. 

Fiica cea mai mică a familiei imperiale avu parte de o 
adevărată viaţă de familie de-abia după căsătorie fireşte 
departe de cei doi părinţi. Valerie îşi dădu deabia atunci seama 
cat de nefericiţi fuseseră anii petrecuţi la curtea de la Viena. Cu 
ocazia primului Crăciun de după căsătorie scria entuziasmată în 
jurnalul ei: 

„Seara plină de voioşie petrecută împreună cu personalul de 
serviciu a făcut din Ajunul Crăciunului un 
moment atât de fericit cum nu l-am trăit încă niciodată. Ce 
deosebire uriaşă faţă de pomul de Crăciun din Hofburg, unde 
totul era atât de rigid şi penibil!” Mai găsim multe alte opinii 
similare, de exemplu nota contesei Furstenberg: „leri am luat 
masa la curte, spre disperarea reciprocă şi generală. După masă 
a apărut „Unica, [Valerie], s-a oprit tăcută şi intimidată în 
mijlocul alor ei, aceştia o înconjurau încercând să găsească ceva 
ce ar putea să-şi spună unul altuia, iar noi [adică suitele] ne 
înşiraserăm, în cerc, de-a lungul pereţilor repetând în sinea 
noastră la unison „Curteanul trebuie să se aplece mai adânc, să 
se aplece mai adânc, şase aplece mai adânc”. Cele mai multe 


observaţii critice la adresa vieţii de la curtea vieneză le găsim la 
unguri, care priviseră dintotdeauna cu mefienţă spre Viena; de 
exemplu, în jurnalul contesei Festetics citim: „în ziua de 10 are 
loc balul de la curte; câte lucruri lipsite de valoare capătă 
importanţă - ce meschinării şi prostii sunt puse în discuţie, câte 
ambiţii sălăşluiesc în natura omenească; şi cât de jalnic bântuie 
„aparenţele”, ce valoare au „imitaţiile”? Toate acestea ies în 
evidenţă în modul cel mai greţos la curte. lar cu altă ocazie: „De 
jur împrejur vezi doar egoişti. Fiecare arhiduce este o curte mică 
în sine, cu aspiraţiile sale şi microcosmosul său! Curtea mare, 
imperială, înseamnă pentru toţi ceva în faţa căreia trebuie să se 
încline şi ei, deci un fel de presiune; tradiţia exclude orice 
apropiere - adică orice intimitate - şi în felul acesta nu profită 
nimeni de calităţile pozitive ale câte unuia - sau, în orice caz, 
foarte puţini.” 

Cu siguranţă că eticheta în vigoare la curte putea justifica 
această răceală şi găunoşenie. Totuşi, eticheta existase şi în alte 
epoci. Dar alte împărătese - chiar şi Maria Tereza care era atât 
de ocupată - reuşiseră să menţină în jurul lor şi al familiilor lor o 
zonă aseptică. 

(Să ne gândim doar la viaţa familială dusă de Queen 
Victoria.) Elisabeth nu făcu faţă nici măcar sarcinii tradiţionale a 
reprezentantelor feminine ale casei de Habsburg de a întreţine, 
în pofida protocolului curtenesc, un cerc familial cvasi „burghez” 
- spre deosebire de soacra ei Sophie. Căci chiar şi în aceste 
condiţii vitrege Sophie reuşise să încropească un fel de viaţă de 
familie prin dejunuri şi dineuri luate în cerc intim, prin discuţii 
amănunțite purtate cu copiii, nurorile şi nepoţii, printr-o 
participare directă la grijile lor, prin laude sau dojeni. Moartea ei 
în anul 1872 lăsă în urmă un gol în această privinţă, mai bine zis 
înseamnă, practic, pentru cuplul imperial, destrămarea oricărei 
vieţi de familie. 

Nu era adevărat că împărăteasa respingea eticheta în 
genere. Când era vorba despre persoana ei proprie, ţinea foarte 
mult ca regulile care privesc o maiestate imperială să fie 
respectate. Şi contesa Festetics îşi dădea seama de aceasta, 
căci trecu în jurnal: „Fără doar se poate, eticheta este o invenţie 
foarte înţeleaptă. Fără ea Olimpul s-ar fi prăbuşit de mult. De 
îndată ce zeii dau dovadă de slăbiciuni omeneşti, ei nu îşi mai 
găsesc locul pe altare, iar oamenii nu se mai prosternează în 


faţa lor. Asta este valabil pentru lume. Dar nu aduce fericire 
idolilor, iar dacă pe aceştia nu îi mai satisface idolatria, lucrurile 
încep să meargă prost. Căci ei vor dori să aibă parte de ambele: 
adică, de oameni pentru tot ce le produce bucurie şi le satisface 
plăcerile, dar spre care ei să privească în jos, păstrând însă în 
acelaşi timp vechiul cult din partea celor ce privesc spre ei în 
sus!” Nunta fiicei celei mai mari, Gisela, în aprilie 1873, nu 
însemna pentru Elisabeth decât încă o temută apariţie în public. 
Mireasa avea şaisprezece ani, mama miresei treizeci şi cinci. Ca 
de obicei, nimeni nu îi dădu importanţă şi atenţie fiicei. Apariţia 
Elisabethei eclipsă festivitățile. Marie Festetics: „Nici nu se 
poate spune cât era de frumoasă în rochia cu broderie de argint, 
părul ei bogat, cu adevărat strălucitor, şi diadema 
scânteietoare. 

Cel mai frumos la ea nu este însă fizicul - nu, ci un anume 
inefabil ce pluteşte parcă deasupra acestuia 
ceva ca o atmosferă - o boare de graţie - măreție - 
drăgălăşenie - aspect feciorelnic - castitate şi totuşi grandoare, 
ceva care o învăluie şi este copleşitor”. La gară se derula o mare 
scenă familială cu ocazia despărțirii de tânăra pereche. Ziarul 
NEUES WIENER TAGBLATT relata: „Cel mai emoţionat era prinţul 
moş tenitor Rudolf, care plângea fără încetare, nereuşind să îşi 
ţină sub control lacrimile şi să îşi înăbuşe sughiţurile, oricât ar fi 
încercat să se abţină”. Cei doi copii mai mari crescuseră atât de 
izolaţi de restul familiei, încât se ataşaseră foarte mult unul de 
altul. Despărțirea era o lovitură grea pentru amândoi - atât 
pentru Gisela care avea 16 ani, cât şi pentru Rudolf care avea 
14 ani. Şi Gisela plângea când îşi luă rămas-bun. Chiar şi 
împăratul lăcrima. Cu toate acestea, prinţesa avea - întocmai ca 
mama ei - „un pas ferm salutându-i cu toată căldura pe 
spectatorii care se înclinau adânc în faţa ei şi urcând apoi în 
compartiment”. Cel mai echilibrat membru al familiei părea să 
fie mama miresei. Singura emoție pe care o manifestă: îşi 
tampona ochii înlăcrimaţi cu o batistă”, în timp ce toţi ceilalţi 
plângeau şi sughiţau. 


Sisi rămase la fel de impasibilă şi peste nouă luni, când 
deveni pentru prima dată bunică, relatându-i, din Munchen, Idei 
Ferenczy despre botezul micuţei Elisabeth (viitoarea contesă 
Seefried): „Har Domnului, a mai trecut o zi. Nu îmi face nici o 
plăcere să mai rămân aici, singură de tot, fără să am cu cine sta 
de vorbă, îmi lipseşti extrem de mult. Astăzi a avut loc botezul; 
mama şi copilul sunt atât de sănătoşi, încât vor trăi o sută de 
ani. Asta ca să te liniştesc; înseamnă că starea sănătăţii lor nu 
îmi va prelungi şederea aici...” Elisabeth rămase destul de rece 
şi la naşterea celui de-al doilea copil al Giselei şi îi scrise (în 
limba maghiară) lui Rudolf: „Copilul Giselei este de o rară 
urâţenie, dar foarte vioi, seamănă mult cu Gisela.” Împăratul 
profită de naşterea primului nepot pentru a-i face complimente 
frumoasei sale soţii, îi scrise cu multă mândrie ginerelui său, 
prinţul Leopold: „Când mă uit 
la soacra ta, când mă 
gândesc la vânătorile 


noastre de vulpi, mi se pare 
foarte ciudat că este deja 
bunică.” La câteva 

săptămâni după nunta 

Giselei, casa 

imperială trebui să facă 


față unei obligații de 

reprezentare de cea mai mare importanță: Expoziția Mondială 
de la Viena. Pregătirile duraseră ani de zile. Ca punct central al 
expoziției se construise în Prater „Roton-da”, emblema Vienei 
moderne (contesa Festetics: „o clădire gigantică; omul: un atom 
în fața ei!”). 

In aşteptarea unor încasări uriaşe, la Bursa din Viena se 
derulau afaceri speculative de proporții necunos-cute până 
acum. Chiar şi oamenii mărunți îşi puseseră la bătaie rezervele 
lor de bani cu greu economisiţi. Cei bogaţi (până la arhiducele 
Ludwig Viktor, fratele împăratului) investeau milioane în 
speranţa unor profituri multiplicate. Sperantele lor se împliniră o 
perioadă - dar în afaceri dubioase, ceea ce se constată la scurt 
timp după inaugurarea expoziţiei. Mii de oameni îşi pierdură 
toată agoniseala cu ocazia faimosului „crah bursier” din anul 
1873. Un val de sinucideri în rândurile foştilor bogătaşi, sărăciţi 


acum, însoţi fastul expoziţiei care nu se ridică la înălţimea 
aşteptărilor. 

Viena sărbătorea însă în continuare. Pe Marie Festetics o 
revolta „luxul exorbitant”: „Aproape că nimeni nu apare de două 
ori consecutiv în aceeaşi toaletă. Crezu sem că cei ce ocupă 
lojile, foaierele şi sălile sunt oameni putred de bogaţi. Etalarea 
briliantelor, perlelor dantelelor aproape că te orbeşte. Dar iată, 
acum se zvoneşte încetul cu încetul că - în afară de puţine 
excepţii este vorba doar de o bogăţie dobândită la Bursă, nimic 
stabil - poate că astăzi îţi aparţine încă, iar mâine nu. 

Urâte vremuri! Unii se îngraşă din pierderile altora. Trăiesc 
din câştigurile care îi transformă pe alţii în cerşetori.” Urma să 
sosească vizitatori din lumea întreagă Demnitarii de la curte 
erau nervoşi, chiar şi împăratul căci era foarte greu să-i cazezi 
pe toţi înalții oaspeţi (pe cheltuiala casei imperiale) după 
cerinţele 
rangului lor şi fără să se ajungă la conflicte din cauza ierarhiei. 

Printre primii vizitatori figura prinţul moştenitor Friedrich 
Wilhelm al Prusiei, unul din generalii de bază în bătălia de la 
Koniggratz împotriva Austriei. Se impunea însă ca 
resentimentele la adresa inamicului din 1866 să fie înăbuşite. Ba 
chiar mai mult: moştenitorul tronului german şi soţia urma să fie 
primiţi, în mod demonstrativ, cu multă căldură şi cordialitate - în 
spiritul noii politici a lui Andrassy. 

Dar lucrurile se poticniră din prima zi a deschiderii expoziţiei, 
şi anume tocmai în legătură cu principele moştenitor german. 
Trăsurile plecară prea devreme de la domiciliul perechii 
princiare, castelaşul Hetzendorf, spre Rotondă, în timp ce 
împăratul şi suita sa aşteptau încă la Hofburg. Însemna că 
perechea princiară nu putea fi întâmpinată în Prater de împărat, 
ca amfitrion, aşa cum s-ar fi cuvenit. Marie Festetics: „împăratul 
roşi tot de furie şi strigă în culmea agitaţiei: „Dar este 
nemaiauzit, cum de a fost posibil aşa ceva!... lar acum se 
întâmplă porcăria că el soseşte iar eu nu sunt încă acolo. Cine a 
comandat atât de devreme trăsurile împotriva voinţei mele? 
„ Contele Grunne pălise, spuse însă calm: „Eu, Maiestatea 
Voastră,, împăratul se repezi la el: „Te trag la răspundere 
pentru..., Exact în secunda aceea împărăteasa apăru alături de 
el. Intrase pe nesimţite în timp ce noi asistam, în tăcere şi 
atenţi, la scena penibilă. Ea îşi puse mâna pe braţul împăratului, 


în clipa aceea cuvintele îngheţară pe buzele sale de parcă l-ar fi 
atins cineva cu o nuieluşă fermecată; Elisabeth îi aruncă o 
privire atât de drăgălaşă şi rugătoare încât cuta amenințătoare 
de pe fruntea lui dispăru în timp ce ea îl trăgea spunând: „Hai, 
să nu mai pierdem timpul; hai, să mergem”. ` 

Atât de blândă şi de calmă era această voce. Impăratul o 
urmă fără nici o împotrivire.” Cortegiul prințului moştenitor 
fusese oprit câtva timp undeva pe traseu, aşa că până la urmă 
totul se derula conform programului. Curtea avusese însă din 
nou ocazia să vadă cât de puternică era influenţa exercitată de 
împărăteasă asupra stării de spirit a lui Franz Joseph, care ceda 
când ea se implica. Indiferent cât de impulsiv ar fi fost împăratul 
- soţia sa reuşea să îl tempereze de îndată. 

Discursuri de inaugurare, imnul imperial, ore nesfârşite de 
trecere în revistă a expoziţiei cu numeroasele ei pavilioane din 
ţările întregii lumi - şi toate acestea într-o căldură sufocantă, 
fără aerisire corespunzătoare şi printre mulţimi uriaşe de 
spectatori. Dineurile, seratele şi balurile mari se succedau unul 
după altul. Invitaţii şi contrainvitaţii, vizite de curtoazie - toate 
trebuiau făcute, Marie Festetics nota deja după câteva zile, 
îngrijorată, în jurnal: „Oare împărăteasa va rezista? 

A mult mult prea mult. Se pretinde prea mult de la 

. De-abia dl prinţul moştenitor german cu soţia, că sosi 
= regele Leopold al Belgiei. Marie Festetics: 
Foarte amabil şi spiritual, dar nu este 
simpatic şi cred că îi place şi să 
bârfească...„. „Vezi atâţia oameni încât 
nu mai ai puterea să te gân-deşti la 
toate, se plângea contesa nemaiavând 
să îi amintească pe toţi princi-pii „mai 
mărunţi,,: „Eşti tentat să spui că întreaga 
Germanie a trecut deja pe aici.” 
: Veni şi prinţul de Muntenegru cu soţia: 
„Arată ca un haiduc frumos, iar ea, : 
prințesa, este din 2 


Triest... Totul pare sălbatic”, notă, e amna de onoare, 
foarte lapidar, în jur-nalul ei. Apoi sosi ţarul Ale-xandru al II-lea - 
însoţit de moştenitorul tronului cu soţia sa şi de marele duce 
Vladimir, cu „o suită de şapte-zeci de bucăţi”, după cum spunea 
Marie Festetics, şi cu ministrul de Externe, contele Gorciakov. 
Această vizită era organizată „sub cea mai atentă supraveghere 
poliţie-nească...”, „Nici nu mai suntem obişnuiţi cu aşa ceva”. 
Elisabeth trebui să întâmpine familia ţarului la gară împreună cu 
împăratul şi arhiducii. Ea apăru într-o rochie de mătase mov, o 
jachetă cu broderii albe şi tivită cu vulpe argintie siberiană; pe 
cap purta o pălărie albă după cum relatară în ziua următoare 
toate ziarele din Viena. Respectă cu exactitate protocolul, adică: 
plecăciune uşoară în faţa ţarului, care îi săru-tă mâna; apoi 
îmbrăţişare şi sărut pentru marea ducesă, plecă-ciune uşoară în 
faţa marelui duce care îi sărută mâna, iar după aceea doar „o 
uşoară înclinare a capului pentru doamnele de onoare din 
suită”. Pe ceilalţi nu trebuia să îi ia în seamă. 

Tocmai contele Cre-nneville, omul acesta atât de sobru, 
primi misiunea de a se ocupa de ruşi. El se plângea: 

“Ce greu este să îţi întipăreşti în minte toate numele şi fetele 
moscoviţilor pentru a face prezentările”. Implicarea Elisabethei 
lăsa de dorit - după părerea lui Crenneville: „Sisi face mutre 
plictisite şi este rigidă”. O dată o lăsă pe marea ducesă 
rusoaică, pe care trebuia să o însoţească la o paradă, să o 
aştepte zadarnic. „Spre regretul general,, spune Crennoville, 
rusoaica plecă în cele din urmă singură fiindcă Sisi „trebuie să-şi 
facă somnul”. 

În schimb împăratul era lăudat: „Bietul suveran este 

invariabil amabil - să dea Dumnezeu să aibă ceva rezultate 
pozitive vis-a-vis de moscoviţii ăştia nesinceri.” Apoi veni 
moştenitorul tronului din Anglia, prinţul Eduard, un favorit al 
doamnelor din Viena, dar spaima protocolului, deoarece întârzia 
peste tot fiind şi în rest foarte nonconformist. 
Crenneville: „Se zice că la bal... A spart un 
geam cu un scaun fiindcă îi era prea cald.” 
Veni împărăteasa Germaniei, Augusta. 
Crenneville: 

“O păpuşă cochetă, ridicolă, afectată, 
flecară, cu o voce rigidă”. In calitate de 
amfitrioană, Elisabeth avea misiunea să se 


ocupe în mod special de Augusta. Cren-neviile: „în comparaţie 

cu ea, Sisi pare să fie o surdormută plictisită, în schimb împă- 

ratul rămâne în mod invariabil amabil şi emoţionant de atent. 
Veni şi Isabella, regina Spaniei - după părerea lui Crenneville 


„foarte împopo-ţonată şi totuşi foarte 
urâtă, taciturnă. Prinţul de Asturia, fiul 
ei: un băiat deştept. Veni perechea regală 
din Wur- ttemberg: „El este foarte 

insignifiant,, nota Marie 
Festetics, „ea: o apariţie extrem de 

impozantă... Singura cu alură de 
regină în afară de împărăteasa noastră! 
ȘI Marie Festetics: „Asta nu mai este 
viaţă, este o beție! Expoziția Mondială 
seamănă cu un purgatoriu care înghite 


totul. Celelalte interese par să fie ani-hilate, iar dorința de a trăi 
totul din plin trece peste orice altceva, de parcă nu ar mai exista 
nimic serios pe lume. Este ceva aproape înfricoşător”. La finele 
lui iulie, Elisabeth se refugie la Payerbach, lângă Reichenau, 
departe de agitația de la Viena, în aerul curat de la munte - 
criticată de curteni care vedeau cât de neobosit îşi îndeplinea 
împăratul şi chiar şi prinţul moştenitor (în vârstă de aproape 15 
ani) toate obligaţiile de reprezentare. De data aceasta Elisabeth 
pretextă că „ciclul,, lunar este motivul plecării. Datele „suferinței 
ei erau cunoscute, fiind luate în considerare când aveau loc 
evenimente mondene. Elisabeth făcea totdeauna mare caz de 
această indispoziţie, povestind şi în scrisori (de exemplu, în cele 
către Ida Ferenczy, dar şi în cele adresate împăratului) cu lux de 
amănunte despre evoluţia ei. Din cauza menstruației îşi 
contramanda fără nici un scrupul participarea la acţiunile 
oficiale (chiar dacă se făcuseră de dragul ei pregătiri speciale), 
şi anume, pe faţă şi în mod public. Doamnele de onoare îşi cam 
băteau joc de sensibilitatea împărătesei, căci nu erau obişnuite 
cu asemenea reacţii din partea fostei împărătese Maria Anna 
sau a arhiducesei Sophie. Prin urmare apreciau „suferinţele” 
popularizate ale lui Sisi drept ceea ce erau, adică un pretext să 
evadeze iar pentru câteva zile din Hofburg. 

Ajunsă la Payerbach, Elisabeth decise să nici nu se mai 
întoarcă la Viena, ci să plece mai departe, la Ischl. 


Se săturase de toţi principii străini, de serate, baluri şi focuri 
de artificii. Voia să aibă parte de linişte, de 
plimbările ei în singurătate, de ieşirile la călărie. 

li propuse şi soţului ei, împăratul, să îşi ia un concediu de 
odihnă şi îi făcu reproşuri fiindcă acesta nu putea, fireşte, să fie 
de acord: „îi răsfeţi pe toţi în aşa măsură încât nimeni nu îţi mai 
este recunoscător pentru politeţea ta exagerată, ba chiar 
dimpotrivă, în fond, îmi dai dreptate, dar nu vrei să recunoşti. 
Aşa se întâmplă totdeauna când omul face o prostie...” Absența 
Elisabethei provocă multe încurcături. Căci, la urma urmei, ea 
fusese punctul de atracţie al Expoziţiei Mondiale de la Viena. 
Fiecare suveran care vizita Viena dorea să-l vadă nu numai pe 
împăratul atât de pătruns de obligaţiile sale, ci şi pe 
împărăteasa renumită în lumea întreagă pentru frumuseţea ei. 
Trebuia să ia cu toţii la cunoştinţă, cu mult regret, că Elisabeth 
avea o „indispoziţie” necesitând un aer mai bun, departe de 
Viena. 

Un singur potentat nu se arătă dispus să accepte aceste 


scuze: Nasr-es-Din, şahul Persiei. 
descinse la Viena la finele lunii 
de o suită foarte pitorească: o 
demnitari de la curte, rude, dar şi 
of pleasure”, după cum nota 
apoi patruzeci de berbecuţi, mulţi 
câini şi patru gazele - un cadou 


Acesta 

iulie, însoţit 
mulţime de 
două „ladies 
Crenneviile, 
cai, cinci 
destinat 


împărătesei despre care se ştia 
animalele. Contele  Crenneville 
cel ce trebuia să se ocupe de musafiri. El 
îi numea pe persani doar PA „hoarda” și 
„adunătura”: „Nu-şi poate nimeni imagina ce pani este asta - 
în comparaţie cu ei turcii sunt de-a dreptul distinși.” Şahul era 
cazat la Laxenburg, în castelul în care perechea imperială îşi 
petrecuse odinioară luna de miere şi unde se născuse şi 
moştenitorul tronului, Rudolf. 

Acolo se făcuseră timp de câteva săptămâni renovări după 
dorinţa „centrului universului” [adică a şahului]. In mijlocul 
încăperilor imperiale fusese instalată o bucătărie cu o vatră cu 
foc deschis pentru a prepara la frigare berbecii binecuvântaţi, 
destinaţi şahului. Cabinetul alăturat servea drept abator, unde 
măcelarul înjunghia zilnic un berbec, în prezenţa şahului. Pe 


că iubeşte 
era din nou 


duşumelele parchetate se făceau focuri pentru narghilele (pipe 
mari, care necesitau jăratic din cărbune). În ultima clipă se mai 
instală şi un coteţ de găini fiindcă şahul obişnuia să înjunghie 
zilnic, cu mâna lui, trei găini grase, la răsăritul soarelui. 

Şahul nu respecta nici un termen, ajungea peste tot cu 
întârziere (de obicei de câteva ore, timp în care împăratul şi 
suita sa aşteptau). Motivul: astrologul îi spusese că actuala 
configuraţie a aştrilor nu este favorabilă întrevederii, deci că ar 
fi bine să se mai aştepte una sau mai multe ore. 

Şahul avea o plăcere deosebită să cocheteze pe faţă cu 
femeile; ziarele relatau pe pagini întregi despre alegerea făcută 
de el la o ocazie sau alta. Chiar şi la prima vizionare oficială a 
incintei Expoziţiei Mondiale, întreprinsă în compania împăratului, 
şahul profită de faptul că o fată mai uşuratică se apropie, 
curioasă, de el. Ziarul NEUES WIENER TAGBLATT relatează: „El 
se opri în faţa Dulcineii care zâmbea galeş, o privi cu atenţie 
prin ochelari... O ciupi râzând amuzat de braţe, îi pipăi sânii, iar 
apoi dădu din cap umezindu-şi buzele cu limba, aşa cum făcea 
când îi plăcea ceva.” Membrii suitei persane o încadrară de 
îndată, cu mult respect, pe fată. Franz Joseph privi, discret, în 
altă direcţie. NEUES WIENER TAGBLATT le sfătui, în cele din 
urmă, pe „anumite mame onorabile” să „nu îi mai trimită 
maestrului suprem de ceremonii al şahului fotografii de-ale 
fiicelor lor”, deoarece „centrul universului” nu poate „ferici pe 
toate fetele necăpătuite ale unor părinţi denaturaţi.” Răbdarea 
amfitrionului imperial era pusă la grea încercare, iar Crenneville 
ajunsese la capătul puterilor, în presă se făceau auzite voci 
critice. Moritz Szeps calculă în NEUES WIENER TAGBLATT 
valoarea diamantelor şahului, neomiţând să sublinieze că „în 
timpul „domniei glorioase, a şahului muriseră de foame cam 
patru milioane de oameni”, îl etichetă pe şah drept un „despot 
cu mâinile mânjite de sânge”, vorbind despre „megalomanie”: 
„Nu ni se pare că este un gest cavaleresc ca un principe să 
înjunghie berbecii cu mâna lui şi să păteze cu sânge încăperile 
somptuoase, cu patimă istorică. Ritualurile celebrate de şah şi 
de curtea sa sunt atât de murdare, atât de detestabile, încât era 
momentul să se dea expresie pe faţă indignării profunde.” Nota 
bene: împărăteasa se eschivase de la toate aceste cazne, 
plecând la Payerbach. Deoarece nu voia să revină la Viena, ci să 
plece de acolo la Ischl, şahul nu ar fi avut ocazia să o vadă. El 


însă se încăpăţânase să-i prezinte împărătesei omagiile sale şi 
nu voia să cedeze. 

Curtea vieneză se temea că va forţa prin şantaj o întâlnire cu 
Elisabeth, refuzând să părăsească locuinţa, adică va rămâne la 
Laxenburg până când va putea să o vadă pe împărăteasă. 
Deruta era totală, iar şahul nu putea fi convins să plece. Curtea 
o critica pe împărăteasă care îşi nesocotea iarăşi îndatoririle. 
Ziarele liberale îi luau însă apărarea criticând politeţea 
exagerată arătată de împărat unui oaspete atât de nesimţit: 
„Socotim că a fost normal ca protocolul curţii să respecte 
obiceiurile Internaţionale primindu-l pe şah cu toate onorurile 
care i se cuvin unui înalt suveran”, spunea ziarul cu un ton 
precaut, dar refuzul împărătesei de a-l primi ar trebui să îi arate 
şahului că nu putem leza decenţa şi buna-cuviinţă fără a 
suporta consecinţele”. Şi: „lar dacă ne întrebăm din ce cauză 
Europa i-a acordat atâta onoare şahului - în fond, un tiran lipsit 
de putere - nimeni nu va fi în stare să dea un răspuns 
satisfăcător”. Presiunea deveni atât de puternică - precum şi 
teama că şahul va continua să rămână la Viena - încât Elisabeth 
se hotărî să apară la serata de adio dată la Schonbrunn în 
onoarea şahului, în timpul zilei domnise o confuzie generală. Și 
anume, şahul transmise că este bolnav şi nu va putea veni la 
Schonbrunn. Se zvonea că această boală reprezintă primul pas 
în vederea obţinerii cu forţa a unei audienţe la împărăteasă prin 
refuzul de a părăsi locuinţa.” Decizia Elisabethei venea într- 
adevăr în ceasul al doisprezecelea. „De-abia după ce trecuse 
ora fixată pentru începerea festivităților se comunică la 
Laxenburg că şahul i se poate înfăţişa împărătesei. Indispoziţia 
sa dispăru imediat, iar şahul plecă la recepţie care, în urma 
acestui incident, începu cu o întârziere de o oră şi jumătate.” 
Marie Festetics: „A fost foarte amuzantă clipa când [el] a zărit-o. 
S-a oprit aproape cu gura căscată în faţa ei, şi-a pus ochelarii cu 
ramă de aur şi a privit-o în linişte, de la ultima buclă din 
creştetul capului până la vârful pantofului, după care a exclamat 
fără să vrea: 

„Ah, qu'elle est belle!,. În NEUES WIENER TAGBLATT citim - 
„Ajuns în faţa împărătesei, Nasr-es-Din părea să fi fost cuprins 
de o timiditate pe care nu o sesizase încă nimeni la el, iar în 
timpul acelei ore acordate de împărăteasă se pare că a 


manifestat reţinere în toate gesturile şi cuvintele, aproape ca un 
adoles- 
cent timorat. 

Prezenţa frumoasei împărătese, focurile de artificii de la 
Schonbrunn (lângă Gloriette) îl extaziară în asemenea măsură 
pe şah încât declară că aceasta fusese cea mai frumoasă seară 
din toată călătoria prin Europa şi decise să se întoarcă în ziua 
următoare în Persia. Peste trei zile plecă şi împărăteasa la Ischl. 
Împăratul continuă să îi primească pe vizitatorii Expoziţiei 
Mondiale asistat de prinţul moştenitor. 

În toiul festivităților ocazionate de Expoziţia Mondială, 
începură să se răspândească zvonuri alarmante despre 
izbucnirea holerei. Crenneville îi scria, la 2 iulie, soţiei sale: „O 
femeie care curăţă argintăria de la Schonbrunn (ne le racontez 
pas...). A murit ieri de holeră, cei de aici vor să treacă decesul 
sub tăcere, cică nu este epidemie.” Numărul îmbolnăvirilor 
crescu însă. În ciuda secretomaniei, străinii începeau să ezite să 
vină la Expoziţia Mondială din Viena. Înghesuiala de la Rotonda 
din Prater era mult mai mică decât se aşteptaseră organizatorii. 
Se prefigura tot mai clar un deficit uriaş. 

Şi în cercurile curţii din Viena izbucni o adevărată isterie din 
cauza holerei. Fiecare îşi imagina, la cea mai vagă durere de 
stomac, că s-a îmbolnăvit serios. Nu făcea excepţie nici 
împărăteasa, atât de sensibilă şi îngrijorată de sănătatea ei. Că 
a fost doar un pretext sau nu în orice caz după întoarcerea de la 
Ischl, şi tocmai când regele Victor Emanuel al Italiei era în vizită 
la Viena, Elisabeth se culcă în pat acuzând dureri de stomac şi 
temându-se că a contractat holera. Crenneville către soţia lui. 
„Victor Emanuel nu a putut-o întâlni pe Sisi, care suferă într- 
adevăr de o gastrită.” După spusele contesei Festetics, regele 
era „disperat că nu o văzuse. 

Andrassy, de asemenea. Au apărut tot felul de vorbe şi 
articole care ar fi fost de preferat să fie evitate acum, când s-a 
netezit calea în vederea unei apropieri.” Se zvonea că 
împărăteasa refuză să-l primească pe Victor Emanuel fiindcă 
acesta o alungase în 1860 pe sora ei, Marie, din Napoli. 
Andrassy nu avea nevoie de asemenea resentimente în 1873, 
când urmărea cu perseverenţă o alianţă a Austriei şi cu fosta ei 
inamică, Italia. 


Indispoziţia digestivă a lui Sisi dură atât de mult încât nu 
putu nici în octombrie onora cu prezenţa ei vizita în Austria a 
împăratului german Wilhelm I. De data aceasta, rămăsese la 
Godollo. De la sfârşitul lui iulie, împăratul Franz Joseph făcuse 
singur faţă tuturor obligaţiilor de reprezentare din timpul 
Expoziţiei Mondiale - cu excepţia seratei de adio date în cinstea 
şahului. 

Luna decembrie 1873 aduse - după închiderea expoziţiei 

mondiale - şi alte festivități, prilejuite de aniversarea a 25 de ani 
de domnie a lui Franz Joseph. Se organizară din nou focuri de 
artificii, iluminaţii, servicii divine solemne, discursuri festive şi se 
dădu o amnistie pentru toţi deţinuţii condamnaţi din cauza 
crimei de lezmaiestate. La Triest şi Praga avură loc câteva 
demonstraţii fanatice sau puerile, împotriva casei imperiale, 
după cum transmite ministrul plenipotenţiar al Elveţiei. Totuşi 
impresia sa generală despre atmosfera din monarhie era 
pozitivă. jubileul „dovedeşte fără drept de tăgadă că popoarele 
din Austria nutresc o simpatie caldă şi sinceră faţă de monarh, 
care avusese, ce-i drept, ghinion în cele mai multe războaie, dar 
în timp de pace acţionează de bună-credinţă pentru binele 
ţărilor sale”. Ziarele enumerau realizările din perioada de 
domnie a lui Franz Joseph, adică începând cu anul 1848. Cel mai 
important lucru: capitala şi oraşul de reşedinţă Viena se 
schimbase în aceşti ani - şi anume, în măsură mai mare decât în 
ultimele secole luate la un loc. Numărul locuitorilor crescuse de 
la 500.000 (600.000 împreună cu suburbiile) la peste un milion. 
Extinderea oraşului, demolarea vechilor ziduri şi noua centură a 
Ring-ului creaseră o Vienă modernă. Regu-larizarea cursului 
Dunării era aproape încheiată, punând capăt frecventelor 
inundaţii. Ziarul FREMD ENB- 
LATT relatează: „Pe firul lat al Dunării vor circula în curând 
vasele comerciale falnice ale tuturor naţiunilor.” Condiţiile 
igienice odinioară atât de precare în Viena se amelioraseră 
considerabil în urmă construirii conductelor de apă alimentate 
de izvoarele alpine. Se înălţaseră numeroase şcoli, biserici, 
spitale. Începuse construirea noii Universităţi lângă Schottentor; 
Casa artiştilor, clădirea Musikverein, noua Operă a curţii, Teatrul 
municipal şi Volksoper erau deja gata terminate. Din 1848 se 
construiseră în Viena unsprezece poduri noi. 


Nu dispunem de nici o dovadă că împărăteasa ar fi 
manifestat interes pentru această dezvoltare pozitivă a 
imperiului sau că s-ar fi simţit mândră de realizări. Şi faptul că 
îşi întrerupse doar pentru două zile şederea în Ungaria ca să 
participe la festivitățile jubiliare făcu o impresie destul de 
proastă. Dar chiar şi în aceste două zile rămase total 
inabordabilă. Deja la sosirea ei la gara din Viena purta o pălărie 
cu „un voal de muslină ggriargintie, opacă”, după cum 
consemnează ziarele. Cu ocazia turului solemn al oraşului 
iluminat seara fes- 
tiv, împăratul şi prinţul moştenitor se găseau într-o trăsură 
deschisă iar împărăteasa îi urma într-o trăsură închisă, aşa încât 
nu putea fi văzută. 

Comportamentul Elisabethei în timpul unei plimbări pe Ring 
făcu mare vâlvă. Marie Festetics care o însoțea povesteşte: 
„Lumea o recunoscu, o ovaţiona şi o înconjură; la început a 
mers cumva. Ea zâmbea, mulțumea. 

Dar oamenii se îmbulzeau din toate părţile! 

Nu puteai merge nici înainte nici înapoi; cercul din jurul 
nostru se strângea tot mai tare - spaţiul liber devenea tot mai 
mic, erarn în pericol de moarte - i-am rugat, i-am implorat, 
simţeam amândouă că ne sufocăm. De spaimă, fruntea noastră 
era îmbrobonată de sudoare. Vocea mea nu era auzită deşi 
strigam din răsputeri: „O striviţi pe împărăteasă - pentru 
Dumnezeu, ajutor - ajutor! Loc - loc”... 

Am reuşit de-abia peste o oră sau mai mult să ajungem până 
la trăsură - împărăteasa urcă imediat şi am respi rat, în fine, 
uşurate, dar ea părea total epuizată şi bolnavă!” Să nu uităm: 
oamenii îşi manifestaseră simpatia, neavând câtuşi de puţin 
intenţii rele. Cu siguranţă că frica de moarte a contesei Festetics 
era de natură isterică. 

In decursul acestui episod, Elisabeth nu scosese nici un 
cuvânt, rămânând pasivă, neajutorată, timorată. Nu exista nici o 
posibilitate de înţelegere între împărăteasă şi „popor”. Presa 
prezentă scena cu totul altfel decât Marie Festetics. Nici vorbă 
ca ovaţiile să fi luat proporţii amenințătoare: „Augusta suverană 
a fost recunoscută de public şi salutată cu ovaţii vii. Maiestatea 
Sa s-a arătat, în mod vizibil, plăcut impresionată de aceste ovaţii 
care au bucurat-o.” Comportamentul Elisabethei în timpul 
jubileului este viu criticat, în presă apăru chiar şi un articol (Die 


selfsame Frau - Femeia ciudată) în care se subliniază prezenţa 
ei foarte rară în capitală, împăratul porni de la acest articol când 
dojeni cu asprime delegaţia Uniunii ziariştilor „Concordia”, care 
venise să îi prezinte felicitări. El aprobase „îndepărtarea 
barierelor care stăteau în calea exprimării libere a opiniilor”, 
spuse. Dar speră ca presa „să nu se amestece în sfera vieţii 
private şi familiale şi să prezinte realizările statului cu o 
obiectivitate echilibrată şi în spirit patriotic.” Cu cât vocile critice 
deveneau mai explicite, cu atât mai mult se înteţea furia 
Elisabethei contra Vienei, cu atât mai mult se complăcea în 
obsesia că ar fi persecutată; în cele din urmă ajunse să vadă în 
jurul ei doar duşmani. Marie Festetics îi enumera pe aceşti 
adversari. În primul rând gruparea boemienilor care cred că ea 
poartă vina pentru refuzul împăratului de a se încorona; motivul: 
urăşte Boemia fiindcă iubeşte Ungaria! 

Apoi ultramontaniştii care îi reproşează că nu este suficient 
de evlavioasă. Dacă ea nu l-ar fi împiedicat 
pe împărat, statul s-ar fi subordonat de mult iarăşi bisericii. 

Apoi centraliştii care văd în ea o adversară a absolutisrnului. 
Dacă s-ar putea anihila influenţa exercitată de ea, revenirea la 
vechea formă de guvernământ nu ar fi o problemă! 

Dualismul ar fi opera ei! Este singura problemă în care s-a 
amestecat. Admit şi eu acest lucru. Dar cu siguranţă că nu a fost 
în detrimentul Austriei; chiar dacă la un moment dat se vor 
clătina toate - El este şi rămâne rege al Ungariei!, Cu siguranţă 
că multe dintre aceste observaţii erau pertinente. Dar 
împărăteasa nu îşi făcuse majoritatea inamicilor din cauza 
opiniilor ei politice (pe care oricum nu şi le exprima în public) - 
foarte corect rezumate de doamna de onoare - ci din cauza 
antipatiei făţişe manifestate faţă de curtea din Viena şi a 
reticenţelor constente de a-şi îndeplini îndatoririle tradiţionale 
de împărăteasă. În schimb, se disculpa mereu contabilizând 
păcatele altora - ale soacrei ei, ale maestrei supreme de 
ceremonii Esterhazy şi ale curţii vieneze ca atare. Deşi era o 
admiratoare înfocată a Elisabethei, Marie Festetics intuise 
această tendinţă ce se adâncea pe măsură ce trecea timpul: 
„Chiar dacă nu are dreptate, născoceşte ceva care să justifice 
din ce cauză nu face una sau alta!” 

Elisabeth refuza să îşi îndeplinească atât obligaţiile 
tradiţionale de soţie şi mamă, cât şi pe cele de împărăteasă, 


fără să aibă însă ceva mai bun de făcut ca să îşi ocupe timpul. 
Contesa Festetics era pe drept cuvânt îngrijorată: „Este o 
visătoare, preocuparea ei principală fiind să despice firul de păr 
în patru. Dar cât de periculos este aşa ceva! Ar vrea să le 
elucideze pe toate, este în continuă căutare; aş spune că şi cea 
mai sănătoasă minte trebuie să fie afectată de un asemenea 
mod de viaţă. Ar avea nevoie de o ocupaţie, de o poziţie, şi, 
deoarece singura pe care o are contravine naturii proprii, toate 
calităţile îi rămân nevalorificate”. Doamna de onoare îşi dădea 
seama că Elisabeth „nu era omul jumătăţilor de măsură”: „Cu 
câtă acribie învățase limba maghiară - era o adevărată 
mortificare. Acum arhiducesa Marie Valerie este cea care îi 
mobilizează toate resursele. Dar grija pentru copil îi oferă prea 
puţină hrană spirituală unei fiinţe atât de înzestrate cum este 
ea, iar altă preocupare nu prea are. Se vede clar că este 
nerealizată.” 


CAPITOLUL 8 


Regina pe urmele “haitei” 

In anul Expoziţiei Mondiale Elisabeth făcuse faţă la atâtea 
obligaţii de reprezentare ca niciodată până atunci - sau după 
aceea - chiar dacă mai degrabă constrânsă decât de bună voie 
şi cu obişnuitele ei capricii. 


Acum avea nevoie de odihnă - fireşte, departe de Viena. 
Destinația preferată a evadărilor ei era în această perioadă 
Godollo, acea moşie din apropierea Budapestei pe care națiunea 
maghiară i-o dăruise în 1867 perechii regale proaspăt 
încoronate. Elisabeth îi scria din Godollo mamei ei: „Trăieşti atât 
de liniştit aici, fără rude şi sâcâieli şi toată familia asta imperială 
de acolo [din Viena]! În plus, aici sunt nederanjată, ca la ţară, 
mă pot plimba singură, pe jos sau cu trăsura”, dar în primul 
rând călare. Terenul nisipos al pustei era parcă anume creat 
pentru plimbări călare zilnice, de ore întregi, în regiune mai 
existau şi cai sălbatici. Peisajul romantic şi neamenajat de mâna 
omului corespundea gustului Elisabethei. Ea participa şi la cele 
mai dificile partide de vânătoare pe teren accidentat. Soţia 
ministrului plenipotenţiar al Belgiei, contesa de Jonghe, scria pe 
această temă: „Se pare că era o apariţie extraordinară când o 
vedeai în fruntea cavalcadei şi mereu în punctele cele mai 
periculoase. 

Entuziasmul maghiarilor nu cunoaşte limite, sunt în stare să- 
şi frângă gâtul ca să rămână cât mai aproape de ea. 

Tânărul Elemer Batthyany era cât pe-aci să îşi piardă viaţa, 
noroc că până la urmă a murit doar calul. Ungurii devin atât de 
regalişti în preajma frumoasei lor regime încât - aşa se spune - 
dacă aceste vânători ar fi avut loc înainte de alegeri, s-ar fi 
economisit mulţi bani.” Godollo rămânea imperiul Elisabethei. 
Aici erau în vigoare legile ei, care nu prea aveau de-a face cu 
probleme de rang sau de protocol, vizitatorii nefiind selectaţi în 
funcţie de rangul nobiliar, ci de competenţa într-ale echitaţiei. 
Elisabeth adună în jurul ei elita călăreţilor austroungari - 
aristocrați tineri şi bogaţi care îşi duceau viaţa aproape exclusiv 
pe hipodromuri şi la partide de vânătoare, neştiind ce înseamnă 
alte obligaţii sau munca. 

Favoritul ei este ani de zile contele Nikolaus Esterhazy, 


renumitul „Sportiv Niki”. Moşia sa uriaşă se 
afla în veci-nătatea  reşedinţei  Godollo. 
Avea O crescătorie renumită de cai pur- 
sânge, furni-zându-i şi Elisabethei cai de 
călărie, în anii şaizeci şi şaptezeci, Niki 
Esterhazy ajunsese oarecum călăreţul de 
frunte al Austro-Ungariei, fiind mulți ani de 


zile mas- ter-ul necontestat a partidelor de 


vânătoare pe teren accidentat, unul din întemeietorii Jockey- 
Clubului din Viena - în plus, un corifeu semeţ şi chipeş al 
saloanelor mondene şi celibatar, cu doi ani mai mic decât 
împărăteasa. 

Şi frumosul prinţ” Rudolf de 
Liechtenstein făcea parte din anturajul 


împărătesei. Era holtei (şi rămase până 
la sfârşitul vieţii necăsătorit), puţin mai 
tânăr decât Elisabeth, un călăreț şi 

cavaler renumit, în anii şaptezeci se afirmă 
şi ca autor de lieduri. Faţă de împără- teasă 


avea o admiraţie neţărmurită. 

Vâlvă mare făcu prezenţa 
frecventă la Godollo a contelui Elemer 
Batthyany. Căci acesta era un fiu al premierului maghiar 
executat în 1849, în condiţii umilitoare, la ordinul tânărului 
împărat Franz Joseph. Văduva lui Batthyany şi fiul său Elemer 
refuzară orice întrevedere cu împăratul, ba chiar îl ignorau pe 
faţă trecând pe 
lângă el fără să îl salute dacă se întâlneau întâmplător. 

Elisabeth nu lăsa să planeze nici un dubiu asupra faptului că 
ea personal condamna cu tărie metodele politicii şi justiţiei 
austriece din anul revoluţionar 1848/49. Arătă deci înţelegere 
pentru atitudinea intransi- 
gentă a tânărului Batthyany, fiind foarte prevenitoare ori de 
câte ori avea ocazia. Fireşte că îl invita pe Elemer la Godollo şi 
când împăratul era acolo - şi fireşte că Batthyany întorcea 
spatele în momentul când împăratul ajungea în apropierea sa. 
Dar deşi Franz Joseph se crampona cu rigiditate de eticheta de 
la curte - aici, în societatea soţiei sale, se lăsa bruscat de 
contele Batthyany fără a protesta, ba chiar se străduia din 
răsputeri să treacă cu vederea scenele penibile, manifestând 
multă înţelegere. 

Gyula Andrassy era, şi el, o prezenţă frecventă la Godollo, 
scriindu-i Idei Ferenczy: „Regina arată foarte bine - vă puteţi 
imagina cu câtă ardoare o admiră tinerii cavaleri; îşi manifestă 
sentimentele rămânând în imediata apropiere a reginei, ca 
delfinii pe lângă vapor. Nu ai cum să schimbi situaţia!” Dar deşi 
Andrassy fusese totdeauna un călăreț excepţional, nu prea 
putea face faţă concurenţei lui Esterhazy, Liechtenstein şi 


Batthyany; în fond, era totuşi ministru de Externe cezaro- 
crăiesc, avea de lucru până peste cap şi nu îşi putea pierde 
timpul făcând acrobaţii pe caL. In plus, trecuse deja de cincizeci 
de ani. Interesul său pentru curse de cai dispăruse în mare 
măsură. 

Sisi o invită la Godollo şi pe nepoata ei, baroneasa Marie 
Wallersee, fiica fratelui Ludwig şi a actriţei burgheze Henriette 
Mendel din Munchen. Marie Wallersee nu era doar o fată extrem 
de frumuşică, ceea ce Sisi ştia să aprecieze, ci şi o călăreaţă de 
excepţie. Lui Elisabeth îi făcea plăcere să sfideze societatea 
nobiliară cu această nepoată. Căci în pofida înrudirii cu 
împărăteasa, „micuța Wallersee” nu avea acelaşi rang din cauza 
mamei burgheze, care mai era şi evreică - deci un „bastard”. 
Elisabeth făcu din nepoata Marie oarecum creaţia ei proprie, o 
îmbrăcă după ultima modă, o învăţă să se poarte în societate, 
să fie arogantă faţă de bărbaţi, savurând din plin senzaţia pe 
care o făcea fata blondă şi frumoasă când apărea alături de ea. 

Marie: „De trei ori pe săptămână era vânătoare. Ah, ce 
minunat! Elisabeth era | fascinantă 
pe cal. Părul îi încadra faţa în 
cosiţe groase pe care punea un 
cilindru. Rochia era ca turnată pe 
ea; purta cizme înalte cu şireturi şi 
pinteni mici şi trei perechi de 
mănuşi una peste alta; inevitabilul 
evantai aştepta ascuns în  oblâncul 
şeii.” 

Evantaiul era scos de împărăteasă cu iuţeala fulgerului ca 
să-şi acopere faţa de îndată ce apăreau ceva curioşi. 

Marie deveni şi confidenta Elisabethei, care îi împărtăşea o 
serie de taine. Marie Wallersee: „îmi făceau mare bucurie orele 
lungi de călărie cu împărăteasa, care uneori se amuza trave- 
stindu-se în băiat. Fireşte că trebuia să-i urmez şi eu exemplul; 
îmi amintesc însă cât de ruşine mi-a fost când m-am văzut 
pentru prima dată în pantaloni. 

Elisabeth îşi imagina că nimeni nu ştie la Godollo de acest 
capriciu trăsnit al ei; în realitate, însă, toată lumea vorbea 
despre aceasta. Cred că Franz Joseph era singurul care nu 
cunoştea secretul de pe buzele tuturor.” 


Şi alte obiceiuri practicate de Elisabeth la Godollo ajunseră în 
curând în gura multora - în orice caz a curţii de la Viena. De 
exemplu, împărăteasa îşi construi la Godollo un manej, ca 
odinioară tatăl ei, Max, la Munchen. Acolo făcea dresură de cai 
lucrând cu cai de circ. Nepoata Marie: „Era o scenă delicioasă să 
o vezi pe mătuşă îmbrăcată în costumul ei de catifea neagră 
ducându-şi căluţul pursânge arab, în pas de dans, în jurul 
ringului. Fireşte că ocupaţia părea cam ieşită din comun pentru 
o împărăteasă.” Chiar şi rudele din Bavaria - obişnuite cu acţiuni 
insolite din partea tatălui lui Sisi, Max - rămaseră cam uimite 
când micuța Valerie îi povesti cu multă mândrie principelul 
regent Luitpold: 

„Unchiule Luitpold, mama reuşeşte deja să sară, călare, prin 
două cercuri.”,. 

Instructoarele ei erau cele mai renumite călăreţe de înaltă 
şcoală de la circul Renz: Emilie Loiset şi 


Elise Petzold. Mai ales Elise era deseori 
invitată la Godollo, fiind considerată O 
prietenă apropiată a împărătesei, 


Elisabeth îşi demonstra 
de Elise Petzold (numită în 
curte și Elise Renz) dăruindu-i-l de 
exemplu, pe „Lord Byron”, cu unul din caii ei 
preferaţi şi invitând-o pe ai călăreaţa de la 
circ la partide de vânătoare pe traseu accidentat, organizate la 
cel mai înalt nivel. 

Când Emilie Loiset suferi, la vârsta de 25 de ani, un accident 
mortal într-un manej din Paris nici un ziar nu omise să sublinieze 
că ea fusese în relaţii apropiate cu împărăteasa Austriei. 

Directorul circului Renz, Ernst Renz, o consilia uneori pe 
Elisabeth când voia să achiziţioneze un cal nou. 

Datorită atenţiei acordate de împărăteasă, deveni, şi el, o 
celebritate în înalta societate. Un fost director de circ cu numele 
de Gustav Huttemann îi dădea împărătesei lecţii de dresură de 
cai, la Godollo. 

Împăratul Franz Joseph accepta toate aceste excentricităţi cu 
resemnare, ba îşi mai păstra şi umorul - de exemplu, când îi 
spuse domnului Huttemann, la Godollo: „Deci, rolurile sunt 
împărţite, împărăteasa se produce diseară în calitate de 
călăreaţa de circ, dumneavoastră faceţi dresură de cai, iar eu 


afecțiunea față 
cercurile de la 


voi fi comisul. Elisabeth invita nu numai artişti de la circ, ci şi 
tigani. 

lubea muzica țigănească şi râdea, amuzată, de toate 
neplăcerile aferente acestor vizite. Lacheii şi valetul personal al 
împăratului erau îngroziţi: „La Godollo circulă tot felul de 
vagabonzi dubioşi, bărbaţi, femei şi copii murdari şi zdrenţăroşi, 
împărăteasa cheamă adeseori o liotă întreagă la castel, 
ospătând-o şi dăruindu-i apoi cantităţi mari de alimente.” 
Elisabeth manifesta interes pentru tot ce era ieşit din comun şi 
anormal. La un moment dat aduse la Godollo ultima atracţie de 
la circul din Buda: o pereche de surori siameze negrese. „Dar pe 
împărat îl îngrozea chiar şi ideea, aşa încât refuză să le vadă”, îi 
scrise împărăteasa mamei ei care era obişnuită cu tot felul de 
trăsnăi din partea soţului ei, Max. Cu cât Elisabeth se 
îndeletnicea mai intens şi mai exclusiv cu echitaţia, cu cât 
petrecea mai mult timp în societatea călăreţilor, cu atât se arăta 
mai nemulțumită de Godollo: sezonul de vânătoare era prea 
scurt fiind inaugurat de-abia după recoltă (la începutul lui 
septembrie) şi încheindu-se la 3 noiembrie, de ziua Sf. Hubertus. 

Pădurea deasă nu era 
oportună vânătorii. 
Existau prea puţine 
obstacole, deci prea 
puţine ocazii pentru 
sărituri aproape 
numai şanţuri mici, 
neacoperite, în locul 
gardurilor înalte, tipice 
pentru vână-torile englezeşti. Vânătoarea pe teren accidentat, 
după mo-delul englezesc, era, în realitate visul după care 
jinduiau şi călăreţii din Austria. 

Cel ce nu reuşea să se laude cu succese - de exemplu, Niki 
Esterhazy - sau cel puţin participări la vânători englezeşti nu era 
luat în serios de către elita călăreţilor. 

Fosta regină de Napoli, Marie, se supusese modei timpului, 
cumpărându-şi (cu ajutorul casei Rothschild) o cabană de 
vânătoare în Anglia, în scrisorile către Elisabeth făcea elogiul 
vânătorilor organizate în Anglia, invitând-o în anul 1874 să 
participe şi ea. Justificarea oficială a acestei prime călătorii în 
Anglia a împărătesei era că micuța Marie Valerie avea neapărat 


nevoie de o cură de băi la mare, insula Wight fiind deosebit de 
indicată pentru aşa ceva. 

Ca să evite orice dificultăţi politice, Elisabeth întreprinse 
călătoria sub numele de contesa Hohenembs. 

Totuşi nu reuşi să se eschiveze de la o vizită de curtoazie la 
Queen Victoria, care îşi petrecea vara tot pe 
insula Wight, la Osborne. Vizita surprinzătoare a Elisabethei, 
anunţată cu scurt timp înainte, o cam deranja pe Queen care îi 
scrise uşor iritată fiicei sale: „împărăteasa a insistat să mă 
viziteze astăzi. Suntem cu toţii decepţionaţi. Nu o pot considera 
o mare frumuseţe. 

Are un ten frumos, o statură superbă, ochi mici şi drăgălaşi 
şi un nas nu prea reuşit. Trebuie să spun că în grande tenue 
[ţinută de mare gală], cu părul ei splendid frumos aranjat (care 
o avantajează), arată mult mai bine. O găsesc pe Alix [prinţesa 
de Wales] mult mai frumoasă decât împărăteasa.” 

Cea mai mare fiică a reginei, prinţesa moştenitoare a Prusiei, 
Victoria, se găsea şi ea pe insula Wight, la Sandown. Şi ea 
rămase decepţionată de vizita Elisabethei, scriindu-i lui Queen: 
„Împărăteasa Austriei a fost ieri şi aici - nu a vrut să se 
servească din răcoritoarele şi gustările oferite. Dar am auzit că 
după aceea s-a dus la hotelul din Sandown unde a luat dineul, 
ceea ce ni s-a părut cam ciudat. Nu arăta foarte bine; cred că 
frumuseţea ei a mai pălit de anul trecut, chiar dacă este încă şi 
acum drăgălaşă! Nici îmbrăcămintea nu o avantaja. Victoria îi 
dădu dreptate mamei ei, constatând, şi ea, că prinţesa 
moştenitoare a Angliei este mai frumoasă:. Dar împărăteasa 
este mai picantă decât toate doamnele pe care le-am văzut 
vreodată. Frumoasa împărăteasă este o persoană ciudată în 
ceea ce priveşte programul zilnic. Cea mai mare parte a 
dimineţii o petrece dormind pe o sofa. Dineul îl ia la ora patru, 
iar seara iese la călărie, singură de tot, nu rămâne niciodată mai 
puţin de trei ore şi se înfurie dacă intervine ceva care să-i strice 
programul. Nu vrea să vadă pe nimeni şi nici să se arate 
undeva”. Cât despre Sisi, ea îi scrise soţului ei din Viena în 
legătură cu această (unică) vizită oficială din Wight că fusese 
„cea mai obositoare zi a întregii călătorii,. „Regina s-a arătat 
foarte prietenoasă, nu a făcut nici o observaţie neplăcută, dar 
îmi este totuşi antipatică... Am fost extrem de politicoasă, ceea 
ce părea să-i mire pe toţi. Dar acum am făcut tot ce a trebuit, îşi 


dau cu toţii seama că vreau să îmi am liniştea mea şi nu vor să 
mă deranjeze”. Mamei Ludovica îi scrise că „asemenea 
lucruri, o „plictisesc,,. În genere, Sisi vorbea de multe ori despre 
plictiseală în scrisorile ei. Probabil că tot plictiseala gegenera şi 
unele dorinţe mai extravagante: „Aş vrea să plec puţin în 
America, mă atrage marea de câte ori o privesc. 

Şi Valerie are aceeaşi dorinţă, căci i-a plăcut grozav călătoria 
pe mare. Cu puţine excepţii, toţi ceilalţi au suferit de rău de 
mare”. În loc să o mai viziteze o dată pe Queen, Elisabeth vizită 
herghelii renumite pentru a vedea cai de călărie englezeşti, deşi 
nu cumpără niciunul. Elisabeth către soţul ei: „Am văzut cai 
foarte frumoşi, toţi sunt însă extrem de scumpi. Cel care mi-ar 
plăcea cel mai mult costă 25.000 fiorini, deci un preţ 
inaccesibil”. La nici două săptămâni după aceea dorinţa ei era 
împlinită. O lady englezoaică bogată dori „neapărat (după cum îi 
scrise Sisi soţului ei) să-i dăruiască un cal mare englezesc de 
vânătoare. Ce-i drept, o asigurase pe lady Dudley „că nu 
obişnuiesc să accept cadouri” dar până la urmă îl acceptase 
totuşi. Pentru împăratul Austriei aşa ceva era cât se poate de 
penibil, în schimb Sisi triumfa: ca în 1867, când fusese vorba 
despre castelul Godollo, primea în dar de la oameni străini ceea 
ce Franz Joseph refuzase să-i dea. 

În timpul şederii la Londra, Elisabeth ieşi la călărie în Hyde 
Park, ceea ce provocă mare senzaţie. Vizită cabinetul figurilor 
de ceară şi un ospiciu. Şi îi făcu o vizită unui alt membru al 
familiei regale, şi anume ducelui de Teck, dar îşi bătu joc de 
ducesă: „Este colosal de grasă, nu am văzut aşa ceva de când 
sunt. Mă întrebam tot timpul, oare cum poate arăta în pat.” 

Elisabeth făcu baie în mare, dar soţului din Viena îi scrise 
liniştindu-l: „în timpul băii, Marie Festetics şi una din femei sunt 
în apă, alături de mine, pentru ca spectatorii de pe țărm şi de pe 
înălţimi să nu ştie care 
sunt eu. 

În plus, aici mă îmbăiez, contrar obiceiului meu, într-o flanelă 
de culoare deschisă.” Elisabeth încercă să-l convingă pe soţul ei 
atât de ocupat să vină şi el în Anglia: 

“Ce păcat că nu poţi. După manevrele numeroase - am 
primit lista şi mulţumesc - ai putea veni pentru paisprezece zile. 
Să vezi Londra, să faci o mică excursie în Scoţia să o vizitezi cu 
această ocazie pe regină şi să mergi puţin la vânătoare în 


apropierea Londrei. Avem aici şi cai şi tot ce ne trebuie, deci ar 
fi păcat să nu profităm. 

Mai gândeşte-te câteva zile înainte de a spune, cu obişnuita 
ta încăpățânare, nu.” Franz Joseph nu putea include în 
programul său o călătorie în Anglia. Se destindea mergând, ca 
de obicei, la vânătoare, un lucru pentru care Elisabeth avea 
toată înţelegerea: „Te rog, nu renunţa la programul tău”, îi 
scrise soţului ei înainte de a pleca din Anglia; „vânătoarea este 
pentru tine o relaxare atât de necesară încât aş fi neconsolată 
să ştiu că renunţi la ea din cauza întoarcerii mele. Ştiu şi fără 
demonstraţii că mă iubeşti şi cred că suntem fericiţi împreună 
tocmai fiindcă nu ne deranjăm niciodată unul pe altul.” Despre 
politică nu se prea vorbea în aceste scrisori. La un moment dat, 
Sisi îi scrise soţului ei că îl rugase pe prinţul Eduard, 
moştenitorul tronului, să îi explice „problema spaniolă”. 

După abdicarea, în 1873, a lui Amadeo |, în Spania 
izbucniseră conflicte sângeroase între 
republicani şi carlişti; 


acestea se  încheiară de-abia 
după urcarea pe tron a lui 
Alfons al XII-lea. Elisabeth 
aprecie drept „practice” 

lămuririle date de 

moştenitorul tronului 
britanic când de când sunt aici 
nu am pus mâna pe nici un 


ziar - dar nici printesa moştenitoare [Alexandra], ceea ce m-a 
liniştit. Marie de Napoli îi mijloci surorii ei contactele cu 
societatea internaţională de vânători şi călăreți de curse. 

Prin-tre cei ce o frecventau se găseau în această perioadă şi 
fraţii Baltazzi din Viena, care repurtau succese triumfale pe 
hipodromurile englezeşti, având din această cauză acces şi în 
înalta societate - ceea ce nu le reuşise la Viena. 

„Trebuie să fim foarte atenţi”, nota doamna de onoare a 
Elisabethei, Marie Festetics, în jurnalul ei. „Fraţii s-au consacrat 
în întregime sportului, călăresc formidabil, se bagă peste tot, iar 
pentru noi [adică pentru Elisabeth] reprezintă un pericol real 
fiindcă sunt total engleziţi, dar şi din cauza cailor.” Doamna de 
onoare ştia prea bine cât sânge rău ar face apropierea 
împărătesei de asemenea parveniţi. 


Dar, la urma urmei, fraţii Baltazzi - împreună cu sora lor 
foarte ambițioasă, Helene Vetsera - pătrunseseră deja în cercul 
din jurul fostei regine Marie de Napoli. Până la împărăteasă nu 
mai era decât un pas. 

Familiile Habsburg şi Baltazzi-Vetsera se întâlniră pentru 
prima dată aici, în Anglia, pe hipodromurile cele mai renumite 
ale timpului. Elisabeth îi înmâna o cupă lui Hector Baltazzi, care 
cucerise victoria cu ocazia unor curse de pe insula Wight. 
Şampania curgea... Era o societate de oameni bogaţi, lipsiţi de 
ocupaţie, instruiți, care doreau să-şi trăiască viaţa din plin 
delectându-se în prezenţa unei foste regine extrem de frumoase 
şi a unei împărătese şi mai frumoase. Influenţa exercitată de 
Marie de Napoli asupra Elisabethei era deosebit de mare în 
această perioadă. Marie Festetics o găsea pe ea vinovată de 
„toată hăituiala din Anglia”. Marie, al cărei unic copil legitim 
murise în 1870, la scurt timp după naştere, şi care nu era 
fericită în căsnicie, nu avea nici un fel de obligaţii şi îndatoriri. 
Ducea o viaţă de regină în exil, finanțată de casa Rothschild - o 
existenţă veselă în mijlocul societăţii aristocratice şi a cailor... 
Soţul ei, fostul rege Franz de Napoli, o admira fără rezerve pe 
soţia sa frumoasă şi foarte inteligentă. 

Marie Festetics: „Pentru ea regele înseamnă cam ceea ce 
înseamnă pentru mine hamalul din gară!” După părerea 
contesei Festetics, Elisabeth „era foarte influenţabilă, mai ales 
când intra în joc şi o anumită comoditate”. Sora ei Marie îi aţâţa 
nemulţumirile: „Ea [Marie] considera că duce o viaţă demnă de 
invidiat în comparaţie cu împărăteasa - deoarece este atât de 
liberă - poate face tot ce doreşte”, observa Marie Festetics, care 
nu se aştepta la nimic bun de la această influenţă. Pe frumoasa 
fostă regină o eticheta drept un „element turbulent”, ba chiar 
„un mic demon”, încercând să facă apel la sentimentul de 
datorie al Elisabethei. 

Dar intervenţia doamnei de onoare rămase fără rezultat. 
Elisabeth scrise următoarele versuri despre propria agitaţie: 

“După o mare dorință una mai mare urmează, 

Inima satisfăcută nu e în veci. 

lar dacă se-ntâmplă de fericire să dai 

Ai încetat ca fericire să o resimti.” 

Elisabeth nu punea preţ nici pe „autocontrolul” care i se 
pretindea: 


“Eu să mă-nving pe mine însămi? 

ȘI să consider că-i un câştig? 

Dar cine este, oare, învinsul 

Când eu învingătorul sunt?” 

Această primă călătorie în Anglia trezise ambițiile 
Elisabethei, care îşi propuse să strălucească şi ea la marile 
vânători, întocmai ca sora ei Marie. Astfel că de acum înainte 
petrecu, atât la Viena, cât şi la Godollo, o mare parte din timp 
făcând zilnic exerciţii intensive de călărie şi sărituri cu calul. Se 
antrena pe calul ei englezesc de vânătoare, în curse cu 
obstacole englezeşti, care erau mai înalte decât cele de pe 
continent, fiind, fireşte, îndrumată de Allen, instructorul adus din 
Anglia. 

La Viena, asemenea antrenamente puteau fi făcute doar pe 
hipodromul din Freudenau. Vienezii nu scăpau ocazia de a asista 
la spectacol, deplasându-se în cete mari la faţa locului pentru a 
o vedea pe împărăteasa lor sărind cu calul peste obstacole. Nu 
s-ar putea spune că aceste apariţii aproape publice şi repetate o 
făceau pe Elisabeth mai iubită. Aşa încât aceasta începu în 
curând să îşi dorească un loc de antrenament mai discret. In 
consecinţă, rămânea cât mai mult posibil la Godollo fiind şi mai 
puţin simpatizată la Viena. 

Vara anului 1875 aduse un eveniment care influenţă în mod 
decisiv viaţa Elisabethei. Fostul împărat Ferdinand muri la Praga 
şi, neavând copii, îl lăsă pe nepotul şi urmaşul său, Franz Joseph, 
moştenitor universal, împăratul îi declară „cu naivitate” 
aghiotantului său general Crenneville: „Am devenit deodată un 
om bogat!” Moşiile moştenite de la Ferdinand aduceau un venit 
anual de un milion de guldeni. Averea în numerar se ridica la 
mai multe milioane de guldeni. Primul lucru făcut de Franz 
Joseph după intrarea în posesie a noii sale averi: mări cu 
magnanimitate apanajul şi pensia de văduvă a împărătesei de la 
100.000 la 300.000 de guldeni, în plus, Franz Joseph îi dărui 
soţiei sale două milioane de guldeni cu care să facă ce doreşte. 

Această sumă puse bazele unei averi private considerabile a 
împărătesei. Până acum trebuise să trăiască din apanaj, 
necesitând aprobarea specială a soţului ei pentru orice 
suplimentare a cheltuielilor. lar Franz Joseph avusese în ultimii 
douăzeci de ani motive întemeiate să fie econom: războaiele, 
despăgubirile de război plătite Prusiei după 1866, în fine criza 


economică şi crahul de la bursă din 1873 şi multe altele. O 
rugase deci mereu pe soţia sa să fie mai puţin cheltuitoare. 

Aceste timpuri erau acum depăşite. Familia imperială îşi 
putea permite o viaţă îmbelşugată cu veniturile aduse de 
moştenirea lăsată de fostul împărat Ferdinand. Franz Joseph nu 
îi mai refuză de acum înainte soţiei 
sale nici o dorinţă care putea fi îndeplinită cu ajutorul banilor. 

Elisabeth, la rândul ei, reuşi cu multă abilitate să mai stoarcă 
bani de la el la cele mai diferite ocazii. În ciuda cheltuielilor 
uriaşe, acumula după 1875 o avere personală tot mai mare, 
achiziţionând obligaţiuni ipotecare la căile ferate de stat şi la 
societăţile de navigaţie pe Dunăre şi depunând, pe alt nume, 
sume de bani şi la case de economii, de exemplu la Erste 
Osterreichische Sparkasse (sub numele „Hermenegilde 
Haraszti”). O parte din bani o depuse la Banca Rothschild din 
Elveţia, asigurându-şi astfel un venit pentru cazuri excepţionale 
(de exemplu, o emigrare). Nu dispunem de nici o dovadă că 
împăratul ar fi fost informat despre toate aceste tranzacţii. 

Urmarea imediată a moştenirii: Elisabeth nu se mai abţinu 
de la satisfacerea nici unei dorinţe. Voia să plece în Anglia, la 
vânătoare de vulpi - dar nu ca spectatoare, ci ca participantă, în 
acest scop erau necesari cai noi cei mai buni care puteau fi 
achiziţionaţi în Austro-Ungaria. 

Având în vedere că nu se simţea încă în formă pentru a 
putea străluci în cadrul competiţiilor din Anglia şi a face faţă 
elitei internaţionale a călăreţilor (căci voia, fireşte, să fie cea 
mai bună, cea mai frumoasă, cea mai temerară) intercala în 
1875 - ca un fel de compromis un sejur de mai multe săptămâni 
în Normandia, stabilindu-se în vechiul castel Sassetot, al cărui 
parc oferea spaţiu suficient pentru înălţarea a numeroase 
obstacole de tipul celor din Anglia. 

Justificarea faţă de curtea din Viena pentru această nouă 
şedere în străinătate: micuța Marie Valerie avea iar nevoie de 
aer marin pentru fortifiere (ca în anul anterior pe insula Wight). 
Impărăteasa o însoțea. Că printre cei şaizeci de membri ai suitei 
se găsea şi instructorul de călărie englez şi un personal numeros 
de deservire a grajdurilor nu mai uimea pe nimeni. Şi mulţi cai o 
însoțeau pe micuța Valerie în călătoria ei de redresare fizică. 

Dimineţile de la Sassetoterau rezervate înotului. Sisi către 
soţul ei: 


„Vilegiaturiştii, bărbaţi şi femei, se îmbăiază în acelaşi loc, 
dar nu este jenant, fiecare fiind preocupat de propria sa 
persoană... Doar în prima zi am avut mulţi spectatori pe țărm, 
ceea ce nu a fost plăcut.” După-amiaza ieşea la călărie şi la 
antrenament pentru cursele cu obstacole. 

Făcea foarte rar excursii prin împrejurimi: „în ciuda 
republicii, oamenii de aici sunt atât de băgăreţi şi curioşi cum nu 
am mai pomenit în nici o altă ţară, aşa încât mă simt jenată 
peste tot pe unde ajung.” lar cu altă ocazie: „Am avut de multe 
ori neplăceri şi la călărie; pe şosele şi în sate copiii şi vizitiii se 
străduiesc din răsputeri să sperie caii; iar dacă ieşi pe ogoare - 
fireşte, doar acolo unde nu se pot produce stricăciuni - ţăranii 
reacţionează foarte dur.” Aceste mici conflicte luară aproape 
amploarea unei afaceri de staT. In orice caz, ambasada 
austriacă din Paris trebui să dea o dezminţire oficială arătând că 
împărăteasa Austriei nu fusese agresată verbal de ţărani 
francezi. Contesa Festetics, care făcea parte din suita din 
Franţa, constata cu groază că instructorul de călărie en glez, 
Allen, o îndeamnă pe împărăteasă la acrobaţii tot mai riscante. 
El însuşi se produse mânându-şi calul în valurile spumegânde 
ale mării, cu care ocazie aproape că se înecă. Impărăteasa 
suferi aici, la Sassetot, un accident grav de călărie, cu stare de 
inconştienţă temporară şi comoţie cerebrală. Foarte îngrijorat, 
împăratul intenţiona să vină să îşi vadă soţia. Dar Franţa era 
republică, iar relaţiile politice cu Austria erau mai degrabă reci şi 
dificile. Călătoria, oricât de particulară, a împăratului prin toată 
Europa, până la extremitatea nordică a Franţei, ar fi produs 
neplăceri. Astfel că Franz Joseph aşteptă. Şi, de fapt, după 
câteva zile se dovedi că accidentul nu punea viaţa în pericol. 
Elisabeth îi scrise din Sassetot soţului ei: „Regret că ţi-am dat 
motiv de spaimă. Dar, în fond, ne aşteptam mereu, amândoi, la 
asemenea accidente.” Şi: „Mă bucur foarte mult că voi avea mai 
mulţi cai. Aici am avut prea puţini pentru a putea lucra... Am 
ambiția să demonstrez că nu mi-am pierdut curajul din cauza 
unui asemenea mic eşec.” Prin urmare nici nu se gândea să îşi 
înfrâneze patima pentru echitație. Chiar dimpotrivă. 

Micuța Marie Valerie trebui, în schimb, să-i promită că nu va 
încăleca niciodată pe un cal. lar episcopul maghiar Hyazinth 
Ronay, prezent la Sassetot în calitatea de educator al Valeriei, 
scrise pe un bileţel subţire textul celui de-al 90-lea psalm latin, 


pe care împărăteasa îl purtă de acum înainte mereu asupra ei 
într-un medalion sfinţit: „Cel ce se încredinţează ocrotirii Celui 
de Sus sălăşluieşte la umbra Celui Atotputernic. Lui lehova îi 
spun: Locul meu de refugiu şi cetatea mea eşti Tu, Dumnezeul 
meu, în care mă încred... Nu ţi se întâmplă nici o nenorocire şi 
nici o urgie nu se abate asupra cortului tău. Căci, de dragul tău, 
El le porunceşte îngerilor să te ocrotească pe toate drumurile 
tale...” Comentariile presei pe marginea accidentului lui Sisi 
dovedeau lealitate - ceea ce era de aşteptat având în vedere 
ameninţarea continuă a paragrafului despre lezmajestate. Doar 
NEUES WIENER TAGBLATT (cu subtitlul „organ democrat”) riscă 
o critică foarte circumspectă şi cifrată: „Este, fireşte, lăudabil că 
Maiestatea Sa nu se cramponează cu teamă de glie, că înalta ei 
poziţie nu o face să renunţe la libertate, că spiritul cosmopolit 
modern o îndeamnă să plece în alte ţări şi să cunoască personal 
Europa occidentală. Multă lume s-a plâns de imixtiunea femeilor 
în politică; împărăteasa nu comite această greşeală.” lar după o 
lungă introducere se ajungea la obiecţia că echitaţia este o 
distracţie costisitoare a „păturii superioare”, a unei „anumite 
clase sociale” şi că nu este potrivit ca o împărăteasă, care 
reprezintă „întregul popor”, să se afişeze în asemenea măsură 
ca aparținătoare a acestei caste aristocratice: „Căci regulile 
păturii sus-puse nu au nimic comun cu obligaţiile care conferă 
vieţii adevărata podoabă, adevărata demnitate.” Acest articol 
lipsit de echivoc ne dovedeşte că împărăteasa, care nu avea 
câtuşi de puţin conştiinţa apartenenţei la o clasă şi nu suferea 
nici de orgolii aristocratice se punea, prin patima hipismului, 
într-o lumină care nu era definitorie pentru ea. Fiind preocupată 
aproape exclusiv de acest sport atât de aristocratic şi costisitor 
îi ofensa pe reprezentanţii bugheziei de care se simţea în 
realitate, atât de apropiată în problemele esenţiale ceea ce 
aceştia nu aveau de unde să ştie. 

Editorialul (intitulat  „Plimbarea călare a împărătesei”) 
declanşă o avalanşă de polemici. „Dar este o impertinenţă din 
partea individului” (adică a redactorului-şef Moritz Szeps, acelaşi 
care peste câţiva ani avea să devină cel mai apropiat prieten al 
prinţului moştenitor Rudolf), se revolta unul din amicii lui 
Crenneville: 

„Oare tipul a folosit o singură dată, în cele trei coloane, 
titulatura de  „Maiestate,„? Pentru acest organ democrat 


împărăteasa nu înseamnă mai mult decât soţia unui consilier 
aulic oarecare - pe scurt, conţinutul şi forma articolului m-au 
dezgustat chiar dacă nu i se poate contesta un dram de 
adevăr.” Şi Crenneville oscila între lealitate faţă de casa 
imperială şi critică la adresa împărătesei. Oricât de mult ar fi 
cârtit aristocrații, pe după colţuri, împotriva împărătesei, 
asemenea cuvinte nu aveau voie să ajungă în public, iar un 
ziarist evreu ca Moritz Szeps nu avea, în ochii lor, nici atât 
dreptul să recurgă la un ton critic. Elisabeth nu le făcea o viaţă 
uşoară apărătorilor ei. 

Deja în timpul călătoriei de întoarcere din Sassetot reuşi să 
producă iar vâlvă. Ajunsă la Paris, îşi trimise, seara, doar suita la 


Operă, unde preşedintele Mac =~ Mahon îi 
pusese la dispoziţie loja sa personală. 
Dar în ciuda problemelor de sănătate 
pretex-tate, apăru peste două zile, 
călare în Bois de Boulogne, sărind 
peste bariere. Ca peste tot, curioşii se 
adunară şi aici să o vadă. Contesei 
Festetics, care era total derutată 
şi îndrăzni să-i facă reproşuri foarte 
vagi, Elisabeth îi răspunse: „Vreţi să 
nu mai călăresc. Dar indiferent dacă o fac 
sau nu, voi muri de moartea care Îmi 
este hărăzită.” Reacţiile de după 
întoarcerea Elisa-bethei erau în marea lor 


majoritate negative. La trecerea prin Munchen Gisela o 
întâmpină pe mama ei „rigidă, rece, formalistă”, după cum 
observa dezaprobator Marie Festetics. Viena se dovedi a fi doar 
o escală. Elisabeth plecă a doua zi mai departe, la Godollo. 
Acolo veni şi împăratul să îşi vadă soţia după atâtea agitaţii. El 
nu îi făcu reproşuri şi nici nu îşi manifestă nemulţumirea. Marie 
Festetics: „Este atât de fericit că o are pe împărăteasă iarăşi 
aici, teafără şi nevătămată, încât nu îşi încape în piele de 
bucurie!” Indiferent ce ar fi făcut Elisabeth, dragostea lui Franz 
Joseph pentru ea rămânea aceeaşi. Marie Festetics: Se pricepe 
să-l ţină cu sufletul la gură cu mii de fleacuri. 

S-ar putea ca felul ei de-a fi să nu fie totdeauna foarte 
comod. Dar cu siguranţă că nu l-a plictisit niciodată. Elle sait se 
faire desirer [Ştie să se facă dorită (în franc.) (N. Tr.)], deşi fără 


ostentaţie. Aceasta o caracterizează, iar el este fascinat de 
şarmul ei, ca un tânăr amorez, fiind fericit dacă o poate măcar 
atinge cu mâna în timp ce stau de vorbă.” După un antrenament 
atât de temeinic Elisabeth se simţea în stare să intre în 
competiţie cu cei mai buni sportivi. O rugă pe sora ei Marie de 
Napoli, care avea o proprietate în Midlands, să îi caute şi ei o 
casă de vânătoare. Marie îi găsi una în Easton Nesten, în 
Northamptonshire, în apropierea moşiei somptuoase a 
renumitului călăreț pe traseu accidentat, cel de-al cincilea Earl 
of Spencer din Althorp. 

De data aceasta Elisabeth veni însoțită de prietenii ei de 
echitație: Hans şi Heinrich Larisch, Rudolf Liechtenstein, Tassilo 
Festetics, Ferdinand Kinsky şi alţi aristocrați austrieci care îşi 
aduseră, bineînţeles şi caii. O asemenea deplasare-mamut nu 
mai putea fi camuflată sub pretextul unei cure de aer marin 
prescrise micuţei Marie Valerie. Această a doua călătorie în 
Anglia era, fără doar şi poate, o călătorie de divertisment, cu 
obiectiv sportiv, şi făcu vâlvă în lumea întreagă - iar la Viena 
dădu naştere multor comentarii critice. Indiferent cât de 
convingător şi-ar fi demonstrat Franz Joseph modestia personală 
şi stilul de viaţă de-a dreptul mic-burghez extravaganţele 
costisitoare ale Elisabethei anihilau de îndată orice impresie 
pozitivă. 

Elisabeth sosi la începutul lunii martie 1876 în Anglia; se 
simţi obligată să o viziteze pe Queen - dar primi de data aceasta 
un refuz. „Dacă aş fi şi eu atât de prost crescută!”, se revoltă 
într-o scrisoare către soţul ei. De fapt, s-au simţit ruşinaţi toţi cei 
cărora le-am făcut în seara aceasta o vizită, căci am fost foarte 
amabilă, am fost deja peste tot.” 

Programul fusese alcătuit în aşa fel încât Elisabeth să se 
poată bucura din prima zi de partidele de vânătoare. 

Lordul Spencer îl angajase ca „pilot” al ei pe Bay Middleton, 


unul din cei mai renumiţi călăreţi din Anglia. 
Middleton era un sportiv fercheş în 
vârstă de 30 de ani, dar un om mai puţin 
stilat; nu fusese câtu-şi de puţin entuziasmat 
de misiunea de a o însoţi la vânătoare 
pe O suverană de pe continent. Se arătă 
deci recalcitrant şi arogant, 


nemanifestând nici o ambiţie de a 


prelua acest post plictisitor, conform spuselor sale. După multe 
insis-tenţe acceptă, în fine, „dar numai pentru ocazia aceasta”. 
Elisabeth era la curent cu de-claraţiile sale foarte puţin 
măgulitoare. Dar pe cât se arăta de sensibilă în alte împrejurări, 
de data aceasta nu se supără. Devenise curioasă să-l cunoască 
pe bărbatul atât de plin de sine. Şi voia să-i demonstreze că nu 
era ageamie în materie de cai şi ştia să călărească, deşi era 
împărăteasă. Prin felul său de a fi înfumurat şi dur, Bay se 
bucură de respect încă înainte ca Elisabeth să-l fi văzut pentru 
prima dată. 

Acest scoţian vânjos, cu părul roşu, puţin fudul de urechi şi 
cu nouă ani mai tânăr decât ea era unul dintre puţinii oameni de 
care Elisabeth se lăsă dirijată fără să crâcnească. 

Cursele erau foarte obositoare, se călărea într-un ritm 
diabolic, pe cai mari, puternici, trecând peste barierele înalte din 
lemn care împrejmuiau pajiştile. Pentru o femeie era mult mai 
greu, căci o incomodau atât rochia lungă, cât şi şaua de damă. 
Existau puţine femei în Europa care reuşeau să ţină pasul la 
partidele de vânătoare din Anglia. Elisabeth se ambiţionase să 
fie cea mai bună dintre toate şi îşi atinse scopul, fiind elogiată 
ca „Regina pe urmele haitei”. Din cei uneori peste o sută de 
călăreţi nu rezistau de obicei mai mult de şase, dar printre 
aceştia se găsea tot mai frecvent împărăteasa Austriei, condusă 
de instinctul infailibil al lui Bay Middleton. 

Elisabeth îi scria prietenei Ida Ferenczy, rămasă în Ungaria, 
scrisori entuziasmate despre plăcerile echitaţiei: „Sunt atât de 
bronzată de soarele de martie şi de vânt încât arăt ca un iepure, 
iar tenul mi s-a umplut de pistrui.” In schimb, contesa Festetics 
era chinuită în permanenţă de griji: „Tremur de frică toată ziua 
şi mă liniştesc de-abia seara, când ştiu că M. S. merge la 
culcare. Să bat în lemn, se simte bine, este bine dispusă şi îşi 
bate joc de toată societatea.” Dacă ţinem cont de fanatismul cu 
care Elisabeth se concentra pe sport - investindu-şi timp de un 
deceniu toate energiile în hipism - putem înţelege ataşamentul 
ei personal profund faţă de bărbatul care 
fusese alături de ea în orele celor 
mai strălucite triumfuri şi căruia Îi şi 
datora multe din aceste triumfuri. Bay 
Middleton îi inspira respect - or, asta 
însemna foarte mult în cazul 


Elisabethei. Maestrul supre i doamnele de 
onoare nu aveau prea des a împărăteasă în 
timpul săptămânilor petrecută = ) în permanenţă 
în preajma ei. El o ajuta să urce pe cal. El o ridica din şanţ dacă 
se întâmpla să cadă. El o încuraja şi nu încerca, aşa cum făceau 
toţi ceilalţi, să-i ţină tem perarnentul în frâu în timpul vânătorii. 
El era cel care avea voie să o laude sau să o critice - de la el 
Elisabeth accepta orice, docilă ca un copil. El îi achiziţiona şi 
caii, cei mai scumpi cai din Anglia. Căci bani avea acum din 
belşug. Elisabeth către Franz Joseph, care se consuma, la Viena, 
de grijă pentru viaţa soţiei sale: „Caii tăi nu fac doi bani, sunt 
lenți şi slabi; aici este nevoie de cu totul alt material.” Dar de 
parcă nu ar fi fost suficiente bârfele legate de pilotul inseparabil 
de regină şi de sumele uriaşe de bani înghiţite de cai şi tot ce 
era necesar pentru ei Elisabeth provocă iarăşi noi încurcături 
diplomatice. Deoarece nu voia să piardă nici o zi de vânătoare, 
Elisabeth îşi anunţă vizita la Windsor, la Queen, exact pentru 
duminică, deşi se ştia că familia regală britanică nu obişnuia, din 
principiu, să primească vizite în zilele de duminică, în plus, nu 
respectă ora fixată sosind prea devreme - în timpul serviciului 
divin. Regina Victoria părăsi biserica pentru a o primi personal 
pe împărăteasă - „îimbră-cată foarte şic, în negru, cu blănuri” 
şi află acum că Elisabeth se răzgândise între timp, nemaivrând 
să rămână la lunch, aşa cum fusese proiectat. Vizita lipsită de 
politeţe dură exact trei sferturi de oră provocând derută şi 
nefiind de natură să îmbunătăţească relaţiile dintre cele două 
case domnitoare. 

Dar se întâmplară şi lucruri mai grave. Trenul cu care 
Elisabeth şi suita se întoarseră la Londra se înzăpezi. 

Împărăteasa rămase captivă în tren, împreună cu toţi 
însoțitorii, „aproape patru ore întregi, paralizaţi tot timpul de 
teamă că vom fi tamponaţi de vreun tren care venea în urma 
noastră”, după cum nota contesa Festetics. Niciunul nu mai 
mâncase de dimineaţă, în cele din urmă şeful gării le aduse 
strictul necesar - care cu greu reuşi să sature 13 persoane. 
Ziarele englezeşti se ocupară pe îndelete de acest incident, 
criticând-o aspru pe Queen fiindcă nici măcar nu o invitase la 
lunch pe părăteasa Austriei. Urmară declaraţii şi contradeclaraţii 
şi multă supărare. 


Împărăteasa învenina situaţia penibilă vizitându-l în ziua 
următoare tocmai pe baronul Ferdinand Rothschild, trecând în 
revistă renumita sa herghelie de cai şi rămânând mai mult de o 
zi în compania sa. 

Elisabeth era atât de bine dispusă în cercul prietenilor de 
echitație cum nu reuşea să fie niciodată la Viena. In ultima zi a 
şederii ei la Londra organiză o festivitate mare pentru toţi cei ce 
îi dăduseră o mână de ajutor în Anglia, şi anume, nu numai 
pentru aristocrați, ci într-adevăr pentru toată lumea, de la 
maestrul suprem de ceremonii până la rândaş - un gest care îi 
câştigă multă simpatie în Anglia, făcând-o, în schimb, şi mai 
antipatizată la Viena. 

Festivitatea se încheie cu o cursă pentru „cupa-Hohenembs” 
(numită după 
pseudonimul 
Elisabethei: contesa 
Hohenembs) ins-tituită 
împărăteasă. Câştigă- 
cursei şi al cupei este, 
fireşte, Bay Middleton. 

Vienezii nu îşi 
primiră împărăteasa cu 
mult entu-ziasm după 
această călătorie. Acum o critica toată lumea, chiar şi oamenii 
simpli pe care îi sfida prin cheltuielile exor-bitante din 
străinătate. Până şi diplomaţii se alăturară corului general de 
consternare. Soţia ministrului plenipotenţiar al Belgiei, de 
Jonghe, nota, de exemplu: Femeia aceasta este într-adevăr 
nebună. Dacă Austria nu se va proclama, din cauza ei, 
republică, înseamnă că are o populaţie foarte paşnică şi docilă. 
Ea [împărăteasa] trăieşte exclusiv pentru caii ei. Ar fi o fericire 
să-şi fractureze în aşa fel un braţ, încât să rămână invalidă.” 

În intervalul dintre această călătorie în Anglia şi următoarea 
Elisabeth făcu antrenamente de călărie şi vânătoare la Goding 
(în Moravia), la Pardubitz (în Boemia) şi la Godollo. Elisabeth îl 
invită în vara anului 1876 pe Bay Middleton la Godollo. 
Împăratul îl cunoscu aici, în Ungaria, pe Middleton, dar nu 
manifestă nici un interes pentru el făcând abstracţie de faptul 
că, personal, nu vorbea englezeşte, iar Middleton nu cunoştea 
nici germana, nici maghiara. Mai geloşi decât împăratul se 


arătară prietenii de echitație din Ungaria. Middleton ajunse în 
curând în relaţii de rivalitate agresivă mai ales cu favoritul de 
până atunci (sau cum altfel ar putea fi definită poziţia delicată a 
unui admirator de frunte), şi anume contele Niki Esterhazy. Căci 
aici, în Ungaria, Esterhazy era master, ocupând locul întâi la 
vânătoare. Deci îl chemă la ordine pe scoţian arătându-i care îi 
este locul în ierarhia de aici şi veghind cu gelozie ca acesta să 
nu o solicite prea mult pe stăpână. 

În calitate de matador local, atât în Anglia cât şi în Irlanda, 
Bay Middleton nu se simţi deloc la largul său la Godollo, în ciuda 
atenţiei acordate de Elisabeth. Se vedea înconjurat de oameni 
suspicioşi, ba chiar ostil, având senzaţia că este părăsit şi 
frustrat în prezenţa unei femei frumoase, inaccesibile, dar care 
flirta uneori foarte serios cu el, savurând neputinţa sa - aşa cum 
făcea şi cu alţii în împrejurări similare. 

În cele din urmă evada, plecă la Budapesta, se descotorosi 
de însoţitorul său - şi dispăru. Agitaţie la castel, împărăteasa era 
foarte îngrijorată, până sosi o telegramă de la Prefectura Poliţiei 
din Budapesta cu vestea că un oarecare Bay Middleton se află, 
lipsit de orice mijloace materiale, la secţia de poliţie. Se dusese 
la un bordel unde - necunoscând nici limba nici locurile - fusese 
rapid jefuit. Şi iată-l întorcându-se, spăşit, la Godollo. Rivalii săi 
triumfau, împărăteasa era furioasă, simțindu-se de-a dreptul 
jignită personal. Bay însă reacţiona cu multă abilitate, dând 
întregii afaceri o turnură comică, se amuză alături de ceilalţi pe 
seama propriei sale persoane, îşi puse în joc tot şarmul frust iar 
Elisabeth îl iertă. Niki Esterhazy se bucurase prea repede. 
Scoţianul o însoţi pe împărăteasă la călărie şi în ultimele zile ale 
şederii sale acolo, de parcă nu s-ar 
fi întâmplat nimic. 

La finele lui ianuarie 1878, Elisabeth plecă iar în Anglia - de 
data aceasta la Cottesbrook în Northamptonshire. Pilotul ei era 
din nou Bay Middleton. Elisabeth către Franz Joseph: „Ce bine ar 
fi să fii şi tu aici - o spun cu ocazia fiecărei vânători; şi ce 
popular ai fi datorită faptului că tu călăreşti perfect şi eşti 
priceput şi la vânătoare. Dar ar fi şi periculos, deoarece nu te-ai 
lăsa dirijat de captain Middleton şi ai sări peste toate 
obstacolele fără să te uiţi dacă nu sunt prea adânci sau prea 
late”. Contesa Festetics descria în jurnalul ei întâlnirea 


călăreţilor înainte de a pleca la vânătoare: „în fiecare dimineaţă 
are loc „meet” [întâlnirea] - o scenă superbă! 
Moşiile astea vechi şi îrumoase cu parcurile lor minunate! Pe 
gr 


gazonul de un verde splendid 
tabloul multicolor şi foarte viu al 
vânătorilor în vestoanele 


lor roşii, călare pe caii 
aproape că freamătă 
nerăbdare! Doamnele! 
ponei - căţeii drăgălaşi şi veseli cu 
pete brune pe blăniţă! Dresorii lor 
cu bicele în mână, şi apoi master- 
ul privind în jurul său cu un calm stoic, ca un suveran! 

Toate acestea se petrec în faţa casei, înăuntru, în hol, mese 
acoperite cu feţe de masă fine, argintărie veche, cristaluri 
frumoase şi porţelanuri încărcate cu delicatese de tot felul! 
Toate sunt tăiate bucățele şi aranjate apetisant pe platourile 
strălucitoare!... Cantităţile mari de mâncare lângă şi în 
caserolele aburinde!... Dar nici în acest paradis pentru stomac 
nu lipsesc aranjamentele florale pe care le vezi chiar şi în jurul 
bateriilor multicolore cu Brandy-Claret-Sherry şi mai ştiu eu ce! 


superbi care 
de 
Copiii pe 


Este un du-te-vino! 

Fiecare se serveşte cu ceva, doamnele rămân de multe ori în 
şa şi beau. Un pahar mare de Brandy! În această învălmăşeală 
îşi face apariţia Ea - „Fairy Queen” [Regina din poveşti (în engl.) 
(N. Tr.)]. Se aşterne deodată liniştea de parcă cineva ar fi ridicat 
o baghetă fermecată - toţi se înclină cu respect profund! 
„ Amfitrionul o conduse pe Elisabeth în camera destinată ei, 
unde ea se aranja repede, mâncă ceva, iar apoi li se alătură 
celor care aşteptau afară, îl salută pe maşter şi încălecă ajutată 
de Bay Middleton. Marie Festetics: 

„Imi împreun de fiecare dată mâinile întrebându-mă cu 
teamă: „Oare cum se va întoarce - şi oare se va întoarce?”. 
Moştenitorul tronului, Rudolf, care împlinise deja 19 ani, nu 
credea că aceste partide de vânătoare şi echitație contribuie la 
popularitatea casei imperiale, în orice caz, înainte de a-şi începe 
călătoria de studii în Anglia, dădu asigurări că nici nu se 
gândeşte să imite patima pentru hipism a mamei sale: „Voi 
evita să particip în Anglia la partide de vânătoare pe traseu 


accidentat; publicul de la noi nu consideră că, frângânducţi 
gâtul, dai dovadă de eroism; în afară de aceasta, ţin prea mult 
la popularitatea mea pentru a risca să o pierd din cauza unor 
asemenea acţiuni.” În orice caz, performanţele lui Rudolf în 
domeniul echitaţiei nu se comparau nici pe departe cu cele ale 
mamei sale. De exemplu, prinţul Khevenhuller face următoarea 
observaţie în legătură cu partidele de vânătoare din Boemia: 
„Prinţul moştenitor a fost o figură jalnică la Pardubitz. Heini 
Larisch [amfitrionul şi unul din prietenii de călărie ai Elisabethei] 
este un om ciudat. Îl ignoră pe prinţul moştenitor şi dă pinteni 
calului. Deşi mama şi fiul se aflară în iarna anului 1878 în acelaşi 
timp în Anglia, drumurile lor nu se încrucişară ca de obicei). 
Elisabeth era în Midlands, la vânătoare, iar Rudolf făcea o 
călătorie de documentare şi instruire foarte obositoare, în 
compania respectatului său profesor de economie naţională, 
Carl Menger, redactându-şi aici în Anglia, manifestul anonim 
împotriva aristocrației din Austria, în această scriere critica viaţa 
inactivă, lipsită de orice preocupare a multor aristocrați, 
ajungând să vorbească, în calitate de protector al animalelor, şi 
despre importanţa exagerată acordată hipismului: 

“Toamna târziu mulţi domni, poate şi câteva doamne, pleacă 
la vânătoare la Pardubitz - centrul principal al acestui sport. 
Hăituirea animalelor, organizată pe vreme bună, este 
considerată de o parte a nobilimii drept un moment foarte 
important al existenţei sale”. Cu ocazia rarelor întrevederi avute 
cu mama sa în Anglia, se ajunse la neînţelegeri foarte grave, în 
joc era Bay Middleton. Tocmai sora Marie de Napoli îi transmise 
prinţului moştenitor (total neiniţiat) nişte bârfe despre o 
prezumtivă „relaţie” a mamei sale cu Middleton. În plus, 
alimentă conflictul dintre mamă şi fiu relatându-i împărătesei 
despre observaţiile critice făcute de prinţ ceea ce o jigni profund 
pe Elisabeth. 

Doamna de onoare, contesa Festetics, dădu, în jurnalul ei, 
frâu liber sentimentelor de indignare la adresa rudelor din 
Bavaria. Împărăteasa fusese „totdeauna victima surorilor ei”, 
citim; iar mai jos: „Majestatea Sa îmi apare în postura 
Cenuşăresei din basm cu cele trei surori haine. Pleznesc toate 
de invidie! Când au nevoie de ceva vin repede la ea. Ocărăsc şi 
înjură tot ce îi oferă poziţia pe care o are - dar ar vrea să profite 


de toate avantajele poziţiei ei şi să le exploateze în folos 
propriu. 

După părerea ei, surorile se foloseau de Elisabeth ca 
instrument; şi toate neplăcerile - tot ce îi împovărează pe urmă 
inima, provine de la ele”. Ea o acuza pe Marie de Napoli că este 
geloasă pe sora mai frumoasă şi mai sportivă şi că vrea să-l 
atragă pe Bay de partea ei (ca pilot şi ca adorator): „Sora 
noastră [aşa era numită Marie în jargonul curţii] cochetează 
serios cu Bay şi chiar l-a invitat la ea,, îi scria Marie Festetics 
Idei Ferenczy care rămăsese în Ungaria. Prinţul moştenitor era 
atât de consternat de aceste dezvăluiri încât deveni agresiv faţă 
de Middleton, jignindu-l profund, în cele din urmă interveni 
contesa Festetics, pe care Rudolf o simpatizase dintotdeauna, şi 
îl provocă la o discuţie între patru ochi. Ea îi spuse: „Nu vă mai 
recunosc, Alteță imperială - aerul din Anglia nu-i face bine 
Alteţei Voastre imperiale”. El începu să râdă, „dar apoi îşi vărsă 
tot amarul, ca un copil; pe jumătate mânios, pe jumătate 
mâhnit, cu lacrimi în ochi, îmi spuse că regretă că venise în 
Anglia - îşi pierduse cele mai frumoase iluzii şi se simţea rănit 
mortal şi nefericit”. La întrebarea nedumerită a doamnei de 
onoare, Rudolf izbucni: „Tocmai dumneavoastră mă întrebaţi - 
dumneavoastră, tocmai dumneavoastră.” 

Marie Festetics: „Mai departe nu ajunse căci m-am uitat la el 
atât de uimită, încât îşi redobândi calmul. 

După care continuă povestindu-mi - cel mai infam lucru pe 
care mi-a fost dat să-l aud. Am rămas blocată. Dar perplexitatea 
şi indignarea cauzate de o asemenea minciună erau probabil 
atât de evidente, încât înainte ca eu să fi deschis gura pentru a 
spune ceva, el exclamă, de parcă ar fi vrut să se scuze: „Tanti 
Marie mi-a spus”.” 

Marie Festetics: „Cu atât mai josnic, am răspuns cu o voce 
glacială, deşi simţeam că totul clocoteşte în mine.” 

Rudolf: „Dar de ce mi-a spus aşa ceva dacă nu este adevărat 
- şi a fost atât de drăguță - atât de bună - şi mă iubeşte cu 
adevărat... Să fie totul doar o minciună?” în marea ei discreţie 
doamna de onoare nici nu consemnă în jurnal conţinutul 
bârfelor: „Nu vreau să vorbesc despre problema în sine - nu mi- 
aş ierta-o niciodată să salvez de la uitare o asemenea poveste 
murdară. Dacă ar şti împărăteasa! Groaznic!” Urmarea a fost o 


ceartă serioasă între cele două surori care nu se mai împăcară 
cu adevărat până la moarte. 

Atmosfera rămase atât de incendiară în această societate - 
practic, izolată de restul lumii - în care fiecare era gelos pe 
celălalt, încât împărăteasa îşi pierdu pentru câteva zile cheful de 
vânătoare şi cai - ceea ce însemna foarte mult. Revoltată şi 
supărată din cauza certurilor care luau o amploare tot mai mare, 
îşi contra- 
mandă participarea la câteva vânători şi - ca de atâtea ori în 
momente critice - se refugie în boală culcându-se în pat, ba 
consideră chiar că decizia ei este cât se poate de justă. 
Deoarece nu merg câteva zile la vânătoare, oamenii vor spune 
că mă abţin din cauza Papei. Este foarte bine aşa.”, îi scria 
soţului ei. 

Papa Pius al IX-lea murise tocmai în acele zile. Când venea 


Rudolf, nu era invitat şi Middleton 
pentru a evita o nouă izbucnire. 

De îndată ce Rudolf părăsea 
cartierul general al mamei sale, programul 
se desfăşura ca de obicei. Middleton 


câştigă pentru a doua oară 
înmânată de Elisabeth. 


cupa instituită şi 


În scrisorile adresate tatălui său, 
Rudolf nu pomeni nimic despre toate 
aceste incidente, ba chiar, dimpotrivă: îl 
liniştea pe împăratul Franz Joseph 


spunându-i că Elisabeth „este mult mai o denta în anul acesta 
iar captain Middleton o pilotează mai liniştit”, dar nu îşi ascunse 
nici teama,...De când am văzut cum arată obstacolele în Anglia 
şi am şi auzit atâtea despre accidentele care au loc.” In urma 
acestor disensiuni fără sfârşit, Elisabeth îşi cam pierdu 
entuziasmul pentru vânătorile din Anglia. De asemenea, voia să 
o evite în viitor pe sora ei, care avea o casă de vânătoare la 
Althorp şi participa la toate marile vânători; prin urmare hotărî 
să nu mai meargă la vânătoare în Anglia, ci în Irlanda - cu Bay 
Middleton şi prietenii ei englezi, dar fără fosta regină de Napoli 
într-o regiune unde era mai puţin probabil să ajungă vreun 
membru al familiei 

imperiale aflat în trecere. 


Partida de vânătoare din Irlanda este organizată de lordul 
Spencer, care fusese la un moment dat vicerege al Irlandei. 
Prietenia cu „lordul roşu” (numit aşa din cauza bărbii sale roşii) 
şi soţia sa deosebit de amabilă şi frumoasă - „Spencer's Fairy 
Queen” - ajunsese atât de strânsă încât Elisabeth îi invită în 
vara anului 1878 pe amândoi la Ischl, pentru a-i prezenta şi 
împăratului, căruia îi scrise că lordul este un om plăcut şi 
natural: „Cred că dacă ne vizitează, o să-ţi placă şi ţie.” Soții 
Spencer participară şi la vânătorile din toamnă organizate la 
Godollo. 

In anii şaptezeci Sisi şoca societatea de la curtea vieneză şi 
prin alte bizarerii, nu numai prin ambițiile legate de echitație. Îi 
plăcuse totdeauna să aibă animale în jurul ei, papagali şi mai 
ales câini lup şi ogari uriaşi care pătrundeau - în ciuda 
protestelor împăratului - până în cele mai intime încăperi din 
Hofburg, fiind nedespărţiţi de Elisabeth. Este adevărat că soţul 
ei nu îi dăruise tigrul bengalez mult râvnit, împreună cu puii săi, 
din Grădina Zoologică din Berlin, şi nici ursul dresat pe care şi-l 
dorise cu câţiva ani înainte („costă 700 de guldeni”). În semn de 
protest faţă de dorinţele neîmplinite, îşi cumpără un macac - o 
maimuţică siameză, care, întocmai ca şi câinii favoriţi, le speria 
pe doamnele de onoare şi pe şubrete, devenind însă tovarăşa 
de joacă a micuţei Valerie, aşa cum dorise împărăteasa. 

Dar în curând apărură dificultăţile. Prinţul moştenitor Rudolf 
îi scria „prietenului său părintesc”, zoologul Alfred Brehm: „Din 
păcate acest animal extrem de blând şi de amuzant s-a dovedit 
a fi cam bolnăvicios şi are un comportament atât de indecent, 
încât este imposibil să-l ţii în cameră în prezenţa unor doamne.” 
Maimuta „trebui concediată”, după cum scria Rudolf cu ironie, şi 
dusă în grădina zoologică din parcul Schonbrunn. 

Elisabeth îi încredința fiului ei misiunea de a achiziţiona o 
altă maimuţă şi de a-l întreba în prealabil pe Brehm „care rasă 
de maimuțe are o sănătate mai rezistentă şi în plus, combină 
comportamentul blând cu cel decent şi nu devine insuportabilă 
nici prin ţipete agasante. Ea [împărăteasa] ar dori să ştie şi dacă 
nu este mai uşor să ţii în cameră o femelă decât un mascul” în 
orice caz, prinţului moştenitor îi era destul de penibil să recurgă 
la respectatul savant pentru astfel de dorinţe: „Scuzaţi-mă că vă 
deranjez cu o asemenea problemă, dar în felul acesta îi faceţi un 
mare serviciu celei mai asidue cititoare a lucrării dumneavoastră 


despre viaţa animalelor.” Când împărăteasa renunţă, după 
câtva timp, la „pasiunea pentru maimuțe” - după cum o numea 
Marie Festetics - mulţi membri ai curţii respirară uşuraţi. 

Dar în locul vechii extravagante apăru în curând una nouă, şi 
anume moda lui Rustimo, un negru pitic şi infirm - cadoul făcut 
împărătesei de un potentat oriental pe care aceasta îl trată ca 
pe o mascotă orientală. 

Rustimo, care la început de-abia încropea câteva cuvinte în 
germană, era îmbrăcat de obicei în haine orientale, cu pantaloni 
bufanţi albi, un brâu lat în jurul mijlocului, prins cu o agrafă de 
aur, cămaşă de mătase cu cravată colorată, o jachetă albastră 
şi, ca încoronare, un fes roşu tras pe o parte, împodobit cu un 
ciucure lung. 

Vara purta, întocmai ca stăpâna sa, o umbrelă de soare 
mare, albă. La curte Rustimo apărea de cele mai multe ori în 
haine elegante, cu cizme negre înalte. Deoarece nu se cuvenea 
ca un membru al casei Habs burg să aibă relaţii personale cu un 
păgân, Rustimo este botezat, la ordinul Elisabethei - şi anume, 
primeşte exact numele prinţului moştenitor. Sisi către mama ei: 

“Astăzi a avut loc botezul lui Rustimo în salonul Valeriei. 
Rudolf a fost naş: o ceremonie solemnă şi 
ridicolă, s-a plâns şi s-a râs. El personal a fost foarte emoţionat 
şi a plâns.” Sisi îl imita şi în această privinţă pe tatăl ei, Max, 
care îşi adusese la un moment dat patru băieţi negri dintr-o 
călătorie în Orient, afişându-se cu mare plăcere, în compania 
lor, pe străzile din Munchen - şi botezându-i pe toţi patru într-un 
cadru festiv în catedrala Frauenkirche din Munchen. 

La dorinţa expresă a Elisabethei, Rustimo o însoțea pe 
micuța Valerie în plimbările făcute pe jos sau cu trăsura - ceea 
ce cauza agitaţie printre doamnele de onoare şi profesoare. De 
exemplu, contesa Furstenberg îi scrie surorii ei: 

„Arhiducesa [Valerie] îl luă deunăzi şi pe negru la plimbare, 
el a fost plasat în trăsură alături de profesoara de franceză, care 
şedea tristă şi ruşinată lângă păgân; de obicei, arhiducesa le dă 
bomboane copiilor de pe drum. Dar acum nici un copil nu 
îndrăznea să se apropie văzându-l pe negru; încercau cu toţii să- 
| evite pe monstrul care rânjea şi să obţină totuşi bomboanele - 
ceea ce o distra grozav pe : micuță.” ŞI 
Marie Festetics îl găsea „fioros” pe 
bietul  Rustimo: Pentru o maimuţă 


Elisabeth o 
«ii o fotografie 
— de această 


[este] prea mult, pentru un o 
amuza copios efectul sfidării ei, 
copiilor pentru ca să afle toată 
prietenie a celor doi tovarăşi ria nepoatei 
Marie Wallersee cu contele Geć : „e celebră la 
Godollo, arhiducesa Valerie apăru la biserică alături de Rustimo. 
Rustimo făcea multă senzaţie mai ales în timpul călătoriilor. La 
Feldafing, în Bavaria, unde Elisabeth îşi petrecea de preferinţă 
verile, îl trimise chiar la şcoala din sat ca să înveţe să scrie, să 
citească şi să socotească. 

„Negrul” era de obicei însoţit de un valet, care îi ducea 
ghiozdanul. Cronicarul din Feldafing, Ferdinand Kistler nota: „Era 
chiar necesar să fie însoţit, Rustimo fiind mereu tachinat de 
băieţii din sat care îi aruncau în faţă epitetul jignitor de „cioară,,; 
el riposta împărțind lovituri puternice de cravaşă.” Totuşi 
Rustimo îi scrise mai târziu învățătorului Beischl câteva scrisori 
în care îşi exprima recunoştinţa. Rustimo rămase mai mulţi ani 
în anturajul imediat al familiei imperiale şi deveni - după cum îi 
reproşau doamnele de onoare - înfumurat şi obraznic, din cauza 
răsfăţului arătat de frumoasa împărăteasă, în 1884 este numit 
„uşier”, dar după un an cade în dizgrație fiindcă avea un 
comportament necorespunzător, molestând fetele. In 1890 este 
pensionat, iar în 1891 ajunge la azilul de la Ybbs, unde moare 
deja în 1892. Nu cunoaştem multe amănunte despre negrul 
Rustimo. Dar chiar şi puţinele date ne arată că soarta sa la 
Viena a fost tragică. 

Era un punct de atracţie, un divertisment, dându-i 
Elisabethei o posibilitate de a-şi sfida anturajul. Când Rustimo 
nu mai reacţiona aşa cum ar fi dorit împă răteasa, aceasta îl 
abandonă şi îl îndepărtă - întocmai cum făcuse cu maimuta care 
avusese un comportament indecent. 

În timp ce împărăteasa se certa cu rudele, îşi continua 
antrenamentele de călărie, îşi îngrijea frumuseţea şi se plângea 
de plictiseală, soldaţii austrieci luptau în Bosnia împotriva 
partizanilor. Cu ocazia Congresului de la Berlin, din 1878, 
Andrassy obținuse - sprijinit de Bismarck - dreptul de a ocupa 
provinciile turceşti Bosnia şi Herţegovina, provocând încă o dată 
- după conflictele grave, din timpul războiului Crimeii - mânia 
imperiului țarist. Influenţată de Andrassy, nici Elisabeth nu îi 
simpatiza pe ruşi. După ocupaţie îi scrise soţului ei: „Să nu 


trimiţi în Bosnia mulţi susţinători ai ruşilor, de exemplu, croaţi, 
boemieni etc.” În acest fel îşi manifesta şi ea antipatia şi 
neîncrederea în slavi. 

Austriecii nu sunt întâmpinați ca eliberatori de sub jugul 
turcesc, ci ca inamici. 

Numărul răniților şi morţilor creştea de la o zi la alta. Se 
improvizară din nou spitale de urgenţă, chiar şi la Schonbrunn. 
Elisabeth îi vizită pe soldaţii răniţi: 

„Trecea de la un pat la altul ca un înger consolator”, scria 
Marie Festetics. 

„Vedeam că oamenilor le curg lacrimile pe obraji; - dar nu se 
plângeau de nimic! Nici un cuvânt de descurajare! Ba chiar 
susțineau că nu suferă!... li urmăreau cu ochii strălucitori 
mişcările, o binecuvântau, îi mulţumeau şi nu cereau absolut 
nimic!” 

Marie Festetics era convinsă că împărtăşeşte convingerile 
împărătesei când notă în jurnal următoarele re flecţii sceptice: 
„îmi plec capul în faţa acestor oameni... Să-ţi rişti viaţa pentru 
un concept - să rămâi infirm sau să fii împuşcat... Şi mă întreb 
aproape ruşinată - dar noi, noi ce sacrificii aducem? Din 
preaplinul existenţei noastre îmbelşugate catadicsim să venim 
la paturile celor pe jumătate morţi întrebându-i dacă îi dor rănile 
şi le oferim o ţigară sau un cuvânt bun ca să le alinăm 
suferinţele? 

Nu! Ar trebui să medităm puţin, să ne punem întrebarea cine 
este oare „cel cu adevărat mare”?, Devotata doamnă de onoare 
încheie aceste reflecţii cu propoziţia: „împărăteasa însă - ea 
înţelege toate acestea.” Dar momentele de înţelegere nu erau 
de durată. 

Contesa constată deja peste două zile cu resemnare: „Viaţa 
merge înainte! 

Vânătoare, şcoala de echitație reuniune mare - dineuri - 
ceaiuri. Pe lângă toate şi câteva griji mari, iar gândul îmi zboară 
mereu la răniţi, când cânt la pian la şcoala de echitație şi toţi se 
zbenguiesc bine dispuşi şi veseli... Împărăteasa este delicioasă 
în străduinţele ei de a-şi amuza oaspeţii!” Fascinaţia exercitată 
de Elisabeth era atât de uriaşă, încât chiar şi cei mai aprigi critici 
se transformau în admiratori când ea apărea oficial, ca 
împărăteasă - de exemplu, la balul curţii din 1879. Impăratul 
avea atunci 48 de ani şi arăta, după spusele lui Hubner, „obosit 


şi foarte îmbătrânit, „îmbătrânesc,, spunea melancolic, „îmi 
pierd memoria,,.” În schimb, Elisabeth care avea 41 de ani era, 
după Hubner, „foarte frumoasă, mai ales de la distanţă, şi plină 
de poezie cu podoaba ei capilară superbă, care îi cădea pe 
umeri ajungându-i până la talie Împărăteasă până în vârful 
unghiilor!” Dar orele petrecute de Elisabeth „în harnaşament”, 
adică în rochia de ceremonii brodată cu diamante, cu o diademă 
pe părul artistic coafat, deveneau tot mai rare. 

În această perioadă, preparativele în vederea călătoriei în 
Irlanda îi răpeau cea mai mare parte a timpului. 

Nouă dintre caii ei, în primul rând caii foarte scumpi, 
achiziţionaţi de Middleton, erau în Anglia fiind antrenați acolo. 
Dar aceşti cai nu prea corespundeau cerinţelor din Irlanda, unde 
trebuia să sară mai degrabă peste ziduri decât peste garduri 
înalte, ca în Anglia, în afară de aceasta, în Irlanda nu se vânau 
doar vulpi, ci şi cerbi. 

Deci caii urma să fie reinstruiţi în acest sens, fiind 
transportaţi într-un grajd din Irlanda. Reinstruirea cailor foarte 
sensibili şi obişnuiţi cu numărul de kilograme ale împărătesei - 
de către călăreţi irlandezi se dovedi atât de dificilă, încât trei 
dintre aceste animale extrem de costisitoare se prăpădiră. 
Middleton, care supraveghea grajdurile din Anglia şi Irlanda, 
achiziţiona alţii, ceea ce necesită sume exorbitante de bani - un 
fapt despre care află şi opinia publică tocmai în perioada 
luptelor pentru ocuparea Bosniei. 

Împăratul era în cea mai mare parte a timpului singur la 
viena, se scula la ora patru dimineaţa, lua mesele singur, de 
multe ori fără nici un ceremonial, în timp ce îşi rezolva treburile 
de la birou. Toată lumea îl compătimea pe împărat pentru 
această solitudine, după cum toată lumea o critica pe 
împărăteasă. Contele Hubner amintea în jurnalul său cât de 
precare erau momentele de relaxare ale lui Franz Joseph: „De 
multe ori profită de ultimele ore ale zilei pentru a pleca la 
Laxenburg. Merge singur de tot şi se plimbă singur în parc. 
Acest suveran, născut pentru a se bucura de o viaţă familială, 
este condamnat la singurătate din cauza absenței împărătesei, 
pe care o iubeşte şi acum cu pasiune.” Şi contele Crennoeville şi 
prietenii săi se  alăturară criticilor generale la adresa 
împărătesei: 


„Nu îmi place nici situaţia externă nici cea internă şi cu atât 
mai puţin cea intimă. Sărmana Austrie, sărmanul împărat! Ar fi 
meritat într-adevăr o soartă mai bună căci nimeni nu îi poate 
contesta calităţile excepţionale. Ghinionul său cel mare datează 
din anul 1854. Fără acesta probabil că s-ar fi putut evita multe 
altele.” 1854 era anul căsătoriei cu Elisabeth. lar cu altă ocazie 
notează: 

„Presa a aflat deja că împărăteasa pleacă în Irlanda. De ziua 
de naştere a împăratului a venit la Schon-brunn pentru mai 
puţin de 24 de ore; de Joia Verde nu are nici timp nici chef să-i 
fericească pe vienezi cu apariţia ei!” Şi: „Nu înţeleg cum de în 
această situaţie mizeră din toate punctele de vedere se poate 
gândi la o călătorie în Irlanda şi nici cum de i se permite aşa 
ceva. Ce efect ar fi avut să se fi distribuit banii înghiţiţi de 
călătorie (poate 1/2 de milion) comitetelor de ajutorare din 
monarhie, câte guriflămânde ar fi putut fi săturate, cât de mulţi 
ar fi binecuvântat-o pe binefăcătoarea lor! Oare stăpânul nu mai 
are nici o influenţă, nici o putere şi nu poate opune un veto 
categoric?... Dar ce rost au lamentările; îmi vine să plâng cu 
lacrimi fierbinţi din cauza acestei situaţii.” Devotata doamnă de 
onoare Festetics se străduia din nou din răsputeri să îşi apere 
stăpâna: „Are nevoie de libertate deplină, de liniştea care derivă 
din sentimentul de independenţă - să se desprindă de tot ceea 
ce presupune grijă şi răspundere - să fie exonerată de micile 
obligaţii, căci pentru îndeplinirea lor îi lipseşte the self command 
[Autocontrol, stăpânire de sine (în engl.) (N. Tr.)] iar nesocotirea 
lor îi trezeşte scrupule.” In schimb, scrisorile lui Sisi nu dau 
dovadă de nici un fel de scrupule. Găsim o singură dată o aluzie 
vagă din care ar reieşi că pasiunea pentru hipism ar fi putut fi 
generată de o atitudine de frondă faţă de împărat, care după 
1867 a ţinut-o la distanţă de viaţa politică, în orice caz îi spuse 
supărată şi cu un ton de reproş: „în politică nu mă mai amestec, 
dar în problemele acestea [era vorba despre cai] vreau totuşi să 
am şi eu un cuvânt de spus.” Desigur că interesul exagerat al 
Elisabethei pentru echitație nu coincidea doar întâmplător cu 
perioada în care Andrassy era ministru de Externe cezaro- 
crăiesc. 

Fără doar şi poate că, la dorinţa împăratului, Sisi evita să 
dea cât de vag impresia că ar fi activă pe tărâm 


politic - şi în felul acesta afişa în continuare o atitudine 
provocatoare sui generis, ocupându-se exclusiv de cai. 

Pe plan politic nu ţinea cont de nimic. Călătoriile ei în Irlanda 
erau o sfidare făţişă la adresa lui Queen Victoria, având în 
vedere că, tocmai în anii aceia, în Irlanda aveau mereu loc 
insurecţii împotriva Angliei, ca urmare a conflictelor sociale 
dintre irlandezii catolici săraci şi arendaşii englezi bogaţi, de 
religie anglicană. Vizita unei împărătese catolice în acest câmp 
de tensiune alimenta atmosfera incendiară. Dar Elisabeth nu 
voia să ia act de situaţie, minimalizând toate problemele în 
scrisorile către Viena: „în ţinutul acesta nu se observă nimic din 
toate turbulenţele. În partea de vest a insulei, unde recolta a 
fost proastă, domneşte mai multă nemulţumire şi un fel de 
terorism. Arendaşii nu plătesc şi sunt solidari unul cu altul.” 
Elisabeth nu dorea decât să călărească - tot restul o plictisea. 
Comise deci o gafă după alta, îşi contramanda în scris vizita la 
Queen când trecu prin Anglia („fiind sub presiunea timpului, am 
fost constrânsă să mă îndrept în cea mai mare grabă spre 
destinaţie”), în schimb onoră cu mai multe vizite seminarul 
Maynooth, ai cărui prelați erau suspectaţi de a fi agitatori 
antienglezi. Desigur, proceda aşa din curtoazie şi pentru a se 
scuza, deoarece în timpul unei vânători de cerbi sărise cu calul 
ei exact peste zidul mănăstirii (aterizând aproape pe capul 
directorului seminarului teologic), dar vizita repetată făcu totuşi 
o impresie politică negativă, cu atât mai mult cu cât Elisabeth 
dona seminarului sume de bani consistente. 

Ziarele irlandeze naţionaliste profitară din plin de vizita 
Elisabethei, exploatând-o, fireşte, în interes propriu, şi anume, 
atacând casa regală britanică, ai cărei membri nu se arătau în 
Irlanda. 

Este clar că nici împărăteasa, nici anturajul ei nu deţineau 
informaţii precise asupra situaţiei politice şi confesionale 
speciale a Irlandei. Atitudinea deferentă a irlandezilor catolici 
faţă de împărăteasa catolică o miră chiar şi pe contesa 
Festetics, care relatează în jurnalul ei despre întâlnirea 
Elisabethei cu un lord irlandez: „împărăteasa îi dădu mâna, iar el 
se lăsă pe un genunchi şi i-o sărută vădit emoţionat şi cu 
respect profund. Lordul era catolic şi nu o saluta doar ca 
împărăteasă, ci şi ca reprezentantă de frunte a catolicismului... 
În genere, acest lucru se observă foarte clar aici, în Irlanda. Cel 


mai sărăcăcios sat afişează straie de sărbătoare, pavoazează cu 
dragoste şi ridică mici arcuri de triumf. Oamenii îngenunchează 
pe stradă şi sărută urma paşilor ei. Este atât de grav încât 
trebuie să procedăm cu multă prudenţă, iar ea evită cu multă 
grijă toate ovaţiile.” Asupra apariţiei frumoasei împărătese a 
Austriei pluteşte până în ziua de astăzi nimbul legendei despre 
misterioasa zână călare, în unele case sunt păstrate până în 
prezent batistele de dantelă ale lui Sisi, pe care le lăsa în număr 
mare să cadă, în semn de mulţumire pentru mici servicii. 

In martie 1879, Ungaria este devastată de inundaţii 
catastrofale, cu mulţi morţi, în asemenea împrejurări, călătoria 
de plăcere a împărătesei nu mai putea continua: „Cred, de 
aceea, că ar fi mai bine să plec acum”, îi scria Elisabeth soţului 
ei; „presupun că eşti şi tu de aceeaşi părere. Este cel mai mare 
sacrificiu pe care îl pot aduce, dar în cazul acesta îl consider 
necesar.” Grajdurile din Irlanda rămaseră, însă, în funcţiune. 

Elisabeth îşi lăsă în Irlanda până şi patul, după cum 
consemnează, îngrijorată, în jurnal contesa Festetics, căreia nu 
îi conveneau deloc călătoriile în Irlanda. Dar devotamentul 
doamnei de onoare din Ungaria era atât de mare, încât nu scăpă 
nici această ocazie de a o lăuda în mod excesiv pe împărăteasă, 
acuzând în schimb presa din Austria: „Când arhiducesa Sophie îi 
dădea din surplusul ei o bucată de pâine ucenicului unui cizmar, 
toate ziarele vorbeau despre acest gest - iar dacă tânăra 
împărăteasă renunţă la 14 zile din concediui ei (de 6 săptămâni 
amărâte) fiindcă un oraş a fost lovit de o calamitate - acest 
lucru pare firesc.” Elisabeth evită de data aceasta tradiţionalele 
complicaţii cu Queen Victoria, pretextând o  zgârcenie 
neobişnuită la ea, după cum îi scrise împăratului: „Vrei să mă 
opresc la Londra? Aş renunţa bucuros, ca să economisesc notele 
de plată de la hotel, în felul acesta aş face întreaga călătorie, 
dus-întors, fără a mai recurge la un hotel.” Călătoria costase 
158.337 guldeni şi 48 creiţariân valută actuală cam 18 milioane 
şilingi sau 2,5 milioane mărci, înseamnă deci că cei câţiva 
guldeni pentru hotelul din Londra nu ar mai fi avut nici o 
importanţă. 

Dar Elisabeth dădea dovadă de multă inventivitate când era 
vorba despre evitarea unei acţiuni oficiale, cum ar fi fost, de 
exemplu, vizita la Buckingham Palace. 


În aprilie 1879, perechea imperială îşi sărbători nunta de 
argint - după spusele lui Franz Joseph „o adevărată sărbătoare 
familială a popoarelor imperiului Meu”. Dar îşi exprimă 
rugămintea de a renunţa la „orice fast costisitor” şi a da, în 
schimb, oamenilor săraci banii. 

Se făcu totuşi o excepţie: oraşul Viena organiză pentru 
perechea imperială o procesiune omagială configurată de Hans 
Makart, regele neîncoronat al vieţii artistice din Viena. 
Procesiunea nu era o manifestare a aristocrației, ca turnirurile 
cavalereşti, ci a burgheziei. Zece mii de oameni în costume 
medievale, în care alegorice minunat împodobite, defilară prin 
faţa cortului festiv de pe noua stradă a Ring-ului, în frunte cu 
pristavul oraşului Viena şi trompeţi călare pe cai albi. Erau 
reprezentate nu numai meseriile vechi: brutarii, măcelarii, olarii, 
carosierii şi alţii, ci şi industria nouă. Punctul culminant al 
procesiunii era carul festiv al feroviarilor - dar, în mod 
surprinzător, într-o procesiune în costume medievale. Makart 
găsise o soluţie pentru această incongruenţă, şi anume, 
prezentă trenul ca o trăsură înaripată, „în care apa şi focul se 
unesc pentru a se transforma în forţa ce pune în mişcare roţile 
cu o viteză înaripată.” Comentariile din Viena pe marginea 
nunţii de argint nu erau neapărat amicale, mai ales când se 
refereau la protagonista feminină a jubileului, în alte locuri se 
sărbătoresc 25 de ani de menaj, în schimb la Viena 25 de ani de 
manej - iată vorba care circula în aceste zile de sărbătoare, fiind 
colportată cu asiduitate dar, fireşte, doar în cercuri particulare, 
în public erau recitate poezii, ca de exemplu, următoarea, 
afişată pe palatul Kinsky de pe Freyung: 

Pe floricica de pe pajiştile bavareze 

Al dragostei vânt la noi a adus-o 

Sufletul ca un crin alb îi este 

Ca un câmp de viorele devotamentul, smerenia. 

lubitului suveran fericire-i aduce, 

lar țării un geniu tutelar, un soare! 

În toată această agitaţie sărbătorească Elisabeth ră mase 
rece şi impasibilă făcând după spusele nepoatei ei, Marie 
Larisch, - „de multe ori o mutră de văduvă indiană care 
urmează să fie arsă pe rug; iar când i-am spus, la un moment 
dat, pe furiş, acest lucru, a râs, ce-l drept, dar apoi a adăugat că 
este destul de rău să fii căsătorit de 25 de ani, deci ce rost are 


să mai şi sărbătoreşti acest eveniment”. Împărăteasa părăsi 
deja după un sfert de oră serata mare, organizată în ajunul 
aniversării căsătoriei, lăsându-l pe mirele de argint să facă 
singur onorurile casei. Această festivitate familială nu era pentru 
împărăteasă decât o mare caznă, o corvoadă. Nu găsim nici un 
singur indiciu că ar fi bucurat-o realizările Austro-Ungariei din 
ultimii 25 de ani. Exista mai multă libertate, o constituţie, o 
viaţă parlamentară. Persoana împăratului era necontestată, iar 
imperiul rezista la orice comparaţie cu alte dinastii europene - 
ceea ce nu fusese câtuşi de puţin cazul în anii cincizeci şi 
şaizeci. Chiar şi Bismarc recunoştea într-o scrisoare particulară 
adresată, în acest an, lui Wilhelm I: „Pe plan social, Austria are 
poate parte de cele mai sănătoase condiţii interne dintre toate 
marile puteri, iar dom- 

nia casei imperiale se bucură de stabilitate în cadrul fiecărei 
etnii.” Deşi înconjurată din toate părţile de bucurie patriotică 
Elisabeth reacţiona iar ca persoană privată. Ea îşi deplânse 
vârsta şi căsnicia anostă. Simţind dezaprobarea curţii, o 
incrimina ea pe aceasta. Contesa Festetics urmărea evoluţia cu 
îngrijorare crescândă: „Nu apreciază la justa valoare faptul că 
este împărăteasă! Nu a intuit aspectul frumos şi măreț al 
acestei poziţii, căci nu i l-a arătat nimeni; nu simte decât 
răcoarea umbrei proiectate asupra ei, lumina nu o vede, şi în 
felul acesta nu există o compatibilitate între sentimentele 
personale şi condiţiile exterioare - deci nu îşi poate găsi nici 
pacea, nici liniştea, nici armonia interioară!” Doamna de onoare 
încerca să o scuze pe împărăteasa care depăşise deja vârsta de 
patruzeci de ani, invocând din nou experienţele nefaste ale 
trecutului - dar alţi martori ai timpului nu mai erau dispuşi să 
facă acelaşi lucru. 

Elisabeth luă la cunoştinţă doar cu ironie comentariile critice 
care circulau prin Viena. La începutul anului 1880, întreprinse o 
a doua călătorie în Irlanda, între timp împlinise 42 de ani şi avea 
deja mai mulţi nepoti; rămăsese însă rezistentă, fiind oţelită de 
atâta sport şi se simţea în formă pentru a face faţă concurenţei 
elitei internaţionale în materie de echitație. Caii se găseau deja 
în Irlanda. Prin urmare, Elisabeth putea porni la drum cu un 
bagaj relativ uşor: trenul de marfă care venea în urma trenului 
special, cu vagonul-salon, transporta doar patruzeci de tone de 
bagaje. 


Împăratul primi din nou de la soţia sa veşti prea puţin 
încurajatoare: „Şi Rudi Liechtenstein a căzut”, relata cu 
mândrie, „dar nu a păţit nimic. lar lordul Langford, amfitrionul 
nostru, care a căzut pe faţă, nu mai poate înghiţi bine de 
atunci”. Şi: „Middleton a căzut, eu, de asemenea... Dar solul era 
foarte moale. 

Se zice că au mai căzut şi mulţi alţii... Dar deoarece mi-am 
continuat imediat cursa nu i-am văzut. Pe lordul Langford l-am 
zărit într-alt şanţ, pescuindu-şi calul.” Şi în relatările trimise 
împăratului de către prinţul Liechtenstein şi contesa Festetics se 
vorbeşte rnult despre căderi de pe cal, maxilare şi tibii 
fracturate şi sărituri temerare peste şanţuri cu apă şi peste 
ziduri. Cu ocazia unei partide deosebit de grele, Elisabeth 
călărea fără mănuşi pentru a-şi putea struni mai bine calul. Ea, 
care la Godollo era atât de sensibilă încât îşi punea trei perechi 
de mănuşi una peste alta, risca aici, în Irlanda, alături de 
Middleton, să îşi rănească mâinile până la sânge. 

Succesele triumfale repurtate cu ocazia acestor partide de 
vânătoare însemnau pentru Elisabeth pe de o parte o 
autoafirmare, deoarece aici nu strălucea ca împărăteasă, ci ca 
sportivă şi femeie frumoasă, iar pe de altă parte o eliberare de 
restricţiile vieţii de la curte. Dar asemenea perioade se încheiau 
de obiceu cu crize de disperare şi acuze virulente la adresa 
statutului ei de împărăteasă: „De ce trebuie să mă întorc în 
cuşcă? De ce nu mi-am frânt gâtul ca să se termine odată cu 
toate astea!” Asemenea izbucniri aproape isterice înspăimântau 
de fiecare dată anturajul Elisabethei. In astfel de cazuri singurul 
remediu era să i se amintească de existenţa ficei preferate, 
Marie Valerie. Elisabeth către Marie Larisch: „Aş păcătui dacă aş 
dori să o părăsesc. A kedvesem [. Draga de ea”, în limba 
maghiară] este tot ce am pe lumea aceasta. Tot ce mi s-a lăsat 
încă”. În aceste perioade, când putea să-şi trăiască viaţa cu un 
nesat neîngrădit, în mijlocul prietenilor de sport, disprețul 
Elisabethei faţă de oameni luă proporţii. Cu excepţia lui 
Middleton nici o persoană din anturajul ei nu ar fi îndrăznit să îşi 
spună părerea pe faţă. Toţi o adulau, încercând în acelaşi timp 
să profite de pe urma ei. Marie Festetics era îngrijorată dar 
neputincioasă: „Dacă te-ai obişnuit să-i dispreţuieşti pe cei din 
jurul tău, cum să-i mai respecţi pe oameni, cum să nu te 
consideri superioară lor? Şi, ceea ce este şi mai rău - cum să nu- 


i dispreţuieşti când se comportă ca marionetele... În cazul ei 
tocmai aici este marele pericol, căci - dacă nu respecţi o 
persoană nu trebuie să ai nici o consideraţie faţă de ea, ceea ce 
este foarte comod?!” În curând se ajunse şi la conflicte cu Marie 
Festetics care nu se putea entuziasma pentru prietenii de 
echitație ai Elisabethei, amintindu-i în schimb mereu, cu 
delicateţe şi în zadar, de niscaiva îndatoriri. Inainte de plecare 
Elisabeth dădu dispoziţii să fie aduşi în Irlanda încă patru cai din 
Austria, pentru a fi antrenați în vederea următorului sezon de 
vânătoare, îşi menţinu deci în funcţiune grajdurile din Irlanda, 
considerându-le ceva de la sine înţeles. 

Cu ocazia călătoriei de întoarcere Elisabeth făcu însă 
concesii dorințelor curţii de la Viena. Şi anume, se opri la Londra 
şi se întâlni cu premierul Disraeli şi cu ambasadorul Austriei, 
fiind amabilă şi prietenoasă. Şi, ca de obicei când îşi propunea 
aşa ceva, se bucura imediat de simpatie, în cele din urmă îi făcu 
o vizită prinţului de Wales şi chiar şi reginei Victoria. Mamei ei îi 
scrise însă „Din păcate, la întoarcere trebuie să o vizitez pe 
regină la Windsor, ceea ce mă plictiseşte cumplit. Unul din 
numeroasele avantaje ale Irlandei este şi acela că nu are 
monarhi.” Înfăţişarea exterioară a celor două suverane nici că ar 
fi putut fi mai contrastantă: „Elisabeth purta o rochie de catifea 
albastră închis, tivită cu blană - o creaţie de pe Rue de la Paix. 
Pălăria era o capodoperă cu pene irizante, uşor lucioase. Regina 
Victoria, grasă şi scundă, era îmbrăcată într-o rochie înfoiată, de 
mătase neagră, acoperită în parte de un şal indian lipsit de gust. 
Pe capul ei trona o bonetă uriaşă albă, cum o purtau văduvele”, 
o descria Marie Larisch. 

Elisabeth scrise o poezie pe marginea uneia din aceste vizite 
oficiale la Windsor, intitulând-o Aus det Hofchronik der Konigin 
litania (Din cronica de la curtea reginei litania) - prin litania 
referindu-se la sine însăşi: 

Pe suverana regatului insular 

Astăzi urmează s-o vizitez deşi de-asemenea plictiseli 

Nu ducem lipsă la curtea noastră. 

Cu pescăruşii să te întreci în vijelie, vai ce plăcere; 

O rigidă etichetă te-nvăluie - 

aici Ce pe Titania o agasează. 

Ah! Ce neplăcută Vizita este; 

Blestemat obiceiul 


Ce asta scornit-a! Şi iată, sosim. 

La poalele scării, 

Cu trenă, bonetă, 

Micuța, grăsuța 

Măreaţă-n privire, 

De-a ei demnitate 

Pătrunsă-ntru totul; 

Căci cincizeci de ani Stăpână a fost... 

În vârfuri condescendentă se ridică 

ȘI cu-afabilitate imi oferă 

Sărutul frăţesc: 

Ce mare plăcere 

Aici să mă vadă fi face. 

Ce bucurie când în hagialâc porneşte 

O lume întreagă pe ea să o vadă, 

Și în fața ei se prosternează 

De parcă un zeu indian ar fi. 

Cuvintele aceleaşi sunt peste tot, în toate ţările le regăsim: 

„Ce face scumpul domnul soț?” 

„O, multe salutări vă trimite (De nu m-ar chinui cu ele!), 

Aşa mi-a scris deunăzi din Alpi.” 

Urmează o prezentare lungă şi ironică a membrii familiei 
regale britanice. 

Ei plini de demnitate vin la lunch, 

Plictisul a ajuns deja acolo 

Tronând pe masă, maiestuos. 

Fripturile tranşate sunt, tăiate, 

Și fără zgomot ni se-oferă raci şi peşte. 

Cei patru indieni, ca la teatru, 

Pe mânara suveran-a Indiei o servesc. 

Drapați sunt în a vălurilor falduri, 

Pumnalul stă ascuns în brâu de aur, 

Ochi negri, sclipitori, şi tenul brun, 

Picioarele sunt goale, fără încălțări, 

Căci doar desculți - regina ne explică 

De ea să se apropie pot - din respect. 

„De s-ar târî şi-n patru labe”, mă gândesc. 

Dar iată c-a sosit acum momentul 

Când dup-atâta plictiseală pot, 

Cu toată politețea, să dispar... 


Elisabeth primi la Londra o telegramă care îi anunţa logodna 
prinţului moştenitor Rudolf cu prinţesa Stephanie, fiica în vârstă 
de 16 ani a regelui Belgiei. „Har Domnului că nu este vorba 
despre o nenorocire”, comentă Marie Festetics noutatea. La 
care Elisabeth răspunse: „Să dea Dumnezeu să nu fie!” 
Împărăteasa trebui să îşi întrerupă călătoria şi la Bruxelles ca să 
felicite tânăra pereche. Casa regală belgiană îi era extrem de 
antipatică, deoarece din ea se trăgea şi cumnata neagreată, 
Charlotte, fosta împărăteasă a Mexicului. 

Scurta vizită de felicitare nu era decât o obligaţie 
inoportună. Regele, regina, mirele şi mireasa erau pe peronul 
gării, să o întâmpine. Marie Festetics admiră iar frumuseţea 
împărătesei care avea atunci 43 de ani, precum şi veneraţia 
arătată de Rudolf: „îi sări de-a dreptul de gâtsărutându-i tot 
mereu mâinile, apoi veni mireasa-tânără, proaspătă, încă 
nedezvoltată, o copilă prost îmbrăcată... Impărăteasa se aplecă 
- o îmbrăţişa - o sărută pe micuță, iar aceasta se uită cu o 
admiraţie nedisimulată la frumoasa ei soacră; feţişoara roşie 
părea fericită şi mulţumită!” 

Marie Festetics: „Eram atât de mândră şi a trebuit să mă uit 
la prinţul moştenitor! 

Acesta îşi privi mama, apoi o privi pe mireasă. Mi-a părut 
rău, căci o asemenea comparaţie nu era în avantajul fetiţei, dar 
găsesc că el pare mai degrabă amuzat decât fericit!” 

Vizita la Bruxelles dură exact patru ore - de la sosirea la 8 
dimineaţa până la plecarea, însoţită de acelaşi ceremonial, de la 
orele 12. Aceste patru ore trecură cu un dejun luat la Palais de 
Bruxelles. Marie Festetics se simţea tot atât de puţin la largul ei 
ca stăpâna sa: „Totul mi se părea atât de teatral şi parvenu... 
Nu mi-a plăcut nimic. Totul era banal, şablon şi lipsit de 
autenticitate totul.” Regatul Belgiei trecea drept parvenit în 
ciuda bogăției uriaşe. „Noi, austriecii, nu prea îi simpatizăm pe 
belgieni”, nota Marie Festetics, fiind la unison cu stăpâna ei. 
Relaţia dintre Elisabeth şi fiul ei nu se amelioră de loc în urma 
intrării în familie a acestei nurori neagreate. 

Elisabeth pregătea pentru anul 1881 o nouă deplasare la 
vânătoare. Se antrena ca de obicei, dar acuza tot mai des dureri 
reumatice - primele simptome ale îmbătrânirii. 

Dispoziţia ei devenea tot mai sumbră. Suferea mai des decât 
până acum şi de tulburări nervoase care o înspăimântau pe 


micuța Valerie. De exemplu, aceasta notează la 1 ianuarie 1881 
în jurnalul ei: „Mama a luat o baie foarte fierbinte, iar când am 
intrat la ea râdea mereu fără să se poată opri, căci baia o 
surescitase nervos. 

Mi-a fost frică - astăzi se simte, din fericire, iarăşi bine.” 

Elisabeth era foarte îngrijorată din cauza lui Bay Middleton 
care suferise o fractură de craniu în urma unui accident grav de 
călărie; dar peste o lună era iarăşi în şa. Se înţeleseseră deja ca 
tot el să o piloteze pe împărăteasă şi la proxima ocazie. 

De data aceasta călătoria în Irlanda devenise însă imposibilă 
din motive politice. Elisabeth trebui să accepte să îşi organizeze 
vânătoarea în Anglia - dacă voia neapărat ca aceasta să aibă 
loc. Se găsi o reşedinţă seniorială potrivită în Cheshire; şi 
anume, Combermere Abbey, al cărei proprietar tocmai făcea o 
călătorie în India. Se trimiseră acolo meşteşugari austrieci care 
să amenajeze şi restaureze casa aşa cum se procedase şi 
înaintea celorlalte călătorii ale împărătesei. Trebuia în primul 
rând să se aranjeze o capelă şi să se construiască o cameră într- 
un turn, de asemenea să se monteze peste tot sonerii electrice. 

Camera Elisabethei era prevăzută cu o scară turnantă pe 
care putea cobori, neobservată, în propria ei bucătărie, ca să-şi 
ia acolo nederanjată masele ei frugale, în mica gară din 
Wrenbury se construi o sală de aşteptare în plus, deoarece 
societatea se îmbarca de aici în trenurile speciale care o duceau 
la partidele de vânătoare. Era nevoie şi de o linie de triaj pentru 
vagoanele care transportau caii - aşa încât amenajările 
continuară - întocmai ca în anii anteriori la Easton Neston şi la 
Cottesbrook. Deoarece nimeni nu renunţase încă la speranţa de 


a ajunge totuşi şi în Irlanda, se făcură şi acolo, la 
Sommerhill, pregătiri costisitoare, în Pa cele din 
urmă programul rămase stabilit 4 pentru 
Anglia şi toţi caii sunt transportaţi acolo: 
din Godollo, din Viena, din Irlanda. Prinţul 
Rudolf Liechtenstein, care se găsea din 
nou printre însoțitorii Elisabethei, aduse 
încă opt cai din grajdunle sale, iar 
Middleton zece. 

Din cele 28 de zile prevăzute pentru 


vânătoare împărăteasa participă la 22: în două nu se putu ieşi 
din cauza zăpezii. Middleton era mereu alături de ea. Dar zilele 


de vânătoare, foarte epuizante, sub conducerea lui Bay care 
avea vârsta de 33 de ani, o obosiră de data aceasta mult mai 
mult pe Elisabeth care avea cu zece ani mai mult. Middleton, la 
rândul său, era preocupat şi de probleme personale: logodnica 
lui, fiica unor moşieri bogaţi, faţă de care era angajat de ani de 
zile, devenise geloasă, voia să se căsătorească după atâţia ani 
de logodnă şi nu mai avea chef să tolereze admiraţia lui Bay 
pentru împărăteasă, în presa britanică apărură mai multe 
articole critice la adresa împărătesei Austriei, care se arătă 
foarte jignită: „A ajuns să mă surprindă doar dacă cineva scrie 
sau vorbeşte de bine despre mine.” Elisabeth plecă încă o 
singură dată la vânătoare în Anglia, şi anume în 1882. Dar de 
data aceasta pilotul ei nu mai era Middleton. Cu altul, 
vânătoarea nu îi mai făcea, însă, ei plăcere. Renunţă deci, 
brusc, la acest sport şi îşi vându toţi caii din grajdurile din 
Anglia. 

Se încheiase un capitol al vieţii ei. 

În schimb cedă rugăminţilor ofiţerilor  cezaro-crăieşti 
acceptând să apară, călare, cu ocazia unei parade 
militare din Viena, alături de împărat, prinţul moştenitor şi 
prinţesa moştenitoare. Ca o picanterie: călărea pe calul ei 
preferat care se numea „Nihilist”. Marie Festetics era 
transportată de mândrie: „Totul a fost atât de solemn şi măreț 
încât îţi creşte inima; - din toate părţile tobe, trompete, imnul 
naţional, drapele şi ordinul răsunător. 

„Drepţi! Comandantul suprem!” A fost o scenă superbă, 
împărăteasa asta frumoasă, atât de frumoasă, care stătea ca 
turnată pe cal mulţumind cu o înclinare maiestuoasă şi plină de 
graţie a capului şi cu o drăgălăşenie care nici nu poate fi 
descrisă - nu voi uita niciodată această zi. Atitudinea critică a 
Elisabethei faţă de armată era cunoscută la Viena; şi contesa 
Festetics auzise „de multe ori vorbindu-se despre faptul că ea 
nu iubeşte armata. lată de ce, la cercles oficiale de la Hofburg 
împărăteasa îi evita pe ofiţerii cu rang înalt neadresându-le nici 
un cuvânt, ceea ce - ţinând cont de poziţia importantă ocupată 
de armată în monarhia cezarocrăiască - însemna şi o atitudine 
de frondă faţă de soţul ei, împăratul. Pe de altă parte, spune 
Marie Festetics, „şi generalii se retrăgeau aproape ostentativ în 
cel mai îndepărtat ungher,, în momentul când apărea 
împărăteasa. Nu numai arhiducii Albrecht şi Wilhelm o rugaseră 


de repetate ori pe împărăteasă să se arate cu ocazia 
demonstrațiilor militare. Şi Andrassy insistă spunându-i că „ar fi 
atât de entuziasmant pentru trupe,. Marie Festetics nu avea 
decât o singură explicaţie pentru refuzul de ani de zile al 
Elisabethei de a apărea cu ocazia paradelor militare - aşa cum 
făceau alte suverane europene ale acestei epoci -: „Cred că 
împăratul nu a rugat-o pe Maiestatea Sa să participe. Armata 
este resortul său, El nu doreşte să fie asistat în acest domeniu, 
iar „Ea” nu vrea să fie o „intrusă”.” Totuşi, antipatia împărătesei 
faţă de armată nu poate fi contestată. Poeziile ei exprimă o 
profesiune de credinţă clară pentru pacifism, lăudând, de 
exemplu, politica Suediei: 

În Suedia-i mult mai bine! 

Cu invidie noi vedem 

Că pe cel'lalt țărm al mării 

Oamenii sunt fericiți. 

Mândru, suveranul spune, 

Că mulți bani agoniseşte, 

Dar, fireşte, n-au armată, 

Și nici tunuri de tot soiul 

În perioada marii crize din Bulgaria de la mijlocul anilor 
optzeci, când se conturase din nou pericolul izbucnirii unui 
război între Austro-Ungaria şi Rusia, iar cursa înarmărilor era în 
toi, Elisabeth se exprimă şi mai clar: 

“Sărmanii țărani scăldați în sudoare 

Cu greu îşi lucrează ogorul. 

Zadarnic! 

Căci toată agoniseala 

Din nou şterpelită le este. 

Căci tunuri costisitoare sunt, 

Avem nevoie de multe, 

Și mai ales în acest moment 

Când gravă este situația. 

Dar cine ştie! 

Suverani de n-ar fi 

Poate n-ar fi nici războaie, 

Și nimeni nu ar mai năzui 

Spre bătălii şi victorii” 

Fără doar şi poate că împărăteasa lua greu decizia de a 
apărea în public tocmai cu ocazia unor parade militare. Dar 


atunci când se hotăra totuşi să facă acest lucru, le închidea pe 
loc gura criticilor ei. 

În pofida aderării la idealurile pacifiste, Elisabeth nu se 
implică niciodată oficial pentru a-şi susţine convingerile. Cea 
mai cunoscută pacifistă a epocii, baroneasa Bertha von Suttner, 
încercă să o atragă scriindu-i o scrisoare: „Nu cer decât un semn 
de aprobare din partea împărătesei mele. Nu de dragul meu, ci 
de dragul cauzei măreţe!... Un singur rând - semnat Elisabeth a 
Austriei - ar intra în istorie: este incalculabil ce rezultate 
binecuvântate ar avea în lupta pentru cel mai preţios din 
idealurile culturale ale tuturor.” 

Suttner trimise la 


Scrisoarea rămase fără răspuns. Când 


secretariatul împărătesei o 
ei Die Waffen nieder (Jos 
supremă de ceremonii îi 
nicându-i că Majestatea Sa 
accepte „cartea pentru 
culară a Mariei Sale”. 
în acest an încă o dovadă 
anume, în septembrie 
împărat într-o vizită oficială 
aniversării a 500 de ani de 


ediţie nouă a cărţii 
armele), maestra 
mulţumi comu- 
a  bine-voit să 
biblioteca parti- 
Impără-teasa dădu 
de bunăvoință, şi 
1882, îl însoţi pe 
la Triest, cu ocazia 


aparte-nenţă a 
Triestului la Austria. 

Arhiducesa Marie Valerie, care avea 14 ani, nota îngrijorată 
în jurnal: „îmi este îngrozitor de frică... Este extrem de periculos. 
Căci italienii vor să anexeze Triestul pentru ei?... urăsc Austria. 
Când unchiul Karl [Ludwig] a fost acolo, au aruncat o bombă 
asupra unui general austriac, iar acum există temeri că... O! Nu! 
Nici nu vreau să mă gândesc la aşa ceva."91 Temerile erau 
îndreptăţite, în orice caz, au fost descoperiţi doi italieni cu 
bombe: „un salut pentru împăratul Austriei”. 

Marie Festetics descrie, în jurnalul ei, agitaţiile acelor zile: 
„Apoi urmă teatrul - foarte neplăcut deoarece se temeau de un 
atentat, sau îl aşteptau? 

În momentul sosirii la teatru? 

Inăuntru? Sau la plecare? 

L-au arestat doar pe unul dintre cei în cauză, în faţa 
teatrului! Oamenii, cei implicaţi, au încercat să treacă 
neobservaţi, erau însă atât de agitaţi încât nu au reuşit; 
Maiestăţile Lor s-au comportat colosal!, De exemplu, împăratul 


hotărî să fie însoţiţi la toate manifestaţiile de o suită cât se 
poate de mică: „Nu putem pretinde de la nimeni aşa ceva! 
„ Elisabeth dădu dovadă de un curaj remarcabil în această 
călătorie, însoţindu-şi soţul în toate vizitele de reprezentare. 
Fiicei sale îi relată: „în trăsură mă aşezam pe partea dinspre 
uscat [unde presupunea că s-ar putea afla atentatorii înarmaţi], 
lăsându-i împăratului locul dinspre mare - nu ştiu dacă ar fi 
folosit la ceva, dar poate totuşi”. Valerie nu îşi încăpea în piele 
atât era de mândră de mama ei: „O, când voi avea un soţ, voi 
încerca şi eu să mă sacrific, aşa cum face mama. Viaţa lui îmi va 
fi mai valoroasă decât a mea proprie”. După spusele Valeriei, 
Elisabeth era „atât de mânioasă pe italienii ăştia falşi. Nici nu îi 
salut,, spunea. „Strigă tot timpul „Eviva, eviva” şi îţi înfig 
pumnalul în spate”. Marie Valerie: „N-am văzut-o niciodată pe 
mama aşa. Avea lacrimi în ochi şi era încă furioasă pe lichelele 
astea fioroase. 

Hotărârea Elisabethei de a renunţa la vânătoare însemna o 
mare uşurare pentru acei ce se simțeau îngrijoraţi de renumele 
împărătesei. Şi ziarul NEUE FREIE PRESSE avea acum 
posibilitatea să-i liniştească - de bună-credinţă - pe critici, 
relatând că în grajdurile din Ischl existau în vara anului 1882 
doar 50 de cai, „deci cu 100 mai puţini decât în anul 1837, când 
răposatul Ferdinand îşi avea aici curtea şi se construiseră... 
Câteva barăci mari de lemn în vederea adăpostirii cailor şi a 
caleştilor.” Iniţiaţii înțelegeau de aici că şcoala de dresură de cai 
a Elisabethei, din Ischl, se golise - şi că niciunul din caii ei de 
circ nu fusese adus în ţinutul Salzkammergut. 

lar de Anul Nou 1882, când Elisabeth apăru cu soţul, fiica şi 
nora la Operă pentru a asista din loja-incognito la prezentarea 
operei Oberon de Weber, contele Hubner constata: „Este un 
adevărat eveniment să o vezi pe împărăteasă şi altfel decât pe 
cal; publicul se arată recunoscător pentru acest spectacol.” Dar 
renunţarea la partidele de vânătoare şi la antrenamentele 
zilnice de călărie lăsase în urmă un gol brusc în viaţa 
împărătesei. Dusese cam zece ani de zile viaţa unui sportiv de 
performanţă, trăind aproape exclusiv pentru caii ei. Acum, când 
toate luaseră sfârşit, trupul ei nu se putea adapta atât de uşor la 
o viaţă liniştită. Deci îşi satisfăcu dorinţa - ieşită din comun - de 
mişcare în alt fel, şi anume făcând zilnic plimbări pe jos de ore 
întregi şi într-un tempo atât de rapid încât le duse la epuizare pe 


doamnele de onoare din suită - pe vânt şi pe vreme proastă, 
peste munţi şi prin lunci, în cele mai frumoase ţinuturi ale 
Austriei, Bavariei şi Ungariei, dar şi pe drumuri prăfuite, de ţară. 
Ca să nu le solicite prea mult pe doamnele de onoare mai puţin 
antrenate, în urma lor venea de multe ori o trăsură în care 
„doamnele” puteau urca în momentul când nu se mai puteau 
ţine pe picioare, împărăteasa, însă, rezista ore în şir, Nici 
rafalele de ploaie şi nici viscolul nu o împiedicau să facă aceste 
plimbări. 

Purta încălţăminte solidă, o fustă nepretenţioasă din stofă 
groasă, de culoare închisă, şi o jachetă pe talie, îşi confecţionase 
această îmbrăcăminte practică din costumele de călărie 
devenind în felul acesta una din primele adepte ale noului tip de 
„taior sportiv executat la comandă”, la croitorie. De soare şi de 
privirile curioşilor se proteja cu ajutorul unor umbrele din piele, 
foarte mari şi greu de mânuit. Fireşte că făcea tot posibilul să îşi 
salveze anonimatul şi să nu fie recunoscută. Când apăreau 
oameni, se furişa plină de teamă pe lângă ei. Dacă intra în 
vreun han de la ţară, alegea o masă din cel mai ascuns ungher, 
ca să se simtă la adăpost de privirile curioşilor. Nimic nu o 
bucura mai mult decât să îşi poată bea laptele fără a fi fost 
recunoscută, după care pleca mai departe. Doamnele de onoare 
nu mai erau selectate în funcţie de ierarhia aristocratică 
obişnuită. Premisele principale pentru a ocupa această 
demnitate, atât de râvnită altă dată, erau: picioare sănătoase şi 
o condiţie fizică şi psihică excepţională. Contesa Festetics, care 
în timpul partidelor de vânătoare din Anglia nu avusese altă 
obligaţie decât să o aştepte ore întregi pe împărăteasă era 
confruntată cu greutăţi considerabile în urma introducerii noilor 
obiceiuri. Mai scundă şi grăsuţă, gâfâia pe urmele împărătesei 
subţirele care gonea cu picioarele ei lungi fiind, în plus, mereu 
chinuită de foame. Căci Elisabeth îşi ţinea currele ei de slăbire şi 
în timpul acestor marşuri forţate, neavând nici un pic de 
înţelegere pentru trebuinţele însoţitoarelor ei. După o tură de 
felul acesta, care durase totuşi aproape şase ore fără pauză de 
masă, împăratul o întâmpină pe doamna de onoare cu cuvintele 
pline de compasiune: „Sunteţi încă în viaţă, contesă? 

Nici nu ştiu ce să mai spun”. Dar Franz Joseph manifestă 
răbdare, umor şi toleranţă şi pentru această marotă a soţiei 
sale, chiar când, simțindu-se deranjată de privirile curioşilor, 


Elisabeth începu să îşi facă tot mai des plimbările în timpul 
nopţii cam ca excursiile nocturne ale lui Ludwig al II-lea. De 
exemplu, în vara anului 1885, porni la unu noaptea de la Zeii 
am See înspre Schmittenhohe, însoţită de o doamnă de onoare 
şi câţiva ghizi montani cu lanterne. Nu arareori aveau loc scene 
comice, doamnele care circulau aproape în pas alergător dând 
ocazia unor răstălmăciri. Pe drumul de întoarcere după unul din 
aceste tururi de forţă (Sophienalpe - Haltertal - Hacking 
Hietzing - Schonbrunn) un poliţist crezu că cele două doamne 
atât de grăbite (împărăteasa şi contesa Festetics) sunt urmărite 
de răufăcători şi voi să le ofere pro tecţie. Marie Festetics: 
„Deodată îşi dădu seama că este împărăteasa şi renunţă la 
intervenţie, dar ne urmă, de la distanţă şi gâfâind, până am 
ajuns la palat.” 

Cu ocazia unei vizite la Heidelberg, în 1883, Elisabeth îşi 
descoperi - prin intermediul lui Friedrich Schulze, maestrul de 
scrimă al universităţii - o nouă pasiune. 

Scrima, în acelaşi an, Schulze este angajat - pe baza unui 
contract foarte avantajos - ca profesor de scrimă al împărătesei. 
Acest contract prevedea, în afară de un onorariu mare pentru el 
şi asistentul său, precum şi cheltuielile de deplasare, o 
„despăgubire” în valoare de 3.600 guldeni (cam 430.000 şilingi, 
adică 60.000 de mărci) pentru pierderea vechii remuneraţii şi 
pentru investiţii. Elisabeth luă câtva timp zilnic două ore de 
scrimă pe lângă antrenamentul de scrimă şi obişnuitele exerciţii 
de gimnastică. Cu ocazia următoarelor şederi la Heidelberg în 
1884 şi 1885 - solicită să fie amenajată la Schlosshotel o sală de 
scrimă specială pentru ea. 

Elisabeth mai întreprinse în anii optzeci câteva călătorii în 
Anglia, dar numai pentru a face băi la mare. 

Exagera însă şi în această privinţă, dând iarăşi prilej unor 
observaţii ironice. Şi împăratul Wilhelm | „râdea de viaţa ei 
excentrică spunând că puţini oameni ar putea suporta aşa ceva: 
să facă baie în mare de trei ori pe zi câte o jumătate de oră.” 
Bay Middleton se căsători la finele anului 1882. Se pare că între 
împărăteasă şi el continuă, în taină, un schimb de scrisori. Cei 
doi se mai şi întâlniră de câteva ori. Marie Larisch aminti de o 
întâlnire „surprinzătoare la Amsterdam, unde atât Middleton cât 
şi împărăteasa urmau un tratament cu masaje la renumitul 
profesor Mezger. Elisabeth, din cauza sciaticii, iar Bay, pentru a 


se vindeca de sechelele unei căderi de pe cai. Plimbarea, în 
patru, prin Amsterdam, semăna - după cuvintele Mariei Larisch 
- cu „un fel de marş funebru, . Elisaheth se intitula - cu sarcasm, 
pe sine şi pe Bay „garda invalizilor”. 

Arhiducesa Marie Valerie vorbeşte încă o dată, la 20 martie 
1888, despre o vizită a lui Bay Middleton la Godollo: „Asta îmi 
amintea de vremuri trecute, dar nu bune”, adăuga 
dezaprobator, în 1892, Middleton îşi frânse gâtul cu ocazia unei 
curse de cai. Soţia distruse toate scrisorile împărătesei. 
Supravieţuiră doar câteva cadouri: un inel, o pereche de butoni 
de  manşetă, un 
medalion. -N ? E ARE 


Zâna Titania şi măgarii 


Desigur... Că nu am fost crescută ca să devin împărăteasă şi 
ştiu că educaţia mea are multe lacune - dar nu am făcut 
niciodată nimic rău, Dumnezeu din cer îmi este martor. Deşi aş 
fi avut ocazia. Mulţi au dorit să mă despartă de împărat,, îi 
spunea Elisabeth, în 1872, contesei Marie Festetics - 
împărtăşindu-le acelaşi lucru, cu cuvinte asemănătoare, şi altor 
prieteni din alte timpuri. Nu avem nici un motiv să ne îndoim de 
veridicitatea acestei declaraţii, chiar dacă bârfa Vienei se arăta 
foarte preocupată de prezumtive „relaţii amoroase” ale 
Elisabethei cu alţi bărbaţi - şi chiar dacă tocmai nepoata 
Elisabethei, Marie Wallersee, căsătorită contesă Larisch, face în 
cărţile ei aluzii nebuloase la asemenea prezumtive relaţii. 
Aceste cancanuri nu îşi găsesc fundamentarea în nici o dovadă 
concretă. 

Împărăteasa Elisabeth a fost una dintre cele mai frumoase 
femei ale timpului, nefericită în căsnicie, nerealizată şi lipsită de 
o îndeletnicire anumită, în plus, plecată aproape tot timpul în 
călătorii, mizantropă şi înconjurată de o aură de mister. Toate 
acestea sunt de natură să alimenteze fantezia multora. 
Indiferent unde s-ar fi aflat era urmărită de privirile tuturor, de la 
cameristă, la lachei, la doamnele de onoare şi la rude. 

În aceste condiţii ar fi fost greu să aibă secrete. Astfel încât 
toată lumea de la curte ştia care sunt relaţiile ei conjugale; erau 
contabilizate şi comentate toate conflictele, toate împăcările. 
Având în vedere ca împăratul şi împărăteasa aveau 
apartamente separate, orice întâlnire dintre cei doi soţi semăna 
cu o trecere pe sub furcile caudine (în orice caz, aceasta era 
senzaţia Elisabethei). 

Dintre numeroasele bârfeli vom aminti doar un exemplu. 
Acesta este ilustrativ fiindcă sunt implicate persoane foarte 
apropiate de împărăteasă: maestrul suprem de ceremonii, 
baronul Nopcsa, şi educatoarea Valeriei, Miss Throckmorton. 
Marie Festetics notă, indignată la culme, că Miss Throckmorton 
o întrebase - fără ca baronul Nopcsa să fi intervenit - dacă „nu 
am fost deranjată în timpul nopţii?” Festetics: „Fireşte că am 
întrebat-o de ce, iar ea mi-a povestit cu o mutră dulce-acrişoară 
că Maiestăţile Lor se certaseră şi că împărăteasa refuzase să îi 
deschidă împăratului uşa, baricadând trecerea!” Un grădinar îi 
povestise toate acestea. „Indivizii ăştia sunt plătiţi pentru a 
urmări tot ce se întâmplă la suverani: „Mulţi oameni de la curte 


făceau afaceri murdare, constituind partide şi dezlănţuind 
conflicte care ajungeau până la nivelul familiei imperiale, pentru 
a profita de pe urma lor. Contesa Festetics nu era singura care 
se plângea de aşa ceva, accentuând tot mereu că este foarte 
greu să te ţii la distanţă de toate intrigile de la curte - şi cu atât 
mai mult să afli unde este adevărul. Contesa nu îi putea 
încredința decât jurnalului ei tot ce îi provoca supărare: 
„Principiul monarhic este stupul, cu deosebirea că acolo albinele 
lucrătoare îi omoară pe trântorii inutili şi îi aruncă afară - aici 
este însă invers - trântorii le omoară pe albinele lucrătoare, 
trăind de pe urma celor adunate de ele.” Contesa se întreba 
mânioasă; „oare din ce motive aşa-numita nobleţe sufletească 
nu permite - să le dai o dată o lovitură - să smulgi masca ce le 
acoperă faţa?” Cu asemenea declaraţii, doamna de onoare 
maghiară, care dispreţuia curtea vieneză, încerca să justifice din 
ce cauză împărăteasa se înstrăina tot mai mult de anturajul ei 
de la curte. 

Nici în timpul călătoriilor situaţia nu era cu mult mai bună, 
chiar dacă existau, fireşte, deosebiri de nuanţă. 

Adică, împărăteasa avea posibilitatea să-şi  selecteze 
însoțitorii, iar duşmanii înveteraţi rămâneau la Vie- 
na. 

Dar suita era totdeauna numeroasă; maestrul suprem de 
ceremonii, doamne de onoare, cameriste, secretari, coafeze, 
băieşiţe, bucătărese, un cofetar, spălătorese, vizitii, personalul 
de deservire a grajdurilor şi „băieţii care aveau grijă de câini”. 
Micuța Marie Valerie o însoțea de obicei pe mama ei, iar o dată 
cu ea educatorii şi profesorii. De cele mai multe ori veneau şi un 
medic şi un preot. Şi bineînţeles că cei sus-puşi îşi aveau, şi ei, 
personalul lor propriu (cameriste şi valeţi). Prin urmare, suita 
împărătesei consta în genere din cincizecipână la şaizeci, uneori 
chiar din peste o sută de persoane ca zate toate, în aceeaşi 
clădire sau în imediata apropiere. 

Poate deci oricine să îşi închipuie ce număr uriaş de 
cancanuri era vehiculat de toţi aceşti oameni. 

În consecinţă, este cu totul inimaginabil ca împărăteasa să fi 
putut întreţine o „relaţie amoroasă” secretă cu cineva. Tocmai 
din acest motiv foarte simplu - făcând abstracţie de altele, mai 
serioase, asupra cărora vom mai reveni - putem da crezare 


afirmațiilor Elisabethei că nu a făcut niciodată nimic rău (şi 
anume, ea se referea în acest context la bărbaţi). 

In schimb, Elisabeth oferea suficiente subiecte de bârfă prin 
modul de viaţă neobişnuit. Mizantropia ei şi toate măsurile de 
precauţie aferente (absenţa frecventă din Viena, cărări barate în 
grădină, renumitul văl albastru cu care îşi acoperea capul, 
evantaiele şi umbrelele după care îşi ascundea faţa) o făceau 
„aproape să pară ridicule”, după spusele contesei Festetics, deci 
o puneau într-o lumină ridicolă, în plus - şi aceasta era 
consecinţa mai gravă - comportamentul ei ciudat trezea 
suspiciuni. Lumea încerca să descifreze sensul acestui joc de-a 
v-aţi ascunselea, inventând cele mai fantastice poveşti. Marie 
Festetics: „Se caută alte dedesubturi sau, cel puţin, cei de rea- 
credinţă au ocazia să o facă.” În aceste împrejurări, nici faptul 
că relaţiile conjugale imperiale nu erau prea armonioase nu 
putea fi disimulat. Impădarea din perioada încoronării din 
Ungaria şi naşterea Valeriei rămase un episod. lzbucneau mereu 
certuri. Disputele se terminau de cele mai multe ori cu plecarea 
Elisabethei într-o călătorie oarecare. 

Marie Festetics păstra o discreţie extremă în jurnalul ei. 
Trebuie deci să ne imaginăm ce s-a putut întâmpla în culise, din 
moment ce în 1874 consemnează: “ieri s-a ridicat pentru o clipă 
întrebarea dacă rămâ-ne aici. Voia să plece. Cum şi din ce cauză 
nu am voie să spun. Dar îngerul păzitor a învins şi Ea a rămas 
aici!” Toată lumea de la curte ştia şi că Elisabeth exercita o 
influenţă puternică asupra împăratului, dominându-l la modul 
absolut - şi că el încerca de-a dreptul cu umilinţă să intre în 
grațiile ei. Era cea idolatrizată, el ceda capriciilor ei - iar ea 
rămânea foarte zgârcită în acordarea favorurilor. Când 
împăratul se afla în apropiere, suferea de cele mai multe ori de 
vreo indispoziţie - dureri de cap, de dinţi, de stomac şi altele 
asemănătoare - aşa încât soţul, care o menaja din toate 
punctele de vedere, nici nu îndrăznea să ridice niscaiva 
pretenţii. 

Revelator pentru relaţia dintre soţi este un obicei menţinut 
de împărat timp de decenii, începând cu anii şaizeci, formula de 
încheiere a scrisorilor sale către Elisabeth era: „Bietul tău 
micuţ”, „Soţiorul tău însingurat”, „Bărbăţelul tău”, împărăteasa 
îl intitula „Micuţul meu”. Ca exemplu cităm din două scrisori 
scrise în 1869: „îmi lipseşti foarte mult, micuțul meu drag; în 


ultimele zile te făcusem să fii atât de drăguţ. Acum va trebui să 
o iau de la capăt cu educaţia, când te vei întoarce”. lar peste 
paisprezece zile: „îmi lipseşti mult, micuţule drag, dar când 
suntem singuri şi mai mult. Mă cunoşti doar pe mine şi 
obiceiurile mele şi extinction de roi [aproximativ: suprimarea 
regelui]. 

Dar dacă nu mă accepţi aşa cum sunt, mă pensionez.” 

Gelozia lui Franz Joseph îi dădea Elisabethei mereu ocazia 
să-l tachineze, în 1867, îi scrie din Zurich: „Aici mai; există ceva 
demn de amintit, şi anume, studenţi foarte curăţei, de toate 
naţionalităţile, care o salută foarte deferent pe iubita ta soţie.” 
lar din Ungaria, în 1868: 

“M-am întors târziu acasă de la teatru, unde, spre liniştirea 
ta, nu a fost şi frumosul Bela”. Din Possenhofen în acelaşi an: „A 
sosit Bellegarde. Dar, linişteşte-te, nu cochetez nici cu el şi nici 
cu altcineva!,, Din Roma, în 1870: 

„Marele meu favorit de aici: contele Malatesta. 

Nici nu îţi poţi imagina ce om drăguţ şi plăcut este. Ce păcat 
că nu ţi-l pot aduce”. Pe de altă parte, Sisi nu încerca să 
ascundă că era bine informată în legătură cu slăbiciunea lui 
Franz Joseph pentru sexul frumos. După criza conjugală 
spectaculoasă şi fuga din Viena, renunţase la accesele de 
gelozie, manifestând mai degrabă o înţelegere batjocoritoare: 
„Aseară am fost la localul Rothe Muhle, unde am mâncat 
Schmarren [un desert la tigaie, din cocă de clătite] şi am văzut o 
femeiuşcă foarte drăgălaşă. Bine că nu ai fost şi tu aici, căci te- 
ai fi luat după ea. 

Sau: „Audienţele date de tine trebuie să fie foarte amuzante 
deoarece primeşti mereu fete frumoase... Ştiu de ce a fost la 
tine Agotha Ebergenyi; cum îţi place? Nu uita să-i 
spui lui Andrassy să mă însoţească la 
Paris.” Atitudinea înţelegătoare a 
Eli-sabethei ajunse, mai târziu, atât de 
departe încât mijloci şi sprijini activ 
prietenia lui Franz Joseph cu Katharina 
Schrati. 

Această munificenţă era 
dovadă că iubirea din primii 
apusese definitiv în cazul 


cea mai bună 
ani de mariaj 
Elisabethei - dar nu 


şi în cazul lui Franz Joseph. Sisi dădu expresie deziluziei ei într-o 
poezie: 

Dă-mi pace, ah, dă-mi pace, 

Aşa este mai bine. 

Ce-a fost să-nvie nu mai poate, 

lar resturi nu-mi doresc. 

Poeziile în care se plânge de jigniri şi de dispariţia iubirii 
sintetizau sentimentele unei soţii care se crede neînţeleasă. 
Elisabeth, o femeie hipersensibilă, plină de fantezie, foarte 
cultivată, era legată de un bărbat, ce-i drept muncitor şi cu 
picioarele pe pământ, dar pentru care viaţa ei sufletească atât 
de complicată reprezenta un corp străin, între cei doi soţi se 
căsca o prăpastie ce se adâncea odată cu trecerea anilor, fiind 
disimulată în mod precar cu ajutorul unei prietenii de suprafaţă 
şi a unor formule de politeţe. Cu cât Elisabeth devenea mai 
exaltată, cu atât Franz Joseph părea mai pedant şi pragmatic, 
mai scump la vorbă şi mai impersonal. Elisabeth se plângea de 
rigiditatea şi lipsa lui de sensibilitate: 

“Ferice de cel pe care zeii-l lipsiră 

De simtire profundă, ce răni poate face; 

Căci soarta nu-l amărăşte şi nu-l atinge, 

Săgeți otrăvite inima nu-i străpung”. 

Chiar dacă deplângea vidul şi lipsa de comunicare din 
momentele petrecute împreună, Elisabeth nu mini maliza partea 
de vină care îi revenea ei, fiind pe deplin conştientă de faptul că 
nu îi adusese fericire soţului ei: 

“Azi noapte am visat că ai murit, 

Și inima-mi Îîndurerată-a fost în vis. 

M-am întrebat cu grijă şi reproş 

Dacă nefericire ti-am adus? 

Zăceai tăcut şi palid ca un mort 

i-o jale-adânc-atunci m-a săgetat; 

Cu disperare am căutat pe fața ta 

Acea iubire care-n mine a apus. 

Dar m-am trezit şi mult m-am întrebat 

A fost un vis? 

A fost adevărat? 

Simţeam reproşul cuibărit adânc şi 

Sufletu-mi de-amărăciune invadat. 

Dar nu! 


Trăieşti şi m-ai putea ierta, 

În inima-ţi să-mi faci iar loc ai vrea. 

Dar disperată sunt tocmai simțind 

Că, impietrită, inima-mi respinge fericirea.” 

Toate aceste poezii au fost scrise în anii optzeci, după ce 
Elisabeth renunţase la partidele de vânătoare căutând să se 
sustragă atât companiei soţului ei, cât şi curţii de la Viena prin 
călătoriile lungi întreprinse. Din numeroasele poezii cu un 
conţinut asemănător selectăm aici doar câteva, deosebit de 
revelatoare, cum ar fi următoarea, intitulată Zerstort (Distrus): 

“E inutil să-ți mai vorbesc din nou 

De anii-n care-atât de strâns am fost uniți, 

Pe care-n veci uitării nu-i vom da 

Chiar dac-acum atât de depărtaţi ne par. 

Iti aminteşti de-acele ore pline de dulceaţă 

Când, dintr-un trup supus doar tie, 

Sufletul de pe buze ţi-l sorbeam 

Ca să rămână-n veci al meu? 

Avut-am de atunci de suferit 

Și multe lupte-amarnice am dat; 

Dar cea mai mare-a fost durerea când 

Iubirea noastră am văzut murind. 

lată de ce mişcat-am fost profund 

Când cineva deunăzi mi-a şoptit 

Că-n ale sufletului tău adâncuri 

Deplângi încă iubirea noastră-apusă. 

Chiar dacă-n mine nu mai pot trezi 

Simţiri care de mult au dispărut, 

Învăluite sunt ca-n binecuvântare 

De amintirile pe care mi le porți. 

Da, liniştită pot să fiu de-acum 

Și mânaru poate sufletu-mi să fie 

Știind că oricât te-ai împotrivi 

Al meu ai fost, al meu rămâi în veci!” 

Marie Festetics, care a petrecut peste douăzeci de ani în 
anturajul imediat al împărătesei, 
dar nu apucase şi primii ani de căsătorie, 
caracteriza în modul următor relaţia 
dintre Elisabeth şi împărat: „Împărăteasa 
şi-a apreciat în mod sincer soţul având 


multă afecţiune pentru el. N isit-o, nu acesta 
este cuvântul potrivit. Elisabeti că este firesc ca 
el să nu participe la viaţa ei sufletească deoarece nu o putea 
urma când se înălța în sferele mai elevate, ale „plutirii cu capul 
în nori„, după cum spunea împăratul, în genere, trebuie să spun 
că îl respecta foarte mult şi ţinea la el, dar de iubit nu cred că l-a 
iubit.” În ochii contemporanilor Gyula Andrassy trecea drept 
„iubirea cea mare” a împărătesei. Fără doar şi poate că acesta a 
ocupat - şi anume, până la moartea lui - un loc special în viaţa 
Elisabethei. Putem însă afirma cu certitudine (în măsura în care 
un biograf are dreptul să facă o asemenea aserţiune după 
examinarea scrupuloasă a surselor) că până şi această cea mai 
profundă relaţie care a legat-o pe Elisabeth de un bărbat a 
rămas platonică. Mai târziu, Elisabeth va sublinia, cu mândrie, 
faţă de mai multe persoane: „Da, a fost o prietenie devotată şi a 
rămas neîntinată de iubire” - adică de iubirea fizică, ce nu a 
interesat-o niciodată în mod deosebit pe împărăteasă. 

Niciunul din ceilalţi bărbaţi care au jucat un rol în viaţa 
Elisabethei nu a depăşit faza de adorator lipsit de şansă. 

Elisabeth accepta omagiile ca un tribut plătit frumuseţii ei, 
savura admiraţia bărbaţilor, rămânând însă maiestatea rece şi 
inaccesibilă. Marie Larisch sesizase foarte bine atitudinea 
Elisabethei faţă de admiratorii ei rezumând-o în modul următor: 
„Elisabeth era îndrăgostită de dragoste, care însemna pentru ea 
flacăra vieţii. Considera ipostaza de a fi idolatrizată drept un 
tribut care îi revenea de drept frumuseţii ei. Dar entuziasmul ei 
nu era niciodată de durată, probabil fiindcă modul de a vedea 
totul din perspectiva estetică o împiedica să se abandoneze 
simţurilor... Ar fi trebuit să troneze printre zei, să se vadă 
anturată de ei pe muntele Parnas sau să fie aleasa unui Zeus 
cuceritor, ca Leda şi Semele. Brutalitatea vieţii îi repugna 
împărătesei în aceeaşi măsură în care se simţea fascinată de 
aspectele ei frumoase.” In ciuda sentimentului predestinării şi a 
poziţiei de împărăteasă, Elisabeth a simţit în permanenţă 
dorinţa dea cunoaşte viaţa oamenilor „obişnuiţi”, în aceasta 
căuta simplitatea, verticalitatea şi adevărul pe care, după 
părerea ei, nu le putea găsi la curte. Dorinţa de a juca rolul unui 
Harun-al Raşid şi de a intra în contact cu ceea ce nu ajungea 
până la păturile superioare ale curţii imperiale o determină pe 
împărăteasă să se lanseze la un moment dat în cea mai mare 


aventură a vieţii ei; şi anume, mascată şi travestită, participă în 
mare taină la un bal mascat: balul Rudolfina din sala 
Musikverein, în marţea carnavalului din 1874. Singurii complici 
erau Ida Ferenczy care o însoţi, precum şi coafeza Fanny Feifalik 
şi camerista Schmidi, care o aranjară în vederea marelui 
eveniment. 

Dispunem de numeroase surse de informaţie în ceea ce 
priveşte această escapadă. 

Elisabeth acordă episodului o importanţă atât de mare încât 
îi consacră mai multe poezii. „Flirtul” acelei seri, Friedrich 
Pacher von Theinburg, păstră corespondenţa care urmă (scrisă 
de mâna Elisabethei cu scrisul uşor schimbat) şi îi relată totul cu 
lux de amănunte lui Corti, biograful Elisabethei. Şi nepoata, 
Marie Larisch, şi fiica, Marie Valerie, amintesc evenimentul 
despre care le vorbise chiar împărăteasa. 

Ţinând cont de importanţa acordată de Elisabeth aventurii, 
putem concluziona că a fost unica de felul 
acesta şi că făcuse o impresie deosebită asupra ei. 

Avea atunci vârsta de 36 de ani şi devenise pentru prima 
dată bunică. Era în iarna de după Expoziţia Mondială de la Viena 
şi înainte de a se lansa în partidele de vânătoare din Anglia. 

Fritz Pacher, funcţionar şi holtei în vârstă de 26 de ani, 
povesteşte că un domino roşu necunoscut l-a acostat şi l-a atras 
într-o discuţie. Era Ida Ferenczy, Elisabeth fiind prea timidă 
pentru a lua iniţiativa. Cele două se instalaseră de mai multă 
vreme la galerie, de unde urmăreau agitația balului, fără să fi 
făcut cunoştinţă cu nimeni. La un moment dat, către ora 11, 
când se plictisiseră deja de atâta privit, Ida propuse ca Elisabeth 
să îşi caute un tânăr iar ea o va pune în legătură cu el. 

„La un bal mascat trebuie să-i acostezi pe oameni şi să 
recurgi la tot felul de stratageme.” Alegerea căzu pe Fritz 
Pacher. Ida se interesă mai întâi de la tânăr dacă nu cumva face 
parte din aristocrație şi cunoaşte personal vârfurile societăţii. 
Apoi mai vorbi despre una şi alta şi în cele din urmă aduse vorba 
despre prietena ei „care şade singură la galerie şi se plictiseşte 
de moarte” şi îl conduse sus într-o lojă. Acolo găsi o doamnă 
într-o „toaletă neobişnuit de elegantă”, din brocart greu, galben, 
prevăzută şi cu „o trenă extrem de nepractică în asemenea 
împrejurări”. Era atât de mascată încât Pacher nu-i putea vedea 
nici faţa, nici frizura: „Dominoul meu era atât de încotoşmănat 


încât nu putea fi recunoscut şi trebuie să fi suferit îngrozitor din 
cauza căldurii.” 

După ce dominoul roşu dispăru foarte discret, începu (după 
spusele lui Pacher) o conversaţie „destul de anostă”. Se 
apropiară de balustradă şi priviră agitația de jos. Pacher: „Şi în 
timp ce, tot vorbind despre lucruri indiferente, îmi băteam capul 
întrebându-mă oare cine poate fi, ea mi se adresă deodată: 
„Sunt străină aici, la Viena; spune-mi, o ştii pe împărăteasă, cum 
îţi place şi ce se vorbeşte, ce se crede despre ea?” 

Elisabeth nu ar fi putut proceda cu mai multă stângăcie; căci 
după această întrebare Pacher începu să fie suspicios. Răspunse 
deci circumspect: „Pe împărăteasă o ştiu, fireşte, doar din 
vedere, când iese în Prater, la călărie. Ce crede lumea despre 
ea? De fapt nu se vorbeşte mult despre ea, deoarece evită 
ieşirile în public, nu se arată bucuros fiind preocupată în primul 
rând de caii şi câinii ei. In rest, nu aş putea spune nimic, poate 
că lumea o nedreptăţeşte: în orice caz, este o femeie 
frumoasă.” 

Dominoul galben îl mai întrebă pe cavalerul ei cam ce vârstă 
îi dă. Când Pacher indică vârsta reală a Elisabethei - 36 de ani - 
ea reacţiona cu agasare spunându-i: 

“Bun acum poţi pleca!, Dar Fritz Pacher nu era dispus să 
accepte de la o mască ceea ce toţi curtenii acceptau de lao 
împărăteasă. Aşa încât ripostă iritat: „Dar ştii că eşti amabilă! 
Mai întâi mă chemi sus, la tine, mă tragi de limbă, iar apoi îmi 
dai paşaportul”. Elisabeth, care nu era obişnuită cu o asemenea 
reacţie - chiar şi împăratul devenea servil când ea îşi exprima o 
dorinţă! 

Vira imediat, ba aveai chiar impresia că acest mod de a fi 
tratată îi impunea. Pacher era de părere că ea rămăsese puţin 
uimită: „Bine, poţi rămâne, aşază-te aici şi după aceea mă vei 
conduce jos, în sală.” 

Pacher: „Din acest moment, barierele invizibile care ne 
despărţeau păreau înlăturate. Dominoul meu galben, până 
acum rigid şi convenţional, se schimbase complet, iar discuţia 
noastră, care atinse cele mai diferite domenii, nu se mai poticni. 
Mă luă de braţ rezemându-se uşor de tot şi, stând tot timpul de 
vorbă, am cutreierat împreună sala foarte aglomerată şi 
încăperile învecinate - poate timp de două ore. Am evitat cu 
grijă să o curtez în mod insistent, am evitat de asemenea orice 


cuvânt cu subinţeles, iar conversaţia ei se situa, şi ea, la nivelul 
stilistic al unei „doamne,,.” 

Cei doi nu dansară. Pacher observă că dominoul galben se 
simţea foarte prost în îmbulzeală: „Tremura 
toată dacă nu i se făcea loc. Evident că nu era obişnuită cu aşa 
ceva.” Apariţia ei zveltă, înaltă şi extrem de ele gantă atrase 
atenţia trezind „un interes vădit printre aristocrați”. Pacher: 
„Mai ales cunoscutul sportiv Niki Esterhazy, însoţitorul şi 
îndrumătorul ei permanent la vânătorile de vulpi, la care 
împărăteasa lua pe atunci parte cu pasiune, nu-şi lua ochii de la 
ea, părând să o străpungă cu privirile de câte ori treceam pe 
lângă el. 

Avusesem deja atunci impresia că bănuieşte sau poate chiar 
ştie cine se ascunde în acest veşmânt.” 

Discuţia dintre dominoul galben şi Fritz Pacher se învârtea 
acum în jurul unor probleme personale - viaţa lui Pacher, 


simpatia comună pentru câini şi, în fine, Heinrich 
Heine - un subiect inepuizabil pentru 
Elisabeth. Aceasta îşi manifestă fără nici o 
reticenţă admiraţia. Apoi îi făcu lui Pacher 
complimente plângându-se: „Da, oamenii! 
Cine a avut ocazia să-i cunoască aşa cum i- 
am cunoscut eu nu poate simţi pentru «ei 
decât dispreţ -  linguşitorii aceştia!” 
Când el voi să-i vadă măcar mâna fără 
mănuşă, încercă să-l ducă cu vorba, 


consolându-l cu perspectiva unei eventuale întâlniri în viitor, la 
Stuttgart sau la Munchen: „Şi anume, trebuie să ştii că nu am un 
cămin permanent şi călătoresc tot timpul dintr-un loc într-altul.” 
Bănuielile lui Pacher că în spatele măştii se ascunde 
împărăteasa se întăriră. Ajunsese însă şi la concluzia că este „o 
femeie deşteaptă, interesantă şi, în acelaşi timp, cu o tentă de 
originalitate”, care „nu agrea ceea ce era banal şi mediocru”. 
Târziu după miezul nopţii, apăru iar dominoul roşu (Ida 
Ferenczy) care, după spusele lui Pacher, „ne dă duse târcoale 
plin de teamă”. Coborâră toţi trei scările late până la intrarea 
principală, unde trebuiră să aştepte câteva - minute o birjă. 
Când îşi luă rămas-bun, Pacher încercă, cu un gest îndrăzneţ, să 
dezvelească cel puţin bărbia măştii ceea ce nu îi reuşi din cauză 
că era foarte bine prinsă, dar îl determină pe dominoul roşu să 


scoată „în mare agitaţie un țipăt pătrunzător”, care „pentru 
mine a însemnat mai mult decât cuvintele”. 

Aventura nu se încheiase încă. Masca galbenă, care îşi 
spunea „Gabriela” îi trimise peste câteva zile cavalerului ei o 
scrisoare ştampilată la Munchen. Era scrisul Elisabethei chiar 
dacă uşor schimbat. Continua să se joace cu el, vorbind din nou 
despre o posibilă întâlnire la Stuttgart şi nu dădu dovadă de 
modestie în aprecierea prezumtivei impresii făcute asupra lui: 
„Ai vorbit deja cu mii de fete şi femei, ai crezut chiar că te 
distrezi cu ele, dar spiritul tău nu a întâlnit niciodată un suflet 
înrudit, în fine, ai găsit-o în visul cel multicolor pe cea pe care ai 
căutat-o ani de zile pentru a o pierde poate iarăşi, de data 
aceasta definitiv.” 

Următoarea scrisoare a Gabrielei sosi peste o lună din 
Londra, în ea se scuza pentru tăcerea îndelungată: „Spiritul meu 
a fost foarte obosit, gândurile mele au fost lipsite de elan. Am 
petrecut, în multe zile, ore întregi la fereastră privind ceața 
dezolantă, apoi am devenit iar nebunatică, trecând de la o 
petrecere la alta... Vrei să afli mai multe despre mine şi viaţa 
mea. Nu prezintă nimic interesant. Câteva mătuşi bătrâne, un 
câine mops care muşcă, multe critici la adresa extravaganţelor 
mele, în fiecare după-amiază o plimbare în singurătate, în Hyde 
Park, ca să mă relaxez. Seara, societate după spectacolul de la 
teatru şi acum ştii totul despre viaţa mea şi plictiseala ei 
dezesperantă, lipsită de sens şi searbădă. 

Era, fără îndoială, stilul Elisabethei întocmai ca propoziţiile 
sarcastice: „Visezi în acest moment gândindu-te la mine sau 
lansezi cântece nostalgice în noaptea liniştită? 

În interesul vecinilor tăi, îţi doresc prima variantă.” 

Urmă şi o a treia şi ultimă scrisoare, tot din Londra, cu 
obişnuitele tachinări şi tentative de a induce în eroare, dar 
printre ele şi o străfulgerare de adevăr: „Vrei deci să ştii ce 
citesc. Citesc foarte mult, dar nesistematic, întocmai cum toată 
viaţa mea evoluează fără nici un sistem - de azi pe mâine.” 
După aceea dădu semn de viaţă - peste doi ani - doar un 
domino numit Henriette care cerea înapoierea scrisorilor 
Gabrielei (dar în zadar). 

Întâlnirea inofensivă a dominoului este transfigurată de 
fantezia Elisabethei, după ani de zile, într-o poveste de dragoste 


plină de dramatism, în 1885 (împărăteasa avea deja vârsta de 
47 de ani) reluă episodul: 

Şi mă-nsoţeşti la bal mascat, E frig afară - ce ne pasă! 
Căldură-n inimă avem sala-i puternic luminată. 

Măşti colorate se-mbulzesc, în zarvă, zgomot, chiuit; în 
armonii de vals turbat, Ca muştele se-nvârtejesc: 

Noi însă ce-i mai bun luăm Şi în trăsură ne retragem, Ca într- 
un cuib ascuns şi cald, învăluiţi de noaptea neagră... 

Nici din relatarea lui Pacher (şi nici din povestirile lui Ida 
Ferenczy) nu reiese că Pacher ar fi urcat în birjă - cu atât mai 
puţin că Elisabeth ar fi rămas singură cu el în trăsură. Pacher îşi 
luă rămas-bun de la cele două dominouri în clipa când sosi birja, 
împărăteasa urcă însoţită de Ida. De teamă că ar fi putut fi 
observate de cineva ele se îndreptară mai întâi în altă direcţie, 
întorcându-se pe urmă pe căi ocolite la Hofburg. Tete-a-tete-ul 
din trăsură nu avea deci nimic de-a face cu realitatea. 

După toate probabilitățile, Elisabeth s-a aflat doar o dată în 
viaţa ei singură cu un bărbat străin într-o trăsură - şi anume cu 
Andrassy, în 1872. Andrassy însuşi îi scria Idei Ferenczy că, 
după o partidă de vânătoare în Ungaria, le oferise maiestăţilor 
lor trăsura sa. Franz Joseph refuzase, acceptând doar pentru 
„regină”. Andrassy: „În felul aceste am avut parte de fericirea 
de a o conduce până la gară. 

Când am sosit acolo, gara era plină de lume care le aştepta 
pe Maiestăţile Lor. Imaginaţi-vă ce mutre au făcut când regina a 
coborât cu mine dintr-o trăsură, iar eu am condus-o în sală. S-au 
liniştit de-abia când au apărut şi împăratul şi arhiducele 
Wilhelm. Vedeţi deci ce domn bătrân şi respectabil a ajuns 
prietenul dumneavoastră: i se încredinţează femei frumoase ca 
să le conducă pe întuneric”. Dar Andrassy adăugă semnificativ: 
„De altfel, trebuie să mărturisesc că un drum lung, pe întuneric, 
pe o şosea plină de hârtoape poate deveni foarte delicat chiar şi 
pentru un tată de familie rezonabil.” Călătoria dură însă doar 
câteva minute care făcură o asemenea impresie asupra 
Elisabethei, încât le consideră un maximum de intimitate, 
introducându-le în poeziile ei şi transpunându-le asupra 
episodului cu Pacher. 

În povestirile sale, Pacher amintea că o văzuse peste câţiva 
ani pe împărăteasă în Prater. El călare pe cal, ea în trăsură. Era 


sigur că îl recunoscuse. Următoarele versuri ale Elisabethei 
confirmă supoziţia: 

“Te văd pe-un cal, eşti grav şi trist, 

E iarnă, noapte cu zăpadă, 

Sinistru urlă vântul rece, 

Sunt apăsată, sunt mâhnită! 

In răsărit, de-abia schițată, 

O zi lividă se-ncropeşte, 

lar inima-ţi împovărată amară plângere ascunde” 

Că Fritz Pacher ar fi ascuns în sufletul său o, amară 
plângere” nu rezultă câtuşi de puţin din relatările sale. 

Era doar curios să afle dacă dominoul străin fusese 
întradevăr împărăteasa travestită, după cum bănuia el. Nici 
vorbă să se consume din cauza unei mari iubiri pierdute, cum 
reiese din poeziile Elisabethei: 

“Şi-n timp ce în crepusculul murder 

Compari trecutul cu prezentul, 

Nici eu linişte nu-mi găsesc 

ȘI plâng ştiind că te-am rănit... 

Ah, prietene, te-am înşelat în inima-ţi 

Când m-am furişat, 

Era acolo să rămân 

Spre-a ambilor ponos şi chin. 

Nu bănuiai că eu am aripi, înaripații 

Nu-s fideli, în veci în cuşti nu poți închide 

Ce-i liber, nici de-ar fi din aur...” 

Această poezie lungă (November phantasie - Fantezie de 
noiembrie) se încheie cu un sfat adresat lui Pacher: 

“Deci dacă vrei să te însori 

O, prietene, ascultă-mi sfatul 

Și-atunci când soaţa 

Ţi-o alegi să fii atent, să n-aibă aripi! 

Incredere-i poți acorda 

Si-n căsnicie să te-nhami, 

Căci devotată îţi va fi 

Și fericire îti va da. 

Dar dac-o boare rece vei simţi 

Când, ca bătrânii patriarhi, 

Vei vrea să-ndeplineşti şi tu 

Viața conjugală ce-ţi impune, 


Să ştii că-i spiritul vechii iubiri, 

Ce-ncet pe lângă inima-ţi adie 

Bătând uşor din aripi ca s-o-ngheţțe 

ȘI s-o încremeneasc aşa.” 

Fritz Pacher nu îşi imaginase că o seară amuzantă a putut 
avea ecouri atât de puternice. Rămase deci foarte surprins să 
primească în 1885 - adică după unsprezece ani - o nouă 
scrisoare de la dominoul galben, cu rugămintea de a-şi trimite 
poşte restante adresa şi o fotografie. 

Pacher răspunse:,...Am devenit între timp un soţ pleşuv, 
onest dar fericit, am o soţie care seamănă cu tine în ceea ce 
priveşte talia şi statura şi o fetiţă drăgălaşă.” Dar nu puse nici o 
fotografie în scrisoare. După patru luni sosi o nouă rugăminte ca 
„tatăl chel” să-şi facă o fotografie. De data aceasta Pacher se 
înfurie şi scrise: „Regret enorm că după unsprezece ani 
consideri că este încă necesar să te joci de-a v-aţi ascunselea cu 
mine. O demascare după atâta timp ar fi fost o glumă reuşită şi 
un sfârşit nostim al acelei seri de carnaval din 1874; în schimb, 
o corespondenţă anonimă nu mai are nici un farmec după atâta 
timp. Elisabeth, care se aşteptase la o cu totul altă reacţie era 
atât de mânioasă, încât scrise nişte versuri deloc imperiale la 
adresa lui Pacher, ocărându-l: 

“Ce bestie ordinară, 

Era şi chel, era şi hâd, 

Aruncă-l la gunoi! 

Ruşinea-i o ştie tot omul, 

O dă mai departe ecoul din 

stâncă-n stâncă în Tirol 

Și Cineva este de-acord! “ 

Fireşte că Pacher nu avea de unde să cunoască poezia. Dar 
peste doi ani, ca final al aventurii din timpul carnavalului, primi 
o scrisoare din Brazilia, fără expeditor şi fără iscălitură, şi 
conţinând o poezie tipărită: 

Cântecul dominoului galben Long, long ago. [Cu mult, mult 
timp în urmă (în engl.) (N. Tr.)] 

“Te mai gândeşti la noaptea din sala luminată? 

Ce mult e de-atunci, ce mult e de-atunci, 

Când două suflete s-au întâlnit o dată.” 


Ce mult e de-atunci, ce mult e de-atunci [Acest vers se 
repetă, ca un refren, după fiecare din celelalte] Când prietenia 
noastră ciudată s-a-ncropit. 

“Te mai gândeşti, o, prietene, din când în când la ea? 

Și-ţi aminteşti de vorbele adânci, apropiate, 

Pe care ni le-am spus în al muzicii val? 

O strângere de mână, şi-a trebuit să fug, 

Faţa să ţi-o dezvălui nu puteam, 

În schimb sufletului lumină i-am dat. 

O, prietene, mai mult a fost, mai mult a fost! 

Trecut-au anii, trecut-au mereu, 

lar noi doi nu ne-am mai întâlnit. 

Pe stele le-ntreabă privirile-mi noaptea, 

Dar niciuna veste, răspuns nu îmi dă. 

Te simt când aproape, când foarte departe, 

Eşti, poate, pe cealaltă lume deja? 

Dar dacă trăieşti, dă-mi semn pe lumină, 

Deşi nu sper şi nici nu-l aştept. 

Ce mult e de-atunci, ce mult e de-atunci! 

Te rog, de aceea, aşteptarea mi-o curmă, 

Aşteptarea mi-o curmă!” 

Răspunsul - versificat şi el - al lui Pacher nu a fost ridicat 
niciodată de la poste restante. 

Când nepoata Elisabethei, Marie Wallersee-Larisch, dezvălui, 
în 1913, în cartea ei Meine Vergangenheit (Trecutul meu) 
această istorioară cu dominoul, Fritz Pacher intră în posesia 
dovezii că dominoul cel galben fusese într-adevăr împărăteasa. 
Dar contrazise în mod categoric versiunea lui Larisch, care 
transformase acest episod într-o poveste de dragoste: „Dacă şi 
celelalte aventuri ale împărătesei au fost la fel de inofensive ca 
această glumă de carnaval pe care şi-a permis-o cu mine ca un 
Harun-Al-Raşid - în cazul acesta zău ca nu are ce să-şi 
reproşeze.” În fond, nu existenţa unui divertisment atât de 
nevinovat ca vizitarea unui bal mascat prezintă importanţă. 

În timpul copilăriei petrecute de Elisabeth la Munchen, chiar 
şi ducesa Ludovica se bucura când descindea în taină la baluri 
mascate. Şi împărăteasa Eugenie se ducea, la Paris, împreună 
cu Pauline Metternich, la baluri mascate. Importante sunt 
motivele şi repercusiunile unor divertismente de genul acesta, 
împărăteasa Austriei era atât de plictisită, atât de nerealizată, 


încât asemenea amuzamente nu rămâneau în cazul ei doar 
farse trecătoare - ca în cazul împărătesei Eugenie - ci luau 
proporţiile unor vise care transfigurau realitatea crudă. 

Societatea de la curte nu putea înţelege visele rupte de 
realitate ale împărătesei. Bârfa manifesta interes doar pentru un 
fenomen foarte obişnuit în cercul doamnelor frumoase, lipsite de 
preocupări şi nefericite, şi anume, pentru „relaţii amoroase”. De 
exemplu, circula un zvon conform căruia „este un secret public 
în cetate că Maiestatea Sa întreţine o relaţie cu Niky Esterhazy 
şi ştie toată lumea că el intră prin grădină, travestit în preot, iar 
întâlnirile au loc la contesa Festetics.” Mânia contesei extrem de 
austere, care se situa deasupra oricăror suspiciuni, luă proporţii 
de-a dreptul înfricoşătoare când află despre aceste cleveteli. Nu 
numai împărăteasa, ci şi anturajul ei cel mai apropiat, în special 
maghiarii, erau ţinuţi de decenii întregi sub strictă supraveghere 
răuvoitoare, în aceste împrejurări, orice întâlnire tainică la o 
mijlocitoare ca Marie Festetics sau 

Ida Ferenczy ar fi fost cu totul imposibilă. 

De aceeaşi natură erau vorbele ţesute în jurul lui Bay 
Middleton. Nici în cazul acesta sursele de informaţie nu oferă 
dovezi concrete. Şi Marie Larisch prezintă, oarecum ca punct 
culminant al „aventurii amoroase”, doar o întâlnire a 
împărătesei cu Middleton la Londra. Sub pretextul de a merge la 
un salon de cosmetică, Elisabeth plecase, strict incognito, la 
Londra, însoţită de contele Heinrich Larisch, nepoata Marie şi doi 
valeţi: „Mătuşa mea parcă era o fată de la pension care a plecat 
de data aceasta pe cont propriu în vacanţă.” Sosită la Londra, 
împărăteasa hotări să viziteze mai degrabă iarmarocul decât 
salonul de cosmetică. Se închinară două trăsuri şi deodată apăru 
şi Bay Middleton alături de micul grup. Elisabeth îşi acoperi faţa 
cu vălul şi dispăru în înghesuială împreună cu Bay. Pentru o 
perioadă scurtă de timp se află deci (cât de şocant pentru o 
împărăteasă!) singură cu un bărbat nearistocrat în mijlocul 
gheretelor de bâlci cu maimuțe savante, ghicitoare, barăci 
pentru trageri la tir, într-o lume a iluzioniştilor şi magicienilor pe 
care o iubea din copilărie, dar care îi era acum interzisă - fiindcă 
era împărăteasă. 

După ce dispăruse pentru scurt timp în lumea necurtenilor, 
împărăteasa făcu încă ceva: îşi permise - tot în compania unui 
nearistocrat, dar şi a două persoane de rangul ei (contele 


Larisch şi Marie Larisch) să intre într-un mic restaurant. Marie 
Larisch: „Mi s-a oprit mintea în loc tanti Sisi cu regimul ei 
alimentar fanatic şi programul strict dorea să meargă la 
restaurant!” Heinrich Larisch o calmă pe fata agitată 
explicându-i „că şi împărăteasa trebuie să aibă măcar o dată 
parte de plăcerea inofensivă de a se bucura de libertate.” Spre 
uimirea Mariei Larisch, Elisabeth mâncă „la această oră 
înaintată nu numai friptură de pui, ci şi salată italienească, bău 
şampanie şi consumă apoi o cantitate considerabilă de prăjituri, 
lucruri pe care le respingea de obicei.” La dineurile de la curtea 
Vienei „împărăteasa nu mâncase încă niciodată atât de mult. 

Pe drumul de întoarcere - fără Bay Middleton - împărăteasa 
era „extrem de bine dispusă spunând că este o plăcere 
nemaipomenită să petreci o zi fără să târăşti după tine coada 
cometei.” 

Dar Marie Larisch rămase şi mai uluită când Bay Middleton, 
care plecase cu trenul de seară la Brighton, apăru cu o figură 
nevinovată la recepţia dată de împărăteasă, se înclină cu 
deferentă şi spuse: „| hope your Majesty had a good time.” 
[Sper că Majestatea Voastră s-a distrat bine. (în engl.) (N. Tr.)] 
Nu se poate spune că Elisabeth ar fi fost lipsită de umor în 
escapadele ei. De exemplu, se amuza ducându-l de nas pe 
prinţul de Wales (viitorul rege Eduard al VII-lea), mereu amator 
de aventuri, şi scrise următoarea poezie despre o 
scenă, probabil şi ea izvorâtă din fantezie: 

There is somebody coming upstairs 

In Drawing-room [Cineva urcă scările (în engl.) (N. Tr.); Salon 
(în engl.) (N. Tr.)] 

Confortabil şedeam! 

Prințul Eduard şi cu mine. 

Vorbe dulci debita şi curte-mi făcea 

Spunându-mi cât ține la mine. 

Apoi se-aproprie şi mâna mi-o luă 

Murmurând: „Dear cousin, ce-ai zice să...? 

Din suflet am râs amenințând: 

„There is somebody coming upstairs.”[Am tras cu urechea, 
dar nimeni nu venea, ] 

lar jocul cel nostim continuă, 

Și Eduard prinse curaj. 

Chiar îşi permise mai multe. 


Nu m-am ferit, era interesant 

ȘI am râs: „Dear cousin, ce-ai zice să...? 

Dar jena-l cuprinse şi-ncet şopti: 

„There is somebody coming upstairs.” 

Un om atât de bine informat cum era contele Charles 
Bombelles, maestrul suprem de ceremonii al prinţului 
moştenitor Rudolf şi care nu era câtuşi de puţin un admirator al 
împărătesei, respingea toate vorbele ţesute în jurul acesteia din 
simplă goană după senzaţional, considerându-le neadevărate, în 
1876, amintea „extravaganţele împărătesei, de altfel foarte 
nevinovate”- cel puţin aşa notează Hubner în jurnalul său - 
fiind, şi ei, de părere că evoluţia lui Sisi îşi are în mare parte 
originea în prima perioadă, atât de nefericită, petrecută la 
Viena, şi în severitatea exagerată a arhiducesei Sophie: “s-a pus 
un rând de lanţuri după altul în jurul acestei sticle cu şampanie 
şi în cele din urmă dopul a sărit. Şi este bine că explozia nu a 
avut alte consecinţe decât acela pe formulă de adresare a unui 
suveran către alt suveran. Mai sunt şi cele pe care le vedem: 
pasiunea excesivă pentru cai, vânătoare şi sport, precum şi o 
recluziune care nu prea este compatibilă cu obligaţiile unei 
împărătese.” Cu cât Elisabeth înainta în vârstă iar mizantropia ei 
se accentua, cu atât mai mult îşi căuta un refugiu “în fantezie şi 
în lumea basmelor”. Tocmai aici se manifestă relaţia ei crispată 
faţă de bărbaţi. 

Printre miturile şi legendele care o captivau în mod deosebit 
pe împărăteasă se găsea povestirea scriitorului englez Henry R. 


Haggard despre o regină egipteană 
legendară care nu îmbătrânea 
niciodată, trăind, învăluită de văluri, 
într-un loc tainic. „She” îşi menţine 
puterea de a nu îmbătrâni doar cât 
timp nu i se dăruieşte din dragoste 
unui bărbat. Şi Elisabeth era 
inaccesibilă  temân-du-se că iubirea 
i-ar putea răpi puterea şi nimbul. 

În poeziile ei apare de cele mai 
multe ori ca Titania, crăiasa zânelor. 


Admiratorii lipsiţi de şansă sunt înfăţişaţi ca măgari - ca în Visul 
unei nopţi de vară, piesa preferată a Elisabethei. In toate 
castelele în care locuia se găsea şi o poză a Titaniei cu măgarul. 


Elisabeth către Christomanos: „Acesta este capul de măgar al 
iluziilor noastre, pe care îl alintăm fără încetare... Nu mă satur 
să-l privesc.” O căina mereu pe Titania cea însingurată, care nu 
a găsit niciodată satisfacţie în iubire: 

“Doar eu, ca o blestemată, 

Eu, a Zânelor crăiasă, 

In veci ce caut nu găsesc, 

In veci un suflet apropiat. 

Degeaba de repetate ori părăsit-am tronul imaculat; 

Căci n-am găsit un muritor să-l doresc cu adevărat. 

In nopți toride de vară. 

In raze lascive-ale lunii adesea crezut-am că l-am găsit 

Și bucurie am simţit. 

În zori de zi însă, iată, 

Cu groază trebuia să constat 

Că-n timpul nopții ținut-am 

Un cap de măgar la piept. 

Singură, singurică îmi duc viața de mult, 

Și nu găsesc nici în Hades pe unul să-mi fi fost drag!” 

La un moment dat se simţi chiar - în stilul lui Heinrich Heine 

„Doamna cavaler Barbă-Albastră” care trece în revistă în 
cabinetul ei tot felul de piei de măgar: 

„Aproape milă îmi inspiră când îi privesc pe bieţii netoţi!” în 
această poezie îl recunoaştem mai întâi pe contele Imre 
Hunyady care se îndrăgostise în 1860, pe insula Madeira, de 
tânăra, însingurată şi nefericita Sisi. Elisabeth făcea referire la 
frumuseţea sa bătându-şi joc: la tropice mi l-am ţinut l-am pus 
cunună de granat Banane-i dam din mâna mea Dar în curând m- 
am săturat. Al doilea admirator îi lăsase doar amintiri plăcute, 
dar nu poate fi identificat cu precizie: 

“Al doilea, ah, ce drag mi-a fost. 

Devotat el m-a slujit; 

Pe pământ de-ar fi rămas, 

Credinţă ar fi meritat.” 

Că s-ar putea să fie vorba despre Andrassy reiese dintr-altă 
poezie care nu a fost găsită în moştenirea lăsată de Elisabeth, 
fiind însă publicată de Marie Larisch şi reprezentând o variantă, 
chiar dacă foarte exagerată: 

“Doar „una“ mâna mi-o atinge, 

Unica „piele bună”, 


Din draga mea Ungarie, în ea m-am încrezut. 

Ai renunțat la rang şi-onoare. 

Pe mine m-ai iubit - 

Mai mult ţi-am fost decât regină, 

Un sacrificiu mi-ai adus.” 

A treia piele de măgar era Fritz Pacner cu versurile citate 
deja. Urma Ray Middleton: 

“Din vest mi-a fost expediat 

Un tip original! 

Roşcat era măgarul meu 

Și necheza frumos, 

And never was ne sick, nor sore, Butjumped and pranced 
about.” [Şi n-a fost niciodată nici bolnav nici imbufnat./Ci sărea 
şi zburda peste tot (în engl.) (N. Tr.).] Franz Joseph apare 
aproape în toate poeziile ca Oberon, craiul ielelor, care stă 
alături de Titania. Uneori însă Elisabeth îşi trece şi soţul în 
rândul admiratorilor ceea ce corespundea, de fapt, atitudinii lui 
faţă de ea. Dar îi rezerva totuşi un loc special în cabinetul ei, 
arătându-i multă simpatie 

„Măgăruşului pur-sânge 

Căpos şi capricios": 

A fost în fond un scump odor 

Deşi m-a supărat: 

-Un loc de cinste-a căpătat în al meu cabinet! 

Ce voia să spună prin „m-a supărat şi iese mai clar din cele 
ce urmează: 

Frumos chiar dacă se purta 

Să nu te-ncrezi în el. 

De toane capu-i era plin 

Și şmecher chiar părea, 

De chica sură de-l trăgeam 

Mai obstinat era. 

De câte ori nu m-a bruscat 

Când tare m-am crezut! 

Și tolerant s-a arătat 

Doar când l-am împăcat.” 

Motivul Titania-măgarii, cu referire la împărat, este reluat şi 
într-altă poezie tristă şi spăşită (deşi Elisabeth îşi făcea scrupule 
inutile în legătură cu „Fidelitatea multor ani” arătată de Franz 
Joseph, ele nefiind justificate): 


“Părul tău de mult albit 

Un mut reproş mi-a adresat, 

Fidelitatea multor ani 

Desigur nu am meritat. 

Dar totuşi creştetul tău 

Grozav ce se asemăna 

Acum până în amănunt 

Cu măgăruşul de colea.” 

Influenţa lui Heinrich Heine este mai mult decât frapantă în 
toate poeziile. Lamentările acestuia legate de iubirea nesinceră, 
de minciună şi deziluzii străbat şi versurile Elisabethei. Începând 
cu mijlocul anilor optzeci ea ducea o viaţă retrasă, departe de 
Viena, căutând singurătatea şi natura, fără să simtă deloc lipsa 
bărbaţilor: 

“Zile aurite de linişte deplină în monahală singurătate! 

Adânc în inimă v-am păstrat 

Cu multă mulțumire. 

Singură cu-ale mele gânauri, 

Ferita de un sunet fals 

Tăcere-n jur am zi şi noapte, 

Ce bine e liber să fii! 

Savurând izvorul proaspăt 

Cu poetul mult iubit, 

Pe aripi uşoare-ți zboară 

Gânduri în necunoscut. 

În ceea ce priveşte „iubirea pământească”, spune privind 
înapoi: 

Aveam o mică garniture 

De busturi de idoli, din lut, 

Căminul îl impodobeau, 

O jucărie doar, un fleac. 

Și-odată-am vrut să văd şi eu 

Dacă-n adâncuri, undeva, 

Un rest de spirit nu zăcea 

Și capetele lor le-am spart. 

ȘI cioburi am făcut, pe rând, 

Pe unul după altul; 

Ca să constat cu-un gust amar 

- Că goale, toate - vai! 

Erau.” 


Că flirturile Elisabethei se derulau la nivelul fanteziei şi nu la 
cel al realităţii ne dovedeşte şi următoarea poezie dedicată unui 
necunoscut din Zandvoort/Olanda. 

Simpla vedere a acestui tinerel frumos îi inspiră împărătesei 
următoarele versuri aproape isterice: 

“Să plec, să plec de lângă tine 

E greu de suportat. 

Inima a înnebunit, 

Capul bolnav mi-l sparge, 

lar ochii mi-i închid 

Să nu te mai zăresc. 

Linişte jinduiesc 

Simţurile le pierd. 

Căci azi, când te-am văzut 

De-abia m-am reținut - 

Mâinile să nu le împreun, 

De parcă Domnul ar fi aici 

Să nu cad în genunchi 

Și țipete să scot. 

Și, ah ce dureros nervii când clocotesc. 

Să fie Nemesis, 

Să se răzbune vrea 

Pe inima-mi ce-atât de vitregă a fost 

Fată de-amorul pământesc?” 

Elisabeth îi cânta în poeziile ei şi pe cei de mult decedati, 
sau figuri legendare - de exemplu pe Heinrich Heine şi pe eroul 
ei preferat, Ahile. Este greu să tragem o linie de demarcaţie 
între îndrăgostire şi nostalgia morţii care răzbate şi din interesul 
ei pentru spiritism. Printre cei vii nu găsea pe nimeni care să o 
înţeleagă. Era prea sensibilă, prea susceptibilă pentru a întreţine 
relaţii „normale cu un bărbat. Aşa încât îşi găsea refugiul în 
relaţii fantasmagorice cu eroi decedați care nu îi mai puteau 
face nici un rău. În acest sens trebuie înţelese şi versurile 
următoare adresate statuii care îl înfăţişează pe Ahile murind şi 
care se află în vila Hermes - castelul particular al Elisabethei, de 
lângă Viena. La miezul nopţii, când împăratul Franz Joseph 
îngenunchease - în fantezia Elisabethei plin de admiraţie în faţa 
portretului Katharinei Schratt, ea însăşi se îndreaptă în grabă 
spre eroul ei, Ahile: 

“Cu paşi uşori urcă scările 


Late acoperite de covoare - 

Pe logodnicul ei il vede acum, palid ca marmura, 

Zăcând, în a lămpii slabă licărire să prindă iarăşi viaţă pare; 

Ea îi cuprinde nobilele măadulare, 

De piatra rece-şi lipeşte inima: 

„Când miezul noptii orologiul bate, 

La mine vino, de mult te aştept, 

Cu brațele să te înlănțuiesc, în fine, 

A vieții suflare să mi-o sorbi de pe buze.” 

Pe cât de bombastice ne apar aceste poezii şi fantezii 
realitatea era mult mai prozaică. Din numeroase declaraţii şi 
poezii ale Elisabethei răzbate o relaţie foarte crispată şi inhibată 
faţă de sexualitate. Titania cobora la măgarii ei doar în poezii, în 
realitate, detesta iubirea: 

“Nu vreau iubire, 

Nu vreau nici vin. 

Una îti strică 

De alta vomezi! 

Iubirea se-acreşte, 

Iubirea e-amară, 

Vinu-i poşirca, 

Profit ca s-aducă. 

Mai falsă ca vinul 

E-adesea iubirea; 

De formă sărut dai, 

Dar hot eşti în fond! 

Nu vreau iubire, 

Nu vreau nici vin; 

Una îti strică, 

De alta vomezi!” 

Am putea cita încă multe exemple asemănătoare, tabloul 
clinic al Elisabethei poate fi reconstituit: anorexia ei nervoasă, 
curele de slăbire drastice ţinute decenii în şir, dromomania 
accentuată sunt explicate de către psihologii moderni drept 
expresia unei repulsii profunde faţă de tot ce este opulent- 
corporal, în primul rând faţă de sexualitate. 

Elisabeth nu reuşi să disimuleze această atitudine de 
respingere nici când fiica ei preferată, Marie Valerie, se căsători 
şi rămase gravidă. Nu găsi ce altceva să-i spună Valeriei, care 
era o soţie extrem de fericită şi viitoare mamă, decât că 


„regretă „vremurile bune şi de demult, când eram încă o 
fecioară nevinovată,... ba uneori mai spunea în maniera ei 
glumeaţă şi că o agasează să-mi vadă silueta schimbată şi că „îi 
este ruşine pentru mine”. Concepţiile Elisabethei se evidenţiară 
şi cu ocazia unui scandal în familia Wittelsbach, declanşat de 
sora ei mai mică Sophie (fosta logodnică a lui Ludwig al II-lea, 
iar din 1868 ducesă de Alengon). Sophie trăia cu familia ei la 
Paris, fiind celebră prin muzicalitate şi frumuseţe semăna foarte 
mult cu Elisabeth. In 1887, când avea deja vârsta de vreo 40 de 
ani şi era mamă a unor copii mari, se îndrăgosti de un medic 
căsătorit, dr. Glaser din Munchen. Relaţia deveni cunoscută. 
Soţia lui Glaser ameninţă cu scandal public şi divorţ. Perechea 
se refugie la Meran, fiind însă imediat separată şi ţinută sub 
supraveghere. lar când se intercepta o corespondenţă secretă 
între cei doi, ducesa este internată în ospiciu particular al 
renumitului psihiatru, profesorul Krafft-Ebing, specializat în 
studiul anomaliilor sexuale. 

internarea unei adulterine într-un ospiciu era o metodă 
destul de des practicată în acele vremuri (şi prinţesa Luise von 
Coburg urma să aibă peste câţiva ani 


aceaşi soartă). Poliția şi autoritățile 
fi sprijineau din toate punctele de 
vedere pe soţii ran- chiunoşi. 
Reacţia Elisabethei faţă de acest caz 
este, fără echivoc, negativă. 
Nu îi luă deloc apărarea Sophiei - cu 
care era totuşi în relaţii foarte bune 
- ci o condamnă fără rezerve: 
“Soțului tău bun şi drag i-ai fost 


necredincioasă. 

Pumnalul în piept i-ai înfipt şi din greu ai păcătuit”. 

Suntem îndreptăţiţi să deducem, din această reacţie, care 
era atitudinea Elisabethei faţă de problema adulterului. După 
câte ştim, nu a făcut nici o tentativă de a interveni pe lângă 
autorităţile austriece în favoarea surorii ei. A manifestat, ce-i 
drept, compasiune, dar nu toleranţă şi cu atât mai puţin 
înţelegere: 

“Mă îngrozeşte ceea ce azi văd, 

Și inima-mi îndurerată este; 

O, vai! O, vai! 


De zece ori o, vai! 

Căci să te înfrânezi nu ai putut...! 

Eşti la ospiciu, eşti o prizonieră, 

O victimă a patimii nebune; 

Îmi frânge inima să mă gândesc 

La disperarea neagră ce o simţi acolo. 

Soțul, copiii, să-i abandonezi ai vrut 

Și cu seducătorul, ruşinos, să fugi; 

Dar păcătoasa ta intenţie va păli, 

Căci de-unde eşti să fugi tu nu mai poți!” 

Trecu destul de multă vreme până când Sophie se linişti în 
oarecare măsură. Ca să-i găsească o scuză, familia din Bavaria 
considera că nu este în deplinătatea facultăţilor mintale. 
Rămâne sub semnul întrebării dacă era într-adevăr aşa. În orice 
caz, Sophie se întoarse la soţul ei, iar peste doi ani nepoata 
Amelie nota în jurnalul ei: „Tanti Sophie este iarăşi cea de 
odinioară. Povestea cu Glaser pare să fie doar un vis urât. Nu a 
mai rămas decât o uşoară melancolie care a caracterizat-o 
dintotdeauna.” Melancolia Sophiei se adânci în următorii ani. În 
cele din urmă deveni bigotă şi îşi pierdu viaţa în 1897, la Paris, 
cu ocazia incendiului dintr-un bazar de binefacere. 

In alte împrejurări Elisabeth manifestă mai multă toleranţă, 
de exemplu, cu ocazia cenzurării unor piese de teatru - 
contestate din punct de vedere al moralității prezentate la 
Burgtheater. In 1892, drama Die Sklavin (Sclava) de Ludwig 
Fulda se scoase din repertoriu după trei spectacole, deoarece 
încuraja iubirea liberă. 

Katharina Schratt îşi exprimase consternarea „în mod 
categoric şi pe drept cuvânt”, după cum scria Franz Joseph. 
Elisabeth însă rugă să i se trimită de la Burgtheater tocmai 
textul acestei piese, pe care o citi şi o traduse în limba greacă 
un exerciţiu de limbă. Discută despre tema infidelităţii femeilor 
şi cu lectorul ei de greacă, Christomanos: „Nu se ştie niciodată 
din ce cauză femeile îşi înşală bărbaţii! Răspunsul este însă 
simplu; fiindcă trebuie să le rămână fidele. Această lege te 
provoacă la aşa ceva, numai fiindcă trece drept lege. 

Şi oare se ştie dacă soţul a fost într-adevăr alesul hotărât de 
destin? Cele mai multe fete se mărită doar din dorinţa de a 
dobândi libertatea. De altfel, iubirea este înzestrată cu aripi, ea 
poate şi să-şi ia zborul dispărând.” Jocul confirmat al Elisabethei 

Elisabeth continuă să răn ilă. Dar păstră 
scrisorile lui Alfred scriind, pe baza lor, un poem pe mai multe 
pagini: Titania und Alfred, rămas neterminat. 

Din când în când se amuza să-l ţină în corzi pe „mistrețul 
vrăjit”, adică Alfred, prin mici atenţii (flori uitate, cică 
intenţionat, pe o bancă din parc). Acest episod însemna pentru 
Elisabeth, în mod evident, un divertisment binevenit în viaţa ei 
atât de searbădă şi un motiv de înveselire. 

“Mi-ai Scris scrisori atât de multe 

Și toate foarte lungi. 

Te-ai plâns mereu de al tău chin în proză şi în cânturi. 

De la-nălțimea ghețarului meu în jos strig către tine: 

“Iubirea ta zZadarnică-i, copile, 

Nu mai dă muguri ce a-ncremenit: 

In iubire eu nu mai cred pleacă de-aici. 

Nu te-am chemat să vii la mine, 

Ce cauţi aici? 

De secole sunt pe pământ, 

Tânăr eşti tu, 

Inima-mi înghețată este, în pace te du.” 

Printre numeroasele versuri despre adoratorul Alfred găsim 
însă şi câteva ce dezvăluie adevăruri ascunse: 

“Eşti tu atât de curajos 

S-ajungi cânava la mine? 

Suflarea-mi îngheţată ucide. 

Să calc pe cadavre îmi place.” 

lar în altă poezie (Titanias Spinnlied - Cântecul de tors al 
Titaniei) îşi bate joc de tânărul exaltat şi îndrăgostit, situându-se 
pe poziţiile stăpânei nemiloase: 

“Un joc al dragostei doreşti 

Smintit muritor ce eşti? 

Cu fir de aur eu iţi tes cămaşa morții de pe-acum... 

In plasa mea frumoasă să topăi până mori, 


Eu te privesc râzând de-acum şi până-n zori.” 

Dar în ciuda lamentărilor şi a amenințărilor că se va 
sinucide, Alfred nu avea de gând, în realitate, să 
îmbrace „cămaşa morţii”, în schimb, ceru bani de la adorata sa. 
Elisabeth răspunse şi la această pretenţie cu cuvinte sarcastice: 

“În dragoste eu nu cred. 

“Ce viata îți amărăşte 

Alte dorințe sunt: 

Știu bine ce îti lipseşte 

Copile, ai datorii, 

Și mintea-ţi vicleană gândeşte: 

lubirea-mi cu guldeni de aur 

Regina imi răsplăteşte.” 

Această farsă despre Titania şi Alfred nu este - în cadrul unei 
biografii - atât de lipsită de importanţă cum ar putea părea în 
prima clipă. Pe de o parte, reflectă atitudinea Elisabethei faţă de 
diferiţii ei adoratori, răceala şi superioritatea ei, pe de altă parte, 
ne arată şi cât de greu îi era - uneori chiar imposibil - să tragă o 
linie de demarcaţie între realitate şi fantezie. Faptul că pierde 
atâtea ore scriind poezii dedicate amorului lui Alfred ne mai 
demonstrează însă şi amploarea recluziunii autoimpuse, lipsa 
totală de interes pentru problemele familiei şi ale imperiului - a 
cărui împărăteasă era - şi plictiseala în care se zbătea. 

Episodul cu Alfred se derulează în 1887/88, adică în perioada 
crizelor din Balcani şi a pericolului iminent al izbucnirii unui 
război; erau tocmai anii în care sistemul de alianţe din Europa 
trecea prin mutații esenţiale - în urma pactului de neagresiune 
dintre Germania şi Rusia, încheiat în spatele Austro-Ungariei. 
Doi oameni apropiaţi şi pe plan politic de împărăteasă - Gyula 
Andrassy şi prinţul moştenitor Rudolf - se opuneau în această 
perioadă politicii externe a imperiului. Amândoi aşteptau şi 
sperau că vor fi sprijiniți de unica persoană al cărei cuvânt 
găsea ascultare la împărat - adică de împărăteasă. Elisabeth 
însă înşelă toate aşteptările şi speranţele, abandonându-i atât 
pe Andrassy, cât şi pe Rudolf, întocmai după cum îşi lăsase, 
decenii întregi, soţul singur cu problemele sale. Işi manifestă 
disprețul faţă de lume - fiind mai preocupată de farsa despre 
amorezul Alfred din Dresda. 

Se apropia sfârşitul tragic al prinţului moştenitor Rudolf. 
Elisabeth era atât de prinsă în visele ţesute în jurul crăiesei 


zânelor, Titania, şi a diferiților ei măgari îndrăgostiţi, încât nici 
măcar nu înregistra nefericirea unicului ei fiu, deşi acesta îi 
ceruse ajutorul de repetate ori, cu multă teamă şi 
circumspecţie. 

Fascinaţia exercitată de Elisabeth asupra bărbaţilor 
supravieţui chiar şi frumuseţii ei. În anii nouăzeci, când tenul ei 
era deja de mult ridat iar privirea tulbure, avea încă acelaşi 
succes atunci când urmărea acest lucru. 

De exemplu, lectorii de limbă greacă - însoțitorii ei din 
ultimii zece ani ai vieţi - se îndrăgostiră cu toţii de femeia 
solitară, melancolică, evocând până la moarte, cu nostalgie, 
orele pe care le petrecuseră în compania împărătesei; 
Constantin  Christomanos scrise şi cărţi 
poetico-exaltate despre ea. Dar anturajul 
Elisabethei îi compătimea pe aceşti tineri. De 
pildă, maestrul suprem de ceremonii, Nopcsa, 
îi scrise Idei Ferenczy că împără-teasa îl 
răsfaţă pe grec „aşa cum Maiestatea sa nu 
răsfăţase încă pe nimeni, îl com-pătimesc pe 
bietul băiat, căci îl nenoroceşte.” Chiar 
şi scriitorul Alexander von Wars-berg, care se manifestase la 
început foarte critic la adresa împărătesei, arătă simp-tome 
vădite de îndrăgostire la scurt timp după plecarea lui într-o 
călătorie în Grecia, ca însoțitor al Elisabethei. 

Că iubirea lui Franz Joseph pentru soţia sa se menţinu 
nealterată de-a lungul deceniilor - în ciuda tendinței împărătesei 
de a „pluti cu capul în nori” - nici nu mai trebuie menţionat. Ştia 
toată lumea de la curtea Vienei că împăratul fusese şi rămăsese 
primul adorator al „angelicei Sisi” - în pofida, iar mai târziu chiar 
şi din cauza Marinei Schratt. 


CAPITOLUL 10 


Vulturul şi pescăruşul 

Cu cât Elisabeth manifesta o tendinţă mai pronunţată de a 
se izola de lume, cu cât mizantropia ei se adâncea, cu atât mai 
mult se ataşa de vărul ei, regele Ludwig al II-lea al Bavariei, care 
avea o evoluţie asemănătoare. La început relaţia dintre ei nu 
fusese prea apropiată. Ba existaseră chiar disensiuni serioase, 
de natură pur familială. Căci rivalitatea dintre linia bavareză 
regală şi cea ducală avea o vechime de generaţii întregi. 
Relaţiile de înrudire nu erau nici ele chiar atât de apropiate: 
bunicul lui Ludwig, regele Ludwig l, şi mama lui Sisi, Ludovica, 
erau fraţi. Diferenţa de vârstă de opt ani jucă un rol foarte mare 
în primii ani, căci în 1854, când Sisi părăsi, la vârsta de 16 ani, 
Bavaria, prinţul moştenitor Ludwig avea de-abia opt ani. 

Peste zece ani, Ludwig urcă pe tronul Bavariei. Aproximativ 
începând cu această dată - Ludwig avea 18 ani iar Elisabeth 26 
- contactele dintre cei doi deveniră mai strânse, în 1864, la 
scurt timp după urcarea pe tron tânărul rege îşi vizită verişoara 
imperială la băile Kissingen, rămase mai mult timp acolo, făcu 
multe plimbări împreună cu ea, iar cu această ocazie cei doi se 
întreţinură atât de mult şi într-un ton atât de afectuos, încât Sisi 
le scrise membrilor familiei „fericită de înţelegerea dintre ei şi 
de numeroasele ore petrecute împreună” - şi trezind în felul 
acesta gelozia fratelui ei preferat, Carl Theodor. Apariţia 
Elisabethei alături de Ludwig făcea senzaţie peste tot: tânărul 
rege era de o rară frumuseţe, înalt, serios, cu o aură romantică; 
lângă el, verişoara înfloritoare, înaltă şi ea şi subţire, cu un aer 
uşor maladiv-melancolic. La curtea din Munchen, Ludwig făcea 
aceeaşi impresie ca Sisi la Viena. După spusele prinţului 
Eulenburg, păşea „frumos ca un fazan de aur printre toate 
orătăniile din ogradă”. Amândoi îşi dispreţuiau anturajul, 
amândoi aveau înclinaţie spre tot felul de excentricităţi pentru 
a-şi şoca ambianța. Amândoi se pricepeau de minune să se 
eschiveze de la întâlnirile oficiale, să plece cu scurt timp înainte 
într-o călătorie sau să se declare bolnavi. Amândoi îşi arătau pe 
faţă simpatiile şi antipatiile - mai ales Ludwig. De exemplu, dacă 
un musafir nu îi era simpatic, dădea ordin să se pună pe masă 
buchete uriaşe de flori ca să nu fie obligat să-l vadă pe bietul 
oaspete. Acesta, la rândul său, trebuia să depună eforturi 


disperate pentru a se face auzit. Amândoi aveau o preferinţă 
pentru singurătate, detestând eticheta de la curte. Următoarele 
cuvinte ale lui Ludwig ar fi putut fi rostite tot atât de bine şi de 
Elisabeth, doar că se refereau la Munchen în loc de Viena: 
„închis în colivia mea de aur... De-abia aştept să vină zilele 
fericite ale lunii mai ca să părăsesc pentru mai multă vreme 
oraşul acesta nefericit, detestat, de care nu mă leagă nimic şi în 
care locuiesc cu o repulsie insurmontabilă.” Şi Elisabeth avea o 
plăcere deosebită să nesocotească toate convențiile, sfidând 
ambianța anxios de ceremonioasă cu declaraţii atât de 
neortodoxe, încât unii ajungeau la concluzia că şi ea este cel 
puţin „ciudată”, întocmai ca vărul ei din Bavaria. Marie Larisch: 

„Împărăteasa semăna în multe privinţe cu Ludwig al II-lea, 
dar, spre deosebire de el, dispunea de forţa fizică şi sufletească 
de a nu se lăsa doborâtă de ideile exaltate”. 

Obişnuia să spună, pe jumătate serios, pe jumătate în 
glumă: „Ştiu că unii mă consideră nebună”. Şi zâmbea cu ironie 
iar ochii ei căprui scânteiau de neastâmpăr reţinut. Acei ce o 
cunoşteau pe Elisabeth mai bine scriau despre plăcerea ei de a-i 
tachina pe oameni. Spunea uneori cu cea mai serioasă mină 
lucrurile cele mai incredibile sau îi trântea cuiva în faţă o 
obrăznicie elegantă, cu un surâs fermecător pe buze, pentru a 
savura apoi - după cum spunea - mutra tâmpită a celuilalt. 

Acel ce nu o cunoştea foarte bine pe Elisabeth nu reuşea 
totdeauna să îşi dea seama dacă vorbeşte serios sau glumeşte”. 


Şi prinţul Philipp Eulenburg sublinia prezenţa unor 
trăsături comune scriind: „Împărăteasa 
- puţin ciudată dar foarte dotată - a avut 
totdeauna mai multă înțelegere pentru vărul 
ei decât alți muritori. Ea care făcea ore 
întregi în salonul ei, exerciţii la trapez, 

îmbrăcată într-un fel de costum de circ, sau 
pleca deodată - doar cu o manta lungă de 
ploaie peste tricou pe jos de la Felda-fing la 
Munchen, o distanţă de vreo 50 de kilometri (eu 


personal am întâlnit-o o dată în această costumaţie) este uşor 
de înţeles din ce cauză găsea că extravaganţele văru-lui ei sunt 
„explicabile” - căci de cele mai nefaste cu siguranţă că nu avea 
cunoştinţă.” Atât Elisabeth cât şi Ludwig erau iubitori de cultură 
şi foarte citiţi, în special în domeniul literaturii clasice. Amândoi 


erau adepţii filosofiei lui Schopenhauer - în conformitate cu 
spiritul timpului. Amândoi erau antimilitarişti. Amândoi aveau o 
atitudine independentă faţă de biserică. Ludwig câtre prinţul 
moştenitor Rudolf: „Poporul nu are decât să rămână fidel 
credinţei sale catolice, cu binefăcătoarele ei promisiuni că există 
o lume de dincolo, cu miracolele şi sacramentele ei; dar un om 
cultivat nu poate, după cum spui şi tu foarte bine, să se 
mulţumească la infinit cu aceste concepţii desuete.” Sisi discuta 
cel mai bine despre soacra ei, Sophie, tocmai cu „vărul regal” 
care o considera pe Sophie „o femeie ultramontanistă şi indusă 
în eroare.” Oricât de multe speculaţii s-ar fi făcut despre natura 
relaţiilor dintre Ludwig şi Elisabeth, un lucru este sigur: 
sexualitatea nu a jucat absolut nici un rol. Ludwig spunea cu 
multă plăcere despre sine însuşi că este „regele virgin, şi avea 
înclinații homosexuale pe care le combătea cu toată forţa - 
ghidat de idealul purității morale. 

Deoarece, „har Domnului”, nu are o atracţie senzuală faţă 
de sexul feminin - scria la un moment dat - respectul [său] 
pentru puritatea femeilor este cu atât mai profund”. Dacă vrem 
să ne imaginăm relaţia dintre aceşti doi veri bavarezi trebuie să 
pornim totdeauna de la repulsia sexuală a lui Ludwig faţă de 
femei. O dragoste „pură adică (în sensul lui Ludwig) cu totul 
lipsită de erotism îl lega pe frumosul rege - care în anii 
şaptezeci depăşise deja limita dintre normalitate şi nebunie - de 
împărăteasă, care - cel puţin la bătrâneţe - afişa, şi ea, obiceiuri 
tot mai bizare. 

Elisabeth şi Ludwig se simțeau apropiaţi unul de altul, dar nu 
ca un bărbat şi o femeie. Era apropierea dintre două personaje 
de basm, rupte de realitate şi de „oamenii normali”. 

În anii şaizeci, Elisabeth, care era mai în vârstă şi avea un 
rang superior, reprezenta încă o persoană respectabilă şi sus- 
pusă pentru tânărul rege. Astfel încât îşi putea permite să-l 
dojenească pe faţă şi cu un ton aspru, în 1864, când Bavaria 
recunoscu noul regat al Italiei. 

După părerea ei, Ludwig nu manifesta suficientă solidaritate 
de familie cu principii italieni alungaţi, mai ales cu perechea 
regală din Napoli-Sicilia. Elisabeth către Ludwig al II-lea: „Nu pot 
nega, m-a mirat profund faptul că tocmai Bavaria a recunoscut 
Italia, având în vedere că în fiecare casă princiară mazilită se 
găsesc rnembri ai familiei regale bavareze; dar presupun că 


motivele care te-au determinat să faci acest pas inexplicabil 
sunt atât de importante, încât modesta mea opinie despre 
comportamentul tău nu poate fi luată în considerare, având în 
vedere interesele majore şi obligaţiile sacre pe care trebuie să le 
reprezinţi.” După aceste cuvinte lipsite de echivoc, îl asigură 
însă pe rege de „dragostea profundă care mă leagă de patria 
mea” şi de „prietenia cordială, sinceră, pe care o simt în special 
pentru tine.” Acestea erau însă doar obişnuitele formule de 
politeţe. Comentariile lui Sisi la adresa apariţiilor teatrale ale 
vărului ei aveau de cele mai multe ori un ton ironic; de exemplu, 
lui Rudolf, pe atunci în vârstă de şase ani, îi scria din Bavaria: 
„Regele mi-a făcut ieri o vizită lungă, şi dacă nu ar fi intervenit 
bunica, probabil că ar fi încă şi acum aici. Este împăcat, eu am 
fost cuminte, iar el mi-a sărutat de atâtea ori mâna, încât tanti 
Sophie, care trăgea cu ochiul prin uşa întredeschisă, m-a 
întrebat apoi dacă o mai am! Purta iar o uniformă austriacă şi 
era foarte tare parfumat cu Chypre.” Această „tanti Sophie” era 
sora cea mai mică a Elisabethei. Sophie avea foarte mulţi 
peţitori datorită frumuseţii ei şi a rudelor sus-puse şi împărțea 
cu largheţe refuzuri; printre cei respinşi se găseau şi prinţul 
Philipp von Wurttemberg şi arhiducele Ludwig Viktor, fratele cel 
mai mic al lui Franz Joseph. Ludovica rămase neconsolată din 
cauza îndărătniciei fiicei ei de a respinge o partidă strălucită cu 
un membru al casei Habsburg, cu atât mai mult cu cât trebuia 
iar să-şi ceară scuze de la sora ei jignită, arhiducesa Sophie: „M- 
a costat multe lacrimi un asemenea ginere ar fi fost o fericire 
pentru mine.” 

Găsi însă o „singură consolare” în faptul că Dumnezeu „te 
iubeşte, draga mea soră greu încercată”, dacă nu ajunge la 
Hofburg şi Sophie cea atât de capricioasă: „Poate că, în ciuda 
calităţilor ei indiscutabile, Sophie nu ar fi corespuns întru totul 
aşteptărilor tale, iar bunul Dumnezeu îţi va trimite o altă fată, 
mai potrivită, care te va face fericită pe tine şi pe bunul tău 
Ludwig, aşa cum o meritaţi amândoi! Să-ţi dea Dumnezeu o 
bătrâneţe senină, liniştită, paşnică, şi o compensație pentru 
atâtea sacrificii pe care a trebuit să le aducă, în tăcere, biata ta 
inimă... lar lui Ludwig al tău un viitor cât mai frumos.” Ludwig 
Viktor rămase necăsătorit - de fapt avea alte înclinații. 

In anul 1867, Sophie se logodi cu regele Ludwig al II-lea. 


Părea să fie o dragoste după gustul lui Ludwig: aeriană, 
desprinsă de realitate, lipsită de „senzualitatea” atât de 
detestată de el. Sophie era foarte muzicală - şi ea o mare 
admiratoare a lui Wagner. Avea o voce frumoasă, fiind în stare 
să-i cânte regelui ore în şir. În primul rând era însă sora 
Elisabethei, semănând foarte mult cu ea. 

Chiar şi în scurta perioadă de logodnă scrisorile lui Ludwig 
către Elisabeth aveau un ton mult mai înflăcărat decât cele 
către tânăra sa logodnică; acesteia i se adresa cu numele „Elsa” 
dar, în mod semnificativ, Ludwig nu îşi asuma sie însuşi rolul 
iubitorului Lohengrin, semnându-şi scrisorile către „Elsa” cu 
„Heinrich” - intrând deci în rolul regelui Heinrich Păsărarul. 

Ludwig către Elisabeth, în timpul logodnei cu Sophie: „Draga 
mea verişoară. Simt nevoia sufletească imperioasă să îţi aduc 
încă o dată, din toată inima, mulţumi rile mele cele mai calde şi 
profunde pentru amabilitatea cu care mi-ai permis să te însoțesc 
deunăzi în călătoria de întoarcere. Nici nu îţi poţi imagina cât de 
fericit am fost. Orele petrecute în trăsură au fost pentru mine 
cele mai frumoase din întreaga mea viaţă. Nu le voi uita 
niciodată. 

Mi-ai acordat permisiunea de a te vizita la Ischl; la 
apropierea momentului atât de fericit pentru mine, când mi se 
va împlini speranţa de a te putea vedea acolo, voi fi cel mai 
fericit om de pe pământ. 

Sentimentul de sinceră dragoste şi respect, precum şi de 
ataşament devotat pe care l-am nutrit în adâncul inimii pentru 
tine încă din adolescenţă, mă face să am impresia că cerul a 
coborât pe pământ şi nu va dispărea decât o dată cu moartea 
mea. Te rog din suflet, iartă-mă pentru aceste rânduri dar - nu 
am putut altfel”. Regele vorbea tot mai puţin despre căsătoria 
sa, deşi noua caleaşcă pompoasă destinată nunţii era deja gata 
terminată, în cele din urmă, ducele Max interveni cu autoritatea 
sa dându-i un ultimatum logodnicului nehotărât. Jignit în 
maiestatea sa, Ludwig profită de acest pretext pentru a desface 
logodna, asigurând-o pe „iubita Elsa, că o iubeşte „ca pe o soră 
dragă,. „Am avut timpul necesar să mă autoanalizez, să mă 
sfătuiesc cu mine însumi şi am ajuns la concluzia că în sufletul 
meu sălăşluieşte, în continuare, o adâncă şi devotată iubire 
frăţească faţă de tine, nu însă acea iubire necesară împreunării 
în căsătorie. 


„Uşurat, notă în jurnalul său: „Am terminat cu Sophie. 

Imaginea sumbră se risipeşte; sunt dornic de libertate, sunt 
însetat de libertate, vreau să mă redresez după coşmarul 
chinuitor.” Apoi aruncă pe fereastră bustul frumoasei sale 
logodnice şi nu mai făcu nici o încercare de a-şi căuta o regină. 

Elisabeth către mama ei: „îţi poţi imagina cât de revoltată 
sunt din cauza regelui, iar împăratul, de asemenea. Un atare 
comportament este incalificabil. Nu înţeleg cum de se mai poate 
arăta la Munchen după toate cele ce s-au întâmplat. Mă bucur 
însă să aflu că Sophie nu o ia în tragic, căci - să mă ierte 
Dumnezeu - cu un asemenea om nu ar fi putut fi fericită.” 
Sophie se consolă deja după câteva luni, logodindu-se cu ducele 
de Alengon, care arăta şi el foarte bine. 

În schimb, admiraţia lui Ludwig pentru Elisabeth nu este cu 
nimic prejudiciată de penibilul episod al logodnei, începând cu 
anul 1872, o vizită de câte ori venea la Possenhofen. Şi de 
fiecare dată era mare tevatură, deoarece regele nu voia să dea 
ochii cu nimeni în afară de împărăteasă, deci nici cu fraţii şi 
surorile (cu atât mai puţin cu fosta logodnică), nici cu părinţii şi 
nici cu personalul. Contesa Festetics: „îşi schimba repede şapca, 
ce se balansa periculos pe frumosul său păr ondulat, cu chipiul. 
Purta uniforma austriacă, Marea Cruce a lui Ştefan fiind prinsă 
de-a curmezişul dar pe de-andoaselea, iar peste ea, tot de-a 
curmezişul, eşarfa. Cobora din trăsură - un bărbat frumos cu 
alura unui rege descins de pe scena unui teatru sau ca 
Lohengrin din cortegiul nuptial.” Împotriva dorinţei lui Ludwig, 
Elisabeth i-o prezentă pe doamna ei de onoare; contesa descrise 
în jurnal minunaţii ochi negri, ai lui Ludwig, „care îşi schimbau 
rapid expresia, fiind când visători şi blânzi, când străfulgeraţi de 
o strălucire de bucurie răutăcioasă şi - ca să spun totul - 
privirea înflăcărată, scânteietoare, devine deodată rece şi apare 
o licărire ce aduce mai degrabă a cruzime! Apoi redevine blândă 
şi visătoare; ceea ce spune dă dovadă de spirit; vorbeşte bine şi 
pare foarte conştient de valoarea sa.” In această perioadă, Otto, 
fratele mai mic al lui Ludwig, fusese deja declarat nebun, iar el 
însuşi manifesta tot mai multe porniri incompatibile cu criteriile 
normalităţii. După această primă vizită din 1872, Marie Festetics 
arătă compasiune faţă de comportamentul straniu al regelui 
Bavariei. 


Prietenia dintre Ludwig şi Elisabeth nu era însă complet 
lipsită de momente de încordare. Elisabeth nu renunţă la 
plăcerea de a o lua de câteva ori şi pe „Unica” ei, pe micuța 
Marie Valerie, la întâlnirile cu regele Bavariei. Dragostea ei 
maternă exagerată îl calcă pe nervi pe rege. „Nu ştiu ce îmi tot 
povesteşte împărăteasa despre Valerie a ei; cică ar vrea să mă 
vadă, eu însă nu doresc să o văd”, i se plânse regele unui 
apropiat de-al său. 

Sisi la rândul ei, îi scrise în 1874 împăratului: „De m-ar lăsa o 
dată în pace regele Bavariei”, plângându-li-se şi doamnelor de 
onoare că vizitele sale sunt foarte obositoare. 

Şi Elisabeth simţea o „compasiune nemăsurată” (Festetics) 
faţă de Ludwig, deoarece „nu este suficient de nebun pentru a fi 
internat într-un ospiciu, dar prea anormal pentru a avea 
raporturi fireşti cu oamenii rezonabili din această lume.” Vizitele 
lungi şi, de cele mai multe ori tăcute, ale regelui o oboseau şi cu 
toate acestea descoperea, spre spaima doamnei de onoare, tot 
mai multe trăsături comune: „Deoarece şi el iubeşte 
singurătatea şi este „neînţeles”, după spusele lui, ea crede că 
între ei există asemănări şi că înclinația lui, spre 
melancolie este tot o verigă comună! 

să ne ferească Dumnezeu să existe vreo asemănare!” 

Contesa încerca să se consoleze: „Este doar o idee de-a ei, 
un fel de scuză fiindcă şi ei îi place să se izoleze. Ar fi cică o 
trăsătură a familiei, pentru care nu trebuie să dai socoteală!” La 
începutul anilor şaptezeci, legătura dintre Ludwig şi Elisabeth 
este întreţinută de prinţul moştenitor Rudolf. 

Acesta avea vârsta de 15 ani, era deştept şi foarte citit, 
plăcându-i extrem de mult regelui. Ludwig discuta cu el despre 
dramele lui Grillparzer şi despre Richard Wagner. li scrise 
numeroase scrisori exaltate, cu multe asigurări de prietenie, 
aducându-i în acelaşi timp osanale Elisabethei: „Sărută-i mâna 
împărătesei. Cât te invidiez! Tu care poţi să te afli atât de des în 
preajma ei! 

Clipele în care am avut şi eu parte de aşa ceva le socotesc 
totdeauna printre cele mai fericite din viaţa mea. Şi: „Tu, 
fericitule, eşti demn de invidiat, ai posibilitatea să te afli atât de 
des în preajma împărătesei adorate; o, te rog, spune-i că mă 
prosternez la picioarele ei, implor-o în numele meu să se 
gândească cu bunăvoință la sclavul ei devotat care o venerează 


dintotdeauna şi o va venera în vecii vecilor.” Temeritatea 
manifestată de Elisabeth la vânători şi la călărie îl mâhnea şi pe 
Ludwig, care spera. Că îşi va înfrâna impetuozitatea la călărie; 
aş fi neconsolat pentru vecie dacă i s-ar întâmpla o nenorocire... 
Căci nu am nimic mai scump pe acest pământ decât pe Tine şi 
pe Ea”. Relaţia lui Ludwig cu Rudolf se răci pe măsură ce acesta 
din urmă dobândi mai multă independenţă spirituală, în schimb 
relaţia cu împărăteasa deveni tot mai strânsă în anii optzeci. 
Amândoi se simțeau neînţeleşi, se simțeau nişte „aleşi, care nu 
erau obligaţi să se supună legilor omeneşti, neavând nici un fel 
de îndatoriri, în tinereţe, în anii marilor ei triumfuri, Elisabeth îşi 
bătuse încă joc de rege din cauza smintelilor lui. Acum însă, 
după douăzeci de ani, se retrase şi ea în propria interioritate, 
exacerbându-şi mizantropia şi complăcându-se în necazurile şi 
angoasele ei. lată de ce redescoperi calităţile „vărului regal” din 
Bavaria. Relaţia tot mai apropiată cu bolnavul mintal se dovedi a 
fi foarte nefastă pentru împărăteasa care începuse să 
îmbătrânească. 

Toate întâlnirile celor doi veri sunt cât se poate de bizare. În 
1881, Elisabeth traversă lacul cu o barcă, de la Feldafing până 
pe Insula Trandafirilor, ca să-i facă o vizită regelui Ludwig. 
Această insulă mică, foarte romantică, pe care se înălța un 
castel minuscul, era pe atunci locul de refugiu preferat al 
regelui, unde se retrăgea în singurătate ca să se eschiveze de la 
obligaţiile guvernării. 

Mai ales în luna iunie, când cei 15.000 de butuci de trandafir 
erau în floare, sosea cu vaporul său Tristan şi nu voia să vadă pe 
nimeni cu excepţia verişoarei sale Elisabeth. Aceasta îl aduse şi 
pe negrul Rustimo. Regele şi împărăteasa şedeau tăcuţi, ca de 
obicei, savurând parfumul trandafirilor. La plecare, regele îşi 
însoţiverişoara în barcă. Rustimo le interpretă la chitară cântece 
exotice, iar în semn de recunoştinţă, Ludwig îi puse un inel pe 
degetul negru. 

Această scenă o inspiră pe Elisabeth într-o poezie în care ea 
era pescăruşul de la Marea Nordului (când compuse aceste 
versuri făcea o călătorie în Olanda), iar Ludwig vulturul. Conform 
stilului ei, nu trimise versurile prin poştă ci, la o proximă vizită 
pe Insula Trandafirilor, le depuse, în iunie 1885, în castelaşul de 
acolo, pentru Ludwig care era momentan absent. 

“O, vulture de sus, de pe munte, 


De la mare pescăruşu-ți trimite 

Salutul înspumatelor talazuri la 

Tine s-ajungă-n zăpezile veşnice. 

Aievea ne-am întâlnit amândoi, 

Eternităţi de atunci au trecut, 

Pe luciul frumosului lac când trandafirii în floare erau. 

Tăcuţi noi trecut-am în zbor în liniştea ce ne învăluia, 

lar negrul liedurile-şi cânta în luntrea mică, lângă noi.” 

Poezia ajunse la destinatar de-abia în septembrie 1885. 
Ludwig către Elisabeth: 

„Nu am mai fost de câţiva ani pe Insula Trandafirilor; am 
aflat de-abia cu câteva zile în urmă ce bucurie mă aştepta acolo. 
Am zburat imediat după aceea, în grabă, pe insula idilică unde 
am găsit preţiosul mesaj al pescăruşului! Cele mai calde şi 
profunde mulţumiri!” Ludwig răspunse tot cu o poezie: 

“De pe țărmul îndepărtat, al pescăruşului salut 

Drumul îl găsi la cuibul vulturului. 

Fâlfâitul uşor al aripilor 

Aducea amintirea vremurilor vechi, 

Când parfumul trandafirilor adia în golful 

Vizitat de pescăruş şi de vultur. 

Și întâlnindu-se în zborul lor mânaru 

Se salutară trecând unul pe lângă altul, 

Ajuns iar pe înălțimile sale, 

Vulturul îi mulţumeşte pescăruşului pe ţărmul danez, 

lar aripile sale trimit, fâlfâind, 

Salut voios spre oglinda mării.” 

Elisabeth reluă chiar şi după moartea lui Ludwig, într-o 
poezie, motivul acestei excursii romantice: 

“Pe oglinda lucie-a apei 

Noi pluteam în luntre-uşoară. 

Amuzant cânta un negru, Ah! 

Din suflet tu râdeai. 

Mica insulă cu roze 

Dulci arome trimitea; 

lasomia înflorită 

Seara o înmiresma. 

lar în zări, pe țărm de lac, 

Munţii tăi, plăcerea ta, 

Strălucind trandafiriu 


Când soarele asfințea?” 

Asemenea întâlniri între Elisabeth şi Ludwig ajunseseră să fie 
foarte rare. Ludwig se retrăsese între timp în castelele sale 
mirifice, desprinzându-se de realitate, dormind în timpul zilei şi 
străbătând munţii noaptea, călare pe cal - trăind deci în lumea 
fanteziilor sale. Considera că este păcat să-şi piardă timpul cu 
problemele legate de guvernare. Numărul adversarilor săi 
creştea. 

Elisabeth îi luă apărarea „vărului regal” tocmai în această 
perioadă când Ludwig nu se mai bucura nici măcar de sprijinul 
familiei. O interesau de multă vreme bolile psihice care făcuseră 
în ultima vreme atâtea victime printre membrii familiei 
Wittelsbach. Vizitase de repetate ori ospicii, ascultând cu 
groază, dar totdeauna cu viu interes fantasmagoriile alienaţilor 
mintal din spitale. Ba se simţea chiar atrasă în mod magnetic de 
oamenii care depăşiseră limita dintre normali tate şi „nebunie”. 
În 1874, Elisabeth vizită un ospiciu din Minchen tocmai 
împreună cu regina Marie a Bavariei, Mama lui Ludwig al II-lea şi 
a dementului Otto. 

Contesa Festetics care o însoţise şi de data aceasta relata: 

„împărăteasa era palidă şi gravă, dar regina - ah, Doamne 
Dumnezeule! 

Care are doi fii nebuni, se amuza şi râdea.” 

Pe de altă parte însă, Elisabeth rămase atât de fascinată de 
această vizită, încât o repetă cât mai curând posibil - şi anume 
peste şase luni, la Londra. Marie Festetics îşi exprima cu 
circumspecţie îngrijorarea provocată de Elisabeth şi evoluţia ei 
viitoare: „Cine ştie unde se situează limita dintre nebunie şi 
normalitate? Unde încetează ordinea din mintea omului? Unde 
încetează şi unde începe diferenţierea corectă - între durerea 
imaginară şi cea reală - între bucuria adevărată şi 
reprezentarea ei fictivă?” Elisabeth îşi dădea seama de 
vulnerabilitatea ei din cauza tarelor moştenite. Este adevărat că 
boala lui Ludwig şi Otto fusese probabil transmisă pe linie 
maternă (regina Marie se trăgea din casa Hohenzollern) cu care 
ramura ducală a familiei Wittelsbach nu se înrudea. Dar şi 
bunicul Elisabethei, ducele Pius de Bavaria, era alienat mintal 
pretrecându-şi ultimii ani de viaţă în recluziune totală, ca 
pustnic. Câteva din surorile ei erau cel puţin labile psihic şi 
aveau o înclinaţie accentuată spre melancolie. De exemplu, sora 


Helene suferea de tulburări psihice serioase în urma morţii unui 
fiu de-al ei, în 1885, şi părea, după spusele arhiducesei Valerie, 
„adeseori nebună din cauza firii ei pasionale”. Sora Sophie, 
internată temporar într-un ospiciu în urma adulterului, suferea 
din când în când de stări depresive profunde. Şi surorile 
„italiene”, adică Marie şi Mathilde, deveniseră melancolice la 
bătrâneţe. 

Întocmai ca la surorile ei, şi în cazul Elisabethei stările de 
anxietate, suspiciune şi tendinţa spre singurătate prezentau în 
anii optzeci trăsături aproape patologice, chiar dacă nu de 
aceeaşi anvergură ca la Ludwig al II-lea. În orice caz, Elisabeth îi 
lua de fiecare dată apărarea vărului ei bavarez „nebun”. 

“Dar ce e nebunia? 

Destui nerozi şi tonti există 

Pe care drept nebuni îi tine 

Adeseori lumea din jur. 

Rară-i adevărata-nțelepciune, 

Dar şi mai rară nebunia. 

Ba poate că nu este decât înțelepciunea multor ani. 

Ințelepciunea-atât de mânioasă 

De a lumii infamie încât înțelept decis-a 

Să devină nebunie. 

Pe nebun ca un profet 

ÎI respectă-orientalii, 

Dar aici, în tara noastră 

Ambii trebuie să cadă.” 

Elisabeth reveni de repetate ori asupra acestui subiect 
susţinându-şi punctele de vedere şi faţă de lectorul ei de 
greacă, Christomanos: 

„Nu aţi observat că la Shakespeare singurii oameni 
rezonabili sunt nebunii? 

Nici în viaţa reală nu ştim de care parte se situează raţiunea 
şi de care nebunia - după cum nu ştim nici dacă realitatea este 
vis sau dacă visul este realitate, înclin să cred că tocmai 
oamenii consideraţi nebuni sunt cei rezonabili. Rațiunea propriu- 
zisă este apreciată drept o „nebunie periculoasă”,. În iunie 
1886, când starea de sănătate a regelui (devenit tot mai bizar) 
se agrava, el fiind declarat bolnav mintal şi detronat, Elisabeth 
se găsea la Feldafing, pe celălalt mal al lacului Starnberg, în 
care Ludwig al II-lea îşi va găsi moartea. Circulau zvonuri că 


împărăteasa ar fi vrut să-l ajute să evadeze, punându-i la 
dispoziţie, la Feldafing, o trăsură. Dar aceste zvonuri nu îşi 
găsesc confirmarea în sursele de informaţie şi nici nu sunt 
credibile. Căci Elisabeth nu dispunea de energia necesară 
organizării unei evadări atât de spectaculoase în condiţii atât de 
complicate, în orice caz făcu o tentativă de a sta de vorbă cu 
regele ţinut în captivitate, dar renunţă la intenţie când toată 
lumea o deconsilie. La moartea lui Ludwig reacţiona în felul ei 
propriu: cu lamentări despre suferinţele lumii, disperare şi 
izbucniri afective vehemente care înspăimântară anturajul, în jur 
nalul ei, Valerie relatează despre seara de după aflarea 
decesului: „Seara, când am intrat la mama ca să spunem 
rugăciunea, ea se azvârli la pământ cât era de lungă - am 
început să ţip crezând că văzuse ceva şi m-am cramponat de ea 
cu atâta spaimă încât, în cele din urmă, ne-a apucat râsul pe 
amândouă. Mama îmi spuse că vrea doar să-i ceară iertare lui 
Dumnezeu pentru toate gândurile ei rebele, că se gândise până 
la epuizare la hotărârile de nepătruns ale Domnului, la timp şi la 
veşnicie, la recompensele din lumea de apoi - şi, obosită de 
toate aceste speculaţii sterile, păcătoase, va spune de acum 
înainte smerită, ori de câte ori o copleşesc îndoielile: „lehova, tu 
eşti mare. Tu eşti Dumnezeul răzbunării, al iertării, al 
înţelepciunii.” Un corespondent bine informat al ziarului 
BERLINER TAGEBLATT relata mai târziu că Elisabeth căzuse într- 
un leşin profund la catafalcul lui Ludwig. „Dar când îşi deschise 
ochii şi îşi recăpătă graiul ceru categoric ca regele să fie scos 
din capelă - el nu era mort, doar „se preface pentru ca lumea şi 
oamenii nesuferiţi să-l lase definitiv în pace”. Acest articol de 
Ziar este foarte credibil, la fel şi cuvintele: „Suferinţa 
împărătesei se agravase însă brusc şi în mod îngrijorător”. 
Maestrul suprem de ceremonii al Elisabethei, baronul Nopcsa, 
crezu că e de datoria lui să îl informeze pe Andrassy despre 
starea psihică alarmantă a împărătesei. Ce-i drept, se simte 
„har Domnului, bine, dar dispoziţia ei sufletească nu este, din 
păcate, aşa cum mi-ar plăcea mie să fie. Fără să aibă un motiv, 
este totuşi de presivă. Având în vedere că trăieşte atât de 
izolată se complace tot mai mult în această stare”. Chiar şi 
familia ducală, adică rudele cele mai apropiate ale lui Sisi, îşi 
făceau în aceste zile, pe drept cuvânt, griji din cauza stării de 
spirit a Elisabethei. Amelie, fiica ducelui Carl Theodor, notează 


în jurnalul ei, după moartea lui Ludwig: „Tanti Sisi s-a 
dezechilibrat total. Ţinând cont de declaraţiile ei proprii şi de 
cele ale Valeriei, mă tem de multe ori că ceva nu este în ordine 
la ea. Ar fi îngrozitor!,, 

lar mai târziu Amelie vorbea despre „privirea rătăcită, a lui 
Sisi, despre „expresia surescitată şi depre-sivă,, din aceste zile. 
Prinţul moştenitor Rudolf veni la Munchen cu ocazia 
înmormântării regelui, îngrijorat îi spuse surorii sale Valerie că 
„O găseşte pe mama încă peste aşteptări de agitată şi a încercat 
să afle mai multe de la mine.” Elisabeth îşi reveni foarte greu, 
ajungând încet la stadiul de a putea scrie iarăşi poezii - fireşte, 
despre moartea lui Ludwig al II-lea: 

“Da, rege din poveşti am fost, 

Pe-un mare tron stâncos stăteam, 

Și crinul zvelt îmi era sceptru 

Stele aprinse o coroană. 

Din văi pline de credință, 

Din bogatele meleaguri 

Oamenii privesc în sus 

Venerându-l pe-al lor rege. 

Dar curtenii cei mişei 

Și-ale mele rude-urziră 

Intrigile lor perfide 

Să mă detroneze vrând. 

Zbirii, medicii veniră. 

Pe „nebun ” ca să mi-l prindă, 

Ca pe-un falnic cerb tâlharii 

Mişeleşte-l biruiră. 

Libertatea să-mi răpeasc-au vrut, 

Dar am găsit-o iar în ape. 

Prefer în piept inima rece 

Decât o moarte-n închisoare?” 

Elisabeth era şi în aceste cântece de jale, pescăruşul, iar 
regele-vulturul: 13 iunie 1886 

“Pe vultur din cuibul de stâncă 

Din ameţitoare-nălțimi, 

Cu norii pribegi pe aproape 

Și neaua ce-n soare sclipea, 

Prizonier l-au luat deodată 

Și mândrele-aripi le-au legat, 


În lanţuri eterne-l fereacă 

De inimă rea ca să moară. 

Și tainic vuiesc cele valuri 

Si nopții şoptesc tremurând: 

„În apele noastre sfârşitul 

Găsit-a vultur regal.” 

Plângând pescăruşul zboară 

Deasupra frumosului lac 

Când rozele-s toate în floare 

Când inima-i frântă era!” 

Împărăteasa incrimina cu cuvinte dure guvernul bavarez că 
l-a împins la moarte pe rege. Clama răzbunare şi chiar scrise o 
poezie intitulată Nemesis: 

“A fost odat-un rege 

Pe-naltul Schwanenstein, 

Cu ochii săi albaştri 

Azurul contempla. 

Buclele sale negre 

Zefirul mângâăia; 

Pe gânduri dus şi-atras de poezie 

A timpului trecere nu vedea. 

Privind spre-naltul cerului 

Nu observa că jos, în vale, 

Oamenii răi intrigi urzeau 

Să-l dea jos de pe tron. 

au doborât pe rege 

Depe-naltul Schwanenstein, 

ȘI l-au împins pe rege în adâncurile lacului...” 

Având în vedere că succesorul oficial la tron, adică Otto, 
fratele lui Ludwig, nu putea guverna fiind 
dement răspunderea politică pentru luarea în captivitate a lui 
Ludwig îi revenea vărului Luitpold. Elisabeth îl considera 
principalul vinovat de moartea regelui (nu se îndoia câtuşi de 
puţin că fusese vorba de sinucidere) şi scrise următoarea poezie 
la adresa lui Luitpold, socrul fiicei ei Gisela: 

“Priviţi-l pe ipocritul de bătrân! 

Oare conştiinţa nu-l apasă? 

Ce smerit mâinile-şi împreunai 

Ce dulce-acru te priveşte. 

Barba-i lungă, de tap, şi-o mişcă! 


Priviri mai parşive nici că există, 

Și chiar de mintea-i mărginită este, 

De gânduri perfide colcăie. 

Pe regele, ba chiar nepotul său... 

Ca un mişel l-a dat jos de pe tron, 

Dar nu se mulţumeşte cu atât, 

Ar vrea să urce el pe tron. 

Dacă şi asta o vei suporta, 

Popor bavarez, îti meriti soarta. 

De stâlpul infamiei să fii legat, 

Dezonorat pentru vecie! 

Înainte de a-l unge de rege, 

Prăbuşiţi-vă cu zgomotul de tunet 

Cel puţin voi, mândri munți Alpi, 

Și a Bavariei ruşine spălații” 

Conţinutul acestei poezii pline de răutate a Elisabethei 
corespundea în mare măsură convingerilor poporului bavarez. 
Căci în pofida excentricităţii sale, Ludwig al lIl-lea rămăsese 
foarte popular în rândurile oamenilor simpli, iar principele 
regent Luitpold a fost - deşi nu i se putea contesta loialitatea 
personală - ani de zile bănuit că l-a luat în captivitate în mod 
inutil pe Ludwig al II-lea, împingându-l în felul acesta la moarte. 
Elisabeth nu se împacă nici mai târziu cu principele regent ceea 
ce duse la scene penibile. Ambasadorul german transmitea în 
1891 la Berlin că „Maiestatea Sa a evitat o întâlnire cu 
principele regent al Bavariei, care se afla aici [la Viena], 
deoarece, după cum se ştie, nu-i putea ierta atitudinea luată cu 
ocazia catastrofei nefericite ce s-a sfârşit cu moartea regelui 
Ludwig al II-lea.” Spre deosebire de Elisabeth, bătrâna ducesă 
Ludovica îi luă apărarea principelui regent, din care cauză se 
ajunse la conflicte serioase între mamă şi fiică. După părerea 
Ludovicăi, trebuie chiar să sperăm că Ludwig al Il-lea a fost 
nebun, „căci în caz contrar suntem nevoiţi să-l acuzăm că şi-a 
călcat în picioare răspunderea în mod îngrozitor şi foarte trist, 
ducându-şi la ruină ţara înfloritoare şi poporul incredibil de 
devotat.” 

Şi fratele preferat al lui Sisi, ducele Carl Theodor, care îl 
cunoştea foarte bine pe Ludwig al II-lea şi, în calitate de medic, 
constatase încă din anii şaizeci simptomele nebuniei, era întru 
totul de partea „raţiunii de stat” şi a principelui regent. După 


spusele  arhiducesei Valerie, Carl Theodor accentuase de 
repetate ori „că alienaţia mintală totală a regelui nu putea fi 
pusă la îndoială, încercând să o calmeze pe mama [deci pe 
Elisabeth] care este grozav de agitată şi într-o stare sufletească 
ce mă întristează profund.” Toate străduinţele rămaseră 
zadarnice. Ba chiar dimpotrivă: Elisabeth se certă serios şi cu 
familia ei din Bavaria, până şi cu fratele preferat, îşi propuse să 
nu mai plece niciodată în Bavaria - ceea ce, fireşte, nu făcu. Dar 
privea cu ochi critici tot ce iubise până acum, plângându-se 
deodată şi de zarva continuă pe care o făcea „clanul” ei 
bavarez. 

“Copiii ţipă, câinii latră, 

Pian s-aude prin ferestre 

ȘI, ca o caznă-n plus, o doamnă 

Game s-apuc-acum să facă. 

In vale am căutat refugiu; 

Oare-am scăpat? 

O, point du tout! 

Clanul şi-acolo mă găseşte 

ȘI liniştea mi-o stinghereşte. ” 

Doar iubirea pentru mama ei Ludovica rezistă neştirbită la 
toate aceste diferende. La a 80-a aniversare a ducesei - care 
muri în 1892, în vârstă de 84 de ani - împărăteasa scrise una 
din cele mai calde poezii ale ei: 

“Pe Domnu-l rog să-ți facă parte încă 

De multe veri aşa cum le iubeşti, 

Viaţă să-ți dea razele solare 

Și ore multe-ntre mesteceni să petreci. 

lar noaptea luna să-şi întoarcă fața 

Spre tine, cum cu bucurie mi-ai descris. 

Natura când cuiva cu drag îi înfloreşte, 

Pe-acela bătrânețea ani mulţi îl ocoleşte.” 


Elisabeth deplânse încă şi după mulţi ani 
moartea „vărului regal”, complăcându- 
se într-o dispoziţie melancolică 
exagerată, în  disproporţie totală cu 
gradul de prietenie care o legase de 
Ludwig. Ea, care îl văzuse destul de rar 
pe Ludwig în timpul vieţii acestuia, 


întreținea acum un adevărat cult al 


„vulturului” mort. În amintirea lui, întreprinse, în 1888, chiar şi o 
primă şi ultimă călătorie la Bayreuth pentru a asista la un 
spectacol cu Parsifal. Modul cum reacţiona la această muzică 
era extrem de sentimental: „De atunci am nostalgia ei, ca a 
Mării Nordului. Ai vrea ca [această muzică] să nu se termine 
niciodată, să meargă tot aşa, mai departe.” Arhiducesa Valerie: 
„Mama a fost atât de extaziată încât a dorit să-i vadă pe dirijorul 
Motti şi pe interpreţi lui Parsifal şi Anfortas. Înfăţişarea foarte 
lipsită de poezie a acestora i-au mai atenuat iluziile.” 
împărăteasa se întreţinu timp îndelungat şi cu Cosima Wagner - 
mai ales despre Ludwig al II-lea. Cosima îi mărturisi mai târziu 
nepoatei Elisa-bethei, Amelie, că nu mai văzuse la nimeni o 
emoție atât de profundă ca la tanti Sisi după spectacolul cu 
Parsifal”. Şi Cosima Wagner aminti asemănarea dintre Ludwig al 
ll-lea şi Elisabeth, spunând mai târziu că împărăteasa 
întruchipase întocmai ca Ludwig - „inefabilul regalității mitice,,. 
Destinul regelui Bavariei accentua, la sfârşitul anilor optzeci, 
interesul pentru spiritism al împără-tesei, care povestea de 
multe ori că Ludwig „i se arătase” şi vorbise cu ea. Fiind tot mai 
însingurată, soarta lui Ludwig i se părea ceva de-a dreptul demn 
de invidiat: 

“Și totuşi, da, totuşi te-nvidiez, 

Departe de oameni tu ai trăit. 

Și-acum, că soarele nu-l mai vezi, 

Din ţării te plâng aştrii de sus” 

Comunicarea cu Ludwig în şedinţe de spiritism îi aduse 
împărătesei linişte, chiar un fel de evlavie, după cum notează 
Valerie, în 1887, în jurnalul ei: „Har Domnului, mama a depăşit 
mult mai bine decât mine melancolia şi îndoielile de anul trecut 
încrederea în lehova, în braţele căruia s-a aruncat atunci, după 
moartea regelui, ca să se vindece de suferinţele care o chinuiau, 
este absolută; ea reduce tot ce se întâmplă la deciziile luate de 
El, la îndrumarea Lui, lăsând totul la aprecierea Sa. Nu am 
văzut-o pe mama niciodată atât de evlavioasă cum este de 
atunci - îmi vine să cred că relaţia spirituală cu Heine şi regele 
este dată de Dumne- 
zeu... 

Dar cucernicia mamei se deosebeşte de cea a celorlalți 
oameni... Visătoare şi abstractă, întocmai precum cultul morților 
practicat”. lar ceva mai jos: „De când are acest contact 


sufletesc apropiat, mama este într-adevăr... Mai liniştită, mai 
fericită şi şi-a găsit în meditaţie şi în compunerea poeziilor... Un 
sens al vieţii care îi dă satisfacţie”. Înclinaţia spre spiritism a 
împărătesei se bucura de sprijinul contesei Paumgarten din 
Munchen, o prietenă din tinereţe. Prinţul Eulenburg îi comunică 
lui Bismarck, într-o scrisoare confidențială, ceea ce nu ştiau 
decât „câţiva iniţiaţi,: „Contesa Paumgarten este un aşa-numit 
„mediu care scrie”. Dispune de darul de a scrie „în mod 
automat”: adică, mâna ei este condusă de „spirite”, în timp ce 
ea cade într-o stare somnambulică, de transă. Dacă este 
întrebată, notează în scris răspunsul „spiritelor”, împărăteasa 
întreţine de ani de zile relaţii cu acest mediu. Profită de şederea 
ei la Munchen pentru a participa la „şedinţe”, dar îi pume 
contesei întrebări şi în scris atunci când în viaţa ei survin 
greutăţi.” Pasiunea pentru spiritism a Elisabethei nu era un 
fenomen singular. Invocarea spiritelor - mişcând masa sau 
recurgând la alte metode - devenise în aceşti ani o modă în 
cercurile oamenilor sus-puşi. Mediile renumite făceau afaceri 
strălucite, dar uneori mai erau şi demascate - de exemplu 
mediul Bastian pe care tocmai fiul Elisabethei, prinţul 
moştenitor Rudolf, îl demască în 1884, dând în vileag 
şarlataniile sale într-o şedinţă de pomină. Rudolf era unul dintre 
adversarii cei mai înverşunaţi ai modei spiritismului şi chiar 
scrise o broşură Einige Worte Ober den Spiritismus (Câteva 
cuvinte despre spiritism) care apăru în 1882 anonim. Aceste 
acţiuni ale prinţului moştenitor erau îndreptate indirect şi 
împotriva mamei sale Elisabeth, care însă cunoştea tot atât de 
puţin scrierile antispiritiste ale lui Rudolf ca celelalte lucrări ale 
sale. 

Nici prinţul Eulenburg nu vedea ceva ieşit din comun în 
pasiunea manifestată de împărăteasa Elisabeth pentru spiritism. 
Ceea ce îl interesa pe el (şi pe destinatarul scrisorii, prinţul 
Bismarck) era doar dacă această contesă Paumgarten exercită 
sau nu o influenţă politică asupra împărătesei. lar în această 
privinţă prinţul Eulenburg putea să-l liniştească pe cancelarul 
german: „Nu pot aprecia drept delict acţiunea contesei având în 
vedere că procedează bona fide [De bună-credință (în lat.) (N. 
Tr.).], iar caracterul ei este o chezăşie a onestităţii ei. În plus, 
contesa nu încearcă să profite personal de relaţiile ei influente. 
Este însă incontestabil că încrederea acordată de Maiestatea Sa. 


Mesajelor primite din lumea spiritelor poate fi, în anumite 
împrejurări, de importanţă considerabilă.” 

La un moment dat, Sisi o duse chiar şi pe fiica ei, Marie 
Valerie, la o asemenea şedinţă. Fata, care avea 15 ani şi era o 
fiinţă pragmatică şi realistă, nu se arătă încântată de contactele 
cu spiritele şi notă, mirată în jurnal următorul dialog dintre 
mama ei şi lrene Paumgarten. Elisabeth o rugă pe prietena sa: 
„Adu-ne-o în seara aceasta pe împărăteasa Marianne.” 
(împărăteasa Maria Anna era soţia împăratului Ferdinand | şi 
murise în, 1884.) La care lrene Paumgarten răspunse: „Ah, 
aceasta bântuie încă pe cărări tenebroase.” În jurnalul ei 
(inaccesibil până în ziua de astăzi, dar citat de Marie Larisch), 
împărăteasa îşi recunoaşte înclinația spre spiritism: „Nu fac 
parte dintre cei cu simţurile spirituale obturate, iată de ce aud, 
mai bine-zis intuiesc gândurile spiritului meu şi intenţiile sale 
faţă de mine. 

lată de ce o văd pe Elsa cea blondă de pe Rin şi pe Bubi 
[nepotul Thurn und Taxis, decedat foarte tânăr]; l-am văzut o 
dată şi pe Max [împăratul Maximilian al Mexicului], dar nu a avut 
puterea să-mi comunice ceea ce voia, în mod evident, să-mi 
spună... Aceste imagini îmi apar în stare de veghe, întocmai 
după cum în somn aducerea aminte trezeşte „vedenii”. Dar 
ceea ce văd în stare de veghe nu sunt vedenii, nu sunt haluci- 
naţii, aşa cum susţin anumiţi oameni lipsiţi de cunoştinţele 
fundamentale, care înşiră cuvinte fără sens în loc de a aduce 
explicaţii logice... Mie îmi dă o mare satisfacţie şi mă linişteşte 
profund să pot intra din când în când în legătură cu spiritele din 
lumea de dincolo. Dar, cu puţine excepţii, oamenii nu înţeleg 
aşa ceva. lar neştiutorii etichetează drept absurditate tot ceea 
ce nu înţeleg”. Împărăteasa încerca pe toate căile să obţină 
mesaje din lumea cealaltă şi informaţii despre viitor, fiind foarte 
superstiţioasă. Marie Larisch: „Uneori... Punea albuşul unui ou 
într-un pahar cu apă şi încercam împreună să facem previziuni 
pornind de la formele şi figurile care luau naştere. De câte ori 
vedea o coţofană, Elisabeth se înclina de trei ori în faţa ei, iar 
când apărea luna nouă, se ruga să i se împlinească dorinţe 
vechi. Împărăteasa avea o încredere oarbă în protecţia acordată 
de fierul rece şi nu trecea niciodată pe lângă cuie sau 
potcoavare pierdute fără să le ridice imediat de pe jos. Avea o 
teamă grozavă de căutătura rea, fiindu-i frică de influenţa 


nefastă a acelor ce dispuneau de ea”. Elisabeth credea şi în 
preziceri, de exemplu, în cele ale legendarului călugăr de la 
Tegernsee, al cărui suflet blestemat va fi mântuit doar după 
dispariţia ultimului descendent al familiei ducale din Bavaria. 
Elisabeth povestea de repetate ori despre profeția călugărului: 
„Neamul nostru se va stinge înainte de a fi trecut o sută de ani, 
cuvinte care păreau destul de ireale ţinând cont de numărul 
considerabil de tineri principi. (Cei o sută de ani au trecut între 
timp, iar neamul ducilor de Bavaria s-a stins într-adevăr. 
Actualul şef al casei, ducele Max al Bavariei, se trage din ramura 
regală fiind adoptat şi numit moştenitor de către ultimul 
reprezentant masculin al ramurii ducale.) Elisabeth îi povesti nu 
numai fiicei Marie Valerie, ci şi nepoatei Marie Larisch despre 
„apariţiile, regelui Ludwig. Era deja în pat când auzise, la un 
moment dat, un zgomot ca un gâlgâit de apă. „Acest gâlgâit 
domol umplu încetul cu încetul întreaga cameră şi am trecut 
prin toate spaimele unui înec. Am horcăit, am simţit că mă 
sufoc, mă zbăteam să-mi trag răsuflarea; apoi groaza se risipi - 
mi-am adunat ultimele forţe, m-am ridicat în pat şi am reuşit să 
respir iar normal. Răsărise luna iar razele ei inundau camera 
luminând-o ca ziua. Şi atunci am văzut uşa deschizându-se 
încet, iar Ludwig intră în cameră. Hainele sale erau îmbibate de 
apa care se scurgea formând mici bălți pe parchet. Părul umed i 
se lipise de cap, în jurul feţei livide, dar era Ludwig, exact aşa 
cum arătase în timpul vieţii”. În continuare - îi povesti Elisabeth 
nepoatei sale - începuse o discuţie cu spiritul lui Ludwig, care 
vorbise despre o femeie ce arde: „Ştiu că este o femeie care m- 
a iubit şi nu îmi voi dobândi libertatea până nu se împlineşte şi 
destinul ei. După aceea vei veni şi tu, iar noi trei vom fi fericiţi în 
paradis”. În cartea ei, apărută în 1913, Marie Larisch punea 
această profeție în legătură cu moartea din 1897, cu ocazia unui 
incendiu, a Sophiei Alengon, fosta logodnică a lui Ludwig, şi cu 
moartea împărătesei, survenită după un an. Elisabeth către 
Marie Larisch: „Dar făptura dispăru în timp ce vorbeam încă; am 
auzit iar zgomotul picurilor unei ape nevăzute şi clipocitul lacului 
ale cărui valuri se izbeau de țărm. M-a cuprins groaza căci 
simţeam apropierea umbrelor din lumea cealaltă, care îşi 
întindeau braţele fantomatice aşteptând consolare de la cei vii.” 
Începând cu mijlocul anilor optzeci, împărăteasa vorbi de 
repetate ori despre sinucidere, în special lacul Starnberg, în care 


îşi găsise moartea Ludwig al II-lea, exercita o puternică forţă de 
atracţie asupra ei, după cum reiese şi din următoarea poezie 
intitulată Versuchung (Ispita): 

“Am aşezat şi am privit prea mult, pe țărm. 

Mă fascina al valurilor verzi foşnit, 

Prea mult s-apropiat de mine-aici ispita 

Silindu-mă al nimfei glas s-ascult. 

ȘI fiecare val ce vine îmi şopteşte: 

Permite-i trupului tău obosit să-şi aibă 

Pacea şi liniştea-n adâncurile noastre; 

lar sufletul eliberat să fie. 

Și soarele mângâietor îmi pare-a spune: 

De fără frică tu cobori acum în apă, 

Mormântul tău verzui lumina-mi va umbri 

Dar spiritul de strălucire va-avea parte. 

Momentul de ispită a trecut, 

Un câine laş - m-am furişat acasă.” 

La un moment dat se lăsă antrenată de fantezii macabre: 

“Trupu-mi zace-acum în hăuri; 

Pe al mării fund adânc, 

Un recif în vii culori în cădere l-a sfâşiat. 

Crabii şi-au găsit un cuib în cosițele-mi frumoase, 

Oastea de polipi de mare 

De picioare s-a lipit. 

Pe inimă mi se târăşte un 

Un animal - tipar sau vierme; 

Călcâiele mi le miroase 

Un Lobster Cardinal. 

Meduze mi-au înlănţuit 

ȘI brațele şi gâtul; 

Și peşti mai tineri şi bătrâni 

Mişună înspre mine. 

Lungă şi gri, o lipitoare 

De degete mă suge, 

Și codul se holbează în ochii mei sticloşi. 

lar printre dinţi se prinde 

Molusca unei scoici: 

Ajunge oare-aievea, ca perlă, pân' la tine 

Lacrima mea din urmă ce ochiu-mi a vărsat?” 


Fiica cea mai mică, Marie Valerie, era una dintre puţinele 
persoane care îşi dădeau seama de starea sufletească precară a 
împărătesei. Ea consemna, îngrijorată, în jurnal că împărăteasa 
(în vârstă de 48 de ani) reacţionase cu o deznădejde exagerată 
la o criză de sciatică: „Mult mai gravă decât suferinţa în sine 
este dis perarea indescriptibilă a mamei şi dezolarea ei. Spune 
că viaţa este un chin, lăsând să se înţeleagă că ar dori să se 
sinucidă. „Dar în acest caz ajungi în iad,, îi spuse tata. lar mama 
răspunse: „ladul îl ai deja pe pământ...!”. Dezorientată, fata (de 
17 ani) se consolează. 


Prinz Leopold man Bayern. Erzherrogpn Gireta. 


Kaiserin Flisshesh 

Ereharsgin Flisaberh 


Ereherewg Frane Fenian d Esse 
Kaiser Fenne josef 


„Sunt convinsă că mama nu se va sinucide niciodată, dar aş 
putea plânge ore în şir la gândul că viaţa i-a devenit o povară şi 
că atât tata cât şi eu suntem nefericiţi ştiind acest lucru.” 

CAPITOLUL 11 


Discipola lui Heine 

La mijlocul anilor optzeci, când Elisabeth renunţă la ambițiile 
legate de hipism, lumea spera că se va obişnui, în fine, cu viaţa 
„imperială”; şi anume, că va petrece timp mai îndelungat la 
Viena, nu numai cu ocazia festivităților de la curte, ci îşi va 
îndeplini şi obligaţiile sociale neglijate atâţia ani. Acei bine 
intenţionaţi, care îi apreciau inteligenţa şi opiniile politice 
regretau de mult că Elisabeth nu îşi pune în valoare, în public, 
talentele remarcabile, fiind din cauza aceasta subapreciată şi 
etichetată doar ca o sportivă frumoasă. 

Unul din cei mai înfocaţi admiratori ai facultăţilor intelectuale 
ale Elisabethei continua să rămână Gyula Andrassy. Şi el regreta 
atitudinea ei rezervată şi îi scrise tocmai maestrului suprem de 
ceremonii, baronul Nopcsa, următoarele rânduri, destinate cu 
siguranţă şi împărătesei: „Regret enorm că nu îşi valorifică 
inteligenţa deosebită şi inima deosebită - în comparaţie cu care 
renumita Maria Tereza nu dispunea decât de înzestrarea unei 
bune gospodine - de parcă nu s-ar cuveni să le arate.” 

Dar nici aceste cuvinte elogioase nu îşi atinseră scopul. 
Împărăteasa se simţi în continuare o persoană particulară, 
cultivându-şi individualitatea, cât mai departe de Viena. Marie 
Festetics îşi scuza stăpâna mult iubită: „Păcatele ei sunt doar 
păcate de omisiune, iar greşeala constă - ca să-i spunem pe 
nume - doar în lipsa unei discipline interioare, în lipsa capacităţii 
de a păstra măsura - tocmai de aceea!” Ar fi greu ca cineva să 
se exprime mai clar şi cu mai multă bunăvoință. Impăratul Franz 
Joseph se străduia din răsputeri să-i facă soţiei sale viaţa de la 
Viena cât mai plăcută şi să vină în întâmpinarea pretențiilor ei. 
Având în vedere că Sisi nu se simţea bine nici la Hofburg, nici la 
Schonbrunn, Laxenburg sau Hetzendorf, îi dărui la mijlocul anilor 
optzeci o vilă de vânătoare construită de arhitectul Hasenauer, 
creatorul Ring-ului; vila era situată în mijlocul Grădinii Zoologice 
din Lainz, deci complet izolată de mediul de la curte. 


Atât în exterior cât şi în interior vila Hermes ţine cont de 
preferinţele 


Elisabethei. În faţa ei se 
găseşte o statuie a zeului 
Hermes, pe balcon un bust al 
lui Heinrich Heine, în sala 
scărilor o statuie a lui „Ahile 
murind, eroul ei grec pre- 
ferat, în vilă mai pot fi văzute 


numeroase statuete 
greceşti mai mici. 

Aranjamentul interior era foarte somptuos, cel mai luxos 
fiind dormitorul în stil baroc supraîncărcat. Plafonul şi pereţii 
erau acoperiţi cu fresce înfăţişând scene din piesa preferată a 
Elisabethei, Visul unei nopţi de vară, pictate după schiţe făcute 
de Hans Makart. 


Tabloul principal de lângă 
- ca în toate dormitoarele 
litania cu măgarul. Patul 
stil baroc, provenea din 
imperial al staţiei unei poşte 
dezafectate între timp - şi 


pat o reprezenta 
împărătesei pe 
fastuos, uriaş, în 
dormitorul 

de cai - 
probabil că nu a 


fost niciodată uti-lizat de Elisabeth. Căci 
aceasta prefera să doarmă pe jos, pe o 
saltea, în apro-pierea ferestrei, pentru 
a putea admira stelele - sau în altă încăpere din vila Hermes. 
Frescele de pe pereţii sălii de gimnastică - obligatorie şi aici 
- arătau scene de sport din antichitate şi lupte de gladiatori. 
Sala era prevăzută - cam ca la Hofburg cu inele, bârnă de 
echilibru, un aparat de gimnastică din lemn de stejar şi un 
cântar zecimal. De aici, Elisabeth putea ajunge, pe o scară 
turnantă, direct şi neobservată, în grajdul cu caii de călărie. 
Ceea ce Elisabeth aprecia la vila din Lainz - „castelul 
fermecat al litaniei”, după cum îl numea - era în primul rând 
poziţia izolată în mijlocul unor păduri neumblate, cu mult vânat 
mare. În jurul Grădinii Zoologice din Lainz se înălța un gard. La 
porţi străjuiau santinele. Nici un om din afară nu primi 
permisiunea să viziteze vila în timpul vieţii împărătesei. Aceasta 
putea să se plimbe ore întregi urmărind cu privirile animalele 
(avea totdeauna la ea o morişcă de lemn care să o apere de 


mistreți, căci aceştia se temeau de zgomotul făcut), şi putea să 
scrie poezii. 

“Titania trece pe sub pomi înalţi, 

Cu albe flori cărarea-i presărată, 

Fagii din jur, stejari bătrâni în floare, 

Pădurea-i ca un dom ce lunii mai se-nchină. 

Un dom prin care-adie vise ca în basm, 

Un magic loc ascuns şi apărat; 

Mărgăritare parfumate cântă lieduri dulci, 

Și fluturi aurii străbat văzduhul. 

Cerboaica albă-n urma ei păşeşte, 

Nici aprigii mufloni nu fug de ea, 

O veveriță de pe trunchi coboară 

Reginei ca să-i spună bun-sosit. 

Cucul fricos nu a fugit de-aici, 

Căci zilnic ea-i ascultă cântul în pădure; 

Un porumbel sălbatic uguie-între crengi 

Și aurie-o zi de mai apune. 

În raza palidă a lunii Titania adastă, 

La ea-şi ridică ochii o blândă căprioară, 

Pe care, drăgăstoasă, cu brațu-i o-nconjoară, 

lar pe mistrețul aprig îl scarpină pe cap. 

Dar niciodat-accesul permis nu o să fie 

Celor ce bat la poarta pădurii fermecate 

Și ţipă şi s-agită intrare să primească: 

Măgarii cei bătrâni şi tinerii netoți. ” 

(„Tinerii netoţi” se referă la tânărul adorator Alfred, care îi 
scria împărătesei urmărind-o - de la o distanţă respectabilă - şi 
în unele călătorii.) La început Elisabeth se arătă rezervată faţă 
de instalaţiile sanitare moderne din vila Hermes, de pildă băile 
zidite care nu existau încă în nici un alt castel imperial. 

Căci în felul acesta „atât de multe băieşiţe, care pregătesc 
căzile şi le umplu cu apă, îşi vor pierde locul de muncă.” Nici cu 
chiuvetele cu apă curgătoare de pe coridoare nu era obişnuită. 
Arhitectul Hasenauer o văzu la un moment dat pe împărăteasă 
deschizând şi închizând de mai multe ori, cu vădită plăcere, 
robinetele fiindcă nu cunoştea încă aşa ceva”. In vila Hermes 
împăratul Franz Joseph puse la picioarele soţiei sale tot luxul 
arhitecturii Ring-ului - dar nu spre bucuria destinatarei. Când 
familia imperială înnopta, în 1887, pentru prima dată la Lainz, 


Marie Valerie se lamenta fiindu-i dor de Ischl: „M-am culcat, 
tristă, în patul alb aşezat într-un alcov sinistru; un îngeraş 
dolofan şi foarte afectat priveşte în jos din înălțimile cerului şi 
ale norilor”. Valerie nu era mulţumită nici de încăperile 
pompoase ale împărătesei: „Camerele mamei încearcă din 
răsputeri să fie extrem de prietenoase, dar rococoul lor 
manierist îmi repugnă. Ah, de-am fi iar acasă!,, Valerie găsea că 
vila Hermes este „de fapt, incomod de frumoasă şi modernă, dar 
nu se aseamănă cu noi şi cu ceea ce ne-a fost familiar până 
acum”. lar împăratul Franz Joseph reacţiona din nou cu o 
stângăcie neajutorată: 

„Mă voi teme totdeauna să nu stric totul.” 

În acest lux debordant, Elisabeth plasă exact în dormitorul ei 
un contrapunct izbitor, şi anume o statuie mare şi sumbră pe 
care o achiziţionase, în 1894, la o expoziţie de artă din Lugano: 
o figură feminină în mărime naturală, de un cenuşiu închis, în 
veşminte greceşti, care ţine în faţa mupu eda şi rigid o 
frunză de palmier ? 
îndoită. Statuia o 
înfăţişează pe Niobe 
jelindu-şi copiii morţi 
îşi găseşte locul 
alături de patul 
baroc, pompos, al 
Elisabe-thei, fiind 
împodobită cu plante 
mereu verzi. Lămpi 
verzi şi un reflector 
învăluiau statuia într- 
fel de lumină sele-nară artificială, creând o atmos-feră 
fantomatică. Deşi avea acum un castel propriu şi izolat, 
Elisabeth nici nu se gândea să rămână perioade mai înde- 
lungate la Viena. Petre-cea doar puţine zile ale anului în vila 
Hermes, care înghiţise sume exorbitante de bani, pre-ferând să 
facă din nou călă-torii lungi de documentare, mai ales în 
străinătate. Elisabeth trecea fără doar şi poate, în această 
perioadă, printr-o criză serioasă. Se apropia de vârsta de 50 de 
ani, strălucirea frumuseţii ei pălise, îşi ascundea după evantaie 
şi umbrele faţa ridată. 


„Regina pe urmele haitei”, atât de  întreprinzătoare 
odinioară, suferea de sciatică şi tulburări nervoase grave. In 
ciuda înzestrării intelectuale excepţionale, era izolată, lipsită de 
influenţă şi nesatisfăcută în toate privinţele. Dar se opinti încă o 
dată încercând să dea vieţii ei un sens - fireşte, nu la nivelul 
poziţiei de împărăteasă şi nici în raporturile familiale. Şi anume, 
începu să scrie cu înfrigurare poezii, încheind bilanţul amar al 
vieţii ei - de exemplu, în poezia Verlassen (Părăsită), datată: 
Godollo 1886: 

“In marea mea singurătate 

Creat-am cânturile mici, 

Inima-i tristă şi mâhnită 

Și sufletu-mi din greu apasă. 

Ce tânără, bogat-am fost, 

De viață şi speranțe plină, 

Ca nimeni tare mă simţeam, 

Viaţa o aveam în față. 

Am trăit şi am iubit 

Și lumea am cutreierat, 

Dar n-am găsit ce am râvnit 

Minţit-am fost şi am minţit. ” 

Elisabeth nu mai aştepta înţelegere de la contemporanii ei. 
Încerca tot mai mult să intre în legătură cu spiritele celor morţi 
punându-şi speranţele în „sufletele viitorului” pentru care îşi 
scria poeziile. Spre deosebire de poeziile scrise în tinereţe, pe 
cele din anii optzeci voia să le ştie publicate. Dar fixa ca termen 
al publicării lor anul 1950 - adică un moment când niciunul din 
contemporanii ei şi nici ea însăşi nu vor mai fi în viaţă. Voia deci 
să dobândească cel puţin de la posteritate ceea ce epoca ei îi 
refuzase: justificare, înţelegere, faimă postumă. 

Imnurile - adeseori confuze - închinate libertăţii, care stau la 
baza multor poezii, au luat naştere după modelul maestrului” ei 
Heinrich Heine, fiind destinate şi să fie un fel de consolare 
pentru oprimaţii unor epoci viitoare. 

Elisabeth li se adresă de câteva ori chiar direct oame nilor 
secolului al XX-lea, scriind de exemplu: An die Zukunftsseelen 
(Către sufletele viitorului): 

“Cutreier singuratică acest pământ, 

De viață, de plăceri de mult nu mai îmi pasă; 

Viața-interioară nimeni nu o-nsoțeşte 


Suflet apropiat nicicând nu am avut... 

De lume şi de bucurii eu mă feresc, 

Departe simt de mine toţi oamenii de azi; 

Străină mi-este fericirea şi suferința lor, 

Singură am rămas, ca pe un alt tărâm. 

Ce-odinioară m-a durut mi-e drag acum, 

Sunt singură, dar ca în paradis; 

Căci spiritu-mi aripile-şi întinde 

Străin de pământeni, de oamenii de azi... 

Și copleşit mi-e sufletul acum, 

Tăcută meditatie nu-i mai place. 

Ce îl agită vrea să pună-n cânt 

lar toate-acestea cartea le culege. 

Cartea le va păstra prin generații 

La adăpost de cei ce azi nu le-nțeleg; 

Dar după ani îndelungați şi plini 

Cântecele înflori-vor la o nouă viață. 

De şi-ar atinge-atunci al maestrului lor ţel! 

O consolare să vă fie vouă care îi 

Pe cei ce pentru libertate au murit 

Purtând pe creștetul lor falnic cununa de martir! 

Voi, inimi dragi ai celor vremuri viitoare, 

Pe care inima mea astăzi le țeluieşte, 

De multe ori pe ale voastre le va însoți. 

lar voi din poezie le treceti în viață.” 

Elisabeth depuse eforturi susţinute ca să pună la adăpost 
poeziile ei pentru posteritate, în anii 1886 şi 1887 le rugă pe 
două rude de-ale ei, venite special din Bavaria, să facă în cea 
mai mare taină copii ale acestor poezii: Marie Larisch şi 
verişoara ei burgheză, Henny Pecz. Relatările - la început destul 
de  neverosimile ale contesei Larisch că aceste copii 
reprezentaseră manuscrisul după care se tipăriseră, tot în taină, 
poeziile nu mai pot fi în ziua de astăzi respinse ca fantezii, în 
moştenirea literară a împărătesei, depusă la Arhiva Federală 
Elvețiană din Berna, se găsesc, pe lângă poeziile originale în 
manuscris, şi două volume tipărite, necunoscute până acum 
(Winterlieder - Cântece de iarnă şi Nordseelieder - Cântece de 
la Marea Nordului), care sunt identice cu poeziile din manuscris. 

In 1890, Elisabeth depuse la Hofburg într-o casetă sigilată, 
atât orginalele cât şi exemplarele tipărite, cu dispoziţia 


ya N 


testamentară ca, după moartea e % fie predată 
fratelui ei, ducele Carl Theodor. Pe “să păstreze 
caseta şi să o predea după 60 de Ji federal al 


Elveţiei - ceea ce s-a şi întâm plat x rin aceeaşi 
clauză testamentară lăsa câtor-va Ņ.... -27 __ropiați - de 
exemplu „fru-mosului prinț” Rudolf Liechtenstein - exemplare 
tipărite ale poeziilor ei. Prin intermediul moştenirii prințului Lie- 
chtenstein, aflată la Brunn, şi a Academiei Austriece de Ştiinţe 
din Viena, câte un exemplar din Nordseelieder şi Winterlieder 
ajunse în 1951 în Elveţia. 

(Nu ştim câte exemplare au ajuns în alte mâini şi s-au 
pierdut. Presupunem doar că şi în moştenirea contelui Hans 
Wilczek se găsea câte un exemplar tipărit. Căci, conform 
declaraţiilor credibile ale contesei Larisch, Wilczek a fost omul 
de legătură al împărătesei cu tipografia. Din păcate, arhiva 
familiei Wilczek a fost prădată în 1945 de ruşi, aşa că nu mai 
dispunem de nici un fel de indicii). În caseta destinată fratelui 
Carl Theodor se găsea şi o scrisoare scrisă de împărăteasă cu 
mână proprie, prin care i se adresa acelei persoane ce va trece 
în revistă şi va publica la un moment dat poeziile: 

„Dragă suflete al viitorului! 

Tie iți incredințez aceste scrieri.” 

Mi le-a dictat Maestrul care a decis şi asupra scopului lor, şi 
anume, să fie publicate la 60 de ani după anul 1890, în folosul 
condamnaților politic şi al aparţinătorilor lor lipsiţi de mijloace 
materiale. Căci nici peste 60 de ani nu va exista pe micul nostru 
astru fericire şi pace, adică libertate, aşa cum nu există nici 
astăzi. Poate pe altă planetă? Astăzi nu am posibilitatea să-ţi 
spun, poate atunci când vei citi aceste rânduri - Cu salutări 
cordiale, căci simt că îmi vrei binele, Titania Redactat în vara 
anului 1890, şi anume, în trenul special care mergea cu mare 
viteză. Aceste dispoziţii testamentare complicate ne arată câtă 
importanţă acorda Elisabeth poeziilor ei şi ce speranţe îşi punea 
în publicarea lor; adică dorea să dobândească înţelegerea 
posterităţii şi să corecteze imaginea rămasă despre ea în istorie. 
Ele ne mai arată însă şi cât de persecutată se simţea, şi cât de 
puţină încredere avea în autorităţile austriece şi în rudele 
habsburgice, pe care nu le considera suficient de loiale ca să 
păstreze poeziile. Din toată această secretomanie trebuie să 
deducem că nici împăratul Franz Joseph nu ştia nimic despre 


clauzele testamentare secrete ale soţiei sale la adresa 
„sufletelor viitorului”. 

Elisabeth nu avea încredere nici în stabilitatea monarhiei, 
întocmai cum transferase o parte mare a averii ei în Elveţia, 
depunând-o la Banca Rothschild, pentru a fi asigurată în cazul 
unei emigrări, tot aşa trimise în Elveţia şi bunul cel mai de preţ 
pe care credea că îl lasă posterităţii - şi anume, scrierile şi 
poeziile - considerând, într-o serie de poezii, această ţară drept 
locaşul libertăţii” şi fiind de părere că orânduirea acesteia, adică 
republica, prezintă mai multă garanţie pentru viitor decât 
monarhia. 

Într-o scurtă scrisoare adresată preşedintelui federal al 
Elveţiei, Elisabeth atrăgea încă o dată atenţia asupra destinaţiei 
banilor încasaţi de pe urma publicării poeziilor: „Profitul să fie 
folosit exclusiv în interesul copiilor lipsiţi ai condamnaților politic 
din monarhia austroungară după 60 de ani.” „Sufletele 
viitorului” întâmpină însă destule greutăţi în îndeplinirea acestei 
dorinţe a împărătesei. Rezultă, ce-i drept, foarte clar un lucru: 
cu această dorinţă Elisabeth aduce o critică situaţiei politice din 
monarhia dunăreană; în schimb, nu este deloc clar la ce 
categorie de „condamnaţi politic” se referă. Ce „condamnaţi 
politic” existau în anul 1890? Socialişti, anarhişti, militanţi 
naţionalişti de toate soiurile. Sau se referea, poate, ca de atâtea 
ori, la 
familiile revoluţionarilor maghiari din 1848/49 care luptaseră 
împotriva statului austriac centralizat? 

Dilema se rezolvă de la sine prin faptul că editarea, în 1984, 
a volumului Poetisches Tagebuch (Jurnal poetic) de către 
Academia de Ştiinţe din Austria, nu a fost un succes editorial, 
aşa cum sperase Elisabeth. Clauzele testamentare ale 
Elisabethei ne mai arată însă şi că ea personal era convinsă de 
calitatea versurilor ei - cel puţin în anul 1890, când a luat aceste 
hotărâri - nedându-şi seama că poeziile nu reprezentau mult 
mai mult decât producţii diletantistice, scrise de o femeie 
plictisită, însingurată şi nefericită. 

Elisabeth se dedică poeziilor aproape un deceniu întreg, în 
aceşti ani împărăteasa Elisabeth a Austriei şi regina Ungariei şi a 
Boemiei se transformă în crăiasa zânelor Titania, după cum se 
autoprezenta în poezii. 


Soţul ei împăratul, deveni craiul ielelor Oberon -, deşi 
această metamorfoză nu se potrivea absolut deloc cu 
personalitatea lui Franz Joseph. Zâne şi gnomi, eroi de mult 
dispăruţi, ca Ahile, şi în primul rând persoana „maestrului”, 
adică Heinrich Heine, populau acum viaţa Elisabethei - Oamenii 
reali din imperiu îi erau tot atât de străini ca problemele familiei, 
în primul rând cele ale fiului ei, al cărui destin tragic se va 
împlini tocmai în aceşti ani optzeci - fără ca mama lui să ia 
cunoştinţă de evoluţia sa, ba chiar fără să aibă habar de 
problemele care îl frământau. 

Doar puţini prieteni apropiaţi ştiau despre poezii, împăratul 
Franz Joseph nu avea nimic de-a face cu „plutirea cu capul în 
nori” a soţiei sale, fiind un om pragmatic, dar reacţiona cu 
toleranţă îngăduitoare, aşa cum obişnuia când nu înţelegea o 
extravaganţă a Elisabethei. 

Arhiducesa Marie Valerie, care avea cele mai multe ocazii să 
asculte poeziile mamei ei şi să le recite, o considera pe 
Elisabeth o poetă mare, deşi uneori ironiza tendinţa acesteia de 
a le transmite, în formă versificată, „sufletelor viitorului” orice 
disconfort mărunt, orice supărare. Este „o caracteristică a 
familiei să vrei să transmiţi totul posterităţii. Aceasta ne va 
eticheta drept „a funny family,. Ea deplângea „viaţa bizară dusă 
de mama mea - gândurile ei sunt preocupate de trecut, 
năzuinţele se îndreaptă spre viitorul îndepărtat. Prezentul este 
pentru ea o abstracţiune himerică, iar cea mai mare mândrie, 
faptul că nu bănuieşte nimeni că este poetă.” 

Elisabeth nu-i spuse la început nimic soţului ei despre 
poeziile ce le compunea, arătându-i doar versificaţiile puerile ale 
arhiducesei Valerie, căreia îi băgă în cap că este, şi ea, o poetă 
talentată. Fata, care moştenise mai degrabă pragmatismul lui 
Franz Joseph decât înclinația spre reverie a mamei, ezita, 
notând cam descumpănită în jurnal: „Mama vrea să-i arăt mâine 
tatei poezia mea, ceea ce mă supără, deoarece am ideea fixă 
că, după părerea lui, este o afectare să scrii poezii.” Şi contesa 
Festetics nota, cu circumspecţie, despre împărat: „Vâna poetică 


nu este prea dezvoltată la el.” Gyula Andrassy 
făcea de asemenea parte dintre iniţiaţi. Pentru 
el poeziile erau un pretext binevenit să 
facă o serie de complimente; în 1889 îi scrise 


maestrului suprem de ceremonii al lui Sisi, 


baronul Nopcsa: „Ştii foarte bine ce părere bună am avut 
totdeauna despre spiritul şi inima ei; dar de când am citit câteva 
dintre poezii, această părere a devenit admiraţie profundă; 
faptul că, la ea, inteligenţa care l-ar onora chiar şi pe cei mai 
important bărbat merge mână în mână cu atâta sensibilitate, 
mă face să spun că nu există o a doua femeie ca ea în lumea 
întreagă. Mă întristează doar că prea puţini îşi dau seama de 
asta. Aş dori ca lumea întreagă să afle şi să o admire aşa cum 
merită să fie admirată o personalitate atât de rară.” Fratele lui 
Elisabeth, oftalmologul Carl Theodor avea o viziune mai 
pragmatică despre această nouă îndeletnicire, care îl îngrijora 
puţin. Ce-i drept, aprecia poeziile citite, consi- 

derându-le frumoase dar o avertiza pe Elisa beth „să nu se 
adâncească prea mult în ideile exaltate în care trăieşte, fiind de 
părere că acest contact sufletesc imaginar cu Heine ar putea să 
o suprasolicite nervos în asemenea măsură, încât până la urmă 
„îşi va pierde minţile,.” În cercul familiei, Carl Theodor vorbea 
pe faţă despre Sisi care „este deşteaptă, dar îi lipseşte pe 
undeva o doagă.” Tatăl Elisabethei, ducele Max, avusese 
dintotdeauna o atitudine critică faţă de fiicele sale, chiar şi faţă 
de Elisabeth. Cu ocazia sărbătoririi nunţii de diamant din 
septembrie 1888, dădu citire în faţa familiei întrunite pasajului 


său preferat din cartea apărută recent 
Das nervose jahrhunderi (Secolul nervos) 
scrisă de antropologul Paolo 

Mantegazza: 

„Nervozitatea celor ce nu muncesc 
va fi vindecată doar treptat, şi anume, 
pe măsură ce ducii, conții şi baronii îşi vor 
convinge copiii că munca este cea mai 
bună diplomă de înnobilare şi în acelaşi 
timp calea cea mai bună spre o viaţă 


lungă şi fericită.” Acest citat este publicat la scurt timp după 
aceea în ziarul vienez FREMDENBLATT, în cadrul unui articol 
jubiliar la aniversarea nunţii de diamant a ducelui, fiind 
considerat o critică oficială la adresa împărătesei. 

Relaţia Elisabethei cu tatăl ei - foarte bolnav - era atât de 
proastă, încât la moartea acestuia, în noiembrie 1888, nici nu 
plecă la Munchen, la înmormântare oficial din cauza unor 
probleme de sănătate. 


Poeziile Elisabethei cuprind cam 600 de pagini tipărite. Ele 
reprezintă un imn închinat „maestrului” idolatrizat, Heinrich 
Heine, venerarea acestuia depăşind cu mult admiraţia obişnuită 
a unui amator de literatură. Impărăteasa cunoştea pe dinafară 
pasaje lungi din opera poetului şi se ocupa intens şi de viaţa lui 
Heine. Se simţea strâns legată de cel care murise în 1856 la 
Paris, ba chiar afirma că maestrul îi dictează versurile. „Orice 
cuvânt, orice literă ieşită din pana lui Heine este o bijuterie”, îi 
scria fiicei ei Valerie, mărturisind că poetul „mă însoţeşte 
totdeauna peste tot”. Şi această atitudine faţă de prea iubitul 
„maestru” decedat avea caracterul unei evadări, întocmai ca 
hipismul şi călătoriile lungi. Fiind tot mai însingurată, Elisabeth 
fugea de realitate retrăgându-se în lumea visurilor şi scriind: 
„Către maestrul meu” 

“În lumea visurilor plec, 

Maestre, mă aştepţi, 

Entuziast sufletul meu 

Pe tine te aclamă. 

M-a îndrumat spiritul tău 

Din zori şi până-n seară; 

Simţțit-am cum m-a-nvăluit 

Și sufletul mi-l leagă. 

Cuvinte de-aur au pătruns în ființa mea profundă, 

Și ceea ce m-ai învăţat în mintea mea s-anină. 

Pe-omătul albelor cărări 

Păşit-am ore-n şir, 

Și am simtit farmecul plin 

Pe pietre şi pe cline, 

Pe mine tu m-ai însoțit; 

Și-atâtea mi-ai vorbit, 

Când grav şi când înveselit, 

Pe toate mi le-am însuşit. 

In fiecare seară-am stat 

ȘI chipul ţi-am privit, 

În inimă mi l-am săpat 

De chinuri să m-aline. 

Și-acum să fug la reverii! 

Aici de-abia e pace în sufletu-mi năpăstuit, 

Maestre, căci aici eşti tu!” 


Evadarea  Elisabethei în lumea visurilor luă asemenea 
proporţii, încât ea ajunse să fie convinsă că poate comunica, pe 
cale spiritistă, cu „maestrul” Heinrich Heine. 

De exemplu, îi descrise în mod amănunţit fiicei ei, Marie 
Valerie, o astfel de apariţie a lui Heine. Stând într-o seară în pat, 
văzuse deodată în faţa ei profilul lui Heine aşa cum îl ştia de pe 
un portret - având „senzaţia ciudată... Dar plăcută că acest 
suflet vrea să îi desprindă sufletul de trup. Lupta dură câteva 
secunde, dar lehova nu îi permise sufletului ei să-şi părăsească 
trupul.” 

Derutată, fata de 19 ani nota apoi în jurnal: „Fantoma 
dispăru şi, în ciuda decepţiei că trebuie să trăiască în 
continuare, mama rămase multă vreme cu certitudinea 
îmbucurătoare a unui ataşament şi mai mare faţă de lehova, 
fiind convinsă că sufletul lui Heine se află la acesta şi că lehova 
acceptă contactele lui cu sufletul mamei. Mama ne dă asigurări 
şi astăzi spunând că ar putea jura că totul este adevărat şi că ea 
a zărit fantoma cu ochii ei proprii şi fiind în stare de veghe.” 
Poezii ca An meinen Meister 5 Marz (Către maestrul meu, la 5 
martie) nu pot fi înţelese decât ca expresie a acestor relaţii 
spiritiste care - întocmai ca în cazul lui Ahile - prezintă nuanţe 
erotice foarte clare: 

“Ferice mi-e inima, râde şi plânge, 

Unită-a fost noaptea cu inima ta; 

De tine s-a strâns, te-a îmbrăţişat, 

Și tu ai tinut-o de tine lipită, 

Ai fecundat-o, ai fericit-o, 

Ea tremură toată, dar viaţă i-ai dat. 

O, de-ar putea din ea să-nflorească, 

După ce lunile vor trece-n zbor, 

Asemenea lieduri înaripate 

De care creat-ai şi tu oarecâna! 

Cu grijă i-ar creşte, ca dar de la tine, 

Copiii pe care i i-ai zămislit. ” 

Împărăteasa colecţiona ediţii ale operelor lui Heine, portrete 
ale lui Heine, se înconjura de busturi ale lui Heine, o vizită pe 
bătrâna soră a lui Heine, Charlotte van Embden din Hamburg şi 
se duse la mormântul lui Heine din paris, scriind apoi poezia 
Sehnsucht (Nostalgie): 

“De când la groapa lui am fost 


Văpăile mă mistuiesc; 

Mi-e dor de simplul lui mormânt 

Deşi nimic el nu mi-a dat! 

Credeam că voi găsi ceva, 

O floare doar, nu oseminte, 

Prea fericită aş fi fost! 

Ceva doar, chiar şi-o pietricică, 

Dar nici o floare nu-l împodobeşte, 

Sub iarba seacă nici o piatră nu-i; 

Singurul ornament e raza aurită 

A lunii, stelelor şi soarelui.” 

Doar străinii se mai mirau să constate cât de familiare îi erau 
împărătesei poeziile lui Heine - de exemplu, renumitul recitator 
al acelor vremuri, Alexander Strakosch, care recită, la Ischl, în 
faţa familiei imperiale Şi balada lui Heine Wallfahrt nach 
Kevelaer (Pelerinajul la Kevelaer), omiţând însă strofa: 

“În cârje vine unul la Kevlaar, 

Pe sârma-i acum baletist, 

Un altul n-avea nici un deget întreg, şi e azi viorist” 

[Traducerea îi aparține Veronicăi Porumbacu (în Heinrich 
Heine, Versuri, ESPLA, Bucureşti 1956, pag. 108.)]. 

La obiecțiile Elisabethei, el replică jenat „că nu a vrut să 
tulbure minunata atmosferă a poeziei prin ironia care răzbate 
din acea strofă.” Dacă până şi aceste versuri inofensive puteau 
fi considerate incompatibile cu o curte imperială, ne putem 
imagina ce scandal ar fi izbucnit dacă ar fi devenit cunoscute 
propriile poezii ale Elisabethei, care erau, adeseori, mult mai 
drastice. Elisabeth manifesta cam aceleaşi simpatii şi antipatii 
ca maestrul ei. De exemplu, era şi ea interesată de poetul 
ebraic Jehuda ben Halevy, cântat de Heine în Romanzero. La 
Viena trăia pe atunci unul din cei mai buni cunoscători ai lui 
Halevy, profesorul Seligmann Heller. Elisabeth apăru într-o bună 
zi în locuinţa lui Heller - neanunţată şi fără să-i fi scris în 
prealabil un singur rând savantului. Heller stătea „la fereastră 
privind spre stradă, îmbrăcat într-o haină de casă comodă, când 
zări deodată o caleaşcă oprind în faţa porţii sale. 

Fiind miop, nu îşi dădu seama că este o caleaşcă de la curte; 
îi spuse doar în glumă fiului său că în faţa casei se oprise un 
vehicul elegant, întrebându-se dacă vizita sus-pusă nu îl vizează 
cumva pe el. Peste câteva minute se auzi o bătaie la uşă, iar 


poetul şi savantul constată cu surprindere că în uşă se afla 
împărăteasa. 
In maniera ei simplă, care risipea de îndată orice 


stânjeneală, îi spuse lui Heller care este 
scopul vizitei ei. Îi vorbi despre Jehuda 
ben Halevy, pe care îl cunoştea 
doar în versurile lui Heine, dar ale cărui 
poezii ar dori să le cunoască în original, 
cu ajutorul lui Heller.” 

Seligmann Heller îi ţinu împără- 
tesei o prelegere improvizată despre 
viaţa şi opera poetului ebraic, expli- 


cându-i şi care sunt dificultăţile de a se 
transpune în sfera unor idei atât de străine, 
împărăteasa să îşi  însuşească deci 
„aprecierea sincer elogioasă” a lui Heine. 
Între timp, faima Elisabethei ca mare 
cunoscătoare a lui Heine ajunsese atât de departe, încât câte 
unii o consultau în această materie, de exemplu, un istoric 
literar din Berlin. Acesta îi prezentă împărătesei trei poezii încă 
nepublicate de-ale lui Heine, rugând-o să îşi dea părerea, şi 
anume, dacă este cazul ca versurile cam delicate să fie 
publicate. Elisabeth îi răspunse cu o scrisoare scrisă cu mâna ei, 
considerând că una din poezii nu este autentică (cercetările 
ulterioare au dovedit că avea dreptate), dar că celelalte două 
merită tipărite:,...Căci cititorii lui Heine sunt toate popoarele 
lumii, iar acestea au dreptul să-l cunoască integral, cu atât mai 
mult cu cât poetul, spre deosebire de majoritatea celorlalţi, 
detesta ipocrizia, preferând să se înfăţişeze aşa cum era, cu 
toate calităţile şi slăbiciunile omeneşti.” Veneraţia pentru 
Heinrich Heine nu excludea interesul Elisabethei şi pentru alţi 
poeţi. Citi împreună cu Marie Valerie drama Faust într-o ediţie 
completă, care pe vremea aceea era etichetată drept o lectură 
nepotri vită pentru o fată tânără, din cauza tragediei „imorale a 
lui Gretchen. Îl cunoştea foarte bine şi pe Paul Heyse un scriitor 
renumit la acea vreme, în orice caz, alese o nuvelă de Heyse 
pentru a o traduce în limba greacă modernă. 

Revelator, deşi nu prea obişnuit, era interesul Elisabethei 
pentru literaturile străine, mai ales cea engleză. Cunoştea foarte 
bine dramele lui Shakespeare, piesa favorită, Visul unei nopţi de 


vară, ştiind-o aproape în întregime pe dinafară - în original, în 
ceea ce priveşte poezia lirică engleză, îi plăceau mai ales lordul 
Byron, P. B. Shelley şi Longfellow. Entuziasta regină a Ungariei 
era familiarizată şi cu literatura maghiară, în primul rând cu 
poeţii contemporani Josef von Eotvos şi Moriz Jokai. 

In urma  senzaţionalelor descoperiri ale lui Heinrich 
Schliemann („comoara lui Priam”) Grecia 
ajunsese în centrul interesului. Elisabeth 
continua în această privinţă o tradiţie a 


familiei Wittelsbach. Unchiul ei, Ludwig |, 
era un mare admirator al Greciei, elogiind 
lupta pentru eliberare dusă de poporul 
grec, din care cauză înălţă la Munchen 
o serie de clădiri în stil antic grecesc, 


în 1832, după cucerirea 
independenţei, Grecia deveni o monarhie, iar 
Otto, fiul lui Ludwig, rege. În timpul celor treizeci de ani de 
domnie acesta aduse o contribuţie considerabilă la propăşirea 
ţării paupe-rizate din cauza îndelungatei stăpâniri oto-mane. 
Mulţi bavarezi se mutară în aceşti ani în Grecia, şi anume 
arhitecţi, pictori, meşteşugari. 

Şi Max, tatăl împărătesei, iubea Grecia, istoria şi cultura 
acestei ţări. Intocmai ca tatăl, unchiul şi vărul 
ei Elisabeth se entuziasma şi ea pentru cel mai renumit 
participant străin la lupta de eliberare a 
Greciei, adică lordul Byron, traducând în 
germană poezii de Byron şi imitându-l şi 
în această privinţă pe maestrul ei, 
Heinrich Heine. 

Având în vedere că, în pofida 
dispreţului experţilor, Schliemann ajun- 
sese la descoperirile sale pornind de la 
indiciile lui Homer - şi anume, în ceea ce 
priveşte Troia, de la lliada - interesul 
intens pentru Homer definea în aceşti 
ani spiritul timpului, mai ales când era 
de pătura intelectuală. Şi Elisabeth 
cunoştea foarte bine lliada şi Odiseea, 
hotărând în anul 1885 să facă o călătorie 
Grecia, pe urmele lui Homer. „Trupul 


este încă aici”, scria la 10 iunie 1885, „dar sufletul mi-a zburat 
deja la Troia; de-aş putea ajunge până acolo!” Ca însoțitor 
ştiinţific în această călătorie îl alese pe cel mai bun cunoscător 
germanofon al Greciei, şi anume, Alexander von Warsberg, pe 
atunci consul al Austriei la Corfu. 

Înaintea primei audienţe, maestrul suprem de ceremonii îi 
explică, uşor timorat, scriitorului că: „Ar fi bine să mă exprim 
scurt şi concis; împărăteasa nu suportă vorbăria multă, i-am fost 
prezentat. Şi ea mi se adresă scurt şi concis, dar nu dur; mi s-a 
părut urâtă, bătrână, uscată, prost îmbrăcată şi am avut 
impresia că am de-a face cu o nebună, nu cu o pătimaşă, aşa 
încât m-a cuprins tristeţea.” 

Dar după foarte scurt timp, Warsberg, la început atât de 
critic, îşi schimbă părerea. Căci în timpul vizionărilor 
„împărăteasa devenise cu totul altă femeie: comunicativă, 
neprotocolară, inteligentă, de-a dreptul importantă, intimă, 
lipsită de prejudecăţi - pe scurt, una din cele mai fermecătoare 
fiinţe pe care le-am cunoscut vreodată. 

Timp de patru ore am mers alături de ea sau - dacă poteca 
era prea îngustă - în urma ei şi m-a provocat mereu să vorbesc, 
aşa încât seara mă ustura gâtul, iar ea a făcut cele mai 
pertinente observaţii. Este, în orice caz, o persoană cu totul 
remarcabilă din punct de vedere spiritual şi mă interesează cât 
se poate de mult. Pare să fie conştientă de valoarea ei văzându- 
se probabil tocmai de aceea îndreptăţită să nu se lase derutată 
de nimeni, în caz contrar, ar fi de neînțeles din ce cauză 
împăratul îi arată atâta consideraţie”. Nu peste mult timp 
Warsberg manifestă, şi el, simptome de îndrăgostire: „Este 
fermecător de amabilă. Nu-i poţi rezista acestei femei... Mă 
interesează doar ea, femeia, nota în 1888 în jurnalul său. 
Elisabeth atrăgea atenţia peste tot unde apărea în aceste 
ţinuturi încă nepopulate de turişti: o doamnă străină înaltă, 
extrem de subţirică, îmbrăcată în haine de culoare închisă, care 
parcurgea chiar şi cele mai proaste drumuri cu un pas lung, 
urmată de savantul Warsberg, mereu în suferinţă, şi de contesa 
Festetics care gâfâia din greu, fiind ceva mai grăsuţă. După 
spusele lui Warsberg, gura poporului o numea pe împărateasă 
„trenul, - ceea ce însemna o înaltă apreciere, căci această nouă 
cucerire a tehnicii era pe cale să fie introdusă şi în Grecia, fiind 
admirată tocmai din cauza vitezei surveneau mereu dificultăţi 


cu însoțitorii împărătesei, de exemplu, cu ocazia escaladării 
anevoioase a stâncii lui Safo. Warsberg îşi imaginase totul foarte 
frumos. El personal fusese cu douăzeci de ani în urmă pe 
această stâncă vizitând acolo un eremit care locuia într-o celulă 
aproape putrezită. De la vizita lui Warsberg - înainte cu 
douăzeci de ani - pustnicul nu mai văzuse nici o persoană 
străină: „Şi iată că al doilea vizitator era împărăteasa Austriei! 
„nota Warsberg cu mândrie. 

„L-am rugat pe călugărul, căruia între timp îi crescuseră 
plete lungi albe şi o barbă mare albă, să ne conducă iar, 
întocmai ca atunci, până la locul unde se înălţase templul lui 
Apolo şi la punctul de unde Safo se aruncase în mare. Atunci mi 
se păruse că este cel mai pitoresc loc din lume şi că nu 
avusesem niciodată parte de o zi mai fericită.” 

Având în vedere că stânca lui Safo prezintă interes şi pentru 
navigaţie, împărăteasa le permise şi câtorva elevi de la şcoală 
navală, care însoțeau vaporul ei Miramar, să se ataşeze 
grupului. Warsberg: „Ceata asta de tineri flecărea atât de 
gălăgios - şi despre lucruri total nepotrivite cu locurile 
respective - încât torpilă orice atmosferă poetică reală. Când am 
ajuns sus, pe stâncă, împărăteasa îmi şopti că se simte ca în 
restaurantul unui tren.” Warsberg devenise „deja de mult 
melancolic şi taciturn deoarece îmi dispăruse complet plăcerea 
de a o putea conduce pe împărăteasă transpunând-o într-o 
dispoziţie la fel de solemnă şi festivă.” Nici în relatarea contesei 
Festetics nu găsim urmă de atmosferă poetică. „Peste trei ore, 
când am ajuns în cele din urmă sus, cerul se întunecase şi se 
dezlănţui o ploaie torențială, drumul era alunecos şi anevoios, 
din care cauză am vizitat doar locul de unde ea [Safo] s-a 
aruncat în mare. În timpul urcuşului nu am văzut nimic deoarece 
trebuia să mergem atât de repede, de parcă am fi fost la 
Godollo, fiind obligaţi să ne uităm tot timpul în jos, ca să nu ne 
frângem mâinile şi picioarele.” Scriesori de genul acesta găsim 
cu zecile. 

Elisabeth mergea neobosită pe urmele eroilor ei greceşti. Din 
Ithaka îi trimise fiicei ei Valerie ciclame, scriindu-i că dimineaţa 
debarcase chiar în punctul „unde debarcase Ulise şi ţi-am cules 
de acolo cele două flori de ciclamă. Întocmai ca pe insula Corfu, 
şi aici totul este plin de aceste flori. Pe drum am citit Ithaka a lui 
Warsberg, stau mult de vorbă cu el, este o adevărată călătorie 


de culturalizare.” În schimb împăratul Franz Joseph nu reuşea să 
înţeleagă „ce poţi face atâtea zile la Ithaka”, scriindu-i soţiei 
sale: „îmi pare bine că lthaka îţi place atât de mult. Că este 
linişte acolo şi relaxant pentru sistemul nervos cred, dar mi se 
pare imposibil să poată fi mai frumos decât la Hallstatt, mai ales 
dacă vegetaţia sudică lipseşte.” In scrisoarea următoare Franz 
Joseph reveni cu un ton de-a dreptul triumfal la tema Hallstatt. 
Nu se putea împrieteni nici cu Ithaka, nici cu Ulise: „Am avut 
dreptate când ţi-am spus că nu există comparaţie între Ithaka şi 
Hallstatt; prinţul von Meiningen, care a cutreierat toată Grecia şi 
este un mare admirator al Greciei. 

M-a asigurat că insula este stearpă şi câtuşi de puţin 
frumoasă. Dar Elisabeth nu se simţea atrasă de Hallsatt. 

Dintre scriitorii de limbă germană contemporani cu ea 
Elisabeth o iubea mai ales pe poeta, care îi era şi model, 
Carmen Sylva - scrierile acesteia putând fi considerate doar 
parţial ca făcând parte din literatură. Carmen Sylva era 
pseudonimul literar al reginei Elisabeta a României, soţia regelui 
Carol |, născută prinţesă de Wied, cu şase ani mai mică decât 
împărăteasa Elisabeth. În anii '80 repurtase succese remarcabile 
cu drame scrise în limba franceză, poezii în germană, basme 
româneşti, romane, chiar şi predici laice - toate într-un stil 
tumultuos, patetic. 

Carmen Sylva deveni un model pentru Elisabeth. 

Când era împreună cu „prietena poetă”, Sisi cea atât de 
timidă se dezinhiba neascunzându-şi preferința pe care i-o 
acorda faţă de toţi ceilalţi principi. Şi fiica ei Valerie, care 
împlinise 16 ani, avea o mare admiraţie pentru ea, notând 
următoarele despre vizita făcută de Carmen Sylva la Viena, în 
anul 1884: „Pe aceasta o numeşte lumea o savantă pedantă, 
mi-a trecut prin minte, văzând ochii mari, verzi, zâmbitori, 
obrajii rumeni, încă juvenili şi dinţii albi ca zăpada, extrem de 
frumoşi. O, Carmen Sylva, dacă ştii să citeşti în inimile altora, 
trebuie să-ţi dai seama că ale noastre au rămas la tine din 
primul moment - fără nici o rezervă.” 

Valerie descria apariţia Carmen Sylvei: „Toaleta ei era cam 
ciudată. Sub mantia mare de blană regina purta o haină largă, 
aproape ca un halat, din catifea de un roşu foarte închis, 
împodobită cu broderii multicolore şi prinsă în jurul taliei cu un 
cordon de mătase ca o funie. 


Pe cap avea o pălărie închisă... Acoperită cu un voal peste 
care îşi prinsese un pince-nez”. Apariţia reginei din România 
prilejui observaţii pline de ironie în societatea vieneză - un 
motiv în plus pentru Elisabeth să se ataşeze de ea. Multe din 
poeziile ei dau dovadă de venerație pentru Carmen Sylva, 
„sora,„, „prietena”. Pentru această regină, care trăia în castelul 
Peleş din România, de multe ori aproape bolnavă de nostalgia 
Rinului, Elisabeth compuse poezia Rheiniied (Cântecul Rinului) 
cu ocazia vizitei făcute la Heidelberg, în anul 1884 - deci în 
acelaşi an când apăruse şi culegerea de poezii ale lui Carmen 
Sylva Mein Rhein (Rinul meu): 

“Cât eşti de plăcut, fascinant de frumos, 

Cu verzile-ți ape, tu, Rin minunat! 

Străjuite de ruine-ale tale-nălțimi, 

ȘI şolduri încinse de vită de vie. 

Luceşte ca aur oglinda-apei tale în razele soarelui ce 
asfințeşte, 

Ca rege al fluviilor te-a-ncoronat 

Bătrânul nost' soare pe ziua de azi. 

Dar chiar zâmbitor de te văd, o, mă doare 

La prietena-ndepărtată să mă gândesc, 

Știind că şi-n umbra izvorului de la Peleş, 

Creşte o plantă „dor de casă” numită.” 

Elisabeth întreprinse de câteva ori călătoria lungă până 
România ca să o viziteze pe Carmen Sylva: 

“Nu la curte-am vrut să merg, 

N-am căutat-o pe regină, 

Doar pe poetesă-am vrut 

Să o văd, pe Carmen Sylva.” 

Cele două prietene aveau multe trăsături comune: înclinația 
spre spiritism, admiraţia faţă de poeta greacă Safo, despre care 
Carmen Sylva scrise o povestire poetică şi, nu în ultimul rând, 
atitudinea rezervată faţă de demnităţile lumeşti şi de monarhie. 
Carmen Sylva nota în jurnalul ei: 

„Trebuie să-i simpatizez pe social-democraţi, mai ales dacă 
mă gândesc la viaţa de trântor şi la nemernicia păturii de sus; 
aceşti „oameni, nu vor, în fond, decât ceea ce le dă natura, 
adică egalitate. Forma de stat republicană este unica 
rezonabilă; nu înţeleg cum de popoarele acestea nechibzuite ne 
mai tolerează.” Şi la Elisabeth găsim opinii similare. 


A 


N 


Carmen Sylva era, de asemenea, una dintre puţinele 
persoane care nu numai că accepta dragostea Elisabethei 
pentru Heinrich Heine, dar o şi înţelegea. După moartea 
împărătesei scria: „Era firesc să-l prefere pe Heine tuturor 
celorlalţi poeţi dacă ne gândim că şi el se arăta la fel de 
decepţionat de lumea aceasta dominată de minciună şi nu 
găsea suficiente cuvinte ca să biciuiască aspectele ei găunoase! 
In fond nu putea să se împace cu gândul că, în poziţia noastră, 
avem atât de mult de-a face cu aparențele şi minciuna, găsind 
atât de greu drumul care duce la esenţă. Nu putea să se împace 
cu gândul că oamenii văd în noi nişte făpturi olimpiene nevrând 
să accepte ideea că şi noi oftăm şi plângem întocmai ca ei. Ne- 
au ridicat pe un soclu ca să zâmbim tot timpul şi să le dăm în 
felul acesta senzaţia că omul poate fi senin cât timp trăieşte pe 
pământ. Dar tocmai aceasta este una din minciunile capitale, 
necruțătoare. La Heine a găsit acel dispreţ suveran faţă de tot 
ce este convenţional şi de suprafaţă - un aspect de care şi ea s- 
a izbit atât de dureros - a găsit acea amărăciune care i-a definit 
existenţa grea, însingurată, dar şi înclinația spre ghiduşie şi 
ironie, de care dispu- 
nea şi ea şi care explică numeroasele ei formulări originale şi 
surprinzătoare.” Ca suverane, cele două femei nu se asemănau 
însă deloc. Elisabeta a României era foarte pătrunsă de 
răspunderea care îi revenea funcţiei ei. Rămânea energică şi 
activă, chiar dacă anumite trăsături o făceau să pară desprinsă 
de realitate, suscitând critica celor din jur. Se evidenţie în 
România prin alcătuirea unei culegeri de cântece şi legende 
populare, prin sprijinul acordat creaţiei folclorice româneşti - 
deşi continua să îşi redacteze lucrările literare mai ales în limba 
germană. 

Cu ocazia vizitei la Viena, scrise următoarele rânduri în 
jurnalul nepoatei Elisabethei, Amelie: 

„Cu forțe proprii 

ŞI cu tăcută energie 

In pofida restricțiilor impuse de poziţia ta 

Îndeplineşte voinţa lui Dumnezeu 

Cu o sacră dăruire” 
rânduri care sunau ca o admonestare adresată tizei ei din 
Austria. Ca un corolar mai adăugă: „Noi, suveranii, trebuie să 
ducem o luptă de două ori mai acerbă contra limii, pentru ca 


oamenii să vadă că suntem în stare să realizăm ceva”. Carmen 
Sylva nu încuraja câtuşi de puţin tendinţa Elisabethei de a se 
izola şi a se deda exclusiv fanteziei şi poeziei. După părerea ei o 
regină trebuia să îşi îndeplinească şi îndatoririle de suverană. 
Dar în această privinţă Elisabeth nu se lăsa influenţată nici 
măcar de prietena poetă,,. Atitudinea ei reiese în mod clar dintr- 
o scrisoare către fiica ei Valerie: „Carmen Sylva îmi este foarte 
dragă, este amuzantă, interesantă, dar în acelaşi timp 
înrădăcinată adânc în realitate; nu m-ar putea înţelege 


niciodată, eu însă o pot înţelege, o iubesc. 
Povesteşte şi fabulează cu atâta plăcere, 
pentru ea este o adevărată 

desfătare, în schimb regele [Carol] este 
atât de prozaic încât pe plan spiritual 
există o prăpastie între cei doi. Fireşte 
că ea nu mi-a spus pe faţă acest lucru, 
dar l-am putut intui”. Ambele „regine 
poete,, erau nerealizate şi 

nefericite în căsnicie - un motiv care O 


determină pe Carmen Sylva, după o discuţie amănunţită cu 
prietena ei, să scrie „despre absurditatea căsătoriilor,. Elisabeth 
îşi manifesta, ori de câte ori avea ocazia, simpatia faţă de 
femeile cultivate, conştiente de valuarea lor, al căror scop în 
viaţă nu era doar familia aşa cum se obişnuia în societatea 
burgheză a secolului al 19-lea. În schimb, pe împărat această 
tendinţă a soţiei sale îl deruta; Katharinei Schratt îi scria, de 
exemplu, în legătură cu vizita scriitoarei bavareze von Redwitz: 
„Sunt puţin intimidat de această vizită, deoarece când eşti cu o 
asemenea doamnă trebuie să te concentrezi pentru a părea 
spiritual şi cultivat.” Franz Joseph nu găsi afinități nici faţă de 
regina României, care era totdeauna foarte exuberantă. La un 
moment dat, îi mărturisi doamnei Schratt pe faţă: 

Carmen Sylva „m-a călcat pe nervi. Am devenit, fireşte, tot 
mai glacial, aproape nepoliticos.” Setea de cultură, interesul 
pentru filosofie, literatură şi istorie o îndepărtară pe Elisabeth şi 
mai mult de soţul ei şi de curtea de la Viena - o evoluţie 
înregistrată şi de prinţul moştenitor. Societatea vieneză nu era 
în această perioadă doar incultă, ci manifesta o atitudine de-a 
dreptul ostilă faţă de cultură. Observatorii străini aveau ce 
relata la acest capitol, de exemplu contele Lerchenfeld: 


„Rămâneam uneori perplex văzând că, la Viena, nişte oameni 
adulţi, foarte inteligenţi, erau în stare să se întreţină ore întregi 
şi cu cea mai mare gravitate despre lucruri cu adevărat puerile. 
Mi-am explicat, într-o oarecare măsură, această lipsă a unei 
concepţii serioase despre viaţă prin atitudinea ruptă de 
realitatea vieţii, impusă aristocrației de către guvern.” Într-o 
asemenea ambianţă, o femeie atât de instruită ca Elisabeth era 
mai mult decât o ciudăţenie. Era de-a dreptul o sfidare. 

In 1893, Elisabeth îşi asezona urarea de Anul Nou, adresată 
împăratului, cu un citat din 


Schopenhauer, Franz Joseph admise, 
ce-i drept, că filosoful avea în acest 
caz dreptate,, dar îşi menţinu totuşi 
vechea părere: „în rest, nu pun mare 


preţ pe asemenea lucrări 

filozofice, după cum bine ai 

observat, căci acestea doar ÎI 

derutează pe om.” Apoi îşi continuă 
scrisoarea amănunţită făcând 

obişnuitele observaţii în legătură cu vremea de afară. 

Cei doi soţi găseau tot mai rar subiecte de conversaţie. Nici 
puţinele zile şi săptămâni petrecute, în fiecare an, sub acelaşi 
acoperiş - în apartamente îndepărtate unul de altul - nu 
aduceau o apropiere, subliniind, în schimb, tot mai mult 
deosebirile dintre ei. 

Elisabeth încercă în numeroase poezii să se răzbune pe 
anturajul ei, caricaturizând slăbiciunile acelora pe care îi 
considera inamici - reali sau imaginari - în primul rând 
aristocrația din Viena şi rudele habsburgice, şi încercând să se 
justifice, cu versurile ei satirice, faţă de „sufletele viitorului”. 
Voia ca acestea să cunoască familia Habsburg nu numai din 
istoriografia scrisă la curte, ci să o vadă cu ochii unui critic venit 
din chiar interiorul păturii respective. Elisabeth este total lipsită 
de sentimentul apartenenţei la aceste cercuri, manifestându-se 
mai degrabă ca o adversară a propriei ei caste şi apreciind-o de 
fiecare dată din perspectiva unui om situat în afara ei - aşa cum 
ar fi scris Heinrich Heine dacă ar fi avut ocazia să-i studieze pe 
aceşti oameni. Şi în versurile îndreptate împotriva viciilor vieţii 
aristocratice, Elisabeth subliniază de multe ori că „maes- 
trul” i le-ar fi „dictat”. 


Întâlnim, prin urmare, tocmai la împărăteasa imperiului 
habsburgic cea mai necruțătoare critică la adresa casei 
Habsburg din perioada de „fin de siecle”, pe care Hermann 
Broch o numea „vesela apocalipsă”. Elisabeth puse pe capul 
tuturor celor de care se simţea persecutată (aceştia fiind de fapt 
toţi oamenii din anturajul ei din Viena) „tichii de bufon” cu 
clopoței, care urma să-i ridiculizeze în faţa „sufletelor viitorului” 
- de exemplu, în Klingellied (Cântecul clopoţeilor): 

“De lume când mă satur, 

De oamenii fatali, 

Pe calu-naripat m-avânt 

De Terra mă desprind; 

De bastarzii haini eu fug 

Canaliile le părăsesc. 

Îi las să latre furioşi 

Să scuipe-otravă-n urma mea; 

În zările-azurii plutesc, 

Pământul nici nu-l mai zăresc, 

Săgeți murdare nu mă nimeresc, 

Văzduhul e prea pur. 

Tichii însă vă pregătesc 

Cu clopoței împodobite, 

Și ca bufoni veți circula, 

Râzând veți fi priviți, 

Și chiar din groapă vor suna 

Ai voştri clopoței.” 

Elisabeth şfichiuia, după modelul lui Heine, slăbiciuni general 
omeneşti ca: ipocrizia, afectarea,  pseudocultura, mania 
decoraţiilor, înfumurarea, întocmai ca Heine ca tatăl Max şi ca 
fiul Rudolf - căuta şi găsea aceste defecte detestate în primul 
rând la aristocrație. Pe aceşti indivizi lipsiţi de ocupaţie şi dornici 
doar de distracţii după cum spunea Elisabeth - îi confruntă cu 
viaţa grea a muncitorilor şi a oamenilor sărmani: 

“Deşi aveam un musafir 

Am vrut să ies în larg. 

L-am invitat deci şi pe el 

Pe-o mare ce se agita. 

Cumplit se chinuiau în barcă 

Ai noştri oameni de pe mare 

Catarg şi pânze să le țină în calea vântului turbat. 


Ce viață dură şi amară 

Un marinar trebuie să ducă, 

Destinul nu i-a dat nimic, 

Simbria-i mică şi-amărâtă. 

Pe vijelie, pe furtună 

Să facă faţă-n orice clipă, în linişte şi fără preget 

Cu moartea trebuie să lupte. 

Ce soartă diferită are 

Ast măscărici de lângă mine; 

A vieții cazne nu cunoaşte, 

Ce-i foame, sete, el nu ştie. 

De trupul său doar are grijă 

Hrănindu-l tot mai bine, 

În dans saloanele străbate 

Un uşuratic fluturaş. 

Prea nedrept le măsoară Domnul: 

Când unii-n mizerie asudă 

Alții se tolănesc pe-a norocului perne 

ȘI de prea mult bine să pută încep.” 
[după cum se specifică, ultima propoziţie este un citat din 
Heine.] Într-o poezie lungă Was mir der Tegernsee erzahlt (Ce 
îmi povesteşte Tegernsee) Elisabeth deplânge desfigurarea 
peisajului în urma înălţării unor vile pe malul lacului şi, plecând 
de la această constatare, face din nou elogiul celor ce muncesc, 
bătându-şi joc de aristocrați: 

“În loc de vilele măreţe 

Ce înconjoară al meu țărm 

Vedeai doar micile colibe 

Ale pescarilor din jur. 

Mult mai buni erau pescarii, 

Simpli, muncitori, cinstiţi, 

Decât hoarda-aristocrată 

Care trândăveşte-aici. 

În trăsurile luxoase 

Trec cu fast prin fata mea, 

Mai de mult vedeam doar cerbii 

Neinfricați venind la apă.” 

Elisabeth critica în primul rând scandalurile din familia 
Habsburg. Cei doi fii mai mari ai arhiducelui Karl Ludwig, Franz 
Ferdinand şi Otto, îi furnizară în anii optzeci din belşug subiecte, 


în urma mai multor farse lipsite de gust care dăunau foarte mult 
prestigiului dinastiei. De exemplu, în timpul unei beţii, 
arhiducele Otto, tatăl viitorului împărat Karl, aruncă pe fereastră 
portretele perechii imperiale. Cu altă ocazie încercă, tot în stare 
de ebrietate, să-şi conducă tovarăşii de beţie în dormitorul soţiei 
sale, o femeie foarte evlavioasă (ca să le arate o „călugăriţă”, 
după propriile spuse), dar se izbi de împotrivirea aghiotantului 
său. Elisabeth combină aceste două scandaluri în poezia Eine 
wahre Geschichte geschehen zu Klagenfurt im Jahre 1886 (O 
poveste adevărată petrecută la Klagenfurt în anul 1886) 

„Halo! Habsburg! 

Ce-i cu tine? 

Îngrozit laşi ochii-n jos 

Și-ţi frângi mâinile bătrâne, 

De parcă ar fi să mori!, „Vai! 

Că-această zi de jale 

A trebuit s-o mai apuc 

Că l-am zămislit pe-acela 

Ce ruşine mi-a adus...!”. 

„De afară mă-mpresoară 

Duşmanii, mă-ncercuiesc, 

Dar desfrâul de acasă 

Mă amenință mai mult. 

Unul dintre fii mei, 

Mare-n rang, dar în conduită 

Mai josnic decât soldații, 

Inima mi-a sfâşiat.” 

Zarvă mare e-n bodegă, 

Se bea, paharele se sparg! 

Căci de sus le dă exemplu Arhiducele-ofițer. 

Mese, scaune sunt trântite 

Și fărâme sunt făcute 

Și paharele sunt cioburi, 

Haosul e peste tot. 

lar acum să zbori şi tu, împărate şi-unchi al meu, 

Jos, în tină îţi ai locul 

Cu soția ta alături!” 

Tablourile-ndată zboară 

Pe fereastră în noroi - 

Dacă zvonul nu ne minte 


Spre-a primarului necaz. 

Dar nu-i gata mişelia 

A eroilor betivi; „Cine vine-acum cu mine” 

Strigă-alteța în beţie, „Zău că nu va regreta! 

Căci acasă vă voi duce, în cămin imperial, 

Și dup-acest chef pe cinste 

Veţi vedea ce vă arăt! 

In cămaşă subțirică 

Doarme-n patul conjugal 

Soața mea, cea din Saxonia, 

ȘI, Zău, crec c-o să vă placă!” 

Ofițerii dau năvală, 

les pe străzile pustii, 

Pinteni zornăie în noapte, 

Țipetele lor se-aud. 

Dar un curajos apare 

Ce cu trupul lui păzeşte 

Pe femeia-amenințată 

De o ceată de mişei. 

„Numai peste trupul meu 

Veţi intra-n acest iatac! 

Mor, dar nu mă dau în lături, 

Blestemați să fiţi, mişei!” 

Astfel bravul aghiotant [contele Durkheim] 

A oprit o mârşăvie. 

A cronicii mele filă 

Lui dedic spre mulțumire Morala 

„O, dragi popoare-n imperiul cel mare, 

Ce mult vă admir în sinea mea: 

Cu-a voastră sudoare, cu sânge-i hrăniți 

Cu toată blândeţea pe-aceşti depravați!” 

În 1886, unul din cei doi arhiduci (unii susţin că ar fi fost 
Franz Ferdinand, alţii i că ar fi 


fost Otto, fratele său mai 
mic)  dezlănţui un 

scandal al cărui ecou 

ajunse până foarte 

departe. Fiind călare pe 
cal, sări peste un sicriu 


care era dus la 


înmormântare. Pentru Elisabeth şi acest episod deveni punctul 
de plecare al unei poezii lungi: Eine wahre Bege-benheit, 
geschehen zu Enns (O întâmplare adevărată petrecută la Enns). 
Ea descria amănunţit convoiul funerar, iar apoi grupul de 
călăreţi: 

“Dar iată acum cavalerii 

Convoiul funebru-ntâlnesc; 

Chiar drumul de n-ar fi mai lat, 

Loc de trecut ar avea. 

Dar de pe calu-i pursânge 

Preotului şeful îi spune: 

„Sicriul aici, pe pământ, 

Părinte, dă ordin să-l pună. 

Văzând că vorbeşte cu-odrasla 

Stăpânului, popa de-ndată 

Dă ordin şi spune 

Celor din jur ce să facă: 

„Sicriul să-l puneţi de grabă 

Pe jos, căci prințul 

Descăleca-vă de-ndată 

O rugă spre cer să înalțe.” 

Acesta-l loveşte pe crupă 

Pe nobilul cal şi apoi 

Pintenii-nfige în coaste 

Și de zăbale-l trage. 

Un salt el face pe urmă 

Și: hop! 

Peste sicriu. 

Palid, preotul strigă: 

„Dar asta-i prea de tot!” 

Adaos: 

Cu pene străine să te-mpodobeşti 

Nu este prea cinstit. 

De-aceea trebuie să mărturisesc 

Că cele ce am povestit 

Nu eu am născocit. 

În versuri doar am turnat 

Ce nu demult s-a întâmplat 

Și n-a putut fi tăinuit 

Căci prea-s mulți cei ce-au asistat.” 


Sentimentului Habsburgilor că ar fi un neam ales sentiment 
justificat doar prin ascendenţa ilustră - Elisabeth îi opune 
virtuțile burgheze ale erei liberale: cultură, muncă, performanţă, 
căci doar acestea dau „strălucire stelelor noastre”. Cu ocazia 
naşterii unei fete în familia Habsburg fiica arhiducelui Friedrich - 
scrie următoarea poezie: 

“Trăiasc-a şasea fiică, ura! 

Familia Habsburg să trăiască! 

Are copii nenumărați, 

Ca stele pe bolta cerească; 

Zi de zi sunt tot mai mulți, 

Anormal de mulți deja. 

Temător spre casa Habsburg 

Poporul priveşte: „Ce-o fi?” 

Mai tare stelele strălucesc, 

Dar licărul vine de sus; 

A stelelor noastre strălucire 

Trebuie însă noi s-o dăm.” 

Versuri asemănătoare scrie şi cu altă ocazie: 

“Dar chiar că e prea mult din bine 

Pe-acest pământ din când în când. 

Ah, Doamne! 

Ce-o să se întâmple 

Cu-ai casei Habsburg descendenți? 

Cu-acest atât de scump balast 

Ce orice țară-mpovărează 

Ce monarhie se numeşte. 

(lată de ce poporul posteşte).” 

Întocmai ca Heine, Elisabeth contesta monarhia ca formă de 
stat, fiind o republicană convinsă. Notele 
din jurnalul ei, citate mai târziu de Marie Larisch într-o carte ce 
urmărea senzaţionalul - din care cauză au fost în genere puse la 
îndoială - corespund întru totul aserţiunilor din poezii fiind deci 
credibile: „Frazele frumoase despre rege sau împărat şi poporul 
său! Am o senzaţie ciudată. Ce motive ar avea poporul - şi mă 
refer la poporul sărman, de jos - să ne iubească pe noi, care 
trăim în belşug şi în strălucire în timp ce ceilalţi muncesc din 
greu şi de-abia îşi asigură pâinea cea de toate zilele suferind de 
foame? 


Copiii noştri: în catifea şi mătase - ceilalți: de multe ori în 
zdrențe! 

Este evident că nu-i poți ajuta pe toți, oricât te-ai strădui să 
atenuezi mizeria. 

Totuşi, prăpastia rămâne! Surâsul nostru binevoitor nu o 
poate înlătura. 

Mă trec fiorii când văd poporul. 

Aş dori să-l ajut pe fiecare om, ba de multe ori aş dori să fiu 
în locul celei mai sărmane femei. Dar de popor ca „masă” mă 
tem. 

De ce? 

Nu ştiu nici eu. 

lar „clanul“ nostru! 

Pe acesta îl disprețuiesc împreună cu toate fară fastâcurile 
din jurul nostru. 

Mi-ar plăcea să-i spun împăratului: 

Mai bine acas-ai rămâne 

La tine, sus, în Kyffhauser. 

Dacă judeci problema adânc, 

Noi nici n-avem lipsă, deloc, de-mpărați!, 

(Aceste versuri sunt un citat din renumita satiră a lui Heine, 
Kobes l, îndreptată împotriva monarhiei. [/n realitate, această 
strofă nu figurează în poezia Kobes I, ci în Germania. O poveste 
de iarnă, Căput XVI. În Kobes I găsim doar o referire la această 
strofă: Deci lui Barbarossa, în Kyffhăuser, sus, Poetul german pe 
drept i-a cântat: „Dacă judeci problema adânc, Noi nici n-avem 
lipsă, deloc, de-impăraţi!” (Traducerea îi aparţine lui H. 
Grămescu în: Heinrich Heine Versuri, ESPLA, Bucureşti 1956, 
pag. 488) (N. Trad.).]) 

Concepţia Elisabethei se bucură de ecou şi la copiii ei. Nu 
numai prinţul moştenitor Rudolf, ci şi „Unica,, adică arhiducesa 
Marie Valerie, erau de părere că „republica este cea mai bună 
formă de guvernământ”, referindu-se la mama lor Elisabeth. 
Prin urmare, Elisabeth nu era câtuşi de puţin apolitică, deşi după 
1867 a evitat orice imixtiune directă în viaţa politică, în poeziile 
ei se exprimă cât se poate de clar, de exemplu, chiar în prima 
poezie din ciclul Winterlieder (Cântece de iarnă). Recurgând la 
forma unui vis, Elisabeth îi dă cuvântul soţului ei, împăratul, 
caracterizându-l pe el şi politica lui în mod necruţător. Versurile 
finale în care spune că s-ar trezi internată „la Brundlfeld” 


(renumitul ospiciu din Viena) dacă aceste rânduri ar deveni 
cunoscute ne arată foarte clar că Elisabeth îşi dă seama de 
discrepanţa paradoxală generată de faptul că o împărăteasă şi 
regină se declară pe faţă ca republicană. 

Este foarte puţin probabil ca Franz Joseph să fi luat vreodată 
cunoştinţă de aceste versuri: 

“Împărat am fost azi-noapte, 

Dar, fireşte, doar în vis, 

Și-încă unul înțelept, 

Oare există-aşa ceva? 

De cinci decenii, iată, 

Mă aflu pe-acest tron, 

Adevăr de spun, crezut-am, 

Nu-i foloseşte nimănui. 

Dar care e motivul? 

Leneş n-am fost niciodată, 

Armatei ceva de i-a trebuit 

Pe față am mărturisit. 

În fond, armata este 

A statului proptea 

Și cine nu o are 

Se duce dracului. 

Galant am fost cu Prusia 

Cu Rusia, de-a trebuit, 

Ba chiar în cap să-mi c... e 

Docil eu le-am permis. 

La masa mea de lucru 

Șezut-am până-n zori, 

Cu grijă cercetat-am 

Orice țidulă-n scris. 

Din fragedă pruncie 

La toate-am renunțat, 

ȘI, virtuos, familiei 

Viaţa-am dedicat, 

Și multe ore grele 

Guvernul mi-a mâncat, 

Discursuri plate, tâmpe 

Spiritul mi-au secat. 

Miniştri-un du-te-vino: 

Pe toti i-am încercat, 


UVitat-am al lor nume, 

Știu doar că m-au blamat. 

Unul doar întâlnit-am, 

Pe roate el ne-a pus. 

Lăsat-am, vai, să-mi scape, 

Rău iarăşi am ajuns. 

ȘI după multe gânduri 

Concluzia eu am tras 

De-aceea din republici, 

De-oriunde, am chemat 

Capete cât mai bune, 

Aici le-am convocat. 

Să țină conferințe 

Din zori până târziu 

Si-apoi să-mi spună mie 

Ce-i bine pentru vulg. 

Și dacă o să-mi zică: 

Republică ne trebuie 

Cu drag îndeplini-voi 

Dorinţa lor de-nadat'! 

Și: „Dragii mei”, voi zice, 

„Eu mă retrag pe loc, 

Deci, nu fiti dobitoci, 

De-ocazie profitați!” 

Dar visul, la trezire, 

Eu nu l-am povestit, 

Căci nu vreau să mă ducă 

Direct la Brundlfeld. ” 

Tot într-un loc care atrage atenţia găsim altă poezie politică 
lungă referitoare la împărat (Neujahrsnacht 1887, Noaptea de 
Anul Nou 1887), şi anume, la finele celui de-al doilea volum al 
ciclului Nordseelieder (Cântece de la Marea Nordului). Poezia a 
fost scrisă în timpul crizei din Bulgaria, o perioadă în care 
monarhia - vechiul stejar venerabil - era iarăşi ameninţată în 
existenţa ei. În vest, apăruse pericolul unui nou război franco- 
german, în care ar fi fost atrasă şi Austro-Ungaria, aliata 
imperiului german. Atmosfera de „sfârşitul lumii” din această 
poezie prezintă similitudini evidente cu scrierile politice 
redactate în aceeaşi perioadă de prinţul moştenitor Rudolf. 
Demn de remarcat este faptul că Elisabeth îl prezintă şi de data 


aceasta pe Franz Joseph ca „ghinionist”, întocmai cum se 
etichetase şi el însuşi de repetate ori. 

“În vis văzut-am plaiuri 

Bogate, mari, frumoase, 

De mare-nconjurate, 

De munti încununate. 

Si-n mijlocul de plai. 

Falnic stejar stătea. 

O, cât de venerabil, 

Bătrân ca fără-aproape, 

Dar peste el trecut-au 

Furtuna, vijelia; 

Frunzişul i-l răpise 

ȘI scoarța-i sfâşiase. 

Coroana doar rămase 

Pe loc deasupra lui, 

Schelet din crengi uscate 

A gloriei vechi vestigii! 

Și-o pasăre văzut-am 

Numită „ghinionistul” 

Căci multe răni mâncară 

Aripile-i întinse. 

Din est-nord-est veniră 

Nori negri, tumultuoşi, 

Din vest se-apropiară 

Văpăi incendiare. 

Ca sulful era sudul, 

Si-n palida lumină 

Fulgere se iviră 

Ca la sfârşitul lumii. 

Trosnit-acum stejarul 

Până în adâncimi, 

De parcă l-ar abate 

Să-i facă, lui, sicriu. 

Sortit e-acum să cadă, 

Trecut-a vremea lui; 

Dar inima-mi tresare 

De grija păsării!” 

Elisabeth îşi dădea prea bine seama de amărăciunea lui 
Franz Joseph, de „jalea şi teama” cauzate de perspectivele 


imperiului la finele anilor optzeci. Lectorului ei de greacă, 
Marinaky - un om complet străin şi neimplicat - Elisabeth îi 
mărturisea în anii nouăzeci: „Când mă gândesc la el [la împărat] 
mă apucă jalea ştiind că nu stă în puterile mele să-l ajut. Detest 
politica modernă fiind convinsă că este profund amăgitoare şi 
mincinoasă. O competiţie în care cel mai viclean pune mâna pe 
ceea ce este mai bun în detrimentul celui care ezită să 
acţioneze împotriva conştiinţei sale. Nici naţiunile, nici indivizii 
particulari nu pot realiza ceva în ziua de astăzi dacă nu sunt 
lipsiţi de scrupule.” In mod similar se pronunţă şi faţă de alt 
grec, Constantin Christomanos: „Am prea puţin respect faţă de 
politică şi consider că nu merită să i se arate interes.” 

Despre miniştri vorbea cu dispreţ. „Aştia există doar pentru 
a cădea; în locul lor urmează alţii”, declarase, după spusele lui 
Christomanos, „cu un ton ciudat, parcă ar fi râs în sinea ei.” „în 
fond, totul este doar o autoamăgire! Politicienii îşi imaginează 
că ei dirijează evenimentele - în realitate sunt însă de fiecare 
dată luaţi prin surprindere. Fiecare minister include în sine 
propria sa cădere, încă din prima clipă. Singura justificare a 
existenţei diplomaţiei este încercarea de a pune mâna pe o 
pradă de la vecini. Dar tot ce se întâmplă se întâmplă dintr-o 
rațiune şi o necesitate intrinsecă, diplomaţii nefăcând altceva 
decât să constate stările de fapt.” Elisabeth îl excludea, cu grijă, 
pe soţul ei din criticile aduse curţii vieneze. Căci îl respecta, îl 
compătimea şi nu-l punea pe plan de egalitate cu rudele 
habsburgice şi cu demnitarii de la curte. Franz Joseph rămâne şi 
în poeziile ei ceea ce era în realitate: un monarh integru, 
călăuzit de cele mai bune intenţii, conştiincios; despre el nici 
Elisabeth - care îl cunoştea mai bine decât oricine altcineva - nu 
putea şi nu voia să spună nimic negativ. 

In schimb, funcţia de împărat o considera o povară şi încă 
una lipsită de sens. Căci era, fără nici o rezervă, de părere că 
monarhia cezaro-crăiască (şi orice altă monarhie) reprezenta 
doar „Schelet din crengi uscate/Ale gloriei vechi vestigii”, care 
aparţinea unei epoci perimate, fiind incompatibilă cu omul 
secolului al XIX-lea (precum şi cu „sufletele viitorului” 
îndepărtat), în mai 1888, cu ocazia dezvelirii statuii Mariei 
Tereza de pe Ring, Elisabeth făcu o comparaţie între epoca lui 
Franz Joseph şi cea a strămoaşei imperiale, punându-i acesteia 
în gură următoarele versuri - la 108 ani după moartea ei: 


“Chematu-m-ați la voi să vin, 
Dar ce mi-e dat să văd? 
Aceleaşi obiceiuri vechi 
De-o sută şi opt ani! 

La fel de mândri şi obtuzi 
Ca-n epoca de glorie când, 
Cu păr puarat şi freză-naltă, 
O crinolină mai purtam. 

Dar în republica cerească 
De-o sută şi opt ani 

Norocul am avut s-adăst 

Și multe-acolo am aflat. 

Nu cavaleri ai unui ordin 
Ci-al duhului sfânt am văzut. 
Dovadă că m-au ajutat 

E ceea ce acum vă spun. 

Cu tine, fiule, vorbesc, 
Urmaşul meu la tron, 
Mânat din prima tinereţe 
De-acelaşi nobil ţel ca mine, 
De ani întregi tu tot trudeşti 
Cu mult devotament, 

Noroc însă nu ai avut; 

De când erai copil. 

Dă ordin oştilor, de zor 
Armele să depună, 
Poporu-ți onorează iar 

Și binecuvântat vei fi. 

Și uite cum vin toți la tine 
Tribunele doboară 

Și mese-apoi să închegati 
Din scândura lor goală. 
Puneţți-le cununi de fag, 

De frunze de stejar, 

Cu prada vă încoronați 

Pe voi ca nişte zei! 

lar cei ce-aici s-au lăfăit 
Alt'dată pe tribune, 

Aceştia să vă dea acum 
Ospăț cum se cuvine. 


Voi însă-odrasle-ale castei 

leşiți acum din umbra 

Sălaşului şi vă slujiţi, 

Ca servitori, poporul 

Din grația lui Dumnezeu.” 

„Odraslele casei Habsburg” ca „slujitori” ai „poporului din 
graţia lui Dumnezeu”: Elisabeth nici nu şi-ar fi putut exprima 
mai drastic părerea - şi nici nu ar fi putut exista deosebiri mai 
drastice faţă de epoca arhiducesei Sophie. 

Elisabeth se ţinea la distanţă de politică fiindcă o dispreţuia. 
După părerea ei, orice soi de angajament era ipocrit: „Nu există 
nimic mai ridicol decât entuziasmul omenesc. Tocmai oamenii 
entuziaşti sunt cei mai insuportabili.” Scepticismul o făcea să 
pledeze pentru inactivitate totală: „Trebuie să renunţăm la 
acţiune. Veşnic este doar ceea ce nu s-a întâmplat.” Elisabeth 
nu aprecia nici aspectele pozitive ale progresului tehnic: 
„Oamenii cred că domină natura şi ele mentele cu ajutorul 
vapoarelor şi al trenurilor expres. 

Dimpotrivă - natura este cea care şi i-a subordonat pe 

oameni. Mai demult te simţeai stăpânul absolut, 
Dumnezeul unei văi închise pe care nu o părăseai toată viaţa. 
Acum alergăm ca globe-trotterii, de parcă am fi picături din apa 
mării şi în cele din urmă va trebui să ajungem la concluzia că 
nici nu suntem mai mult decât atât”. Şi în poeziile Elisabethei 
relevant este sentimentul naturii pe care îl avea din copilăria 
petrecută în Bavaria - dar şi repulsia faţă de tot ce este 
artificios, făcut de mâna omului. În orice caz, majoritatea 
versurilor ei este închinată naturii. Chiar şi titlul celor două 
volume publicate urmează marele exemplu al lui Heine: 
Nordseelieder (Cântece de la Marea Nordului) şi Winterlieder 
(Cântece de iarnă). Poeta „litania,, se lăuda că Heinea iniţiat-o în 
„Misterele naturii”. 

Natura era prietena, consolatoarea ei, oferindu-i un loc de 
refugiu când voia să fugă de oameni şi de statutul de 
împărăteasă. Găsim în opera Elisabethei poezii lungi despre 
lacurile din patria ei (Tegernsee, Stamberger See), despre 
insulele greceşti, Marea Nordului, Rin) şi munţii din jurul Sinaiei 
în România, despre pădure, mare şi stele; de asemenea, 
descrieri pline de poezie ale excursiilor singuratice întreprinse în 
munţii din jurul localităţii Ischl, mai ales pe Dachstein şi Jainzen. 


Marie Valerie: „Jainzen este muntele magic al mamei unde scrie 
poezii şi visează şi nici pe mine nu m-ar mai putea uimi nimic.” 
Elisabeth: 

“Pe aripile cântului 

Pe munte-n sus mă-ndrept 

Și sufletul mă-ndeamnă 

Mereu aici să vin. 

În vale, jos, nu-mi place, 

Doar muntele mă cheamă 

S-aştern în scris acolo 

Ce-azi noapte am visat. 

O, de-aş putea să le redau 

Aşa cum el mi le-a dictat, 

Din miros de brad să le tes, 

Prin ghețar să le filtrez! 

Din aur de soare să le torc 

Și cu parfum de bujorei, 

Dar, ah! 

Cum mi se risipesc 

De multe ori încă-n văzduh! 

lar când lovesc în mine 

În vale-ntre străini, 

Rănile mi le-alină 

Muntele, al meu amic. 

Consolare am găsit 

La stâncoasă-inima sa 

După toate caznele 

După tot ce-am suferit. ” 

Cu cât Elisabeth se desprindea mai mult de realitate cu atât i 
se părea mai greu să rămână la Viena. Vila Hermes din Lainz era 
doar un popas de scurtă durată. 

Căuta mai mult ca niciodată singurătatea, simțindu-se tot 
mai atrasă de Grecia, de Marea Egee. Pentru a-şi demonstra 
iubirea de nezdruncinat faţă de mare îşi tatuă o ancoră pe umăr 
- o „surpriză îngrozitoare” pentru împărat. În 1888, îi explică 
soţului ei că Grecia este „viitoarea ei patrie” şi că doreşte să 
aibă acolo o casă proprie, şi anume, pe insula preferată Corfu. 
Spera să îşi găsească aici liniştea şi libertatea, descriind în culori 
strălucitoare sosirea în portul din Gasturi, de pe insula Corfu: 

“Când zorile astăzi trandafirii se treziră, 


Din răsăritu-ndepărtat prinţesa sosise. 

Zile în şir şi nopți în şir 

Al ei vas falnic pe mare plutise, 

Și când de Coasta Egeriei se-apropie, 

Bucuroasă țărmului semne.-i făcuse. 

Falnicu-i vas îl părăsi de îndată, 

Și tot ce acolo cu fast o-nconjura, 

lar curtea din îndepărtata-i tară în urmă rămase - 
singurătatea căuta; 

O viață-nchinată doar meditaţiei, 

Cum în patria veche nicicând nu avea. 

Iat-o acum singură rămasă 

În paradisul de lume desprins; 

Noua libertate sufletu-i aclamă 

Sfărâmând cu încântare lanţuri, cătuşe. 

ȘI vise urâte ce o-nconjurau. 

Lethe va bea de acum, uitare să-idea.” 

Pentru a se aclimatiza cu „patria viitoare” din Grecia, 
Elisabeth începu în 1888 să studieze intens neogreacă, istoria şi 
cultura Greciei. Warsberg i-l recomandă, ca profesor, pe un 
istoric foarte cunoscut din Corfu, prof. Johannes Romanos. 
Acesta îi arătă care sunt deosebirile dintre idiomul savanților şi 
cel al poporului sfătuind-o insistent să înveţe limba poporului, 
ceea ce Elisabeth începu cu mult entuziasm. 

Angaja studenţi greci cu care să facă în fiecare zi exerciţii de 
conversaţie. Aceştia aveau obligaţia să o însoţească pe 
împărăteasă în călătorii şi să-i facă lectură cu voce tare din cărţi 
greceşti şi în timpul plimbărilor pe jos. 

Dar ţinând cont de viteza cu care umbla Elisabeth, acest 
lucru nu era uşor şi, în plus, foarte obositor, cu atât mai mult cu 
cât împărătesei nu-i trecea niciodată prin minte că însoţitorilor 
ei le-ar putea fi foame. Unii se simțeau lezaţi şi fiindcă 
împărăteasa vorbea numai ungureşte cu doamnele de onoare 
maghiare - o limbă pe care grecii nu o înțelegeau; în schimb 
vorbea doar greceşte cu profesorii de greacă, ceea ce nu 
înțelegeau doamnele de onoare, Tinerii care, aveau de obicei o 
constituţie meridională mai fragilă nu reuşeau să facă faţă 
acestor dificultăţi renunțând la serviciul prea obositor din cauza 
epuizării, a durerilor de picioare sau a răului de mare. 
Schimbarea continuă a profesorilor se repercuta asupra 


procesului de învăţare a limbii, după cum îi scria, în 1889, 
împăratul prietenei sale Katharina Schratt: „împărăteasa învaţă 
cu multă râvnă limba greacă. Noul profesor pretinde că Nikos i-a 
predat o greacă mult prea vulgară. Aceasta este recunoştinţa 
pentru atâta efort, pentru atâtea mile alergate şi escaladate cu 
sudoarea frunţii.” Că Franz Joseph nu prea reuşea să se împace 
cu entuziasmul pentru Grecia al soţiei sale reiese şi din 
comentariile ironice legate de frecventa schimbare a însoţitorilor 
greci ai împărătesei. Pe unul îl poreclise „grecul care ţipă”, pe 
Christomanos „cocoşatul”, apoi se mai perindaseră „cel cu 
picioroaie lungi” şi „parfumatul”. 

În schimb, Rhoussos Rhoussopoulos rezistă aproape trei ani 
ca profesor al împărătesei, şi anume din 1889 până în 1891. 
Acesta făcea cu ea o oră de lecţie în fiecare zi, indiferent unde 
s-ar fi aflat, la care se adăugau multe ore de conversaţie, în 
timpul călătoriilor cu vagonul-salon al trenului special, Elisabeth 
îşi trimitea temele în compartimentul alăturat, cu rugămintea ca 
profesorul să i le corecteze. Prima călătorie întreprinsă de noul 
profesor cu eleva sa, în toamna anului 1889, îi duse în Corfu, 
Sicilia (cu Palermo), Malta şi Tunis, unde vizitară şi ruinele 
Cartaginei. 

Dar şi în timpul escaladării munţilor se făceau exerciţii de 
greacă. De exemplu, împăratul Franz Joseph îi relatează, 
amuzat, prietenei Katharina Schratt despre o excursie foarte 
obositoare întreprinsă de soţia sa în munţi, de la Gastein până 
pe „vârful Gamsbart, un munte foarte înalt de pe care se 
deschide o panoramă renumită”: „A început urcuşul alaltăieri, 
pe o căldură înfiorătoare, însoţită de contesa Mikes, profesorul 
grec şi un singur ghid; au plecat dimineaţa la orele 11 şi voiau 
să fie seara înapoi. Ajunşi sus au fost surprinşi de o furtună şi 
obligaţi să petreacă noaptea într-o cabană dormind în fân. Nu au 
mâncat toată ziua decât lapte. Pe grec îl trimiseră să doarmă în 
pod, dar văcăriţa voi neapărat să împartă podul cu el, aşa încât 
au trebuit luate toate măsurile de precauţie pentru a-i salva 
[grecului] inocenţa.” Rhoussopoulos era foarte mândru de eleva 
sa spunând mai târziu că Elisabeth „învăţa cu o repeziciune 
demnă de admirat. Se vedea clar că progresele rapide erau 
determinate nu numai de voinţa ei extraordinară, ci şi de 
simpatia profundă pe care o nutrea pentru poporul grec.” 
Elisabeth citea cu mult zel „Odiseea” în variantă neogreacă şi se 


ocupa intens şi de traducerile în limba greacă - existente deja - 
ale poeziilor lui Heine. După trei ani de studiu reuşise să 
traducă, fără nici un ajutor, din originalul englezesc în 
neogreacă, dramele lui Shakespeare Hamlet, Regele Lear şi 
Furtuna. În 1892 atacă şi un text de Schopenhauer, dar se 
plânse: „Ce bine ar fi ca ziua să fie de două ori mai lungă; nu pot 
învăţa şi citi atâta cât aş dori.” Continuă însă lecţiile zilnice de 
greacă, făcându-şi în mod regulat, ca o elevă, temele pe care le 
scria cu creionul în caiete simple, albastre, de şcoală. 

Explicaţia pentru studiul zilnic, de ore întregi, al limbii 
greceşti, la care nu voia să renunţe, era: „Este atât de 
binefăcător să te chinuieşti cu ceva foarte greu, ca să dai în felul 
acesta uitării propriile gânduri şi probleme. Constantin 
Christomanos se angaja la Elisabeth în 1891; era un băiat de 24 
de ani şi tocmai îşi luase doctoratul în istorie medievală. 
Studiase la Viena şi Innsbruck, trăgându-se dintr-o familie de 
profesori din Atena, dar având o mamă bavareză - ceea ce era 
probabil pe placul Elisabethei - şi anume, fiica dr. Lindermeyer, 
medicul personal al regelui Otto al Greciei, în copilărie avusese 
un accident de pe urma căruia rămăsese cocoşat şi diform - un 
amănunt care îi umbrea existenţa. Faptul că împărăteasa îl 
angajase ca „lector” în pofida acestei infirmităţi îl cuceri de 
îndată pe Christomanos care manifestă faţă de ea o venerație 
exaltată, mai ales fiindcă ea îl şi răsfăţa. După observaţia plină 
de uimire a cronicarului din Feldafing, Elisabeth avea chiar grijă 
ca în timpul călătoriilor să aibă vin grecesc pentru însoţitorul ei. 
Tânărul înţelese de-abia mai târziu care era adevăratul mobil al 
omeniei şi generozităţii aparente a împărătesei, şi anume, 
superstiţia că oamenii cocoşaţi aduc noroc. După spusele lui de 
mai târziu, împărăteasa îi mângâiase la un moment dat cocoaşa 
spunând: 

“Îmi plac cocoşaţii, un cocoşat mi-a adus o dată noroc. 

Astfel că, fără să-şi dea seama” 

Christomanos era în realitate un fel de mascotă, ca înainte 
cu câţiva am negrul Rustimo, şi el diform, în 1892, când 
Christomanos trebui să renunţe la slujba sa, declară cu 
amărăciune. 

Împărăteasa profită de oameni, apoi se plictiseşte de ei şi îi 
dă la o parte” - un reproş pe care îl puteai auzi tot mai des de la 
mulţi din prietenii de odinioară. 


În orice caz, Christomanos îşi luă foarte în serios funcţia de 
profesor al împărătesei, fiind atât de mândru 
de eleva sa încât nu numai că păstră toate exerciţiile ei de 
traducere, ci le şi edita în 1893 în formă de carte pe care o 
publică la o editură din Atena. Este vorba despre traducerea 
unei nuvele de Paul Heyse Die Einsamen (Singuraticii), apărută 
în 1893 la Atena, fireşte, nu sub numele Elisabethei, ci sub 
pseudonimul „Gloriette”. Elisabeth îşi construi pe insula Corfu, 
pe un deal de lângă mare, şi anume pe un teren de 200.000 de 
metri pătraţi vizavi de munţii Albaniei, un castel total izolat, care 
nu putea fi zărit de restul lumii, cu debarcader propriu la mare, 
uzină electrică proprie şi o instalaţie de filtrare a apei mării. Un 
arhitect din Napoli proiectă construcţia după indicaţiile lui 
Alexander von Warsberg. 

Clădirea era concepută în stil pompeian, modelul fiind 
vestigiile de la Pompei şi Troia expuse în muzeul din Napoli. 

Elisabeth consacră acest castel eroului ei grec preferat, 
Ahile, numindu-l Achilleion,,,...Fiindcă pentru mine întruchipează 
sufletul grecesc şi frumuseţea peisajului şi a oamenilor, îl iubesc 
pe Ahile şi fiindcă era atât de iute de picior. Puternic şi dărz, i-a 
disprețuit pe toţi regi şi toate tradiţiile, nesocotind masele de 
oameni, bune doar pentru a fi secerate de moarte, ca nişte fire 
de iarbă. Pentru el doar propria voinţă era sfântă; a trăit 
exclusiv pentru visele sale, iar mâhnirea sa a fost pentru el mai 
importantă decât întreaga viaţă.” Elisabeth se înconjură la 
Achilleion de busturile acelor poeţi şi filosofi pe care îi venera: 
Homer, Plato, Euripide, Demostene, Periandru, Lysias, Epicur, 
Zenon, Byron, Shakespeare. Apolo şi muzele îşi găsiră de 
asemenea locul - în copii făcute după piesele din muzeu - în 
„grădina muzelor” şi o colonadă din marmură alba ai cărei 
pereţi erau acoperiţi cu fresce conţinând scene din legendele 
greceşti. Câteva statui proveneau din colecţia principelui 
Borghese. Elisabeth către Christomanos: „A dat faliment şi a 
trebuit să-şi vândă zeii. Vedeţi, ce situaţie îngrozitoare; astăzi 
până şi zeii sunt sclavi venali ai banului” - iarăşi o observaţie în 
stilul lui Heinrich Heine, şi anume, din lucrarea Die Gotter im Exil 
(Zeii în exil). 

Pictorul vienez Franz Matsch - elev al lui Makart picta pentru 
Achilleion un tablou uriaş cu dimensiunile de opt metri pe patru, 
intitulat | 


„Triumful lui Ahile 
de vorbă cu împă 
bine informată 
arheologice ale lui 
coordonatele tabl 
pe carul său tras | BEET e, 
lângă zidurile vechii cetăţi Troia - o scenă sângeroasă, şocantă 
chiar, plasată în punctul pe unde se intra în castel. Matsch picta 
şi altarul pentru capela castelului. O înfăţişa pe Fecioara Maria 
ca patroană a marinarilor, după modelul lui „Stella Maris” din 
biserica, cu acelaşi nume, a marinarilor altgata la Marsilia şi pe 
care Elisabeth o vizita de că acolo. Pe tablou 
apărea şi iahtul imperial Mira âteasa călătorea 
prin Marea Egee. 

Sub o terasă cu trei nive 
nimfei antice Calipso, care îl 
şapte ani pe Ulise, după ce a! 
pare chiar Corfu - promiţându 
el într-o peşteră superbă 
reconstituie. Intrarea era 
Christomanos: „Răzbate din 
ce în fund sunt fixate oglinzi că aceste peşteri 
se întind până la infinit, sub zi ue apa. Un izvor susură 
prelingându-se de-a lungul unui perete al grotei pe care creşte 
un soi de ferigă foarte delicată numită Părul lui Venus.” Cele mai 
multe sculpturi din Achilleion erau copii după modele antice. 
Chiar şi mobilele fuseseră confecţionate în stil pompeian de 
către meşteşugari din Napoli. Doar în încăperile destinate lui 
Franz Joseph se făcuse o concesie epocii moderne, mobilierul 
fiind modern - „împăratului nu-i plac mobilele greceşti”, îi 
explicase Elisabeth doamnei de onoare, contesa Sztaray; după 
părerea lui sunt incomode, ceea ce este chiar adevărat. In 
schimb mie îmi place să am în jurul meu aceste obiecte cu linii 
atât de pure şi elegante; şi, având în vedere că mă aşez foarte 
rar, îmi este indiferent dacă sunt sau nu sunt comode.” Fireşte 
că Franz Joseph, nu apucă 
să viziteze niciodată camerele sale de pe insula Corfu şi nici 
întregul complex Achilleion. 

Elisabeth nu ţinu nici de data aceasta cont de situaţia 
economică a Austriei, ba îi şi sfida pe vienezi prin faptul că mai 


duse un omagiu 

întâi transportă toate aceste mobile napolitane, copiate şi 
destinate Greciei, cu mari cheltuieli, tocmai la Viena, 
expunându-le în Muzeul Austriac pentru Artă Aplicată - ca să 
servească cică drept model, deşi meşteşugurile vieneze erau 
mult mai evoluate. Directorul muzeului, Eduard Leisching, 
relata: „Am fost prin urmare obligaţi să golim o sală şi să 
expunem... Piesele puţin îmbucurătoare, ceea ce provocă 
nemulţumire şi consternare în cercurile industriei şi ale 
producţiei meşteşugăreşti cărora nu le merge prea bine.” 

Elisabeth nu fusese niciodată o vizitatoare asiduă a muzeelor 
din Viena. Acum însă apăru - în stilul ei, adică neanunţată - 
„străbătu repede sălile până ajunse la mobilele ei, le lăudă, iar 
apoi se îndepărtă repede spunând că în muzeu este mult prea 
cald, ceea ce ea nu suportă; promise că va reveni, dar asta nu 
se mai întâmplă niciodată.” Şi de data aceasta îşi ascunse faţa 
în spatele evantaiului şi nu îşi dădu osteneala nici măcar să 
încropească o conversaţie de formă, de câteva cuvinte. 

Tânăra pereche, Marie Valerie şi Franz, veni în vizită pe 
insula Corfu înainte de finisarea castelului Achilleion. 

Valerie era încântată de farmecul peisajului: „Un petec de 
pământ minunat; iar cine o cunoaşte pe mama şi ştie ce nevoie 
mare are - atât pentru trup cât şi pentru suflet de frumuseţe, de 
o climă admirabilă şi de linişte şi pace, nu poate decât să se 
bucure de acest superb Gasturi şi să binecuvânteze locurile! 
Mama mi-a arătat, de pe terasă, panorama care se deschide 
spre mare, între doi chiparoşi mari şi întunecaţi, spunându-mi că 
ar dori să fie înmormântată aici.” Elisabeth îi conduse, cu multă 
mândrie, pe cei doi tineri la locurile ei preferate din Grecia. Le 
arăta Ithaka, iar acolo „micul golf pitoresc, unde Telemah îşi 
spălase mâinile privind spre soarele care răsărea”, apoi Corintul 
iar, la Atena, ruinele Acropolei învăluite în razele lunii. 

Dar Elisabeth se simţea cel mai bine singură la Achilleion - 
un palat cu 128 de încăperi. Zorii zilei îi petrecea totdeauna în 
colonadă şi în grădina castelului, alături de statuile zeilor antici, 
pierdută în reverii şi scriind poezii, într-o zi, când Christomanos 
apăru acolo tot la ora cinci dimineaţa, Elisabeth „se apropie 
repede, ca un înger negru care trebuie să îşi apere paradisul”, şi 
îl expedie cu câteva cuvinte amabile. Christomanos: „M-am 
îndepărtat în tăcere; eram speriat şi parcă visam; aveam 
senzaţia că trăisem basmul despre Melusina.” Incepând cu 


finele anilor optzeci, Elisabeth aproape că nu îşi mai lua 
doamnele de onoare ca însoţitoare în plimbările ei, ci doar pe 
lectorii greci. Indiferent dacă se găsea în Austria, Ungaria, 
Franţa, Olanda, Italia, Elveţia sau în altă parte - cu însoţitorul ei 
vorbea numai în limba greacă şi îl punea să-i citească în greacă. 
Dacă cineva o întreba de unde provine (căci foarte puţină lume 
o mai recunoştea) se dădea drept grecoaică, apărându-şi acest 
punct de vedere faţă de lectorul Marinaky: „La drept vorbind, nu 
este o minciună, căci posed terenuri în Grecia şi aş putea cere 
să fiu naturalizată” - o declaraţie cam ciudată pentru 
împărăteasa Austriei şi regina Ungariei şi a Boemiei. 

La sfârşitul anilor optzeci, Elisabeth se văzu, fără să vrea, 
amestecată într-o dispută politică de actualitate. In joc era 
ridicarea unui monument al lui Heine la Dusseldorf. Fireşte că 
împărăteasa promise comi-tetului tot sprijinul ei. Cea mai mare 
parte a subvenţiilor pentru acest monument, proiectat să aibă 
forma unei fântâni Loreley, provenea de la ea. Conform 
decontului, îi avansase sculptorului Ernst Herter din Berlin suma 
de 12.950 mărci; acest sculptor făcuse şi marea statuie a lui 
Hermes din Lainz şi a lui „Ahile murind” din Corfu, primind de 
fiecare dată 24.000 de mărci. Cu ocazia lansării acţiunii de 
colectare a subvenţiilor Elisabeth scrise câteva poezii, printre 
care şi următoarea: 

“Frumoşii tei vor face gardă de onoare, 

Foşnind în jurul chipului de marmură, 

La poalele statuii lui vor creşte, 

Cu dorul potolit, tot flori de trandafir. 

Văpaia lor pe piatra rece nu se stinge, 

Ci-i va învălui piciorul cu recunoştinţă. 

Dar rugi de mulțumire-a-ntregului popor 

Doar filomela poate să-i înalțe. 

lar trandafirii auzi-vor şi mai dulce 

Al vocii ei vibraţie din teii înfloriţi, 

Acum când visul lor în fine găsit-a împlinire: 

Maestrului i se înaltă totuşi monumentul, 

Poetului ce a cântat doar grația şi frumosul, 

Ce azi incă pe oameni în inimă-i încântă. 

(Variantă: Pe care, crud, adesea viața l-a rănit?) 

Posteritatea-ncearcă acum să-i mulțumească 

Lui pentru-a sale cânturi ce-n veci vor înflori.” 


Se pare că acest Apel lansat de Elisabeth în vederea 
subvenţionării statuii lui Heine nu s-a bucurat de asentimentul 
familiei. Aceasta reiese din altă poezie Antwort an... (Răspuns 
către...) care s-ar putea să fi fost adresată împăratului: 

“Că tu „Apelul“meu nu l-ai lăuaat, 

Că l-ai găsit chiar rău, neavenit, 

Să ştii că-ntr-adevăr nu m-a jignit, 

Și-al blamului dur ghimpe deloc nu l-am simțit. 

Zici că în al lui suflet prea mult m-am adâncit 

Și cu prea multă râvnă cununi i-am împletit? 

Cu-asemenea cuvinte de mă condamni inseamnă 

Că latri ca un câine laolaltă cu alți câini.” 

Implicarea publică a împărătesei pentru Heinrich Heine 
evolua spre un scandal public şi un conflict politic serios într-o 
perioadă a înfloririi antisemitismului. Căci decizia de a-i ridica un 
monument evreului Heine, autorul poemului Deutschland. Ein 
Wintermărchen (Germania. O poveste de iarnă) şi criticul acerb 
al principilor germani era resimţită ca o provocare - atât de 
către antisemiţi cât şi de naţionaliştii germani şi susţinătorii 
devotați ai împăratului. Apărură polemici în presă şi se 
organizară demonstraţii de stradă împotriva monumentului. 
Elisabeth era plasată alături de „slugile evreilor fiind atacată 
împreună cu aceştia. 


Liderul pangermaniştilor, Georg cavaler von 
Schonerer, condamnă cu ocazia unei întruniri 
antisemite (“Accesul evreilor este interzis!,,) 
„subminarea germanităţii autentice, a 
specificului german şi a datinilor 
germane,  înglobându-i în criticile sale - 
fireşte, fără să-i nominalizeze - atât pe prințul 
moştenitor Rudolf (care avea relații bune cu 
„presa jidovească,) cât şi pe împărăteasa 


Elisabeth. Dar era foarte clar la cine se referă când vorbea 
despre „factorii decisivi, care „doresc să ridice un monument în 
amintirea poetului evreu, autor al atâtor infamii şi neobrăzări 
tipărite”. Ziarul pangermanist UNVERFALSCHTE DEUTSCHE 
WORTE îi batjocorea pe Heine şi pe admiratorii săi: „Oricât s-ar 
entuziasma jidanii şi slugile jidanilor pentru acest jidan neruşinat 
- noi, germanii, ne dezicem de el cu repulsie spunându-le 
tuturor celor de acelaşi neam cu noi: lată, aveţi ocazia să vedeţi 


cum gândeşte un jidan, cum toată jidănimea îi ia apărarea, cum 
se bate toba pentru el şi cum, din păcate, şi unii germani se lasă 
atraşi de sunetele acestei tobe jidoveşti.” 

Ziarul nu o putea ataca direct pe împărăteasa din cauza 
cenzurii. El publică însă o notă a „redacţiei în care înjura „presa 
liberală jidovită,, care „a atras în incitările ei chiar şi o doamnă 
de la cel mai înalt nivel.” 

În felul acesta Elisabeth fusese, şi ea, trecută în rândurile 
„Slugilor evreilor”, deşi pe căi ocolite pe care le înţelegea însă 
orice cititor al acelor vremuri. Chiar fără nominalizare, 
următoarea propoziţie cuprindea o critică dură, mai bine zis o 
admonestare la adresa împărătesei: „Nu există la Viena, în 
Austria, lil sărăcie şi mizerie, nu există destui oameni 


care suferă de foame şi de frig, prima 

noastră datorie cetăţenească fiind să avem grijă 

de ei?” Şi antisemitul francez Edouard Drumont 

îi atacă în scrierea sa La fin d'un monde 
(Sfârşitul unei lumi) atât pe 

prinţul moştenitor Rudolf, cât şi pe 
împărăteasa Elisabeth din 

cauza simpatiei lor pentru evrei. El 

e) critică aspru pe Elisabeth 

fiindcă o vizitase pe sora lui Heine 

din Hamburg, aducând multe citate din satira 


macabră a lui Heine la adresa Mariei Antoinette din 
casa Habsburg: 

“Su-veranii şi domnii cei mari îi iubesc pe evrei.. ME 
au băut din misteriosul elixir al dragostei, îi iubesc pe cei ca-re îi 
batjocoresc, îi defăimează şi îi tră-dează şi nu simt decât 
nepăsare pentru cei ce le iau apărarea”. Ziarele liberale ale 
monarhiei (numite în jargon antisemit „ziarele jidovite,) se 
arătau satisfăcute de atitudinea cică filosemită a împărătesei, 
ba chiar o lăudau în fel şi chip pe Elisabeth, de exemplu, 
WIENER TAGBLATT (al cărei redactor-şef, Moritz Szeps, era unul 
din cei mai buni prieteni ai prinţului moştenitor Rudolf, ceea ce 
împărăteasa nici nu ştia): „Este un miracol că unii au vrut să-i 
ridice lui Heinrich Heine un monument în zilele noastre, şi este 
un miracol - încântător şi incitant ca miracolele din basmele 
orientale - că doamne sus-puse şi nobile manifestă simpatie 
pentru amintirea poetului. S-a dat un exemplu luminos ca să nu 


dispară încrederea în idealuri... Epoca nu este destul de 
măreaţă, nu este destul de tolerantă pentru a cinsti ceea ce 
rămâne nemuritor la Heinrich Heine. Acesta nu trebuie, nu are 
voie să aibă un monument în Germania, doar fiindcă nu a fostun 
simpatizant al Prusiei”. Elisabeth, însă, nu intenţiona să se 
implice în disputele zilei şi să pledeze pentru toleranţă - aşa 
cum sperase fiul ei, Rudolf. Păstră deci distanţa faţă de toate 
fracţiunile politice rămânând neimpresionată atât de elogiile cât 
şi de defăimările din presă. Pur şi simplu, nu o interesa nici ce 
crede opinia publică despre monumentul lui Heine şi nici cum 
este apreciată propria ei atitudine. Relaţia ei cu Heinrich Heine - 
indiferent de ce natură ar fi fost - era problema ei strict 
personală: „Ziariştii apreciază foarte mult faptul că sunt o 
admiratoare a lui Heine, îi spuse lui Christomanos; „ [ei] sunt 
mândri că îl iubesc pe Heine, dar ceea ce mie îmi place la el 
este disprețul său suveran faţade propriile trăsături omeneşti şi 
tristeţea pe care i-o insuflă lucrurile pământeşti.” Elisabeth ceda 
înainte de a se fi angajat în vreo luptă. 

În 1889, încetă să sprijine ridicarea monumentului lui Heine 
în oraşul Dusseldorf şi se retrase scârbită. 

Ziarele antisemite relatau mai târziu că o scrisoare energică 
adresată de Bismarck ministrului de Externe 
austriac ar fi determinat-o pe împărăteasă să facă acest pas. 
Cică Bismarck subliniase „cu un ton foarte politicos dar totuşi 
rezolut” că „entuziasmul împărătesei pentru un poet care a 
batjocorit, hulit şi ironizat mereu casa Hohenzollern şi poporul 
german va face o impresie penibilă asupra familiei imperiale.” 
Această declaraţie nu îşi găseşte confirmarea în corespondenţa 
diplomatică, în schimb ne arată ce interpretare exclusiv politică 

nepotul din Viena al poetului, Gustav Heine-Geldern, ca să afle 
care din portrete se apropie mai mult de realitate. Apoi se hotărî 
pentru statuia sculpto-rului danez Hasselriis. 

Acesta îl înfăţişa pe poetul bolnav, în ultimii săi ani de viaţă, 
obosit, cu capul lăsat în jos şi ţinând în mână o hârtie cu 
următoarele versuri: 

“Ce vrea lacrima pribeagă? 

Privirea mi-o umbreşte 

Din vremuri vechi e rămasă, 

În ochii mei uitată. 

O, singuratică perlă, 

Dispari 

Acum şi tu.” 

Elisabeth amplasă această statuie exact într-un mic templu 
de pe o înălţime din grădina Achilleion. Chiar şi maestrul suprem 
de ceremonii, baronul Nopcsa, se arătă îngrozit, criticând şi 
faptul că „sărmanul este îmbrăcat doar cu o cămaşă (dar pe 
împărăteasă tocmai asta o amuza)”, scria contesa Festetics. 
După care adăuga; „Găsesc că este totuşi mai bine aşa decât 
dacă ar fi în toaleta grecească a zeilor - adică în pielea goală.” 
La prima vizionare, împărăteasa îi spuse sculptorului: „Cred că 
şi Heine ar fi mulţumit de această amplasare. 

Căci are aici tot ce a iubit! Natura frumoasă, cerul senin 
deasupra sa, ambianța superbă, palmieri, chiparoşi, pini. In zare 
munţii iar la picioare marea pe care o iubea atât de mult - 
pacea unică, desfătătoare!” Aceasta însemna în primul rând că, 
aici, monumentul era departe de oamenii pe care Heine îi 
aprecia la fel de puţin ca discipola sa Elisabeth. Doar natura şi 
depărtarea de oameni formau în concepţia Elisabethei cadrul 
potrivit pentru o statuie a lui Heine. 

Soarta acestui monument privat al lui Heine după moartea 
împărătesei merită amintită. Prin moştenire Achilleion îi reveni 
celei mai mari fiice a împăratului, Gisela, care vându castelul - 
extrem de nepractic - Fondului familial imperial; acesta îl vându 
în 1907 mai departe sub preţul real - împăratului Wilhelm al Il- 
lea. Primul lucru pe care l-a făcut Wilhelm a fost să înlăture 
statuia lui Heine - spre marea satisfacţie a presei antisemite. 

Acesta anunţă cu ironie „poporul israelian” că „omul cu 
lacrima pribeagă” a încetat să mai privească spre Adriatica 
albastră”. Statuia îi este oferită spre cumpărare atât oraşului 


Dusseldorf cât şi oraşului Hamburg - dar în zadar, în cele din 
urmă o cumpără proprietarul unei cafenele, Heine”, care o 
aşeză, ca reclamă, între două uşi ale cafenelei sale. Astăzi 
statuia şi-a găsit un amplasament demn în Jardin de Mourillon 
din oraşul Toulon. 

In schimb, micul templu construit de Elisabeth pentru; 
maestrul” ei poate fi încă văzut pe insula Corfu. Dar acum 
împărăteasa însăşi este cea care are onoarea să îşi aibă 
monumentul sub acoperişul templului. 


CAPITOLUL 12 


„Prietena” Katharina Schratt 


Cu ocazia reprezentaţiei de gală date de teatrul municipal 
din Viena în 1873, la aniversarea jubiliară a celor 25 de ani de 


domnie, împăratul Franz Joseph, 


împărăteasa, o văzu pentru 
pe Katharina Schratt pe atunci 
20 de ani, în rolul lui Katchen 
îmblânzirea scorpiei. 

După care nu o mai revăzu 
ani. |n această perioadă, 
acceptă diferite angajamente 
Petersburg, se căsători în 1879 


împreună cu 


prima dată 
în vârstă de 
din 


timp de zece 
actriţa 

la Berlin şi St. 
cu  moşierul 


Sper ` 
maghiar Nikolaus Kiss von Ittebe, născu în 1880 un fiu Anton - 
se despărţi curând după aceea de soţul veşnic copleșit de 
datorii, dar nu divorța legal de el. 

Katharina Schratt, fiica unui negustor din Baden, de lângă 
Viena, ajunsese în 1883 pe culmile carierei ei actoriceşti. Fusese 
angajată la Hofburg-theater - fireşte, de-abia după ce găsise 
protectori bogaţi, dispuşi să-i plătească datoriile uriaşe pe care 
le contractase. Înregistră de la debut un succes răsunător în 
rolul lui „Lorle”, tânăra ingenuă din piesa astăzi de mult uitată 
Dorfund Stadt (Satul şi oraşul) a lui Birch-Pfeiffer. Arhiducesa 
Marie Valerie, fiica împăratului, notează la 27 noiembrie 1883: 
„O actriţă nouă, cu numele Schratt, a interpretat rolul lui Lorle; 
este superbă, dar nu atât de drăgălaşă ca Wessely” (tânăra 
colegă Josefine Wessely). 

Conform tradiţiei, orice actor nou angajat la Burgtheater îi 
mulțumea personal împăratului pentru angajare. Burgtheater 
ţinea de curte, fiind întreţinut din fondurile imperiale private. 
Circulă mai multe anecdote în legătură cu prima întâlnire dintre 
împăratul în vârstă de 53 de ani şi Katharina Schratt în vârstă de 
30 de ani. După spusele lui Heinrich Benedikt, Katharina Schratt 
fusese foarte intimidată şi timorată, întrebându-l înainte de 
audienţă pe unul dintre prietenii ei, Paul Schulz, cum trebuie să 
se comporte. Apoi, repetase tot ce urma să facă, vizitându-l pe 
Paul Schulz la Oficiul de Brevete, al cărui preşedinte era. ŞI 
anume, se aşezase într-un fotoliu spunând cuvintele învăţate pe 
dinafară: 

„Maiestatea Voastră a binevoit.” 

Schulz o întrerupse: „Nu ai voie să-ţi pui picior peste picior, 
ca acum, nu ai voie să te aşezi; stai frumos în picioare şi îţi spui 
poezia după ce faci o reverență.” Astfel prelucrată, Schratt se 
înfăţişă la audienţă. 

Katharina: „Maiestatea Voastră a binevoit... 
„Stimată doamnă, nu vreţi să luaţi loc?” 

Katharina: „Mulţumesc Maiestate. Maiestatea Voastră a 
binevoit...” Împăratul: „Dar de ce nu vreţi să luaţi loc?” 

Katharina: „Mi-a interzis Paul Schulz.” 

Se zice că hohotele de râs ale împăratului s-ar fi auzit până 
afară, în camera alăturată, spre marea uimire a aghiotanţilor, 
lacheilor şi a celor ce aşteptau să fie primiţi în audienţă - care 
nu erau obişnuiţi să audă asemenea tonuri din partea 


Lă 


Împăratul: 


împăratului lor. Dacă audiența s-a desfăşurat cu adevărat aşa - 
nu ştim. Un lucru este însă sigur: Schratt făcuse impresie asupra 
împăratului. 

Ea îşi depăşi teama şi la scurt timp după aceea se prezentă 
la o nouă audienţă. De data aceasta venea în numele soţului ei, 
apăsat de datorii uriaşe, în joc fiind banii. Era prima dintre 
numeroasele, foarte numeroasele cereri de bani din următoarele 
decenii - dar probabil singura rămasă neonorată. Doamna von 


Kiss, născută Schratt, voia să-i ceară 
împăratului o despăgubire pentru moşiile 
din Ungaria ale familiei Kiss. Moşiile 
fuseseră confiscate după revoluţia din 
1848, fiind restituite de-abia în 1867. 
Familia dorea să obţină 

contravaloarea recoltelor din anii 

confiscării. Franz Joseph nu putea aproba 
această cerere sau altele 

asemănătoare, sfătuind-o pe doamna 


von Kiss să i se adreseze primului- i ministru 
al Ungariei, Tisza. Cu timpul, anturajul observă că împăratul 
frecven-tează cu mai multă asiduitate ca până acum 
Burgtheater şi, în primul rând, că nu lipseşte de la nici un 
spectacol în care joacă Schratt. Ea devenise oarecum inter-preta 
sa preferată. Prezenţa la Burgi-theater fusese dintotdeauna unul 
din puţinele divertismente pe care şi le permitea împăratul - 
chiar de mai multe ori pe săptămână. Nu avea nevoie de 
trăsură, căci vechiul Burgtheater (pe atunci situat în actuala 
Michaelerplatz) era legat de Hofburg. Când simţea nevoia de 
relaxare, Franz Joseph parcurgea pur şi simplu pe jos distanţa 
mică până dincolo şi nu trebuia nici măcar să respecte un 
anumit orar deoarece putea intra în orice clipă în loja imperială 


sau o putea părăsi fără a fi observat de public. 

Trecu apoi destul de mult timp până să 
aibă loc o nouă întâlnire personală între 
împărat şi actriţa sa preferată. De- abia în 
1885, cu ocazia balului 
industriaşilor, împăratul stătu 
nefiresc de mult de vorbă cu 
Schratt. Însemna că îi spusese mai multe 


decât obişnuitele banalităţi - ceea ce 


atrase imediat atenţia generând bârfe. În timpul verii, Franz 
Joseph avu posibilitatea să o admire - de data aceasta fără 
Elisabeth - pe Katharina Schratt la teatrul din Ischl. Ea apăru 
acolo în ajunul zilei de naştere a împăratului - oarecum ca un 
cadou pus la cale de Elisabeth - în rolul ei faimos, Roşi, din piesa 
lui Raimund Der Verschwender  (Risipitorul), avându-l ca 
partener pe Alexander Girardi, pe atunci cel mai bun prieten al 
ei. Peste o săptămână Schratt făcea parte din cei patru actori 
convocați la întrunirea de mare importanţă poli-tică de la 
Kremsier (vezi pag. 696 şi urm.) pen-tru a se produce în faţa 
perechii im-periale ruseşti şi a perechii imperiale austriece. 
Contrar etichetei de la curte, artiştii sunt invitaţi de data 
aceasta să participe la supeu - împreună cu perechea imperială, 
cu ţarul şi țarina, cu cei doi prinți moştenitori şi cu miniştrii. Cu 
această ocazie Katharina Schrat îi este Prezentată şi 
împărătesei. Ar fi foarte posibil ca Elisabeth însăşi să fi iniţiat 
această invitaţie ne ortodoxă tocmai ca să o cunoască pe 
Schratt. Prinţul moştenitor Rudolf, prezent şi el, găsi că situaţia 
este destul de neobişnuită şi îi scrise cam nesigur şi circumspect 
soţiei sale: „La ora opt spectacolul de teatru, apoi supeul 
împreună cu Wolter, Schratt şi domnişoara Wessely; a fost cam 
ciudat.” Un lucru era în schimb foarte clar: împăratul se 
îndrăgostise. lar împărăteasa, departe de a fi geloasă încuraja 
această prietenie incipientă. Este chiar foarte probabil că 
simpatia împăratului, care depăşise vârsta de cincizeci de ani, 
pentru femeia căsătorită şi cu peste douăzeci de ani mai tânără 
nu ar fi evoluat fără sprijinul rezolut al împărătesei. 

Elisabeth era din ce în ce mai tentată să lipsească din Viena, 
sigurătatea, ba chiar însingurarea împăra-tului nu putea fi 
ignorată. După cum reiese din poezii pe Elisabeth o chinuia un 
sentiment de culpă. Pe de altă parte, însă, căsnicia imperială era 
zdruncinată. Cei doi soţi nu mai comunicau sufleteşte unul cu 
altul. Plictiseala penibilă care domnea cu ocazia întrunirilor 
familiei era confirmată de toţi participanţii, inclusiv de doamnele 
de onoare Festetics şi Furstenberg - chiar şi de fiica Marie 
Valerie. 

Elisabeth dorea să se dedice marotelor ei: poeziile, lectura, 
studiul limbii greceşti, călătoriile tot mai 
îndepărtate şi mai pretenţioase, în prealabil, voia însă să-i ştie 
aranjaţi pe cei doi oameni de care se simţea mai apropiată: 


soţul şi fiica preferată, Marie Valerie, care să nu rămână chiar 
atât de singuri, întocmai cum căuta cu multă grijă un soţ pentru 
Marie Valerie, căuta şi o doamnă de companie pentru Franz 
Joseph - sau o prietenă, sau cum o mai putea numi. 

Doamnele din pătura aristocratică nu intrau în discuţie. Căci 
pe de o parte ar fi putut reprezenta un pericol real pentru 
Elisabeth, pe de altă parte, aveau în majoritatea cazurilor relaţii 
de rudenie cu atât de multe persoane de la curte, încât s-ar fi 
putut uşor ajunge la exercitarea unei influenţe politice, ceea ce 
nu dorea nimeni împăratul cel mai puţin. 

Alegerea  Katharinei Schratt este făcută de însăşi 
împărăteasa după o îndelungată chibzuinţă. Fireşte Franz Joseph 
se îndrăgostise de Schratt. Dar aşa ceva i se întâmplase până 
atunci şi cu alte femei fără ca împărăteasa să fi intervenit, să-l fi 
ajutat şi să-i fi netezit drumurile, în orice caz, Elisabeth prelua în 
luna mai 1886 iniţiativa decizând să-i dăruiască împăratului un 
portret al Katharinei Schratt - un gest cât se poate de edificator. 
Pictorul Heinrich von Angeli primi comanda, iar împărăteasa 
aranja o întâlnire în atelierul său. 


Împăratul către Angeli, la 20 mai 1886: „Cu 
asentimentul împărătesei, aş dori să vin 
mâine la ora 1 la atelierul 
dumneavoastră ca să văd portretul 
doamnei Schratt pe care îl pictaţi în 
momentul de faţă pentru mine din 
însărcinarea  Maiestăţii Sale.” Elisabeth mai 
făcu ceva: ea care evita altfel cu tea-mă toate 
întâlnirile cu oameni străini, îl însoţi pe împărat la atelierul 
pictorului. Aici dădură de œ» Katharina Schratt care poza 
pentru portret, fără să = aibă habar de toate urzelile. 
Datorită prezenţei ii împărătesei, întâlnirea nu 
avea nimic penibil, a A în felul acesta Elisabeth 
deveni protectoarea | i relaţiei amoroase a soţului 
ei. E VA) 

Şi contele Hans 2 Wilczek, unul 
dintre cei mai bogați, atrăgători şi 
inteligenți aristocrați austrieci ai 
timpului pe care şi Elisabeth îl aprecia foarte 
mult ca om de încredere - îşi dădu seama 


de importanța acestei întâlniri, scriindu-i 


iubitei sale Katharina Schratt („mult iubita mea”) o scrisoare de 
dragoste înflăcărată dar şi îngrijorată: „Katherl, numai de nu ţi s- 
ar fi întâmplat ceva la Angeli - ce-i drept, nu ţie - ci mie, trebuie 
să mă gândesc tot timpul la asta... Vezi, Katherl, sunt gelos pe 
fiecare cuvânt - pe care îl vorbeşti cu altul - pe fiecare literă pe 
care o scrii altuia - pe fiecare gând care se îndreaptă spre altul - 
deci îţi poţi imagina ce simt pentru acest bărbat - chiar dacă nu 
ţii la el tot atât de mult ca la mine!... lubirea ta înseamnă viaţa 
mea. Katherl, nu uita acest lucru şi nu mă îndurera - te rog, te 
rog, te rog foarte mult, tu, îngerul meu păzitor - tu care eşti a 
mea, a mea, a mea - al tău Hans. Franz Joseph trebuia de acum 
înainte să lupte contra acestui rival redutabil - şi care în 
anumite privinţe se bucura de mai mult succes. Gelozia sa 
îndreptăţită nu dispăru niciodată. Căci Katharina Schratt nici nu 
se gândea să renunţe la legătura ei cu contele Wilczek (un om 
căsătorit). In curând ieşi la iveală că mai exista şi un al doilea 
rival care se bucura de trecere: prinţul Ferdinand de Saxa 
Coburg-Gotha, un om cu opt ani mai tânăr decât Schratt şi cu 
aproximativ 30 de ani mai tânăr decât Franz Joseph şi Wilczek. 
La vârsta de 26 de ani deveni principe al Bulgariei dar se 
întâlnea mereu cu vechea sa prietenă la Viena sau în localităţi 
balneare, de exemplu, la Karlsbad. 

Gelozia faţă de „bulgar” pe care Schratt îl numea „prietenul 
meu frăţesc” (când vorbea cu Franz Joseph, „prietenul 
părintesc”) reiese din toate scrisorile împăratului. 

Dar nici împăratul nu era chiar atât de abstinent cum îşi 
imagina soţia sa Elisabeth care, conştientă de 
propria ei culpă, scria într-o poezie: „Fidelitatea multor 
ani/Desigur nu am meritat.” Când Schratt intră în viaţa lui, avea 


deja de ani de zile o relaţie de taină cu vieneza Anna 
Nahowski, soţia unui feroviar. Anna era cu 
şase ani mai mică decât Schratt. Relaţia 
începuse în 1875 şi poate fi urmărită pas 
cu pas deoarece Anna ţinea cu 

meticulozitate un jurnal a cărui autenticitate 
nu poate fi pusă la îndoială. Familia 
Nahowski se îmbogăţi datorită generozităţii 
lui Franz Joseph. Pentru ca împăratul să 
fie scutit de neplăceri când îşi făcea vizitele şi 


să-şi poată păstra anonimatul dorit cu atâta teamă, soţii 


Nahowski îşi cumpărară, din banii împăratului, o vilă cu un parc 
uriaş pe strada Maxing la numărul 46, peste drum de zidul 
palatului Schonbrunn. Două portiţe secrete care puteau fi 
descuiate doar cu chei speciale - una în zidul palatului, cealaltă 
în zidul grădinii familiei Nahowski - garantau discreţia. În afară 
de aceasta, împăratul prefera să-şi facă vizitele, scurte şi lipsite 
de echivoc, la Anna, în primele ore ale dimineţii, când atât 
cărările din parcul palatului cât şi străzile erau încă pustii. Soţul 
Annei nu era acasă la ora fixată pentru întâlnire. Elisabeth nu 
avea habar de toată povestea. 

În prima jumătate a anului 1886, Franz Joseph, o vizită mai 
rar după cum reiese din jurnalul Annei (11 februarie, 3, 15 şi 29 
martie, 12 aprilie, 1 şi 26 iunie). Anna era geloasă şi vedea în 
Katharina Schratt o rivală, cu atât mai mult cu cât bârfa Vienei 
se ocupa în această perioadă deja din plin de relaţia actriţei cu 
împăratul. 

La două zile după întâlnirea de la pictorul Angeli, împăratul îi 
trimise Katharinei Schratt un inel cu smarald, cu mulţumiri 
pentru faptul „că vă daţi osteneala să-i pozaţi lui Angeli pentru 
portret. Trebuie să repet că nu mi-aş fi permis să vă cer acest 
sacrificiu, deci că bucuria pe care mi-o va face preţiosul cadou 
este cu atât mai mare. Al Dumneavoastră prea supus 
admirator.” În compania lui Schratt, Franz Joseph era un 
curtezan foarte timid, puţin stângaci, care găsea mereu motive 
să-şi ceară scuze pentru ceva fleacuri, în schimb, Schratt era o 
femeie experimentată, care cunoştea bărbaţii, mai ales pe cei 
sus-puşi, aşa încât găsi foarte repede tonul potrivit cu care să-l 
trateze pe împărat: cu respect dar cu dezinvoltură. Franz Joseph 
către Katharina Schratt: „Când ai atâtea treburi, griji şi supărări 
cum am eu, o discuţie deschisă, neprotocolară şi veselă este o 
adevărată binefacere; iată de ce clipele pe care le pot petrece în 
preajma dumneavoastră sunt atât de preţioase pentru mine.” 
Relaţia lui Franz Joseph cu Schratt se deosebi din prima clipă de 
cea cu Anna Nahowski. Aceasta primea, ce-i drept, sume mari 
de bani pentru serviciile ei, dar niciodată semne de respect sau 
de afecţiune, de exemplu, scrisori sau bijuterii costisitoare. De 
asemenea, împăratul nu simţea niciodată nevoia să petreacă 
mai mult timp în casa Annei sau să stea cu ea de poveşti. Nu se 
interesa de copiii ei care, se putea presupune, nu ar fi fost 
exclus să fie şi ai săi. In schimb, îi arătă în curând multă 


afecţiune fiului lui Schratt, Toni Kiss, care nu era nici inteligent, 
nici frumuşel. Pe Anna o vizita doar cu un scop precis, pe care îl 
rezolva repede şi apoi dispărea iar. Anna îşi dădea seama că se 
află într-o situaţie umilitoare, dar îşi găsea consolarea în 
recompensele financiare substanţiale. 

În iulie 1886, împăratul o vizită pe Schratt pentru prima dată 
în vila ei Frauenstein de lângă St. Wolfgang. 

Elisabeth era informată. Cam peste opt zile plecă şi ea la 
lacul Wolfgang. Ba chiar o duse şi pe arhiducesa Marie Valerie - 
care nu ştia nimic de toată afacerea, dar relată în jurnalul ei 
despre vizită, spunând în legătură cu actriţa:,...Ne-a arătat casa 
frumuşică pe care o închiriase... Drăguţă şi naturală, şi vorbind 
într-un jargon foarte vienez, care nu aducea deloc cu limba 
vorbită pe scena teatrului. Am parcurs drumul de întoarcere cu 
vasul cu aburi, împrumutând de la doamna Schratt banii pentru 
bilete „ După cum se vede, Elisabeth fusese atât de discretă 
încât venise în această vizită neînsoţită de vreo doamnă de 
onoare - ceea ce era foarte neobişnuit şi o puse în încurcătură 
când îşi dădu seama că nu are bani pentru biletele de vapor. 
Căci, de regulă, doamnele de onoare rezolvau problemele 
financiare, Elisabeth neavând niciodată bani la ea. 

Katharina Schratt primi în această vară încă de câteva ori 
vizita împăratului, chiar şi a perechii imperiale. În felul acesta 
Schratt avansa oficial la rangul de „prietenă a împărătesei”. 

Urmară alte mici atenţii. Marie Valerie îi dărui tatălui ei 
fotografii de-ale Katharinei Schratt pentru vila din Lainz. 
Elisabeth comandă de la pictorul Franz Matsch încă un portret al 
lui Schratt înfăţişând-o pe actriţă în rolul preferat al lui Franz 
Joseph: cel al „doamnei Adevăr” dintr-o comedie de mare 
succes pe atunci dar foarte nepretenţioasă.11l Portretul era 
cadoul ei de Crăciun pentru împărat urmând să fie expus tocmai 
în camerele sale din vila Hermes a Elisabethei. Într-o poezie 
Elisabeth lua peste picior zelul cu care soţul ei amorezat, 
Oberon, admira cât mai des acest portret al lui Schratt stând 
îngenuncheat pe scăunelul lui de rugăciune: 

“Dar în camera din colt, 

Plină de boazerii, 

Oberon a-ngenuncheat 

Şi-i cu ochii pe-un portret. 

Dintr-o aurită ramă 


Îi zâmbesc doi ochi albaştri, 

Ah! 

Ce dragi îi sunt! 

Într-una 

Al lor nume-l spune-n şoaptă. 

Fermecat Oberon pare 

Căci tabloul e prea bun, 

Și, s-o spun acum pe față, 

Nu Tirania îi zâmbeşte. 

Dar de ce să facem zarvă, 

Fericirea-i ficțiune; 

Pe-amândoi hai să-i iertăm, 

Spune-afară zeul Hermes.” 

Schratt îi dărui împăratului un trifoi cu patru foi, iar 
împărătesei şi Mariei Valerie le trimise de 1 martie 1887 (şi de 
acum înainte în fiecare an la această dată) violete care să le 
aducă noroc. Marie Valerie nota în jurnal: „în semn de mulţumire 
(faţă de Schratt) am participat la actul | al piesei Der 
Huttenbesitzer; şi anume de pe băncuţa noastră i-am făcut cu 
ochiul frumoasei Claire [rol interpretat de Schratt].” („De pe 
băncuţa noastră” însemna că Elisabeth lua loc pe o bancă 
specială din cel mai ascuns colţ al lojii imperiale, de unde putea 
urmări spectacolul fără a fi văzută de public, în felul acesta 
obişnuia Elisabeth să participe la reprezentațiile de la 
Burgtheater, rămânând de cele mai multe ori doar la un act.) 
Împăratul mulţumi în felul său pentru violetele lui Scratt, şi 
anume, trimiţându-i adoratei sale la orice ocazie, cât de 
insignifiantă, giuvaeruri care formară punctul de plecare al 
uneia din cele mai bogate colecţii de bijuterii din vechea 
monarhie. De asemenea, o rugă cu multă delicateţe să-i permită 
să-i dea mereu bani pentru rochii noi, pentru bugetul casnic mai 
pretenţios în urma prieteniei cu împăratul. Franz Joseph: „Pot să 
vă asigur, pentru liniştea dumneavoastră, că şi copiilor mei le 
fac cadouri în bani de ziua de naştere sau onomastica.” In 
curând avu ocazia să achite nu numai toaletele mereu reînnoite 
ale actriţei, ci şi datoriile la jocuri de noroc, contractate la Monte 
Carlo. Impăratul îi făcea concurenţă şi în ceea ce priveşte 
darurile în bani rivalului său Wilczek care avea şi la acest capitol 
prerogative mai vechi, insistând că el este cel îndreptăţit să 
suporte costurile gospodăriei lui Schratt: „Draga mea Katherl - 


dacă îţi trimit astăzi încă ceva pe lângă aceste rânduri - 
consider că este dreptul meu - căci mă iubeşti şi mi-ai promis să 
mă iubeşti mereu, să nu te desparti de mine şi să-mi rămâi în 
veci fidelă! Prin urmare, dacă există cineva pe lumea aceasta 
care să aibă dreptul de a-ţi influenţa viaţa şi lupta pentru 
subzistență pe care trebuie să o duci cu atâta fermitate - acela 
sunt eu. Aceea este casa ta!” Este clar că împăratul era la 
curent cu disputa - adică cine să achite chiria pentru vila lui 
Schratt din Ischl căci aceasta îi scrie: „în încheiere, trebuie să-i 
mărturisesc Maiestăţii Voastre că m-am simţit foarte, foarte 
fericită să vă aflu părerea referitoare la contele Wilczek. 

In legătură cu vila. Eu însămi nu aş vrea să-i fiu îndatorată 
altcuiva pe lumea aceasta decât Maiestăţii Voastre,. Relaţia lui 
Franz Joseph cu Anna Nahowski continua în această perioadă 
fără multă convingere. După o întâlnire din aprilie 1887, Anna 
notează în jurnal foarte îngrijorată: „Intervalul dintre o vizită şi 
alta devine tot mai mare”. lar în 20 iunie: La fiecare vizită se 
plânge de bătrâneţe.” 

Pe de altă parte însă împăratului nu îi era uşor să o vadă pe 
Katharina Schratt între patru ochi - putând, prin forţa 
împrejurărilor, să-şi exprime admiraţia doar în scris, în epistole 
lungi. Orice întâlnire în public îi punea nervii la încercare. De 
exemplu, la balul Concordia din 1887, împăratul nu avu curajul 
să stea de vorbă cu Schratt. li mărturisi doar în scris că era 
furios „fiindcă nu am avut curajul să mă apropii de 
dumneavoastră la bal. 

Ar fi trebuit să-mi croiesc drum prin mulţimea de oameni 
care vă înconjura - în timp ce eşti urmărit cu privirile din toate 
părţile, cu şi fără binoclu, iar hienele de la presă te pândesc de 
peste tot ca să-ţi surprindă cuvintele rostite. 

Pur şi simplu nu am îndrăznit, deşi mă simţeam atras spre 
dumneavoastră”. Împărăteasa interveni din nou sărind în 
ajutorul soţului ei şi invitând-o pe Schratt de mai multe ori la 
Schonbrunn. Ei îi veni şi ideea că cei doi s-ar putea întâlni la Ida 
Ferenczy. Căci Ida locuia, ce-i drept, în interiorul complexului 
Hofburg, având însă intrare separată, nesupravegheată de 
lachei, dinspre Ballhausplatz nr. 6. Prin urmare, Schratt o vizita 
cât se poate de oficial pe „lectoriţa” şi prietena împărătesei, Ida 
Ferenczy, unde îl întâlnea pe Franz Joseph, care ajungea acolo 
străbătând coridoarele întortocheate din Hofburg. În felul acesta 


întâlnirile nu atrăgeau atenţia. Din cauza protocolului şi al 
numărului mare de lachei o întâlnire în apartamentul din 
Hofburg al împăratului ar fi fost imposibilă, iar o vizită a 
împăratului la locuinţa actriţei ar fi făcut prea multă vâlvă. 

Pentru a pătrunde în încăperile private ale împăratului, 
Schratt necesită intervenţia împărătesei. Elisabeth însăşi o 
conduse pentru prima dată pe „prietenă” în locuinţa soţului ei. 
Franz Joseph către Schratt: „Ce bucuros sunt să vă pot arăta 
camerele mele şi acea fereastră, din interior, pe care aţi 
binevoit să o priviţi atât de des din exterior.” Şi anume, ca să se 
poată vedea cât de cât, cei doi conveniseră ca Schratt să treacă 
la anumite ore, cu trăsura, prin piaţeta interioară de la Hofburg. 
Ea îşi ridica privirile spre fereastra la care aştepta împăratul 
salutând-o foarte reverenţios. Multă vreme aceasta fusese - pe 
lângă spectacolele de la Burgtheater - unica posibilitate a 
împăratului de a o privi pe adorata sa cel puţin de la distanţă, în 
vara anului 1887, Franz Joseph se deplasă mai des de la Ischl la 
St. Wolfgang. Plimbările comune adânciră relaţiile armonioase. 

Dacă ne gândim cu câtă gelozie, cu câtă disperare 
reacţionase Elisabeth în tinereţe la aventurile de odinioară ale 
tânărului împărat şi cum se lăsase copleşită de izbucniri de-a 
dreptul isterice părăsindu-şi precipitat familia, ne putem da 
seama cât de fundamental se schimbase între timp situaţia. 
Elisabeth nu mai avea de mult sentimente de iubire faţă de 
Franz Joseph, ci de compasiune pentru un om însingurat cu care 
nu mai voia şi nu mai putea să convieţuiască. Dar se dovedi a fi 
o camaradă bună şi plină de generozitate, procedând cu extrem 
de mult tact - de exemplu, cu ocazia onomasticii lui Schratt din 
noiembrie 1887. Franz Joseph către prietena sa: „în această zi 
am luat masa singur cu împărăteasa şi Valerie şi am fost foarte 
mirat să văd pe masă pahare pentru şampanie, deoarece în 
mod obişnuit nu ne permitem luxul acestei băuturi, împărăteasa 
declară că ea comandase şampania pentru ca să închinăm un 
pahar în sănătatea dumneavoastră - ceea ce s-a şi întâmplat, cu 
multă cordialitate. A fost o surpriză reuşită şi frumoasă.” In felul 
acesta, idila dintre împărat şi actriţă putea evolua în continuare. 
Elisabeth urmărea cu simpatie şi ironie înflăcărarea soţului ei. 
Franz Joseph către Katharina Schratt, la 11 februarie 1888, din 
Budapesta: 


„Alaltăieri seara împărăteasa m-a tachinat spunându-mi că 
în loc să tronez ca rege în această cetate ar fi de preferat să fiu 
Bellac în uliţa Nibelungilor, şi nu pot spune că nu avea un pic de 
dreptate.” Şi anume, Schratt locuia pe uliţa Nibelungilor, iar 
Bellac era unul din numeroşii ei căţei - numit de obicei de Franz 
Joseph „Javră rustică”. 

În februarie 1888, se ajunse la „declaraţia” făţişă din partea 
ambilor şi la asigurarea dată de Franz Joseph: „îmi spuneţi că vă 
veţi stăpâni - la fel voi proceda şi eu chiar dacă nu îmi va fi 
totdeauna uşor, căci nu doresc să fac nici un pas necugetat, îmi 
iubesc soţia şi nu aş vrea să abuzez de încrederea şi prietenia 
pe care vi-o arată. Şi cu o aluzie la prinţul Ferdinand: „Deoarece 
sunt prea bătrân pentru a fi un prieten frăţesc, permiteţi-mi să 
rămân prietenul dumneavoastră părintesc şi trataţi-mă, vă rog, 
cu aceeaşi bunătate şi dezinvoltură ca până acum. 

„Împăratul risipi pe drept cuvânt temerile lui Schratt că 
împărăteasa ar putea avea ceva împotriva ei: „împărăteasa... S- 
a pronunţat de repetate ori cu multă bunăvoință şi dragoste la 
adresa dumneavoastră şi vă pot sincer asigura că ţine foarte 
mult la dumneavoastră. 

Dacă aţi cunoaşte-o mai bine pe femeia aceasta admirabilă, 
aţi nutri desigur aceleaşi sentimente faţă de ea”. Elisabeth îşi 
manifesta simpatia în limita posibilului, de exemplu, ori de câte 
ori Schratt avea vreo indispoziţie. Franz Joseph către doamna 
Schratt: „împărăteasa este foarte îngrijorată de starea 
dumneavoastră, ea susține chiar că în măsură mai mare decât 
mine, ceea ce însă nu este adevărat. De câte ori merg la ea mă 
întreabă ce noutăţi am de la dumneavoastră, dar nu îi pot da de 
fiecare dată informațiile cerute deoarece nu pot fi atât de 
insistent şi lipsit de modestie, încât să trimit mereu pe câte 
cineva la dumneavoastră să se intereseze.” 

Apoi: „Şi împărăteasa a fost îngrozită aflând că ieri aţi ieşit şi 
îmi face mereu reproşuri că eu sunt vinovat dacă vă veţi 
îmbolnăvi mai grav.” lar mai jos: 

„împărăteasa vă roagă să nu faceţi în nici un caz băi reci în 
mare în acest anotimp, recomandân du-vă în schimb, băi calde 
cu apă de mare, urmate de un duş rece. Este adevărat că 
Elisabeth încuraja din răsputeri relaţia amoroasă a soţului ei, dar 
asta nu înseamnă că doamna Katharina Schratt îi era chiar atât 
de simpatică dragă cum îl asigura pe Franz Joseph. În poeziile ei, 


Elisabeth recurgea adeseori la cuvinte ironice. Dragostea soţului 
ei nu mai era prilej de gelozie, ci de batjocură, de exemplu, într- 
o poezie lungă Gesprach auf fam Schonbrunner Parterre 
(Discuţie lângă rondul de flori de la Schonbrunn). Două statui, 
Ceres şi Perseu, stau de vorbă despre „o pereche de 
îndrăgostiţi, care trece adeseori prin faţa lor, plimbându-se prin 
parcul castelului de la Schonbrunn: 

„Pst!, deodată Ceres strigă, 

„Vezi acolo-acea pereche, 

Astfel de văpaie-n ochi 

Amorezul doar o are. 

lubirea-i dă aripi la vârstnic 

Chiar de-i creştetul pleşuv, 

Căci săgeților lui Amor 

Mai expusă-i inima bătrână. 

Favoriții albi ca neaua 

Cu o mână şi-i mângăie, 

Juvenil e în mişcări, 

Elastic, uşor, e pasul. 

Dar mai greu îmi este, zău, 

Să citesc în ochii ei...” 

lar în mai 1888 scrie despre soţul înamorat: 

“Cincizeci şi-opt de ierni lăsară 

Pe-al tău creştet totuşi urme, 

Căci a buclelor podoabă 

Blondă a cam dispărut. 

Cincizeci şi-opt de ani-nălbiră-a 

Favoriţilor podoabă, în razele ce-asfințesc 

Argintiu acum sclipesc, 

Dar în razele de seară 

Fericit te plimbi de zor, 

Bine-ar fi, de dragul tău, 

Să apună mai târziu. 

Căci a inimii regină 

Te-nsoțeşte la plimbare, 

Fiica Thaliei, frumoasa, 

Inima ţi-a-nlăântuit. 

Cincizeci-şi-opt de ierni trecură 

Fără urme ca să lase-n Inima-ţi îinamorată 

Care bate şi acuma 


Ca un cuc în luna mai.” 

Întrebările necontenite, de om îndrăgostit, puse de Franz 
Joseph (oare pe unde se află „prietena”) o călcau uneori pe 
nervi pe Elisabeth. Franz Joseph către Katharina Schratt: 
„împărăteasa susţine că este o mare onoare să fiți prietena 
mea, dar asomant [plictisitor de moarte] din cauză că eu mă 
interesez mereu de locul unde vă găsiţi momentan.” Prinţul 
Albert Thurn und Taxis vizită la un moment dat familia imperială 
în vila Hermes şi zări în apartamentul împăratului un portret al 
lui Schratt pe care nu-l cunoştea. 

Elisabeth întrebă în treacăt: „Cum îţi place?” 

Taxis: „Pare înfiorător de comună.” Împărăteasa izbucni în 


hohote de râs şi chiar şi împăratul trebui, 
de voie de nevoie, să râdă. Împăratul Franz 
Joseph apărea de-acum înainte în poeziile 
Elisabethei nu numai ca „Oberon” (ca 
pandant al „Titaniei”), ci şi ca „regele Wis- 
wamitra”. Era vorba despre legendarul rege 
indian care iubea o vacă („Sabala”), 

apărând în această postură şi în poeziile lui 
Heine. Elisabeth scrise în vara anului 1888 o 


poezie a naturii plină de nostalgia ținuturilor bavareze, dar - în 
tradiţia poeziilor satirice ale lui Heine - atmosfera idilică, 
elegiacă este anihilată brusc cu ajutorul unui citat din „Cartea 
cântecelor” a lui Heine: 

“Dar un zgomot puternic, 

Jos în vale, o trezeşte; 

Regele e, Wiswamitra, 

De la vacă se întoarce, 

O, tu, rege Wiswamitra, 

O, ce bou mai poți să fii!” 

Într-una din cărţile ei, Marie Larisch publică o poezie satirică 
a Elisabethei la adresa Katharinei Schratt şi a maniei ei de ao 
imita în toate privinţele pe împărăteasă. Poezia este, probabil, 
autentică. Totuşi Elisabeth nu a inclus-o în culegerea ei de 
poezii: 

“Îngerul tău rotofei 

Vine, vara, cu-a ei roze. 

Ai răbdare, Oberon, 

Și renunță-acum la fiţe! 


Vine cu un putinei 

Unde untul şi-l prepară, 

Cu coniac se dă pe păr 

Și - poate - şi călăreşte. 

Surte şi-o strânge-n corset 

De plezneşte-n cusături, 

Dreaptă ca un par ea stă 

ȘI alte lucruri mai „imită“ în căsuţa cu muşcate, 

Unde totul e curat 

Ea chiar crede că-i 

Titania, 

Biata, dolofana Schratt.” 

În culegerea destinată posterităţii, Elisabeth include poezii 
scrise într-un ton mai obiectiv: 

“Titaniei nu îi pasă ce face Oberon, 

Principiul îl respectă: să nu se deranjeze. 

De-i place să mănânce castane cu scaieți, 

Dispusă este chiar să i le-ofere.” 

În orice caz, împăratul Franz Joseph îi rămase toată viaţa 
recunoscător soţiei sale care îi „oferise” prietenia cu Schratt. 

În aprilie 1888, Anna Nahowski îl zări pe împărat plimbându- 
se în compania Katharinei Schratt în parcul 
palatului Schonbrunn; ba chiar îi urmări, iar la proxima întâlnire 
îi făcu o scenă împăratului. Acesta se disculpă: „Vă jur că este 
vorba doar de prietenie.” Dar când încercă să se apropie de 
Anna, aceasta îl respinse furioasă: „Pfui... Cine ştie de unde 
veniţi, poate că înainte cu o jumătate de oră aţi sărutat pe alta.” 
La care Franz Joseph răspunse: „Puteţi fi liniştită. Nu sărut pe 
nimeni.” Şi după mai multe replici: „Nu am atins-o pe femeia 
aceasta nici măcar cu un deget.” Katharina Schratt veni, în 
august 1888, la Ischl ca să întâlnească acolo perechea 
imperială. Arhiducesa Marie Valerie care avea deja douăzeci de 
ani nota dezaprobator în jurnalul ei: „Mama, tata şi cu mine i-am 
arătat după anniază doamnei Schratt grădina... Este într-adevăr 
o fiinţă simplă şi simpatică; pe undeva mă supără însă prietenia 
tatei pentru ea, chiar dacă ea personal nu are nici o vină; dar 
oamenii răi clevetesc neputând înţelege că tata concepe toată 
povestea la maniera naivă, fiind emoţionant şi în această 
privinţă. Despre el nici nu ar fi deci cazul să vorbim - îmi pare 
rău şi sunt de părere că mama nu ar fi trebuit să încurajeze în 


asemenea măsură această relaţie „ Totuşi, chiar şi Marie Valerie 
era 

obligată să admită că împăratului îi făcea bine prietenia cu 
Katharina Schratt: „Este un om de treabă şi te simţi ca acasă în 
compania ei - îmi dau seama că felul ei de-a fi calm şi foarte 
natural îi place tatei.” După tragedia de la Mayerling, prietenia 
cu Katharina Schratt se dovedi a fi o adevărată binefacere 
pentru Franz Joseph şi mai ales pentru Elisabeth, pe care nu o 
mai ţinea nimic legată de Viena. Schratt o exonera de 
sentimentele ei de culpă preluând şi grija pentru împăratul atât 
de lovit de soartă - ba s-ar putea chiar spune că Schratt era 
unicul punct luminos în existenţa sa atât de tristă. Elisabeth 
către cumnata ei Marie Jose: „Trebuie să plec. Este însă exclus 
să-l las singur pe Franz. Dar - o are pe Schratt, care se îngrijeşte 
de el ca nimeni altcineva”. Şi: „Alături de Schratt se poate 
relaxa.” 

Discuţii neconvenţionale în salonul - tot mai elegant al lui 
Schratt, puţină căldură umană de care împăratul avusese până 
acum atât de rar parte; fără discursuri filosofice, fără spiritism, 
fără poezii, ci subiecte cât se poate de cotidiene, nesofisticate, 
relaxante, de cele mai multe ori cancanuri de la teatru, 
povestite la micul dejun cu cafea şi cornuri - iată ce îi va aduce 
împăratul în anii următori consolare şi bună dispoziţie. 

Împăratul nu o mai întâlni pe Anna Nahowski după 
Mayerling. Dar nu rupse, el personal, relaţia; în martie 1889, în 
timp ce se afla la Budapesta, îl însărcina pe baronul Mayr, 
administratorul averii sale, să negocieze cu Anna un aranjament 
financiar. Anna obţinu câte 50.000 de guldeni pentru fiecare din 
cei trei copii ai ei. Ea rotunji suma până la 200.000 (mai mult de 
25 milioane şilingi) şi primi banii pe loc, în numerar, într-un plic, 
în schimbul unui angajament scris „că voi păstra tăcerea asupra 
întâlnirilor cu Maiestatea Sa.” În schimb, Anna află cu revoltă 
profundă că Schratt care nu avea habar de toată povestea - se 
interesase în această perioadă tocmai la ea dacă nu ar fi 
dispusă să-i vândă vila, plasată ideal pentru întâlniri discrete cu 
împăratul. Anna: „Până la urmă ar sta în aceeaşi cameră, dar cu 
alta.” În aprilie 1889, Schratt găsi o vilă la fel de somptuoasă la 
o distanţă de doar câteva case de vila Annei, la intersecţia uliţei 
Gloriette cu strada Maxing. 


Împăratul o vizita acolo de preferinţă dimineaţa - nu chiar la 
ora patru, ca pe Anna, ci la şapte, la o şuetă cu ocazia celui de- 
al doilea mic dejun. Prietena atât de admirată primi acum un 
apanaj considerabil devenind o femeie putred de bogată în 
calitatea ei de prietenă oficială a împăratului şi a împărătesei. 

Incepând cu vara anului 1889, Schratt locui şi la Ischl în 
apropierea vilei imperiale. După spusele lui Franz Joseph, 
„această amplasare are avantajul de a fi foarte aproape, ceea 
ce îmi va da posibilitatea să vă vizitez - cu permisiunea 
dumneavoastră - mult mai des; împărăteasa vrea să vă dea 
cheile de la o portiţă prin care puteţi ajunge în grădina noastră 
fără să străbateţi strada din Ischl.” Marie Valerie, fiica 
împăratului, înţelesese în cele din urmă toate dedesubturile şi i- 
o luă în nume de rău mamei ei că încurajase această relaţie a 
tatălui: „O, oare de ce a împins mama lucrurile atât de departe! 

Dar fireşte că acum nu mai poţi şi nu mai este cazul să 
schimbi nimic, va trebui să o întâlnesc iarăşi [pe Schratt], deşi 
lui Franz [logodnicul ei] îi este foarte penibil, şi să nu las să se 
observe nimic.” Tânăra arhiducesă, o fiinţă foarte evlavioasă şi 
austeră, constata cu multă dezaprobare, că împărăteasa o invita 
mereu pe actriţă afişându-se cu ea în public - cu sau fără 
împărat, pentru a demonstra că Schratt este nu numai prietena 
soţului ei, ci şi a ei personală. 

Nici până în ziua de astăzi - când a fost publicată 
corespondenţa lui Franz Joseph cu Schratt şi cu Elisabeth nu 
găsim dovezi concrete că împăratul ar fi întreţinut relaţii sexuale 
cu Schratt. Dimpotrivă: familia Katharinei sublinia mereu că 
actriţa - care, într-adevăr, nu era o puritană şi nu făcea fasoane 
- se simţea decepţionată din cauza rezervelor manifestate în 
această privinţă de împărat. Nu există însă nici o îndoială că în 
primii ani Franz Joseph fusese îndrăgostit de actriţă, având chiar 
mult respect faţă de ea. Pe de altă parte, întreţinuse ani de zile 
relaţii sexuale cu Anna Nahowski pe care nici nu o iubea, nici nu 
o respecta. Avea doar nevoie de ea - şi o plătea. 

să nu uităm că morala sexuală burgheză a secolului al XIX- 
lea considera că sexualitatea este murdară, iar iubirea pură şi 
sublimă, în conformitate cu această logică împăratul putea avea 
o relaţie cu Anna pe care nu o iubea (ca şi cu o „servitorică”), 
fără a comite o infidelitate faţă de soţia sa - nu însă şi cu 
Schratt, pe care o iubea şi o respecta. lubirea, ba chiar 


ica” este în 
„ra cea care 


sentimentul de idolatrizare nutrit faţă i 
schimb incontestabil, cu atât mai multi i 


făcuse posibilă prietenia cu Schrati. -o apoi în 
continuare. Impăratul se înfuria de c a bârfe, în 
martie 1889, când baronul Mayr, orul averii 


imperiale, o vizită pentru ultima dată > era foarte 
geloasă, îi spuse acesteia că împărarui subiiinază mereu în 
legătură cu Schratt:”...Este vorba doar de prietenie [cu Schratt]. 
El spune: Nu ştiu, ce vrea lumea? 

Doar nu sunt nebun după ea. Nebună după Schratt este 
împărăteasa, nu eu! Oame-nii văd bine că o duc la ea în vizită şi 
pe copila mea neprihănită (Marie Valerie) şi con-tinuă totuşi să 
vorbească asemenea prostii”. Katharina Schratt întreținea şi cu 
alţi bărbaţi - contele Wilczek, Ferdinand al Bulgariei - relaţii 
amoroase lipsite de orice echivoc, chiar şi în perioada de 
înflorire a prieteniei cu împăratul. Cât despre „marea iubire, de 


la începutul anilor nouăzeci pentru colegul «i, 
actorul Viktor Kutschera - căsătorit şi cu 
zece ani mai tânăr decât ea reuşeşte cu 
mult succes să I-O tăinuiască 
„prietenului părintesc”, mereu 
suspicios şi gelos. 

Pe de altă parte, şi Franz Joseph 
mai avea în această perioadă din 
când în când mici „escapade”, 
însă doar cu femei considerate 
„neonorabile”, deci care - în con formitate 
cu concepţiile sale despre moralitate - nu 


impietau asupra iubirii curate pentru soţie sau pentru prietenă. 
Din mai multe scrisori către Katharina Schratt reiese că în anul 
1890 se inflamase pentru tânăra actriţă de la Burgthater, Marie 
Pospischil, determinând-o pe „prietenă” să-i mijlocească o 
întâlnire cu aceasta. În orice caz, Marie Pospischil îi mulțumea în 
1892, cu cuvinte exaltate, Katharinei Schratt pentru serviciile 
aduse: „Numele tău nu este rostit niciodată altfel. Ca înger 
păzitor cu inima bună!” Anumite aluzii în acest sens găsim şi la 
ambasadorul Germaniei, Eulenburg, care făcea într-adevăr parte 
din cercul cel mai intim din jurul lui Schratt; în 1897 îi scria 
împăratului Wilhelm al Il-lea într-o scrisoare particulară: „La 
micile dineuri ale doamne Kathi cu Maiestatea Sa participă, mai 


nou, câteodată cele două actriţe drăgălaşe, doamna Reinhold- 
Devrient şi domnişoara Kallina, pour varier les plaisirs [Pentru 
variație (în franc.) (N. Tr.).]. Doamna Kathi nu bănuieşte ce şerpi 
încălzeşte la pieptul ei amical! Ambele tinere doamne fuseseră, 
înainte de angajarea lor la teatrul curţii, deci pe vremea când 
erau încă aproape copile, iubitele unor moşnegi. Probabil că 
exercită o  fascinaţie specială asupra bărbaţilor cu vârstă 
înaintată... La aceste mici dineuri mi le imaginez ca două 
pisicuţe, în timp ce doamna Kathi prezidează ca un prepelicar 
englez mai în vârstă dar foarte nobil.” Katharina Schratt avea 
parte de onoarea deosebită de a fi invitată la dineuri, la 
Hofburg, în cerc intim familial, adică doar cu împăratul, 
împărăteasa şi arhiducesa Marie Valerie - şi nu o singură dată. 
Împărăteasa care evita mai mult ca niciodată să participe la 
dineurile oficiale de la curte dispreţuind mai ales aristocrația 
pursânge - al cărei arbore genealogic putea fi urmărit de-a 
lungul a 16 generaţii - se expunea în mod considerabil cu ocazia 
acestor dineuri intime. O actriţă la masa familială a casei 
Habsburg - iată ceva ce nu se mai întâmplase niciodată! 

Să nu uităm, în plus, că actriţa Katharina Schratt nu era 
liberă şi independentă, ci avea un soţ - un motiv 
suplimentar de cleveteală la o curte catolică. 

Arhiducesa Marie Valerie trecea prin adevărate cazne cu 
ocazia acestor dineuri: 

„Doamna Schratt a luat dineul împreună cu noi (patru 
persoane), a făcut cu noi o plimbare şi a rămas aici până seara. 
Nici nu pot spune ce penibile îmi sunt asemenea după-amieze şi 
cum nu pot nicidecum înţelege de ce mama le găseşte 
agreabile.” Dragostea soţului ei pentru Katharina Schratt o 
liniştea pe Elisabeth, oricât de ciudat ar părea; ba chiar o 
bucura, după cum îi scria, la finele anului 1890, fiicei ei Valerie: 
„Nu te poţi bucura de nimic, nu te poţi aştepta la nimic bun. 

Viaţa îţi rezervă suficiente amărăciuni. Dar Poka [expresie 
maghiară pentru „curcan”, porecla dată lui Franz Joseph] este 
fericit în seara de astăzi, am convocat-o pe prietenă să fie la ora 
6 1/2 la Ida, pentru a-i povesti câteva impresii de călătorie. Am 
făcut şi azi o plimbare la Schonbrunn. Este atât de plăcut să vezi 
din când în când o figură fericită în acest burg trist, părăsit şi 
întunecat, iar Poka fost astăzi seară într-adevăr foarte bine 
dispus”. Perechea imperială avea, în fine, subiecte de discuţie, 


aşa încât Elisabeth o putea linişti pe fiica ei în ceea ce priveşte 
armonia conjugală. „Merge mai bine, deoarece vorbim mereu 
despre prietenă sau despre teatru. Intr-adevăr, un loc important 
în scrisorile lui Franz Joseph către soţia sa îl ocupă relatările 
despre „prietenă” 

Ce roluri a jucat, cu ce succes, ce au făcut căţeii ei ce 
musafiri a avut, ce s-a servit la masă, ce plimbări a făcut, şi, în 
primul rând, ce cură de slăbire urma în momentul respectiv - un 
punct care o interesa foarte mult şi pe Elisabeth. Tipul de cură 
de slăbire era mereu altul: masaje, şedinţe de transpiraţie, cure 
cu „eter solar”, cu flori de fân, cu lapte, fructe, pilule cu extrase 
tiroidiene, duşuri reci sau nisip fierbinte. Franz Joseph către 
Elisabeth în legătură cu Schratt: „Când i-am povestit despre 
cura ta cu nisip am aflat că şi ea citise cartea lui Kuhne şi 
comandase deja nisip din Abbazia ca să înceapă cura. Este 
ciudat că voi, amândouă, practicaţi mereu aceleaşi experienţe 
medicale şi, har Domnului! 

Nu v-aţi îmbolnăvit până acum, împăratul, care scria cu 
plăcere scrisori se puse cu mult zel în slujba celor două doamne 
leneşe la scris care nu corespondau direct una cu alta; astfel - 
ca să cităm un singur exemplu - la 11 octombrie 1893: i-am 
transmis împărătesei sărutările dumneavoastră de mână. Şi 
dânsa vă transmite calde salutări şi mi-a dat dispoziţie să vă 
trimit biletul alăturat pe care a notat câte kilograme are şi care 
este scăderea în greutate înregistrată la ultima cântărire. Fireşte 
că voia să ştie cât aţi slăbit dumneavoastră după excursia pe 
ghețari, iar când a aflat că este vorba despre un kilogram a spus 
că i se pare cam puţin.” Cele două doamne schimbau chiar şi 
păreri politice prin intermediul împăratului, în februarie 1889, 
când Franz Joseph era agasat de disputele duse în parlamentul 
maghiar pe marginea legii de organizare a armatei, Schratt îl 
sfătui într-o scrisoare să-i determine pe parlamentari să cedeze 
aplicându-le bătăi, împăratul îi relată, amuzat, soţiei sale despre 
acest sfat, scriindu-i apoi, din Buda, prietenei, care fusese 
reacţia împărătesei: „în ciuda bătăilor recomandate de 
dumneavoastră pentru parlamentarii de aici, discuţiile pe 
marginea legii de organizare a armatei nu progresează, iar 
situaţia nu este deloc îmbucurătoare, împărăteasa este de 
părere că bătăile dumneavoastră ar avea un efect contrar, 
deoarece oamenii ar putea fi încântați să fie bătuţi de mâna 


unei femei atât de frumoase.” Franz Joseph transmitea adeseori 
informaţii scurte, telegrafice, concomitent ambelor doamne. 

TELEGRAMĂ: Ă 

“Împăratul şi Regele către M. S. Împărăteasa şi Regina, 
Meran, Tirol, Hotel Kaiserhof Dimineaţa n-am împuşcat nimic. 
Diseară plec cu vaporul, mâine vânez încă dimineaţa şi seara, 
după care plec la Buda-Pesta. Vremea se ameliorează. Mă simt 
bine. Nu am venit aici ca să scriu. La revedere pe curând. 
Înregistrat la 17/1X/97, ora 3” 

TELEGRAMĂ: 

“Doamnei Katharina von Kiss-Schratt, Viena, Hietzing, Str. 
Gloriette n. 9. Calde salutări la întoarcerea în strada Gloriette. 
Aţi primit telegrama mea de astăzi din Salzburg? Vremea se 
ameliorează. Dimineaţă nu am împuşcat nimic. Ce mai faceţi? 

Franz Joseph înregistrat la 17/1X/97, ora 3” 

Pe de altă parte, Franz Joseph se întreținea adeseori cu 
doamna Schratt despre Elisabeth. Împăratul era în permanenţă 
îngrijorat neştiind uneori nici măcar cam pe unde se găseşte 
soţia sa, care întreprindea o călătorie îndepărtată. 

Franz Joseph către Katharina Schratt: „Cât de fericit aş fi să 
pot discuta cu dumneavoastră despre temerile pe care le am în 
legătură cu împărăteasa şi să mă consolati.” Elisabeth îi trimitea 
lui Schratt în mod regulat salutări prin intermediul soţului ei, de 
exemplu, din Arcachon. 

Franz Joseph către Katharina Schratt: împărăteasa doreşte 
„să vă trimit ilustrata alăturată, gândindu-se că vederea ei ar 
putea să vă trezească pofta de a pleca acolo, dar nu chiar acum 
- adaug eu.” Împăratul observase, între timp, şi el că prietena o 
imita pe soţia sa în toate privinţele şi se temea ca nu cumva să 
înceapă şi Katharina Schratt să facă tot felul de călătorii, 
absentând perioade îndelungate din Viena. 

Într-adevăr, Schratt recurse mai târziu la acest mijloc eficace 
de şantaj ori de câte ori avea un conflict mai serios cu împăratul 
fiindcă dorea să-şi realizeze o anumită dorinţă pe care el ezita 
să i-o îndeplinească sau împotriva căreia ridica obiecţii, în felul 
acesta, Franz Joseph ajunse în anii nouăzeci să se simtă 
abandonat de două femei concomitent, trimiţându-le în ţinuturi 
îndepărtate mesaje pline de nostalgie - uneori ambelor în 
aceeaşi zi. De exemplu, la 14 septembrie 1895 i se plângea 
prietenei că nu a primit poştă, adresându-i şi soţiei un mesaj 


similar cu adaosul: „Sunt foarte trist că nu ştiu nimic despre 
ambii mei îngeri păzitori.” Punctul de plecare al acestor conflicte 
îl forma, de obicei, lupta pentru supremație la Burgtheater: 
distribuirea rolurilor, selectarea pieselor, chiar şi persoana 
noului director al teatrului. Franz Joseph nu voia să intervină în 
competențele teatrului deoarece aşa ceva contravenea 
principiilor lui. În schimb, Katharina Schratt voia să le 
demonstreze celor de la Burgtheater că dispune de putere în 
calitatea ei de prietenă a împăratului. 

In comparaţie cu aceste probleme serioase, cheltuielile 
exorbitante ale lui Schratt nu mai aveau nici o importanţă. Franz 
Joseph era dispus să ia asupra sa toate costurile, aşa cum 
obişnuia să facă şi în cazul soţiei sale. Uneori încerca doar să 
critice cu circumspecţie şi fără rezultat - datoriile uriaşe 
contractate de Schratt la Monte Carlo, la jocuri de noroc. 

Ambasadorul german, prinţul Eulenburg, care întreținea cu 
multă înţelepciune, relaţii bune, de prietenie, şi cu Schratt, 
trezind în felul acesta gelozia împăratului, îi scria în 1896 
împăratului Wilhelm al II-lea: „Fireşte că la teatru dispune de 
puteri nelimitate şi toţi se târăsc în patru labe în faţa ei când 
apare - inclusiv directorul.” 

Renumita colegă, actriţa Stella Hohenfels voia să părăsească 
Viena în urma permanentelor umilinţe suferite 
din cauza lui Schratt - 


întocmai ca soţul «i, 
directorul teatrului, Alfred 
Berger. Eulenburg: 
„Este O situaţie foarte 
ciudată! Aud că vechi 
= prieteni de-ai doamnei 
Kathi se impun tot mai mult, iar 
această influenţă se resimte în mod 
supărător şi la nivelul admi- nistraţiei curţii.” 
Apoi atrase atenţia asupra principalului 


punct vulnerabil: „Şi baronul Kiss - soţul lui Kathi - provoacă 
neplăceri. A fost expediat în Venezuela unde se plictiseşte 
îngrozitor. Simte dorinţa imperioasă de a reveni în Europa, un 
lucru cu atât mai explicabil cu cât i-au fost achitate toate 
datoriile. Ar fi fost mult mai înţelept să nu se procedeze aşa.” În 
1892, fiul lui Schratt, Toni, care avea vârsta de 12 ani, primi o 


scrisoare anonimă cu afirmaţii defăimătoare la adresa mamei 
sale şi a relaţiilor ei cu împăratul. Poliţia nu reuşi să îl descopere 
pe autorul scrisorii. Agitaţia era foarte mare. Ilmpărăteasa 
interveni şi de data aceasta ca mijlocitoare; şi anume, îl invită 
pe micul Toni la ea, în vila imperială din Ischl, se plimbă cu el 
prin grădina vorbindu-i „cu multă căldură despre mama lui, 
spunându-i că ţine la ea, o apreciază şi că şi el trebuie să o 
iubească şi să o respecte, deoarece numai nişte oameni haini 
pot născoci asemenea minciuni.” Îi trimise apoi ani de zile 
băiatului prăjituri şi dulciuri de la cofetăria curţi pentru a-şi 
demonstra şi în felul acesta afecțiunea faţă de mamă şi fiu şi a 
înăbuşi în faşă alte cleveteli. Dar, în ciuda precauţiilor şi a 
bunăvoinţei împărătesei, o relaţie atât de neobişnuit de notorie 
nu putea trece neobservată. Contele Hubner, în 1889: „Toate 
relele mari şi mici par să se abată asupra familiei imperiale, deci 
şi asupra bietei noastre Austrii, împăratul continuă să rămână 
sclavul farmecelor unei actriţe de la Burgtheater. Schratt, 
frumoasă dar tâmpită, duce - cel puţin aşa se susţine - o viaţă 
onorabilă în intimitatea împăratului. Se spune că împărăteasa a 
aranjat această legătură, despre care se spune că ar fi 
platonică, dar nu este deloc taxată ca atare de câtre opinia 
publică, fiind în orice caz ridicolă - şi, în plus, mai este şi 
arhiducesa Marie Valerie. Această afacere nefastă îi dăunează 
împăratului - criticat atât de burghezie, cât şi de popor.” Prinţul 
Philipp Eulenburg: „Familia imperială de aici este foarte 
interesantă din punct de vedere psihologic. 

Cine nu cunoaşte toate personalităţile şi specificul fiecăreia 
nu va putea înţelege relaţia ciudată dintre perechea imperială, 
actriţă şi fiice”. Valerie mărturiseşte în jurnalul ei că,...Trebuie 
să depăşesc o aversiune neîntemeiată faţă de doamna Schratt - 
oare fiindcă este actriţă?, La care logodnicul Valeriei spune: 
„Nu. Indiferent dacă este o actriţă, o balerină sau prinţesa XY, 
situaţia rămâne aceeaşi dacă respectiva este o persoană 
onorabilă - şi eu sunt de această părere - şi cred că nu este 
mare lucru de toată povestea - dar - dar - dacă mi se vorbeşte 
despre aceasta nu pot spune: nu! Şi nu este bine să se 
vorbească despre împărat”. Când era în joc relaţia lui Franz 
Joseph cu Katharina Schratt, Marie Valerie - altfel o fiică foarte 
docilă - îndrăznea să îl critice pe tatăl ei încredinţându-i 
jurnalului:...„Cât de penibil îmi este să văd atitudinea adeseori 


dură, contradictorie, faţă de mama, răspunsurile lui scurte... 
Chiar dacă ştiu că intenţiile nu sunt rele, înţeleg totuşi că 
gândurile mamei sunt sumbre când priveşte spre viitor”. Ideea 
că Franz Joseph este mai puţin dur faţă de actriţa de la 
Burgtheater decât faţă de împărăteasă, o jignea profund pe 
Marie Valerie: „Aş dori să nu o mai văd niciodată pe femeia 
aceasta, aş dori ca tata să nu o fi văzut niciodată”. In asemenea 
condiţii fiica împăratului se simţea de-a dreptul umilită fiindcă 
trebuia să se sărute cu Schratt atât la sosire cât şi la plecare, 
Elisabeth procedând la fel, „dar mă tem că îl supăr pe tata dacă 
mă sustrag acestui ritual. 

Lamentările Valeriei se înmulţesc: „Cel mai trist lucru pentru 
mine este că nu mai pot fi de acord cu tata în adâncul sufletului 
meu, aşa cum eram mai demult indiferent cât de inocentă ar fi 
toată povestea. Ah, de ce a mijlocit mama această prietenie şi 
cum de poate spune că se simte mai liniştită aşa!... Cum de pot 
două caractere atât de nobile ca părinţii mei să se înşele atât de 
amarnic şi să se facă de multe ori nefericiţi unul pe altul”. lar 
după un Crăciun dezolant la Hofburg, în 1889, Marie Valerie 
notează: „Ah, Doamne, ce tristă este viaţa noastră familială care 
celor neiniţiaţi le pare atât de frumoasă; mama şi cu mine 
suntem fericite când rămânem singure. Nu ştiu din ce cauză, dar 
în anul acesta situaţia s-a deteriorat în mod înspăimântător. 

Pe tata îl mai interesează atât de puţine lucruri şi - oare s-o 
spun pe faţă? 

A devenit mult mai greoi şi mai meschin... Întâlnirile dintre 
părinţii mei constau din momente penibile 
mărunte, dar foarte agasante. 

Mama mi se plânge mereu. Şi nu-l mai pot privi pe tata cu 
ochi entuziasmați şi plini de admiraţie”. Prinţul 


Leopold al Bavariei, soţul 
mari, Gisela, încerca să o 
personal, vedea în afacerea 
foarte  firesc,, îi explică 
atât de agitată, adăugând 
[arhiducele Franz Salvator, 
Valeriei] este încă foarte 
relaţia dintre împărat şi 
mai caldă, cu atât Elisabeth 


puţin obligată să rămână la 


suro-rii celei mai 
liniştească. El, 
cu Schratt „ceva 
Valeriei care era 
apoi: „Franz 
logod-nicul 

candid”. Cu cât 
actriţă devenea 
se simţea mai 


Viena. Marie 


Valerie: „Mama este tot mai deprimată. Se simte cel mai prost 
când este împreună cu tata. Sacrificiul de a rămâne alături de el 
îşi pierde din necesitate pe măsură ce nenorocita de prietenie 
cu Schratt se adânceşte.” Ne putem imagina consternarea 
penibilă a Valeriei când Elisabeth îi spuse în 1890: 

Să insişti ca tata să se însoare cu Schratt în caz că eu aş 
muri”. (Se pare că Elisabeth îl ignora total pe soţul lui Schratt, 
Nikolaus von Kiss. Acesta trăi până în 1909, iar în Austria 
divorţul nu era posibil.) Elisabeth pleda pentru discreţie doar 
când se găseau în străinătate, de exemplu, în 1894 când 
perechea imperială şi Schratt îşi petreceau în acelaşi timp 
vilegiatura la Cap Martin. Franz Joseph către doamna Schratt. 
„Când împărăteasa şi-a exprimat dorinţa de a vă vedea aici, nu 
au fost vorbe goale şi nici expresia compasiunii - după cum aţi 
crezut - ci i-a fost cu adevărat dor de dumneavoastră în 
decursul întregii călătorii”. Cu toate acestea, considera că o 
întâlnire la Cap Martin ar fi neavenită: „Aici nu poate fi vorba de 
un incognito, eşti mereu urmărit de o mulţime de oameni, 
mişună de curioşi şi de personalităţi sus-puse şi ne temem că 
relaţiile noastre cu dumneavoastră ar putea deveni subiectul 
unor critici răutăcioase. La noi acasă lumea a înţeles care este 
natura prieteniei noastre, aici însă, în străinătate, şi în această 
localitate - deloc liniştită, ci foarte frecventată şi animată 
lucrurile stau cu totul altfel, împărăteasa are totdeauna o 
judecată foarte corectă şi este de părere că noi, care suntem 
deja bătrâni, nu am avea nimic de pierdut, dar se gândeşte în 
primul rând la dumneavoastră şi la Toni.” In afară de aceasta, 
Elisabeth avea tot mai mult convingerea că pentru actriţă ar fi 
fost un sacrificiu să întâlnească perechea imperială care era tot 
mai resemnată. 

În 1897, Franz Joseph îi scrie din Cap Martin doamnei Schratt 
la Monte Carlo: 

„l-am dat de înţeles împărătesei că s-ar putea să ne vizitaţi 
totuşi la un moment dat, la care dânsa a răspuns: Biata de ea! 
Şi anume, crede că v-ar fi foarte incomod şi neplăcut să vă 
întrerupeţi şederea agreabilă de la Monte Carlo ca să vă plictisiţi 
aici cu noi, doi oameni bătrâni.” De câteva ori se ajunse la 
conflicte serioase între Franz Joseph şi Katharina Schratt. Dar de 
fiecare dată împărăteasa era aceea care intervenea, calmând 
spiritele şi împăcând-o pe Schratt. Impăratul se arăta atât de 


deprimat în urma disensiunilor, încât anturajul său abia aştepta 
să aibă loc împăcarea cu Schratt - atât de greu era să o scoţi la 
capăt cu el în astfel de momente, în asemenea ocazii, Franz 
Joseph proceda ca în certurile cu Elisabeth: el se ruga, el se 
supunea, el ceda. 

Prinţul Eulenburg îl ţinea la curent pe împăratul Wilhelm al Il- 
lea cu toate amănuntele şi dedesubturile: „Vorbăria veselă a 
doamnei Kathi despre marile şi micile mizerii din culise, despre 
căţeluşi şi păsărele şi alte evenimente din gospodăria prietenei 
i-au lipsit până acum [împăratului]... El are nevoie şi de atracţia 
frumoasei feminităţi a doamnei Kathi, dispunând de ea în modul 
cel mai inocent. Pe scurt: nu mai mergea fără ea. 

Se pare că şi împărăteasa susţine acelaşi lucru din moment 
ce a aplanat până acum deja de două ori conflicte de natura 
celui ce a survenit acum de curând”. În realitate însă nici 
Elisabeth nu îşi putea înăbuşi uneori senzaţia că este totuşi 
neglijată. Cu ocazia uneia din ultimele plimbări făcute, înainte 
de moarte, cu 
Franz Joseph şi „prietena, îşi manifestă acest sentiment în felul 
ei propriu, şi anume, cu un umor macabru. Cei trei vorbeau - ca 
de atâtea ori în ultima vreme despre moarte, adică despre 
moartea Elisabethei. Elisabeth: „Ah, nimeni nu s-ar bucura aşa 
de mult de asta ca şi cavalerul Barbă-Albastră,. Pe împărat 
micul citat îl agasă, aşa încât răspunse evaziv: „Ştii ce, nu mai 
vorbi aşa.” (Katharina Schratt îi relată prinţului Eulenburg 
despre această discuţie după moartea împărătesei). 

Dar oricum ar fi fost, implicându-se ani în şir pentru 
perechea inegală, Elisabeth reuşi să reducă bârfele la limite 
rezonabile, întrebându-ne dacă relaţia puţin obişnuită a impietat 
asupra reputației familiei imperiale, putem răspunde cu un „nu” 
- cel puţin în mare parte iar acesta este fără doar şi poate 
meritul Elisabethei. 

Cât de crucial fusese rolul jucat de împărăteasă în relaţia 
dintre împărat şi actriţă s-a văzut de-abia după moartea ei. Căci 
în momentul în care Schratt nu a mai avut acces nelimitat la 
curte în calitate de „prietenă a împărătesei” situaţia ei nu mai 
putea fi apărată. Un mariaj care să legalizeze relaţia era 
imposibil, Schratt fiind încă legată prin căsătoria ei cu Nikolaus 
Kiss. Valerie în 1899: „Nu se va despărţi niciodată de ea, dar nici 
să o ia în căsătorie nu poate, din păcate, ea fiind încă măritată 


legal cu altul.” La doi ani după moartea împărătesei se ajunse la 
un conflict serios între cei doi, iar acesta dură câteva luni. 

Împăratul îi declară fiicei sale Valerie „aproape cu lacrimi în 
ochi că ea [Schratt] intenţionează deja de 

la moartea mamei să ia această hotărâre [să se despartă de 
împărat], deoarece are senzaţia că de atunci nu mai merge, că 
situaţia ei nu îşi mai găseşte o justificare. Văzând cât de 
deprimat este împăratul, mai multe persoane încercară să 
mijlocească o împăcare şi să o readucă pe Schratt din Elveţia - 
unde se refugiase - la Viena. În ziarul NEUE FREIE PRESSE apăru 
un anunţ foarte insolent şi mult discutat: „Kathi întoarce-te - am 
aranjat totul - la nefericitul şi părăsitul tău Franzi.” 

Directorul de la Burgtheater, Berger, îi scrise ambasadorului 
german că,,...O dată cu moartea unei doamne foarte sus-puse 
[Elisabeth] dispăruse... O nuanţă, care dăduse până atunci 
întregii relaţii o aură diferită, mai nobilă şi mai elegantă”, şi 
avea perfectă dreptate. 

Momentele penibile care marcau existenţa Katharinei 
Schratt se înmulţeau deteriorând imaginea împăratului. 

În plus, actriţa făcea acum acelaşi lucru pe care îl făcuse 
marele ei model, împărăteasa: de câte ori se simţea jignită, 
părăsea pentru o perioadă mai îndelungată Viena, lăsându-se 
rugată - uneori fără rezultat - să revină şi să reia frumoasele 
plimbări prin parcul de la Schonbrunn. Unul din aceste conflicte 
serioase şi de lungă durată îşi găsi sfârşitul tocmai în urma 
apelului lui Franz Joseph la „dragostea pentru ea [Elisabeth], 
ultima trăsătură de unire dintre noi.” Tentativa bine intenţionată 
a Valeriei de a-l determina pe tatăl ei să o ia în căsătorie pe 
„tanti Spatz”, deci pe una din surorile Elisabethei, contesa 
Mathilde Trani, care rămăsese între timp văduvă, pentru ca 
Schratt să poată fi iarăşi „prietena soţiei lui tata”, ne arată în ce 
impas ajunsese relaţia de când Elisabeth nu mai patrona acest 
amor târziu al soţului ei. 

În mai 1909, la moartea lui Nikolaus Kiss, împăratul avea 
deja vârsta de 79 de ani, iar Schratt aproape 56. 

După cum reiese din textul integral al scrisorilor lui Franz 
Joseph, de care dispunem în momentul de faţă, relaţia 
rămăsese, ce-i drept, amicală, dar mult mai rece şi distantă 
decât în timpul vieţii împărătesei. 


Cu toate acestea, bârfa Vienei era preocupată în continuare 
(fireşte, după 1909, când apăruseră şi condi- 
tiile preliminare) de ipoteza unei căsătorii secrete. Lipseşte însă 
orice dovadă în acest sens, iar aparţinătorii 
Katharinei Schratt consideră că o căsătorie ar fi fost cu totul 
imposibilă, în orice caz, cei doi menţinură până la moartea lui 
Franz Joseph formula de adresare „dumneavoastră”, ca la 
început, împăratul avusese grijă cu mult înainte de moartea sa, 
să-i asigure lui Schratt o situaţie financiară strălucită - inclusiv 
un palat propriu pe Ring. 

Prin testament însă nu îi mai lăsă nimic prietenei spre marea 
supărare a acesteia. Nefiind căsătorită cu el, nu avea nici un 
argument juridic pentru a pretinde ceva nici după 1918. Ea trăi 
până în 1940, acoperind cheltuielile 
necesare unui stil de viaţă ceva mai 
modest din vânzarea succesivă a 
antichităţilor şi bijuteriilor acumulate în 
„perioada imperială”. 


CAPITOLUL 13 


Rudolf şi Valerie 

Dacă mama şi-ar fi pus în joc forţa şi măreţia naturii ei 
pentru a lupta cu perseverenţă şi curaj în vederea cuceririi 
fericirii, dacă nu s-ar fi refugiat adeseori într-o mândrie prost 
înţeleasă, în loc de a-şi croi drum spre inima tatei cu dragoste şi 
căldură, dacă nu s-ar fi simţit dezamăgită de atâţia oameni pe 
care odinioară îi iubise, şi anume, din cauza câte unei jigniri 
insignifiante aduse de multe ori din nebăgare de seamă - poate 
că această durere profundă şi reală nu ar fi îmbibată cu atâta 
amărăciune”. lată cuvintele consemnate de fiica Marie Valerie în 
jurnalul ei după moartea prinţului moştenitor Rudolf. În felul 
acesta sugera că tragedia de la Mayerling şi-a avut, poate, unul 
din punctele de plecare şi în mariajul nefericit al cuplului 


imperial şi că durerea Elisabethei era, poate, „îmbibată cu atâta 
amărăciune” şi fiindcă nu se simţea total nevinovată de neşansa 
fiului ei. 

În realitate, cei doi copii mai mari, Gisela şi Rudolf, 
crescuseră fără mamă. Elisabeth era atât de copleşită de grijile 
şi necazurile proprii, încât le dedică foarte puţin timp, nu îi 
înconjură de căldură şi nu le dădu unsentiment de siguranţă, îi 
considera pe cei doi un fel de copii adoptivi ai arhiducesei 
Sophie ceea ce era suficient pentru a deteriora din temelii 
relaţia dintre mamă şi copii. Fireşte, în perioadele scurte 
petrecute la curtea vieneză, Elisabeth se manifesta ca o 
personalitate puternică (deşi  încăpăţânată), exercitând o 
asemenea fascinaţie încât micuțul Rudolf o diviniza, dar nu ca 
pe o mamă, ci mai degrabă ca pe o zână din poveşti care îi 
lumina existenţa cenuşie de prinţ moştenitor, obligat să se 
dedice exclusiv îndatoririlor sale. 

Spre deosebire de surorile sale, Rudolf semăna cu mama, nu 


cu tatăl. Temperamentul şi talentele, 
fantezia Şi vioiciunea, sensibilitatea 
şi spiritul, darul de a înţelege rapid orice - 
toate acestea le moştenise de la Elisabeth. 
Marie Festetics despre băiatul de 15 
ani: „Ochii prințului moştenitor străluceau. 
Era fericit că poate fi împreună cu mama sa 
pe care o adoră... Are multe trăsături 
comune cu mama lui, mai ales şarmul şi ochii 
frumoşi, căprui.” Rudolf îi rămase 


recunoscător până la moarte mamei sale 
pentru faptul că, în 1865, într-un moment când trecea printr-o 
profundă criză psihică şi fizică, mama se implicase atât de 
rezolut pentru el. Elisabeth fusese cea care îl smulsese din 
ghearele educatorului detestat, Gondrecourt, scutindu-l de alte 
chinuri şi dându-i posibilitatea să se redreseze psihic şi fizic sub 
oblăduirea noului său educator, Latour. Micul prinţ moştenitor 
ştia prea bine că mama lui reuşise să îşi impună punctul de 
vedere doar în urma unor conflicte familiale serioase şi 
împotriva dorinţei curţii. Educatorul ales de Elisabeth, Latour, 
era un substitut de tată foarte iubit, care, în plus, îl familiariză 
cu principiile liberale agreate şi de Elisabeth. 


Persoana lui Latour reprezenta o trăsătură de unire între 
mamă şi fiu, chiar dacă cei doi aveau foarte puţine contacte 
directe. 

Educaţia în spirit vădit burghez, ba chiar anticurtenesc, îl 
îndepărtă pe prinţul moştenitor de ambianța aristocratică, 
ridicând ziduri care se vor dovedi în viitor a fi insurmontabile. 
Rudolf era grevat din copilărie de o grea ipotecă, şi anume, 
rămânea fiul mamei lui, Elisabeth - semănând atât de mult cu 
ea. Toţi adversarii Elisabethei vedeau în Rudolf un potenţial 
pericol - în primul rând pericolul de a avea în viitor un împărat 
„revoluţionar”,  „burghez”,  „anticlerical”,  „antiaristocratic”, 
întocmai ca Elisabeth. Acest pericol (care pentru popor 
reprezenta o speranţă) era cât se poate de rea). 

La vârsta de opt ani, Rudolf se află câtva timp alături de 
mama sa exact în perioada ră de maximă 
activitate politică a acesteia, adică după 
înfrân-gerea de la Koniggratz, cu ocazia 
tratativelor de la Budapesta. Aici, în 
Ungaria, prinţul moştenitor îl cunoscu pe 
Gyula Andrassy, politicianul pe care îl 
respectă până la moarte şi care exercită 


o influenţă la fel de hotărâtoare 
asupra concepţiilor sale politice ca 
asupra acelora ale Elisabethei. 
Cele câteva săptă-mâni trăite la Budapesta 


alături de Elisabeth şi de Andrassy - 
Franz Joseph era la Viena - însemnaseră, din perspectiva lui 
Rudolf, cea mai frumoasă perioadă petrecută vreodată alături 
de mama sa. 

Dar implicarea Elisabethei, în 1865, pentru fiul ei, precum şi 
săptămânile din Budapesta, rămaseră simple episoade. In 1868, 
se născu Marie Valerie, „cadoul de încoronare” făcut de 
Elisabeth Ungariei. lar prinţul moştenitor, care era cu zece ani 
mai în vârstă, rămase pe planul al doilea. Elisabeth manifestă o 
dragoste de-a dreptul isterică faţă de „Unica”, a cărei educaţie o 
dirija personal şi pe care o luă de acum înainte cu ea în aproape 
toate călătoriile. 


Fiica cea mai mare, Gisela, se mărită la 17 ani, plecând în 


Bavaria. Relaţia ei cu mama | rămase 
rece. Prințul moştenitor trăia la ane Viena, fiind 
însă lăsat exclusiv în seama M profesorilor 
şi educatorilor. Frumoasa şi A divinizată 
mamă nu se sinchisea de fiul ei, fiind 
preocupată doar de micuța Valerie, pe 
care Rudolf începu să fie foarte gelos, în 
consecință, o brusca pe fetiță arătându- 
se de-a dreptul ostil. Valerie, la rândul ei, 
începu să se teamă de fratele mai mare, 
ceea ce o determină pe Elisabeth 


să se situeze, ca o cloşcă, de E partea 
fetiţei, respingându-i şi mai mult pe fiul ei. 

Membrii familiei imperiale nu aveau multe ocazii să fie cu 
toții împreună. Elisabeth era de obicei plecată în călătorii şi, 
oricum, participa rareori la dineurile familiale. 

Părinţii şi copiii adulţi se întruneau, de fapt, doar cu prilejul 
marilor sărbători, cum ar fi Crăciunul sau ziua de naştere a 
împăratului, fiind, şi atunci, înconjurați de o droaie de doamne 
de onoare şi alţi reprezentanţi ai curţii, Fiecare membru al 
familiei imperiale îşi avea suita proprie. Aceste suite erau 
geloase unele pe altele, având tot felul de conflicte, în 
asemenea împrejurări nu se putea vorbi de o atmosferă intimă, 
aceasta rămânând rezervată şi fiind dominată, după spusele 
arhiducesei Marie Valerie, de o penibilă răceală. Elisabeth ar fi 
trebuit să ia iniţiativa şi să facă primul pas pentru a veni în 
întâmpinarea fiului său. Dar ea nu făcu acest lucru şi nici Franz 


Joseph. 
lată de ce Rudolf rămase un izolat nu numai la curte, ci şi în 
cadrul strictei sale familii. Nu ştia nimeni ce probleme îl 


frământă. Moştenitorul tronului era privit cu o teamă plină de 
deferentă, dar şi cu suspiciune. Valerie îi mărturisi la un moment 
dat unei rude din Bavaria că ea trăieşte, ce-i drept, sub acelaşi 
acoperiş cu Rudolf, dar nu îl vede de multe ori luni întregi. lar 
fiica cea mai mare a familiei imperiale, Gisela, care avea cele 
mai calde relaţii cu fratele ei, constată, cu surprindere, cu ocazia 
unei vizite la Viena, „că toată familia îl tratează, de fapt, ca pe o 
persoană care insuflă respect”. La care Valerie răspunse: „Bietul 
de el! Din păcate, aşa este!” Despre raporturi bazate pe 


încredere reciprocă - aşa cum existau între Elisabeth şi Valerie - 
nici 
nu putea fi vorba între Rudolf şi mama sa. 

Căsătoria lui Rudolf cu Stephanie, fiica regelui Belgiei, 
învenină şi mai mut F atmosfera 


din familie. Mai ales Elisabeth 
nu reuşi să îşi depă-şească antipatia 
faţă de nora ei. Dar când tânăra 
Stephanie începu să mani- feste 
interes pentru obligaţiile de cere- 
monial, ba chiar să se simtă 
foarte bine în public savurând 
atenţia generală care i se acorda, 
Elisabeth profită de ocazie pasându-i 
nurorii (care avea de-abia 17 ani) o 
mare parte a obligaţiilor ei de 
reprezentare. Stephanie reproduce 


în memoriile ei cuvintele Elisabethei: „Acest sclavagism, această 
tortură, după cum numea obligaţiile impuse de funcţia ei, îi sunt 
nesuferite... După părerea ei libertatea era un drept inalienabil 
al oricărui om.” Elisabeth îşi exprimă în poezii antipatia profundă 
faţă de nora ei, care apreciază tot ce este doar de formă şi de 
suprafaţă - ceea ce nu era de natură să facă mai bună căsnicia 
ei cu prinţul moştenitor, un om atât de neconvențional. 
Elisabeth o lua în derâdere prezentând-o ca pe o „cămilă 
uriaşă”, cu „cosiţe lungi şi false” şi ochi „care stau la pândă cu 
viclenie”: 

“Chiar cămilă fiind, mânaria 

Din privirile-i ţâşneşte, 

Chiote-i place s-audă, 

Vivat! 

Slavă! 

O încântă. 

Prin oraşe, iarmaroace, 

Cu tam-tam să freacă-i place, 

Toboşarul meargă-n frunte; 

Fiți atenţi! Bum-bum urmează!” 

Apărând tot mereu în public, tânăra Stephanie o eclipsă de 
câteva ori pe împărăteasă - întocmai cum făcuse cu ani mulţi în 
urmă mătuşa ei Charlotte, soţia lui Max, împăratul Mexicului; de 


altfel, aceasta vegeta de mult într-un castel belgian, în stare de 
demenţă. Când voia să o jignească pe Stephanie, Elisabeth 
făcea aluzie la cumnata pe care o urâse odinioară atât de 
profund: 

“Nimic bun nu ne-a dat stirpea 

Ce aici s-a aciuat, 

Unde dai de ei, mereu 

Vrajbă-ațâţă, intrigi fac.” 

Când se constată că Stephanie este o adeptă convinsă a 
înaltei aristocrații criticând-o pe Elisabeth căreia îi reproşa lipsa 
sentimentului datoriei, relaţiile dintre mama-soacră şi noră 
deveniră de-a dreptul glaciale. 

Tânăra pereche nu găsi un sprijin nici la împărat. Nu exista 
nici o apropiere între cele două generaţii, ci, dimpotrivă, o 
prăpastie adâncă. Valerie scrie în 1884: 

„Tata este cu totul altfel cu ei [Rudolf şi Stephanie] decât cu 
mine: prietenos dar crispat! Desigur că şi acesta este un motiv 
al geloziei lui Rudolf.” Rudolf ducea o adevărată luptă ca să intre 
în grațiile mamei sale, manifestând aceleaşi preferinţe şi 


aversiuni ca ea, şi imitând-o în toate privinţele. De 
exemplu, Elisabeth iubea câinii mari, care 
veneau după ea până în salon - Spre 
supărarea necontenită a împăratului. Şi 
prinţul moştenitor se înconjură de câini; în 
1880 înfiinţa chiar şi o 
crescătorie de câini la 
Praga, ocupându-se în primul 


rând de câinii lup. Pornind de la dragostea pentru 

animale a mamei sale, prinţul moştenitor dezvoltă 

un interes special pentru studiul zoologiei - mai 

ales pentru ornitologie, în calitate de ornitolog, 

Rudolf întreprinse călătorii de explorare îndelungate, cu vaporul, 
îndeosebi în compania prietenului său „părintesc”, Alfred 
Brehm, la a cărui lucrare Tierleben (Viaţa animalelor) colabora şi 
el. El îi acordă atâta impor-tanţă savantului, încât trezi ilaritatea 
ofiţerilor de pe vapor - întocmai cum echi-pajul vasului Greif îşi 
bătea joc de împărăteasa care îl copleşea cu atenţii şi recunoş- 
tinţă pe ghidul ei prin Grecia, arheologul Alexander von 
Warsberg. 


Împăra-tul îi permitea soţiei sale cu multă culanţă să dea 
curs tuturor marotelor, în schimb, nu îşi dădu asentimentul ca 
fiul său, moştenitorul tronului, să îşi îndeplinească cea mai 
arzătoare dorinţă, şi anume, să se înscrie la universitate, ca 
student obişnuit, şi să studieze ştiinţele natu-rale. Studiul era 
considerat în acea vreme ca o îndeletnicire cu totul exclusă 
pentru un Habsburg, fiind incompatibil cu legile castei - spre 
deosebire de Hohenzollerni: prinţul Wilhelm, viitorul împărat 
Wilhelm al II-lea, care avea aceeaşi vârstă ca Rudolf, fusese de- 
a dreptul îndemnat insistent de părinţii săi mai liberali să 
studieze la Universitatea din Bonn; tânărul prinţ nu se supuse cu 
un entuziasm deosebit acestei cerinţe şi nu îşi încheie studiile. 
Nici familia Wittelsbach nu considera că îndeletnicirea cu 
ştiinţele ar fi ceva sub demnitatea ei; oricum, fratele preferat al 
lui Elisabeth, Carol Theodor, şeful familiei ducale, era un 
oftalmolog apreciat şi în cercurile de specialitate, împăratul 
Franz Joseph îşi menținea însă punctul de vedere că fiul său 
trebuie să fie soldat. Înclinaţia lui Rudolf pentru ştiinţă şi 
literatură nu însemna în ochii împăratului decât „plutire cu capul 
în nori” - întocmai ca pasiunea Elisabethei pentru beletristică. 

Rudolf era deci obligat să rămână autodidact ca ornitolog; cu 
toate acestea îşi aduse o contribuţie ştiinţifică remarcabilă şi 
apreciată până în ziua de astăzi de specialişti - fireşte, fără ca 
părinţii săi să fi ştiut ceva. În schimb, ca soldat se evidenţie mult 
mai puţin - spre decepţia tatălui său, împăratul. 

Prinţul moştenitor redacta şi memorii politice, scria în taină 
editoriale politice pentru NEUES WIENER TAGBLATT, organul 
democratic condus de prietenul său 
Moritz  Szeps. Asemănările Lg dintre 
Elisabeth şi Rudolf ajungeau 7 şi mai departe: 
atât împărăteasa cât şi prinţul moştenitor îşi 
publicară cam în acelaşi timp poe-ziile, 
respectiv scrierile, în volume anonime, 


tipărite de Tipografia de Stat - de fiecare 
dată doar în puține exemplare. 
In orice caz, niciunul nu ştia nimic 


despre activitatea celuilalt. î Cu atât mai 
surprinzătoare este altă NA asemănare 
între mamă şi fiu: Rudolf redacta 
Reisebilder (Impresii de călătorie) după modelul lui Heine - 


rămase incom-plete şi păstrate doar în manuscris - în timp ce 
Elisabeth îşi intitulă cele două volume de poezie, Nordseelieder 
şi Winterlieder, tot după modelul lui Heine. 

Şi atitudinea antiaristocratică a mamei poate fi regăsită la 
fiu. La vârsta de 19 ani, Rudolf îşi scrise primul pamflet anonim 
Der Osterreichische Adel und sein con stitutioneller Beruf 
(Aristocraţia austriacă şi vocaţia sa constituţională), criticând 
dur - în esenţă nu altfel decât mama sa - privilegiile nobilimii, 
care nu fuseseră dobândite prin muncă şi performanţe. Nici 
Elisabeth, nici împăratul nu cunoşteau cele 48 de pagini ale 
scrierii fiului lor. Rudolf era atât de intimidat, ba chiar timorat de 
părinţii săi încât nu îndrăznea să le arate eseurile scrise de el. Și 
anticlericalismul Elisabethei şi atitudinea ei foarte personală faţă 
de dogmele bisericii catolice pot fi regăsite la Rudolf. Până şi 
entuziasmul pentru forma de guvernământ republicană fusese 
moştenit de prinţul Rudolf fără ca mama lui să ştie ceva. Prinţul 
Khevenhuller despre Rudolf care avea atunci 20 de ani: 

„Spunea multe lucruri incongruente despre libertate şi 
egalitate, ocăra nobilimea declarând că reprezintă un punct de 
vedere perimat, iar dorinţa lui supremă era să fie preşedinte de 
republică!” Elisabeth se gândea că poate va trebui la un 
moment dat să plece în exil în Elveţia (considerând chiar că o 
asemenea „pensiune” ar fi de dorit), în timp ce Rudolf cocheta 
cu ideea unei existenţe burgheze: „Dacă voi fi alungat de aici, 
intru în slujba unei republici, probabil în slujba Franţei”, îi 
mărturisea confidentului său, ziaristul Berthold Frischauer. ŞI 
concepţiile politice ale Elisabethei i se transmiseră în întregime 
fiului ei - cine ştie pe ce căi ocolite. Marele ideal şi model politic 
al prinţului moştenitor - pe care nu îl repudie niciodată - rămase 
An- 
drassy. Atât Elisabeth cât şi Rudolf vedeau în Andrassy un om 
remarcabil care ar putea scoate Austro-Ungaria din calamităţile 


vechii epoci, punând bazele unei ere 
noi, moderne, liberale. De exemplu, 
Rudolf îi spunea, la vârsta de 19 ani, 
Mariei Festetics că „,... îi 

mulţumeşte în fiecare zi bunului 
Dumnezeu pentru faptul că Andrassy 
există. Căci lucrurile vor merge bine doar 


cât timp va exista el.” 


Îi 


Primul memoriu politic al tânărului prinţ moştenitor, scris la 
vârsta de 22 de ani, era un imn lipsit de echivoc închinat lui 
Andrassy. Elisabeth şi Rudolf îl condamnau pe premierul Eduard 
Taaffe cu aceeaşi convingere cu care apărau persoana şi politica 
lui Andrassy. Contele Taaffe era un prieten din tinereţe al 
împăratului, ajungând în guvern în 1879, după eşecul liberalilor, 
între el şi Andrassy nu exista nici o posibilitate de înţelegere. La 
scurt timp după ce Taaffe prelua conducerea guvernului, 
Andrassy îşi pierdu funcţia de ministru de Externe. Fratele mai 
mic al împăratului, arhiducele Karl Ludwig, îi spunea contelui 
Hubner în legătură cu reacţia Elisabethei la această schimbare 
că ea este, ce-i drept, lipsită de interes pentru politică, fiind 
total absorbită de echitaţie,,...Cu toate acestea anturajul ei 
întru totul devotat lui Andrassy continuă să îl servească, 
urmărind ca împărăteasa să intervină ocazional în favoarea sa.” 
Elisabeth îşi manifestă antipatia faţă de guvernul Taaffe 
vizitându-l în 1879, împreună cu împăratul, pe Andrassy, care 
era bolnav. Ambasadorul Hubner: „Este un gest ostentativ din 
partea împărătesei care fireşte că îl descurajează pe Taaffe.” 
Medicii îi recomandară lui Andrassy o cură la Gleichenberg, „în 
schimb împărăteasa (!), ultimul, dar influentul lui sprijinitor, 
propune Ischl, iar el va pleca acolo”, scria Hubner. Intenţia 
ascunsă era ca la Ischl împăratul şi Andrassy să se întâlnească 
într-o atmosferă relaxată, iar Andrassy să aibă o şansă de a-şi 
vedea demisia  retractată. Andrassy acceptă sugestia 
Elisabethei. 

Întrevederea cu împăratul avu într-adevăr loc, dar nu se 
vorbi despre rechemarea lui Andrassy. 

Pentru a-şi demonstra prietenia faţă de Andrassy şi a semna 
rezultatul străduințelor lor comune, adică tratatul de alianță 
germano-austriac, prințul Bismarck veni în toamna anului 1879 
la Viena. Comentariul sarcastic al lui Hubner pe marginea 
evenimentului strălucit al vizitei lui Bismarck: „Acesta este 
marele spectacol cu focuri de artificii lansat de Andrassy la 
încheierea ministeriatului său, în stilul unei melodrame sau mai 
degrabă a circului Franconi.” In orice caz, şi cu această ocazie 
avură loc demonstrații naționaliste progermane în fața Hotelului 
Imperial unde locuia Bismarck, iar Hubner nu omise să noteze în 
jurnalul său „că împăratul fusese agasat de ovaţiile publice 
aduse lui Bismarck”. Epoca liberalismului, personificată de An- 


drassy, se încheiase în Austria. Taaffe guverna în colaborare cu 
ţăranii, clericalii, cehii (aşa-numitul „inel de fier”) şi nu voia, nici 
nu putea să tolereze un ministru de Externe liberal, în plus 
maghiar, şi care mai era şi francmason. 

Marie Festetics - în continuare o admiratoare ferventă a lui 
Andrassy - nota în jurnalul ei cu un ton pesimist: 

Dacă într-adevăr Andrassy nu vine! Sunt convinsă că în 
acest caz nu mai vine deloc - iar dacă totul se împotmoleşte, 
ştie Dumnezeu - ce se va mai întâmpla? Impărăteasa are 
aceeaşi impresie ca mine. Nu o să-l mai lase să intre.” Inseamnă 
deci că abandonarea lui Andrassy însemna şi pentru 
împărăteasă o înfrângere. Familia imperială se dezbină din 
cauza noii politici lansate de contele Taaffe: împăratul Franz 
Joseph îl sprijinea pe Taaffe cu autoritatea coroanei, în schimb 
împărăteasa Elisabeth şi prinţul moştenitor - ambii animați de 
convingeri liberale - respingeau orientarea sa. 

Scrierile politice şi scrisorile particulare ale lui Rudolf abundă 
în aprecieri negative la adresa lui Taaffe 
şi a politicii sale: „Bunul conte Taaffe este şi rămâne ceea cea 
fost dintotdeauna, adică un escroc uşuratic care poate face încă 
mult rău”, îi scria, de exemplu, Rudolf, în octombrie 1879, 
fostului său educator Latour, plângându-se şi cu alte ocazii de 
„încălcarea constituţiei” şi de revocarea unor cuceriri liberale în 
timpul guvernării lui Taaffe: „în Germania şi la noi regresul şi 
ultramontanismul se agită... Este în pericol tot ce s-a cucerit în 
urma unor lupte grele: noţiunea de stat cultural modern.” 

Rudolf se pronunţa cu acelaşi radicalism ca mama sa: „Un 
curent detestabil domină acum Europa Centrală - o perioadă în 
care papistaşii şi becisnicii sus-puşi se tăvălesc în căc... tul 
propriei prostii!” Elisabeth recurgea la expresii similare chiar 
dacă le dădea un veşmânt poetic, îi reproşa lui Taaffe că îl 
exploatează fără scrupule pe împăratul prea blajin după părerea 
ei; Franz Joseph îşi pierde popularitatea din cauza politicii lui 
Taaffe. Elisabeth i se plângea doamnei de onoare Festetics: „Nu 
mulţi monarhi ajunseseră să fie atât de populari ca împăratul... 
Devenise infailibil - se ridica deasupra tuturor cu o demnitate 
plină de măreție care era parte a „Eului, său; iar acum? Acum - 
se află la marginea abisului unor complicaţii serioase, fiind o 
unealtă în mâinile unui acrobat uşuratic, care vrea să se 
menţină sus pe sârmă folosindu-se de el ca balansier!” 


După care Elisabeth dă expresie unei dorinţe: „Dacă aş fi 
bărbat - m-aş duce şi aş spune adevărul. El ar avea şi în acest 
caz libertatea de a proceda cum doreşte dar ar trebui măcar să 
ştie cum este exploatată înalta sa demnitate.” Aceste cuvinte 
arată foarte clar cât de mult se schimbaseră vremurile din 1867 
până acum. Situaţia era de aşa natură încât Elisabeth nu mai 
îndrăznea să îşi spună pe faţă părerea în materie de politică. lar 
dacă ei îi era atât de teamă să îşi exprime în mod sincer 
punctele de vedere deoarece împăratul devenise inabordabil, ne 
imaginăm cât de greu îi venea tânărului prinţ moştenitor să 
discute cu împăratul despre problemele fundamentale ale 
politicii austriece! 

Nici Elisabeth, nici Rudolf nu mai vedeau nimic pozitiv în 
politica externă a Austro-Ungariei, după demisia lui Andrassy din 
1879: „Austria nu a fost niciodată atât de puternică, fericită şi 
respectată ca în anii în care politica sa era condusă de Andrassy 
- şi iată că acest om excepţional a trebuit cu toate acestea să 
cadă; căci este imposibil să lupţi împotriva unor adversari 
abstracţi, invizibili. Fără a cunoaşte opiniile fiului ei, Elisabeth 
scria în această perioadă lucruri şi mai drastice despre 
„Măgăruşul gras,, adică noul ministru de Externe cezaro- 
crăiesc, contele Gustav Kalnoky, şi „calul pur-sânge” Andrassy: 

“la spune-mi, bărbățele drag, 

Ce scopuri urmăreşti? 

Spre suferința tuturor 

Căruta o impotmoleşti. 

Măgarul ce l-ai înhămat, 

S-o tragă nu mai poate, 

Prea-i înfundată în rahat; 

O, nu ar fi mai înțelept, 

Pursângele ce liber zburdă 

De pe păşune să-l aduci, 

Zăbală-n gură iar să-i bagi 

Nu mâine ci-incă azi? 

Ţi-a scos o dată din rahat 

Căruța-mpotmolită; 

Deci măgăruşul gras alungă 

Până de tine joc nu-şi bate.” 

Opiniile Elisabethei şi ale lui Rudolf despre politica externă 
cezaro-crăiască nu se schimbară nici în 1885, cu ocazia summit- 


ului de la Kremsier - întrevederea amicală dintre împăratul 
Franz Joseph şi ţarul Alexandru al Ill-lea al Rusiei, în care se 
discută despre politica din Balcani. 

Ambii suverani veniseră însoţiţi de soțiile lor şi de prinții 
moştenitori. Elisabeth avea doar cuvinte de batjocură la adresa 
demonstraţiei de prietenie ruso-austriece întocmai ca Andrassy 
care era un duşman tradiţional al Rusiei - manifestându-şi 
antipatia faţă de Rusia şi, în mod special, faţă de familia ţarului 
ai cărei membri îi prezentă în poezia Kremsier ca maimuțe: 

“O, muză! 

Ce poți să spui despre Kremsier? 

Pegasul meu devine-aici cămilă! 

Căci numai o cămilă poate să suporte 

Maimuţele ce pe cocoaşa-i călăresc; 

Un pavian tronează maiestuos 

Sus, foarte grav, într-un veston străin, 

Un animal măreț din depărtata Asie, 

Ce plin de-aplomb e, chiar legat fiind. 

lar maimuţțoaica ce îl însoţeşte 

Frumoase reverenfe face celor ce-o aclamă. 

Ca tatăl, reuşite, două maimuţici în haine militare sunt: 
băieții. 

O oaste-ntreagă de maimuțe decorate 

Se grozăvesc rânjind şi măcăind, în frac şi uniforme vezi 
macaci 

Cu decorații, flecărind şi turuina; 

Și diplomații măgăruşi îi întrețin, 

Spre-a vulturului dublă dezonoare; 

Comedia-i gata! 

Slavă! Să trăiască! 

Dă-mi blidul repede - îmi vine să vomit.” 

Şi impresia făcută asupra lui Rudolf era la fel de proastă 
după cum îi scria, din Kremsier, soţiei sale Stephanie: 

„Împăratul Rusiei s-a îngrăşat înfiorător, marele duce 
Vladimir şi soţia, precum şi împărăteasa arată bătrâni şi uzaţi. 
Suitele, mai ales slujitorii, sunt îngrozitori; noile uniforme îi fac 
să pară iarăşi foarte asiatici, în perioada răposatului împărat 
[Alexandru al II-lea] ruşii erau cel puţin eleganţi, iar câte unul 
din anturaj de-a dreptul distins. Acum toată societatea pare 
foarte ordinară.” În primul şi în primul rând împărăteasa şi 


prinţul moştenitor nu aveau nici un pic de încredere în 
asigurările de pace şi prietenie date de ruşi - spre deosebire de 
împărat şi de ministrul său de Externe Kalnoky. Rudolf îi scria 
fostului său educator Latour: 

„Balcanii sunt iarăşi în fierbere, se pregătesc mişcări de 
anvergură; în sala de bal nu prea se ştiu multe despre toate 
acestea, aşa încât lucrurile sunt tratate cu o prostie suverană. 
Rusia profită de ministeriatul atât de miop al lui Kalnoky şi de 
aşa-zisa apropiere de Austria şi înfiinţează fără jenă comitete 
pentru a colecta bani, arme etc., etc., şi a le trimite în Bulgaria, 
Rumelia, Macedonia, Serbia, ba chiar şi în Bosnia.” Scepticismul 
împărătesei şi al prinţului moştenitor faţă de asigurările de pace 
date de Rusia la Kremsier se va dovedi în curând a fi foarte 
întemeiat, în timpul crizei din Bulgaria, din anii următori, se 
vorbea mai mult de război decât de pace. Rusia şi Austria se 
înfruntau ca inamici. Intr-una din poeziile ei Elisabeth îl ironiza 
de 
data aceasta pe ambasadorul Rusiei la Viena, prinţul Labanoff: 

“Prinț Labanoff, îți aminteşti 

De zilele de la Kremsier, 

Când la prințul cardinal 

Trăiam plăcut şi în huzur? 

Pe ţarul tău îl copleşeam 

Cu sute de-amabilități 

Și totuşi el acum se poartă 

Cu noi de parc-ar fi o fiară.” 

Elisabeth şi Rudolf îi reproşau lui 
Kalnoky, ministrul de Externe, că este lipsit de demnitate, ba 
chiar servil faţă de imperiul german şi Rusia, căzând, cu 
naivitate, în cursele întinse de Bismarck şi ţar. („Tratatul de 
reasigurare” încheiat în 1887 de Germania, aliata Austriei, în 
mare taină şi în spatele Austriei, cu imperiul țarist va arăta mai 
târziu că toate suspiciunile fuseseră îndreptăţite.) Criticile 
Elisabethei se îndreptau în aceeaşi măsură şi contra soţului ei, 
împăratul, căruia îi punea, într-o poezie, următoarele cuvinte în 
gură: 

“Sluj am făcut în faţa Rusiei, Prusiei, 

De dragul patriei iubite, 

Ba chiar pe capul meu permis-am, 

Cu umilință, să se c... e” 


Prinţul moştenitor nu cunoştea aceste versuri, după cum nici 
Elisabeth nu cunoştea aprecierile sarcastice ale fiului său la 
adresa politicii lui Kalnoky: „Bismarck îi strânge mâna lui 
Kalnoky, dar duce tratative cu Rusia, de parcă Ministerul nostru 
de Externe s-ar numi de Externe fiindcă s-ar afla la Berlin, şi nu 
la Viena.” Chiar şi Gyula Andrassy, iniţiatorul alianţei germano- 
austriece şi adept notoriu al lui Bismarck, se îndepărtă de 
politica acestuia în timpul crizelor din Balcani, criticând aspru 
concesiile - exagerate, după părerea sa - făcute de Austro- 
Ungaria imperiului german. Atitudinea mefientă faţă de 
influenţa politică exercitată de Andrassy asupra împărătesei era 
atât de evidentă în această perioadă, încât fostul ministru nici 
nu îndrăzni să-i facă, în decembrie 1887, o vizită familiei 
imperiale, care se afla la Godollo. El se justifică faţă de Ida 
Ferenczy spunându-i că, oricum, în această conjunctură politică 
dificilă lumea ar fi crezut că doreşte să pună la cale intrigi 
politice. Dar: „Aşa ceva nu face parte din deprinderile mele 
proaste.” Elisabeth şi Rudolf (şi 
Andrassy) aveau aceeaşi părere şi despre ltalia, al treilea 
membru al alianţei. Elisabeth: 

“În tara trădătorilor, în care 

Tibrul clasic curge, 

lar chiparoşii visători 

Eterul veşnic îl salută, 

Pe țărmul mediteranean 

Toată lumea stă la pândă 

Ca să ne ciupească-n pulpe 

De-un război cu Rusia-ncepe. ” 

Într-o „Scrisoare deschisă” către împăratul Franz Joseph, 
Rudolf scrie sub pseudonimul „Julius Felix”; „Ştiţi foarte bine că 
Italia este un inamic inveterat care vorbeşte despre Tirolul de 
Sud, Triest şi Dalmația sans gene, ca un tâlhar care vrea să dea 
o lovitură, sau ca un moştenitor vesel care de-abia aşteaptă 
moartea bătrânei rude - iar Dumneavoastră, Maiestate, vă aliaţi 
cu ea! Oare soarta Austriei este să fie mereu dusă de 
Andrassy?” Andrassy redacta memorandumuri politice în care 
făcea apel la o atitudine mai hotărâtă a Austro- 

Ungariei mai ales faţă de partenerul german: 

„Nu este oportun să rămână mereu, orbeşte, în spatele 

Germaniei; el, contele Andrassy, a înţeles mai bine acest lucru; 


cancelarul Reich-ului fusese în relaţii atât de bune cu el tocmai 
fiindcă îi spusese de multe ori adevărul în faţă; iar în ceea ce 
priveşte politica faţă de Orient, Germania se lăsase condusă de 
el [de Andrassy] etc... De exemplu, fostul ministru de Externe 
susţine că alianţa noastră a fost compromisă atât de contele 
Kalnoky, cât şi de cancelarul german, subliniind că pe vremea 
sa Germania se implicase mult mai intens pentru Austria decât 
acum”, citim într-un raport al ambasadorului german către 
Berlin. Exact aceeaşi temă o atacă şi Elisabeth: 

“Tras pe sfoară e Kalnoky, 

Cel micut şi grăsuliu, 

Fără jenă la Berlin. 

lar tratatele-importante, 

De Andrassy negociate, 

Lichidate-au fost în taină 

De Bismarck-de bine știu.” 

În timp ce împăratul Franz Joseph şi ministrul său de externe 
Kalnoky aveau încredere în asigurările de prietenie date de 
Germania, împărăteasa şi prinţul moştenitor (influenţaţi, arnbii, 
de Andrassy) rămăseseră consternaţi de maniera - după 
părerea lor - lipsită de onestitate şi neavenită în care Austro- 
Ungaria era tratată de partenerul şi aliatul german. 

Aceste  discordii sunt exacerbate de cuvântarea foarte 
naționalistă ţinută de prinţul Bismarck la finele lui ianuarie 1886 
şi îndreptată împotriva Poloniei - o cuvântare care acutizează 
conflictele etnice dintre germani şi slavi şi în Austro-Ungaria. 
Căci Bismarck făcea în această cuvântare referire şi la Austro- 
Ungaria. Şi anume, el proclamă lupta împotriva polonezilor din 
Germania şi lansează un program riguros de expulzare care 
culminează cu sfatul dat nobilimii poloneze să se mute în 
Galiţia, adică în ţinuturile poloneze aflate sub suveranitatea 
Austriei - intenţia ascunsă fiind să sugereze că polonezii nu mai 
sunt demni să trăiască în imperiul german, în schimb pot fi 
acceptaţi de Austro-Ungaria care este, oricum, pervertită din 
cauza numeroasei populaţii slave. 

Aceste aluzii fine erau foarte bine înţelese în Austria - cu 
mânie de către etniile slave, cu bucurie de 
către  naţionaliştii germani; Clubul german al adunării 
deputăţiilor austrieci îi adresează în consecinţă cancelarului 
german o scrisoare omagială în care îşi exprimă devotamentul. 


După această cuvântare a lui Bismarck - care mai conţinea 
şi câteva observaţii puţin măgulitoare legate de impasul Austriei 
din anul 1866 - împărăteasa Elisabeth (şi nu împăratul Franz 
Joseph, care prefera să evite subiectul penibil) îi ceru socoteală 
în timpul unui supeu ambasadorului german. Prinţul Reus 
raporta la Berlin: „Am combătut foarte hotărât îngrijorarea 
Maiestăţii Sale că această cuvântare ar conţine consideraţii 
ostile la adresa Austriei... Am rugat-o să binevoiască să citească 
întregul text al cuvântării dacă problema o interesează; va 
putea vedea că nu conţine nici cea mai vagă urmă de atitudine 
neamicală faţă de Austria.” 

Propoziția următoare dovedeşte în schimb foarte clar că 
mefienţa Elisabethei în politica dusă de Bismarck în această 
perioadă era cât se poate de justificată, căci ambasadorul 
german scria în continuare: „Consider însă că episodul a fost 
foarte util fiindcă poate că i-a dat totuşi de gândit câte unui 
austriac adormit, în fond, şi-au deschis gura doar fiindcă s-au 
simţit vizaţi.” În pofida dezminţirilor era clar că această 
cuvântare a lui Bismarck conţinea o critică acerbă la adresa 
politicii faţă de minoritățile naţionale practicată în Austria. 

Politicienii germani sperau în zadar că împărăteasa ar putea 
fi determinată să intervină în sensul unei apropieri de Germania, 
în schimb tocmai fratele mai mare al Elisabethei, ducele Ludwig 
al Bavariei, se oferi, la Berlin, să facă servicii de mediator la 
finele anilor optzeci, când surveniseră greutăţi în alianţa 
germano-austriacă. El declară la Berlin că „Măria-Sa sora lui îi 
este profund devotată Germaniei”, exprimându-şi „convingerea” 
că „în caz de pericol, Maiestatea Sa îşi va face auzit glasul în 
interesul nostru şi al dinastiei austriece”. Ducele Ludwig se 
arătă chiar dispus „să plece, de grabă, la momentul oportun, la 
Viena... Pentru a-i trasa Maiestăţii Sale exact coordonatele pe 
care ar trebui să le urmeze. Ducele Ludwig mai adăugă şi că 
augustului său cumnat [împăratul Franz Joseph] nu îi place, ce-i 
drept, să primească sfaturi de la împărăteasă, dar de obicei le 
dă ascultare.” Şi ambasadorul german, prinţul ReuB, căruia i se 
ceru părerea în această privinţă, era convins că,,...Noi [imperiul 
german] am putea conta pe simpatia împărătesei dacă am 
ajunge într-o situaţie-limită... Dânsa ştie că eu am această 
convingere şi mi s-a dat de înţeles că nu mă înşel. Deci, în caz 
de nevoie am putea recurge la ducele Ludwig.” La Berlin nu se 


ştia probabil că între timp Elisabeth (întocmai ca Andrassy şi 
prinţul moştenitor Rudolf) ajunsese să aprecieze tot mai negativ 
politica germană. 

În orice caz, cu ocazia vizitei de stat a lui Wilhelm al II-lea la 
Viena, în toamna anului 1888, Elisabeth declanşa o serie de 
confuzii. Împăratul german critică indirect politica internă 
austriacă, pe care o considera prea tolerantă faţă de slavi, 
ignorându-l pe primul-ministru, contele Taaffe în momentul când 
conferi „Ordinul Vulturul Negru” şi dezavuându-l în felul acesta 
în mod oficial. Elisabeth, dintotdeauna o adversară directă a lui 
Taaffe, se lăsă târâtă de această antipatie, exprimându-şi 
satisfacția pentru bruscarea premierului austriac, într-o discuţie 
cu contele Herbert Bismarck, care îl însoțea pe împăratul 
german. Herbert Bismarck îi scrise din Viena tatălui său 
cancelarul Germaniei: „Cea mai mare atenţie mi-a acordat-o 
împărăteasa; voia să-l supere pe Taaffe, pe care îl consideră 
periculos. Chiar şi astăzi, după micul dejun, a dat mâna doar cu 
mine şi îţi transmite din nou salutări.” Că Elisabeth avea şi în 
aceste zile contacte cu Andrassy exprimându-şi şi faţă de el 
„satisfacția că Taaffe nu fusese decorat”, aflăm dintr-altă 
scrisoare a contelui Herbert Bismarck. Acesta comunica la Berlin 
că împărăteasa „ţine încă foarte mult la Andrassy”, căruia îi 
spusese textual: „în fine a avut cineva curajul să i se opună lui 
Taaffe; după această avanie [afront] va trebui probabil să 
plece, nu-i aşa?”. La care Andrassy răspunsese: „Din păcate, nu 
am ajuns încă până acolo”. 

Impăratul Franz Joseph este, se pare, cam ruşinat de faptul 
că Taaffe a fost ignorat. După părerea lui 
Andrassy asta nu înseamnă încă nimic: 
niciunul dintre actualii miniştri nu are 
curajul să-i spună împăratului adevărul 


fiindcă toţi se cramponează de funcţia lor; 
cred totuşi că Franz Joseph va medita 

asupra atitudinii împăratului nostru [deci a lui 
Wilhelm al Il-lea].” Dar aceste speculaţii nu se 
adeveriră, împăratul îl sprijini cu atât mai 


mult pe premierul său neintenţionând 

câtuşi de puţin să cedeze presiunilor germane. Până şi prinţul 
moştenitor Rudolf afişă o atitudine patriotică luându-i, în 
această situaţie specială, apărarea lui Taaffe, ina-micul său 


numărul unu. Doar împărăteasa puse antipatia ei personală şi 
politică faţă de Taaffe deasupra sentimentului de solidaritate 
austriacă. Totuşi, atitudinea Elisabethei era chiar şi acum foarte 
departe de naționalismul german manifestat, de exemplu, de 
fiica împăratului, Marie Valerie. Elisabeth avea o reacţie 
personală, ca de obicei, concepţiile ei politice, oricât de liberale 
ar fi fost, fiind generate mai degrabă de porniri afective decât 
de convingeri bine calculate - mai ales când era în joc şi 
persoana lui Andrassy. 

Intr-o situaţie ca cea de faţă până şi prinţul moştenitor 
Rudolf îşi exprimă dezacordul faţă de mama sa. În primul rând îi 
reproşa lipsa oricărei activităţi. Rudolf îi scria încă în 1881 
fostului său educator Latour (un fervent admirator al 
împărătesei): „A existat o perioadă când împărăteasa s-a arătat 
preocupată de politică - cu sau fără succes, nu contează - 
discutând cu împăratul despre probleme serioase şi fiind 
ghidată de concepţii radical deosebite de ale lui. Aceste vremuri 
au apus. Maiestatea Sa nu mai are interes decât pentru sport; în 
felul acesta, însă, pătrunderea unor idei străine şi, în genere, 
liberale a devenit cu totul imposibilă.” Rudolf critica şi pasiunea 
Elisabethei pentru spiritism. 

Una din lucrările anonime scrise şi publicate de el în 1882 
era un pamflet antispiritist intitulat Einige Worte uber den 
Spiritismus (Câteva cuvinte despre spiritism). Rudolf combătea 
aici cu multă elocinţă apariţia spiritelor, trepidaţiile măsuţei, 
clarviziunea şi alte preocupări spiritiste foarte la modă în 
societatea aristocratică a acelei epoci. 

Sub îndrumarea veneratului său profesor, Carl Menger, 
Rudolf recurse cu multă mândrie la metode şi argumente 
ştiinţifice pentru a critica spiritismul, în anul 1884, presa 
austriacă răspândi vestea că tocmai prinţul moştenitor Rudolf îl 
demascase într-o şedinţă pe Bastian, unul din cele mai renumite 
medii ale timpului, făcându-l de râs.” Această opoziţie prudentă 
a lui Rudolf - probabil neînregistrată de Elisabeth - îşi avea 
originea în dezamăgirea cauzată de mama lui, cu atât mai mult 
cu cât în anii optzeci, adică în timpul guvernului Taaffe - 
caracterizat printr-un reviriment al conservatorismului - prinţul 
moştenitor era în măsură crescândă împins în izolare, atât pe 
plan politic cât şi personal. Când stătea de vorbă cu fiul său, 
care devenea tot mai conştient de valoarea sa, împăratul Franz 


joseph se limita la subiecte neutre: vânătoarea, armata, 
probleme familiale. Politica nu era atacată, fapt de care Rudolf 
se plângea mereu. Elisabeth nu intervenea niciodată ca 
mijlocitor între împărat şi moştenitorul tronului, ale cărui 
concepţii politice erau, totuşi, atât de apropiate de ale ei proprii. 
Nu dispunem de nici o dovadă că mama ar fi discutat vreodată 
cu fiul ei despre problemele lui. 

Relaţiile familiale încordate erau cunoscute şi în cercurile 
diplomatice. Conform unui raport secret”...Relaţiile personale 
dintre monarh şi fiul său sunt lipsite de acea căldură pe care o 
găsim în mod normal chiar şi la cel mai înalt nivel în casele 
domnitoare. Contrar obiceiului său, Maiestatea Sa împăratul 
Franz Joseph manifestă faţă de fiul său, prinţul moştenitor, o 
anumită severitate, pentru a-i aminti de fiecare dată de limitele 
pe care arhiducele ar fi putut fi tentat să le încalce cu vorba şi 
părerile sale. 

Este semnificativ că ambele Maiestăţi [deci şi Elisabeth] au 
aceeaşi atitudine faţă de fiul lor”. Doar în 1883, la naşterea fiicei 
lui Rudolf, Elisabeth,  („Erzsi,) împăratul îşi  exterioriza 
sentimentele - spre deosebire de Elisabeth care nu se ocupa 
deloc de nepoţii ei, nemanifestând nici o mândrie de bunică. Cu 
ocazia unei vizite la Laxenburg, unde locuia prinţul moştenitor 
cu familia, Franz Joseph îi permise micuţei Erzsi să-l tragă de 
barbă şi chiar să se joace cu decoraţiile sale, după cum nota 
Marie Valerie în jurnal, cu multă admiraţie pentru tatăl ei. Rarele 
întâlniri ale familiei erau umbrite de certuri şi gelozii, de 
exemplu, a cincizecea aniversare a Elisabethei de Crăciunul din 
1887. Valerie se plângea în jurnalul ei de „atmosfera neplăcută 
şi penibilă, cauzată de conflictul familial care plutea în 
atmosferă şi de care ea personal îl făcea răspunzător pe Rudolf. 
Începând cu anul 1886, aproape întreaga Vienă era la curent cu 
problemele legate de căsnicia prinţului moştenitor - fireşte, cu 
excepţia perechii imperiale. Contesa Festetics: „Dar în cercurile 
lor eşti totdeauna ultimul care află ceva despre lucrurile 
importante. Acesta este un aspect foarte trist al vieţii perso- 
nalităţilor sus-puse”. Nici după ce află, în fine - şi anume de la 
Marie Festetics despre aceste probleme Elisabeth nu se gândi 
însă să intervină, să medieze sau să calmeze spiritele, ci o 
aduse ca scuză din nou pe demult răposata ei soacră Sophie: 
„Simt şi eu că Rudolf nu este fericit, îi spuse contesei Festetics. 


„M-am întrebat de multe ori dacă aş putea face ceva. Dar ezit să 
intervin, deoarece eu personal am avut atâta de suferit din 
cauza imixtiunilor soacrei mele, încât nu aş vrea să mi se poată 
reproşa că fac şi eu acelaşi lucru.” Elisabeth nu voia să 
înţeleagă că de data aceasta situaţia era cu totul diferită. lar 
contesa Festetics - o fiinţă delicată şi circumspectă - nu 
îndrăznea să insiste în nici un fel. 

Nici boala gravă care se abătu asupra lui Rudolf în primăvara 
anului 1887 nu părea să fie un motiv de îngrijorare pentru 
Elisabeth. (Conform versiunii oficiale prinţul moştenitor suferea 
de o afecţiune a vezicii urinare şi de reumatism, dar s-ar putea 
să fi fost vorba despre o gonoree rebelă, care se generalizase 
afectând şi articulațiile şi ochii şi provocându-i prinţului 
moştenitor o stare de depresie profundă.). Nimeni nu îndrăznea 
să-i informeze pe împărat şi pe împărăteasă despre viaţa tot 
mai dezordonată dusă de prinţul moştenitor - oricum, despre 
acţiunile sale politice riscante din ultimii doi ani foarte puţini 
ştiau ceva mai amănunţit. 

Rămânea doar ciudat că fiul de care Elisabeth se dezinteresa 
total îi semăna atât de mult în aspecte esenţiale, în timp ce fiica 
idolatrizată, Marie Valerie, era cu totul alt fel. Aceasta moştenise 
mai degrabă temperamentul tatălui fiind calmă, echilibrată, 
evlavioasă, pragmatică şi simțindu-se neajutorată în faţa 
fanteziilor mamei ei - întocmai ca fiica cea mai mare, Gisela. Cel 
mai important amănunt: acest copil „maghiar”, născut în 
cetatea regală din Buda şi educat de profesori maghiari, simţi 
încă din adolescenţă o aversiune profundă faţă de Ungaria. De 
exemplu, la vârsta de 15 ani îl rugă, cu timiditate, pe tatăl ei să 
nu mai vorbească ungureşte cu ea (aşa cum dorea Elisabeth), ci 
în limba germană, fiind mai mult decât fericită când Franz 
Joseph se declară de acord. Antipatia Mariei Valerie culmina în 
ura faţă de Gyula Andrassy. Bârfele legate de relaţia dintre el şi 
împărăteasă, numeroasele aluzii pline de ambiguitate la „copilul 
maghiar” lăsaseră probabil urme în inima fetei. Valerie îşi 
descarcă de repetate ori în paginile jurnalului repulsia faţă de 
Andrassy, de exemplu în 1883: „Dineu în onoarea lui Andrassy; 
a fost pentru mine o tortură să-i dau satisfacția de a constata că 
ştiu să vorbesc ungureşte.” lar în 1884: „l-am dat mâna cu toată 
aroganţa... Familiarismele sale respingătoare sunt atât de 
greţoase încât, fără să vreau, îmi însuşesc un ton rece, ba chiar 


aproape batjocoritor când vorbesc cu omul acesta. Cu siguranţă 
că şi el mă urăşte tot atât de mult precum îl urăsc eu cel puţin 
sper.” Fireşte că Marie Valerie nu îndrăznea să îşi manifeste 
repulsia faţă de Ungaria în prezenţa împărătesei. Cu mama ei 
continua să vorbească ungureşte. Şi corespondenţa cu ea o 
făcea pe cât posibil în maghiară. Dar maghiarofobia ei şi în 
curând şi slavofobia se transfor mara încetul cu încetul într-un 
naționalism german de-a dreptul militant. 

Elisabeth, în schimb, aprecia problema germană din 
perspectivă bavareză şi austriacă, având o aversiune puternică 
faţă de „prusaci”. Pe germani îi simpatiza doar în sensul anului 
1848, deci cu totul altfel decât fiica ei Marie Valerie, care îşi 
dorea o unificare a tuturor seminţiilor germane sub supremaţia 
Berlinului, nesocotind „ideea austriacă” multinațională. Pentru 
arhiducesă noţiunea de „prusac” şi „german” se suprapuneau; 
în tânărul imperiu german condus de Wilhelm al Il-lea vedea 
deci centrul unui mare imperiu naţional german. Arhiducesa 
avea vederi deosebite de cele ale mamei şi ale fratelui şi în 
probleme legate de concepţia despre viaţă. Era foarte catolică, 
rămânând toată viaţa tributară prescripţiilor şi dogmelor bisericii 
catolice - cu mult zel şi până în cele mai mici amănunte. 
Detesta orice formă de liberalism şi era îngrijorată de mântuirea 
sufletului împărătesei, care îşi elaborase propriile norme 
religioase fără a ţine cont de regulile impuse de biserică - fiind 
prin urmare şi în această privinţă un exemplu pentru fiul ei. 

Dragostea maternă exagerată, ba chiar isterică a Elisabethei 
pentru Marie Valerie trezea nu numai batjocura curtenilor şi 
gelozia feroce a prinţului moştenitor, ci era uneori resimţită şi 
de tânăra arhiducesă ca o povară - mai ales când ea avea din 
cauza aceasta conflicte cu mult iubitul ei tată, împăratul Franz 
Joseph. Valerie notează în jurnal după o scenă penibilă între 
părinţii ei în care fu sese iarăşi vorba despre binele ei, iar 
împăratul cedase, ca de obicei: „îmi venea să cad în genunchi în 
faţa lui şi să-i sărut mâinile împărăteşti, paterne, în timp ce faţă 
de mama am simţit pentru moment - să mă ierte Dumnezeu! 

O pornire de mânie, deoarece iubirea ei necontrolată şi grija 
exagerată, neîntemeiată, mă pun în situaţii atât de penibile şi 
nefireşti”. La 15 ani, fata se simţea în al nouălea cer de fericire 
dacă i se permitea să stea liniştită, într-un colţ, când tatăl se 
aşeza la birou trecându-şi în revistă actele. Marie Valerie: 


„Stăteam, fără să crâcnesc, câte o oră lângă el în timp ce 
lucra fumând. Probabil că era vorba despre probleme 
importante, căci îşi ridică o singură dată capul şi spuse: „Trebuie 
că te plictiseşti îngrozitor”, la care m-am grăbit să răspund: „O, 
nu, tată, este atât de plăcut să pot fi aici...” - „Frumoasă 
distracţie”, mai adăugă continuându-şi activitatea. Bietul de el! 
Ce răbdător stătea în faţa mormanului de hârtii, fără să se 
plângă de nimic... 

Fiecare om din stat dă la o parte grijile şi problemele, 
împingându-le mai sus, tot mai sus, până ce totul ajunge în cele 
din urmă pe masa împăratului - iar el, care nu le poate pasa mai 
departe, trebuie să le ia în primire, să le prelucreze cu răbdare, 
să se ocupe de binele tuturor. Ce frumos este să ai un 
asemenea tată”. Reîntoarcerea la scurt timp după aceea a 
împărătesei tulbură această idilă: „S-a terminat cu atmosfera 
plăcută a acelor zile de neuitat din Schonbrunn - acum, că 
mama este iar aici, nu mai îndrăznesc să-l înveselesc şi să-mi 
manifest pe furiş dragostea, ca atunci”. Deşi împărăteasa nu 
făcea un secret din faptul că doar iubirea pentru Marie Valerie o 
mai lega de curtea de la Viena, arătă totuşi multă înţelegere în 
momentul când fiica ei ajunse la vârstă nubilă şi se înfiinţară 
peţitorii - de exemplu, Friedrich August, prinţul moştenitor al 
Saxo- 
niei, prinţul Miguel de Braganza şi alţii. Marie Valerie era o fată 
foarte rezonabilă făcând o deosebire netă 
între o „partidă” pur dinastică, pe care o respingea radical 
(bucurându-se de sprijinul făţiş al Elisabethei) şi o căsătorie din 
dragoste pe care şi-o dorea din toată inima. 

În această privinţă Marie Valerie găsise în mama ei atât o 
prietenă, cât şi o confidentă. Aşa încât cele două îi treceau 
împreună în revistă pe peţitorii Valeriei. Şi prinţul Alfons de 
Bavaria veni în vizită la Viena, dar Valerie avu din prima clipă 
impresia că este taxată „ca o vacă la târgul de vite”. Alfons 
susţinu conversaţia vorbind despre cai, mai ales despre 
diferitele metode de a-i înhăma - un subiect cu care le plictisi 
copios pe mamă şi pe fiică. In cele din urmă, Elisabeth luă 
iniţiativa întinzându-i o cursă lui Alfons, care vorbea cu un 
accent bavarez foarte pronunţat: „Cu siguranţă că mergi doar la 
operetă şi adormi la piese clasice? Dar la circ eşti foarte treaz, 


nu? Şi preferi oraşul mediului rural? Acolo te simţi prea izolat şi 
te plictiseşti, nu-i aşa?” 

Valerie urmărea cu atenţie această discuţie, bătându-şi joc 
în jurnalul ei de curtezanul care nu putea face faţă întrebărilor 
ironice puse de împărăteasă: „Fără să-şi dea seama de nimic, el 
răspunse afirmativ şi sincer la toate întrebările şi se prinse în 
asemenea măsură în capcană încât Amelie [verişoara cam de 
aceeaşi vârstă a Valeriei şi în acelaşi timp prietena ei, fiica 
ducelui Carl Theodor de Bavaria] şi cu mine ne străduiam din 
răsputeri să nu izbucnim în râs. Pare să aibă un suflet foarte 
bun, dar nu m-a impresionat deloc.” Şi când Valerie se 
îndrăgosti, situaţia devenind serioasă, Elisabeth rămase aliata 
ei. Alesul inimii era arhiducele Franz Salvator din ramura 
toscană a familiei - o alegere care la început nu prea fusese pe 
placul împăratului din cauza gradului apropiat de înrudire. Franz 
era foarte tânăr, total lipsit de experienţă şi extrem de timid, 
împărăteasa îi puse pe cei doi tineri în legătură unul cu altul, 
aranjând o întâlnire „întâmplătoare” la Burgtheater. 

Marie Valerie consemnă în jurnalul ei scena. Cu o seară 
înainte, Franz fusese prea timid ca să vină în loja imperială, aşa 
că întâlnirea avu loc de-abia la a doua încercare: „La ora şapte 
şi zece minute mama şi cu mine am coborât”, notează Valerie. 
„Eram foarte agitată... 

Mama se duce încet până la uşă [a lojii imperiale] şi o 
deschide. Franz şade singur într-un colţ şi o recunoaşte pe 
mama de-abia când îi face uşor semn cu mâna spunându-i „Hai, 
vino!”. El iese repede - eu stau în spatele mamei... El răspunde 
la toate întrebările puse de mama, fără să-şi îndrepte privirile 


spre mine _ 
ca de obicei... In cele din urmă mama se întoarce spre mine: 
„Nu-i aşa că Valerie a crescut?” - „Da, a crescut iar”, spune şi 


îmi dă mâna cu o expresie atât de fericită încât îmi creşte inima 
de bucurie şi simt că totul este bine, foarte bine,. Trecură încă 
doi ani până la logodna tinerei perechi, în 1888, la Crăciun. 
Elisabeth insistă ca Valerie să nu se pripească: „Căci odată şi 
odată soseşte în viaţa oricărei femei momentul când se 
îndrăgosteşte, scria Marie Valerie. „De aceea am faţă de mine 
şi de Franz obligaţia să fac cunoştinţă şi cu alţi tineri, ca nu 
cumva să dau de „cel potrivit” când este deja prea târziu.” 
Opoziția iniţială a împăratului este repede înfrântă. 


Elisabeth implicându-se din răsputeri pentru Valerie. În 
schimb, prinţul moştenitor avea multe obiecţii, deoarece 
arhiducele nu i se părea a fi o persoană suficient de importantă. 
Nu ştim dacă nu cumva Valerie a exagerat aceste rezerve ale lui 
Rudolf. În orice caz, relaţiile dintre cei doi fraţi ajunseseră să fie 
foarte încordate. Şi deoarece Elisabeth voia să o scutească pe 
fiica ei de supărări reacţionând isteric la orice complicaţii, relaţia 
dintre ea şi fiul ei - care oricum nu fusese niciodată prea 
apropiată era acum total deteriorată. Elisabeth îl considera pe 
Rudolf inamicul copilului ei preferat, Marie Valerie - cel mai grav 
lucru pentru el. Împărăteasa nu bănuia, fireşte, că Rudolf avea 
în această perioadă cu totul alte probleme decât povestea de 
dragoste a surorii sale mai mici. 

Chiar şi cu ocazia sporadicelor întâlniri dintre mamă şi fiu, 
discuţia se învârtea în jurul viitorului Mariei Valerie, de exemplu, 
la dezvelirea 
monumentului Mariei 
Tereza din Viena, la 13 mai 
1888, în prezenţa atât a 
împărătesei cât şi a 


prinţului moştenitor. Cu O 
seară înainte avuseseră loc 
manifestații  îm-potriva casei 


de Habsburg şi pentru 

alipirea Austriei ger-mane la imperiul german. Prinţul moştenitor 
nimerise, din  întâm-plare, cu trăsura sa în mijlocul 
demonstranţilor, fiind foarte deprimat şi pierzându-şi în mare 
parte încrederea în viitorul Austriei. Până şi împărăteasa 
observă că Rudolf arată foarte rău, dar nu-i adresă decât 
întrebarea mai mult formală: „Eşti bolnav?”, la care acesta 
răspunse fără a da amănunte asupra zbuciumului său: „Nu, doar 
obosit şi nervos.” 

Şi Rudolf îşi dăduse între timp seama că mama sa nu era 
omul potrivit pentru a-l ajuta să îşi rezolve problemele 
personale, sau măcar pentru a le înţelege. Căci în maniera ei 
visătoare, desprinsă de realitate, încercă din nou (ca de fiecare 
dată când se întâlneau întâmplător la ocazii oficiale) să-l câştige 
pentru cauza surorii sale mai mici: „Sunt născută în zi de 
duminică, stau în legătură cu lumea de dincolo, pot aduce 
fericire sau nenorocire”, îi spuse lui Rudolf - care era grav 


bolnav şi suferea de o stare depresivă profundă - fără a se 
interesa de problemele ce îl frământau pe el: „Deci aminteşte-ţi 
de ziua de 13 mai.” Rudolf nu reuşi să răspundă nimic, 
asigurând-o însă: „Nu îi voi face niciodată un rău Valeriei, 
mamă.” Tragedia prinţului moştenitor, care va începe în curând 
să facă planuri concrete de sinucidere, îşi urmă deci 
nestânjenită cursul. 

Având în vedere că pe ea personal nu o interesa decât 
fericirea fiicei ei preferate, Elisabeth interpreta expresia gravă, 
închisă, a lui Rudolf ca inamiciţie faţă de biata şi micuța Valerie. 
Mama şi fiica se complăceau într-un sentiment exacerbat de 
anxietate în faţa unui viitor împărat Rudolf - şi aceasta la un 
moment când speranţele spuse de Rudolf în viitorul monarhiei 
dunărene se spulberaseră de mult. 

În comparaţie cu tragedia prinţului moştenitor, poeziile 
Elisabethei despre fiica cică persecutată par de-a dreptul 
ridicole: 

“Lacrimi văd în ochii tăi, 

Știu cât de amare sunt, 

Căci ce inima-ți răneşte, 

Copilă, mai rău pe mine mă loveşte... 

În ai fratelui tău ochi 

Ură rece ai zărit. 

Da, copilă, asta este 

Ce ne doarepe-amândouă.” 

Discuţiile începuseră să se refere chiar şi la probleme de 
moştenire. Valerie notează în jurnal cât de insuportabilă se pare 
perspectiva ca „iubitul Ischl”, deci vila imperială, să ajungă la un 
moment dat în proprietatea lui Rudolf şi a Stephaniei. Ideea era 
„atât de îngrozitoare, încât îmi vine să dau mai degrabă foc vilei 
iubite.” 

Elisabeth o calmă spunându-i că tranşase deja problema cu 
împăratul şi că nu Rudolf, ci ea, Valerie, va moşteni vila 
imperială - ceea ce se şi întâmplă. Impărăteasa făcea tot ce îi 
stătea în puteri pentru a asigura viitorul fiicei mult iubite şi după 
moartea lui Franz Joseph, manifestând în schimb mefienţă faţă 
de Rudolf, ba chiar o repulsie. Valerie: „în timpul unei 
promenade prin parcul Schonbrunn mama şi cu mine stăm de 
vorbă despre Rudolf ca om, ca viitor împărat, ca posibil cumnat 
a lui Franz. Mama este de părere că îl va oprima pe Franz, că îl 


va bara cariera militară.” Soluţia propusă de Elisabeth pentru 
rezolvarea acestor eventuale probleme ale viitorului: „Dacă el 
[Franz] este un om de caracter, aşa cum ţi-l doresc... Nu va 
accepta să fie persecutat, ci va intra în serviciul Germaniei”, 
deci va părăsi Austria. „Mama ar vrea să-i sugereze lui Franz să 
intre ca voluntar în armata germană dacă războiul dintre 
Germania şi Franţa va începe înaintea celui dintre noi şi Rusia - 
şi anume, până în clipa când datoria îl va chema iar aici, înapoi. 
Aşa ceva i-ar aduce glorie... Se va vedea cu această ocazie dacă 
este un bărbat adevărat sau doar un arhiduce.” Elisabeth, care 
cu fiul ei atât de dotat nu purtase niciodată o discuţie politică, îl 
întrebă pe alesul inimii fiicei sale ce opinii politice are. Se ajunse 
la următorul schimb de păreri între Elisabeth şi arhiducele Franz 
Salvator (în vârstă de 20 de ani), consemnat în jurnalul Valeriei: 
„Elisabeth îl întrebă contra cui ar prefera să lupte: contra 
germanilor, a ruşilor, a italienilor? Răspunsul: „Indiferent, 
Mama: „Dacă am lupta contra germanilor ar fi trist... Fraţi... 
„ Franz: „Dar nu te poţi baza pe prietenia lor, nu-i pot suferi pe 
prusaci, sunt calculaţi, nu poţi avea încredere în ei”. Mama: „în 
fond, nu le poţi reproşa că urmăresc binele ţării lor şi că sunt în 
stare să-l şi realizeze... Şi nu toţi germanii sunt prusaci...,, Apoi 
mama sublinie cât de evlavioşi şi vrednici sunt oamenii din 
Westfalia, cât de vioi şi cultivați cei din ţinutul Rinului, din Baden 
şi Wurttemberg şi că învaţă şi discută altfel ca la noi, unde totul 
este lipsit de vlagă, de unitate şi de ordine.” 

Elisabeth mai adăugă că este „o adevărată plăcere să lupţi 
contra ruşilor pe care îi urăsc, întocmai ca pe italieni... Italienii 
sunt nesinceri şi laşi” - o observaţie care probabil nu a fost pe 
placul lui Franz, originar din Toscana. Elisabeth îi vorbi şi 
prinţului moştenitor despre proiectele de emigrare a tinerei 
perechi; acesta rămase îngrozit la ideea că ginerele împăratului 
Austriei şi-ar oferi serviciile Germaniei doar fiindcă împărăteasa 
Austriei consideră că el nu ar avea condiţii adecvate de 
dezvoltare în propria ţară. Rudolf către Valerie: „Tata [deci 
împăratul] nu ar fi niciodată de acord cu aşa ceva şi exemplul ar 
fi dezastruos pentru întreaga armată.” Dacă ar fi neapărat 
necesare studii în străinătate, el, Rudolf, ar propune mai 
degrabă şcoala de artilerie din Woolwich. Auzind această 
propunere, pe mirele în spe*îl apucă disperarea deoarece nu 
cunoştea limba engleză. 


Emigrarea fiicei împăratului, Valerie, deveni un fel de idee 
fixă a Elisabethei, a cărei logică o putem foarte greu reconstitui 
în ziua de astăzi, în orice caz, ne arată cât de profundă era 
antipatia ei faţă de Austria. La 5 mai 1888, Marie Valerie 
consemna în jurnal o reacţie tipică a Elisabethei: „Franz vorbea 
despre degradarea condiţiilor de la noi”, citim, iar apoi: „Fireşte 
că această apreciere a făcut-o fericită pe mama.” 

Marie Valerie, care se apropia tot mai mult de ideologia 
naţionalist germană, interpreta în felul ei propriu atitudinea 
Elisabethei încercând să-l câştige pe logodnicul nehotărât 
pentru ideea emigrării şi recurgând la argumente destul de 
surprinzătoare pentru fiica unui împărat al Habsburgilor: 
„Suntem în primul rând germani, în al doilea rând austrieci şi 
abia în al treilea Habsburgi. Binele patriei germane trebuie să ne 
intereseze înainte de orice altceva - dacă aceasta înfloreşte, 
este indiferent cine se află la cârma ei, Habsburgii sau 
Hohenzollernii.” 

La obiecțiile logodnicului ei, ripostă: „De aceea nu este 
corect să spui că, fiind în serviciul împăratului Wilhelm al II-lea, 
eşti în serviciul străinilor. 

German rămâne german, iar patria este mai presus de 
familie.” Pornind de la o asemenea concepţie este 
clar că nu exista nici o posibilitate de a dialoga cu fratele Rudolf, 
care era un austriac inveterat, chiar fanatic, şi îl considera pe 
Wilhelm al II-lea inamicul său numărul unu. 

Nici împărăteasa nu îi făcea însă Valeriei viaţa mai uşoară pe 
măsură ce se apropia data logodnei. Dimpotrivă: începu să se 
lamenteze că „îi urăşte mai mult ca niciodată pe oameni, şi mai 
ales pe bărbaţi”, nota Marie Valerie în jurnal; lar după ce mă 
mărit, ea se va retrage în pustietate,. Apoi: „Mama îmi spune că 
după ce mă mărit nu o să se mai bucure când mă vede, fiind ca 
unele animale care îşi părăsesc puii de îndată ce cineva i-a 
atins”. Reacţia lui Franz Joseph la aceste izbucniri, după spusele 
Valeriei: „Când mama devine melancolică, el îşi pierde 
răbdarea.” în toiul debordărilor afective ale familiei sale, 
împăratul rămânea calm, obiectiv, sec, ceea ce o agasa pe 
Elisabeth. 

Aceasta făcea mereu aluzie la moarte - şi în discuţiile pe 
care le avea cu viitorul ginere: „Să nu crezi - aşa cum fac mulţi 
alţii - că am vrut să o mărit pe Valerie cu tine ca să rămână în 


apropierea mea. Din moment ce se căsătoreşte este indiferent 
dacă pleacă în China sau rămâne în Austria - oricum, pentru 
mine este pierdută. Dar am încredere în tine, în caracterul tău, 
în iubirea pe care i-o porţi, iar dacă aş muri astăzi, aş fi liniştită 
că ţi-o las în grijă pe Valerie,” În însemnările ei private, Elisabeth 
manifesta însă mai multă răceală 

faţă de noul ginere (An mein Kind - Copilului meu): 

“Amorezată eşti, amorezat şi proastă prin urmare; 

Nu pot decât să te compătimesc. 

De multă vreme sunt pe-acest pământ, 

Iubirea fiori reci Îmi dă. 

Dar sfatul meu ca să-l asculti 

Urechea ta e surdă şi închisă. 

Bobocii ce în inimă ti-au încolțit 

Să înflorească vor, să dea vlăstar. 

Ce-a folosit că mamă-am fost 

Și de-al tău drag am renunțat 

La viață, unde ca o zână apucată 

Prin lume am trecut în mare goană? 

Doreşti să pleci de lângă mine, 

Băiatul palid să-l urmezi, 

Deşi pot să-ți mărturisesc 

Pe față că eu nu-l doresc. 

In jurul tău tu vezi deja 

Copii, vreo doişpe, mişunând 

Și pe mucoşii ăştia îi iubeşti 

Mai mult decât pe mine care te răsfăt. 

Amorul este prost, amoru-i orb, 

Astfel destinul l-a pecetluit, 

lar tu, copila mea, va trebui 

Blestemului să te supui. 

Eu însă aripile le desfac, 

Albe şi ample, cu tristețe, 

Și în imperiul zânelor revin 

Nimic în cale nu-mi va sta.” 

Temerile cauzate de prezumtiva ostilitate a lui Rudolf se 
dovediră a fi fost nejustificate când Elisabeth îi comunică, în 
decembrie 1888, că Valerie se logodeşte. Valerie despre reacţia 
neaşteptată a lui Rudolf: „Nu a fost deloc duşmănos, aşa încât 
am îndrăznit pentru prima dată în viaţă să-i înlănţuiesc gâtul cu 


braţele... Sărman frate, are şi el o inimă caldă, dornică de 
tandreţe, căci m-a strâns la pieptul său şi m-a sărutat cu toată 
căldura dragostei unui frate - şi m-a îmbrăţişat încă o dată şi 
încă o dată şi îţi dădeai seama cât de bine îi cade că îmi 
manifest faţă de el iubirea care până atunci fusese înăbuşită de 
teamă şi ruşine. Mama îl rugă să fie bun cu mine, cu noi, dacă 
vom ajunge să depindem de el, iar el a jurat şi a promis cu 
simplitate şi căldură că va fi aşa. Mama făcu atunci semnul 
crucii pe fruntea lui spunându-i că bunul Dumnezeu îl va 
binecuvânta şi îi va da fericire - îl asigură că îl iubeşte, iar el îi 
sărută mâna cu pasiune şi emoție profundă, i-am mulţumit şi i- 
am cuprins pe el şi pe mama într-o singură îmbrăţişare, 
exclamând aproape fără să-mi dau seama: „Aşa ar trebui să fim 
totdeauna!, Contesa Festetics descrise, şi ea, o scenă 
emoţionantă, şi anume, cu ocazia Ajunului Crăciunului. Prinţul 
moştenitor „o îmbrăţişa pe mama sa izbucnind în hohote de 
plâns pe care nu reuşi multă vreme să le stăpânească, spre 
marea ei spaimă”. Doamnele de onoare şi aghiotanţii invitaţi la 
scurt timp după aceea la pomul de Crăciun „i-au găsit pe 
membrii familiei imperiale cu ochii plânşi şi foarte emoţionaţi.” 
Cu ocazia acestui ultim Crăciun prinţul moştenitor îşi manifestă 
iar veneraţia faţă de mama sa. Conflictul cauzat de ridicarea, la 
Dusseldorf, a monumentului lui Heinrich Heine avusese loc cu 
puţin timp înainte, iar Rudolf care fusese şi el atacat de 
antisemiţi - întocmai ca Elisabeth - credea că a găsit în mama 
sa o aliată, o tovarăşă de luptă pentru cauza liberală, împotriva 
naţionaliştilor germani şi a antisemiţilor, în plus, se simţea şi în 
această privinţă un adversar al detestatului Wilhelm al Il-lea, 
care se situase de partea inamicilor lui Heine. 

In semn de venerație pentru mama sa, atacată în mod 
public, cumpărase la Paris, cu un preţ exorbitant, unsprezece 
autografe de-ale lui Heine, punându-le în 1888 sub pomul de 
Crăciun ca dar pentru împărăteasă. Dar Elisabeth era atât de 
preocupată de logodna fiicei Valerie încât nu onoră acest cadou 
în măsura aşteptată de Rudolf. 

Nimeni nu acordă atenţie faptului că prinţul moştenitor, care 
avea doar vârsta de 30 de ani, vorbea de multe ori despre 
moartea sa apropiată. In mod semnificativ, el nu ataca acest 
subiect în prezenţa membrilor familiei, ci mai ales faţă de 
doamna de onoare a mamei sale, Marie Festetics. 


Vrând să o cruţe pe împărăteasa hipersensibilă, contesa 
păstră tăcerea. Doamna de onoare mai târziu: „Nu s-a dat 
importanţa cuvenită aluziilor sale că i se apropie sfârşitul şi ne- 
am amintit de ele doar la câtva timp după aceea.” 

Istoricul Heinrich Friedjung îi luă în 1909 un interviu 
contesei. Auzind numeroasele scuze pe care aceasta le invoca la 
adresa Elisabethei, 
Friedjung obiectă exact 
ceea ce îi surprinsese pe 
toţi cei ce se ocupaseră 
de sinuciderea lui Rudolf. 
Friedjung: „Nu m- 
am putut 
abţine şi i- 
am spus 
contesei 
Festetics că, 
indiferent cât de mult mar fi zguduit relatările ei 
trezind în mine compasiune pentru împărăteasă, 
nu reuşesc totuşi să înţeleg cum de o mamă atât 
de sensibilă ca împărăteasa a putut să ignore tot ce 
îl frământa pe prinţul moştenitor şi să nu ştie pe ce căi 
greşite o apucase. Contesa mi-a spus atunci reluând o 
observaţie făcută de repetate ori: Să nu uitaţi că persoanele 
foarte sus-puse duc o viaţă total diferită de cea a oamenilor de 
rând, că ele află mai puţine şi că trebuie considerate foarte 
nefericite deoarece adevărul pătrunde extrem de rar până la 
urechile lor şi niciodată integrai.” Prin urmare tragedia de la 
Mayerling, din 30 ianuarie 1889, luă prin surprindere familia 
imperială, împărăteasa află, prima, despre cele întâmplate. 
Contele Hoyos, tovarăşul de vânătoare din Mayerling al lui 
Rudolf, aduse vestea morţii chiar când Elisabeth avea oră de 
limbă greacă şi citea din Homer. Hoyos pomeni de încă un 
cadavru, al unei fete tinere cu numele Mary Vetsera. Cică 
aceasta îl otrăvise pe prinţul moştenitor după care se otrăvise şi 
ea. 


Este uluitor cu câtă disciplină şi stăpânire de sine făcu 
împărăteasa - de obicei atât de hipersensibilă - faţă acestei 
situaţii. Nu se eschivă de la nici o obligaţie care îi revenea. Ea 
personal îl informă pe împărat. Arhiducesa Marie Valerie: 


„LEI] Intră cu un pas elastic şi părăsi camera frânt, cu capul 
plecat.” Apoi Elisabeth se duse la locuinţa Idei Ferenczy, ştiind 
că, în conformitate cu înţelegerea lor, Katharina Schratt îl 
aştepta acolo pe împărat. 

Ea personal o conduse la împărat, gândindu-se că doar 
prietena îl putea consola pe omul atât de crunt lovit. 

După care se duse mai departe, la Marie Valerie, rămânând 
îngrozită când fata lansă, prima, ipoteza că Rudolf s-ar fi putut 
sinucide. Elisabeth către Valerie: 

„Nu nu, nu pot crede aşa ceva, pare atât de probabil, atât de 
sigur că fata l-a otrăvit.” Confuzia continuă. 

Valerie o aduse acum pe văduva lui Rudolf, Stephanie, la 
perechea imperială. Stephanie descrie această scenă în 
memoriile ei: „împăratul şedea în mijlocul camerei, împărăteasa 
alături de el, într-o rochie de culoare închisă, cu faţa împietrită şi 
albă ca varul, descumpănită şi zguduită cum eram, am crezut că 
sunt eu considerată o criminală. Am fost supusă unui foc 
încrucişat la întrebări; în parte nu ştiam ce să răspund, iar în 
parte nu aveam voie să răspund.” 

Baroneasa Helene Vetsera care îşi căuta cu disperare fiica 
ajunsese, între timp, şi ea, în anticamera locuinţei Idei Ferenczy, 
dorind să o vadă pe împărăteasă şi refuzând să plece: „Mi-am 
pierdut copilul, doar ea poate să mi-l redea”, plângea, fără să 
ştie că fiica ei murise deja. Ida îl rugă pe maestrul suprem de 
ceremonii, baronul Nopcsa, să o informeze mai întâi pe 
baroneasă. Apoi împărăteasa veni la Helene Vetsera pe care o 
cunoştea din vremuri mai bune: de la cursele de cai din Ungaria, 
Boemia şi Anglia, când o întâlnise într-o societate superficială şi 
exuberantă. Helene Vetsera era înconjurată totdeauna de 
adoratori, printre aceştia aflându-se adeseori aceeaşi bărbaţi 
care o curtau şi pe împărăteasă, în primul rând contele Nikolaus 
Esterhazy. În anii şaptezeci, îi făcuse avansuri clare până şi 
prinţului moştenitor - pe atunci un tânăr imberb - şi se pare că 
avusese succes. Faima ei nu era prea bună. lar acum stătea în 
faţa împărătesei: o mamă disperată, descompusă de teamă. 

Ida Ferenczy, care era de faţă, îi descrise scena mai târziu 
arhiducesei Marie Valerie, iar aceasta o consemnă în jurnal: 
„Maiestatea Sa stătea plină de demnitate în faţa femeii agitate 
care îşi cerea copila şi i se adresă cu o voce blândă, spunându-i 


că fata murise. Vetsera izbucni în hohote de plâns: Copila mea, 
frumoasa mea copilă! 

Dar ştiţi, continuă Maiestatea Sa cu voce mai tare, că şi 
Rudolf a murit? Vetsera se clatină, cade la 
picioarele Maiestăţii Sale, o cuprinde de genunchi. Copila mea 
nefericită, ce a făcut? Ea a făcut asta! Deci 
şi ea interpretă situaţia în acelaşi fel crezând, întocmai ca 
Maiestatea Sa, că fata îl otrăvise. După câteva cuvinte, 
Maiestatea Sa o părăseşte pe Vetsera spunând: „Şi acum, nu 
uitaţi: 

Rudolf a murit în urma unui atac de cord!, Perechea 
imperială află de-abia în ziua următoare, de la medicul personal, 
dr. Widerhofer, cum muriseră cu adevărat cei doi îndrăgostiţi. 
După spusele Valeriei, Widerhofer o găsise „pe fată întinsă pe 
pat, cu părul despletit revărsat pe umeri, un trandafir în mâinile 
împreunate - iar Rudolf pe jumătate şezând, revolverul îi 
alunecase din mâna înţepenită şi era pe jos, în pahar avea doar 
coniac. 

Medicul întinse cadavrul înapoi, era 


de mult rece, craniul sfărâmat, glonţul 
intrase pe o parte şi ieşise pe cealaltă. 
Aceeaşi rană la fată. Ambele 
gloanţe au fost găsite în cameră”. 
Comentariul împărătesei: „Marele 
lehova este îngrozitor când trece ca o 
vijelie distrugând totul”. Cadavrul 
prinţului moştenitor este pus pe catafalc în 
locuinţa sa din a 
Hofburg. 


Elisabeth veni la fiul ei mort în 
dimineaţa zilei de 31 ianuarie şi îl 
sărută pe buze. Arhiducesa Marie 
Valerie: „Era atât de frumos şi zăcea 
atât de paşnic, cu giulgiul alb tras 
până în dreptul pieptului şi acoperit 
cu flori. Bandajul mic din jurul 
capului nu îl desfigura deloc - obra-jii şi urechile aveau încă o 
culoare sănătoasă, tinerească - expresia agitată, deseori amară 
şi ironică, afişată de multe ori în timpul vieţii, făcuse loc unui 


zâmbet paşnic - nu-l văzusem încă niciodată atât de frumos - 
părea să doarmă, să fie liniştit şi fericit.” 

La dineul luat împreună, în aceeaşi încăpere care fusese la 
Crăciun martora unei rare scene familiale pline de tandrete, 
împărăteasa îşi pierdu („pentru prima dată”, după spusele 
Valeriei) cumpătul şi începu să plângă cu 


disperare. Erau prezente şi văduva lui 
Rudolf, Stephanie, şi fiica de cinci ani, 
Erzsi. Relaţia dintre Elisabeth şi nora ei nu 
deveni cu nimic mai cordială în urma 


nenorocirii comune. &. Dimpotrivă: 


atât Elisabeth cât şi Marie Valerie e) 
considerau pe prinţesă în parte 
vinovată de tragedia lui Rudolf. 
Stephanie, la rândul ei, „îşi cerea mereu 
iertare de la noi, simțind probabil că 


lipsa ei de dăruire a _ contribuise cu 
ceva la acest pas înfiorător făcut de Rudolf.” Impărăteasa dădu 
frâu liber anti-patiei ei faţă de noră, spunând „că îi este ruşine 
de ea în faţa oamenilor. Cine o cunoaşte mai bine pe femeia 
aceasta va înţelege din ce cauză Rudolf căuta în afara casei 
destindere şi amăgire ca să compenseze răceala din propriul lui 
cămin. Desigur - nu ar fi ajuns până aici dacă ar fi avut parte de 
o altă femeie, care să-l înţeleagă.” La doi ani după Mayerling, 
împărăteasa îi azvârli în faţă cuvintele: „L-ai urât pe tatăl tău, nu 
l-ai iubit pe soţul tău şi nu îţi iubeşti nici fiica!” Poate că 
Elisabeth avea dreptate. Dar, ca de obicei nu vedea decât 
lipsurile altora, nu şi pe cele proprii. In momentul când făcea 
bilanţul culpelor, Elisabeth uita că nefericitul de Rudolf nu se 
bucurase de căldură şi iubire nici din partea mamei, nu numai a 
soţiei. 

Rudolf lăsase câteva scrisori de adio, fără să indice însă 
motivul sinuciderii. Cea mai lungă scrisoare îi era adresată 
mamei sale. În ea Rudolf consideră că „nu se simte demn să-i 
scrie şi tatălui său”, după cum aflăm de la Marie Valerie. Pe fata 
Mary o numeşte un „înger pur... care l-a condus pe lumea 
cealaltă, exprimându-şi dorinţa „să fie înmormântat alături de 
ea, la Heiligenkreuz”; o dorinţă care rămase neîndeplinită. Doar 
cadavrul fetei iubitoare, dispusă să moară, şi împuşcată de 
Rudolf, a fost înmormântat - în condiţii nedemne, sub stricta 


supraveghere a poliţiei şi în mare taină - în micul cimitir din 
Heiligenkreuz, lângă Mayerling. 

Ida Ferenczy, una din puținele persoane care cunoştea 
conţinutul scrisorii de rămas-bun, povesti mai târziu că Rudolf „o 
luase cu el pe fată ca să-l însoţească pe drumul înfiorător, 
numai fiindcă se temea de necunoscutul ce îl aştepta; ea îl 
încurajase, poate că fără ea nu ar fi îndrăznit să facă acest pas, 
dar nu îl făcuse din cauza ei.” Textul exact al scrisorii nu a 
devenit cunoscut niciodată. La moartea Elisabethei, scrisoarea 
se găsea printre acele documente particulare pe care Ida 
Ferenczy le distruse la dorinţa împărătesei. Nici arhiducesa 
Marie Valerie nu reproduce textul scrisorii în jurnalul ei. 

Rudolf îi lăsă şi surorii lui, Valerie, o scrisoare scurtă cu 
rândurile foarte pesimiste: „După ce tata va închide ochii, nu va 
fi deloc bine în Austria. Ştiu perfect ce va urma şi vă sfătuiesc să 
emigraţi.” Marie Valerie adăugă în jurnal: 

„Este ciudat că nu demult Rudolf îi spusese mamei că în 
clipa în care va ajunge la putere Franzi [deci următorul succesor 
la tron, Franz Ferdinand] lucrurile nu vor mai merge.” Inseamnă 
că, întocmai ca mama sa Elisabeth, şi Rudolf pierduse speranţa 
într-un viitor fericit al monarhiei dunărene - cu siguranţă că şi 
acesta fusese unul din motivele care îl împinsese la o moarte 
disperată şi vinovată. 

După spusele Valeriei, Elisabeth se exprimase şi mai clar: 
„De altfel, mama crede că Austria nu va mai rezista după 
moartea tatei, căci acesta ţine laolaltă elementele cele mai 
disparate graţie forţei caracterului său fără de prihană şi a 
bunătăţii şi spiritului său de sacrificiu... Doar dragostea pentru 
tata le împiedică pe popoarele Austriei să recunoască pe faţă că 
doresc reunificarea cu patria germană mare din care au fost 
expulzate.” Familia imperială era apăsată de o stare de spirit 
apocaliptică. Viitorul Austro-Ungariei părea să fi fost 
înmormântat o dată cu Rudolf. In noaptea de după aducerea la 
Hofburg a sicriului cu rămăşiţele pământeşti ale prințului 
moştenitor, se dezlănțui o vijelie cumplită care zgâlţâia 
ferestrele, iar „vechiul burg trosnea din toate încheieturile, 
gemând”; Marie Valerie, fiica împăratului, notă: „Mama are 
dreptate - şi-a trăit deja traiul”, referindu-se nu numai la cetatea 
Hofburg, ci la întreaga monarhie dunăreană. 


Elisabeth o sfătui pe fiica ei să nu se stabilească la Viena. 
Valerie: „Nu mă va lega nimic de Viena. Căminul meu este doar 
tata... În clipa în care el nu va mai exista, patria mea nu va mai 
fi Austria şi nici nu mai vreau să fie. 

Nu îşi putea imagina cum ar fi să trăiască sub suveranitatea 
unui Franz [Ferdinand] şi „să ne ducem viaţa pe pământul 
putred al Vienei în această atmosferă mohorâtă, nesănătoasă 
din punct de vedere moral.” Cu siguranţă că arhiducesa 
preluase această idee de la mama ei. 

Pentru fiica împăratului, patria nu mai însemna 
AustroUngaria, ci Germania, un imperiu comun şi mult visat al 
tuturor germanilor. Prietena Valeriei, Amelie: 

„Valerie, care fusese odinioară atât de entuziasmată de 
Austria, nu mai are acum sentimentul apartenenţei la patrie. 

Nu mai crede într-un viitor măreț al patriei ei. Doar pe 
împărat îl iubeşte încă foarte mult”. Valerie consemnează în 
jurnal cât de diferită era reacţia cuplului imperial la moartea lui 
Rudolf: „Resemnarea aproa- 
pe supraomenească, evlavioasă, tăcută a tatei, suferinţa 
împietrită a mamei, credinţa ei în predestinare, dure- 
rea că sângele ei bavarez i se urcase lui Rudolf la cap - este atât 
de trist să asişti la toate acestea.” Pentru a-l putea înmormânta 
pe Rudolf cu tot ritualul religios era necesară o expertiză 
medicală care să ateste că Rudolf fusese bolnav mintal - o nouă 
suferinţă pentru Elisabeth. 

Căci ea însăşi se simţea dintotdeauna vulnerabilă şi 
ameninţată de nebunie, aşa că avea impresia că este vizată 
personal, sau, cel puţin, că familia ei Wittelsbach, sângele” ei, ar 
putea fi una din cauzele tragediei. Când îl întâlni, înainte de 
înmormântarea lui Rudolf, pe fratele ei preferat, Carl Theodor, 
îşi făcu o mulţime de reproşuri: 


“Ce bine ar fi fost ca împăratul să nu fi intrat 
niciodată în „casa ei părintească, să 
nu o fi văzut niciodată! De câte toate ar fi 
fost scutiţi atât el, cât şi ea!” În schimb, 
argumentul că Rudolf nu ar fi fost în 
deplinătatea facultăţilor sale mintale când 
comisese fapta sângeroasă îl liniştea pe 
împărat, deoarece diminua culpa lui 


Rudolf. Medicul familiei imperiale, dr. 


Widerhofer, care văzuse ambele cadavre la Mayerling, se 
strădui din răsputeri să fundamenteze această ver-siune. Marie 
Valerie: „Widerhofer spune că [Rudolf] a murit din cauza 
nebuniei, aşa cum altul moare din cauza unei boli oarecare. 
Cred că această idee îi dă tatei puterea să rămână în picioare.” 

Dar chiar şi Marie Valerie se îndoia de veridicitatea acestei 
explicaţii prea comode: „Nu cred însă că teoria sa conţine 
adevărul exhaustiv asupra întregii tragedii.” După moartea lui 
Rudolf izbucniră conflicte grave cu rudele bavareze. Şi anume, 
ieşi la iveală că nepoata pre-ferată a Elisabethei, contesa Marie 
Larisch, fiica fratelui Ludwig, fusese persoana de legătură dintre 
prinţul moştenitor şi Mary Vetsera. La Viena avură loc scene 
violente între împărăteasă şi fraţii ei. Marie Larisch este 
alungată de la curte, nemaifiind primită niciodată, în ciuda 
rugăminţilor ei insistente de a i se da posibilitatea să se explice. 

Deşi deja foarte bolnav, Andrassy o ajută în aceste zile pe 
împărăteasă, ca un prieten devotat, vizitând-o din însărcinarea 
ei pe contesa Larisch pentru a afla ceva despre dedesubturile 
tragediei. Elisabeth nu voia să creadă într-o pură poveste de 
dragoste. Se presupunea că ar fi existat o motivaţie politică (iar 
Andrassy o interogă în acest sens pe contesă), dar nimeni nu 
cunoştea amănunte. Activităţile politice ale moştenitorului 
tronului fuseseră atât de secrete - pe de altă parte, Elisabeth nu 
se interesase niciodată de problemele fiului ei de vârstă adultă - 
încât domnea un întuneric absolut. Rudolf rămăsese un străin în 
familia imperială, un izolat, demoralizat de însingurarea sa 
totală. Unica şi cea mai simplă explicaţie pentru acest sfârşit 
tragic era declaraţia medicilor că Rudolf o ucisese pe fată şi apoi 
se sinucisese într-un moment de obnubilare psihică. 

Elisabeth se ţinuse foarte tare în primele zile de după 
moartea lui Rudolf, dar, în primăvara anului 1889, starea ei se 
agrava. Ambasadorul german comunică la Berlin că împărăteasa 
„se gândeşte mereu la cele întâmplate, făcându-şi reproşuri şi 
atribuind sângelui familiei Wittelsbach alienaţia mintală a fiului 
său demn de toată compasiunea.” Se răfuia cu ea însăşi şi cu 
propriul ei destin, simțind că este născută pentru a fi nefericită. 
Dar sfârşitul tragic al lui Rudolf trecea tot mai mult pe planul al 
doilea. 

Această sinucidere, ale cărei cauze Elisabeth nu avea să le 
afle niciodată, reprezenta un prilej să se gândească la propria ei 


viaţă - şi să ajungă la disperare. Succesiunea la tron îi revenea 
acum unei alte linii a Habsburgilor. Pentru Elisabeth aceasta 
însemna un nou triumf - ba chiar cel mai mare - al anturajului 
vienez detestat. Elisabeth către Valerie după înhumare: „Toţi 
oamenii aceştia care au colportat atâtea rele despre mine din 
prima oră după ce am sosit aici pot fi acum liniştiţi: din mine nu 
va rămâne nici o urmă în Austria.” Este greu de crezut că 
împărăteasa nu aflase de reproşurile care i se aduceau atât în 
cercurile de la curte, cât şi în cele diplomatice. Soţia ministrului 
plenipotenţiar belgian, de Jonghe: „De data aceasta suverana 
este vinovata principală. Dacă ar fi fost preocupată mai puţin de 
propria sa persoană şi mai mult de îndatoririle ei, această 
catastrofă nu s-ar fi petrecut.” Contele Alexander Hubner 
sintetiza probabil gti generală când nota în jurnalul său: 


„Nu încape nici îndoială că publicul participă din plin la 
durerea împăratului fiin ogg e ga crimile 
împărătesei şi deloc de ce ; : ” Vrând 
parcă să invalideze toate —— adresă, 


în spirit foarte cavaleresc | sei: „Nu 
găsesc cuvintele potrivite A de fundele 
mulţumiri iubitei mele soţii == T n mare 
sprijin în aceste zile gre aceste 
cuvinte ale mele; cu cât le vă sunt 
mai recunoscător”, scria, în care 
mulțumea Consiliului de A $ ; rimate. 
Prietenei Katharina Schratt îi scrise la cinci zile după moartea lui 
Rudolf: „Cum altfel să-i mulţumesc martirei măreţe, femeii cu 
adevărat sublime, decât înălţând o rugăciune de recunoştinţă lui 
Dumnezeu; care mi-a dat atâta fericire.” Înclinaţiile spre 
spiritism ale Elisabethei se accentuară după moartea lui Rudolf. 
încercă deja la câteva zile după înhumare să ia contact cu cel 
mort, mergând într-o seară, pe furiş, în cavoul Capucinilor. 
Arhiducesa Marie Valerie: „Cavoul nu îi place şi nu avea deloc 
chef să coboare, dar i se părea că o cheamă o voce interioară; 
prin urmare cobori în speranţa că Rudolf i se va arăta şi îi va 
spune dacă nu vrea să fie înmormântat acolo”. Marie Valerie: 
„lată de ce îl expedie şi pe preotul care îi deschisese, apoi 
închise poarta metalică a cavou-lui luminat doar de făcliile care 
ardeau la sicriul lui Rudolf şi îngenunche lângă acesta. Vântul 
şuiera iar florile care se desprindeau din coroanele uscate 


foşneau de parcă ar fi fost paşii cuiva, aşa încât [ea] se uită de 
câteva ori în jur - dar nu se întâmplă nimic.” Comentariul 
Elisabethei despre spiritele care nu au apărut în cavoul 
Capucinilor: „Nu au voie să apară decât dacă le permite 
lehova.” Elisabeth se strădui şi mai târziu să intre în legătură cu 
spiritul fiului ei mort, pentru a afla de la el cauzele faptei 
comise. Aceste demersuri nu erau un secret pentru societatea 
vieneză, prilejuind din nou cleveteli. După spusele Berthei von 
Suttner, la Viena lumea povestea încă şi în 1896 „diferite lucruri 
despre împărăteasa Elisabeth printre altele: cică spiritele îi 
comunicaseră (probabil în şedinţe de spiritism) că locul unde se 
află prinţul moştenitor Rudolf este mai rău decât iadul, iar 
rugăciunile nu îi folosesc la nimic - ceea ce o făcu pe 
împărăteasă să fie disperată.” Perioada de criză de după 
moartea lui Rudolf demonstră cât de mult se îndepărtase 
împărăteasa de credinţa catolică. Marie Valerie era foarte 
îngrijorată: „De fapt mama este doar o deistă. Ea i se închină 
atotputernicului lehova  respectându-i forţa distructivă şi 
măreţia; dar nu crede că El ascultă rugăminţile creaturilor sale 
fiindcă spune mama - totul este dintotdeauna predestinat, iar 
omul total neputincios în faţa eternei predestinări, a cărei 
motivaţie depinde de voinţa impenetrabilă a lui lehova. In faţa 
lui ea este doar o musculiţă infimă - cum să-i pese de ea.” Intr-o 
noapte, împărăteasa vizită împreună cu fiica ei observatorul 
astronomic din Viena, filosofând asupra nimicniciei omului în 
comparaţie cu universul. Marie Valerie: „înţeleg concepţia 
mamei că omul nu înseamnă nimic în faţa Domnului care a creat 
multitudinea infinită de lumi... Dar este prea dezolantă şi prea 
diferită de creştinism.” Elisabeth către Marie Valerie: „Rudolf mi- 
a omorât credinţa.” După spusele Valeriei, mama ei „avea încă 
din tinereţe sentimentul - devenit între timp certitudine - că 
marele lehova vrea să o ducă în pustietate, unde ea îşi va 
petrece bătrâneţile ca eremit, dedicându-i-se exclusiv Lui şi 
trăind exclusiv întru contemplarea şi adorarea divinității Lui. 
Elisabeth îi declară şi nepoatei Amelie că nu poate crede în 
sensul bisericesc, în caz contrar, ar trebui să ajungă la concluzia 
că Rudolf era damnat... Omul cel mai fericit este acela care îşi 
face cele mai multe iluzii.” 

Amelie răspunse că „fericirea rezidă în acţiunile care 
folosesc semenilor”. Reacţia Elisabethei la această remarcă era 


semnificativă pentru ea: „Tanti Sisi consideră că este ceva 
foarte frumos, dar oamenii o interesează prea puţin, aşa că nu 
îşi poate găsi fericirea în aşa ceva. 

Aici trebuie probabil să căutăm explicaţia pentru multe 
lucruri care, altfel, par inexplicabile la tanti Sisi.” Părerea 
Elisabethei despre moartea lui Rudolf oscila. 

La un moment dat îi spuse Ameliei că Rudolf „fusese cel mai 
mare filosof. Avea totul: tinereţe, bogăţie, sănătate şi totuşi a 
abandonat totul.” În alte momente considera că sinuciderea sa 
„este o asemenea ruşine, încât îi vine să-şi acopere faţa, să nu o 
vadă nimeni.” Starea de spirit a Elisabethei se degrada, 
surescitarea nervoasă se accentua. Valerie: „Mama îmi face în 
ultima vreme multe griji... Spune că tata a depăşit deja şocul, 
iar durerea ei crescândă îl importunează; el nu o înţelege; lea] 
regretă ziua când l-a zărit [pe Franz Joseph] pentru prima dată, 
spre ghinionul lui. Nici o putere din lume nu o poate abate de la 
această convingere.” În schimb, observatorii mai puţin apropiaţi 
- cum ar fi soţia ministrului plenipotenţiar belgian de Jonghe - 
constatară o neobişnuită bună dispoziţie a împăratului: „Toată 
lumea este frapată de jovialitatea împăratului; în plus: o privire 
vioaie, multă energie, este mai comunicativ ca niciodată. Oare 
comportamentul său să fie forţat? _ 

Îţi vine să crezi că da, în orice caz este de sperat. Împăratul 
se consola cu dragostea sa pentru Katharina Schratt, devenind 
mai echilibrat şi manifestând uneori chiar şi umor; cu ajutorul 
acestei iubiri târzii, trecu mai uşor peste catastrofa fiului său. 

Elisabeth se simţea tentată să plece din Viena, pe de altă 
parte însă o mustra conştiinţa să-şi abandoneze soţul în această 
situaţie tristă. Marie Valerie: „Mama spune că are faţă de lumea 
întreagă obligaţia... Să rămână alături de tata... Chiar dacă 
simte că înnebuneşte - căci tata o calcă pe nervi, ceea ce 
înţeleg în pofida dragostei pe care i-o port, având în vedere că 
eu cunosc atât caracterul mamei, cât şi lipsa lui de înţelegere 
pentru firea ei. 

Mă tem de multe ori pentru mama, căci de atâta nervozitate 
izbucneşte adeseori în râs, vorbeşte despre ospiciu ş.a.m.d. 
Dacă o implor să se ocupe de sănătatea ei, răspunde: „Ce rost 
are? Pentru tata ar fi o uşurare dacă aş muri, iar fericirea ta cu 
Franz nu ar mai fi umbrită de existenţa mea tristă.” Relaţiile 
încordate dintre Franz Joseph şi Elisabeth atraseră atenţia şi în 


decembrie 1889, cu ocazia unei vizite la Munchen. Amelie: „Ca 
de atâtea ori până acum am putut constata şi de data aceasta 
că tanti Sisi şi Franz Joseph se jignesc foarte uşor unul pe altul, 
poate fără să vrea. El nu-i înţelege natura neobişnuit de 
inflamabilă, în timp ce ea nu înţelege caracterul său simplu şi 
pragmatic. Şi cu toate acestea el o iubeşte nemaipomenit de 
mult. Marie Valerie, care împlinise între timp 22 de ani, era 
obligată să asiste neputincioasă la toate frecuşurile zil nice. Deşi 
rolul tot mai important jucat de Katharina Schratt îi accentua 
încetul cu încetul animozitatea împotriva tatălui ei, nota în 
toamna anului 1889 cu multă înţelegere în jurnal: „Şi până acum 
fusese greu să încropeşti cât de cât o conversaţie cu tata; dar 
acum, după lovitura din această iarnă, este aproape imposibil... 
înţeleg deci că o convieţuire lipsită de altă tangenţă decât 
durerea comună - dar şi aceea atât de diferită în manifestări - o 
apasă pe mama. In astfel de momente este mult mai dezolată 
decât atunci când suntem doar noi două singure... Gândindu-se 
că o mai aşteaptă ani mulţi de asemenea viaţă”. Valerie avea 
nostalgia să iasă „din această atmosferă tristă, să ajung într-un 
mediu mai sănătos,. Mizeria căsniciei părinţilor ei o deprima 
profund: „Constat cu amărăciune că suferinţa uriaşă, în loc să-i 
apropie pe părinţii mei unul de altul... l-a înstrăinat şi mai mult 
(deoarece niciunul nu înţelege durerea celuilalt).” Tocmai în 
această perioadă de disperare sosiră veşti îngrijorătoare despre 
starea sănătăţii lui Gyula Andrassy. 

Acesta muri în februarie 1890, după o îndelungată suferinţă. 
Elisabeth îi făcu o vizită văduvei sale din Budapesta şi îi spuse 
Valeriei că „de-abia acum îşi dă seama ce a însemnat pentru ea 
Andrassy: se simte pentru prima dată complet părăsită, lipsită 
de orice sfătuitor şi prieten. Peste alte trei luni - în mai 1890 - 
Elisabeth plecă la Regensburg, unde sora ei, Helene Thurn und 
Taxis, trăgea să moară. Valerie consemnă ultima discuţie dintre 
cele două surori: „Tanti Nene, care nu credea că va muri, se 
bucură să o vadă pe mama, numind-o „Old Sisi” - ea şi mama 
vorbeau totdeauna englezeşte una cu alta. 

„We two have hard puffs în our lives” [Noi două am avut 
parte de lovituri grele în viaţă (în engl.) (N. Tr.).], spuse mama: 
„Yes, but we had hearts” [Da, dar am avut inimi rezistente (am 
rezistat bine) (în engl.) (N. Tr.).], răspunse tanti Nene”. 
Trecuseră 37 de ani de la vara din Ischl, atât de importantă 


pentru soarta ambelor. Cele două surori îşi petrecuseră viaţa în 
strălucire şi fast, având parte de multă bogăţie, dar şi de multă 
singurătate sufletească. După o scurtă căsnicie fericită, Helene 
fusese mai mult de douăzeci de ani văduvă. Era mereu apăsată 
de stări depresive şi de melancolie. Ultimele cuvinte rostite de 
Helene o impresionară profund pe împărăteasă: „Ah, da; viaţa 
este totuşi jalnică şi mizerabilă.” 

Elisabeth suferea tot mai mult de nostalgia morii, 
indispunându-i pe cei din jurul ei - atât pe membrii familiei, cât 
şi pe doamnele de onoare. Valerie: „Mama nu va mai fi niciodată 
aşa cum a fost; îl invidiază pe Rudolf fiindcă a murit şi îşi 
doreşte zi şi noapte să dispară şi ea.” Peste o lună: „Mama 
susţine că este prea bătrână şi obosită ca să mai poată lupta, 
aripile îi sunt frânte şi vrea linişte. Cea mai 
nobilă faptă ar fi ca toţi părinţii să îşi 
omoare copiii imediat după naştere.” In 
octombrie 1889, reprezentanţele 
austriece din străinătate primiră o circulară 
în care împărăteasa îşi exprima dorinţa 
ca acestea să nu-i mai trimită felicitări cu 
ocazia zilelor onomastice şi de naştere, şi 
anume „nu numai în viitorul apropiat, ci pentru 
totdeauna”. 

La sfârşitul anului de doliu 1889, împărăteasa le dărui fiicelor 
Valerie şi Gisela toate rochiile colorate, um-brelele, pantofii, 
şalurile, poşetele, precum şi toate bijuteriile şi podoabele. Ea nu 
mai îmbrăcă decât rochii simple de doliu şi nu acceptă - până la 
sfârşitul vieţii - să mai poarte rochii colorate. Singura concesie: 
o rochie simplă cenuşie, cu ocazia nunţii Valeriei şi a botezului 
primului ei copil, micuța Elisabeth (Ella). 

Işi dărui şi bijuteriile, numeroasele perle, smaralde 
diamante. Cea mai mare parte ajunse la cele două fiice şi la 
Erzsi, fiica lui Rudolf. Nu îşi uită însă nici rudele; astfel, cumnata 
din Bavaria, Marie Jose, primi o broşa însoţită de cuvintele: „în 
amintirea perioadei când eram în viaţă”. Impărăteasa voia să îşi 
petreacă anii rămaşi până la moarte ca „mater dolorosa”, 
îmbrăcată doar în negru, fără să participe la fastul vieţii de 
la curte. Ambasadorul german din Viena comenta: 

„Împăratul suporta şi aceste regretabile marote cu mare 
resemnare şi răbdare.” Elisabeth resimţi ca o 


grea lovitură şi căsătoria fiicei ei preferate, Marie Valerie: 
„Mama este cuprinsă de melancolie profundă, cu atât mai mult 
cu cât nu înţelege cum de cineva poate să îşi dorească o 
căsătorie şi să se aştepte la ceva bun de la ea.” Elisabeth 
declara pe faţă că, din punctul ei de vedere, „căsătoria 
înseamnă ceva contra naturii”, după cum notează tânăra 
mireasă în jurnal. Pentru Valerie, care moştenise gândirea 
pragma tică a tatălui ei şi se bucura la gândul căsătoriei, o 
mamă atât de exaltată şi melancolică reprezenta o povară 
sufletească: „Dragostea prea mare a mamei mă apasă uneori ca 
o culpă pe care nu o pot explica; îmi reproşez că sunt 
nerecunoscătoare şi mă sperie gândul că nu voi simţi cu 
adevărat lipsa unui cămin fericit atunci când îl voi părăsi - cel 
puţin, aşa mi se pare.” Elisabeth nu se implicase niciodată în 
aşa măsură pentru cineva ca pentru fiica mai mică, „Unica”. Și 
tocmai aceasta suferea din cauza afecțiunii ei exagerate şi 
făcea comparaţie între tată şi mamă, fiind tot mai înclinată să-i 
dea tatălui dreptate. Epuizată de agitaţiile şi frământările 
sufleteşti cauzate mereu de Elisabeth, Marie Valerie aprecia 
„puritatea sufletească emoţionantă, aproape ingenuă” a lui 
Franz Joseph, „în care [el] reuşeşte să găsească pace şi 
consolare indiferent ce s-ar întâmpla. Cât de bine ar fi putut 
această inimă să completeze sufletul sumbru, agitat al mamei, 
cât de fericită ar fi putut să fie în ciuda micilor lui defecte şi 
slăbiciuni.” lar Valerie, care se pregătea cu multă 
conştiinciozitate de căsătorie, ajunse să vorbească despre 
„impresia - pusă doar uneori la îndoială - că mama este cea 
care nu a ştiut să fie fericită, poate şi din cauza împrejurărilor, 
dar în nici un caz din vina mult iubitului tată. Sper că aceste 
convingeri nu sunt eronate - îmi vor servi drept călăuză în 
propria mea viaţă.” Căsătoria Mariei Valerie cu arhiducele Franz 
Salvator are loc la finele lui iulie 1890, în biserica parohială din 
Ischl. Atât Elisabeth, cât şi Marie Valerie refuzaseră toate 
ceremoniile de la curte care avuseseră loc, în mod firesc, cu 
ocazia nunţii de la Viena a Giselei şi a lui Rudolf. Nu se celebră 
nici măcar o liturghie a miresei, ci doar o liturghie simplă în cerc 
intim, înainte de căsătorie. Şi aceasta la dorinţa specială a 
împărătesei, care considera că obişnuita liturghie solemnă a 
miresei este „prea lungă”. 


Printre domnişoarele de onoare se afla şi micuța Erzsi, fiica 
prinţului moştenitor, în vârstă de şapte ani. Anton Bruckner - 
venerat şi sprijinit de tânăra arhiducesă cântă la orgă. 

Fericirea Valeriei nu cunoştea limite, ea fiind unicul copil al 
cuplului imperial care se căsătorea din dragoste fără să fi trebuit 
să ţină cont de interesele curţii - ceea ce nu ar fi fost posibil 
dacă nu ar fi intervenit Elisabeth. 

Aceasta o rugă încă din ziua nunţii pe soacra Valeriei, 
arhiducesa Marie Immaculata, să nu viziteze tânăra pereche în 
perioada lunii de miere şi „să nu se amestece în nimic”. Multe 
scrisori tandre ale Elisabethei 
erau adresate, de acum înainte - fireşte în limba maghiară - din 
toate călătoriile, arhiducesei Valerie, stabilită în castelul 
Lichtenegg: „Mult iubita mea porumbiţă!” Ea i se ruga marelui 
lehova: „El, marele, atotputernicul, să o ia sub aripa sa 
ocrotitoare pe micuța mea porumbiţă, împreună cu cel pe care îl 
iubeşte, şi să le dea la momentul oportun porumbeii cel mici. 
Voi înălţă rugăciuni speciale cu ocazia slujbei religioase, deşi nu- 
mi place să fac aşa ceva.” Cu toate acestea, vizitele făcute de 
Elisabeth fiicei sale erau sporadice şi scurte. Căci - după cum 
atrăgea mereu atenţia - o soacră nu poate decât să tulbure 
fericirea unei tinere perechi. Când Valerie insista pe lângă ea să 
rămână mai mult timp la Lichtenegg, spunea „că nu vrea să se 
obişnuiască, tocmai fiindcă se simţea atât de bine aici. 
Pescăruşul nu avea ce căuta în cuibul rândunelei, iar ei nu îi 
este 
hărăzită o viaţă familială tihnită şi fericită!” Elisabeth susţinea 
că acum îşi pierduse toţi copiii. 


CAPITOLUL 14 


Odiseea 

După căsătoria fiicei ei preferate, Elisabeth considera că 
sosise momentul pentru care se pregătise de mult: „Din clipa în 
care nu mai am obligaţii faţă de Valerie a mea, din clipa în care 
o ştiu aranjată şi soţie fericită, înconjurată de copii mulţi, ceea 
ce „Kedves, [în maghiară: draga mea, iubita mea] îşi doreşte 
dintotdeauna, sunt liberă şi începe „zborul pescăruşului,. Şi: 
„Vreau să cutreier lumea întreagă. Ahaşver va fi fost un om 
sedentar în comparaţie cu mine. Vreau să străbat mările cu 


vaporul - un „olandez zburător” feminin - până mă voi scufunda 
şi voi dispărea”. Unicul ei fiu murise. Unicul ei prieten, Andrassy, 
murise, împăratul se simţea bine alături de prietena sa 
Katharina Schratt; fiica Valerie era fericită la căminul ei, în care 
se vor naşte pe rând nouă copii, împărăteasa Elisabeth trecuse 
de cincizeci de ani. Frumuseţea ei pălise: „De îndată ce voi simţi 
că îmbătrânesc, mă retreg din lume. Nu există nimic mai 
„îngrozitor” decât să te transformi încetul cu încetul în mumie şi 
să nu vrei să-ţi iei rămas-bun de la tinereţe. lar când începi să 
bântui ca o stafie fardată 

Pfui! Poate că mai târziu voi purta mereu un văl pe faţă 
pentru ca nici anturajul meu apropiat să nu mă mai vadă”. 
Elisabeth se ţinu de promisiune. Nu-i mai permise nimănui să-i 
facă portretul sau să o fotografieze. Nu mai ieşi niciodată fără 
un evantai mare sau o umbrelă după care îşi ascundea faţa 
suptă, ridată, tăbăcită de intemperii. Evantaiul negru şi umbrela 
albă deveniră, după spusele lectorului de greacă, Christomanos, 
„însoțitorii permanenţi ai existenţei ei exterioare,, ba chiar 
„aproape părţi componente ale apariţiei ei fizice”. 

„Aceste obiecte nu sunt în mâna ei ceea ce înseamnă pentru 
alte femei, ci embleme, arme şi scuturi în slujba adevăratei ei 
făpturi... În felul acesta vrea să se ţină la distanţă de viaţa 
exterioară a oamenilor ca atare, să nu scoată în evidenţă 
propria ei persoană, să nu se supună „spiritului de turmă al 
animalelor evoluate,; vrea să îşi salveze, neprofanată, tăcerea 
ei interioară; nu vrea să părăsească grădinile zăvorâte ale 
tristeţii pe care o ascunde în sine”. Elisabeth pleca din Austria 
de câte ori putea, cutreierând cât mai mult lumea, fără un ţel 
precis, împăratul nu îndrăznea să ridice decât obiecţii foarte 
timide contra absenței permanente a soţiei lui: „Dacă tu crezi că 
este necesar pentru sănătatea ta nu mă opun, deşi din 
primăvară am fost doar câteva zile împreună”, scria deja în 
octombrie 1887. În anii nouăzeci, Elisabeth nu va petrece mai 
mult de câteva săptămâni anual la Viena, dar şi cu aceste ocazii 
se retrăgea în vila Hermes din Lainz. 

În politică nu se mai amesteca de mulţi ani de zile, arătând 
foarte clar că nu doreşte să mai fie importunată cu aşa ceva. In 
1893, când premierul maghiar Tisza îi scrise prietenului său, 
baronul Nopcsa, să o roage pe împărăteasă să intervină într-o 
problemă în favoarea Ungariei, Nopcsa nici nu îndrăzni să-i 


prezinte împărătesei aceste doleanţe, spunându-i Idei Ferenczy, 
care încerca şi ea să se implice în măsura posibilităţilor ei: „Am 
primit şi a doua scrisoare a lui Tisza, dar nu înţeleg de ce îmi 
mai scrie. Aşa cum ştiţi şi dumneavoastră, Maiestatea Sa nu se 
amestecă în politică; cum să-l determine pe soţul ei să nu fie 
supărat pe Ungaria? 

Ungurii trebuie să se ajute singuri; eu nu-i răspund lui Tisza, 
deoarece nu mă pot prezenta în faţa Maiestăţii Sale cu o 
asemenea rugăminte.” Chiar şi fiica împăratului, Valerie, spera 
mereu că Elisabeth va exercita o influenţă politică, de exemplu, 
în problema reformării legii matrimoniale din Ungaria. 

O lege matrimonială civilă „se opune direct religiei. 

Constituţia nu l-ar putea în nici un caz constrânge [pe 
împărat] să acţioneze împotriva propriei sale voințe şi 
convingeri”, nota Marie Valerie disperată în jurnal. Dar şi 
tentativa ei de a o determina pe împărăteasă să se implice - 
după ce propria ei intervenţie pe lângă împărat eşuase - rămase 
zadarnică. Greu de explicat cum de Valerie nu ştia că Elisabeth 
(făcând abstracţie de faptul că nu voia să mai aibă de-a face cu 
politica) nu ar fi intervenit niciodată în sens antiliberal şi în 
interesul bisericii. 

In schimb, observatorii străini cunoşteau foarte bine 
concepţiile liberale ale împărătesei în probleme ecleziastice, 
fiind chiar impresionați de atitudinea personală şi intransigentă 
a  Elisabethei tocmai în această privinţă de exemplu, 
ambasadorul german de la Roma care după o discuţie cu 
împărăteasa, lăudă „claritatea aprecierilor ei”, scriindu-i lui 
Wilhelm al II-lea, la Berlin: Şi anume, în ceea ce priveşte relaţia 
dintre biserica catolică şi statul Austro-Ungar, împărăteasa se 
pare că a dat dovadă de o obiectivitate şi precizie a aprecierilor 
care l-a uimit pe ambasador. Acesta regreta că Măria Sa nu îşi 
spune părerea la Viena decât atunci când i se cere în mod 
special; iar în asemenea ocazii, spune exact ceea ce trebuie”. 
Glosă a tânărului Wilhelm al Il-lea pe acest raport: „este una 
dintre suveranele care are cea mai clară şi obiectivă gândire 
politică în acest secol”. De aceeaşi părere erau şi alţi - puţini - 
contemporani, de exemplu, Gyula Andrassy. 

Tocmai aceştia regretau retragerea totală a Elisabethei din 
politică, precum şi melancolia şi mizantropia ei crescândă. 
Arhiducesa Valerie se plângea că „modul de viaţă [al 


Elisabethei] se deosebea tot mai mult de cel al altor oameni... 
Oare va veni momentul în care mama îşi va da seama că ar 
trebui să ducă un alt gen de viaţă pentru a putea da cândva 
socoteală bunului Dumnezeu despre talentele cu care a fost 
înzestrată?” Slujitorii devotați ai lui Franz Joseph aveau impresia 
că Elisabeth încerca intenţionat să-şi jignească soţul. 

De exemplu, valetul personal, Ketterl, spunea: „Împăratul îşi 
vedea foarte rar la Godollo soţia, deşi locuiau sub acelaşi 
acoperiş. Dacă Franz Joseph voia să o viziteze de dimineaţă şi 
mergea la ea, fără să se anunţe în prealabil, personalul de 
serviciu îi spunea Maiestăţii Sale că împărăteasa doarme încă! 
Uneori Măria Sa era deja plecată în munţi de unde se întorcea 
de-abia seara, în compania nefericitei doamne de onoare şi nu-l 
primea pe împărat, fiind foarte obosită. Se întâmpla în felul 
acesta ca împăratul să îşi încerce uneori norocul zece zile în şir, 
dar în zadar. Poate oricine să-şi imagineze ce penibilă situaţie 
faţă de personalul de serviciu; îmi era adeseori cu adevărat milă 
de Maiestatea Sa.” In schimb, din ce în ce mai multă lume 
privea cu bunăvoință relaţia lui Franz Joseph cu Katharina 
Schratt, bucurându-se că bătrânul domn, tot mai resemnat, are 
parte de o mică şuetă la „prietenă”. 

Impărăteasa avea un comportament tot mai bizar şi în 
timpul călătoriilor. Chiar şi extrem de devotata contesă Marie 
Festetics i se plângea într-o scrisoare din Corfu Idei Ferenczy, 
care rămăsese acasă (şi anume, încă în noiembrie 1888, deci 
înainte de şocul sufletesc cauzat de tragedia de la Mayerling): 
„Ceea ce văd şi aud aici, dragă Ida, mă apasă cu adevărat. 
Maiestatea Sa continuă, ce-i drept, să fie totdeauna amabilă 
când suntem împreună şi povesteşte ca de obicei. Dar nu mai 
este cea de altădată - o umbră îi apasă sufletul. Nu mă pot 
folosi decât de această expresie, deoarece atunci când un om 
înăbuşă şi repudiază, din comoditate sau amuzament, orice 
sentiment frumos şi nobil, trebuie să te gândeşti la amărăciune 
sau cinism! Crede-mă că inima îmi plânge cu lacrimi de sânge!” 

După care Marie Festetics dădu câteva exemple de 
comportament al Elisabethei: 

„Face uneori lucruri de îţi stă în loc nu numai inima, ci şi 
mintea. leri dimineaţă a fost vreme proastă, 
dar ea ieşi cu toate acestea în larg cu velierul. La ora 9 începu 
să plouă cu găleata, iar aversa însoţită de tunete dură până 


după-amiază la ora 3. În tot acest timp am plutit pe apă, iar ea 
stătea pe „punte, sub umbrela deschisă, fiind udă leoarcă. Apoi 
cobori undeva, chemă trăsura şi voi să înnopteze într-o vilă 
străină, îţi poţi închipui până unde am ajuns - har Domnului, 
medicul o însoţeşte peste tot. Dar se întâmplă uneori lucruri şi 
mai ieşite din comun.” Obiceiul de a intra pur şi simplu în case 
străine - şi, în plus, fără a spune un singur cuvânt, fără a explica 
ce doreşte - devenise o adevărată manie în anii nouăzeci. 

Chiar şi împăratul era la curent cu acest obicei, căci în 1894 
îi scrise - după un incident de la Nisa, când o bătrână o alungă 
pe necunoscuta care voia să-i violeze domiciliul - : „Mă bucur că 
indigestia de la Nisa a trecut atât de repede şi că nu ai luat şi o 
bătaie de la bătrâna vrăjitoare, dar la un moment dat se va 
întâmpla şi asta, dacă pătrunzi, nepoftită, în casele oamenilor.” 
Neinvitată şi neanunţată, îşi făcea apariţia şi la diferite curţi din 
Europa pentru a se achita în mod cât se poate de ciudat şi 
nepoliticos de obligaţiile de reprezentare. 

De exemplu, în 1891 se duse, la Atena, de la gară direct la 
palatul regal, întrebându-l în limba greacă pe primul lacheu ieşit 
în cale dacă maiestăţile lor sunt acasă. Era îmbrăcată în costum 
de călătorie şi însoţită doar de fiica ei Valerie. Lacheul nu le 
recunoscu pe cele două doamne şi le spuse că dacă doresc o 
audienţă să poftească la maestrul suprem de ceremonii şi să se 
înscrie pe listă, împărăteasa spuse cine este. Valerie: „Dar ei 
[regele George I şi soţia] nu erau într-adevăr acasă, aşa că ne- 
am dus la palatul prinţului moştenitor pentru a-l lua cu asalt în 
mod similar.” Acolo dădură de biata prinţesă moştenitoare 
Sophie care nu cunoştea limba ţării, deci nu putea urmări 
conversaţia în limba greacă susţinută de Elisabeth. Pentru a-i da 
o lecţie, Elisabeth nu vorbi în germană, continuând să se 
întreţină în neogreacă. 

(După părerea specialiştilor greci, cunoştinţele de limbă 
greacă ale celor cinci 


regine ale Greciei, venite din alte ţări - Amalia, Olga, Sophia, 
Friederike şi Anna Maria - nu totalizau, luate la un loc, pe cele 
ale împărătesei Elisabeth a Austriei.) Şi alte capete încoronate 
avură parte de asemenea vizite inopinate, de exemplu regele 
Olandei şi împărăteasa Friedric a lui Wilhelm al 
II-lea, care trăia retrasă într-u Bad Homburg. 
Elisabeth o iubea pe văduva fí dar amărâtă a 
„Împăratului de 99 de zile”, „ vrând să o 
onoreze cu o vizită - într-o z neanunţată şi 
însoţită de o doamnă de onoare sta pe doamna 
necunoscută care pretindea easa Austriei, 
împărăteasa Friedrich este ale alarmantă că 
împărăteasa Elisabeth se găseş ardă. Incidentul 
păru să o amuze pe Elisabeth, oc supărată, ci 
râdea când mareşalul curţii apăru, confuz, să o elibereze. În 
schimb, unei cele-brităţi apuse, şi anume fostei împă-rătese 
Eugenie a Franţei, îi prezentă în mod formal omagiile. Eugenie 
trăia retrasă, ca văduvă, la Cap Martin, pe Riviera. Elisabeth 
dispuse ca suita ei să-i dea împărătesei toate onorurile ce i se 
cuveniseră mai demult. Arhiducesa Valerie rămase foarte 
impresionată şi admiră „şarmul” fostei împărătese, „deşi 
frumuseţea ei pălise deja. Are un comportament foarte simplu. 
Trecutul aventuros nu se vede pe ea căci nu afişează nici 
durere, nici măreție perimată.” Cele două doamne făcură 
împreună plimbări, cu trăsura sau pe jos, în ţinutul Cap Martin: 
Eugenie despre Elisabeth: „Aveai senzaţia că eşti în compania 
unei stafii, căci spiritul ei pare să sălăşluiască în altă lume. 
Aproape că nu vedea ce se petrece în jurul ei şi nu observa 
că cei ce o recunoşteau o salutau. Atunci când observa totuşi, 
răspundea la salut aruncându-şi uşor capul spre spate, în loc să- 
| încline”. Ilmpărăteasa îşi manifesta şi în timpul călătoriilor 
aversiunea faţă de orice etichetă. Marie Festetics îi scria din 
Genova Idei Ferenczy: „între noi fie vorba, Maiestatea Sa l-a 
primit ieri pe simplul comandant al naveişcoală germane, deşi 
până acum a refuzat să întâlnească amirali şi înalţi demnitari 
(ofiţeri, civili şi clerici) din Spania, Franţa şi Italia. Pe mine mă 
supără aşa ceva deoarece mă tem de presă”. Diplomaţii 
austrieci - de exemplu, în 1891 la Cairo nu se bucurau de 
trecere când îi propuneau împărătesei să participe la 
manifestări oficiale, „împărăteasa a binevoit să-mi permită să 


îi... Ofer un spectacol dat de  îmblânzitori de şerpi, 
prestidigitatori şi prezicători arabi, îi scria însărcinatul cu afaceri 
al Austriei la Cairo ministrului de Externe, adăugând că 
„performanţa zilnică la marş, a împărătesei „ajunge până la în 
medie 8 ore pe zi” - să nu uităm: în Egipt! 

O încercare de a-şi face în 1891 iarăşi apariţia la un bal eşua. 
Arhiducesa Valerie: 

„Cică multe doamne au plâns şi, în ciuda diamantelor şi a 
penelor colorate, totul aducea mai mult a înmormântare decât a 
carnaval. 

Mama însăşi era îmbrăcată într-o rochie de doliu”. Elisabeth 
participă la încă un „bal al curţii” în 1893. 

Geologul Eduard Sues descrie festivitatea: „Vechiul fast 
imperial. Fiecare candelabru vrea parcă să-şi povestească 
propriile amintiri. Imediat lângă uşa care duce spre sala din 
mijloc stă maestrul de ceremonii, contele Hunyady, în uniformă 
roşie de husar şi cu bastonul înalt, alb în mână, iar pe lângă el 
trece, ca pe lângă o piatră de hotar, o cale lactee de frumuseți 
juvenile: întreaga ceată a noii generaţii femeieşti a aristocrației, 
care vrea să o omagieze pe împărăteasă - toate îmbrăcate în 
alb, fără alte podoabe decât propria lor graţie, în mijlocul sălii, 
însă, două făpturi negre, împărăteasa îmbrăcată în permanenţă 
în rochii de doliu şi maestra ei de ceremonii; aveai impresia că 
toate briliantele sclipitoare cu care se împodobiseră mamele din 
jur îşi pierd scân teierea în faţa acestei dureri profunde, lipsite 
de orice strălucire şi că fiecăreia dintre fetele tinere, care făceau 
reverenţe, i se atrage atenţia că viaţa este în stare să reunească 
multă splendoare şi multă durere în acelaşi timp.” Prezenţa 
împărătesei la balurile curţii ar fi fost importantă din motive 
mondene. Căci, conform tradiţiei, tinerele fete din aristocrație 
trebuia să-i fie prezentate împărătesei înainte de a-şi face 
debutul în societate. 

Refuzând să participe la aceste evenimente, împărăteasa 
dădea peste cap reglementările stricte ale societăţii vieneze. 

Întrebarea: care dintre arhiducese urma să o reprezinte pe 
împărăteasă cu ocazia unor solemnităţi, genera tot felul de 
conflicte şi gelozii. Văduva lui Rudolf, Stephanie, era foarte 
antipatizată. Fratele mai mic al împăratului, Karl Ludwig, ridică 
pretenţii pentru soţia sa, frumoasa arhiducesă Maria Theresia, 
care să fie deacum înainte înlocuitoarea primei doamne de la 


curte, înseamnă că poziţia Elisabethei la curte fusese pasată 
altcuiva de pe vremea când ea era încă în viaţă. Curtea nu se 
mai baza pe împărăteasă - şi pe drept cuvânt, deoarece ea 
arăta pe faţă că detestă obligaţiile de protocol. 

Nu numai curtenii făceau comentarii pe marginea acestei 
eschivări, ci şi diplomaţii străini, de exemplu, ambasadorul 
german: „împăratul suferă cel mai mult din cauza recluziunii 
Mariei Sale soţia sa; povara reprezentării îi revine astfel în 
exclusivitate lui. Noţiunea de curte imperială dispare, iar relaţiile 
dintre curte şi societatea de la curte vor slăbi tot mai mult.” Cei 
care cunoşteau situaţia mai îndeaproape se simțeau tentaţi să 
creadă că moartea lui Rudolf nu era adevăratul motiv al 
absenței din Viena a împărătesei, ci doar un pretext, o 
modalitate de a se scuza în faţa lumii. 

Peregrinările prin Europa ale împărătesei, cu vagonul-salon 
al trenului special sau cu iahturile imperiale Greif şi Miramar 
însemnau o adevărată tortură pentru doamnele de onoare, mai 
ales pentru contesa Festetics, care era mai bolnăvicioasă. Marie 
Festetics într-una din numeroasele scrisori pline de lamentări: 
„lată-mă aici, pe vaporul în tangaj, într-o lume necunoscută - 
singură. 

Va trece şi asta, dar este greu să faci faţă cu seninătate şi să 
afişezi o figură voioasă. Mi-e dor de casă”. În scrisorile ei vorbea 
mult despre intemperii, „tunete, vijelii şi ploaie ca la sfârşitul 
lumii” - şi nesfârşite vizite şi vizionări. Când făcea plimbări de 
ore întregi pe jos, împărăteasa nu ţinea deloc cont de vreme. 
Avea o pasiune pentru forţele dezlănţuite ale naturii, dar nici un 
pic de înţelegere pentru sensibilitatea însoţitorilor ei. Se ajungea 
tot mereu la scene aproape groteşti - de exemplu, când grupul 
ei urma să se îmbarce, la Corfu, pe Miramar m timp ce bătea 
„un vânt puternic dinspre nordest”. „Speriate de moarte”, 
relatează Alexander von Warsberg, două cameriste se 
ascunseră într-un ungher neimpresionată de vijelie şi de valurile 
mari, Elisabeth voia să le silească pe cele două „să admire 
tocmai acum minunatul asfinţit al soarelui şi culorile proiectate 
pe muntele din spatele oraşului Patras, până când sărmanele 
făpturi începură să se tânguiască spunând că nu văd nimic în 
afară de valurile îngrozitoare.” Doamnei de onoare Festetics, 
care suferea mereu de rău de mare, îi venea foarte greu să se 
plimbe pe punte cu stăpâna ei, indiferent de vremea de afară, 


pe vaporul ce se legăna, şi anume doar fiindcă Elisabeth nu 
avea răbdare să stea liniştită. Marie Festetics după o asemenea 
călătorie cu vaporul prin Marea Egee, în noiembrie: „Zău că nu 
este o plăcere să te plimbi pe vapor în largul mării, timp de două 
săptămâni, pe o asemenea vreme.” Elisabeth ţinea să îşi 
respecte tabieturile şi la bordul vaporului, de exemplu, să îşi ia 
baia de dimineaţă sus, pe punte. Această operaţie necesita 
măsuri speciale, cu corturi care să împiedice vizibilitatea. Pentru 
ca apa să nu dea afară din cadă, căpitanul trebuia să piloteze în 
aşa fel vasul, încât la acele ore ale dimineţii să se afle pe mare 
liniştită, iar maşinile să fie oprite în timpul băii. În afară de 
aceasta, Elisabeth voia să vadă şi pe vas flori multe, deci se 
încărcau o grămadă de ghivece trebuind udate zilnic cu apă 
dulce. 

Cea mai dificilă problemă era să aibă mereu lapte proaspăt 
pe vapor, căci Elisabeth se hrănea uneori doar cu lapte, dar nu 
accepta decât laptele de la anumite animale. Se luau, prin 
urmare, la bord şi animale de lapte, de obicei, două vaci şi o 
capră. Problemele ridicate de sănătatea şi bunăstarea acestor 
animale - neobişnuite cu o călătorie pe mare şi care nu dădeau 
lapte suficient când tangajul era puternic - reprezentau o grijă 
permanentă pentru echipaj şi pentru doamnele de onoare care 
ştiau prea bine cât de mult depinde dispoziţia împărătesei de 
aprovizionarea cu un lapte bun. 

Aceeaşi Elisabeth care la Viena se plângea de orice adiere 
mai răcoroasă era total insensibilă la intemperii în timpul 
călătoriilor. Marie Festetics: „Maiestatea Sa a plecat din Viena 
fiindcă nu suportă frigul, dar noi petrecem tocmai cele mai 
proaste şase săptămâni în ţinuturile cele mai reci; ea iese la 
plimbare chiar şi pe o vreme atât de rea, încât vântul i-a dat de 
două ori umbrela peste cap şi i-a smuls pălăria de pe cap.” Când 
era furtună, punea pe cineva să o lege de scaunul de pe punte 
ca să nu fie măturată de valuri în mare: „Fac ca Ulise, fiindcă mă 
atrag valurile”, îi explica grecului Christomanos. Elisabeth îşi 
cruța uneori doamnele de onoare luându-l pe lectorul de greacă 
din perioada respectivă ca însoțitor în plimbările făcute pe 
ploaie şi furtună. Constantin Christomanos o însoţi la un 
moment dat într-o plimbare prin parcul Schonbmnn, în luna 
decembrie, pe lapoviţă şi viscol. Trebuia mereu să sară peste 


bălți mari: „Ne bălăcim prin bălți ca broaştele”, spuse 
împărăteasa. 

„Suntem ca două suflete damnate care rătăcesc prin infern. 
O asemenea plimbare ar fi pentru mulţi oameni un adevărat 
iad... Mie, în schimb, vremea asta îmi place foarte mult. Căci nu 
este şi pentru ceilalţi oameni, o savurez eu singură; este numai 
pentru mine, întocmai ca piesele de teatru pe care bietul rege 
Ludwig punea să fie jucate exclusiv pentru el. Doar că aici, 
afară, peisajul este şi mai măreț. Ar putea să fie o vijelie şi mai 
mare, te-ai simţi şi mai aproape de forţele elementare.” 
Nostalgia de a-şi abandona sufletul agitat pradă stihiilor, de a se 
simţi „ca un atom” în univers, marcă ultimii zece ani ai vieţii 
Elisabethei şi poate fi urmărită şi în poezia Gebet (Rugăciune) 
închinată Dumnezeului ei lehova: 

“Din luntre coboară sufletul meu 

Și cade-n genunchi pe valuri-uriaşe; 

Ca vuietul orgii sonore-l atrag 

Irezistibil spre ele. 

lehova! Tu care mări ai creat 

Și-atomul ce este sufletul meu; 

Din munte la mare, din stâncă la val 

Rătăceşte de nu-l chemi la tine. 

lehova! Creat-ai pământ prea frumos! 

Dar sufletu-mi pace nu are. 

Lumi mai frumoase să vadă ar vrea 

Pierdute departe-n eter. | 

ehova! Permite ca sufletul meu 

Pe astru-auriu să-ngenunche; 

lar jos, când ape-agitate vor curge, 

Fierbinti rugi spre tine să-nalţe!” 

Dar nici trăirea religioasă a naturii nu îi aduse Elisabethei 
tihna râvnită. Nu îşi găsea nicăieri pacea şi liniştea, indiferent 
unde s-ar fi aflat şi îi explica lui Christomanos: „Viaţa pe un 
vapor este mai frumoasă decât orice liman. Dorim să ajungem 
la punctele terminus ale unor călătorii tocmai fiindcă între ele 
are loc călătoria. Dacă aş descinde undeva ştiind că va trebui să 
rămân definitiv acolo, chiar şi şederea în paradis ar fi un infern. 

Ideea de a trebui să părăsesc un loc mă emoţionează şi mă 
face să îndrăgesc acel loc. In felul acesta înmormântez de 
fiecare dată un vis care se volatilizează prea repede, pentru a 


jindui apoi după altul.” Viaţa Elisabethei se transformă într-o 
goană continuă - dar nu mai era vorba despre evadarea dintr-un 
anturaj prezumtiv sau cu adevărat ostil, ci despre fuga de 
propriul eu, de neastâmpărul neostoit al propriului suflet. 

„Singurul lucru pe care îl mai putea face era să studieze cu 
asiduitate într-un ţinut frumos”, îi spusese Elisabeth nepoatei ei 
Amelie, cu ocazia unei vizite în Bavaria. 

„l-ar fi plăcut ca vaporul ei să se scufunde în timpul unei 
furtuni puternice. Ajungând la concluzia că 
toţi cei de la bordul vasului erau existenţe perimate şi că 
aparţinătorii nu ar fi fost în pierdere în urma morţii lor, îl rugase 
pe „marele lehova, să scufunde întregul vapor.” Egocentrismul 
luase, prin urmare, proporţii îngrijorătoare. 

Agitaţia febrilă a Elisabethei se repercuta negativ şi asupra 
construcţiei castelului Achilleion de pe insula Corfu. Contesa 
Festetics se plângea: „Maiestatea Sa este de la o zi la alta tot 
mai arbitrară, tot mai comodă, tot mai pretențioasă - ar vrea să 
coboare cerul pe pământ... Maiestatea Sa îşi imaginează că, 
dacă ai bani, poţi amenaja o grădină aşa cum construieşti un 
castel şi este disperată că pomii nu au înverzit încă. Având în 
faţa ochilor grădina din Miramar, care a fost în anul acesta într- 
adevăr superbă, este nemulțumită.” Nici această proprietate 
grecească nu îi aduse linişte împărătesei. De îndată ce văzu 
castelul terminat, simţi dor de ducă, întocmai ca în cazul vilei 
Hermes care nu îi mai plăcea în mod deosebit. Pe cât de mult îşi 
dorea un „cămin”, pe atât de mult îi repugna liniştea lui. 

“lubirea liberă trebuie să fie, 

Să plece când vrea, să vină când vrea; 

Castelul ca o verighetă este, 

Iubirii nu-i dă viață lungă 

Pescăruş sunt dar fără patrie, 

Pe nici un țărm nu sunt acasă, 

Legată nu mă simt niciunde; 

Să zbor doar vreau din val în val.” 

La un moment dat, îi veni ideea că are nevoie de bani pentru 
fiica Valerie şi că trebuie să vândă castelul Achilleion: „Voi vinde 
o dată cu castelul şi argintăria personală, cu blazonul meu; 
poate că în cazul acesta îl cumpără un american. Am un agent 
în America şi acesta m-a sfătuit să fac aşa”, îi declara lui 
Christomanos care rămase uluit. Împăratul îi atrase atenţia 


asupra eventualelor inconveniente: „Am observat de câtva timp 
că, de când este gata, palatul din Gasturi [Corfu] nu te mai 
bucură, dar m-a mirat cu toate acestea hotărârea ta de a-l vinde 
deja şi cred că ar trebui să mai chibzuieşti.” Impăratul nu era de 
acord cu propunerea Elisabethei de a folosi în interesul Mariei 
Valerie banii obţinuţi: „Valerie şi copiii ei, probabil numeroşi, nu 
vor muri de foame fără suma obţinută pe castel şi va părea 
foarte ciudat, ba chiar va da ocazia unor comentarii neplăcute 
dacă vei vrea să vinzi deodată toată proprietatea, imediat după 
ce ai construit vila cu atâta efort, cu atâta grijă şi cu cheltuieli 
atât de mari, după ce ai transportat atâtea lucruri în ea şi după 
ce nu de mult ai mai achiziţionat un teren alături de ea. Nu uita 
că guvernul Greciei a manifestat multă bunăvoință ca să te 
servească şi că toată lumea s-a străduit să-ţi fie pe plac şi să-ţi 
facă o bucurie - şi acum să fi fost totul în zadar?” Oricum, nu s- 
ar obţine un preţ corespunzător deoarece casa necesită deja 
reparaţii, „dar cu toate acestea va face mare vâlvă”. Deci 
Elisabeth să se mai gândească ce face. 

„Intenţia ta mă şi întristează în oarecare măsură”, continua 
Franz Joseph. „După ce ai construit [castelul din] Gasturi cu 
atâta plăcere şi sârguinţă, speram că vei rămâne liniştită în 
creaţia ta nouă cea mai mare parte a timpului pe care îl petreci, 
din păcate, în sud. Acum vrei să dispară şi aceasta, să 
călătoreşti tot timpul şi să cutreieri lumea.” El aştepta „cu mare 
nerăbdare” să se revadă. In ciuda acestor obiecţii justificate, 
lucrurile evoluară din nou aşa cum dorea Elisabeth: de-abia 
amenajat, castelul Achilleion este iarăşi golit. Mobilele scumpe, 
imitate cu atâta trudă, sunt transportate la Viena şi depozitate 
în diferite castele şi magazii, deoarece împărăteasa nu mai avea 
nici un interes pentru ele. Dar nu apăru nici un cumpărător. 

Elisabeth plănui încă o dată să-şi construiască o casă, de 
data aceasta la San Remo; abandonă însă în 
curând proiectul. Prefera să locuiască la hoteluri, deşi din cauza 
pretențiilor ei exagerate întâmpina şi aici tot felul de dificultăţi. 
Având în vedere că sosea adeseori pe neaşteptate în toiul 
sezonului, cu o suită numeroasă, necesitând un număr mare de 
camere, ba uneori chiar întregul hotel, cu intrare separată şi 
sute de măsuri de precauţie complicate pentru a se putea feri 
de insistenţele curioşilor, ajunsese să fie foarte temută - un 
aspect de care aflară şi doamnele de onoare. De exemplu, 


contesa Festetics: „Maiestatea Sa devine de la un an la altul tot 
mai pretențioasă, dar aici nu poţi face rost de tot ce îşi doreşte, 
oricâtă bunăvoință ar exista; oamenii sunt uluiţi şi îmi vine să 
roşesc”, îi scria Marie Festetics Idei Ferenczy, în 1892, din 
Interlaken. Din motive de sănătate, Ida Ferenczy, cea mai bună 
prietenă a împărătesei, nu o însoțea în aceste călătorii. 

Şi contesa Festetics era la începutul anilor nouăzeci deja 
bolnavă şi obosită: „Nu ştiu încă unde vom fi peste 2 - 3 zile. 
Inţeleg că omul caută căldura, dar să petreci, în timpul iernii, 
trei luni pe vapor - pentru aşa ceva trebuie să ai un gust special. 
Cred că nici Maiestatea Sa nu ştie încotro plecăm.” Doamna de 
onoare nu savura deloc aceste călătorii. Din Spania scria: 
„Sevilla este frumoasă şi interesantă; dar când o văd pe 
Maiestatea Sa atât de obosită şi de sătulă de viaţă, nu am nici 
eu parte de bucurie. Nu ştiam până acum cât de greu este să-ţi 


faci datoria.” După mai mult de 20 de ani de 
activitate extenuantă în calitate de 
doamnă de onoare a împărătesei, 
Marie Festetics este, în cele din urmă, 
înlocuită cu contesa Irma Sztaray, o femeie 
mult mai tânără şi mai sportivă. 

În ultimii ei ani de viaţă, împă-răteasa 
cutreieră Europa însoţită de Irma  Szta-ray. 
De exemplu, în 1890 întreprinse 
următoarele călătorii: la Ischl, Feldafing, Paris, 
Lisabona, Alger, Florenţa şi Corfu. Nu rareori 


schimba în ultima clipă destinaţia călătoriei, făcând tot felul de 
încurcături. Corespondenţa i se trimitea poste restante în 
porturile în care urma să acosteze (în conformitate cu 
informaţiile pri-mite de la Viena, care nu erau nici ele totdeauna 
corecte). Destinatara avea, de obicei, un pseudonim. De 
exemplu, în octombrie 1890, aghiotantul general imperial, 
contele Paar, expedie scrisorile lui Franz Joseph către „Mrs. 
Elizabetha Nicholson -  Chazalie”  (Chazalie fiind numele 
vaporului Elisabethei în această călătorie), poşte restante, la: 
„Arcachon, La Coruna, Oporto, Oran, Alger, Toulon, Gibraltar, 
San Remo, Marsilia, Monaco, Cannes, Mentone şi Livorno... Şi în 
fine şi o lădiţă... la Gibraltar.” Maestrul suprem de ceremonii al 
Elisabethei, baronul Nopcsa, trebuia să se intereseze de fiecare 
dată la consulatele respective „dacă într-una din aceste 


localităţi a rămas corespondenţă neridicată, care să fie 
expediată înapoi.” Franz Joseph îi scria soţiei sale aproape zilnic. 
Marie Festetics: „Când absentam săptămâni în şir se aduna o 
asemenea grămadă de scrisori încât, având în vedere că 
destinaţia noastră era mereu alta, nu ştiam unde să le 
păstrăm.” lată de ce Elisabeth o rugase de multe ori „să ard 
scrisorile, ca să nu ajungă în mâini străine”. Acestea sunt doar 
exemple mărunte ale greutăților cotidiene, provocate an după 
an de călătoriile împărătesei. 

Suita împărătesei avea, în schimb, ocazia să cunoască 
lumea. Unul din lectorii de greacă, M. C. Marinaky, a fost în 
1895/96 timp de zece luni în slujba Elisabethei, şi anume: în 
mai/iunie la vila Hermes de lângă Viena, în iulie în localitatea 
balneară Bartfeld din Ungaria, în august la Ischl, în septembrie 
la Aix-les-Bains şi Territet, în octombrie la Godollo, în noiembrie 
la Viena, din decembrie până în februarie la Cap Martin, în 
martie la Cannes, Napoli, Sorrento, Corfu. 

Nici în ceilalţi ani situaţia nu este diferită. Destinația câte 
unei călătorii era dictată uneori de un capriciu 
momentan al Elisabethei, nefiind compatibilă cu politica 
Austriei. De pildă, ambasadorul german spune despre călătoria 
împărătesei la Florenţa, din 1890, că „împăratul Franz Joseph nu 
ar fi dorit ca Maiestatea Sa să descindă pe pământul Italiei. 
Programul iniţial al călătoriei nici nu prevăzuse acest popas, dar 
deciziile Mariei Sale nu sunt totdeauna cunoscute în prealabil.” 
Peste doi ani ambasadorul german raportează la Berlin, după ce 
avusese o întrevedere cu Franz Joseph: „Din toate declaraţiile 
reieşea că el personal nu era prea informat în legătură cu 
planurile Măriei Sale soţia sa şi nu poate influenţa destinaţia 
călătoriilor ei... Nu vă comunic nimic nou spunând cu tot 
respectul că aceste absente îndelungate ale împărătesei din 
ţara ei nu îl încântă pe împărat, iar în ţară nu sunt deloc 
apreciate, fiind chiar - din păcate - aspru condamnate.” 
Elisabeth pleca tot mereu la Munchen, să revadă locurile unde 
copilărise. Contesa Sztaray: „Am străbătut încet oraşul; nu 
voiam să vedem nimic nou, nimic surprinzător; vizita avea în 
vedere exclusiv trecutul, amintirile. Ne opream când în faţa 
vreunui palat vechi, când în faţa vreunei case vechi, în dreptul 
unor arbori ale căror ramuri crescuseră între timp, sau al unor 
straturi de flori care existaseră şi atunci, împărăteasa... Ştia să 


spună despre fiecare câte ceva, vreo amintire dragă din 
vremurile vechi şi bune.” 

Nu pleca niciodată din Munchen fără să fi trecut pe la berăria 
Hofbrauhaus, fireşte incognito şi comportându-se ca „un bughez 
cumsecade”, după spusele ei; acolo comanda pentru ea şi 
pentru doamna de onoare câte o cană cu bere (cu volumul de 
un litru). În timpul călătoriilor, împărăteasa refuza să fie însoţită 
de o gardă de corp a poliţiei. Dar ţinând cont de pericolul 
crescând reprezentat de anarhişti, multe guverne insistau ca ea 
să fie mereu supravegheată de agenţi de poliţie, chiar şi 
împotriva dorinţei ei. Unul din aceşti agenţi foarte solicitaţi, 
Anton Hammer din Karlsbad, povesteşte:  “Impărăteasa 
Elisabeth ne dădea colosal de mult de lucru. Nu avea nimeni 
voie să o privească. Ţinea într-o mână o umbrelă, în cealaltă un 
evantai. Apoi mai erau şi plimbările ei inopinate, o dată la ora 
trei dimineaţa, apoi înainte de amiază, când mergea să se 
plimbe în pădure. Trebuia să fii fără întrerupere la post. In 
schimb, primisem ordinul strict să supraveghez fiecare pas al 
împărătesei fără ca ea să observe ceva.” 

Dacă Elisabeth recunoştea vreun agent, o lua de multe ori la 
fugă sărind peste garduri sau cotind pe cărări lăturalnice, ca să 
scape de urmăritori, în cazul acesta, agenţii aveau parte de 
neplăceri serioase fiindcă nu îşi îndepliniseră misiunea de a o 
însoţi pe împărăteasă. 

Hammer: „A trebuit să fim cinci ore pe urmele ei, căutând 
acoperire în spatele copacilor sau a stâncilor şi păstrând o 
distanţă de aproximativ două sute de metri.” Lumea era peste 
tot curioasă să o zărească pe cea care fusese odinioară cea mai 
frumoasă femeie din lume. Mulţi martori oculari relatează însă 


că legenda şi realitatea sunt uneori departe 
una de alta; de exemplu, prinţul Alfons 
Clary-Aldringen, care a întâlnit-o pe 
împărăteasă la Territet, pe lacul Geneva, 
în 1896/97, când el era încă un băieţaş. 
Fusese cu sora sa pe muntele din spatele ho- 
telului în care locuiau atât familia Clary, 
cât şi împărăteasa. Văzând silueta neagră, 
subţirică, a împărătesei, cei doi copii îi  tăiară 


drumul şi ce să vezi: având în vedere că în apropiere nu se 
găsea nici o persoană adultă, împărăteasa nu îşi deschise 


evantaiul! Sora mea făcu o reverență, iar eu cea mai frumoasă 
plecăciune; ea ne zâmbi cu prietenie - dar am rămas încremenit 
zărind o faţă plină de riduri, care mi se părea foarte bătrână.” 
Când copiii îi povestiră bunicii despre întâlnire, aceasta 
spuse cu o voce solemnă: „Copii, să nu uitaţi 
niciodată ziua în care aţi văzut-o pe cea mai frumoasă femeie 
din lume!” Alfons Clary: „Când am răspuns 
impertinent: „Dar bine, bunică, faţa ei este plină de riduri!, m- 
am trezit cu o palmă zdravănă.” Nu ştim nici în ziua de astăzi 
cum arăta Elisabeth la bătrâneţe - nu există nici o fotografie de- 
a ei din acea perioadă; în amintirea contemporanilor şi a 
posterităţii ea rămase aşa cum o arată toate tablourile şi 
fotografiile: o femeie tânără şi frumoasă, în orice caz, această 
legendă construită de ea însăşi îi umbri ultimii ani ai vieţii. Căci 
acum se ferea de oameni şi pentru ca aceştia să nu-i vadă faţa 
adevărată, ridată şi cenuşie. 
Actriţa Rosa Albach-Retty o zări pe Elisabeth însoţită de 


contesa Sztaray în 1898, în grădina unui mic han 
din Ischl. Deoarece adevărata înfăţişare 
a Elisabethei era necunoscută, nu îşi dădu 
imediat seama cine erau cele două 
doamne. „Una din ele era fără îndoială 
în doliu, căci purta o rochie neagră, 
închisă până sus, ghete negre şi o pălărie 
neagră cu un voal des care era dat pe 
spate peste borul lat.” Era 

împărăteasa. Doamna  cealal-tă, mai 
tânără şi îmbrăcată într-o rochie colorată, 


contesa Sztaray, intră în incinta hanului lăsând-o pe Elisabeth 
singură pentru câteva clipe. Rosa Albach-Retty: 

“Elisabeth privi puţin drept înainte, îşi scoase apoi cu mâna 
stângă proteza din gură o ţinu lateral în dreptul marginii mesei 
şi o clăti cu un pahar cu apă. Apoi o vâri înapoi, în gură. Totul se 
petrecuse cu o nonşalanţă atât de graţioasă şi, în primul rând, 
atât de repede, încât am crezut mai întâi că nu văd bine”. Din 
numeroasele bârfe legate de agitația aproape patologică a 
Elisabethei amintim aici doar un exemplu, transmis de pacifista 
Bertha von Suttner. Contesa Ernestine Crenneville îi povestise 
următoarele: „îmi amintesc că într-o zi, după un dineu la 
împărăteasă, am mai rămas câtva timp împreună, un cerc mic: 


arhiducesa Valerie, ducele de Cumberland şi cu mine. Câteva 
doamne de onoare stăteau mai la o parte, împărăteasa era 
foarte tăcută şi tristă. Deodată exclamă: 

„Ah, afară! 

Să ieşim, în natură, cât mai departe...,, Arhiducesa Valerie 
sări în sus: „Pentru Dumnezeu, mamă...,, Ducele de Cumberland 


interveni cu o voce calmă: „Aveţi 
dreptate, Maiestate!,, iar fiicei îi şopti: 
„Să nu o lăsaţi niciodată singură, 


niciodată singură!”. 

La trei luni după 
Rudolf, presa europeană 
colpor-teze vestea că 
Aus-triei ar fi înnebunit. 
BERLINER TAGBLATT trasă 
uimitor de bine 
evoluţia acestei boli 


moartea lui 
începu să 
împărăteasa 
Ziarul 

într-un articol 
documentat 
recurgând, cu 


decenţă, la eufemismul „afecţiune nervoasă gravă” (probabil 
corect în comparaţie cu alte surse care vorbeau pur şi simplu de 
nebunie): „Pe cei familiarizați cu situaţia de la curtea Austriei 
această veste nu îi surprinde. Extravaganţele nefericitei 
împărătese, anxietatea, existentă dintotdeauna, de a apărea în 
public, mizantropia ei, care seamănă foarte mult cu cea a 
nefericitului rege Ludwig al Bavariei îndreptăţeau temerile că 
mai devreme sau mai târziu se va ajunge la o catastrofă. Ar fi 
deci o eroare să se creadă că sfârşitul îngrozitor al prinţului 
moştenitor Rudolf ar fi cauza suferinţei; aceasta exista de multă 
vreme, agravându-se încet dar constant.” După poveştile ţesute 
în toate marile ziare europene pe marginea îmbolnăvirii 
împărătesei apărură, fireşte, dezminţiri energice în ziarele 
austriece: împărăteasa suferea doar de dureri nevralgice. 
Psihiatrul şi profesorul Krafft-Ebing (acelaşi care o tratase pe 
sora Elisa- 

bethei, Sophie Alencon, trimiţând-o la ospiciu din cauza 
adulterului) nu fusese chemat în consult. Presa 

internaţională vorbea în anii nouăzeci tot mereu şi cu cele mai 
diferite ocazii - de obicei inofensive - de o boală psihică a 
Elisabethei. În ziarul SECOLO din Milano citim în 1893: 
„Împărăteasa şi regina Elisabeth suferă de o nebunie incipientă. 
Este chinuită în fiecare seară de halucinaţii. Are o idee fixă 


emoţionantă. Crede că prinţul moştenitor Rudolf este încă mic şi 
se află lângă ea. Ca să o calmeze, i s-a confecţionat o păpuşă de 
ceară, pe care o acoperă mereu cu sărutări şi lacrimi. Aceste 
veşti senzaţionale erau cât se poate de exagerate. Căci tocmai 
în perioada când circulau asemenea informaţii, împăratul Franz 
Joseph îşi vizita, la Territet, soţia cică nebună, găsind-o în 
dispoziţie bună. Marie Festetics scria despre întâlnirea perechii 
imperiale: 

“Maiestatea Sa [Elisabeth] este într-o stare de spirit foarte 
bună, iar el radiază, de asemenea, de fericire. 

Maiestatea Sa s-a bucurat în mod sincer de vizita soţului ei şi 
nu pot decât să spun că domnul este întru totul la cheremul ei”. 
Cuplul imperial se relaxa făcând plimbări lungi şi târguieli, 
asaltat mereu de ziarişti. Ziarul elveţian DER BUND contabiliza 
exact cumpărăturile de la Territet: împăratul comandă o 
cantitate mai mare de vin de Villeneuve, care îi place foarte 
mult, şi 10.000 de ţigări Grandson şi Vevey; împărăteasa 
comandă covrigei de Vivis şi Villeneuve.” Şi scrisorile adresate 
în această perioadă de Elisabeth rudelor din Bavaria dau dovadă 
de o stare psihică echilibrată. Elisabeth: „Sunt bucuroasă că 
împăratul şi-a permis, în fine, o mică vacanţă pe care nu ar fi 
putut-o petrece nicăieri în mod atât de plăcut ca într-o 
republică. Este bine dispus, savurează libertatea, regiunea 
frumoasă şi mâncarea excelentă. 

În schimb, fiica perechii imperiale, Valerie, nu era chiar atât 
de încântată de sejurul tatălui ei „într-o republică, notând în 
jurnal înainte de plecarea lui Franz Joseph: „Nu fără îngrijorare îl 
vedem plecând fără suită şi fără să fi luat măsuri de siguranţă, 
într-o ţară care se bucură de faima proastă de a fi reşedinţa 
anihiliştilor şi a socialiştilor”. În realitate, însă, nici zvonurile 
persistente despre nebunia prezumtivă a împărătesei nu erau 
chiar lipsite de temei. Căci ea se comporta atât de ciudat în 
timpul călătoriilor, încât observatorii neiniţiaţi puteau uşor crede 
că au de-a face cu o nebună când o întâlneau pe drumuri 
lăturalnice sau încercau chiar să o urmărească ceea ce 
determina reacţii imprevizibile şi neobişnuite din partea 
Elisabethei. Contesa Festetics: „La noi totul este ieşit din comun. 
Maiestatea Sa este un om simplu doar că ea porneşte din spate 
ceea ce alţi oameni pornesc din faţă şi o ia dinspre stânga 
atunci când alţi oameni o iau dinspre dreapta. De aici provin 


toate dificultăţile”. Şi rudele din Bavaria îşi dădeau seama de 
ciudăţeniile Elisabethei, combătând însă zvonurile despre o 
prezumtivă boală psihică. Marie von Redwitz, una din doamnele 
de onoare bavareze, sintetiza opinia rudelor, scriind că Elisabeth 
„fusese dintotdeauna mai ciudată dând curs de fiecare dată 
capriciilor şi dorințelor ei; acum se mai adăugase şi melancolia 
şi mizantropia. 

Care dintre oamenii dotați rămâne complet normal când se 
bucură fără restricţii de orice libertate? Impărăteasa este un 
produs al condiţiilor ei specifice de viaţă întocmai ca noi toţi”. 
Problema principală o reprezenta sentimentul de dezolare totală 
al Elisabethei - o trăsătură caracteristică multor membri ai 
ramurii ducale din Bavaria. Bunicul Elisabethei, ducele Pius, îşi 
petrecuse ultimii ani ai vieţii ca eremit, chinuit de cea mai acută 
mizantropie, ba chiar anxietate. Surorile Elisabethei, mai ales 
Helene Thurn und Taxis, dar şi Sophie Alengon şi chiar şi cele 
două „surori italience” căzuseră în melancolie la bătrâneţe. 

Nici Elisabeth nu mai reuşea în ultimii trei, patru ani ai vieţii 
să comunice cu alţi oameni; chiar şi Valerie, fiica ei preferată, se 
plângea în 1895: „Modul de viaţă al mamei este tot mai puţin 
compatibil cu orice posi- 
bilitate de convieţuire... Atmosferă apăsătoare... De multe ori nu 
mai ştim ce să vorbim una cu alta.” lar 
atunci când vorbea - continua Valerie - spunea doar „cele mai 
triste lucruri”. Deplângea soarta ei nefericită, fiind atât de 
deznădăjduită încât Valerie, care era religioasă, îşi făcea griji 
pentru mântuirea sufletului ei, înălţând rugăciuni spre cer şi 
implorând o „convertire” a mamei ei. Când dorinţa cea mai 
fierbinte a  Valeriei se împlini, adică ea rămase gravidă, 
Elisabeth reacţiona cu amărăciune. Valerie: „Mă compătimeşte 
din cauza stării mele, fiindu-i greu să participe la o fericire pe 
care, în mod ciudat, nu o poate înţelege, în pofida iubirii 
materne cu care m-a înconjurat dintotdeauna. De altfel, constat 
că starea de deprimare a mamei se accentuează, ea fiind mai 
înctristată şi mai amărâtă ca niciodată... Mi-a spus... Că, din 
punctul ei de vedere, naşterea fiecărei noi făpturi omeneşti este 
o nenorocire, căci aceasta îşi împlineşte menirea doar în 
suferinţă.” Când Valerie o îndemna să consulte un medic, 
Elisabeth avea un singur răspuns: „Ah, medicii şi preoţii sunt 
nişte măgari”, o aserţiune ce o jignea profund pe Valerie în 


religiozitatea ei. Chiar şi împăratul se plânse de repetate ori - de 
exemplu, şefului de stat major, baronul Beck - de starea de 
spirit proastă a împărătesei, de 

„Surescitarea ner voasă, de neastâmpărul crescând, de 
extravaganţele şi de inima ei foarte bolnavă.” Din plângerile lui 
Franz Joseph răzbătea de fiecare dată „tonul unei îngrijorări 
profunde”. Valerie, în 1897: „De-ar încerca să iasă din această 
mare izolare, să fie preocupată de ceva ca să-şi mai schimbe 
gândurile; sunt convinsă că astfel i s-ar ameliora starea. Căci 
este obsedată doar de gândurile ei sumbre, iar dacă se 
întâlneşte cu cineva, discută doar despre probleme de 
sănătate!” Numeroşii medici consultaţi de Elisabeth în ultimii ani 
ai vieţii aveau greutăţi mari cu această pacientă în permanenţă 
surescitată şi nervoasă care, oricum, nu respecta prescripţiile 
medicale. Profesorul dr. Mezger, pe care Elisabeth îl consultă la 
Amsterdam, în 1884, din cauza durerilor sciatice, îşi manifestă 
pe faţă nemulţumirea, după cum i se plânse maestrul suprem 
de ceremonii, contele Nopcsa, Idei Ferenczy: „Maiestatea Sa 
este, din păcate, atât de nervoasă... încât Metzger (sic) se 
bucură că plecăm şi mi-a spus că ar dori să nu mai revenim 
niciodată.” Profesorul Schott din Bad Nauheim nu reuşi să o 
convingă să îşi facă un examen radiologic. Elisabeth refuza 
explicând că nu admite să fie disecată de vie. Şi; „Nu îmi place 
să mă las fotografiată. Am avut ghinion de câte ori am fost 
fotografiată.” Dar nici sănătatea evident zdruncinată nu o putea 
determina pe Elisabeth să renunţe la curele ei de slăbire. In 
realitate trăia doar cu lapte şi ouă, permiţându-şi cel mult 
câteodată - când dădea în apropiere de un cofetar renumit - 
mâncarea ei preferată: o îngheţată, mai ales îngheţată de 
violete. Deoarece nici laptele din Viena nu o mulțumea 
totdeauna, îi dădu în 1893 Idei Ferenczy misiunea să înfiinţeze 
în Grădina Tiroleză un sector al parcului Schonbrunn, inaccesibil 
publicului o lăptărie, într-o fostă casă de vânătoare numită Casa 
elveţiană („elveţian” fiind o denumire veche pentru „mulgător”). 
Cu ocazia călătoriilor ei, alese personal vaci de diferite rase 
trimiţându-le la Viena - de exemplu, în aprilie 1896 două, una 
din Bretagne, cealaltă din Corfu. Ida amenaja în această lăptărie 
trei încăperi pentru stăpâna ei, mobilându-le în stil rustic 
unguresc: un vestibul, o sufragerie şi un budoar, în sufragerie se 


găseau mobile ţărăneşti maghiare, vopsite în roşu, scăunele 
pentru nepoţii împărătesei şi un fotoliu pentru împărat. 

Din Ungaria sosiră: o veselă cu motive florale multicolore şi 
numeroase căni, albiturile şi perdelele. Chiar şi şase cratiţe mai 
mici pentru prepararea gulaşului şi forme speciale pentru 
prăjituri ungureşti. Pe pereţi atârnau fotografii ale unor vaci din 
Ungaria şi douăzeci de tablouri pictate de Julius Blaas, înfăţişând 
diferite rase bovine. 

Când Elisabeth primea musafiri la lăptărie, cofetarul curţii, 
Seitz, trebuia să servească îmbrăcat în haine 
ţărăneşti maghiare. Şi alt cofetar al curţii, Demel, este angajat 
să servească cu ocazia unei vizite făcute de 
Katharina Schratt, dar el primi permisiunea de a apărea 
necostumat. Elisabeth îşi făcea cunoscute dorinţele prin 
intermediul Idei, de exemplu, într-o zi de 1 noiembrie, când 
fusese foarte răcoare încă de dimineaţă: „Diseară aş vrea să 
beau un păhărel de la vaca lipiţană şi unul de la cealaltă, din 
mulsoarea de la amiază. Mâine dimineaţă, ca de obicei. 
Smântână îngheţată nu doresc.” Ultima observaţie era probabil 
o dojană. 

Uneori, Elisabeth îi dădea şi soţului ei anumite misiuni pe 
care să le îndeplinească la lăptărie - chiar şi împreună cu 
Katharina Schratt. În 1895, Franz Joseph îi raportează cu 
conştiinciozitate soţiei sale: „leri am fost amândoi în Grădina 
Tiroleză, unde am trecut în revistă, aşa cum ne-ai poruncit, cele 
două vaci noi, care mi-au plăcut foarte mult. Am şi gustat din 
laptele proaspăt muls de la vaca din Aix-les-Bains, şi l-am găsit 
deosebit de bun. Nu am mai avut timp să aştept până se mulge 
şi cealaltă vacă, deoarece trebuia să merg în oraş, dar astăzi, 
după slujba de la ora 7 va sosi la prietenă câte o sticlă cu lapte 
de la fiecare din cele două vaci ca să-l putem gusta.” La dorinţa 
Elisabethei, Ida o invita uneori, chiar şi în absenţa ei, pe 
Katharina Schratt singură, care se simţea foarte onorată să 
poată bea un pahar cu lapte de la lăptăria împărătesei. 

Pe măsură ce Elisabeth trimitea mai multe vaci la 
Schonbrunn, producţia de lapte devenea mai mare. Se construi 
o locuinţă pentru îngrijitorul vacilor, apoi un grajd nou, câte o 
cămară pentru lapte, pentru nutreţ şi pentru fiert laptele şi, în 
fine, o groapă pentru gunoi şi pentru mustul de bălegar, în 
vederea răcirii laptelui se aduceau în fiecare zi două blocuri de 


gheaţă din gheţă ria de la Schonbrunn. În felul acesta mica 
lăptărie a împărătesei deveni cu timpul o fermă profesionistă de 
produse lactate, care furniza zilnic curţii lapte integral, unt, şi 
frişcă - funcţionând până în anul 1960. Elisabeth se lamenta şi 
acum de câte ori cântarul arăta că s-a îngrăşat cu câteva 
grame. Medicul, dr. Viktor Eisenmenger, o consultă în anii 
nouăzeci la Territet: „Am constatat la această femeie, altfel 
sănătoasă, tumefacţii mai ales la glezne - un fenomen cu care 
medicii se întâlneau pe vremea aceea foarte rar şi care urma să 
dobândească doar în timpul războiului o tristă faimă: edeme 
cauzate de înfometare!” Elisabeth respingea categoric orice 
propunere de dietă alimentară raţională. Camerista Marianne 
Meisl îi scria, şi ea, în această perioadă Idei Ferenczy scrisori 
emoţionante din care rezultă că Elisabeth suferea tot mai mult 
din cauza edemelor cauzate de malnutriție: „Maiestatea Sa nu s- 
a îngrăşat, dar din păcate Maiestatea Sa este umflată, mai ales 
dimineaţa; şi ochii îi sunt umflaţi şi întregul trup; câteodată mă 
apucă disperarea, sper însă că după terminarea curei de la 
Karlsbad, situaţia se va ameliora. 

Maiestatea Sa va slăbi atunci, aşa cum Maiestatea Sa şi-o 
doreşte, dar deocamdată trebuie să spun că Maiestatea Sa este 
de compătimit, deoarece se enervează atâta.” Intr-altă scrisoare 
plină de lamentări, Marianne scria: 

“Dr. Kerzl [medicul personal al familiei imperiale] spune 
mereu: ce bine ar fi să nu existe blestematul de cântar; ducă-se- 
n... Cel ce i l-a recomandat Maiestăţii Sale - atât este de mânios 
pe cântar, na, dar n-are ce să-i facă, acesta există şi rămâne”. Și 
o altă cameristă, Marie Henike, pomeneşte de torturile cărora 
împărăteasa li se supunea liberă şi nesilită de nimeni: „Băi de 
aburi, iar apoi baie generală cu apă de 7 grade - mulţi ar leşina 
la aşa ceva sau ar muri. 

Chiar şi Maiestatea Sa admite că după aceea îi vâjâie 
totdeauna urechile”. Apoi mai era „cura de transpiraţie în 
fiecare seară urca şi cobora în viteză muntele îmbrăcată în 
haine foarte groase... Şi aceasta tot împotriva îngrăşatului - 
Maiestatea Sa părea de fiecare dată atât de extenuată! 
„ Greutatea Elisabethei notată aici este de 93,20 pfunzi (adică 
46,6 kilograme): „La Cap Martin, cu doi ani în urmă, după 
dezumflarea picioarelor: 87 [pfunzi]!, - să nu uităm: la o 
înălţime de 172 centimetri. Şi împăratul suferea din cauză că 


Elisabeth se plângea mereu de greutatea ei, vorbindu-i de mai 
multe ori în acest sens Katharinei Schratt, care încerca şi ea, 
după exemplul Elisabethei, noi cure de slăbire, fără a putea 
împiedica tendinţa ei de a avea forme mai rotunde. De exemplu 
în 1894 Franz Joseph regreta că împărăteasa este „amărâtă 
fiindcă se îngraşă iar; cică de când bea apă de la Karlsbad şi se 
hrăneşte doar cu cafea neagră, friptură rece şi ouă, a luat în 
greutate. Asta este deja sminteală curată!,, 

Împăratul îşi implora „sufleţelul dulce şi iubit, - aşa i se 
adresa încă soţiei sale în scrisori - să nu îi comunice şi 
„prietenei” noile reţete pentru cure de slăbire. De exemplu, 
Elisabeth intenţionase în 1897 să amenajeze în vila Hermes 
două cabine de baie, una pentru tine şi una pentru prietenă, în 
care să puteţi fi prăjite sau arse. 

Ar fi îngrozitor ca, după experienţele triste pe care le ai cu 
băile de aburi, să te supui iarăşi unei cure similare şi să o 
nenoroceşti şi pe prietenă, care participă împreună cu tine la 
toate absurdităţile medicale!,, lar doamnei Schratt, Franz Joseph 
îi scrise pentru orice eventualitate în 1897, înaintea unei întâlniri 
cu Elisabeth: „Dacă vă speriaţi văzând cât de rău arată, vă rog 
să nu o arătaţi şi să nici nu vorbiţi cu împărăteasa mai detaliat 
despre probleme de sănătate; iar dacă nu veţi putea evita acest 
subiect, vă rog să o încurajați şi, în primul rând, nu cumva să-i 
recomandaţi vreo cură nouă sau unele metode noi. Veţi putea 
constata că împărăteasa este foarte obosită, foarte suferindă şi, 
mai ales, foarte deprimată. Vă puteţi imagina cât sunt de 
mâhnit.” Elisabeth era extrem de pretențioasă şi cu puţinele 
alimente pe care le consuma încă. Nu trebuie să uităm că în 
ţinuturile pe care le cutreiera împărăteasa de preferinţă, adică 
insulele greceşti şi sudul Italiei, nu exista încă un turism 
organizat, cu hoteluri corespunzătoare, şi că împărăteasa căuta, 
de obicei, punctele cele mai izolate. Din această cauză, 
alimentele trebuia să fie aduse, în mare parte, de la Viena, 
întocmai ca animalele care dădeau lapte. Şi chiar dacă numărul 
însoţitorilor nu mai era atât de mare ca pe vremea partidelor de 
vânătoare din Anglia, se ridica totuşi la cel puţin douăzeci, fără 
să mai punem la socoteală echipajul considerabil al navei. 

Toţi aceştia urma să fie hrăniţi şi cazaţi, împărăteasa recurse 
de-abia în ultimii doi ani de viaţă la călătorii cu trenul şi la 


hoteluri din regiuni organizate deja pentru turism, cum ar fi 
Elveţia şi Riviera. 

In aceşti ultimi ani, împărăteasa apăru o singură dată în 
public: la jubileul milenar al Ungariei din 1896. Aproape nimeni 
nu o mai recunoştea, atât de mult se schimbase: „O figură 
femeiască neagră, o faţă nouă, necunoscută, foarte tristă, 
zâmbetul ei fiind doar un reflex vag. Saluta amabil, dar în mod 
mecanic... Acest chip se detaşează net de celelalte”, citim în 
ziarul maghiar MAGYAR HIRLAP. Şi de data aceasta Elisabeth îşi 
ascundea faţa, ca de obicei, în spatele unui evantai negru. 

Prinţul Philipp Eulenburg, ambasadorul german în Austro- 
Ungaria, descrie pompa acestei festivități, mai ales serviciul 
divin solemn din catedrala St. Mathias unde Elisabeth trăise în 
1867 cele mai înălţătoare momente ale vieţii, atunci când soţul 
ei fusese încoronat ca rege al Ungariei. lar acum apărea ca o 
mater dolorosa în această atmosferă de bucurie generală. 
Eulenburg: „Farmecul liturghiei, a cărei frumuseţe şi strălucire 
nu se va mai repeta probabil niciodată, este umbrit de impresia 
tragică făcută de Maiestatea ascunsă în spatele vălurilor negre - 
împărăteasa Elisabeth. Această făptură acoperită de văluri 
şedea în loja înălţată, încon jurată de strălucirea multicoloră, 
orbitoare, a „casei domnitoare,. Spus cu cuvinte mai profane: 
ca o pată de cerneală pe un tablou colorat, foarte frumos.” In 
timpul crizei Badeni din 1897, monarhia este zguduită de 
puternice conflicte interetnice - nu cunoaştem nici o reacţie a 
împărătesei la aceste evenimente. La începutul anului jubiliar 
1898, când se sărbătoreau cincizeci de ani de domnie a lui Franz 
Joseph, la Praga se instituie starea de asediu din cauză că 
luptele dintre naționalități scăpaseră de sub control - 
împărăteasa nu manifestă nici un interes, în oraşele şi în satele 
monarhiei domnesc lipsurile, foamea - Elisabeth nu ia nimic la 
cunoştinţă, ca de obicei. Fiica cea mai mică, Valerie, se arată 
îngrijorată de starea de apatie a mamei ei: 

„Mama ar înţelege cu totul altfel viaţa şi suferinţa dacă şi-ar 
da seama ce valoare au timpul şi activitatea!” Impărăteasa, 
care împlinise 60 de ani, petrecu ultima iarnă, 1897/98, pe 
Riviera franceză, chinuită de boală şi melancolie. Franz Joseph îi 
făcu soţiei sale o vizită de două săptămâni, dar îi spuse mai 
târziu ambasadorului german că îngrijorarea cauzată de starea 


de sănătate a împărătesei „umbrise şederea [sa] la Cap 
Martin... 

Relaţiile cu Maiestatea Sa par mai dificile ca niciodată din 
cauza nervozităţii ei excesive”. Elisabeth îi scria în februarie 
1898 soţului ei „că trăieşte, dar se simte ca un om de 80 de 
ani.” In primele săptămâni ale anului 1898, împăratul se 
străduia să facă faţă unei tentative de şantaj foarte neplăcute. 
Nepoata preferată odinioară a Elisabethei, camarada ei de 
călărie, Marie Larisch, foarte compromisă în urma tragediei de la 
Mayerling şi alungată de la curtea Vienei, ameninţa acum să 
publice o carte despre împărăteasă, cu multe amănunte 
senzaţionale - de exemplu, pasiunea Elisabethei pentru 
spiritism, criticile aduse familiei Habsburg, detalii din anii 
partidelor de vânătoare cu aluzii la relaţiile mult prea apropiate 
cu Bay Middleton. Pentru a evita un scandal sigur şi a-şi proteja 
soţia, împăratul trebui să accepte toate pretenţiile autoarei, fără 
ca Elisabeth să ştie ceva. 

Ca negociatori, nu trimise la Larisch nici funcţionari de la 
curte şi nici membri ai familiei, ci trei apropiaţi ai Katharinei 
Schratt: pe Eduard Palmer, pe contele Hans Wilczek şi pe fostul 
director de la Burgtheater, dr. Max Burckhard, care era jurist şi 
redacta contractele. Firele acestui demers strict secret se 
întâlneau, toate, la Katharina Schratt. Domnii negociară în nume 
propriu, deci ca oameni de paie, o sumă de bani în schimbul 
căreia obţinură, în cele din urmă, predarea manuscrisului şi a 
exemplarelor tipărite deja, care au fost imediat distruse. Astfel 
că Elisabeth este scutită de oprobriul public cât timp este încă în 
viaţă. (Dar la scurt timp după moartea ei, Marie Larisch îşi calcă 
jurământul cum că nu deţinea nici o copie şi îşi reluă şantajul, 
obţinând şi de data aceasta o sumă mare de bani. lar peste 
puţini ani, scoase într-adevăr o carte după alta pentru a se 
răzbuna pe fostul ei idol, Elisabeth, cu ajutorul unui amalgam de 
informaţii false şi adevărate.) Arhiducesa Valerie îşi revăzu 
mama de-abia în mai 1898, la băile Kissingen: „Mama arată 
îngrozitor de rău. 

Dar toată lumea spune că aici se simte mai bine... Am aflat 
că iarna a fost mult mai rea decât am ştiut... Toată mizeria 
acestei biete vieţi dezolante, exacerbate prin vârstă şi boală şi 
lipsită şi acum de unica lumină consolatoare care ne poate ajuta 
să depăşim orice... Valerie se referea iarăşi la sentimentul 


religios pe care Elisabeth continua să nu îl aibă. Elisabeth 
vorbea mereu, fără teamă, ba chiar cu nostalgie, despre 
moarte, producându-i multă mâhnire fiicei ei. Valerie nota în 
jurnal după o asemenea întrevedere din mai 1898, deci cu patru 
luni înainte de moartea Elisabethei: „Mi-a vorbit despre viitor 
pentru cazul că ar muri înaintea tatei. Să ne ferească Dumnezeu 
de această nenorocire şi de ceea ce mama îşi doreşte pentru 
tata, într-o confuzie totală de concepte!, (Este vorba despre 
dorinţa repetată a Elisabethei ca Franz Joseph să se 
căsătorească, după moartea ei, cu Katharina Schratt.) Valerie: 
„Pe de altă parte, faptul că nu se teme de moarte mă face să 
cred că nu este vinovată în faţa lui Dumnezeu din cauza 
necredinţei ei groaznice, fiindcă nu intuieşte eroarea ei gravă - 
deci nu îl vexează pe Dumnezeu cu bună ştiinţă... În caz contrar 
ar trebui să se înspăimânte şi ea de lucrurile cutremurătoare pe 
care le spune. După ce a afirmat că o dată cu moartea s-au 
terminat toate, am întrebat-o dacă nu mai crede deloc în 
Dumnezeu. „O, ba da, cred în Dumnezeu, deoarece suferinţa şi 
nefericirea nu pot apărea în mod întâmplător. El este puternic, 
înfiorător de puternic şi de nemilos - dar nu mă mai plâng”.” 
Încercările Valeriei de a o convinge că Dumnezeu este îndurător 
nu găsiră nici un ecou. 

Valerie era neconsolată: „Tristeţea profundă care o copleşea 
pe mama mai demult doar uneori este acum permanentă. Nu 
mai există nici o rază de soare, nici măcar trecătoare - totul 
este sumbru, dezolant. Mama spune că a scos definitiv din 
vocabularul ei cuvintele speranţă şi bucurie. Cea mai mare 
bucurie o reprezentase rezistenţa ei fizică - iar această 
rezistenţă a părăsit-o acum.” Umbletul odinioară uşor, plutitor al 
Elisabethei era acum lent şi greoi. Nu mai putea face plimbări 
lungi, mulţumindu-se, de obicei, să dea mici raite prin localităţile 
balneare Kissingen, Gastein, Karlsbad, Nauheim şi să facă 
târguieli, cumpărând mai ales jucării pentru numeroșii ei nepoți. 

În vara anului 1898, perechea imperială petrecu două 
săptămâni la Ischl; venise şi arhiducesa Valerie. 

Elisabeth era „deprimată, ca de obicei”, iar Valerie critica 
„efectul de melancolizare pe care îl are viaţa de la curte; te 
izolează de tot ce înseamnă condiţii normale, trebuind de 
fiecare dată să te reobişnuieşti cu acest mediu chiar dacă ai 
crescut în el. Oare cum poate fi restul vieţii tatei, dacă pe cea de 


aici o găseşte plăcută şi îl delectează?” Elisabeth părăsi 
localitatea Ischl la 15 iulie, pentru a pleca la Munchen şi apoi la 
Bad Nauheim. In această zi perechea imperială s-a văzut pentru 
ultima dată. 

După plecarea Elisabethei, Valerie rămase câteva săptămâni 
la Ischl, ca musafiră a tatălui ei, fiind chinuită de puternice 
mustrări de conştiinţă: „Mă întristează profund, dar totuşi nu pot 
schimba situaţia: convieţuirea cu tata mă oboseşte, de parcă ar 
fi un om cu totul străin.” Inţelegea din ce cauză Elisabeth, o 
femeie hipersensibilă, nu suporta să stea multă vreme împreună 
cu soţul ei, dar continua să o considere pe mama-soacră, 
arhiducesa Sophie (care murise însă cu 26 de ani în urmă) 
vinovată de această situaţie familială: „Viaţa de la curte nu mi s- 
a părut niciodată atât de anchilozată ca în anul acesta... Te 
apasă obstrucţionând cele mai apropiate contacte între membrii 
familiei; în loc ca acestea să fie prilej de bucurie spontană, devin 
o corvoadă indescriptibilă. Dacă aceasta este consecinţa 
sistemului introdus de bunica Sophie, îi doresc să aibă parte de 
un purgatoriu amar... Viaţa îngrozitoare de la curte care i-a răpit 
tatei aptitudinea de a avea relaţii simple, spontane, cu 
oamenii.” Cura urmată la Bad Nauheim nu ameliora cu nimic 
starea de sănătate a Elisabethei: „Sunt prost dispusă şi tristă, 
iar familia poate fi fericită că nu este alături de mine. Am 
senzaţia că nu mă voi mai putea redresa niciodată”, îi scria la 
sfârşitul lui iulie fiicei ei. 

De la Bad Nauheim plecă în Elveţia. Valerie: „Toată vara 
simţise că ceva o trage în mod irezistibil spre Elveţia; voia să 
vadă încă o dată munţii dragi, să se bucure de căldura soarelui 
şi s-a şi bucurat de toate având senzaţia că starea ei de 
sănătate este mai bună.” Elisabeth iubea lacul Geneva: „Are 
culoarea mării, exact a mării.” Dintre toate oraşele elveţiene 
Geneva îi plăcuse dintotdeauna cel mai mult: „Este locul meu 
preferat, fiindcă mă pierd printre toţi cosmopoliţi; aceasta îţi dă 
iluzia adevăratei stări naturale a fiinţelor”, îi spusese la un 
moment dat lui Christomanos, care îşi nota cu exactitate toate 
declaraţiile ei, transmiţându-le posterităţii. 

Preferinţa Elisabethei pentru Elveţia, unde îşi depuse şi 
moştenirea literară, se conturase de-abia în ulti- 


mii ani ai vieţii, în anii optzeci scrisese încă versuri destul de 
rezervate, făcând aluzie la dreptul de azil acordat de Elveţia 
anarhiştilor cu atâta generozitate: 

“Elveţia! Munţii lor sunt minunati! 

lar ceasurile le merg bine; 

Dar pentru noi pericol mare vine 

Căci regicizi adăposteşte.” 

In aceşti ultimi ani nu o mai înspăimânta însă nici 
ameninţarea reprezentată de anarhişti: avea nostalgia morţii. 
Obosită de viaţă cum era, părea să fie chiar atrasă de pericole, 
în ciuda recomandărilor insistente ale poliţiei elveţiene, refuză şi 
de data aceasta să fie protejată de agenţi secreţi. Ca în alte 
ocazii, Elisabeth locuia iarăşi la Grand Hotel de Caux lângă 
Montreux, intenţionând să urmeze acolo o cură suplimentară de 
patru săptămâni. Impreună cu doamna ei de onoare, contesa 
Irma Sztaray, savura excursiile întreprinse la Rochers de Nay şi 
Evian, fiind bine dispusă şi calmă. La 9 


> 


septembrie porni, cu o suită mică, să-i 
facă o vizită baro-nesei Julie Rotschild, 
soţia lui Adolphe Rothschild din Paris şi 
sora fraților Mathaniel şi Albert 
Rothschild din Viena. Aceasta avea un 


conac superb la Pregny, în 
Geneva. 

Elisabeth întreținea de mulți ani 
relații bune, chiar dacă nu foarte 
apropiate, cu familia Rothschild. Mai ales în perioada marilor 
partide de vânătoare din Anglia se bucurase de multe ori de 
ospitalitatea familiei Rothschild de acolo, admirând superba ei 
herghelie de cai de rasă. Sora ei, fosta regină din Napoli, îşi 
permitea să ducă o viaţă luxoasă mai ales cu ajutorul 
subvenţiilor acordate de familia Rothschild, contribuind deci la 
strângerea relaţiilor. Elisabeth nu se sinchisea deloc de faptul că 
în perioada unui antisemitism agresiv, generat de afacerea 
Dreyfus, vizita împărătesei Austriei la o ramură a familiei 
Rothschild ar fi putut avea o semnificaţie politică. 

Elisabeth nu acceptă oferta baronesei de a-i pune la 
dispoziţie iahtul personal. Plecă deci, foarte bine dispusă - şi 
însoţită de doamna de onoare, contesa Sztaray, de un valet şi 
de câţiva membri ai personalului de serviciu - la Territet, iar 


apropiere de 


acolo urcă, la ora 9, la bordul vaporului de linie cu care traversă 
lacul. La ora 12 sosi la Geneva, de unde Elisabeth şi doamna de 
onoare se deplasară cu o maşină până la Pregny. Amfitrioana le 
primi cu mare amabilitate, conversaţia purtată în limba franceză 
era foarte animată; în timpul dejunului luat în trei o orchestră 
ascunsă vederii interpretă muzică italienească. Dispoziţia era 
atât de bună încât, contrar obiceiului ei, Elisabeth mancă cu 
poftă şi bău chiar şi un pahar cu şampanie. Ea admiră obiectele 
de artă din casă şi renumita cultură de orhidee. La ora 17 plecă 
împreună cu doamna de onoare. Contesa Sztaray relată mai 
târziu că Elisabeth nu mai avusese de mult parte „de o zi atât 
de senină şi plăcută cum fusese această zi de 9 septembrie.” La 
Geneva, cele două doamne se mai plimbară puţin prin oraş, 
luară o îngheţată la o cofetărie, cumpărară un cadou de Crăciun 
pentru Marie Valerie, iar către orele 22 se întoarseră la hotelul 
Beau Rivage. 

În dimineaţa următoare, Elisabeth intră într-un magazin de 
articole muzicale, unde i se prezentă un „Ariston” mare, un 
gramofon cu arii din Aida, Carmen, Rigoletto şi Tannhauser, pe 
care îl cumpără împreună cu 24 de discuri alese cu grijă, pentru 
nepoţii din Wallsee. Apoi cele două doamne intrară într-o 
cofetărie şi consumară iar o îngheţată. Personalul de serviciu 
luase trenul spre Montreux, cele două doamne urmând să plece 
pe la amiază, cu vaporul. 

Elisabeth se înregistrase la hotel sub numele de contesa von 
Hohenembs. Hotelierul ştia însă de mai demult, când Elisabeth 
trăsese tot la el, ce persoană proeminentă găzduia în hotelul 
său. A doua zi, un ziar din Geneva publică ştirea că împărăteasa 
Elisabeth a Austriei descinsese la hotelul Beau Rivage. Nu s-a 
aflat niciodată cine transmisese informaţia la ziar. Dar tocmai 


aceasta decise soarta împărătesei. Un 
adept al tagmei „regicizilor”, anarhistul 
italian Luigi Lucheni, se pregătea 
demult să comită o „faptă măreaţă”. 
Cumpărase instrumentul ucigător - o 
pilă pe care o ascuţise făcând-o 
extrem de tăioasă şi dându- i o formă 
triunghiu-lară. Dar victima 

programată, prinţul Henri de Orleans, 


pretendentul la tronul Franţei, nu 


venise la Geneva schimbându-şi programul. Lucheni nu 
dispunea de banii necesari pentru a pleca în Italia şi a-şi 
înjunghia acolo victima preferată, pe regele Umberto al Italiei. 
Aşa încât nota din ziar îi convenea de minune. Lucheni îşi găsise 
victima. Căci Elisabeth îndeplinea principala condiţie de a 
deveni o victimă a lui Lucheni: era artistocrată (Lucheni îi ura pe 
aristocrați) şi, în plus, o personalitate proeminentă, prin urmare 
crima va face vâlvă. 

Anarhistul (în vârstă de 25 de ani) îşi pândi victima, 
înregistra du-te-vino-ul din faţa hotelului în dimineaţa zilei de 10 
septembrie, ţinând tot timpul pila ascunsă în mâneca dreaptă a 
hainei, împărăteasa voia să ia, la ora 13,40, vaporul de linie ca 
să se întoarcă de la Geneva la Montreux. Valetul plecase deja cu 
bagajele, supravegheat de Lucheni. 

Insoţită de Irma Sztaray, îmbrăcată în negru ca de obicei şi 
ţinând evantaiul într-o mână iar umbrela în cealaltă, „contesa 
von Hohenembs” se îndreptă spre debarcaderul aflat la câteva 
sute de metri de hotel. 

Lucheni le pândea exact pe acest drum. Când cele două 
doamne ajunseră în dreptul său, el se repezi la ele, se uită în 
mare grabă sub umbrelă ca să se convingă şi înfipse pumnalul, 
în prealabil se documentase într-un atlas anatomic ca să ştie 
exact unde este inima. Şi nimeri la mare preci 

Elisabeth căzu pe 
spate. Şocul căderii este 
atenuat de părul ei bogat, 
strâns într-un coc. 
Făptaşul fugi, fiind însă 
imo-bilizat de trecători 
care îl predară poliției. La 


început nu se ştia că era un 
asasin. Căci doamna necu- 
noscută se ridică imediat şi 


le mulţumi celor ce o ajutaseră adre- dandu: li-se în germană, 
france-ză şi engleză. Toţi se străduiră să-i curețe hainele 
murdărite. Por-tarul hotelului care asistase la scenă, le rugă pe 
cele două doamne să se întoarcă la hotel, dar Elisabeth refuză. 
Voia să ajungă pe vapor. 

Doamnele grăbiră pasul, căci nu mai era mult până la 
plecare, îndreptându-se spre debarcader. Elisabeth o întrebă, în 


limba maghiară, pe contesa Sztaray: „De fapt, ce voia individul 
acela?” Contesa Sztaray: „Cine, portarul?” 

Elisabeth: „Nu, celălalt, omul acela îngrozitor!” „Nu ştiu, 
Maiestate, dar cu siguranţă că este un răufăcător abject.” 
„Poate că intenţiona să-mi ia ceasul?” îşi dădu împărăteasa 
părerea. 

Doamnele parcurseră cam o sută de metri de la locul cu 
pricina până la vapor. Elisabeth îşi pierdu cunoştinţa de-abia pe 
vaporul care ridicase imediat ancora. Crezură mai întâi că este 
vorba de un leşin cauzat de spaima prin care trecuse. Doar când 
îi desfăcură cor sajul pentru a o frecţiona pe piept se observă o 
mică pată maronie şi o gaură în cămaşa de batist, iar proporţiile 
catastrofei deveniră clare. Elisabeth îşi reveni pentru câteva 
clipe şi întrebă cu o voce foarte clară: 

„De fapt, ce s-a întâmplat?” Erau să fie ultimele ei cuvinte. 

ÎI informară pe căpitan - nici el nu ştiuse că printre pasagerii 
săi se ana şi împărăteasa Austriei. Vaporul se întoarse în grabă 
la 


Geneva. Se improviza o targă din vâsle EL scaune de pluş, pe 


care o întinseră pe pa? Z Elisabeth 
şi o transportară de ax urgență 
în camera ei, nr. 34, de „2 pt la etajul 
întâi al hotelului. Doi ru medi-ci şi 
o infirmieră încercară să aplice 
toate metodele de 

resuscitare - dar în zadar. Un 
preot administra ultima 
împărtăşanie. 

Certificatul de deces indică ora 


două şi patruzeci de minute, din după-amiaza zilei de 10 


septembrie, ca moment al decesului. Elisabeth trecuse pe lumea 
cealaltă fără să simtă nici o durere. Faptul că nu îşi dăduse 
seama de rana mortală putând să mai parcurgă în grabă cam o 
sută de metri este ex-plicat de cardiologi prin dimensiunile mici 
ale plăgii. 

Sângele se prelinse încet în pericard, paralizând doar după 
câtva timp activitatea cordului; în afară nu se scursese decât o 
picătură de sânge. Din această cauză unii dintre martorii oculari 
crezuseră că este vorba de muşcătura unei lipitori. 

Intre timp asasinul fusese supus unui prim interogatoriu. Era 
foarte euforic şi mândru de fapta sa, nevrând să împartă 
responsabilitatea cu nimeni altcineva. Susţinea sus şi tare că 
acţionase de unul singur, revendicând pentru persoana lui 
„gloria” faptei comise. 

Asasinatul reprezenta pentru el punctul culminant al vieţii 
sale şi nu îşi dorea decât pedeapsa capitală, întrebat de motivul 
crimei repeta automat formula: 

„Doar cel ce munceşte are dreptul la hrană!” 

Lucheni fusese până atunci arestat de mai multe ori ca 
individ care se eschiva de la =z a orice 
activitate organizată, având un E trecut trist. 
Era copil din flori şi fusese š 3 abandonat 
de mama sa la orfelinat, fiind apoi mutat 
de la un cămin la altul, de la o familie la 
alta. Lucrează ca muncitor auxiliar la 
con-strucţii feroviare, apoi face armata la o 
unitate de cavalerie italiană din nordul 
Africii epoca sa de glorie. Câteva luni este 
valet în casa unui duce italian care îl con- 
cediază. Urmează o perioadă de pere-grinări când prestează 
munci ocazionale, în monarhia austro-ungară petrecuse doar 
câteva zile: la Fiume, Triest, Budapesta şi Viena. Dar aceste zile 
nu îi influenţaseră concepţiile politice. Nici conflictele etnice ale 
italienilor din monarhie nu îl determinaseră să comită fapta. 
Lucheni era tributar ideilor anarhismului internaţional de care 
luase cunoştinţă în Elveţia. Nu exista deci nici o relaţie specială 
cu împărăteasa Elisabeth. Ştia despre ea doar din ziare. Era un 
cap încoronat, a cărui asasinare va face vâlvă, iar numele 
Lucheni va deveni cunoscut. 


Asasinul avu parte de încă un moment de glorie la proces, 
când compăru în faţa instanţei de judecată. 

Numele lui apăruse în toate ziarele. A fost condamnat la 
închisoare pe viaţă. Apoi se aşternu tăcerea 
asupra persoanei sale. După unsprezece ani de detenţie se 
sinucise, în 1910, în celulă, spânzurându-se cu ajutorul centurii. 
Dispariţia sa trecu aproape neobservată. Această moarte 
violentă, senzaţională, din Geneva a fost o mântuire pentru o 
femeie profund nefericită, bolnavă sufleteşte, slăbită fizic, a 
cărei plecare de pe lumea aceasta nu lăsă în urmă un gol prea 
mare. Chiar dacă vestea decesului însemnase un şoc puternic 
pentru membrii familiei, arhiducesa Marie Valerie, de exemplu, 
găsi o consolare: „S-a întâmplat aşa cum îşi dorise ea: repede, 
fără dureri, fără consulturi medicale, fără zile lungi de îngrijorare 
pentru ai ei.” Valerie îşi amintea de versurile Elisabethei: „lar 
dac-o fi să mor, la mare să mă-nmormântaţi” şi de ceea ce îi 
spusese de repetate ori contesei Sztaray, şi anume, că lacul 
Geneva are „culoarea mării, exact a mării.” 

Prietena-poetă a Elisabethei, Carmen Sylva, găsi cuvintele 
potrivite subliniind că acest sfârşit fusese îngrozitor „doar 
pentru restul lumii”, pentru Elisabeth însă „frumos, liniştit şi 
măreț, în mijlocul naturii grandioase şi iubite, lipsit de dureri şi 
paşnic”... „Nu tuturor le place săşi dea sufletul în mijlocul 
membrilor îndoliaţi ai familiei, înconjurați şi la moarte de tot 
felul de ceremonii. Poate că unora le place să moară pentru 
lumea înconjurătoare, dar ea nu făcea parte din categoria 
aceasta. Căci nu voia să reprezinte nimic pentru lume - nici la 
moarte. 

Voia să fie singură şi să părăsească pe nesimţite această 
lume pe care o cutreierase atât de des căutând linişte în 


năzuinţa ei neostoită spre ceea 
ce este superior, spre ceea ce 
este desăvârşit”. Şi reacția 
împăratului la moartea 
soției sale fusese mai puțin 
dramatică decât relata presa. 
Arhiducesa Valerie nota în 
jurnal că atunci când îşi 
revăzuse tatăl, la scurt 
timp după vestea morţii, 


acesta plânsese: „Dar nici măcar acum nu îşi pierduse cumpă- 
tul, redobândindu-şi calmul la puţin timp după aceea, întocmai 
ca atunci, după moartea lui Rudolf. Am asistat împreună la 
slujba de duminică, iar pe urmă mi-a permis să stau toată ziua 
în camera lui, lângă birou, în timp ce el lucra ca de obicei, să 
parcurgem împreună informaţiile mai detaliate sosite de la 
Geneva şi să-l ajut să primească vizitele de condoleanţe ale 
membrilor familiei”. lar peste trei zile notează: 

„Lucrează toată ziua, fără întrerupere, ca de obicei, hotărând 
de unul singur cum trebuie să se desfăşoare ceremonialul 
tradiţional”. Repeta tot mereu: „Cum de este posibil să ucizi o 
femeie care nu a făcut nimănui nici un rău”. Totuşi nu se îndoia 
nimeni că Franz Joseph spunea 
adevărul atunci când îi 


mărturisi contelui Paar: „Nici 
nu vă puteţi imagina cât de mult 
am iubit-o pe femeia 
aceasta”. 

Cadavrul sosi la 
Hofburg în ziua de 15 
septembrie, înconjurat de tot 


fastul imperial. Bine- înţeles, 
nici nu se punea problema ca dorinţa Elisabethei să poată fi 
îndeplinită, şi anume, să fie înmormântată „pe malul mării, de 
preferinţă pe insula Corfu”, tot aşa cum nu fusese res-pectată 
nici ultima dorinţă a lui Rudolf de a fi înmormântat la 
Heiligenkreuz, alături de Mary. Ca odinioară Rudolf, şi Elisabeth 
este pusă pe catafalc în capela din Hofburg în orice caz însă în 
sicriu închis. 

Punerea pe catafalc genera conflicte. Pe stemă stătea scris: 
„Elisabeth, împărăteasa Austriei”. Ungaria 
protestă imediat: de ce nu şi „regina 
Ungariei”? Nu fusese aceasta unica 
demnitate agreată şi de Elisabeth? 


Biroul de protocol făcu în aceeaşi seară 
rectificarea cerută. Dar acum pro- testă 
Boemia. Elisabeth nu fusese şi regină “a 
Boemiei (chiar dacă rămăsese neîn- 
coronată)? Complicaţii asemănătoare apărură 
şi din cauza locurilor prea puţine din biserica 


Capucinilor. Exact delegaţia parla-mentului maghiar rămăsese 
fără locuri şi credea că este iarăşi vorba despre o ostilitate 
specială a Vienei faţă de Ungaria. 

Zguduirea şi durerea Vienei nu putea fi comparată cu cea 
cauzată de moartea prinţului moştenitor. Contele Erich 
Kielmannsegg: „Nu mulţi i RI E 
vărsat o lacrimă după 
Deplânsă nu era de fapt 
împărăteasa, ci noua 
lovitură care se abătuse 
asupra Împăratului, un 
de 68 de ani. Un val de 
simpatie îl înconjură la 14 


septembrie, când 
împăratul publică 
mulţumirile imperiale 
adresate „Popoarelor 
Mele”: 


“Către popoarele Mele! 

S-a abătut asupra Mea şi a casei Mele cea mai grea, cea mai 
cruntă încercare. Soţia Mea, po-doaba tronului Meu, Tovarăşa 
credincioasă care Mi-a fost o consolare şi un sprijin în cele mai 
grele momente ale vieţii Mele - şi a cărei pierdere este pentru 
Mine uriaşă, încât nici nu o pot exprima în cuvinte - a încetat să 
mai existe. O fatalitate îngrozitoare a smuls-o de lângă Mine şi 
popoarele Mele. 

O mână criminală, instrumentul fanatismului irațional, care 
urmăreşte distrugerea orânduirii sociale existente, s-a ridicat 
împotriva celei mai nobile femei şi, într-o pornire de ură oarbă, 
întâmplătoare, i-a nimerit inima - o inimă care nu a ştiut ce 
înseamnă ura, bătând doar pentru ceea ce este bun. 

În toiul durerii nemărginite care Mă copleşeşte pe Mine şi 
casa Mea din cauza faptei nemaiauzite ce a înfiorat întreaga 
lume civilizată ajunge până la Mine vocea popoarelor Mele 
iubite, aducându-Mi alinare. Aplecându-Mă smerit în faţa voinţei 
lui Dumnezeu care a abătut asupra Mea o lovitură atât de grea 
şi de inimaginabilă, trebuie să-i mulţumesc providenţei pentru 
bunul de preţ care Mi-a rămas: pentru dragostea şi 
devotamentul milioanelor de oameni care sunt alături de Mine şi 
familia Mea în aceste momente de suferinţă. 


Durerea şi întristarea cauzate de dispariţia răposatei 
împărătese şi regine s-au manifestat în mii de forme, venite din 
apropiere şi din depărtare, de sus şi de jos. Intr-o unanimitate 
emoţionantă se exprimă jalea tuturor din cauza pierderii 
incomensurabile, ca un ecou devotat al durerii ce agite sufletul 
Meu. 

Întocmai cum amintirea mult iubitei Mele soţii îmi va fi 
sfântă până în ceasul morţii, tot aşa recunoştinţa şi veneraţia 
popoarelor Mele i-au ridicat un monument durabil, pentru 
veşnicie. 

Din adâncul inimii Mele îndurerate le mulţumesc tuturor 
pentru această nouă dovadă a participării pline de devotament. 

Chiar dacă festivitățile care urma să însoţească acest an 
trebuie să amuţească, îmi vor rămâne în amintire 
numeroasele dovezi ale afecțiunii şi compasiunii pline de 
căldură - cel mai preţios dar care Mi-ar fi putut fi oferit. 

Durerea noastră comună reprezintă o nouă legătură strânsă 
între tron şi patrie. lubirea constantă a popoa-relor Mele îmi 
întăreşte nu numai conştiinţa obligaţiei Mele de a persevera în 
misiunea ce Mi-a fost încredinţată, ci şi speranţa că voi reuşi. 

Mă rog celui Atotputernic care M-a supus unei încercări atât 
de grele, să-Mi îndeplinesc misiunea. Mă 
rog Lui să binecuvânteze şi lumineze popoarele Mele pentru ca 
ele să găsească drumul iubirii şi înţelegerii 
care le poate duce la prosperitate şi fericire. 

Schonbrunn, la 16 septembrie 1898. Franz Joseph m.p.” 

In săptămânile următoare se trecu la reglementarea 
problemelor legate de succesiune. Nimeni - împăratul cu atât 
mai puţin - nu ştiuse că împărăteasa era în posesia unei averi 
considerabile, deţinând, în afară de bunurile imobiliare, şi peste 
zece milioane de guldeni în hârtii de valoare solide. leşi la iveală 
că „îşi plasase în fiecare an, cu profituri reale, atât apanajul cât 
şi banii  destinaţi cheltuielilor personale, în timp ce 
extravaganţele ei fuseseră achitate de împărat.” Prin testament 
lăsa celor două fiice ale ei, Gisela şi Valerie, câte două cincimi, 
iar nepoatei Elisabeth - fiica lui Rudolf - o cincime a unei averi 
neaşteptat, ba chiar „înspăimântător de mari”, după cum se 
exprima Valerie în jurnalul ei. Zece milioane de guldeni în 
numerar reprezintă în ziua de astăzi mai mult de un miliard de 


şilingi. 


Valerie era favorizată faţă de sora ei mai mare, Gisela - fără 
a mai pune la socoteală sumele mari de bani primite de la 
Elisabeth în timpul vieţii acesteia. Căci îi revenea şi un legat 
prealabil de un milion de guldeni şi vila Hermes, în timp ce 
Gisela trebuia să se mulţumească doar cu palatul Achilleion - 
care rămăsese gol după evacuarea mobilierului. La partajul 
succesoral, vila Hermes fusese evaluată la 185.000 de guldeni, 
dar costase câteva milioane. Era locuibilă şi se afla lângă 
capitală, în schimb Achilleion era departe, nelocuibil şi necesita 
reparaţii. Fusese evaluat la numai 60.000 de guldeni, deşi 
construirea lui costase cu mult peste două milioane. Doar 
cheltuielile de întreţinere se ridicau la 50.000 de guldeni anual. 
In ziarele din acea vreme se vorbea mult despre proverbiala 
colecţie de bijuterii a împărătesei. Aceste bijuterii particulare - 
cadouri ale împăratului, dar şi ale suveranilor unor ţări prietene, 
cum ar fi sultanul Turciei sau şahul Persiei - erau evaluate la 
patru până la cinci milioane de guldeni. Din inventarul masei 
succesorale reiese însă că Elisabeth dăruise de mult aceste 
bijuterii legendare, nereţinând aproape nimic pentru sine. 

Valoarea totală a bijuteriilor găsite de-abia dacă se ridica la 
45.950 de guldeni. Nu mai existau nici preţioasele cadouri de la 
nuntă printre altele trei diademe cu diamante - nici renumitul 
şirag de trei rânduri de perle, darul împăratului la naşterea lui 
Rudolf. Elisabeth făcuse cadou totul, chiar şi faimoasele 
smaralde şi stelele de diamant pentru cosiţele ei, care 
deveniseră atât de cunoscute graţie portretului lui Winterhalter. 
Cea mai prețioasă piesă a masei succesorale era Ordinul Steaua 
Sudului (în valoare de 12.000 guldeni), care trebuia restituit, 
apoi o diademă cu perle negre (4.500 guldeni) - de altfel unica 
diademă. Pentru Elisabeth, care era foarte superstiţioasă, 
perlele negre fuseseră un simbol al nenorocirii acum 
rămăseseră singura piesă mai valoroasă printre bijuteriile ei. În 
afară de aceasta se mai inventariară 184 de podoabe de mici 
dimensiuni - piepteni, podoabe de doliu, multe broşe ieftine, 
nasturi, cruci şi ceasuri. 

Această casetă cu bijuteriile împărătesei Austriei şi reginei 
Ungariei ne arată foarte clar că Elisabeth dispreţuise bunurile 
lumeşti, fiind o resemnată. 


Se găsiră doar puţine scrisori: „Mama a ars cele mai multe 
scrisori importante sau a dat ordin să fie arse - de exemplu, din 
păcate, şi ultima scrisoare a lui Rudolf.” 

Operația a făcut-o Ida Ferenczy, cea mai veche şi apro piată 
prietenă. Dintre scrisorile scrise de Franz 
Joseph în numeroşii ani, ba chiar zeci de ani de despărţire, se 
păstraseră doar câteva din anii şaizeci şi toate de după 1891. 
Fiica Valerie putea constata, „cu emoție”, din această 
corespondenţă, „că relaţia dintre părinţii mei devenise tot mai 
bună, mai apropiată şi că în ultimii ani nu mai surveniseră nici 
măcar disensiuni trecătoare.” Conchidem că perechea imperială 
se înţelegea mai bine când cei doi soţi trăiau separati, iar rela- 
ţia lui Franz Joseph cu Schratt se consolidase cu asentimentul 
Elisabethei. 

Franz Joseph îşi reluă plimbările obişnuite cu Katharina 


Schratt deja la câteva zile Mł după 
înmormântarea soţiei sale. 9 Arhiducesa 
Valerie nota, jenată, în jurnalul ei: 
„Tata îşi face în fiecare | dimineaţă 


care a trebuit 
de repetate 
consider 

inofensiv în 
abstracţie de 


plimbarea cu Schratt, pe 
să o salut şi să o îmbrăţişez 
ori - nu cu plăcere - dar o 
totuşi un om devotat, 
sine, adică dacă fac 
cei ce o înconjoară. 

Mă gândesc cu teamă la dorinţa 
împărtăşită mie de multe ori de mama, că 
dacă ea va muri, tata să o ia în  căsă-torie 
pe Schratt. In orice caz, am decis să rămân pasivă; având în 
vedere prie-tenia reală a tatei faţă de ea, nu pot afişa o 
atitudine rece; aş considera nedrept şi inuman să-l lipsesc pe 
tata de această consolare - dar cred că nu este de datoria mea 
să pun umărul.” Antipatia fiicei împăratului faţă de prietena 
tatălui ei era bine cunoscută la curte. 

Impăratul nu găsea însă nici la familia Valeriei consolare sau 
relaxare. Când venea în vizită, atmosfera de venea penibilă, iar 
fiica lui suferea din cauza aceasta plângându-se:,...Să nu ştii 
dacă este cazul să-i vorbeşti despre nenorocirea noastră sau 
despre lucruri mai deconectante, să te străduieşti zadarnic să 
găseşti subiecte de conversaţie din ultima categorie, să doreşti 


ca cei mici să aibă un comportament firesc... Şi totuşi să tremuri 
că tipetele lor l-ar putea enerva pe tata - să-l vezi când apăsat 
de tristeţe, când nervos... Cât de bine înţeleg acum că mama se 
simţea sufocată când era împreună cu tata. Da, este greu să 
stai cu tata, deoarece nu a ştiut niciodată ce înseamnă un 
adevărat schimb de păreri, îmi dau seama de profunzimea 
sentimentelor şi a suferințelor lui, dar sunt neputincioasă în faţa 
durerii, nedispunând decât de şabloanele tradiţionale.” Şi 
aghiotantul general, contele Paar, i se plângea fiicei sale din 
Wallsee de viaţa familiei imperiale, spunând că „plictiseala care 
domneşte acolo este aproape insuportabilă deoarece nimeni nu 
îndrăzneşte să spună un cuvânt, iar în felul acesta orice 
conversaţie este aproape total paralizată, atât la masă, cât şi în 
restul serii.” Chiar şi în cercul nepoţeilor lui, Franz Joseph 
rămânea maiestatea inaccesibilă care insufla teamă. Nu era nici 
aici în stare - şi nu simţea nevoia să ducă o discuţie banală, 
familială. 

Mai demult Valerie îi reproşase adeseori mamei (fireşte, doar 
în gând, căci nu îndrăznise niciodată să se pronunţe cu voce 
tare) că nu se poartă destul de frumos cu tatăl ei, că îşi 
nesocoteşte îndatoririle de soţie. Acum simţea remuşcări din 
cauza aceasta. Căci nici ei nu îi venea uşor să fie împreună cu 
Franz Joseph: 

„încercările prin care trec acum, când sunt împreună cu tata, 
înseamnă pedeapsa pentru duritatea mea de atunci”, notează în 
jurnal, plină de căinţă faţă de mama ei. „Curtea detestabilă” o 
călca şi pe ea pe nervi în aceeaşi măsură ca odinioară pe mama 
ei. Viaţa familială a Habsburgilor, cu numeroasele rivalități şi 
privilegii arhiducale, o umplea de amărăciune; îşi dădea din nou 
seama „foarte clar că o natură ca a mamei nu putea resimţi o 
asemenea viaţă familială decât ca o corvoadă insuportabilă pe 
fondul unei comedii lipsite de conţinut.” Întocmai cum, după 
moartea lui Rudolf, prietenii săi cei mai apropiaţi fuseseră de-a 
dreptul proscrişi la curte, puţinii prieteni apropiaţi ai Elisabethei 
aveau acum parte de un tratament prost. Chiar şi arhiducesa 
Valerie care fusese totdeauna geloasă pe doamnele de onoare 
ale mamei, mai ales pe Ida Ferenczy, era acum revoltată 
compătimind-o pe „biata Ferenczy, un om frânt din cauza 
atitudinii curţii faţă de ea şi de toţi cei ce îi fuseseră devotați 
mamei. Fireşte că tatei lucrurile îi sunt prezentate în cu totul 


altă lumină... Curtea se răzbună în felul acesta pe cea care 
fusese antipatizată ani de zile fără efect, în tăcere; toţi trebuie 
acum să plătească pentru nişte păcate comise fără să ştie... 
Taberele acestea adverse - în care niciuna nu este mai bună ca 
cealaltă - formează „curtea,. Cum să nu depun toate eforturile 
pentru a-i ţine pe copii departe de un asemenea mediu!” 
„Tabăra” împărătesei nu făcea, nici ea, viaţa familiei mai 
uşoară, de exemplu, când fostul profesor de greacă, Barker, îi 
declară Valeriei „că mişcând masa etc., intrase în contacte 
spiritiste dar nu benefice cu mama.” In urma acestor relatări, 
Valerie consultă un preot care îi spuse că totul este doar 
„vrăjitorie drăcească”. În decembrie 1898, se sărbători jubileul 
celor 50 de ani de domnie a lui Franz Joseph, într-o atmosferă 
reţinută şi marcată de tristeţe şi pe fondul unor conflicte etnice 
serioase. Valerie despre tatăl ei: „Şi cu toate acestea se ţine 
încă tare, vir simplex et justus [un bărbat simplu şi drept], fiind 
animat de unica grijă de a-şi îndeplini zi de zi, cu devotament şi 
neobosit, obligaţiile grele, fără să se gândească la sine însuşi, ci 
doar la ceilalţi.” În schimb, fiica împăratului avea îndoieli în ceea 
ce priveşte viitorul monarhiei. Elisabeth o educase în spirit 
republican, ca odinioară pe prinţul Rudolf. Acum, după moartea 
Elisabethei, Valerie se referea la exemplul mamei ei: „Este 
vorba de scepticismul meu - poate lipsit de lealitate - faţă de 
ideea supravieţuirii Austriei, faţă de ideea că unica ei salvare ar 
fi casa de Habsburg. lată adevăratul motiv ce mă împiedică să 
mă entuziasmez pentru o cauză pe care o consider pierdută. 
Admit că am preluat aceste puncte de vedere de la mama - dar 
fiecare eveniment îmi dovedeşte că sunt juste... După el [Franz 
Joseph] să urmeze ceea ce este mai adecvat pentru a crea 
condiţii de viaţă noi, mai bune.” Într-adevăr, cuvinte uimitoare 
din partea fiicei împăratului Franz Joseph, nepoata arhiducesei 
Sophie, strănepoata „bunului” împărat Franz | - ele pot fi 
explicate doar prin prezenţa la curtea imperială vieneză a acelui 
element venetic care a fost împărăteasa însăşi. 

Elisabeth este aproape o jumătate de secol - din 1854 până 
în 1898 - împărăteasa şi regina unui imperiu plin de probleme, 
într-o perioadă de declin. Ea nu a încercat în nici un fel să 
împiedice acest declin. Nu era o femeie de acţiune. La cerința 
imperioasă de a-şi îndeplini datoria - împăratul Franz Joseph 
fiind în acest sens un exemplu pentru supuşii săi - a răspuns cu 


resemnare, retragere în sfera privată, în poezie şi, în cele din 
urmă, în solitudine şi izolare. Nebunie? Înţelepciune? Acceptarea 
inevitabilului? 

Sau pur şi simplu comoditate şi capriciu? Asfinţitul, perioada 
de fin de siecle a monarhiei dunărene îşi găseşte de-a dreptul 
întruchiparea în Elisabeth, care refuzase să ducă viaţa unei 
împărătese, simțindu-se, în schimb, crăiasa zânelor şi scriind 
poezii: 

Să nu se-amestece 

Titania printre oameni 

În lumea-n care nimeni n-o-nțelege, 

Și unde mii de curioşi o înconjoară 

Și Îşi şoptesc: „Priviţi-o pe nebună!” 

Unde cu pizmă-invidioasă este urmărită 

Și orice acțiune-a i răstălmăcită. 

Să se întoarcă-acasă, în acele sfere 

Unde găseşte sufletele congenere. 


Sfârşit 


